
WALAKA WO WULOMBE 


WANHU WOSE. 


WİTYATYE WO WULOMBE . WA HAKALI- 
. MITONDO WA VILO VYOSE SUNGA . 


MWAKA WOSE. 


-U mwamulizo wo Wulombe wa Hakali-mitondo, u 
“Mwitumami yasome, yenuye lizi, Cifungu ctmonga 
ca mu Mandiko gono getyatizye, lunji yajendereze. 
Kanhyi ho yalonje : gono gandikwe kumwande 

` yavyo. ` 

Do mubi kolo yakupituka yakuleko' wubi 

© wakwe wono kawitumaga, yawe kwituma zo 
mugoloka na ze" lind'ani, yo 'kopon'ye nhumbula 
yakwe yikale nyumi. Ezek. xviii. 27. ei 

Ng'huvumila mahodango gangu, 'no wubi wangu 

nikalaga nawo nhondo zose. Zab. li. ‘3. 

Mulece kwidoma no Wubi wangu, upate wavu 

wangu wose. Zab. li, 9. > ' i i 

I makumbiko go Mulungu yo nhumbula yono 
yidejepe. U mutima wono wudejepe kanhyi wune- 

nile, agwe go Mulungu si kowubeza. Zab. li. 17. 

“Mudemulanje mitima, hinga si vivwalo, mumupi- 
tucilo Muwaha Mulungu wenyu, kambi nha yo yene 
nhetò no lusungu, si kakolagwa ne likuwo mbera, 
káńhyi yene 'hewa iwaha, nayo yakuneneka sò wabi: 

Yole ii Iso AA l o AER R Aa 

U Muwaha Mulungu wetù yo Mukalo' lusungu no 


'GIGOGO COM, PB. B 


yA WULOMBE WA HAKALI-MITONDO. 


wunenezi, hamba ciwe cimubedegaye; hamba si 
cihulice lizi lyo Muwaha Mulungu wetu, ceze jendere 
malijilizo gakwe gono yacilajilize. Dan. iz. 9, 10, 

Gwe Muwaha, ufunde kwe ling'ani; mninga si 
kwe likuwo, ho ulece kunyajiliza. Yer. x. 24. 
Zab. vi. 1. 

Munene nye; hambi u wutemi wa ku wulanga 
nha wasejerera. Mat. iii. 2. 

Nokwinuka, nobita kuli baba, nomutya, Baba, 
'sutya ku wulanga, na hali gwegwe, hamba si no- 
jeye kanhyi kucemwa mwanago. Luka xv. 18, 19. 

Ulece kwinjila mu wuhije we zangu, hambi hali'gwe 
nha kusina yunji u we ling'ani. Zab. cxlii. 2. 

Hono ciwe kutya cisina wusutye, ciyikongaga co 
weneco, ne mbeka yose muli’se musina. Hono ciyu- 
milo wusutye wetu, u mwene yo mwihuwilwa kanhyi 
yali ling'ani kucinenelo wubi wetu no kucikwema 
muli`zose zo wubalya. 1 Yoh. i. 8,9. 


N% nyo wendece wayangu, i' Mandiko gacila- 
jilaga hanji na hanji civumile kanhyi cilonje 
zo wusutye wetu u winji no wubi wetu ; hamba cilece 
kukonga hamba kuzihundiciza ha meso go Mulungu 
Mudaha vyose, u Sogò yetu wa ku wulanga; ninga 
cizivumile kwe nhumbula yo winenenhyezi, ne 
cogopo na yo wunene, kanhyi na ye cihuliko; ho 
cituje wunenelwe so zizo, kwe lihewa no lusungu 
lwakwe lono. lusina ndumo. Nase lono yicinojeye 
nhondo zose kuvumilo wubi wetu kwe cogopo halu 


Mulungu, ninga ko muno ceze tenda nha vivi, kolo 


'cikwikong'hola cikwihanguliza, cimutogoze kwe ma- 
swanu mawaha gono capegwa ne miwoko yakwe, 
kanhyi cilajile malumbo gakwe gono gamunojeye, 
cihulice mulomo wakwe wono werire, kanhyi cimu- 
lombe i visakwa vya mu muwili na vya.mu nhu- 
mbula. Holeka ng'humusaceni, kanhyi ng'humu- 
neneni mono muli baha cibitane ne nhumbula nzeru 

ne lizi lyo winenenhyezi kwigoda lye lihewa lya 
ku wulanga, mubocere mutyatye, zono nghulonga. 


1 U Wuvumile wa wose, wubocerwe no Makun ano 
“wose, wakuiyatyo M witumami, kolo wafugama wose: 


WE Baba Mudaha vyose wo lusungu lwose; Ci- 
sutizye, cajiliywe nzila zako nhe zing’holo zono 
zajiliye. Cityatizye: muno mahweso no wuhile we 
zinhumbula zetu. Cihodanjile -malajilizo gako gono 
gerire. Cilecile gono gacinojeye kutenda; Citendile 
gono si gacinojeye kutenda; Na wumi-wose. muli’se 
musina. -Ninga'gwe, . Muwaha, uciwonele lusungu, 
co.:wahodanji waciwa.. .Uwatetele, Mulungu, wono 
wavumilago wusutye wawo. Uwagómole wono- wa-. 
kunena ; Vyono wawehuwiziza wanhu muli Kristo 
Yesu Mutwa wetu. Na ku soko ya yuyo, gwe Baba 
wo lusungu lwose, Ucitaze cikalaje vyono cikulawa 
lulu,’ ceze waswanu, cili, ling'ani, kanhyi na cili 
cisindo, Ho Litagwa. yabo; lyono pease liknmyye, 
Heya. 


9 Wuwopolelwe, nalunji Wunénelwe wo wubi, wo wulo- 
ngwe na Kasisi yali wene verile t wanhu wose 
wakali wafugame. 


ULUNGU Mudaha vyose, Sogo. yo Mutwa wetu 
Yesu Kristo, mono si yakusaka u musutyi ya- 

fwe, langa soko yapituce ho yekalaje mimi; kanhyi 
yawapere Wetumami wakwe vilungo no wulajilize ho 
wawaganulilaje wawalónjere wanhu. wakwe, hono 
wanene, wuwopolelwe no wunénelwe wo wusutye 
wawo; Mwene kawanenelaga kanhyi yakuwawo-. 
polela wose wono wakunena mbeka no kwihuwila 
ihuwili-huwili Luganuzi Iwakwe luswanu lono lwe- 
rire. Holeka cimunene yacipere wunene we mbeka, 
kanhyi'no Muhe wakwe mono yerire,. ho zimwendeze; 
zono cikwituma luno, no wikale wetu wa kunyuma 

weze wuzeri kanhyi werire, leka ku ndumo cize cifice 
ku nyemo yakwe “ye. cibitilila ;-.muli Yesu Kristo 
u Mutwa wetu. 


T Bahono sunga naku ndumilizo ye Malombo mayagwe 


, gose 4 wanhu weze bocera, watezaje, Heya. 
T Kolo yakondyo Mwitumami ho yafugame, kanhyi ya- 
. lonje Ilombo lyo Muwaha yenuye lizi lyo kuhulikwa ; 
4 wanhu nawo wafugame, wakulibocera luno, na 
hanji hono likulongwa hose mu Wuhembe.. wo, 
Mulungu... po aa 
ABA, mono uli: ku wulanga, I Litagwa: lyako: 


lyezwe. U wutemi wako wuze. Zono ukuhila. 


zitumwe kononze, Nha vyono zikwitumwa ku wu- 
langa. Ucipere. zuwari ndigwa zetu zono. ziling'ani- 
ciye izuwa. Ucinenele wusutye wetu, Vyono ciwane- 
nelaga wono wacisutyaga. Ulece kiucitegula ku 
wujelwe; . Langa. ucipon'ye mu wubi; Hambi::u. 


wutemi, ne vilungo, no; wuwaha nha vyako, sunga: 


ku myaka ne cibitilila, Heya. 


2-9 Hobaho kanhyi yatye. 
. Gwe Muwaha, winule milomo yetu. 
Ip. Nase ho cokukumya gwe. ER 
Ka. Gwe Mulungu, ucipon'ye mbera.. 
Tp Gwe muwaha, ucitaze ko musumho. 
T Ahano wose weme, Kasisi yalonje. 
Wuwaha weze ktilu Sogo yo munhu, na kulia. 
Mwana kanbyi na kuli Muhe mono yerite ; 
Ip. Nha vyono wali ’sönje; na vyono winha lulu, 
na vyono wulawa ku myaka'na cibitilila. Heya. 
Ka. Mulumbenu Mùwahä, Wa | ois 
Ip. Itagwa lyo Muwaha lyeze lumbwa. = > >> 


9 Hobaho ho lulöngwe, nalinji hwimbwe Twimbo tilu’ 
lono vityatizye ; langa mwizuwalye Pusaka ho luwe: 

lwimbo lungi lono lwalajilizwa ; kankyı mwizuwa 
lye likumi ne ‘cenda lya mu myezi yose,lweze leku 
somwa “lulu, lange hayagwe mu nyimbo zinzagwe 
zono vilyalizye. p KISA : 


oo Venite ExuLTeMUs Dommo,—Zab. 95... 
MZ cimwimbilo Muwaha : cisangalalile vilungo 
TE “vye mhonelo yetu. kali ; 
Cize halu Mwene ne lilumbo : 'cimusangalalile kwa 
nyimbo. 
Hambu Muwaha mha yo Mulungu-lungu: yo Mu- 
temi muwaha yalawiliciye mu milungu yose. 
Mu muwoko- wakwe mo mo gali malanga gose 
ge'Dze : ne vilungo vye matunda navyo vyakwe. 
Lilenga liwaha nalyo lyakwe, yo yalinoza : 'miwoko 


yakwe yo yawumba yisi ng'havu. 


“Muze cihembe, cifuname : "cimufugamilo Muwaha 
muwumbi wetu. ik i 
. Hambu Mwene nha yo Muwaha Mulungu wetu: 
nase cili wanhu we. mądimo. gakwe, ne zing'holo za 
mu muwoko wakwe, p SRF 
::Zuwari: hono muhulice izi¿lyakwe, muülece. kuka- 
mufya nhumbila 'zenyu : -nha vyono mu wusagalwe, 
na mu wujelwe wa mu nyika ; WA 

Lono wa'sologosage wasenyu: wakanjera, waka- 
wone metumo gangu, poy ' 


Myaka. makumi ma’ne nali “kuzizidicilo lulelo 


Tulu, ng'hatya: Wo wanhu wono wasutyaga mu 
zinhumbųla zawo, hambi nha si wali wamanyile i 


zangu. ; Taa 
Ng'helijita mwikuwo lyangu, ng'hatya : wang’ha- 

lenjile mu wuceho wangu. j maja EN an 
Wuwaha weze kulu Sogo. yo munhu, na kulu 


Mwana: kanhyi na kuli Muhe mono yerire ; 


Nha vyono wali 'sonje; na vyono. winha lulu, na 
vyono wulawa ku myaka na cibitilila. Heya. 

T Hobaho ho zisomwe zinyimbo zono vityatizye:vyono 
walajilizwa. Ku mumalilizo we zinyimbo zose mu 
mwaka vyono wukanjile ; na kanhyi ku mumalilizo 
we Benedicite, Benedictus, Magnificat, na Nunc 
Dimittis ; zilongwe, 


Wuwaha weze kulu Sogo yo munhu, nia kulu 
Mwana: kanhyi na kuli Muhe mono yerire ; 

Ip. Nha vyono wali 'sonje; na vyono winho WA 
na vyono wulawa ku.myaka na cibitilila, p Heye 


1 Hobaho ho isomwe ligoleywe nezi. linuce Lisoino 
Lilóngozi, lya mu Walaka we Cilágano Cihuma, 
vyono lyalajilizwa mu Kalendari, hono lizuwa 
lilece kutemezezwa Masomo ganji U Musomi yapi- 
tuce yeme; ho yahulikwe viswanu na woso: wone 
wali baho. Hanyuma yayo ho. lulongwe, nalunji 
lwimbwe, u Lwimbo lono lutezagwa Te. Deum 
Laudamus, nhondo yose vyono winho mwaka. 


q U Mwitumami kolo yeza saka soma Masomo yamule 
yatye, Ahano ho lilawiliye Lifungu lyo wutunga, 
hambe Cifungu ce Mwifungu lyo wutunga lya mu 
Walaka wo wutunga.. Na ku mumalilizo we Ma- 
somo, yatye, Akano ho Aumale Isomo Talóngozi, 
kun lye kejete, 


Te DEUM LAUDAMUS. 


IKULUMBAGA Muwaha Mulüngu : aa 
Yogwegwe Muwaha. 

I yinze yose yikuhembaga: go Sogo yo munhu we 
myaka ne cibitilila, 

I wamalayika wose wakwimbilaga: kanhyi no 
wulanga na we vilungo wose wono wali kuko. 

I Macerubi ne Maserafwi wakwimbilaga hamba 
kupela : wakutya, 
; erie, Werire, Werire: go Muwaha Mulungu we 
Mapuga ;. 

“U wulanga ne'nze zimemile wuwaha: we Nhojo 
yako. 

Wakulumbaga : mhuga yo wulenzi ye Watumwa. 

Wakulumbaga : wawizi wa mu wilunze u wuswanu. 

Wakulumbaga : mhuga ye watung'ati i waho- 
merezi. 

Wakuvumilo : Mukung'ano wono werire wa kono- 
nze' kose; 

“Yogwegwe Sogo yo munhu : 'mukalo "waha wono 
wusina ndumo ; 

U Meanagi we ciwene, we mbeka : na we lilumbo 
liwaha ; 

Kanhyi no Muhe mono yerire: u Mweza Tianna 

Gwegwe Kristo go Mutemi wo wuwaha. > 

Mwana wo Sogo ya munhu: mono uli we myak 
ne cibitilila, 

Lono wasolele cihwani cetu ukawa ` ain ho 
uwapon' ye wanhu; si wawipizwa ilelwa no mucé- 

alu. 

Lono wali wasuma wusungu watiwa; ko vavai 
gulililo "bemi wa ku wulanga wono wehuwiye wose. 

Nalu wikaye ku muwoko wo kulume wo Mulungu; a 
mu wuwaha wo Sogo. 

Cihuwiye vyono ulaza: uwe Muling'anizi wetu. 

Holeka cikukulomba ucitaze co wawanda wako : 
mono wacikomboza kwe sakami yako i ng'hamu. 

u Uciwalilize hamonga ne wanhu wako wono werire : 


mu wuwaha we myaka na cibitilila. : 


Gwe Muwaha, DORR ye wanhu yakor uwamotye 
wahalwa:wako. © ~ ; 

Uteme muli wene: MDAA wa 

Nhondo yose: cikukumyaga. 

Cilihembaga Litagwa lyako : nhondo zose cibitilila. 

Wendezwe. Gwe,  Muwaha, ucikamisaje zuwari ; 
cilece kusutya. 

Gwe Muwaha, uciwonele lusungu; - uciwonele 
lusungu; 

Gwe Muwaha, lihewa lyako licitimile:: vyono 
cikwitumbiye. e 
Gwe: Muwaha, ng'hwitumbiye :. si nilakozwa soni. 


T Nalunji Lwimbo lulu, 
BENEDICITE, OMNIA OPERA. 


LENI nye nyo viwumbwa vyo Muwaha, mu- 
mulugutizo Muwaha : mumulumbe, mumuku- 
mizye lukulu, 

Aleni nanye nyo Wamalayika wo Muwehar mu- 
mulugutizo Muwaha: mumulumbe, mumukúmizye 
lukulu. 

Aleni nanye nyo Wulanga, jamiii Mu- 
waha: mumulumbe, mumukúmizye lukulu. 

Aleni nanye nyo Malenga mono muli ku wulanga : 
mumulugutizo Muwaha mumulumbe, mumy kuminya 
lukulu. 

Aleni nanye nyo Vilungo vyose vyo Muwaha, 
mumulugutizo Muwaha:  mumulumbe, .. mumukú- 
mizye lukulu. 

Alen: nanye nye "Zuwa no “Mwezi, PNE 
Muwaha : mumulumbe, mumukúmizye lukulu; =: 

Aleni nanye nyo Nyerezi za ku wulanga, mu- 
mulugutizo Muwaha: mumulumbe, KI da lu” 
kulu. 

Aleni: nanye nyo Wunyunyute ne Zibůhe; mu- 
mulugutizo Muwaha : ka mumukúmizye 
Jukulu., < 

Aleni nanye nyo zimbeho zo Mulungu; mumu- 
lugutizo Muwaha: mumulumbe, mumukúmizye lukulu. 

Aleni nanye nyo Moto ne Livuce, mumulugutizo 
Muwaha : mumulumbe, mumukúmiizye lukulu: 

Aleni nanye nyo Cibahu ne Cifuku, mumulugutizo 
Muwaha : mumulumbe, mumukúmizye lukulu. 7: 

` Aleni nanye nyo Zibuhe ne Sakitu, mumulugutizo 
Muwaha: mumulumbe, mumukúmizye lukulu. 

-Aleni nanye nyo Sakitu ne Mbeho, mumulugutizo 
Muwaha : mumulumbe, mumukúmizye lukulu. 

Aleni nanye nyo Barafu na Zuluji, mumulugutizo 
Muwaha: mumulumbe, mumukúmizye.lukulu, 

Aleni nanye nyo Cilo ne Misi, mumulugutizo 
Muwaha:'mumulumbe, mumukúmizye lukulu. 

Aleni nanye nyo Wuzeru ne Citi, mumulugutizo 
Muwaha: mumulumbe, mumukúmizye lukulu, 

Aleni nanye nyo Mamuli ne Mavunde, mumulu- 
gutizo.Muwaha : mumulumbe, mumukúmizye lukulu. 

I yinze yimulugutizo Muwaha : yimulumbe, yimu- 
kúmizye lukulu; 

Aleni nanye. nyo Matunda. ne Vigongo, mumulu- 
gutizo Muwaha : “MLOTUNITI DA; SIKUA Nya lu- 
kulu. ; 

Aleni nanye nyo vye Dedede vyose, mumulugutizo 
Muwaha: mumulumbe, mumukúmizyė lukulu. ` 

Aleni nanye nyo Visima, mumulugutizo Muwaha : 


mumulumbe, mumukúmiżye lukulu. 


Aleni nanye' nyo malenga mawaha ne Mahwazi, 
mumulugutizo:: Muwaha : BAET mumukú- 
mizye lukulu, i 

Aleni nanye nyo Nyamugumi na vyono vijeraga 
mu malenga vyose, mumulugutizo Muwaha : mumu- 
lumbe, mumukúmizye lukulu. ; 

‘Aleni nanye nyo Ndeje za mucanya,” kumahig- 
tizyo Muwaha: mumulumbe, mumukúmizye lukulu. 

Aleni nanye nyo Nimu ne Mitugo, mumulugutizo 
Muwaha : mumulumbe, mumukúmizye lukulu. ' 

Aleni 'nanye nyo Wana we Wanhu; mumulugutizo 
Muwaha : mumulumbe, mumukúmizye lukulu, 

I Wayisareli nawo. wamulugutizo Muwaha :` ` wa- 
mulumbe, wamukúmizye lukulu, 

'Aleni nanye: nyo Wakohani wo Muwaha: mu- 
mulugutizo Muwaha : mumulumbe, Mawe 


Jukulu.; 


Aleni nanye nyo Webrain wo Muwaha: mu- 
p* 

mulugutizo Muwaha: mumulumbe, mumukúmizye 
lukulu. 

-` Aleni nanye nyo Nhumbula ne mitima, ya wono 
werire, mumulugutizo Muwaha: mumulumbe, mu- 
mukúmizye lukulu. 

Aleni nanye nyo Wanhu mono mwerire, na: mo 
wapolo mu ` nhumbula, mumulugutizo Muwaha : 
mumulumbe, mumukúmizye lukulu, 

: Aleni nanye nyo wa Ananiya, Azariya, na Misa- 
yeli, mumulugutizo Muwaha: mumulumbe, mumu- 
kúmizye lukulu, 

Wuwaha weze kulu Sogo yo munhu, na kulu 
Mwana: kanhyi na kuli Muhe mono yerire ; 

Nha vyono wali ’sonje; na vyono winha lulu, na 
vyono wulawa ku myaka na cibitilila, Heya, 


| Hobaho ho lisomwe nha vivilya ne e Doa lye kéjete 
lya mu Walaka we Cilágano Cipya, Hanyuma 
yayo ho lusomwo Lwimbo lono vityatizye hono lilece 
kusomwa Mwifungu lye lizuwa lilyo, hamba mwi- 
zuwa lya Yohana u Mubaputizi lono lisomeragwa 
nho Luganuzu luswanu. 


Benznicrus.—Luka i. 68, 


ULUGUTIZWO Muwaha, u Mulungu: wa Isareli : 
hambi nha kawalanga yakawakomboza wanhu 
wakwe, 
Yakacinulile *hembe lye mhonelo : mu ng'hungugo 
ya Dawudi u muzerero wakwe. 
Vyono yalonga kwe milomo ye wawizi wakwe 
wono werire: vyono walawa katali ; 
. Mhonėlo mu walugu wetu: na mu miwoko ya 
wose wono waciwipiye. 
“Yakawatendele. "hewa i wasetu: yawakumbuilile 
'cil4gano cakwe cono cerire. 
Wilahe wono yawan Aburakamu u rabus, 
yacitaze ; 

Hono cipon'ywe mu miwoko ye walugu wetu ; 
cimwitumamilaje cisina woga ; 

Cerire na cili ling'ani halu mwene: vilo vyetu 
vyose, 

Nagwe, go Mwana, kocemwa ' Muwizi wa Yulya 
mono yalawiliciye muli vyose: hambi 'nha kololongo- 
lela hali wusu wo Muwaha, umukondyerezeze a 


zakwe. 


Ho uwamanyize wanhu wakwe mhonelo : “iko 


wunenezi we masutya gawo, 


So lusungo lo Mulungu wetu: vyo kugoreye 


“kucanya ; 


Kuwamulicila wono, wekaye, kutitu na mu mwe- 
nzenze wefwa: no kutonga migulu yetu mu nzila 
yo mulamu. 

Wuwaha weze kulu Sogo yo munhu, na kulu 
Mwana: kanhyi na kuli Muhe mono yerire; 

Nha vyono wali 'sonje; na vyono winha lulu, na 
vyono wulawa ku myaka na cibitilila, Heya. 


Nalunji Lwimbo. lulu, 


JUBILATE Dro.—Zab. c. 


YE nye'si zose, mumusangalalilo Muwaha, mu- 
l mwitumamilo Muwaha na nyemo: muze kulu 
mwene no lwimbo. 

Mumanyo Muwaha vyono yo Mulungu: yo mwe- 
neco mono yaciwumba, hamba si sese cili wene nase 
cili wanhu wakwe, ne zing'holo ze madimo gakwe. 

Mwinjilaje mu milango” yakwe kuno mukulumba ; 
na mu zideha zakwe mukukumya : 'mumupere lilu- 
mbo, kanhyi mulitogoze Litagwa lyakwe. ` 

Hambu Muwaha nha yali "hewa, no lusungu lwakwe 
lusina ndumo : na mbeka yakwe yikalaga mu zindelo 
zose. 

Wuwaha weze kulu Sogo yo munhu, na “kulu 
Mwana : .kanhyi na kuli Muhe mono yerire; - 

Nha vyono wali 'sonje; na vyono winha lulu, na 
vyono wulawa ku myaka na cibitilila. Heya. 


1 Hobaho ho wimbwe hamba PEI Wihuwilo we 
. Watumwa no Mwitumami ne wanhu, wemile ; vilo 
vyose langa mu vilo vyono wutemezezwo Wihuwilo 
wa Atanasiya, wusomwe. ; 


IMWIHUWIYO Mulungu u Sogo yo munhu 
Mudaha vyose, Muwumbo 'langa ne'nze ; 
Kanhyi no Mwanagwe we ciwene, Yesu Kristo 
Mutwa wetu, Mono yategulilwa'nda ko Muhe mono 
yerire, Yakawa kulelwa na Maryamu u musindile, 
Yakagazizwa hali Ponhiyo Pilato, Yakatumbikwa, 
yakafwa, yakawikwa, Yakatima kono ko wali wafu ; 
Mwizuwa lye kadatu yakawuka muli wafu, Yakana- 
nuka ku wulanga, Nalu. yekaye ku muwoko wo 
kulume wo Mulungu Sogwe u Mudaha vyose; Kono 
yalalawilila yaze kuwalinga’niza i womi ne wafu. 
Nimwihuwiyo Muhe mono yerire; Kanhyi na 
kulu Mukung’ano wono. werire na Katoliko; na ku 
Wuhanje we wanhu wòno werire; Na ku wunene- 
lwe wo wubi; Na ku Wuzuce we miwili ye wafu, 
kanhyi na ku wumi we myaka ne cibitilila. Heya. 


Hanyuma yayo, Malombo gano gono vityatizye, wose 

y yay g g yatizy 
wafugame mholamhola ; u Mwitumami yamule 
yalonje yenuye lizi, yatye, ` 


U Muwaha yeze muli nyenye. 

Ip. Yeze na mu nhumbula yako, 
Mw. Aleni cilombe. 

Gwe Muwaha, uciwonele lusungu, 
Gwe Kristo; uciwonele lusungu. 
Gwe Muwaha, uciwonele lustingu. 


T Hobaho u Mwitumami, © Wabocezi ne wanhu, ho 
walonje Ilombo lyo Muwaha nezi linuce. i 

ABA, mono uli ku wulanga, I Litagwa lyako 
lyezwe. U wutemi wako wuze, ` Zono ukuhila' 
zitumwe kononze, Nha vyono 'zikwitumiwa ku wu- 
langa. Ucipere zuwari ndigwa zetu zono ziling'aniciye 
izuwa. Ucinenele wusutye wetu, 'Vyoho ciwanene- 
laga wono wacisutyaga. Ulece kucitegula ku wuje- 
lwe; Langa ucipon'ye mu wubi. Heya. 


-M Hobaho Kasisi ho jeme; yatye,' 


Gwe muwaha, uciwonele lusungu 'lwako. 

Ip. Ucipere mhonelo yako, 

Ka. Gwe Muwaha, umukamisajo Mutemi. 

Ip. Ucihulicize ko lusungu kolo cikukucemereza. 

Ka. Uwavwice i wetumami wako u wiling'ano, 

Ip. Uwasangalaze i wahagulwa wako. ' 

Ka. Gwe Muwaha, uwakamisaje wanhu wako, 

Ip. Ulugutize Wahalwa wako. 

Ka. Gwe Muwaha, ucipozeze vilo vyetu, 

Ip. Hambi nha kusina yunji mono yakualewela, 
langa gwegwe go Mulungu. : 

Ka. Gwe Mulungu uceze mu silimza bil zetu. 

Ip. Hamba ulece kucisolelo Muhe “wako... mono 
yerire, 


T Hobaho ho getyatye Malombo madau; i UA 
lya Mwizuwa lilyo lyono lyatemezezwa ko:Wuhanje 
wono werire ; ‘lye kéjete kulu Mulamu ; ‘Tye kaditu, 

: kúlu "Tazi wo kwitumila viswanu. I Malombo ye 

: 'ndumilizo vyono “mejete galece kukawamzwa, ninga 
geze longwa vilo vyose mu Wulombe wd“ Hakali- 
mitondo vyono winho mwaka, ngono getyatizye, wose 
weze Jugama. i 


ILOMBO LYE KÉJETE KULU y MULAMU. 


NWE Mulungu, mono. uli muleto : Mulamu na go 
mwendo ' wilámule, ko kukumanya Gwegwe: 
ko cikutujilo wumi we myaka ne cibitilila; u 

wuwanda wako wo welecelwe-wélecelwe ; ucicitile co 
wawanda wako mu wuhomwe we walugu wetu; 
nase lono cikwitumbilo wucitile wako, cilece kogopa 
vilungo vye wasiri wetu wose; kwe vilungo vya 
Yesu Kristo u Mutwa wetu. Heya. 


ILOMBO LYE KADATU KULU Tazı. 
WE Muwaha, go Setu wa ku wulanga, u Mudaha 


“vyose, Mulungu mono kwikalaga myaka ne 
cibitilila, mono ucigolangoye sunga were zuwari ; 
ucicitile kanhyi izuwa lili kwe vilungo vyako i 
viwaha ; ucitaze zuwari cilece kugwila mu wusutye, 
hamba ku manhyila kubi kose vyono kwinha, langa 
metumo getu- gose galuwulwe no mulomo wako, ho 
ciwe kwituma nhondo zose ze ling'ani ha meso gako ; 
kwa Yesu Kristo u Mutwa wetu. Heya. 


97 Hono ho wali wembe, ahano ho wembe Anthem. 


q Hobaho Malombo i mahano gono vityatizye ho 
galongwe; na kolo yikusomwa Litamya, aga i 
mejete ga ku ndumilizo go gasomwe -gali wene 
vyono getunjize. i F 


ILombo so Wuwana wo Muremi. 

WE Muwaha, go Setu wa ku wulanga, mono uli 
Muwaha na uli vilungo no Mutemi we watemi, 
Muwaha we wawaha, mono utemile uli wene muli 
wawaha wose, mono wikaye mwigoda lyako ukuwa- 
langa wono wekaye kononze wose; Cikukunena kwa 
nhumbula umulanje ko wendezwe wako Muwaha wetu 
we'hewa liwaha, u Mutemi Elizabeth ; umumemerezo 
Muhe mono yerire, yakuhulikaje, yajenderaje mu 
nzila yako; Umujinye vya kucanya ; umukamisaje 
yekalaje viswanu; kanhyi yagolipe; umuperaje 
vilungo vyo kusumile walugu wakwe wose; na 
kanhyi hanyuma yatuje nyemo na seko myaka ne 

cibitilila ; kwa Yesu Kristo u Mutwa wetu, Heya. 

ILombo so Mmuca Yo MUTEMI, | 
(Aa Mulungu, Mudaha vyose, go ndawililo yo 
T wuswanu wose, cikukuneneleza ko winenenhyezi 
uwalugutize Elizabeth nyina yo Mutemi wetu, 
Philip u mulume wo Mutemi, Charles mwana. wo 
Mutemi, na mhuga yose yo Mutemi; uwavwice no 
Muhe wako‘ mono yerire ; uwagolifye ne lihewa lyako 
lya ku wulanga ; uwamotye wekalaje seko ; uwalete 
ku wutemi wako we myaka ne cibitilila ; ku soko ya 
Yesu Kristo u Mutwa wetu. Heya. Ş 


ILombo KWA WADIMI NE WANHU. 

WE Mulungu Mudaha vyose, mono kwikalaga 
myaka na myaka, mono kwitumaga mapoto 
mawaha uli wene; uwatimizye Wabilicizi ne Wadi- 
mi ne Mikung'ano yose yono wapejigwe weze yidima, 
muhe mumi we lihewa lyako; kanhyi uwagwisizaje 
buhe yo wumoti wako, ho wakwendeze mbeka. 
Uciperaje zizo, Gwe Muwaha, kwe lilumbo lyo Mu- 
gombozi no Mulamuzi wetu Yesu Kristo, Heya. 


LOMBO LYA KĶURUSOSITOMO. . 
PAd Mulungu Mudaha vyose, mono ucitazize 
J luno cikulombe kwe' zinhumbula zono zilá- 
ganiye kumonga; kanhyi 'kutezaga hono. wawe 
wehangulize wejete hamba wadatu so Litagwa lyako 
kowapera vyono wakusaka : Ufisirize, Gwe Muwaha, 
i visakwa ne malombo ge wawanda wako, vyono 
vyowanojeza; weze kucipera kononze kukuno wu- 
manye we mbeka yako, na ku myaka kuza wúmi 
we cibitilila. Heya. ; 
2 Kor, ziii. 

Ihewa lyo Mutwa wetu Yesu Kristo, no wendo wo 
Mulungu, no wuhanje wo Muhe mono yerire, vyeze 
kuwa muli sese wose myaka ne cibitilila. Heya. l 

I Ndumilizo yo Wityatye: we Malombo ge Hakati- 

mitondo vyono winho mwaka. ETI 

U WITYATYE WO WULOMBE WE . CINYA 
MIHE WA VILO VYOSE SUNGA MWAKA 


. WOSE. 


J.U mwamulizo wo Wulombe we Oinye Mihe, u 
Mwitumami yasome, yenuye lizi, Cifungu cimonga 
ca mu Mandiko gono getyatizye lunji yajendereze, 
Kanhyi ho yalonje gono gandikwe kumwande yayo. 

U MUNHU mubi kolo yakupituka yakuleko wubi 

wakwe wono kawitumaga, yawe kwituma zo 
mugoloka na ze ling'ani, yo kopon'ye nhumbula 

yakwe yikale nyumi. Ezek. xviii. 27. i 

Ng'huvumile mahodango gangu, no wubi wangu 
nikalaga nawo nhondo zose. Zab. li. 3. ` 

Muleċė kwidoma ño wubi wangu, upate wavu 
wangu wose. Zab. li. 9. AA g 

T makumbiko go Mulungu yo nhumbula yono 
yidëjépe : u mutima woho wudejepe kanhyi wune- 

nile, agwe go Mulungu, si kowubeza. “Zab. li. 77. 

Mudemulanje mitima,- ninga -si vivwalo, mumu- 
pitucilo Muwaha Mulungu wenyu, hambi nha yo 
yene nheto no lusungu, si, kakolagwa ne likuwo 
mbera, kanhyi yene 'hewa iwaha, nayo yakuneneka 
so wubi. Yole ji. 13. l WE eMn SERE 
U Muwaha Mulungu wetu yo Mukalo tusungu. 
no wunenezi, hamba ciwe cimubedegaye; hamba 
si cihulice lizi, lyo Muwaha Mulungu, wetu ceze 
kapo malajilizo gakwe gono yacilajilize. Dan. ix. 
9, 10. y aa 
Gwe Muwaha wfunde kwe ling'ani; ninga si kwe 
likuwo ho ulece kunyajiliza, Yer, x. 24. Zab. vi. 1. 
. Munene nye, hambi u wutemi wa ku wulanga nha 
wasejerera, Mat, iii. 2, E: 
Nokwinuka, nobita kuli: baba;. nomutya, “Baba, 
'sutya ku wulanga, na hali gwegwe, hamba si 'nojeye 

kanhyi kucemwa mwanago. Luka xv. 18, 19. 


aa Maasalu 

“Ulece..kwinjila mu; wuhije we zangu; hambi hali 
'gwe nha kusina yunji u we ling'ani. Zab. cxlii. 2. 
Hòno ` ciwè kutya cisina wusutye, ciyikongaga 
cò weneco, nè mbeka yose muli'se musina. Hono 
kivumile. wúsutye wetu,” u mwene yo mwihuwilwa 
kanhyi yali ling'ani kucinenelo wubi wetu; "no .kuci- 
kwema muli zose zò wubalya. 1 Yoh. i. 8, 95 `> ` 


YE nyo wendece wayangu, i Mandiko gacila- 
N jilaga hanji na hanji civumile kanhyi cilonje 
zo wusutye wetu u winji no wubi wetu; hamba 
cilece kukonga -hamba kuzihundiciza ha meso go 
Mulungu Mudaha vyose u Sogo yetu wa ku wulanga ; 
ninga cizivumile kwe nhumbula yo winenenhyezi, ne 
cogopo na yo wunene, kanhyi na ye cihuliko; ho 
cituje wunenelwe so 'zizo, kwe lihewa no lusungu 
lwakwe lono lusina ndumo. Nase lono yicinojeye 
nhondo zose kuvunilo wubi wetu kwe cogopo halu 
Mulungu, ninga ko miino ceze tenda nha vivi kolo 
cikwikong’hola cikwihanguliza, cimutogoze kwe ma- 
swanu: mawahà gono capegwa ne miwoko yakwe, 
kanhyi cilajile “-malumbo gakwe gono’ gamunojeye, 
cihulice mulomo wakwe wono werire, kanbyi cimu- 
lombe i visakwa' vya mu muwili ha vya mu nhumbula. 
Holeka ng'humusaceni, kanhyi ng'humuneneni' miono 
muli baha, cibitane na nhumbula nzeru ne lizi lyo 
winenenhyezi kwigoda lye lihewa lya' ku wulanga, 
mubocere mutyatye zono nghulonga. za 


{U Wuvumile wa wose, wubocerwe no Mukung'ano 
wose wakutyatyo Mwitumami kolo wafugama wose, 


WE Baba, Mudaha vyose wo lusungu lwose; 
Cisutizye; cajiliywe. nzila. zako nhe zing'holo 
zono'zajiliye, Oityatizye muno mahweso no wulkile 
we: zinhumbula zetu... Cihodanjile malajilizo gako 
gono: gerire, Cilecile gono : gacinojeyo' kutenda ; 
Citendile gono si gacinojeyo kutenda; -No wumi 

wose muli'se musina.. Ninga'gwe Muwaha, uci- 
wonele lusungu, co wahodanji waciwa, Uwatetele, 
Mulungu, wono wavumilago wusutye wawo. Uwa- 
gómole wono wakunena; Vyono wawehuwiziza wa- 
nhu muli. Kristo Yesu Mutwa wetu. Na ku soko ya 
yuyo, gwe Baba wo lusungu lwose, Ucitaze cikálaje 
vyono cikulawa lulu, ceze waswanu, cili ling'ani, 
kanbyi na cili cisindo, Ho Litagwa wa Tyono 
lyerire likumywe. Heya. 


T Wuwopolwe, nalunji Wunénelwe wo wubi, wo 
wulongwe na Kasisi yali wene, yemile ; s îi wanhu 
wose wakali wafugame. 


UNGU Mudaha vyose, Sogo yo Mutwa wetu 

Yesu. Kristo, mono si yakusaka u musutyi 
yafwe, langa soko yapituce ho yekalaje mumi; ka- 
nhyi yawapere Wetumami wakwe vilungo no wula- 
jilize, ho wawaganulilaje, wawalonjere wanhu wa- 
kwe, hono wanene, wuwopolelwe no wunénelwe wo 
wusutye wawo; u Mwene kawanenelaga kanhyi ya- 


kuwawopolela wose wono wakunena mbeka no kwj- . 


huwila ihuwili-húwili Luganuzi lwakwe u luswanu 
lono lwerire. Holeka. cimunene, yacipere wunene 
we mbeka kanhyi no Muhe wakwe mono yerire, ho 
zimwendeze zono cikwituma luno, no wikale wetu 
wa kunyuma weze wuzeru kanhyi werire, leka ku 
ndumo cize. cifice ky nyemo yakwe ye cibitilila ; 
muli Yesu Kristo u Mutwa wetu. Heya. 


T Kolo yakondyo Mwitumami ho yafugame kanhyi, 
yalonje Ilombo lyo Muwaha, 4 wanhu nawo afge 
wakulibocera. 


ABA, mono. uli ku wulanga, I WA ito 
 lyezwe. U wutemi wako wuze. Zono ukuhila 
zitumwe kononze, Nha vyono. zikwitumwa ku wu- 
langa. Ucipere zuwari :ndigwa zetu zono ziling'a- 
niciye izuwa. Ucinenele wusutye wetu, ` Vyono 

ciwanenelaga wono wacisutyaga. Ulece kucitegula 
ku wujelwe; Langa ucipon'ye mu wubi ; Hambi u 
wutemi, ne vilungo, no wuwaha nha vyako, aunga ku 
wa ne cibitilila. Heya. ; 


1 Hobaho kanhyi udje; 
Gwe Muwaha, winule milomo yetu. 
Ip. Nase ho cokukumya gwe. 
Ka. Gwe Mulungu, ucipon'ye mbera. 
Ip. Gwe Muwaha, ucitaze kwa musunho. 


T Ahano wose weme, Kasisi. yalonje, 


Wuwaha weze kulu Sogo yo munhu, na kulu 
Mwana : kanhyi na kuli Muhe mono yerire ; 

Ip. Nha. vyono wali 'sonje; na vyono:winha 
lulu, na vyono wulawa ku myaka ne cibitilila. 
Heya. 

Ka. Mumulumbenu Muwaha. 

* Ip. Itagwa lyo Muwaha lyeze lumbwa. 


T Hobaho Zinio: ho zilongwe, nalunji zimbwe ku 
wityatye, wazo Vyono zalajilizwa. Kolo zakondya 

.4 Lisomo lya mu Walaka we Cilágano i Cihuma 
vyono lyatemezwa. Hanyuma yayo 4 Magnificat 
(hamba Lwimbo lwa Sapt: u Mpa 
nha vyono lutunjile. : 


Maonimicat. Luka i. 


I NHUMBULA yangu yikumulumbo Muwaha: no 
muhe wangu wumusangalaliyo Mulungu . Mu- 

pon'ya nene, 

Hambi nha kawulanga : 
wakwe, 

Hambi langa ta, vyono nolawe zuwari: ndelo 
zose nha zonhya nili mumoti. 

Hambi mono yali vilungo nha kanhendela mawaha ; 
ne Litagwa lyakwe lyerire. 


wuciwa wo muwanda 

“Ne lihewa' lyakwe lili kuli wono wamogopaga s “ku 
lulelo no lulelo; > 

“Yasumile “ko muwoko wakwe: —Taweyageniza 
wasisi mu mahweso ge zinhumbula gawo. ` 

Kawagwisa wanye Yinga mu . magoda gawo: 
yakawenule waciwa.. 

Wono wali nzala kawezutya n na vinhu viswanu : 
ne wasawi kawawinga bwete.: . 

Kamutaza Israeli muwanda wakwe, ho yawaku- 


mbucilile lusungu- Aburahamu ne. mbeyu. yakwe 


sunga myaka yose. 

€| Wuwaha weze kulu Sogo yo munhi, na kulu 
Mwana : kanhyi na kuli Muhe mono yerire ; 

Nha vyono wali. 'sonje'; 'hai:vyono winh4 Julu; na 
vyono. wulawa ku: myaka. ne SIKUA Heya.: 


q H bi Lwimbo iino: WA M wizuwa lye uma rë 
cenda lyo Mwezi, horio Wa mu aooiee 


ne zinyimbo žinzagwe. 


CANTATE Domino.. Zab. zovili, 
JA! MWIMBILO Muwaha' Iwimbo' lupya : hambi 
üha kanozaga mapoto. ` 
U muwoko wakwe wo’ kulume wono werire: wo 
yetujiye wusumie., ` i 
U Muwaha yagahula zo wupon'ye wakwe: na ze 
ling'ani yakwe yawanzalicila makungugo.' 
Yakumbuciye ; lihewa lyakwe..ne mbeka kuli 
ng'hungugo ye Wayisareli : ne malanga gose ge’nze 
gawona wupon'yi wo Mulungu wetu. ` 
Mumusangalalilo Muwaha "nye nyo zisi zose: 
mwimbaje, musecereraje, kanhyi muwe kulumba,. 
Mümulumbilo Muwaha isumbi: mubocerere li- 
sumbi, mukwimbo lwimbo lwo kulumbiziza. 
Kanhyi mukutowa“ ne zindulele ne zifulembe: 
mweze secererera halu Muwaha ti Mutemi. 
I lilenga' libume, na vyose vyono: vili mugati ; ni 
yinze nayo na wono wayikaye. ` 

I makọlongo gatowe ng'hwalo, kanhyi ne matunda 
gasangalalile halu Muwaha: hambi nha yakuza 
kuling’anize’nze 

Kanhyi- 'kololing' anize;nze kwe ling’: ani: ne wanhu 
nawo nha vivilya. 

Wuwaha weze kulu Sogo. yo, munhu, na. kulu 
Mwana: kanhyi na kuli Muhe. mono yerire ; 

Nha vyono wali 'sonje; na. vyono winha talu, na 

vyono wulawa ku myaka ne cibitilila, Hoya. ER 


q Hobaho. ho isompi Him lya mu Walaka u we: WA 
. gano Cipya vyono lyotemezwa. Hanyuma, yayo 
Nunc- Dimittis: (kambo, Lwimbo; lwai:Simeyoni) 
vyono lutunjile. 


Nund DIMITTIS, “Luka i ii. 29. 


A7 Muwaha wangu, kung'hombola no “Tatiwanda 
wako ko mulomo wako: mbite mholile. ~: 
Hambi meso gangu': nha gayiwone mhonelo yako, 
Yono wayikondyeleza hali wanhu wose; 
' Wuzerù wo kugubulile makungugo : ` no akumyo 
lwe wanhu wako Wayisareli. 
Wuwaha' weze kulu Sogo yo munhu, na' “külu 
Mwana : kanhyi na kuli muhe mono yerire ; 
Nha vyono wal? sonje; na vyono winha lulu, na 
vyono 'wulawa ku myaka ne cibitilila. Heya aii 


T Hambo Lwimbo luno ; ; langa M ea lje ‘Kuini Na 
Ie kajete lyo Mwezi. 


Daus MISERTATUR. Zab. lxvii. 
pros, yaciwonele lusungu, yacimotye¥ yati- 
mulisizajo wusu wakwe, kanhyi yacitétéle, 
I nzila yako yimanyice mwsi: u muponi 'yi yani 
nawo muli-makungugo gose... 
I wanhu wakulumbaje, go Mulungu ; he wose o du 
wakulumbaje, s 

I makungugo gasecelele, gasangalale : hambi nha 
koling'anize wanhu kwe ling’ ani, kanhyi kowa 
kutema muli makungugo ge'nze. 

“I wan hu wakulumbaje, go Mulungu: ne wose du 
wakulumbaje. 


Baho i yisi ha yofisa mana gayo: no , Maling; u 


Mulungu wetu kocimotya. 

U Mulungu kocimotya : na wa ku malanga gose 
wowa kumogopa. 

Wuwaha weze kulu DE yo munhu, na kulu 
Mwana: kanhyi na kuli Muhe mono yerire ; 

Nha vyono wali 'sonje; na vyono winha lulu, na 
vyono wulawa ku myaka ne cibitilila. Heya. 


T Hobaho ho wimbwe, hamba wulongwe Wihuwilo we 
Watumi no M witumami ne wanhu, wemile. 


TIMWIHUWIYO Mulungu u Sogo yo munhu 
Mudaha vyose, Muwumbo "Janga ne'nze; 

Kanhyi no Mwanagwe we ciwene, Yesu Kristo 
Mutwa wetu, Mono yategulilwa'nda ko. Muhe, mono 
yerire, Yakawa kulelwa na Maryamu u. musindile, 
yakagazizwa hali Ponhiyo Pilato, Yakatumbikwa, 
yakafwa, yakawikwa, yakatima kono ko wali wafu ; 
Mwizuwa lye kadatu yakawuka muli wafu. Yaka- 
nanuka . ku wulanga, Nalu yekaye ku muwoko wo 
kulume wo Mulungu Sogwe u Mudaha vyose; Kono 
yalalawilila yaze kuwaling'aniza i womi ne wafu. - 

Nimwihuwiyo Muhe mono yerire; kanhyi na 
kulu Mukung'ano wono werire na Katoliko; Na ku 
Wuhanje we wanhu wono werire; Na ku Wunéne- 
lwe wo wubi; Na ku Wuzuce we. miwili ye wafu, 
Kanhyi na ku wumi we myaka ne cibitilila. Heya. 


1 Hanyuma yayo a Ailomba gano gono vityatizye, wose 
wafugame mhola-mhola, u Mwitumami yars 
yalonje yenuye lizi yatye, 

U Muwaha yeze muli nyenye. 

Ip. Yeze na mu nhumbula yako, 
Mw. Aleni, cilombe. 

Gwe Muwaha, uciwonele lusungu, 
Gwe Kristo, uciwonele lusungu. 
Gwe Muwaha uciwonele lusungu. 


aji Hobaho u Mwitumami, i Wabocezi, ne Worta: ho 
walonje Lilombo lyo Muwaka, nezi linuce. 
ABA, mono uli ku wulanga, I Litagwa lyako 
Iyezwe. U wutemi wako wuze. Zono ukuhila 
Zitumwe kononze, Nha vyono zikwitumwa ku wu- 
langa. Ucipere zuwari ndigwa zetu zono ziling'ani- 
ciye izuwa. Ucinenele wusutye wetu, Vyono ciwa- 
nenelaga wono wacisutyaga. Ulece kucitegula ku 
wujelwe, Langa ucipon' ye mu wubi. Heya. 


li Hobaho Kasisi ho yeme, yatye, ' 

Gwe. Muwaha, ucilajile lusungu lwako, 

Ip. Ucipere mhonelo yako. 

Ka. Gwe Muwaha, umukamisajo Mutemi. 

Ip. Ucihulicize ko lusungu kolo cikukucemereza. 

Ka. Uwavwice i wetumami wako u wiling'ano. 

Ip. Uwasangalaze i wahagulwa wako. 

Ka. Gwe Muwaha, uwakamisaje wanhu wako. 

Ip. Ulugutize wahalwa wako. 

Ka. Gwe Muwaha, ucipozeze vilo vyetu. : 

Ip. Hambi nha- kusina yunji mono yakucilewela, 
langa gwegwe, go Mulungu: 

Ka. Gwe Mulungu uceze mu nhumbula zetu. 
Ip. Hamba ulece kucisolelo Mulig wako mono 
yerire. 


T Hobaho ho getunjize Malombo madatu ; i lilóngozi 
lya Mwizuwa lilyo lye kéjete kulu Mulamu >- lye 
kadatu kuli Wutazi we Makali gose, vyono getya- 
tizye ahano ; nayo 1 mejete ga munyuma geze longwa 

nhondo zose ku Wulombe we Cinya-mihe,;' hámba 
galece kukawanizwa. COTENT T E 

I LILOMBO LYE KEJETE MU WULOMBE Wa CINYA-MIHT. 

WE Mulungu, muli'gwe mo wulawaga wudobo 

wose wuswanu, ne lihala liwaha, :kanhyi .ne 


metumo gose ge ling'ani; Uwapozaje wawanda 
wako: vyone'nze si yidahile kuwapoza; i.zinbumbula 


zetu ho zitongolele mu wibate malajilizo gako, ' 


kanhyi lono cikucitilwa nagwe mu wogope we. wasiri 
wetu ceze kwikala cicehile, cipolile; Ya soko . ye 
liwuya lya Yesu Kristo u Mukombozi wetu. . Heya. : 


I LILOMBO LYE KADATU, KULI WUTAZI wẹ MAKALI 
GOSE. e A 
CIBUNZULULILE citi, cikukunena,: go. Mu- 
waha, na kwa lusungu lwako u lwinji ucici- 
tile makali gose ge cilo cici; ku soko yo wendo 
wo Mwanago we ciwene, u Mukombozi wetu Yesu 
Kristo. Heya. E E E 
T Hono ho wali Wembi, ahano ho wembe Anthem. 
ILOMBO SO WUWAHA wo MUTEMI., 
WE Muwaha, go Setu wa ku wulanga; mono uli 
Muwaha na uli vilungo, no Mutemi we wa- 
temi, Muwaha we wawaha, mono utemile uli wene 
muli wawaha wase; mono. wikaye 'mwigoda' lyako 
ukuwalanga wono wekaye kononze wose; Cikuku-' 
nena kwa nhumbula umulanje kọ wendezwe wako 
Muwaha wetu we'hewa liwaba, u Mutemi'` Elizabeth ; 
umumemerezo Muhe mono yerire, yakuhulikaje, yaje- 
nderaje mu nzila yako; Umujin'ye vya kucanya ; 
umukamisaje yekalaje viswanu, kanhyi yàgolipe ; 
umuperaje vilungo vyo kusumile walugu wakwe wose ; 
na kanhyi hanyuma yatuje nyemo na seko myaka ne 
cibitilila ; kwa Yesu Kristo u Mutwa wetu. Heya. 

ILombo so Muuga yo Murami. 

WE Mulungu, Mudaha vyose, go ndawililo yo 
; wuswanu wose, cikukuneneleza ko winenenhyezi 
uwalugutize Elizabeth nyina yo Mutemi wetu, Philip 
u mulume.wo. Mutemi, Charles. mwana. wo Mutemi, 
na mhuga yose yo Mutemi ; uwavwice.no Muhe wako 
mono yerire; uwagolifye vie libewa “Iyako. lya ku 
wulanga; uwamotye wekalaje 'seko; uwalete ku 
wutemi wako we myaka. ne cibitilila; ku soko ya 
Yesu Kristo u Mutwa wetu. Heya. ; 


ILOMBO KWA WADIMI NE WANHU. 

o Mulungu, Mudaha vyose, mono kwikalaga 

myaka na myaka, mono kwitumaga mapoto 
mawaha uli wene; Uwatimizye Wabilicizi ne Wadimi 
ne Mikung'ano yose yono wapejigwe weze yidima, 
muhe mumi we lihewa lyako ;. kanhyi uwagwisizaje 
buhe yo wumoti wako, ho wakwendeze mbeka. 
Uciperaje zizo, gwe Muwaha, kwe lilumbo lyo Mugo- 
mbozi no Mulamuzi wetu Yesu Kristo. Heya. 


“—ILombo Lya Kurusosiromo, | 

qi Mulungu, Mudaha vyose, mono ucitazize 
[ luno cikulombe kwe zinhumbula zono zilaga- 

niye kumonga hanhyi kutezaga hono. wawe we- 
hangulize wejete hamba wadatu so Litagwa lyako 
kowapera vyono wakusaka; Ufisirize, gwe Muwaha, 
i visakwa ne malombo ge wawanda wako, vyono 
vyówanojėza; weze kucipera kononze kukuno. wu- 
manye we mbeka yako, na ku myaka kuza wumi 
we cibitilila. Heya. ` WA 
ai aa 2 Kor, xiii. A 
ie lyo Mutwa wetu Yesu Kristo, no wendo wo 
'L © Mulungu, no: wuhanje wo Muhe mono: yerire, 
vyeze kuwa muli sese wose myaka ne cibitilila. “Heya, 
© I Ndumilizo yo Wityatye we Malombo ge Cinya- 

mke vyono wimho mwaka. ` 

KU WULOMBE WE HAKALI-MITONDO. 


1 Mu vilo vivi 1 viwaha, Wulelwe wo Muwaha, Wanza- 
likwe, Matiya mono yerwe, i Lizuwa lye Pasaka, 
Tata lyo kunanucila, Izuwa tya Penhikote, Wono 
werire, Yohana u Mubaputizi, Yakobo, Batolomayo; 
Matayo, Simoni na Yuda, na Andeleya, kanhyi na 
Juma a pili yo Wudatu, ho wimbwe nalunji wulom- 
bwe ku wulombe we Hakali-mitondo, vilecere no 
Wihuwilo we Watumwa, u Wuvumile wuwu wo 
Wihuwilo wetu we Cikristiyano, wono wutezagwa 
Wihuwilo wa Atanasiyo mono yerire,u Mwitumami 
na wanhu wemile. ni 


. QUICUNQUE VULT. 
Mono yakusaka kupona: cinójere yamule yebato 
Wihuwilo we Katoliko. i 

Yunji hono yalece kuwibatila lukulu, hámba 
kuwuhanza na zinji: si koleka kwajilila hikulu. 

U Wihuwilo we Katoliko: wowu; Cimuhembo 
Mulungu monga mu Wudatu, no Wudatu mu Wu- 
monga ; 

Cilece kuhanza-hanza Zinhumbula' hamba kute: 
manulo Wumi ; 

Hambi mha ho yili Nhumbula monga yọ. 'Sogo yo 
munhu, yinji wo Mwana, yinji nayo yo Muhe mono 
yerire. 

Hambi ninga nha Wulungu wo ‘Sogo yo munhù, na 
wo Mwana, na wo Muhe mono yerire, wo wumonga 
du: i Nhojo yili muling'ano, no Wuwaha wawo 
wanzing'hane sunga myaka ne cibitilila. 

Nha vyono yenha Sogo yo munhu, nha vivyo no 
Mwana: na: Muhe mono yerire nayo nha vivyo. 

U Sogo yo munhu si muwumbwa;.:uU Uana i si 
muwumbwa : u Muhe nayo si muwuimbwa. 

U Sogo yo munhu yasina cimo, u Mwana nina 
cimo : u Muhe mono yerire nayo yasina cimo. 

“U Sogo yo munhu we myaka na cibitilila; u Mwana 
wa myaka na cibitilila: u Muhe mono yerire wa 
myaka na cibitilila. 

Hamba si Wadatu wa myaka na cibitilila : ninga 
monga.du wa myaka na cibitilila. 

Nha vyono' kusina wadatu' wono wasina cimo, 
hamba wadatu wono si wawumbwa: langa nha 
yumonga mono si yawumbwa, kanhyi na yumonga 
mono yasina cimo. 

Nha vivilya ù Sogo yo. munhu Mudaha vyose, u 
Mwana nayo Mudaha vyose : 'kanhyi no > Muhe mono 
yerire Mudaha vyose, 

Hambi ninga si wadatu i Wadaha vyose: jinga 
yumonga du Mudaha vyose. 

Nha vivyo 'u Sogoyo. munhu u Mulungu; u 
Mwana :nayo Mulungu: kanhyi no Muhe mono 
yerire nayo Mulungu. 

Hambi ninga si Milungu midatu langa Mulungu 
monga du. 

Nha vivyo u Sogo yo munhu Muwaha, u Mwana 
bayo Muwaha: kanhyi no. Muhe mono yerire Mu- 
waha. 

Ninga si Wawaha wadatu:' langa Muwaha yu- 


monga du. 


Nha vyono citunyigwe na TEN ye Cikristiyano : 
kuvumila Nhumbula zizi vyone 'datu, ayu Mulungu 
kanhyi Muwaha ; 

Nha vivyo cilemezwe no Moto we Katoliko : ku 
wutye, Ho yili Milungu idat, hamba Wawaha 
wadatu. ` 

U Sogo yo munhu si yanozwa 'na yunji : ‘hamba 
kuwumbwa, hamba kulelwa ng'o. 

U. Mwana wa mulu Sogo yo munhu yali wene: si 
yanozwa, hamba kuwumbwa, langa yalelwa. 

U: Muhe mono yerire wa mulu Sogo yo munhu 
na mulu Mwana si yanozwa : - hamba kuwumbwa, 


hamba kulelwa, langa yakulawa. 

Ale ho yuli Sogo yo munhu monga; hamba' Wa- 
sogo. zo munhu si wadatu, U Mwana nayo monga, 
hamba Wana si wadatu: kanhyi no” Muhe. mono 
yerire monga, hamba Myuhe yono yerire si midatu. 

Na mulu Wudatu wuno hasina mulóngozi, hamba 
mutyatyi muyagwe : hasina yunji mono ka 
hamba mono yanjiye. 

Ninga Zinhumbula zose vyone ‘datn za myaka na 
cibitilila ; vyanzing'hane. pa 

Ale sunga na lulu vyono yamula, kulongwai u 
Wumonga wuli mu Wudatu, no :Wudatu wuli mu 
wumonga wuhembwe. 

Leka mono yakuhila kupona: si holela UKANDA 
nha vivi Wudatu. 

Kanhyi yiyinojeye mhonelo ye myaka na cibitilila : 
yehuwile kwa . nhumbüla u wunozece wo : kuwa 
muwili u Muwaha wetu Yesu Kristo. 

Hambi u Wihuwilo we mbeka Ta wowu, ahuri 
civumile; vyono Muwaha wetu Yesu Kristo Mwana 
wo Mulungu, yo Mulungu kanhyi na Munhu: 

Yo: Mulungu, mu Wumi wa. Sogo :yo monit, 
sunga ne'nze yali yikali Mwene nha yalelwa :. 
Munhu, wa mu Wumi wo nyina, yalelwa kononze ; 

Yo Mulungu-lungu, kanhyi yo Munhu-munhu:: 
yena nhumbula ye mahala kanhyi no muwili ciwunhu- 
wunhu. 

Yali muling'ano no Sogo yo pran ho wuwe 
Mulungu: . yasusuniye kulu ` ea ya janga ko 
wuwe munhu... ; 

Sunga hamba yawe Mulungu no "munhu; Tinga 
si wejete, langa yumonga Kristo. 

Yo yumonga; hamba si ko wulece wo Wulungu 
kuwa muwili :. langa ko wategulwa wo wunhu mu 
. Mulungu; 

Yumonga du; si ko wialangathanja wo wumi: 
langa ko wuwe Nhumbula monga. - 

Hambi vyono nhumbula ye mahala kanhyi no 

muwili nka yo munhu.monga : nha vivyo ú Mulungu 
no Munhu yo Kristo yumonga, .- 

Mono yagazwa so wuponi wetu: yakatima kono 
ko wali wafu, zwuhya mwizuwa lye kadatu ya 
wuka muli wafu. t 

 Yakananuka "ku willanga, halit yaliaja ku mu- 
woko wo kulume wo Sogo yo munhu, u Mulungu 
Mudaha vyose : kono yalalawilila ho yaze kawaling - 
anizè'womi:- ne wafu. ” 

Kolo: yakuzo Mwene i wanhu walazuka wena. ne 
miwili yawo : “ho walebombolela. ze imdtumo Enis 
munhu na lwakwe, munhu na lwakwe;' ; 

Nawo wono“ wetumaga 'viswanu' walenjila.. mu 
wumi we myaka ne cibitilila : nawo wono Pernia 
vibi mu moto we myska ne cibitilila, ; 

“Awu' wo Wihuwilo' we Katoliko: . munhu hono 
yalece kuwihuwila huwili- huwili, si yalaponela lu- 
kuli. © =- 

.Wuwalia weze kut Siuo yo munhu; na kulu 
Mwana : kanhyi na kuli Muhe mono yerire ; aa 

Nha vyond wali "sonje; na vyono winha lulu, na 
kaa Walawa ku myaka ne ANWA Gaa kui 

T dhamou Wityatye wa Liraniya; nalunji Wulombe 
` wà Wose, yo yilongwe hamba yimbwe kolo wakondyo: 
Wulombe wa Hakali-mitondo; mu vilo vya Juma a 
pii, na mu Juma a tano, na mu Juma, na ku vlo 
` vinji vyono kowa yateza u Mubilicizi.” 
G Muungu gò Sogo yo munhu; mono uli ku: 
WA uewoncie lusungu co wahodanji wa- 
ciwa. 
Gwe Mulungu zi Bogo 'yo munhu, mono uli ku 
wulanga': uciiwonele lusungu co wahodanji waciwa. 
Gwe go Mulungu Mwana, Mtkomboza . yinze? 
uciwonele hisunguco wahodanji waciwa. ` 

Gwe go Mulungu Mwana, Mukomboza yinze : uciwo- 
nele lusungu co wahodanji waciwa. 


Gwe go Mulungu u Muhe. mono yerire, mono 


ulawile kulu Sogo yo munhu na kulu Mwana : 'uciwo-' 


nele lusungu co wahodanji waciwa. 

Gwe go Mulungu-u Muhe: mono yerire mono ulawile 
kulu Kogo yo Munhu na kulu Mwana : . uciwonele 
lusungu co wahodanji waciwa. 

Gwe go Wudatu mono werire, u Mulugutizwe, u 
Mukumywe, Nhumbule 'datu ninga Mulungu mo- 
nga: uciwonele lusungu co wahodanji waciwa. 

Gwe go Wudatu mono werire, u Mulugutizwe, u 
Mukumywe, Nhumbule 'datu ninga Mulungu mongu : 
uciwonele lusungu co wahodanji waciwa. 

Gwe Muwaha, ulece. kukumbucile - mahodango 
getu, hamba go wasetu; hamba ulece kucilipiciza 


wusutye wetu;  ucitétele, go Muwaha muswanu,: 
uwatetele wanhu wako, wono wawakomboza kwe 


sakami yako i ng'hamu, hamba ulece kucisimbilila 
lukulu, ; ; 
Ucüétele, go Muwaha muswanus 

Mu wubi no wutamiswe wose; mu wusutye, mu 
wugoba-goba no wugazi wa setani; mu makuwo 
gako, na mu wajilile we myaka ne cibitilila, 

Ucipowye, go Muwaha muswanu. 

Mu wubofu wose we nhumbula; mu wilumbi,:na 
mu wusisi, na mu wukoci; mu mvivi na mu lusulo, 
mu simbili, na mu wuleko kwiyenda, : Sai 

Ucipon ye, go Muwaha muswanu: 
Mu wusenhya, no wutumu wose wono wuwula- 


gaga; na mu makoco gose ge'nze, go muwili, na ga 


setani, ; 
Ucipon ye, go Muwaha muswanu. E 
Mu mamuli ge mvula ne mabeho go mukukunzo ; 


mu mali, mwihuhuji, na mwilogo ; mu wulugu, mu 


wuwulaji, na mu wulutuce, .- f 
Ucipon ye, go Muwaha muswanu. .. 

Mu wuma, mu wuwice mafumbi, na mu lubede- 
galo lwe. watemi; mu mejizo gose go wudesi, mu 
wisiwanule,.na mu wuwanganile; mu wukamu we 
nhumbula, no wubezi wo Mulomo wako, ne 'Lajilizo 
lyako, ; 

Ucipow ye, go Muwaha muswanu. 

Kwe lipoto lyo kwisolelo muwili; na ko Wulelwe 
wako wono. werire no Wálame; ko Wubaputizwe 
wako, no .Wuleko kulya, kanhyi na ko Wujelwe 
wako... 

l Ucipon ye, go Muwaha muswanu. 

Vyono wawona wusungu, ukawa kutugutila sa- 
kami; vyono watumbikwa ukatamiswa; ko Wufwe 
wako u wukamu no Wuwikwe mu citénjelo; ko 
Wuzuce wako. wo wukumywe no Wunanuce wako 
ku wulanga; kanhyi na ko wuze wo Muhe mono 
yerire, 

Ucipow ye, go Muwaha muswanu. 

Mu wugazwe wetu wose; na mu wugoli wetu 
wose; kolo ceza kufwa; na mwizuwa lyo kuli- 
ng'anizizwa, Bima a l 
Ucipowye, go Muwaha muswanu. 

Ase. co wahodanji cikukunena 'ucihulicize, gwe 
Muwaha Mulungu; wendezwe kutema no kulajizo 
Mukung'ano we Katoliko wukole mu nzila ye ling- 
ani; , y 

Cikukunena ucihulicize, gwe Muwaha muswanu. 

Wendezwe .kumukamisa no kumusikamya mu 
wuhembi wako we tuti na mu nyikala ye ling'ani na 
yerire, Mwitumami wako Elizabeth, u Mutemi wetu 
we'hewa liwaha no Mutwa wetu ; 

Cikukunena ucihulicize, Go Muwaha muswanu. 

Wendezwe kutema mu nhumbula yakwe mu wihu- 
wilo, wogope, no wendo wako, nayo nhondo zose 
yakwitumbilaje Gwegwe, na muli zose yalondole 
wulumbe wako na nhojo yako ; 

Cikukunena ucihulicize Go Muwaha muswanu. 

Wendezwe kuwa mutazi no mukamisi wakwe, ne 
kümupera cisumisumi muli walugu wakwe wose; 
Cikukunena ucihulicize, Go Muwaha muswanu. 
Wendezwe kiiwalugutiza no kuwakamisa Elizabeth, 
nyina yo Mutemi wetu, Philip u mulume wo Muitenii, 
Charles mwana wo Mutemi, na. mhugå yose. yo 
Muütemi ; i 
Cikukunena udihiilioika Go Mutvaha muswanu. 
Wendezwe “kuwataza wotio watemile 'zisi zizi, 
wakogope gwegwe, wakwitumbile, wawalamulaje 
wanhu kwe ling'ani ; ; 
Cikukunena ucihulicize, gwe Muwaha muswanu; 
Wendezwe kuwapera mahala i Wabilicizi, ne 
Wakasisi, na Wetumami wo Mukung'ano wako; 
wamanye, wezuce ng'hani yako; ho wayikwize ko 
wijize ha ko witume wawo; 
Cikukunena ucihulicize, gwe Muwaha muswanu. 
Wendezwe kuwavwicila Wanyamhala we 'deha yo 
Mutemi; ne Wanyekulu wose,lihewa, mahala no wizuce; 
Cikukunena ucihulitize, Go Muwaha muswanu. 
Wendezwe kuwalugutiza no kuwakamisa Walinga- 
nizi, uwapere 'hewa ho walinganize kwe ling'ani, no 
kwibata ze tuti; 
Cikukunena nicihulicize, Go`'Muwaha muswanu. 
Wendezwe kuwamotya no kuwakamisb -wanhu 
wako wose; 
Cikukunena ucihuhcize, gwe Muwaha muswanu. 
. Wendezwe kuwapera wanye makungugo gose 
wiyendi, mulamu, no wilámule ; 
Cikukunena ucihulicize, gwe "Muwaha muswamu. 
Wendezwe kucipera nhumbula zono zikwendile 
na zikogope, citumaje nha vyono ucilajilize'; 
Cikukunena ucihulicize, gwe Muwaha muswanu. 
Wendezwe kuwonjereze wanhu wako wutazi Wwa- 
hulicize kwe cogopo mulomo wako, wayibocete' na 
nhumbula nzeru, wetumaje zo Muhe; 
Cikukunena ucihuheize, gwe Muwaha muswanu. 

Wendezwe kuwaleta mu nzila ye mbeka wose 
wono wajiliye, na wono wakukocwa ; 
Cikukunena ucihulicize, gwe Muwaha muswanu. 
Wendezwe kuwapera vilungo wono wemile; ku- 
wasindamike mitima no kuwataza wono wena nhu- 
mbula .nyoga; no kuwenula wono wagwiye;: na ku 
ndumo kumukanyanjila setani ku magulu getu kwsi; 
Cikukunena ucihulicize, gwe Muwaha, muswanu. 
Wendezwe kuwaletela mwano, no kuwasindamike 
mitima, wose wono wali ha wog, wono vYA na 
wono wakugazwa ; 
Cikukunena ucihulicize, gwe M uwaha muswanu. 
Wendezwe kuwadima wono wakujende mihinzo 
mu zisi, lunji mwilenga; ne wacekulu wose wono 
wali mu ng'hunga yo lusawo; ne watamwa wose, 
ne wana wadodo; no kuwawonela lusungu wono 
Wabaya na wono wakunzwa ; 
Cikukunena ucihuhicize, gwé Muwaha MUSWANU;. 
Wendezwe kuwacitila “no kuwadime wana wono 
walecigwe ne wacékulu wono wafwiliywe, na. wose 
wono wali mu wuciwa na mu wugaye ; 
Cikukunena ucihulicize, gwe Muwaha muswanu. 
Wendezwe kuwawonela lusungu wanhu wose. 
Cikukunena ucihulicize, gwe Muwaha muswanu. 
Wendezwe kuwanenele walugu wetu, na wono 
wakucigalila, na wono wakucivila, uwapitule : zin- 
humbula ; 
Cikukunena ucihulicize, gwe Muwaha muswanu.' 
Wendezwe kucipera no kucikamisize viligwa vi- 
swanu vye’si, vyono codaha küvilya mu vilo vyayo ; 
Cikukunena ucihulicize, gwe, Muwaha muswanu. 
Wendezwe kucipera wuneni we mbeka; kucine-. 
nelo wubi wetu, na gono cigalecereze ko wudoba, 
na; gonò citumile citu; “no. kucigawile wutazi wo 
Muhe :mono yerire, ho ciling’i anizo wikale wetu ne 
Ng'hani;yako yono yerire; 5.70 JA 
Cikukunena ucihulicize, gwe Muwaha muswamb. 
CIGOGO COM. PR. C 

Go Mwana wo Mulungu ; cikukunena ucihulicize. 
Go Mwana wo Mulungu ; cikukunena ucihulicize. 
Go Mwane ng'hole wo Mulungu; mono ukuwuso 
wubi we'nze; 
Ucipere lipozo. lyako. ; 
Go. Mwane ng'holo wo Mulungu; mono ukuwuso 
wubi we'nze; ; 
Uciwonele lusungu. 
Gwe Kristo, ucihulicize. 
Gwe Kristo, ucihulicize. 
Gwe Muwaha, uciwonele lusungu. 
Gwe Muwaha, uciwonele lusungu. 
Gwe Kristo, uciwonele lusungu. 
Gwe Kristo, uciwonele lusungu. 
Gwe Muwaha, uciwonele lusungu. 
Gwe Muwaha, uciwonele lusungu. 


T Hobaho Kasisi vihanje ne wanhu, ho walonje i 

i Lilombo lyo Muwaha. i 

ABA, mono uli ku wulanga, I Litagwa lyako 

lyezwe. U wutemi wako wuze. Zono ukuhila 

zitumwe kononze, Nha vyono zikwitumwa ku wula- 
nga. Ucipere zuwari ndigwa zetu zono ziling'aniciye 
izuwa. Ucinenele wusutye wetu, Vyono ciwane- 
nelaga wono wacisutyaga. Ulece kucitegula ku 
wujelwe; Langa ucipon'ye mu wubi. Heya. 

Ka. Go Muwaha, ulece kucitendela vyono genhe 
masutya getu. : 

Ip. Hamba ulece kucilipicize mabi getu. 


CILOMBE. 


(IAE Mulungu, Baba mono uli lusungu, mono si 
kubedegalago wukalale we mhumbula yono 
yinenile, hamba wuhile wa wono wene mitima 
yitukuwaye; kolo cikukulomba kwe lihewa lyako 
ucitaze mu magayo ne maciwa getu gose, kono 

gakucaganila kose; ucihulice, ho gapezwe i mabi 
gono gakulawa mu wugobagoba na mu makoco ga 
setani hamba ga muli wanhu; na ko wudimi wako 
u wuswanu gawingwe; nase co wawanda wako, 
hono cilece kuwona wuwinjilizwe cikuhonjezaje 
nhondo yose mu Mukung'ano wako wono werire; 
ku soko ya Yesu Kristo u Mutwa wetu. - 

Go Muwaha, winuce, ucitaze ucipowye ku soko ye 
Litagwa yako. 

Go Mulungu, cihulice kwe makutu getu, ne wasetu 
waciganulila, ze metumo mawaha gono watendaga 
vilu vyawo, ne myaka ye katali. , 

Go Muwaha, winuce, ucttaze, ucipow ye ku soko ye 
’lumbo`lyako. A i ; 

Wuwaha weze kulu Sogo yo munhu, na kulu 
Mwana: kanhyi na kuli Muhe mono yerire ; 

Ip. Nha vyono wali 'sonje, na vyono winha lulu; 
na vyono wulawa ku myaka ne cibitilila. Heya. 

, Gwe Kristo, ucicitile mu wulugu wetu. 

Ko lusungu lwako ugalanje magayo getu. 

Ucitétele mu wukalale we zinhumbula zetu. 

Kwe lihewa lyako uwanénele wanhu wako wubi wawo, 

Ko lusungu lwako uhulice viswanu malombo getu. 

Gwe go Mwana wa Dawudi, ucitetele. 

Alu na nhondo yose, Gwe Kristo, weze kucihulika. 

Ucihulice kwe lihewa lyako, gwe Kristo; ucthulice 
Gwe Muwaha Kristo. 

Ka. Gwe Muwaha, ucilajile lusungu lwako, 

Ip. Nha vyono'se cikwitumbiye gwegwe. 


CILOMBE. 
IKUKUNENA, Gwe Baba, ucilanje ko lusungu 
vyono cisoceye; na kwe soko ye lilumbo lye 
Litagwa lyako, ucipitusize mabi gago gose gono 
ganojeye kucagana kwe ling'ani; ucitaze, mu 
magayo getu gose, cihuwile kanhyi citumbilile 
lukulu lusungu lwako, kanhyi cikwitumamilaje 

Heya. 

myaka yose cerire cisina wavu, ho ulumbwe kanhyi 
ukumywe; ku soko yo Mulamuzi kanhyi Mukom- 
bozi wetu we ciwene, Yesu Kristo u Mutwa wetu. 


ILOMmBbo Lyo Kurusosiromo. ; 

WE Mulungu Mudaha vyose, mono ucitazize 

luno cikulombe kwe zinhumbula zono zila- 

ganiye kumonga; kanhyi kutezaga, hono wawe 
wehangulize wejete hamba wadatu so Litagwa 
lyako kowapera vyono wakusaka; Ufsirize, Gwe 
Muwaha, i visakwa ne malombo ge wawanda wako, 
vyono vyowanojeza ; weze kucipera kononze kukuno 
wumanye we mbeka yako, na ku myaka kuza wumi 
we:cibitilila, Heya. 

. 2 Kor. 13. 

HEWA lyo Mutwa wetu Yesu Kristo, no wendo wo 
i Mulungu, no :wuhanje wo Muhe mono yerire, 
vyeze kuwa muli sese; wose myaka ne cibitilila. 
Heya. - T : i 

; AHANO I LITANIYA HO YIDUMIYE. 


I MALOMBO NE MALUMBO GE VILO NE 
i -o VILO. . 
| Gamule galongwe ho galongwe 1 mejete ga ku ndumi- 
lizo ye Litaniya, nalunji 1 mejete ga ku ndumilizo 
go Wulombe wa Hakali-mitondo ne Cinya-mihe. 


MALOMBO. z 
Kuli Mvula. i 
LIWE Mulungu, Baba wa ku wulanga, mon 
` wehuwiza kowapera ko Mwanago Yesu Kristo 
vyono wose wono wakulondolo 'temi wako no wili- 
ng'ano wayo i visakwa vyono vyowakwila vyose ; 

Ucilétele mvula yono yiling’aniciye mu wugaye 
wetu wuwu, ho cifise- zindigwa-za mono'si ciwe 
kusangalala, nagwe ulumbwe; ku soko ya Yesu 
Kristo u Mutwa wetu. Heya. WA 

P Kuli Tazuwa.. l 
e WE Muwaha Mulungu Mudaha vyose, mono wawu- 
(F lajia wanhu wose mwilenga so wubi wawo, 
langa wapona wanhu munana du, hanyuma yayo 
kanhyi ko lusungu lwako u luwaha ukawa kutya 
si kolohodanjila lukulu nha vivi, Cikukunenereza, 
hamba ciwe cinojeye kugumililwa mahwazi ge 
mvula hono cinene neni-neni, uciling'anizizaje vyono 
vyocifisiza zindigwa mu vilo vyayo; ho ciyijizaje 
magazo gako cinozereze mikalile yetu, na ko wuswanu 
cikulumbe ciwe kukumya; ku soko ya Yesu Kristo 
u Mutwa wetu. Heya. 


Poa . Mu vilo vye Lilogo. 
(WE Mulungu, Baba wa ku wulanga, Yogwegwe 
mono kutezaga mvula yitonye, 1 yisi yifise, i 
vilimu vyonjerezece, ne zisomba zihweguce; Ciku- 
kunena ulanje magayo ge wanhu wako, uwinje lilogo 
Ìyono likucigaza so wubi wetu, ko lusungu lwako 
ucipitulanize ciwe na ndigwa nyinji; so wendo wa 
Yesu Kristo, u. Mutwa wetu, lyeze lilumbo no wu- 
waha wose, kuli yuyo, na kuli gwegwe, na kulu 
Muhe mono yerire, ku luno na ku myaka na cibi- 
tilila. Heya. ... ; 7 
Eh Nalunji lino. ; 
Q: Mulungu, Baba wo lusungu, mono wapitu- 
A lanya ilogo kamonga: ku Samariya, mu. vilo 
vya Elisa u muwizi, sunga cikawa ciguto ; uciwonele 
lusungu mono cikugaya nha. vivilya so wubi wetu, 
nase kanhyi candanizwe kuletelwo wutazi; Winjifye 
viligwa vya mono’ si ko wulugutize wako; nase kolo 

cikupegwa vye lihewa lyako i vinji, civilizaje cisa- 
ngalaye kuno cikukulumba, kanhyi cikuwataze 
waciwa; ku soko ya Yesu Kristo u Mutwa wetu. 
Heya. 
Mu vilo vyo Wihomi ne Mawuma, 
WE Mulungu Mudaha vyose, go Mutemi we wa- 
temi wose, mono usumile vinhu vyose, hamba 
ciwumbwa cinji si cidahile kwimila vilungo vyako, 
zo zako kuwadumyanza wanyo wubi, kanhyi kuwa- 
wonela lusungu wono wakunena neni-neni; cikuku- 
nenereza uciponye mu mawoko ge walugu wetu ; 
udejefyo ’sisi wawo, upezye zisimbili zawo, uwagwe 
ku mahala; hose lono cikucitilwa no wucitile wako 
ceze kamiswa mu makali gose, ho cikukumye gwe- 
gwe, mono kucisumilage vikali vyose uli wene; ku 
soko ya Yesu Kristo u Mutwa wetu. Heya. 


Mu Matamwa gose vyono genha. 

WE Mulungu, Mudaha vyose, mono wawagumila 
‘wanhu wako ku nyika lihuhuji mwikuwo lyako, 
so lubedegalo lwawo kuli Musa na Haruni ; na kanhyi 
mu vilo vyo Mutemi Dawudi wawawulajila lihuhuji 
wanhu magana makumi mpung'hati, ninga waza 
kukumbucilo lusungu lwako ukawapon'ya wono 
wali wasigaye; Ucitétele nase co wahodanji waciwa 
mono cigwiliywe ne matamwa i menji no lufo; nha 
vyono wavumilo mulamu lululya, ukamulajilize 
malayika u mumala wanhu yalece kuwamala ka- 
nhyi; Nha vivyo na sese lulu wende kuciwusiza 
lihuhuji lili, ne matamwa i mawaha; ku soko ya 

Yesu Kristo u Mutwa wetu. Heya. 


q Mu vilo vye Mapinge Ma'ne ga mu mwaka galongwe 
nhondo zose ku soko ya wono wokwinjizwa mù 
Witumami wono werire. ! 

Gi Mulungu, Mudaha vyose, mono wetujilo 

Mukung'ano Katoliko kwe sakami i ng'hamu 

yo Mwanago mwendece; uwuwonele lusungu Muku- 
ng'ano wuwo, uwatun'ye zinhumbula wetumami 
wako i Wabilicizi ne Wadimi wono wakudima lite- 
wa lyako, ho walece kumuwicilo munhu miwoko 
ko musunho, langa wawahagule haguli-háguli na 
kwe mahala wanhu wono wanojeye kwituma mu 
Witumami wono werire wa mu Mukung'ano wako. 
Uwaperaje lihewa no wumoti wako wa ku wulanga 
wose wono wotemezezwo witumami wunji wono 
werire; ho wanzalico wuwaba wako kwe mikalile 
yawo no wufunde, kanhyi wajenderezaje zo wuponi 
we wanhu wose, ku soko ya Yesu Kristo u Mutwa 
wetu. Heya. 
E Nalunji lino. 
PA Mulungu Mudaha vyose, go mulavya vinhu 
vyose i viswanu, mono watemezye mihilimo 
hayohayo ye Wetumami mu Mukung’ano wako kwe 
mahala gako maswanu ; ' Cikukunena uwapere wose 
wono weza kwinjizwa mu murimo vilungo mu 
Witumame wa mu Mukung'ano wako wuwo; uwa- 
memye ne mbeka yo wufunde wako, kanhyi uweka- 
zaje werire, ho wetumaje muling'ano hali gwegwe, i 
Litagwa lyako liwaha likumywe, kanhyi u Muku- 
ng'ano wako wono werire wumoteswe ; ku soko ya 
Yesu Kristo u Mutwa wetu. Heya. 


Ilombo kuli zing'hungugo zono cikalane nawo. 


IWE Mulungu wo lusungu, mono wawumba 
wanhu wose, hamba si umusuliye yunji mono 
wamuwumba, kanhyi si wendile mono yeno wubi 
yafwe, langa yapituce yekalaje mumi; uwawonele 
lusungu wono. cikalane nawo, uwenjize mwibululu 
lyako, gwe Muwaha muswanu, waponane hamonga 
ne wanhu wako we mbeka, wawe 'tewa limonga 
wena Mudimi yumonga, yo Yesu Kristo u Mutwa 
wetu; mono mwikalane mukutemana na gwegwe 


Tec AA aa Aa AAA, b. 


no Muhe. mono yerire, Mulungu monga; sunga ku 
myaka ne cibitilila. Heya. à zo 


I Lilombo lyono lilombwe kunyuma ye mayagwe. s 


malongozi. 


y WE Mulungu, ye nhenda yako kitetela ya 


kuwanenele wanhu; uvumilaje. wyneni wetu; 
hamba ciwe ciwopeywe manyolo go wubi .wetu, 
ninga ko lusungu lwako..u luwaha uciwopolele ; 


ku soko ye lilumbo lya Yesu Kristo- u .Mugombozi 


nọ, Mulamuzi wetu., Heya, 


Ilombo so Mukungano Muwaha we vyalo wono wute- 
zagwa Parliament, lisomwe lono wukonghoye. 
LUNGU Mukala lihewa, cikukunena ko wine- 
Yi nenhyezi, nha vyono so Wutemi wuwu wose, 
nha vivyo ko muno so Mukungano Muwaha wa Vyalo 
wa” Parliament, wono wukongholelwa luno hali 
Mutemi wetu u niuhemba-Mulungu muno na we'hewa 
liwaha : Wendezwe kuwutonga no kuwumotya wuheho 
wawo wose ko wuteletele we nhojo yako, wunojeze 
wo mukungano wako, wukamile, no wulumbe, no 
wamiote wo Mutemi wetu, no: Wutemi:wakwe; ko 
wihinde wawo zinghani zose ho zinozerezwe zitemywe; 
mu wusimyo wono wukamile no wucizize, mulamu 
na nyemo, ze tuti na ze lingani, wuhembe no. wogope 
wo Mulungu, ho zisikamywe muli'se sunga ku ndelo 
zose; Zizo ne visakwa vinji vyose, so wawa,'s0. 5686, 
na so mukungano wako wose, cikukulomba ko wine- 
nenhyezi Mwitagwa na so Wulamuzi wa Yesu Kristo 
Muwaha no Mukombozi wetu u mulugutwe muno. 
Heya.. - ua m ma aT a 
Ilombo kuli wanhu wose vyono wenha, lilombwe kolo si 
yikulongwa 1 Iitanija. — ` j 
WE Mulungu, Muwumba wanbu wose, kanhyi 
go Mudimi wawo, cikukunenela 1 wanhu we 

zimbeyu zose hamba. wawe vyono wenha; soko 
uwalajile i zako, kanhyi i makungugo gose, ugala- 
njize mhonelo yako. Ninga ko muno ku wulombele 
Mukung'ano we Katoliko ko wumoteswe; kanhyi 
wutopgwe, wudimwe no Muhe wako u muswanu, 
ho wategulwe mu nzila ye mbeka wose wono wakwi- 
yitya Wakristiyano, kanhyi wakamisaje u Wihuwilo 
walaganiye. kumonga, mu wiyende na mu wikale 
wo..mugoloka. . Kanhyi, Baba, cikuwakozezo 'swanu 
wako wose wono wali mu wugaye na mu wusungu 
wa mu muwili, hamba wa mu nhumbula, hamba 
wa mu mikalile yawo ; (#mingokomuno » Zizozozilo: 
ku wulombele walya wono wakucitya luno mbwe hono yunji 
ciwalombele), ho wende kuwasindamike yasace yalombe- 
no kuwataza mu wuciwa wawo yyono lwe no Muku- 
winha, kanhyi uwapere vilungo vyo ky- "7" 
kangalila mu wusungu, hanyuma ho waze walawilo 
Smi Zizi zose cikulomba ku soko ya Yesu Kristo. 
Heya. 


MALUMBO. 
U Wulumbe wa wose. 


WE Mulungu Mudaha vyose, Baba wo lusungu 
J _ lwose, ase ca wawanda wako mono si cikunojeye, 
cikukulumba.: mbeka mbeka ko winenenhyezi so 
wujwanu wako no wendo wako. ne, lihewa lyako 
kuli'se, na kuli wanhu wose; (¥ko' mw Azi zo zilo- 
muno kuli walya wono wakusaka lu kuto- ngwe:hono yunji 
goza no kulumba so lusungu lwako kuli mono yali yala- 
wene lwe vilo vivi). Cikukulugutizizo Mbeywe yakusa. 
'wumbwe wetu, no wukamiswe wetu, ka kujamba. 
kanhyi so vyose vyono cimotaga mu wikale wuwu ; 
ninga ko muno ku wulumbe so wendo wako wo 
kwizina vyono wakombozeza yinze muli Mutwa 
wetu Yesu Kristo; kanhyi so nzila zo kuwonela 
lihewa lyako, no witumbilo wo kubitilo ku wulanga, 
gi 


42 MALUMBO, 


Kanhyi cikukunena ucizuse ze mahewa gako gose, i 
zinhumbula zetu ho zikulumbaje mbeka, kanhyi 
cikumuse lilumbo lyako ninga si kwe milomo du, 
langa na mu witume wetu; ceze kwiyinjiziza lu- 
kulu mu mirimo yako, ceze jendera hali gwegwe 
cerire na cili líng’ani vilo vyetu vyose; ku soko 
ya Yesu Kristo u Mutwa wetu, lyeze lilumbo no 
wuwaha wose kuli yuyo na kuli gwegwe na kulu 


Muhe mono yerire, sunga myaka na cibitilila. Heya. 


Kuli Mvula. 


QF Mulungu Sogo yetu wa ku wulanga, mono 
kutonyezage mvula ye mhinga na ye mafuso 
ko kuwalule wanhu ; Cikukulumba ko winenenhyezi 
vyono wendile kucitonyezeza mvula yono yiciperire 
nyemo co wanhu wako, kanhyi yono yisang'huse 
yisi lono yali yikavupe, so wusangalale wetu co 
wawanda wako mono si cikunojeye, kanhyi so 
wukumye we Litagwa lyako lyono lyerire; ku 
soko ye mahewa gako ga muli Yesu Kristo u Mutwa 
wetu. Heya. 


Kuli Lizuwa. 


WE Muwaha Mulungu, mono wacidejefyeza 
mavula mawaha ne mahwazi kwe ling'ani, 
nalu kuciceheza vyono uciwalisize lizuwa; Ciku- 
kulumba kanliyi cikulikumye Litagwa lyako lyono 
lyerire so lusungu lwako lulu, nase nhondo zose 
cowa kuganulo wuswanu wako ku lulelo no lulelo'; 
ku soko ya Yesu Kristo u Mutwa wetu. Heya. 


Kuli 4 Ciguto. 
Gi Baba wo lusungu lwinji, mono uhulice kwe 
lihewa lyako u wulombe wa mu mhumbula 
wo Mukung'ano wako, ukapitulan'ye lilogo cikawa 
ciguto : alu cikukulumba ko winenenhyezi so lihewe 

lyako lili i liwaha, kanhyi cikukunena weze kwikala 
ukucinozeza lihewa, i yisi yetu ho yicifisizaje viligwa 
vyayo, so lilumbo lyako no wusangalale wetu ; ku 
soko ya Yesu Kristo u Mutwa wetu. Hoya. 


Kul Mulamu ne Mhonelo muli Wasii wetu. 


G WE Mulungu Mudaha vyose, mono uli ligomo- 
J wakali lyetu lyono likucicita kuli walugu 
wetu. Cikukulumba, kanbyi cikukuhonjeza ko kuci- 
letela mwano mu magalu gono gali gacipirime ; 
Cikwilumbila wuswanu wako wono waleka si ciku- 
kunzwa; cikukunena weze kujenderezo lusungu 
lwako kuli'se, i yinze yose ho yimanye vyono Yogwe- 
gwe Mukombozi wetu na uli Muponyi wetu u muwaha ; 
ku soko ya Yesu Kristo u Mutwa wetu. Heya. 


Kuli Wupoze wesi. 

g3 Mulungu mono kwikalaga usina ndumo, 

mono kudomyaga kumonga zinhumbula ze 
wanhu wono wahanjile nyumba, kanhyi ukutonhya 
i wagazi na we litanha; Cikulugutiza Litagwa 
lyako lycno lyerire, vyono wadumizo wugazi wa 
wono wacigalilaga vilo vilya; cikukunena ucitaze 
vyono cikulawe zuwari ceze jendera mu cihuliko 
mu nzila ye malajilizo gako gono gerire; kanhyi 
ceze kwikala mikalile yo mugoloka na ye cisindo 
mu wuhembe wo Mulungu, ceze kukulaviza nhondo 
zose makumbiko go wulumbize no wuhonjeze so 
mahewa gaga i gako kuli'se; ku soko ya Yesu 
Kristo u Mutwa wetu. Heya. 


Kuli Wuponyi wa Mwihuhuji nalunji Matamwa 
caka, 
WE Muwaha Mulungu, mono wacigazizo wubi 
wetu, kanhyi ukacimala so wusutye wetu 
mu wugume wo lufo u luwaha lwe vilo vivilya ; 

ninga" 'Ju mu wudumyanze, vyono uli lusungu, uku- 
cipon'ya mwilaka-laka lye’fwa ; Cikwileta co weneco 
kuli’gwe vyono cinha Sogo yetu, cina ne zinhumbula 
ne miwili yono uyiponyize, ceze kuwa makumbiko i 
momi kuli'gwe, ciwe kwikala cikulumbiza no kuku- 
mya mahewa gako cina no Mukung'ano wako; ku 
soko ya Yesu Kristo u Mutwa wetu. Heya. 


N alunji lino. 


NIKUVUMILILA hali gwegwe ko winenenhyezi, 
gwe Baba wo lusungu, vyono cali cinojeye 
kugumilwa wugazwe wose wono wandikwa mu 
Walaka wako ku soko ye masutya getu no wukamupe 
we zinhumbula, Ninga lono wenda ko lusungu lwako 
u lwinji kwimilo ‘tamwa wo kutandala wono waci- 
yumvyaga vilo vilya; ukacigomolezeze nyemo no 
wikale u wuswanu hono canenera; cikukulaviza 
gwe go Mulungu muwaha, makumbiko go kukulu- 
mbiziza no kukuhonjezeza; kanhyi cikutogoza no 
kukumya Itagwa lyako liwaha, vyono kucikamisaga 
ukucidima ; “ku soko ya Yesu Kristo u Awa wetu. 
Heya. 


1 JUMA A PILI YINONGOZI YA MU -MAZIZO “45 


I MALOMBO, NE VIWALAKA, NE ZINGA- 
NUZI ZISWANU ZO KUSOMWA MU 
MWAKA WOSE VYONO WINHA. 


T Z Lilombo lyono lyatemezezwe ‘zuwa: lya Tie a 

wili, nalunji Mwizuwa liwaha. lyuno lino "gone 

: wamanyile, lilongwe mu Wusome we Cinya-mihe 
mwizuwa lyo kugonera Ka a 


I Juma a Piu YINÓNGOZI YA MU Mazzo. 


I LILOMBO.' 


G Mulungu Mudaha vyose, ucitaze cipelele 
lukulu mirimo ye citi, cihabatize mapinde go 
wuzeru, mu wikale wa lulu wono wukuduma, worio 
yacizizo Mwanago Yesu Kristo mu wuciwa wuwaha ; ; 
leka kwizuwa lye nduñilizo yalawa yakuziza ñu 
wuwaha- we nhojo' yakwe kuling'anize womi ne 
wafu, ho cize cizucilo wumi wono si wulafwa, ku 
soko ya yuyo mono mukwikalana kanhyi mukute- 
mana na gwegwe no Muhe mono yerire, alu na 
mhorido ZOse, Heya. ; 


JZ Dik lino lyeze lombwa: vilo vyose vya mu 
Mazizo ne mayagwe ganji sunga kwizuwa h yoyo 
hkulecera Lizuwa lyo Wulelwe. 


I CIWALAKA. Rum. xiii. 8. 


} ULECE -kuzijilwa na yunji, langa kwiyenda 

nyenye wose; hambi mono yamwendilo muya- 
gwe nha kafisirizo 'lajilize. Hambi lyo wutya; Ulece 
kusenhya, Ulece kuwulaga, Ulece kuhiza, Ulece 
kusulumila, kanhyi hono ho lili ilajilizo linji, litowe- 
reywe mu nghani yiyi, yo wutya, Umwendaje muyago 
nhe nhumbula yako. U werdo. si wumunozezaga 

muyago vibi: holeka wendo wo wufisirizo 'lajilize. 
Na yiyi, lono mukumanya vilo, vyono’lu wera cinojere 
musinhuce mu zinhongo: hambi’lu mhonelo nha 
yili behi kulise si nha lono cehuwilila. Wusiku 
wera, lyeza walika: holeka civule metumo ge citi, 
kanhyi civwale vitwalo vyo wuzeru. Ceze jenda cili 
cisindo, nha ku misi; si mu mukwerekwere ne cigalo 
"'jimbi, si mu wusenhya na mwihede, si mu witacile ne 
mvivi. Langa mumuvwalo Muwaha Yesu Kristo, ka- 
nhyi mulece kuwikaniziza nghuli zenyu ku wusulumizi. 


U LUGANUZI LUSWANU. Mat. xxi. l. 


KA wasejerera ku Yerusalemi, wakafika ku 
Betifage, ku cigongo ce Mizeyituni, hobaho 
Yesu yatuma wejizwa wejete, yakuwatya, Mwinjile 
mu cikaya cono mwidomile, na lulo baho mowona 
ndogowe mbopwe, ne nyana : muziwopole mundetele. 
Na hono yunji yamuwuzenyi cinji, mutye, U Muwaha 
yo yakuzisaka; lulo baho kozikombola. Nghani 
yiyo yawa, ho yifisirizwe yono yalongwa no muwizi, 
yakutya, Mumulonjere mwana we cicekulu wa Sayuni, 
Langa ta, Mutemi wako yakuza kuli gwegwe, u 
mupolo, yananuce ndogowe, ne ndogowe ndodo 
nyana ya ndogowe. I wejizwa wakabita, wakanoza 
vyono yawalajiliza Yesu, wakalete ndogowe, ne 
nyana, wakaziwicila myenda yawo; yakekala muca- 
nhya yayo. Na wenji wa mwiwuta wakatandalika 
myenda yawo mu nzila; wanji wakatema matambi 
ge mabici, wakagatandalika mu nzila. Ne mawuta 
gono gamulongolela, na gono gamutunjilila, gakazoza, 
gakutya, Hosana kuli mwana wa Dawudi: Mumoti 
mono yakuziza mwitagwa lyo Muwaha; Hosana 
kucanhya kono kulawiliciye. Yaza kwinjila mu 
Yerusalemi, wose wa mu kaya wakasasamuka, 
wakutya, Alo yuyu nani? 1 mawuta gakatya, Yuyo 
yo Yesu u muwizi, mono yalawile Nazareti ya ku 
Galili. Yesn yakenjila mu nyumba yo Mulungu 

yakalavyaniza wose wono wambazaga na wono wagu- 
lilaga mu nyumba yo Mulungu, yakagwisa mabanhi 
ge wakawa zisawo, ne magoda ga wono wambazaga 
zinziwa; yakawatya, Yandikwa, Nyumba yangu 
yocemwa nyumba ya kulombela : ninga 'nye muku- 
yinoza mhango ya wapujila. 


I Juma Aa Pili ye KÉJETE YA MU Mazizo. 


I LILOMBO. 


WE Muwaha u Mulugutizwe, mono walajilize 

. Mandiko gose gono gerire gandikwa so wijizi 
wetu; Ucitaze ceze gahulika, cikugasoma, kanhyi 
cikugatega, cikugeyvijiza, kanbyi cikugehwesa mu 
zinhumbula mugati, nase ko wukangalile, no wisi- 
ndamice wa mu Walaka wako wono werire,.mo ceze 
bocelela no kukamisiziza lukulu u witumbile "swanu 
wo wumi wono wikalaga, wono waciperera mulu 
Mukombozi wetu Yesu.Kristo. Heya. 


I CIWALAKA. Rum. xv. 4, 

AMBI zose zono zandikwe 'sonje nha zandicilwa 

` wiyijize wetu, ho citujile witumbilo mu wuka- 
ngalile na mu wusindamice we mandiko gono gerire. 
Ale u Mulungu wo wukangalile no wusindamice 
kamupenyi ihala limonga nyenye wose mu luto lwa 
Kristo Yesu: ho mumukumyo Mulungu u Sogo yo 
Mutwa wetu Yesu Kristo na nhumbula monga na 
mulomo monga. Holeka mwiyiboceraje, nha vyono 
Kristo yamubocerenyi'nye, ko lukumyo lo Mulungu. 
Hambi nha nghutya vyono Kristo yanozwa mwitu- 
mami wo walame ku so mbeka yo Mulungu, ho yenji- 
lize vilagane vya kuli wasogo za munhu, i Makungugo 


. kanhyi ho wamukumyo Mulungu so lusungu lwakwe ; 


nha vyono yandikwe, Ku soko yiyo nokulumbila 
muli Makungugo, kanhyi nokwimbila litagwa lyako. 
Kanhyi yakutya, Secererenyi nyo Makungugo, mwina 

ne wanhu wakwe. Na kanhyi, Mumulumbo Muwaha, 
nye nyo Makungugo gose; kanhyi ne wanhu wose 
wamulumbe. Na kanhyi Isaya yakutya, Lyolowe 
'sina lya Yese, nayo mono yakwinuka yateme muli 
Makungugo ; yuyo i Makungugo yo wolomwitumbila. 
Ale u Mulungu wo witumbilo yamumemyenyi nyemo 
yose no mulamu mu wihuwile, ho mwinjipe muno mu 
witumbilo, mu vilungo vyo Muhe mono yerire. - : 


U LUGANUZI LUSWANU. Luka xxi. 25, 


Ni kolowa. vitanjilo mwizuwa na mu mwezi ne 

zinyerezi; na kononze magayo ge makungugo, 
wapuwa so wubumhe we lilenga ne matunhumo ; 
wanhu wakuzirika so woga, no- kugalanjilila gono 
gakuza, kononze: hambi i vilungo vyo wulanga nha 
vyolosinjisika. Hobaho ho wolomuwonela Mwana 
we wanhu yakuziza mwivunde ne vilungo ne nhojo 
mbaha. Ninga gaga kolo gakwamula kwijera, gala- 
milenyi, mwinule mitwe yenyu; vyono wukombozi 
wenyu wasejerera. Yakawalonjera cihwanicizo ; La- 
njenyi ta u mukuyu, ne mabici gose: lono gakutule 
mahamha, mukuwona na mumanyile nyo weneco 
vyono 'ifuku lyeza behi. Nanye nha vivyo, kolo 
mukuwona gaga gakwijera, manyenyi vyono wutemi 
wo Mulungu weza behi. Mbeka nghumutyenyi, Lulelo 
lulu lolowa lukali naherera, sunga zize` zifisirizwe 
zose: Wulanga ne 'nze zilaherera: ninga zinghani 
zangu si zilaherera yaye. 


I Juma a PILI ya KADATU YA MU Mazizo. 

iria 1 LILOMBO. E aa 

WE Muwaha Yesu Kristo, mono wamulongozo 
UI . mutumwa wako hono wazize 'sonje yakupenzeze 
nzila yako; Uwataze i wetumami ne wabilicizi wa 
ze mabanzo gako nawo weze nha. vivilya waku- 
kondyelezeze nzila yako, ko kupitule zinhumbula 

za wono si wehuwiye: watuje mahala mha'ga we 
ling'ani, nase kolo ukuza lwe kéjete kuling'anize'nze 
ucagane ceza cikunojeye, mono mwikalane . kanhyi 
mutemane mwina no Sogo yo munhu no Muhe mono 
yerire, u Mulungu monga du, myaka ne cibitilila, 
Heya, k ; s i ' 
iPS O $ OIWALAKA. l Kor. iv. 1. 
A munhu yaciwonaje vyono cili wetumami. wa 
Kristo, kanhyi wakozwa mabanzo go Mulungu. 
Aha kanhyi, yinojeye mu wakozwa, munhu yejeraje 
mwihuwilwa. Ninga kuli’ne si cinji ning'anizwe na 
nyenye, hamba no wuling'anizi wa munhu: hamba 
si nghwiling'aniza no mweneco. Hambi nha si 
nghwiyimanya ciùji no mweneco; ninga si nili 
lingani so nghani yiyi” ninga mono yakuning'aniza 
yo Muwaha. Holeka mulece 'kuling’aniziza ċinji i 
vilo lono vikali, sunga yalaza kuzo Muwaha, mono 
kolozivumbula zono zihundikwe mu citi, kanhyi 
kolokwanzalika i mahweso ge zinhumbula ; 'hobaho 
wose wolowona lilumbo lyawo kuli Muling munhu 
na lwakwe. 


U LUGANUZI LUSWANU, Mat. zi. 2. 

Yoi yaza hulika mu cidindilo ze metumo ga 

' Kristo, yakamutambuza muli wejizwa wakwe 
wono yawatumile, Alu gwe yo yulya mono yakuza, 
hamba cimulanjilile yunji? Yakapitula Yesu yaka- 
watya, Bitenyi mukamulonjere Yohana vyono mü- 
kuhulika na vyono mukuwona :- I wabofu'waküwoha, 
wono wakusenzegula wakujenda viswanu, wono wena 
idimwa wakukwemwa, we ciziwi wakuhulika, wono 
wafwiye wakuzukulwa, ne waeciwa' wakuganulilwa 
luganuzi' luswanu. ‚Muli wose mono si yakuwona 
cikobazo muli: nene, yo. mumoti. Wawo waza ku- 
bita, Yesu 'yakawa kwamula kugalonjera mawuta za 


Yohana: Mwabita. ku nyika kulangaei.? .igwami.'lo 

lyono lyayumvyagwa ne mbeho? Ninga mwalawa 
kulangaci? munhu 'lo mono yavwalile vivwalo 
videce? Lanjenyi ta, wono wavwalaga vivwalo 
videce wekalaga mu zikaya ze watemi. Ninga so 
cici mwalawa? kumulanga muwizi? Heya, nghu- 
' mutyenyi, no muwizi yacizizwe muno. Yuyo, yo 
yandikwa, Lanjenyi ta, nghumutuma mutumwa 
wangu hali gwegwe, mono kokunozerezeza lukulu 
nzila yako hali gwe. 


I Juma a Pili Ya Kani YA MU Mazzo. 
I LILOMBO. 

| WE Muwaha (cikukunena), winule vilungo vyako, 
uze ucitazize vilungo viwaha ;. lono cikwimilwa 
so wubi wetu no wavu wetu, cilece jenderera kumwa- 
nde ku muhinzo wono cikubita, i lihewa lyako no 
lusungu lwako vyeze kuċitaza mbera; so likombo 
lyo Mwanago u Mutwa wetu, lyeze lilumbo no wuwaha 
kuli gwegwe na kulu Muhe mono yerire, sunga 
myaka ne cibitilila. Heya, ; 


I CIWALAKA. Filip. iv. 4. 

USECERERE muli Muwaha nhondo zose: ka 
nhyi notya, Musecerere, Wumerazimbi wenyu 
wumanyice kuli wose. U Muwaha yali behi. Mulece 
kwihwerera cinji; langa muli zose ko wulombe no 
wunene mwina no wulumbe i visakwa vyenyu vima- 
nyice kuli Mulungu. No mulamu wo Mulungu wono 
wutimile wutanje wose, womwikalizenyi nhumbula 

ne mabweso genyu muli Kristo Yesu. 


U LUGANUZI LUSWANU. Yo. i. 19. 


O wuhomerezi wa Yohana wowu, lono Wayudiya 
wamutumila wakohani ne Walawi wakulawa 
Yerusalemi wamuwuze, Gwegwe nani? Yakavu- 
mila, hamba si yakana ng'o; yakavumila, Ane yo si 


WULELWE. -5i 


nene Kristo. Wakamuwuza, Hambi ho nhawule.? 
Gwegwe Eliya ’lo? .Yakatya, Yo si nene... Xo 
gwegwe muwizi yulya? Yakapitula, Ng’o. Waka- 
mutya, Alu gwegwe nani? ciwapitule wono wacitu- 
mile. Hambi gwe ho ukwiyitya wule? Yakatya, 
Ane nili izi lya mono yakwatucila ku nyika, Gololenyi 


nzila yo Muwaha, nha vyono yalonga muwizi Isaya. 
“Nawo watumwa ne Wafarisi. Wakamuwuza, waka- 


mutya, Alo so cici ukubaputiza, hono si uli Kristo, 
hamba Eliya, hamba muwizi yulya? Yohana. yaka- 
wapitula, yakutya, Ane he mbaputizaga mu malenga : 
ho yuli yunji yemile muli nyenye mono si mumu- 


‘manyile,:yo' yuyo mono yakuza munyuma yangu, 


nane si 'ficile kumukowololelo mukowa we lilatu. 
Zizi zejera. mu Betaniya ku nhumbi nzagwe. ya 
Yorudani, kono yabaputizizaga Yohana. 


U WuLaLwa wo MuUwana WETU, NALUNJI LIZUW 
Lyono YALELELWA KRISTO. i 
- I LILOMBO, l 
EAE Mulungu Mudaha vyose, mono wacipero 
Mwanago. mono wamulela‘ yali wene yasole 
'hwani yetu, ho yalelwe kuli nha vivi no Muhinza 
u Musindile. “Ucitaze nase mono calelwa lwe kéjete, 
cikapituswa wanago ko kucihagula ihewa, ceze 
sipulwa nhondo yose no Muhe wako mono yerire ; 
ku soko ya yuyo, u Mutwa wetu Yesu Kristo, mono 
mwikalane kanhyi mukutemana mwina na gwegwe 
no Muhe yuyo, Mulungu monga du, myaka ne 
cibitilila. Heya. 
I CIWALAKA. Heb. i. 1. kre 
Í KATALI Mulungu yawalonjererage wasetu mu 
wawizi mu misako minji na mu mihirimo minji, 
ha ndumo ye vilo vivi kacilonjerera muli Mwana- 
gwe, mono yamuwika muhala vyose, muli ' yuyo 
mo yanozeza zinze; vyono mwene yakuwa ibulibuli 

lyo lukumyo lwakwe, ne hwanihwani yo mweneco, 
kanhyi. yakwibatiliziza vyose nghani ye vilungo 
vyakwe, yaza kuwa nha yeza mabi, yakekala ku 
muwoko wo kulume. wo Wuwaha wa. kucanhya ; 
yakawa mhola muno si nhe wamalayika, nha vyono 
“yahala litagwa. likumucile litimile wawo. Hambi 
. malayikaci mono yamutya hanji, Uli Mwanangu, 
nghulela zuwari ? na kanhyi, Ane nowa kuli mwene 
Bogwe, nayo kuline kowa Mwanangu ? Sunga lono 
yakumuleta kononze kanhyi. mulelwa mulongozi 
yakutya, Ne wamalayika wose wo Mulungu wa- 
muhembe..:Na ze wamalayika yakutya,; Mono 
yakunoza wamalayika wakwe myuhe, ne wetumami 
wakwe ilambi lya moto: langa zo Mwana yakutya, 
Ligoda lyako, Go Mulungu lyo lye cibitilila' na 
cibitilila; ne nghome ye ling'ani yo nghome yo 
wutemi wako. Wenda wiling'ano, ukasulo wuwaya; 
holeko Mulungu, Mulungu wako, yakukumba na- 
futa ge nyemo waciza wayago. Na kanhyi, Agwe, 
go Muwaha, ku mwamulizo wasimya yinze, no 
wulanga mulimo we miwoko yako: zene zoloho- 
danjika ; langa'gwe vyo kowa wikaye: kanhyi zene 
zolosakala nha mwenda; kanhyi kolozipetya nha 
civwalo, zolokawanizwa nha mwenda : ninga’gwe yo 
gwegwe du, ne myaka yako si yiladume yaye. . 


U LUGANUZI LUSWANU. “Yo. i. 1. 

rU mwamulizo kwali na Nongwa, i Nongwa yali 
“kuko kuli Mulungu, i Nongwa nayo Mulungu. 

To yali kuko kuli Mulungu ku mwamulizo. Vyose 
vyawumbwa nayo; na hono kwali kuwe kusina 
mwene si kwali kuwe cinji. ciwumbwa cono cawu- 
mbwa.. Muli yuyo mwali wumi; no wumi wali 
wuzeru we wanhu. No wuzeru wubulilaga mu 
wutitu; hambo wutitu si wuwusumaga. Kwali na 
munhu, mono yatumwa no Mulungu, itagwa lyakwe 
Yohana. Yuyo yaza so wuhomerezi, ho yahomerere 

zo. wuzeru, wose wehuwile so mwene. Yuyo yo si 
wuzerù weneco, langa yaza yahomerere zo wuzeru: 
Kwali na wuzeru we mbeka, wuwo wo wuwenzerulage 
wanhu wose, wono wakuza kononze. Yali mononze, 
ne. 'nze yikawumbwa no mwene, ninga we 'nze si 
wamutanga. Yaza kuli wuhazi wakwe, ne wanhu 
wakwe si wamubocera. Ninga wose wono wamubo- 
cera, yawapere vilungo vyo kuwerawana wo Mulungu, 
wo wono-wakwihuwila itagwa lyakwe:, wono si 
walelelwa, mu sakami, hamba mu wuhile we nghuli, 
hamba mü wuhile wo munhu, langa muli Mulungu. 
I Nongwa yakawa we nghuli, yakaduwo . mwetu 
(cikayilolele nhojo yakwe, i nhojo yinha yo mulelwe 
we ciwene kuli Sogo yo munhu), yamemile 'hewa 
ne mbeka. 


I LIZUWA LYA BITEFWANO MONO YERIRE. 
I LILOMBO. 

CITAZE, go Muwaha, mu wugazwe wetu wose 
wa kononze so wuhomerezi we mbeka yako, 
ceze galamila ku wulanga, cikwilolela ko wihuwilo 
u wuwaha wono. wologubulwa ; kanhyi lono’ ciwe 
cimemizwo Muhe mono yerire ciyijizo kuwenda no 
kuwalonga viswanu wono wakucigaza cityatyo luzu 
lwa. Sitefwano mono yerire u muhomerezi wako 
mulóngozi, mono yawalombelaje kuli'gwe i wawu: 
laji wakwe. Gwe Yesu go Mulugutizwe, mono 
wimile ku muwoko wo kulume wo Mulungu, so 
wutaze wa wose wono wakugazwa ku soko yako, go 
mulamuzi no mugombozi wetu, He ya. i 


€| Hobaho i Lilombo lyo Waiziwa; lyeze lombwa nhondo 
zose sunga ko kwizuwa, lye ndumilizo yo mwaka. 


I CIWALAKA. Metumo vii. 55. 


INGA Sitefwano vyono yali yamemilo Muhe 
Mono Yerire, yakagalamila ku wulanga, yakawono 

lukumyo lo Mulungu, na Yesu yemile u kulume ko 
Mulungu, yakatya, Lanjenyi ta, nghuwono "langa 
wugubuce, no Mwana we wanhu yemile u kulume ko 
Mulungu. Ninga wakazoze 'zozo iwaha, wakadinde 
makutu gawo, wakamuzumhililila hamonga; waka- 
mulavyaniza mu kaya, wakamutowanga ne mabwe: 
i wahomerezi wakawika vivwalo vyawo ha magulu 
go muzerero itagwa lyakwe Sawulo. Wakamutowa- 
nga Sitefano ne mabwe, lono yamucemerezaga 
Muwaha, yakutya, Gwe Muwaba Yesu, ubocere muhe 
wangu. Yakafugama, yakabalaluka ne zi waha, 
Muwaha, ulece kuwawicila simbili sọ wubi wuwu. 
Waza kondya longa zizi, yakagona. i 


U LUGANUZI LUSWANU. Mat. xxiii. 34. 


ANJENYI ta, nghumuletelenyi wawizi, na wanhu 
we mahala, ne wandici: wanji wa muli wawo 
mowawulaga mowatumbika ; ne wayawo wanji mowa- 
kuna mu matang’anilo genyu, no kuwawingawinga 
kaya na kaya: ho muletelwe sakami yose ye ling'ani 
yono yetika mononze, wulawo sakami ya Habeli we 
ling'ani sunga sakami ya Zakariya u mwana we cilume 
wa, Baraciya, mono mwamuwulajila haciligati ya 
pono herire ne cikumbicilo. Mbeka nghumutyenyi, 
Zizi zose zolwagana lulelo lulu. Yerusalemi, Yerusa- 
lemi, yono yiwulagaga i wawizi, no kuwatowanga ne 
mabwe wono watumwa kuli yene! kalinga nali 
kuhila kuwakonghola wanago, nha vyono nghuku 
yikongholaga viziyoziyo vyayo mu mabawa gayo, 
ninga mwalemaga! Lanjenyi ta, kaya yenyu mule- 
celwa itongo. Hambi nha nghumutyenyi, Si mo- 
mbona kanhyi vyono nghulawa lulu, sunga kolo 
mukutya, Yo mumoti mono yakuziza mwitagwa lyo 
Muwaha. 

I Lizuwa Lya Yomaļna U MUGANUZI. 


I LILOMBO. 


WE Muwaha wo lusungu, uwumuliso Mukung’ano 
wako, lono wuwe wumuliswe ne mafundo ga 
Yohana mono yerire u Mutumwa kanhyi Muganuzi 
wako u mulugutizwe weze kujendera mu wuzeru we 
mbeka yako, ho nhondo wuze wufice sunga ko ku 
wuzeru wo wumi we myaka na myaka; ku soko ya 
Yesu Kristo u Mutwa wetu. Heya. i 


I CIWALAKA. 1 Yo. i. 1. 


h i yalawilila ku mwamulizo, yono cahulika, 
yono cawona ne meso getu, yono calanga, ne 
miwoko yetu yalabata, ze Nghani yo wumi (no wumi 
wanzalikwa, nase cawona, kanhyi cikuhomerera, 
kanhyi cikumuganulilenyi wumi we cibitilila, wono 
wali kuli Sogo yo munhu, kanhyi wukanzalikwa 
kuli’se) ; yono cawona cikahulika yo cikumuganulile- 
nyi nanye, ho muhangane nase: kwaco, wuhangane 
wetu wuli muli Sogo yo munhu, na muli Mwanagwe 
Yesu Kristo : nazo zizi cikwandika’se, i nyemo yenyu 
ho yimemerecere. Awu kanhyi wo mulomo wọno 
cahulika kuli mwene, wo cikumulonjerenyi, vyono 
Mulungu wo wuzeru, muli mwene musina hamba citi. 
Hono ciwe kutya cikuhanga nayo, kuno cikujendera 
mu citi, cikudanha, kanhyi si cikwitume mbeka : 
ninga hono cijendere mu wuzeru, vyono mwene yali 
mu wuzeru, cikuhanga sese wose, ne sakami yo 
Mwanagwe Yesu yikucikwema mu wubi wose. Hono 
ciwe kutya cisina wubi, cikwikonga co weneco, ne 
mbeka muli’se musina. Hono civumile wubi wetu, 
u mwene yo mwihuwilwa kanhyi yali ling'ani kuci- 
nenela wubi wetu, na kucikwema mu wubalya wose. 
Hono ciwe kutya cikali nahodanga, cikumupera 
wudesi, ne nghani yakwe muli’se musina, n 


BỌ 1 LIZUWA LYA WONO WAKALI NA SUTYA, 


U LUGANUZI LUSWANU. Yo. xxi. 19, 


Ya yakamutya Petero, Unhyatye. Petoro, 

yaza pituka, yakamuwona mwijizwa mono yali 
yendigwe na Yesu yakuwatyatya.; yuyulya mono 
yali yegamiye mu mhambaga yakwe ha ndigwa' za 
cinyamihe, mono yatya, Muwaha, nani 'mbi mono 
kokugaluka ? Holeka Petero yaza muwona yuyo 
yakamutiya Yesu, Muwaha, ayu nayo ma.zowa nha 
wule?. Yesu yakamutya, Hono nyende yuyu yekale 
sunga nize, utejigwe wule ? agwe unhyatye.:- Nghani 
yiyi yikakwila muli wanya ndugu, vyono mwijizwa 
yulya si kolofwa ; ninga Yesu si yamutya, vyono si 
kolofwa ; langa, Hono nyende yuyu yekale sunga 
nize, utejigwe wule? Ayu yo mwijizwa mono yaku- 
homerera zizi, kanhyi yo yazandika : nase ċimanyile 
vyoho wuhomerezi wakwe wa mbeka. Kanhyi ko 
zili zinji nyinji zono yanozaga Yesu, nazo mhali 
zandikwe zose, na lunji sunga ne 'nze yeneco yali yiwe 
finyu so mawalaka menji gono gali gandikwe. 


I Lizuwa Lya Wono WAKALI NA SUTYA. 


¿ P 


pj 


SANSA I LILOMBO. T, pe 
WE Mulungu Mudaha vyose, mono wakangaze 
'Jumbo lyako kwe vyana vidodo ne vigarika 
vyono , vikong’ha, ukawa kumywa kọ wufwe we 
wana wadodo; uciwulajilile lukulu mabi gose, uco- 
njereze vilungo kwe lihewa lyako, ho cilikumye 
Litagwa lyako lyono lyerire ko wikale wo mugoloka 
na ko wukamise wo wihuwilo sunga cize cifwe; ku 
soko ya Yesu Kristo u Mutwa wetu. Heya. 


KWE ciwaLaka, Ù Wugubule xiv. i 
ATGHAWONA .kumbe, Mwana we ngholo yemile 


. mwitunda lya Sayuni, yali yena nawo elfu igana 
na elfu makumi mape na mane we litagwa lyakwe, 

ne litagwa lyo Sogwe, mandikwe mu vihanda vyo 
wusu wawo. Nghahulike 'zi lilawile ku wulanga, nhe 
'zi lye malenga menji, kanhyi nhe 'zi lye 'balalusi 
'waha: ne lizi lyono nahulika lyali linha lya watowe 
'sumbi wakutowa masumbi gawo: kanhyi wakwimba 
nha lwimbo. lupya he 'goda, na hali malimu momi 
mane ne wawaha: kanhyi kwali, kusina mono 
yasumaga kwiyijiza lwimbo lulo langa wawalya elfu 
igana na elfu makumi mane na yine, wono. wagulwa 
musi. Wawo wo si wetipiza ne wacekulu; hambi 
nha wasindile. Wawo wo wakumutyatya Mwana 
we ngholo kose kono yakubita. Wawo wo wagulwa 
muli wanhu, malimbuko kuli Mulungu .na kuli 
Mwana we ngholo. Kanhyi mu mulomo wawo si 
wawona wudesi : wasina cilema, 


U LUGANUZI Luswanu. Mat. ii. 13. 
Į MALAYIKA wo Muwaha yakamulawila Yusufu 


'mu ndoto, yakutya, Winuce umusole mwana no 
nyina, utizize ku Misiri, wikale kuko sunga kolo neza 
kukulonjera: hambi Herode komulondolo' mwana 
yamwajilize. Nayo yakenuka ne cilo yakamusola 
mwana no' nyina, yakabita ku Misiri; yakekala kuko 
sunga yakafwa Herode : ho yifisirizwe yono yalongwa 
no Muwaha ko muwizi, yakutya, Wulawa ku Misiri 
namucema mwanangu. Hobaho Herode, yaza wona 
vyono yakocwa na we mahala, ikuwo iwaha likamu- 
kola, yakatuma wanhu, yakawawulaga wana wose 
we cilume wono wali mu Betelehemu, na mu milaga 
yayo yose, wono wali waficile myaka myejete na wono 
wali wakali nafika myaka myejete, nha vyono vinha 
vilo vyono yalonjelwa na we mahala. Baho ho 
yikafisirizwa yono yalongwa no muwizi Yeremiya, 
yakutya, Izi lyahulikwa ku Rama, cililo' no wukalale 
wuwaha,' Raheli yakuwalilila wanagwe; hamba si 
yali kwenda kukunguzwa, hambi nha weza hasina. 

I JUMA A PILI Yono YALECERWA Ne Lizuwa Lyo 
KuLeLueLWo Murwa WETU, 


I LILOMBO, 


d" Mulungu Mudaha vyose, mono wacipero 
Mwanago mono wamulela yali wene yasole 
hwani yetu, ho yalelwe kuli nha vivi no muhinza u 
Musindile; Ucitaze nase mono calelwa lwe kéjete, 
cikapituswa wanago ko kucihagula ihewa, ceze 
sipulwa nhondo yose no Muhe wako mono yerire ; 
ku soko ya yuyo u Mutwa wetu Yesu Kristo, mono 
mwikalane mukutemana mwina na gwegwe no Muhe 
yuyo Mulungu monga du, myaka na cibitilila. Heya. 


I CIWALAKA, Gal. iv. 1. 
Nas nghutya u muhazi lono yakali mudodo, si 


visimajiye no muwanda, hamba yawe muwaha | 


wa vyose; ninga yekaliye webati ne wanyamhala, 
sunga vize vifice vilo vyono vyatemezwa no sogo yo 
munhu. Ale nase nha vivi, lono cali wadodo, cali 
cifujice ne myamulizo ya kononze : ninga waza kuza 
wukwile we vilo, Mulungu yamutumo Mwanagwe, 
mulelwa no mucekulu, mulelelwa mu wulajilize, ho 
yawakomboze wono wali mu wulajilize, cipegwe wana. 
Na vyono muli wana, Mulungu yamutumo Muhe wo 
Mwanagwe mu zinhumbula zetu, yakucema, Abba, 
Baba. Holeka si uli muwanda kanhyi, langa uli 
mwana; na hono uli mwana, uli muhazi kanhyi kuli 
Mulungu. 


U LUGANUZI LUSWANU. Mat. i. 18. 


LE no wulelwe wakwe Yesu Kristo wali nhavi : 
Maryamu u nyina lono yali mubanywe na 
Yusufu, lono wali wakali ne yejerera hamonga, yejera 
yena 'nda ko Muhe Mono Yerire. Nayo Yusufu 
mulume wakwe, vyono yali munhu we ling’ ani, si yali 

yendile kumubuganisa, yahilaga kumuleka cinyele, 
Ale lono yehwesaga zizo, malayika wo Muwaha yaka- 
mulawila mu ndoto, yakutya, Gwe Yusufu, mwana 
wa Dawudi, ulece kogopa kwisolela Maryamu mugo- 
lece wako: hambi yinda yakwe nha yo Muhe Mono 
Yerire. Nayo kolela mwana wa cilume; nagwe 
komucemera itagwa lya YESU, nha yo yalawaponya 
wanhu wakwe mu wubi.wawo. Ale zizi zose zejera, 
ho yifisiricile yono yalongwa no Muwaha muli muwizi, 
yakutya, Langa ta, u musindile yalategula ’nda, 
nayo yalalela mwana wa cilume, na walamucemere 
'tagwa lyakwe Emanuweli;. nhunizo yayo, hono 
litunilizwe, Mulungu nase. Yusufu yakasinhuka mu 
nhongo, yakatenda vyono yamulajiliza malayika wo 
Muwaha, yakesolela mugolece wakwe; ninga si 
yamwejerera sunga yakamulela mwanagwe wa cilume : 
yakamucemere 'tagwa lya YESU. 


U WALame WA KRISTO, 


I LILOMBO. 


Q: Mulungu Mudaha vyose, mono wendo Mwa- 

nago u mulugutizwe, yawebatile wanhu wulá- 
jilize; Ucipere Calamo co Muhe; ho ciwusize 
lukulu vilema vyose ne masulumizi gose ga mu 
muwili na ga mu nhumbula, nase ceze huliko mulomo 
wako; ku soko ya yuyo Mwanago Yesu Kristo u 
Mutwa wetu. Heya. 


I CIWALAKA. Rum. iv. 8. | 

YI mumoti munhu mono si yakutegwa mubi no 
Muwaha. Alu wumoti wuwu wuli mu walame 

du, hamba na mu wisinga kanhyi? hambi nha 

cikutya, U wihuwilo wa Aburahamu wategwa wili- 

ng’ano kuli mwene. ` Hambi wategwa wule? lono 

yali mu walame, hamba mu wisinga ? Si mu walame 

yaye, langa mu wisinga: yakapegwa cilagane co 
walame, co citanjilo co wiling'ano wo wihuwilo wono 
yali yena lono yali mu wisinga : ho yawa sogo ya 
wose wono wakwihuwila, hamba wawe wesinga, ho 
wategwe wiling'ano; kanhyi sogo yo walame kuli 
wono si wakwalama du, langa kanhyi kuli wono 
wakutyatya zinzayo zo wihuwilo wo setu Aburahamu 
wono yali yena mu wisinga. Hambi cilagane -kuli 
Aburahamu hamba ku mbeyu yakwe, vyono kolowa 
muhala yinze; nha si caziza mu wulajilize, langa 
mu 'wiling'ano wo wihuwilo. Hambi wo wulajilize 
hono wawe wahazi, wihuwilo nha wawera, ne cilagane 
ciwembulwa. > ° o T $ 


A ; 1 ` i 
U LUGANUZI LUSWANU., Luka ii. 15. 


UKAWA wamalayika waza wuya ku wulanga, 
K wadimi wawo wakeyitya Cibitele sunga ko ku 
Betelehemu, cikalanje nghani yiyo yono yiweye, yono 
yacimanyizo Muwaha. Wakabita lumangho, waka- 
wagana wa Maryamu na Yusufu, no mugarika yago- 
nile mu wulilo we mitugo. Nawo waza wona, 
wakamyanza nghani yono walonjerwa yo mwana 
yuyo. Na wose wono wahulika wakezina zizo zono 
walonjerwa ne wadimi. Ninga Maryamu yakaka- 
misa zinghani zizo zose, yakazihwesa mu nhumbula 
yakwe. Wadimi wawo wakawuya, wakawa kumu- 
kumya no kumulumbo Mulungu so zose zono wazi- 
hulika na zono waziwona, nha vyono walonjerwa. 
Ale vyaza puluta vilo munana vyo kumugotolelo 
mwana, itagwa lyakwe yakacemwa YESU, lililya 
lyono yacemelwa na malayika hono yali yakali 
nategulilwa "nda. | 


9 Z Lilombo lili, i Ciwalaka, no Luganuzu Luswanu 


zowa kusomwa nhondo zose sunga ko ku Wánzalikwe. . 


E O a 
zł i 

U WÁNZALIKWE, NA- LUNJI WUwongwe WA Kristo 
= NE MAKUNGUGO. | 


I LILOMBO. ` 


GWE Mulungu, mono wawalonjerere nyerezi i 
Makungugo kuli Mwanago mono yalelwa yali 
wene; Ucitazaje nase ko lusungu, mono cikumanyi- 
le'lu ko wihuwile, hanyuma ho cituje kuwusangala- 
lilo Wulungu wako wo wuwaha; ku soko ya Yesu 
Kristo u Mutwa wetu. Heya. 


I CIWALAKA. Jf. iii. 1. 


KU soko yiyo leka’ne Pawulo, no muwopwa wa 


- Kristo Yesu so nyenye nyo Makungugo,—hono 
muwe mwahulika zo wuseganize we lihewa lilya lyo 
Mulungu lyono napegwa so nyenye; vyono nama- 
nyizwa lubanzo ko wugubule, nha: vyono namula 


'kwandika mu'nghani nhyefu, muli zizo, kolo muku- 


soma, mosuma kutanga wumanye wangu mu lubanzo 
Twa Kristo ; lono si lwamanyizagwa katali ku mbeyu 
ze wanhu; nha vyono'lu: lugubuliywe kuli watumwa 
wakwe wono werire ne wawizi mu Muhe; vyono 
Makungugo wo wahango 'hazi, kanhyi wahango 
'lunzwe wo muwili, -kanhyi wahanga ligawo lye 
cilagane: mu Kristo Yesu so luganuzi luswanu, lono 


'nanozezwa: niwe mwitumami, ha nghango ye cipegwa 


ce lihewa lilya lyo Mulungu lyono napegwa ha 
nghango yo witume we vilungo vyakwe. Ane, mono 
nili -mudodo “si ninha wono werire wose, napegwa 
lihewa lili, "ho “'niwaganulile we Makungugo ' wugoli 
wa Kristo wono; wulawiliciye mu. wulondole wose; 


'nghawalanjize wose vyono:; winha ;wuseganize wo 
'JTubanzo lono..Jwali lwahundikwa katali kose no 


Mulungu mono yawumba vyose; ne nyonolu i 
mawaha-: ne .vilungo..vya ku wulanga vimanyizizwe 
mu mukung'ano mahala ge mihirimo minji go Mulungu 

vyono wali wutemye we katali na katali wono yate- 
mezya muli Kristo Yesu Mutwa wetu: muli yuyo 
cina wuluwuce no wusejerere mu witumbilo so wihu- 
wilo wetu kuli mwene. 


U LUGANUZI LUSWANU. Mat, ii, 1. 


AZA kulelwa Yesu ku Betelehemu mu Yudiya 
mu vilo vyo mutemi Herode, we mahala wa 
kucilima wakaza ku Yerusalemi, wakutya, Alu yali 
hayi mwene mono yaleligwe mutemi we Wayudiya ? 
ase cayiwone nyerezi yakwe kucilima, alu ciza cimu- 
fusamile. Mutemi Herode yaza hulika zizi, yakatu- 
nunhika, mwene na wa mu Yerusalemi wose. Yaza 
kuwakong' hole wakohani wawaha wose ne wandici 
we wanhu, yakawawuza hono kolelelwa Kristo hayi. 
Nawo wakamulonjera, Ku Betelehemu mu Yudiya : 
hambi nha vyo yandikwa no muwizi, Nagwe Betele- 
hemu, yisi ya Yuda, si uli mudodo mu wawaha wa 
Yuda: hambi muli 'gwe nha yalalawa mutemi, 
mono yalawadima wanhu wangu Wayisareli. Ale 
baho Herode yakawacema we mahala cinyele, yaka- 
wawuza muno nyerezi yejera kwinha wule. : Yaka- 
watuma ku Betelehemu, yakatya, Mubite mukalo- 
ndole muno zo mwana; kolo mweza muwona, 
mundetele mulomo, mbite nane nghamufugamile. 
Nawo, waza kumuhulika mutemi, wakabita; nayo 
nyerezi, yono wayiwona kucilima, yikawalongolela, 
sunga yikabita yikema hacanhya hono hali ho yali 
mwana. Waza kuyiwone nyerezi, wakasecerera wa- 
kawa na nyemo mbaha muno. Wakenjila mu nyu- 
mba wakamuwona mwana no nyina Maryamu; 
wakafugama wakamuhemba; wakawopola zisawo 
zawo wakamulavizya vipegwa, zahabu no ubani ne 
manemane. Waza kusugulwa no Mulungu mu ndoto 
walece wuya kuli Herode, wakakola nzila yinji 
wakabito kwawo. apa 

I Juma a Piui Yono YALECERWA No WÅNZALIKWE. 


I LILOMBO. ; 

Q"? Muwaha, cikukunena uvumile ko lusungu 
malombo ge wanhu wako wono wakukuce- 

mereza; uwataze wezuce, kanhyi wamanye zono 

ziwanojeye ku witume, kanhyi wawe wena nhumbula 

ne vilungo vyo kufisiriziza zizo; ku soko ya Yesu 

Kristo u Mutwa wetu. Heya. 


I CIWALAKA, Rum. xü. 1. 


Ha nghumunenenyi wandugu zangu, so lu- 
sungu lo Mulungu, mwiyilavye miwili yenyu 
yeze ikumbiko lyumi, lyerire, lyono likumunojezo 
Mulungu, wo witumani wenyu wo wulunji. Kanhyi 
mulece kwiga mikalile ya lulu: langa mupitulwe mu 
wusipulila mahala genyu, ho mwigute vyono winha 
wuhile wuswanu wo Mulungu wono. wukunojeza 
kanhyi wukwilaniciye. Hambi kwihewa lyono nape- 
gwa, nha nghuwalonjera wose wa muli nyenye 
munhu yalece kwiyiganiciziza mawaha gono si 
gamunojeye yaganicize; langa yaganicize ko ku 
wuganicize wo wutuvu, nha vyono Mulungu yawaga- 
wila wose cijero co wihuwilo munhu na cakwe. 
Hambi nha vyono cina vilunzwa vinji mu muwili 
monga, ne vilunzwa vyose si vihanjile mulimo 
monga: nha vivyo na sese, mono cili wenji, cili 
muwili monga muli Kristo, kanhyi wose vilunzwa 
munhu na muyagwe. 


U LUGANUZI LUSWANU. Imka ii. 41. 


N” walezi wakwe wabitaga mwaka na mwaka ku 

Yerusalemi mu cidaha ce pasaka. Ale yaza fika 
myake 'kumi myejete, wakabitana vyono moto we 
pasaka; nawo waza kukwiza vilo, lono wawuyaga 
u mwene muzerero Yesu yakasinicilą. kunyuma ku 

Yerusalemi ; hamba si wali wamanyile walezi wakwe ; 
ninga watezaga lunji yali mu mhuga, 'wakajenda 
muhinzo we 'zuwa limonga; wakamulondola mu 
wandugu zawo na mu wayawo: waza kuwa si wa- 
muwene, wakawuya ku Yerusalemi, wakumulondola. 
Kukawa, vyaza puluta vilo vidatu wakamwagana 
yali mu nyumba yo Mulungu, yekaye haciligati ye 
wejizi, yakuwahuliciza, akuno yakuwawuza: no 
wose wono wamuhulicizaga wakezina mahala gakwe 
ne mapitulo gakwe. Nawo waza kumwagana, wake- 
zina: u nyina yakamutya, Mwanangu, alo so cici 
kucitendela nhavi ? langa ta u sogo na ane cali kuku- 
londola cikalaye. WYakawatya, So cici 'lo mwali 
kunondola ? alo si mwali mumanyile vyono yinojeye 
neze muli za Baba? Hamba wene si wezuka nghani 
yiyo yono yawalonjera. Yakatima "nawo, yakaza 
ku Nazareti; yakawa ne cihuliko kuli wene: u 
nyina yakazikamise zinghani zizi zose mu nhumbula 
yakwe. Yesu yakajenderera mu mahala no wuwi- 
luce, na mwilumbo kuli Mulungu na kuli wanhu, 


l Juma A Prr ye Kisare Yono YALECERWA NO 
WÁNZALIKWE. m 

: I LILOMBO. , W 

NWE Mulungu Mudaha vyose, mono kutemaga 

vyose vya: kucanya na vya hasi; weze hulika 

ko lusungu u wunene we wanhu wako, kanhyi ucipe- 

raje lipozo. lyako vilo vyetu vyose vyo-wikale wetu ; 
ku soko ya Yesu Kristo u Mutwa wetu, Heya. 


I1 CIWALAKA. Rum. xii. 6. 
ANHYI lonò cina vipegwa vyono visimajiye 
L’ vyono linha lihewa-lyono capegwa, hono wu- 
wile ciwe kuwila vyono wukanjile wihuwilo wetu ; 
hono witüumami, ceze mu witumami wetu; hono 
mono yakwijiza, mu wijizi wakwe ;- hono mono yaku- 
lanjiza, mu wulanjize wakwe: moño yakulavya, yeze 

yasina wusinasine; mono yakutema, yateme yahidi- 
mbaye; mono yakuwonela lusungu, yeze.na luseko. 
U wendo wulece kuwa na wupujila. Musule i zimbi ; 
mwigwadilaje ne ziswanu. Mu wenda-ndugu mweze 
kwiyiyendera lusungu; mu lukumyo mweze longoze 
wayenyu ;; mu wuhidimbale mulece kwitendya'; mu 
muhe mweze kwihinda'; mukumwitumamilo Muwa- 
ha; mu witumbilo mukusecerera ; mu wugaye mu- 
kukangalila ; mu wulombe mukuswererera ; mweze 
kuhanga mu wuciwa wa wono werire; mukwiyoha 
kuwacemere wajenzi. Muwalugute wono wakumu- 
londelelenyi ; mulugute, hamba kulijita.ng’o. Musa- 
ngalalane na wono wakusangalala ; mulilane na wono 
wakulila. Mweze ne ’hala limonga nyenye wose. 
Mulece kuganiciza zo wutunhumule, langa mukwe- 
jerwe kuli zo widodofye. ” 


U LUGANUZI LUSWANU. Yo. i. 1.. 
_ IZUWA lye kadatu kwali na wutozi ku Kana ya 
ku Galili; u nyina ya Yesu nayo yali kuko : 
Yesu, ne wejizwa wakwe wakacemwa ku lusona. 
Na nghangala yaza kumalika, u nyina ya Yesu yaka- 
mutya, Wasina nghangala. . Yesu yakamutya, Nina 
'ci nagwe, go mucekulu gwe ? cipango cangu cikali 
nafika. U nyina yakawatye wetumami, Vyono 
komulonjerenyi, vyo mutende. Hali na manyungu 
mtandatu ga mabwe mawikwe ko moto wò wukweme 
we Wayudiya, limonga likwinjila njilo nyejete lunji 
'datu, Yesu yakawatya, Memyenyi manyungu ma- 
lenga. Wakagamemya twa. Yakawatya, Ale neje- 
nyi, mumutegulilo muwaha wa ha wulilo. Wakategula. 
U muwaha nayo yaza kujeza malenga gaweza ngha- 
ngala, hamba si” yamanya ' kono ' yilawile (lange 
wetumani wono wanega malenga wo' wamanya), u 
muwaha wa ha wulilo yakamucema mukalo lusona, 
yakamutya, Wanhu wose wamulaga kulavya ngha- 
ngala swanu, hanyuma -hono weguta, ho wakulavye 
CIGOGO COM. PR. D' 

mbi: ninga gwe kuyiwika i swanu sunga na "Ju. 
Awu mwamulizo we vitanjilo vyakwe Yesu yanozeza 
ku Kana ya ku Galili, yakawa kwanza nhojo yakwe ; 
wejizwa wakamwihuwila. 


I Juma a Pini ye Kaparu Yono YALECERWA NO 
WANZALIKWE. 


1 LILOMBO. 
WE Mulungu Mudaha vyose, we myaka ne 
cibitilila, ko lusungu lwako ucilanje vyono 
cisoceye, weze kucitaza kanhyi ucicitile no muwoko 
wako wo kulume mu vikali na mu wugaye wetu 
wose; ku soko ya Yesu Kristo u Mutwa wetu. 
Heya. 

1 CIWALAKA. Rum. xii. 16. 
ULECE kwilumbila mahala genyu. Mulece kwi- 
lipiciza wubi na wubi kuli yunji. Mweze 
kwihwesa zono zinojeye hali wanhu wose. Hono 
yisumice, ku lubavu .lwenyu, mwikalaje mwila- 
muye ne wanhu wose. Mulece kwilipiciza cilipicizo, 
nyo wendece, langa mulilejeheze likuwo : hambi nha 
yandikwe, I cilipicizo cina nene; nene nolipiciza, 
yakutya Muwaha. Ninga musiri wako hono yada- 
buce umupere yalye; hono yakaluce, umung’ wese : 
hambi hono utende nha vivi nha komulundila makala 
o moto mu mutwe wakwe. Ulece kusumwa na 

wubi, langa usumilaje wubi u wuswanu, 


U LUGANUZI LUSWANU. Mat. viil. 1. 


T yali kutima kwitunda, mawuta mawaha ga- 
kamutyatya. Baho, yakaza mono yali ne 
'dimwa yakamuhemba, yakutya, Muwaha, hono 
wende, kosuma kunghwema. Yakagololo muwoko 
wakwe, yakamupamiza, yakutya, Nyendile; ukwe- 
mwe. Lo lulolulo idimwa lyakwe likawa lyakwe- 

mwa. Yesu yakamut 
s ya, Langa ta, ulece k - 
aa yunji; langa ubite, ukelajile Wa wakakaa 
ma a ha cilavywa cono yalajiliza Musa, so wuhome- 
n n Hona yali yenjiye mu Kaperanawumi, 
ale yakamuziza, yakawa ku- 
munena, yakatya, Muwaha, mudodo w: 3 il 
E. ,, wangu yagonil 
am T yatimbile, aa Sama 

; akamutya, Nokuza nghamu 
kaa kuwapa ami ka wa wakumroikula yaka. 
) a, ane si ngh iye gwegwe winjil 
am yangu: ninga ulonje mulomo Ya, no adodo 
mon. owa yapona, Hambi 'ne nha nili munhu 
e x <ms g bi wangu: nane nghu- 
y , yakubita; na yunji, Uze b 
e wangu, Noza shen, an 
P a, yakezina, yakawalonjera wono wali 
erem ja ya SAA SW, Nghali nawona 
y nha wuwu, ng'o, hamb 
A o nghumutyenyi, e wilalawa. kadi 
aa Ei a a AWO na Aburahamu, na 
; mu wutemi wa ku wula ni 
Wai; ke A aa walatagwa mu citi ka lanze: 
sees culo no wugwezula meno. Yesu yaka- 
unya a aa igana, Bita; na vyono 
, Vyo utendelwe. : 

aa -i No mudodo wakwe yakawa 


I Juma Aa 
UMA A Pruti yE Ka’ne Yono YALECERWA NO 
WAÅNZALIKWE. 


i i I` LILOMBO. 
À a bam mono umanyile vyono cikaye 
viswanu ase a C i P A 
i ha so wusócele wetu; uciperaj 
n ku u; ucipe 
ha ango; X „wucítile vyono vyocikwila mu makak 
geo yl vyono vyocikamisa mu majero .gose ; 
oko ya Yesu Kristo u Mutwa wetu. Heya aii 


68 WANZALIKWE IV. 
a I CIWALAKA. Rum. zili, i. 
7 INHUMBULA zose ziyinamye kuli wutemye wono 
'} wulawiliciye: hambi nha kusina wutemye hono 
si wo Mulungu ; no wutemye wono wuweye wulajilizwe 
no Mulungu. Holeka mono yakutanhamalilo wu- 
temye, yakwisumaniza ne lilajilizo lyo Mulungu : 
nawo wono wakwisumaniza wokwitujila wuhoswe. 
Hambi wono. wakutema nha si wogofyaga mulimo 
muswanu, langa u. mubi. Alo'mbi ukuhila ulece 
kogopa wutemye? witume i ziswanu, nagwe kolu- 
mbilwa muli zizo: hambi nha yo mwitumami wo 
Mulungu kuli'gwe ku ziswanu. Ninga hono witume 
vibi wogope; hambi nha si yateguye bwete mumaje : 
hambi nha yo mwitumami wo Mulungu, mulipiciza 
cilipicizo kuli mono yakwituma vibi. Holeka cino- 
jere muwe kogopa, si ku se "kuwo du,. langa ku so 
ciserinji. Hambi ku soko yiyo nha mukulavya 
mbemende; hambi nha wetumami wo mulimo wo 
Mulungu, wakuswererera mu mulimo wuwo. Muwa- 
peraje wose mizijiro yawo: we mbemende.. mbe- 
mende yakwe; we mahombo mahombo gakwe; we 
cogopo cogopo cakwe; we lilumbo ilumbo lyakwe. 


U LUGANUZI LUSWANU. Mat. viji; 23. 
ONO yali yenjiye mu ngalawa, wejizwa wakwe 
wakamutyatya. Hobaho, wakawa kuza muku- 
kunzo müwaha mwilenga, sunge ngalawa yikagu- 
bikwa mu mawingo: ninga mwene yali yagonile, 
Nawo wakamuziza, wakamusinhusa, wakutya, Gwe 
Muwaha, uciponye ; cikwajilila. Yakawatya, Alo 
sociċi mukogopa, nye mono mwina wihuwilo wuce- 
fu? Hobaho yakenuka, yakavitacila mbeho ne 
lilenga ; . hakanyamala twi. Wanhu wakezina, wa- 
kutya, Alo munhuci yuyu, sunga mbeho ne lilenga 
nha vikumuhulika? Nayo lono yali yafika ku 
nhumbi nzagwe mu 'si ye Wagadarini, viketang’anila 

na wejete wono wali wena macisi 
vitenjelo, wakali muno, hamba mani WA 
kukola nzila yiyo. ” Nawo, wakazoza, wakutya Cina 
nghanici nagwe, go Mwana wo Mulungu ? Alo kuza 
Hine -hongo ucigaze i cidaha cikali nafika? Kwali 
En lili itewa lya ngubi nyinji zali kutali nawo ziku- 
ma. Baho macisi gakamunena, gakutya, Hono 
uwe kucilayya, ucikulujize cikenjile mwitewa | e 
zingubi. Yakagatya, Bitenyi. Nago gakalawa als 
njila mu zingubi : hobaho, itewa lyose likavulumucila 
ha. weta mwilenga, gakajilila mu malenga. Ne 
wadimi wakatiza, wakabita ku kaya, wakaganula 
zose, na zono zawagana awalya wono wali wena 
macisi, Hobaho, wa mu kaya wose wakalawaniza 
wetang'anila na Yesu: waza kumuwona, wakam 
nena yatuluce mu milaga yawo. ; zi 


I Juma A Pur Ya 'HAno Yono YALECERWA Nọ 
WANZALIKWE. 


M I LILOMBO, EN 
GWE Muwaha, cikukunena ukamisizajo Mu- 
3 kung'ano wako. ne' mhuga yako mu moto 
wa o we mbeka; wono wegamiyo witumbilo we 
T e yako lya ku Ajeg ho weze citililwa vilungo 
WA Hana. a; soko ya Yesu Kristo u Mutwa 


MAA I CIWALAKA. Kol. iii. 12. 
LE vwalenyi, nha wahagulwa wo Mu 

À mwerire kanhyi mwanda. nmala ka ar 
ngu, wutemi, winenenhyezi, wupolo, ngola ; mukwi- 
benera vibici, kanhyi mukwinenera, hono. unji 
yena nghani muli muyagwe; nha vyono Manaha 
yamunenerenyi’nye, nanye vyo. mutende: na muli 
zizo zose wiyendi, lu lufungo lo wukwilanicile. No 
mulamu wa .Kristo wulamule mu nhumbula A 

wono mwacemelwa mu muwili monga ; kanhyi mweze 
mwine 'wuya. I nghani ya Kristo yikalaje muli'nye 
yinjipe mu mahala gose ; mukwiyijiza kanhyi mukwi- 
yilanjiza nyenye wose mu zaburi na nyimbo no wimbe 
we cinya muhe, mukwimba mwine’hewa mu nhumbula 
zenyu kuli Mulungu. 


U LUGANUZI LUSWANU. Mat. xii. 24. 
yar cihwanicizo cinji, yakutya, 


u wutemi wa ku wulanga wihwananizwa no 
munhu mono yamiza mbeyu swanu mu mugunda 
wakwe: ninga waza kugona wanhu, ho yakaza 
mulugu wakwe yakamiza mabalwe muciligati yo 
wuhemba, yakaherera. Ninga waza kutuga maha- 
mha, wukasanula, hobaho ho gejerera ne mabalwe. 
Wakaza wawanda wo munya kaya wakamutya, Ati 
muwaha, si wamiza mbeyu swanu mu mugunda 
wako? Alo nhawule wina ne mabalwe ? Yakawa- 
tya, Munhu mulugu yo yanozize nhavi. I wawanda 
wakamutya, Alu wendile cibite cikagakunyanjile ? 
Ninga yakatya, Ng'o ye; nalunji kolo mukuku- 


nyanjile mabalwe, mokuliliza no wuhemba. Muga- ` 


lece zikalagalane nhavivyo sunga ku nhwanga: na 
mu mhwanga nolowalonjera waduduzi, Mwamule 
kugakunyanjile mabalwe, mugawope madulu gatici- 
mizizwe mu moto: langa wuhemba mukawututicile 


mu nyumba yangu. 


I Juma A Pur Yo Mtandatu Yono YALECERWA 
; NO WÅNZALIKWE. 


I LILOMBO. 


WE Mulungu, u Mwanago u mulugutizwe mono 
yanzalikwe ho yahodanje mirimo ya setani, 
yacipituse’se ciwe wana wo Mulungu, kanhyi ciwe 
wutugo wumi; cikukunena ucitazaje se mono cmo 


witumbilo wuwu ciyezaje nha vyono Mweneco 

yerire; sunga yalaza kulawila kanhyi yena- ne 
vilungo ne nhojo mbaha, cinozwe cihwane no mwe- 
neco mu wutemi wakwe u wuwaha we cibitilila ; 
mono yekaye yatemile mwina na gwegwe Baba, na 
gwe go Muhe mono yerire, u Mulungu monga du, 
myaka na myaka. Heya. 


I OIWALAKA. l Yo, ii, 1. 

LE wonenyi ta, wendoci wono yacipera u Sogo 
yo munhu, ho citegwe wana wo Mulungu: 
nase vyo cinha. Co cikuleka we'nze si wakucimanya, 
vyono si wamumanyo mwene. Nyo wendece, alu cili 
wana wo Mulungu, kanhyi yikali nejera vyono colowa, 
Uimanyile, hono yaze yejere, colokwihwanas nayo ; 
hambi nha colomuwona vyono yenha. Na yunji wose 
mono yena witumbilo wuwu muli mwene yakwiyeza, 
nha vyono yerire mwene. Yunji wose mono yaku- 
hodanga yakwituma wufyule kanhyi: no wuhodanji 
nha wo wufyule Kanhyi mumanyile vyono mwene 
yejera ho yawuwuse wubi: ninga muli mwene wubi 
ho musina. Muli wose mono yakwikala muli mwene 
si yakuhodanga : muli wose mono yakuhodanga ya- 
kali namuwona, hamba kumumanya kose. Nyo 
vyana yunji yalece kumukonjenyi: mono yakwi- 
tuma zo wiling’ano yali ling’ani, nha vyono. mwene 
yali ling'ani: mono yakuhodanga yo wa Setani; 
hambi Setani nha kahodangaga vyono yalawa wu- 
lawo. Co caleka Mwana wo Mulungu yakwijera, ho 

yawembule metumo ga Setani. 


U LUGANUZI LUSWANU. Mat. xxiv. 23. 
Ea hono munhu yunji yamulonjerenyi, Lanjenyi 

ta, ayu yo Kristo baha, lunji, Yali ho; mungha- 
lehuwile. Hambi nha wolokwinuka Wakristo wo wula- 
mbilambi, nè wawizi wo wulambilambi, nawo wolo- 
lajila vitanjilo viwaha ne mezino; ho wawajilize, 
sunga ne wahagulwa, hono yisumice. Lanjenyi ta, 

iyandila kumusugulenyi. Holeka hono wolomutye- 
aa. Tanjanzi w yali ku mbago ; -mulece kiitan 
Lanjenyi. ta, yali mu zinyumba kugati; mulece 
kwihuwila.  Hambi nha vyono limuli likulawa kucili- 
ma, likwijera sunga ko ku mwezi; nha vivyo vyo 
wulawa no wuze wo Mwana we wanhu. Kose kono 
ko wuli muvimba, kuko ne zindi ko zokwikongholela. 
Ninga lulo baho, hanyuma yo wugazwe we vilo 
vivyo, lizuwa lyolotukuwazwa, no mwezi:81 hyja 
ng'o, ne zinyerezi zologwa ku wulanga, ne vilungo 
vya ku wulanga vyolosinjisika : hobaho ho pam 
citanjilo co Mwana we wanhu. ku wulanga : baho ! o- 
galalila makungugo. gose ga kononze, nawo wal At 
muwona Mwana we wanhu yakuziza: mu mavunde 
go wulanga ne vilungo ne nhojo mbaha. Nayo 
yalawatuma wamalayika wakwe ne 'zi “waha in 
ndulele, nawo walawakonghola wahagulwa wa wa 
wakulawa wulawo ku mhero ya ku wulanga ko 


mhero nzagwe, 


I Juma a Pili Yono YICEMAGWA SEPTUAGESIMA, 
HAMRA 1 JUMA A PILI YINÓNGOZI YE KANE YA 
KUNYÚMA YO YA KWARESIMA. noei 
O” I LIČOMBO. 
WE Muwaha, cikukunena uvumize malombo ge 
' wanhu wako; nase mono cigazizwe ling'ani so 
wusutye wetu, ho ciponelo "swanu wako, g Maya 
lwe Litagwa lyako; ku soko ya Yesu n > Mu 
kombozi wetu, mono mwikalane kanhyi mukutemana 
na gwegwe no Muhe mono yerire, u Mulungu monga 
du, sunga myaka na myaka. Heya. 
Ka 1 orwaLaxa. l Kor, ix, 2&4 
LO. si mumanyile vyono wono wakwitiga mu 
A : lumangho wakumangha wose, ninga umoja 
yo yakupegwa cihumbilizwa ? Nha vivyo mwez 

kumangha, ho mutuje., Na muli wose mono yakwi- 
sumaniza mu midawalo yakwiwinda muli vyose, 
Ale wawalya watendaga zizi ho watuje mukumbo wono 
wusakalaga; ase langa we sakalakale.. Holeka na 
nene manghaga nha vivi, si ku cakacaka ; nghwitowa 
funzi nha vivi, si nha mono yakutowa mbeho : ninga 
nghwinugo muwili wangu, kanhyi nghuwitumya : 
ho yilece kuwa na lunji, lono nawaganulilage wanji, 
ane no mweneco neze munhu mulemwa, ; 


U LUGANUZI LUSWANU., Mat. xx. 1. 


Ha u wutemi wa ku wulanga nha wihwanile 
no munhu munya kaya, mono yelawa hakali 
kwilumbiliza ne welimilizi so mugunda wakwe we 
manhogoni. Na hono wali wesuma ne welimilizi 
izuwa limonga dinari, yakawatuma ku mugunda 
wakwe we manhogoni. “Yakabita nha cipango ce 
kadatu, yakawona wanji wemile bwete ha wugulilo; 
yakawatya, Bitenyi nanye ku mugunda we manho- 
goni, vyono viling’aniye nomuperenyi. Wakawa 
kubita. Yakabita kanhyi nha mu misi mugati na 
hono: lizuwa, Iyapunga, yakatenda nha vivilya. Ya- 
kabita izuwa lili behi na kuswa, yakawona wanji 
wemile ; . yakawatya, So cici muswa mwimile'.baha 
misi yose bwete? Wakamutya, Vyono si cilumbilize 
na yunji. Yakawatya, Bitenyi na nyenye ku. mu- 
gunda we manhogoni. Lyaza kuswa, u muwaha 
munya mugunda we manhogoni yakamutya mubili- 
cizi:wakwe, Uwaceme welimilizi, ukawapere magawo 
gawo, wamulize wawalya wa munyuma sunga walo- 
ngozi.: Na. waza kuza wawalya wono waswerereza 
lizuwa, wakapegwa munhu dinari. Waza ' kuza 
walya walongozi, wakatya 'mba wopegwa wacizize 
wayawo ; nawo wakapegwa munhu dinari nha vivilya, 
Waza pegwa, wakamung'ung'ulicila munya kaya, 
wakutya, Awa wa munyuma wetuma' cipango ci- 
monga du, nagwe. kuwapera muling’ ano na sesė; 
D* 


74 SEKSAGESIMA, 


mono cibahuce misi yose ne lituguti lye lizuwa. Nayo 
yakapitula yakamutya muyawo yumonga, Muyangu, 
si nghukonyile gwegwe: si cilagane na mene so 
dinari? Usole yako, ubite; nyendile ar 
yuyu wa munyuma, muling'ano na gwogmb.. i 
viswanu kuli 'ne nitumile i zangu vyono nyana sa : 
Alo liso lyako ibi, vyono 'ne nili muswanu : Nha 
vivyo wa munyuma walawa walongozi, ne walongozi 
wo walawa wa munyuma. i 


L Juma a Pri Yono YicpMaawa SEKSAGESIMA, 
HAMBA I JUMA A PILI YINÖNGOZI YE KADATU 
ya KUNYUMA YO YA KWARESIMA. 


I LILOMBO. 


WE Muwaha Mulungu, mono umanyile vyono’se 
G si citumbiye cinji cono citumaga ; ko lusungu 
lwako ucicitile kwe vilungo vyako mu wugaye wose ; 
ku soko ya Yesu Kristo u Mutwa wetu. Heya. 


I CIWALAKA. 2 Kor. xi. 19.. 
UWAKANGALILILA musangalaye i walele, 
vyono muli we mahala. Hambi nha mukumu- 
kangalilila munhu, hono yamufujenyi, hono aa e 
renyi, hono yamwibatenyi, hono yeyitunhumule, ono 
yamutowenyi mu wusu. Nghulonjera ku wupuvye, 
kotya nha cali cisoceye’se. Ninga muli zose mono 
yunji yakwijerera (nghulonjera mu wulele), es gen 
nha vivyo mo nghwijerera. Alo wene yA ebera- 
niya? ale na nene.. Alo wene Wayisareli ? na nene 
e. Alo wene mbeyu ya Aburahamu ? na nene nano 
ye. Alo wene wetumami wa Kristo? (Nghulonga 
cihalalunhu nhondo) ane pemhe; mu wupiligazi 
pemhe muno, mu wudindilwe pemhe. muno, mu wu- 
towe si wa kuwala, mwifwa ko kenji. Ku Wayudiya 
nabocera madari makumi madatu ne cenda kahano. 
Natowa nghome kadatu, nabogolangwa ne mabwe 

kamonga, kadatu natulicilwa ngalawa, naswa mu 
cisolo nembwe wukera; mu mihinzo ko kenji, mu 
nghoma ze makolongo, mu nghoma ze wapujila, 
mu nghoma kuli we cimanyi, mu nghoma kuli Ma- 
kungugo, mu nghoma za mwikaya, mu nghoma za 
mu mbago, mu nghoma za mwilenga, mu nghoma 
ze ndugu zo wudesidesi; mu wupiligazi no wugaye, 
mu mugulo ko kenji, mu nzala ne nhyilu, mu wuleka- 
kulya ko kenji, mu mbeho no wusawuce. Kuhanga 
ne mahinyila ga kunze, ko cili cono cikumvuna 
nhondo -zose, miviga ye mikung'ano yose. Mono 
yasoceye nani’mbi, nane niwe si soceye ? mono yaku- 
kobazwa nani'mbi, nane ndece kwibatwe 'kuwo? 
Hono nhunyice kwilumba, nokwilumbila zo wusocere 
wangu.- U Mulungu Sogo yo Muwaha Yesu, u mulu- 
gutwe ku cibitilila, yamanyile vyono si nghulonga 
wudesi. i 


U LUGANUZI LUSWANU. Luka viii. 4. 

LE iwuta iwaha lyaza kwikonghola, wa mu ma- 

kaya gose wakamuziza, yakalonga mu cihwa- 
nicizo: U mumiza mbeyu yalawila kumiza mbeyu 
zakwe: na lono yamizaga, zinji zikalagala mu nzila ; 
zikakanyanjilwa, zindeje za kucanhya zikazilya, 
Zinji zikalagala mwibwe; zaza kota, zikanyala, 
vyono zali zisina ndodo. Zinji zikalagala mu mami- 
vya; ne mamivya vikakalagalana hamonga, gakazi- 
titiriza. Zinji zikalagala mu muhangha muswanu, 
zikakalagala, zikalela kali cigana. Yaza kulonga 
zizo, yakabalaluka, Mono yena makutu go kuhulicila, 
yahulice. Ne wejizwa wakwe wakamuwuza cihwa- 
nicizo cici co cici. Yakatya, Anye mupegwa ku- 
manya mabanzo go wutemi wo Mulungu : langa kuli 
wanji mu vihwanicizo; hono wakuwona ho walece 
kuwona, na hono wakuhulika ho walece kwizuka. 
Ne cihwanicizo co ci: | mbeyu yo nghani yo Mulungu. 
Wawo wa. mu nzila wo wono wahulice; hobaho ho 

yakuziza Setani, yakuboka nghani mu zinhumbula 
zawo, ho walece kwihuwila no kupona. Nawo wa 
mwibwe wo wa, waza hulika, wakubocera nghani na 
nyemo;. nawo wasina milela, wono wehuwilaga 
cidaha du, na kolo wakujerwa wakucenya. YI 
zono zalagala mu mamivya, wo wa waza hulika, kolo 
wakujenderera wakuzinjilizwa ne mahwere ne zisawo 
he ziseko ze mikalile yiyi, nawo. si wakufisa mu 
wulele mikalo mutulano. Nazo za mu muhangha 
muswanu wo wa mu nhumbula swanu nzeru, waza 
hulika nghani, wakuyikamisa, nawo wakulela mikalo 


mu wukangalile. 


I Juma A PiLo Yono YICEMAGWA QUINKWAGESIMA, 
Hampa 1 JUMA A Pili Yindngozi Yono YIkU- 


LECERA YA KWARESIMA. 


I LILOMBO. 

WE Muwaha, mono wacifunda vyone metumo 
etu gose hono cisina wendo si WA 
yaye; Uciletelo Muhe wako, ucijidile mu mam ula 
i cipegwa ciswanu muno Wo wendo, wulunzi wo 
mulamu na vye vitumwa vyose, na mono yawusina 
hali gwegwe yakuwa nha yafwiye ; papere mizo 
ku soko yo Mwanago we ciwene Yesu Kristo. Heya. 


I CIWALAKA. 1 Kor. xii. 1. 

ONO nonje milonjere ye wanhu na ye wamala- 
yika, ninga hono sina wendo, naweza cuma geam 

cono cikuzoza, lunji izonzo lyono likukuta, Kanhyi 
hono mbeze no wuwizi, kanhyi manyile mabanzo 
gose no wulula wose ; kanhyi hono mbeze no KA. 
wilo wose, sunga ku wuhamye matunda, ninga hono 
sina wendo, si nili cinji yaye. Kanhyi hono Aa 
wile waciwa sawo zangu zose, kanhyi hono mwa 
muwili. wangu wupye, ninga hono sina wen a Bi 
nghwambulila. cinji. -U wendo wugolaga, walaga ; 

wendo wusina mvivi; wendo si wikumyaga, wusina 
cinyamwezi, si wulekaga mahala, si wilondolelaga 
zakwe weneco, si' wusimbaga mbera, si wuwalaga 
wubi ; si wusecereraga wubalya, ninga wusecereranaga 
ne mbeka; wilumbilaga zose, wihuwilaga zose, 
witumbilaga zose, wukangalililaga zose. Wendo si 
wucepukaga : langa hono wuwizi, wolowuka ; hono 
milonjere,yoloduma ; hono wulula, woloweya. ' Hambi 
nha cimanyile hadodo du, cikuwila hadodo: langa 
kolo cikuza cono cikwilaniciye, ce hadodo ċoloweya. 
Lono nali mudodo, nalongaga' tidodododo, nezukaga 
cidodododo, nehwesaga cidodododo : alu vyono neza 
muwaha, nazileka ze cidodododo. Hambi alu nhą 
cikulanjila mu cinyamwiwonwa, nha cihwanicizo ; 
lulo langa ciwonerera : alu nghwizuka hadodo ; lulo 
langa nolomanyila lukulu, nha vyono namanyilwa 
lukulw'ne, Ninga’lu zikwikala wihuwilo, witumbilo, 
wendo, zizino zidatu; na yono yilawiliciye muli zizi 
wo wendo. ` 


U LUGANUZI LUSWANU. Luka xviii. 31. 

Jo we likumi na wejete, yakawatya, 

- - Lanjenyi 'lu, cikunanuka ku Yerusalemi, na 
zose zono zandikwa ne wawizi zofisirizwa -muli 
Mwana we wanhu. Hambi nha kolavywa kuli 
Makungugo, kozwajizwa, kotendelwa vibi, kofunyi- 
lwa mate : nawo womukunanga womuwulaga : sunge 
'zuwa lye kadatu kozuka kanhyi. Si wezuka zizi 
ng'o; ne.nghani yiyi yikawa hundikwe kuli wene, 
hamba si watanga zono zalongwa. Kukawa, yaza 
sejerera ku Yeriko, mubofu yunji yekaye ha nzila 
yakwilombeleza vye lihewa: nayo yaza hulika 
liwuta likupuluta, yakawuza alo ko cilici. Waka- 
mutya, :Yesu wa Nazareti yakupuluta. Yakabala- 
luka, yakutya, Yesu, go mwana wa Dawudi, umbonele 
lusungu. Nawo walongozi wakamutacila, yanya- 
male: ninga mwene yakacila kucemereza muno, Go 

mwana wa Dawudi, umbonele lusungu. Yesu yake- 
ma, yakatya yaletwe kuli mwene : nayo yaza sejerera, 
yakamuwuza, Či cici 'lo cono ukuhila nghutendele ? 
Yakatya, Muwaha, nghuhila mbone. Yesu yaka- 
mutya, Ale uwone: wihuwilo wako wukuponya. 
Lo lulolulo yakawa yawona, yakamutyatya, yakumu- 
kumyo Mulungu: ne wanhu wose, waza . wOna, 
wakamupero Mulungu ilumbo. : . 


I LIZUWA LILONGOZI LYA KWARESIMA, LYONO LICE- 
maawa Juma a Tano YE Mavu. 


I LILOMBO. 


WE Mulungu Mudaha vyose go we myaka ne 
cibitilila, mono si kusulaga cinji cono waci- 
noza, kanhyi kuwanenelaga wose wono wakunena, ; 
Uciwumbile nhumbula mhya yono yidejepe, nase ci- 
wukalalile viswanu wubi wetu, civumile no wutoce 
wetu, ho ciwone wuwôpolelwe no wunénelwe we 
mbeka nagwe go Mulungu wo lusungu lwose; ku 
soko ya Yesu Kristo u Mutwa wetu. Heya. 


q I Lilombo lino lya kulongwa nhondo yose mu Kwa- 
resima llawiye munyuma ye Lilombo lye. Lizuwa 
lilyo. 

KWE CIWALAKA. Yole ii. 12. 
MUWAHA yakutya, Mumhitucilajé nene ne 
zinhumbula zenyu zose, mu wuleko kulya, na 

mu wulile, na mu wukalale, Mudemulanje mitima, 

ninga si vivwalo, mumupitucilo Muwaha Mulungu 
wenyu; hambi nha yo yene nheto no lusungu, si 
kakolagwa ne likuwo mbera, kanhyi yene "hewa, 
nayo yakuneneka so wubi. Mono yamanyile na- 
nimbi vyono kowuya, na vyono kopituka yaleco 
wumoti wakwe kunyuma, we likumbiko lyo kulya 
na lyo kung'wa ko Muwaha Mulungu wenyu. To- 
weleni ndulele ku Sayuni, siwanuleni zo. wuleka 

kulya, laliceni mukung’ano wo wusimbi, kong’holeni 
1 wanhu, siwanuleni mukung’ano, cemeni wanya 
mhala, kusireni wadodo, ne vyong'he matatiki 
vyose; u mutola-sambi yalawanize ku nyumba 
yakwe, no mutolwa nayo yalawanize ku cinyumba 
cakwe ; i wakohani, i wetumami wo Muwaha, wali- 
lilaje muciligati ye likumbo no wukumbicilo, weze 
kutya, Uwatétele, Muwaha, wanhu wako hamba 
ulece kuwapera cevu i wahalwa wako, we maku- 
rugo wang'halateme muli wene; alo so cici wa- 
m fr wanhu, watye, Mulungu wawo yali 


U LUGANUZI LUSWANU. Mat. vi. 16. 

K” mukuleka kulya ndigwa, mulece kusininghala 

nhe wakoci: hambi nha wasininghalaga wusu 
wawo, ho wejere kuli wanhu vyono wakuleka kulya 
Mbeka nghumutyenyi, Wakondya kupegwa cihumbi- 
lizwa cawo. Ninga 'gwe, kolo ukuleko kulya, wibace 
mafuta mu mutwe, wizuguze no wusu; ho ulece 
kwijera kuli wanhu nha vyono ukuleka kulya, langa 
kuli Sogo mono yali cinyele: no Sogo, mono kawo- 
naga cinyele, kokuhumbiliza. Mulece kwiwutila 
sawo kononze, kono makuni ne kangaga vihodangaga 
ne wahizi kono watulaga cinghumba no kuhiza : 
langa mwiwutile sawo ku wulanga, kono makuni 
hamba kangaga si vihodangaga, ne wahizi kono si 
panaga cinghumba hamba kuhiza: hambi hono 
Si - e zenyu, kanhyi ne mitima yenyu yowa 


I Juma. A Piir YINÓNGOZI YA MU KWARESIMA. 


1 LILOMBO. ` 

Q'E Muwaha, mono waleko kulye vilo makumi 
^ ma'ne misi ne cilo ku soko yetu; Ucitaze nase 
ciyizize u muwili ho wutonhywe no Muhe, kanhyi 

cihulikaje mafundo gako kwe nhumbula nzeru ye 
ling'ani, so lilumbo no lukumyo lwako, mono mwi- 
kalane mukutemana no Sogo yo munhu no Muhe 
mono yerire, u Mulungu monga du, myaka ne cibi- 
tilila. Heya. i 


I CIWALAKA. 2 Kor. vi. L. 


A lono cikwitlumana nayo cikunena kanhyi mulece 
' kubocera ihewa lyo Mulungu bwete (hambi nha 
yakutya, Lululya lono hali hanojera lo nakuhulicila, 
mwizuwa lye mhono mo nakutaziza : lanje, luno ho 
hanojeye muno; lanje, luno lye 'zuwa lye mhono) : 
lono si cikuwika cikobazo muli yinji yose, u witu- 
mami wetu ho wulece kuhoswa; langa muli zose 
cikwiyitujila ilumbo, nha wetumami wo Mulungu, 
mù wugola muno, mu wutamiswe, mu magayo, mu 
wuciwa, mu wutowe, mu wudindilwe, mu mawuma, 
mu milimo, mu wugule, mu wuleka-kulya ; mu were, 
mu wumanye, mu wukangalile, mu wunhu, mu Muhe 
mono yerire, mu wendowendo, mu nghani ye mbeka, 
mu vilungo vyo Mulungu; mu mapinde 'go wili- 
ng'ano u kulume no kucekulu, ko lukumyo ne cevu, 
mu wulongwa-vibi no wulongwa-viswanu; nha 
wakoci, ninga ho wanhu we mbeka; nha wono si 
wamanyice, ninga ho cimanyice muno; nha wono 
wakufwa, kumbe, ho cili womi; nha wono waku- 
fundwa, ninga si cikuwulagwa ; nha wono wazinguce, 
ninga cikusangalala nhondo zose; nhe waciwa, ninga 
ho cikusavya wenji ; nha wono wasina cinji, ninga ho 
cili wakala vyose. 


U LUGANUZI LUSWANU. Mat. iv. 1. 
Ee Yesu yakategulwa ku nyika no Muhe ho 
{4 . yajelwe na Setani. Yaza kuwa si yálizaga cinji 
vilo makumi ma 'ne misi ne cilo, hanyuma yayo yaka- 
dabuka. U mujezi yakaza yakamutya, Hono yo 

gwegwe Mwana wo Mulungù, ulonje mabwe gaga 
gawè mikate. Ninga yakapitula yakatya, Yandikwa, 
Murhu si kokwikala mumi so mikate du, langa so 
zinghani zose zono zikulawa mu mulomo wo Mulungu. 
Hobaho Setani yakamutegula ku kaya yono yerire ; 
yakamuwika ku cizuli ce nyumba yo Mulungu, 
yakamutya; Hono yo gwegwe Mwana wo' Mulungu; 
wigumile hasi: hambi nha yandikwa, Kowalajiliza 
wamalayika wakwe ku so gwegwe : nawo wokwambi- 
lila mu mawoko gawo, ho ulece kwikobala mugulu 
wako mwibwe. Yesu yakamutya, Kanhyi yandikwa, 
Si komujera Muwaha Mulungu wako. Kanhyi, Setani 
yakamutegula kwitunda itali muno; yakamulajila 
matemi gose ga kononze, ne zinhojo zago; yaka- 
mutya, Vivi vyose nokupera, hono ufugamile uhembe. 
Baho Yesu yakawa kumutya, Uwucile lukulu, Setani : 
hambi nha yandikwa, Komuhemba Muwaha Mulungu 
wako, nayo yali wene komwitumamila. Betani ho 
yakawa kumuleka; baho, wamalayika wakaza 
wakamwitumamila. ; i 


I Juma a Pini YE Keti YA MU. KWARESIMA. 
I LILOMBO. 


WE Mulungu Mudaha vyose, mono uciwene 
vyono cisina vilungo vyo kwikamisiza co 
weneco; ucikamisaje ku muwili kunze, na mu 
zinhumbula mugati, ho cicitilwe mu wugaye wose 
wono wacagana mu miwili; kanhyi na mu mahwere 
gose gono gakutulila no kutamise nhumbula ; : ku 
soko ya Yesu Kristo u Mutwa wetu. , Heya. ys 


I CIWALAKA. 1 Wates. iv. 1. 
'LE ze ndumilizo, wandugu Zangu, cikumunenenyi 
- kanhyi' cikumulanjizenyi muli: Muwaha Yesu, 
lono muboceye kuli'se vyono yimunojerenyi kujenda 


mo a asi SU oL 

kanhyi -kumwendezo Mulungu, nha vyono muku. 
jenda, ho mucile muno muno. Hambi nha muma- 
nyile malajilizo gono camuperenyi ga kuli Muwaha 
Yesu. Hambi u wuhile wo Mulungu nha wowu, 
wiyezi wenyu, mwilegaje mu wusenhya; mul’nye 
wose munhu yamanye kukamise ciya cakwe mu 
wiyezi na mwilumbo, hamba si mu wulangu wo wusu- 
lumizi, nha we Makungugo wono si wamumanyile 
Mulungu ; yunji yalece kuciziriza, yamukape nduguye 
mu nghani yiyi: vyono Muwaha yo mulipicizi muli 
zizi zose, nha vyono camula kumusugulenyi cikaho- 
merera muno. Hambi Mulungu nha si yacicemero 
wavu, langa mu wiyezi. Holeka mono yakubeza si 
yakumubezo munhu, lango Mulungu, mono yakulavyo 
Muhe wakwe Mono Yerire kuli'nye, 


U LUGANUZI LUSWANU. Mat. xv. 21. 


bi yakatuluka kuko, yakabita ku mbavu za 
Turo na Sidoni. Na kumbe, mucekulu we 
Cikanani yalawa ku milaga yilya, yakacemereza, 
yakutya, Gwe Muwaha, mwana wa Dawudi, umbonele 
lusungu; mwanangu we cicekulu yakugazwa muno 
ne licisi. Ninga si yamupitula cinji. Wejizwa wa- 
kwe wakaza wakamunena, wakutya, Umuluwule 
yabite ; hambi nha yakuzoza kunyuma yetu. Ninga 
yakapitula yakátya, Si natumwa kunji langa kuli 
zingholo zono zajiliye za mu nghungugo ya Isareli. 
Ninga yakaza yakamuhemba, yakutya, Muwaha, 
unhaze.. Yakapitula yakatya, Si viswanu kusola 
mukate we wana kuwa kuzigumilila zimbwa. Ninga 
yakatya, Mbeka, Muwaha: hambi i zimbwa nha 
zilizaga i vidodododo vyono vikugwa mu wulilo 
we watwa zawo. Hobaho Yesu yakapitula yaka- 
mutya, Go mucekulu, wihuwilo wako wuwaha : 
utendelwe nha vyono ukusaka. Lulo baho mwana- 
gwe we- cicekulu yakawa yaponywa, 

I JUMA a Pili YE KADATU MU KWARESIMA. 


I LILOMBO. 


NWE Mulungu Mudaha vyose, cikukunena, uwu- 
lanje wuhile wa mu zinhumbula ze wawanda 
wako.i waciwa, kanhyi ugololo muwoko wako wo 
kulume we vilungo, ho wucicitile muli wasiri, wetu 
wose ; ku soko ya Yesu Kristo u Mutwa wetu. Heya. 


I CIWALAKA. Ff. v.i. 


LE mweze wego Mulungu, nhe wana wendece ; 

. kanhyi mweze jendera mu wiyendi, nha vyono 
Kristo yamwendenyi nye, yakelavya ku soko yetu, 
cilavywa kanhyi ikumbiko kuli Mulungu yeze mhunjile 
swanu.. Ninga wusenhya, no. wavu wose, hambo 
'sulumizi, zilece hamba kutambulwa muli nyenye, 
vyono yiwanojeye wono werire; hamba cevu, hamba 
wulonga-caka, hamba sowo, zono si zinojeye :. langa 
soko wulumbe. Hambi yiyi nha mumanyiye lukulu, 
vyono musenhya, hamba mwavu, hamba :musu- 
lumizi, yo mukumbika-vihwani, yasino 'hazi mu 
wutemi wa Kristo no Mulungu. Yunji yalece kumu- 
konjenyi na nghani za bwete : hambi so zizo likuwo 
lyo Mulungu nha likuwaziza wana we cibede. -Ale 
mulece kuhanga nawo; hambi isonje nha mwali citi, 
ninga’lu muli wuzeru muli Muwaha : mweze kujenda 
nhe wana wo wuzeru (hambi mana go wużeru: nha 
gali mu wuswanu wose no wiling'ano.ne mbeka), mu- 
kwiwonerera cono cikumunojezo Muwaha ci cici; 
kanhyi mulece kuhanga ne metumo ge citi gono si 
galelaga, langa mugakaje; hambi zono zitumagwa 
nawo cinyele nha cevu hambe kuzilonga. -Ninga 
zose kolo zikukagwa nha zikwanzalikwa no wuzeru : 
hambi zose zono zikwanzalikwa nha wuzeru. . Holeka 


'yakutya, Usinhuce, gwe mono ugonile, kanhyi winuce 


muli wafu, na Kristo kokubulilila, 

U LUGANUZI LUSWANU. Luka xi. 14. 


AYO yalavyaga icisi lye cibwibwi. Kukawa, licisi 
lyaza kulawa, mono yali cibwibwi yakawa ku- 
longa; mawuta gakezina. Ninga wanji wayawo 
wakatya, Muli Belezebuli u muwaha we macisi, yo 
yakuleka kalavyaga macisi. Wanji, wakamujera, wa- 
kasaka citanjilo ca ku wulanga. Ningo mwene, yaza 
'kumanya mahweso gawo, yakawatya, Wutemi wo 
wose wono witemanuye weneco wuteguywe ku wuho- 
danjice; ne nyumba yono yitemanuye yeneco yikugwa. 
Nha .vivyo na Setani hono yetemanuye mweneco, 
'wutemi wakwe ho wokwima wule ?# hambi nye vyono 
mukutya -Belezebuli yo yakuleka ndavyage macisi. 
Nane hono ndavizye macisi kwa. Belezebuli, i wana 
wenyu ma wakulavizya kwa nani? holeka wawa 
wowa waling'anizi wenyu. Ninga 'ne hono ndavye 
macisi kwe cidole coMulungu, tuti wutemi wo Mulungu 
wumuzizenyi. Munhu we vilungo mono yewikaniziza 
lukulu ne vitwalo vyakwe kolo yakugoza nyumba 
yakwe, zisawo zakwe zikwikala zili mutulano ; ninga 
muyagwe we vilungo mono yamucizize mwene kolo 
yakumuziza, yakumusuma, yakumuboka vitwalo 
vyakwe vyono yetumbiye, ne makunzo gakwe yaku- 
gagawa. Mono si ciwezanaga na nene cili siri na 
'ne; nayo mono si cikongholanaga na nene keyaga- 
zaga. Icisilyavu lyaza kulawa muli munhu, likolaga 
hanhu hono hasina malenga, likulondola wuceho ; 
kolo si likuwuwona, likutya, Nowuya ku nyumba 
yangu kono. nalawilila. Na kolo likuwuya, likuya- 
gana’ fwagulwe 'hambwe. Hobaho likubita, likusola 
macisi ganji mpunghati go mabi muno si nha lyeneco ; 
nago gakwinjila gakwikala mumo: ne -mikalile ye 
ndumilizo yo munhu yuyo mibi si nha ye- sonje. 
Kukawa, lono yalongaga zizi, mucekulu yunji 
mwiwuta yakabalaluka, yakamutya, Yimotile yinda 
yono yakutegula, ne matombo gono wongha. Ninga 

yakatya, Langa, wamotile wono wahulikage nghani 
yo Mulungu no kuyikamiisa. 


ji JUMA A PILI YE KANE YA MU KWARESIMA, ` 


I LILOMBE. 


WE Mulungu Mudaha vyose, cikukunena, v vyono- 

'se mono cikugazwa kwe ling'ani so wubi wetu; 

ku wusindamice we lihewa lyako ko citazizwe ko 

lusungu; ku soko yo Muwaha u Mukombozi wetu 
Yesu Kristo, Heya. 


I CIWALAKA. Gal, 1v.. 21. 


LE munonjere ta, anye mono mukusaka muwe wo 

L wulajilize, alo si muhulikago 'lajilize? Hambi 
nha yandikwe, vyono Aburahamu yali na wana wa 
cilume wejete, yunji ko mujitulwa, yunji ko mulelele. 
Ninga u wo mujitulwa yalelwa cinya nghuli; langa 
u wo mulelele so cilagane. Zizo zikufumba; hambi 
wacekulu wawa mba vilagane vyejete; cimonga 
mwitunda lya Sinayi, mono kalelelaga wana mu 
ciwandawanda, yo Hagari. Ale Hagari yuyo lye'tu- 
nda lya Sinayi lya ku Arabiya, kanhyi viling'aniye na 
Yerusalemi ya lulu: hambi nha yali mu wuwanda 
yena ne wanagwe. Ninga Yerusalemi ya ku wulanga 
ndelele, yo nyinetu'se. Hambi nha yandikwe, Use- 
cerere, go mugumba mono si kulelaga ; ubalaluse lizi 
uzoze, mono usine nghunga: hambi wana iwo 
muciwa nha wenji wacizize wa mono yeno mulume. 
Ale nase wandugu zangu, cinha Isaka, cili wana we 
cilagane. Ninga vyono nha lululya mono yalelwa 
cinya nghuli yamuwingaga wa cinyo Muhe, ale nha 
vivyo na lulu. Ninga mandiko gakutya’ wule? Mu- 
winjile kunze u mujitulwa no mwanagwe: hambi u 
mwana wo mujitulwa nha si vyohalana no mwana wo 
mulelele. Holeka'se, wandugu zangu, si cili wana 
wo. mujitulwa, langa wo, mulelele. 

& 

U LUGANUZI LUSWANU. Yo. vi. 1. 

ANYUMA. ya zizi Yesu yakatulucila ku nhumbi 

. nzagwe ye lilenga lye Galili, lyo lye Tiberiya. 
Likamutyatya iwute 'waha, hambi nha wawone 
vitanjilo vyono yawanozeza wono wali watamigwe. 
Yesu yakananuka kwitunda, yakekala kuko ne wejizwa 
wakwe. I pasaka, lye 'zuwa iwaha lye Wayudiya, 
yali -yeza behi. Holeka Yesu yaza kwinula meso, 
yakawone 'wute 'waha likumuziza, yakamutya Filipo, 
Alo cogula hayi mikate, wawa walye? Yalongaga 
zizo yakumujera : hambi nha yali yamanyile mwene 
vyono kotenda. ` Filipo yakamupitula, Mikate ya 
dinari magana mejete si yowakwila, munhu yasole 
cidodo munhu cidodo. Yumonga muyagwe ne we- 
jizwa wakwe, Andereya, u mwanakwawe wa Simoni 
Petero, yakamutya,. Ho cili baha cizerero, cono cina 
mikate mihano ya sayiri, ne zisomba nyejete : ninga 
zokwilaci awa nha wenji? Yesu yakatya, Wekazenyi 
wanhu. Kuko kwali na mahanze menji. Ale wake- 
kala hasi, ku wuwale waficile nha magana makumi 
mahano walume. Baho Yesu yakasole mikate; nayo 
yaza lumba, yakawagawile walya wono wali wekaye 
hasi; ne zisomba nha vivyo nha vyono wahilaga. 
Nawo waza kwiguta, yakawatya wejizwa wakwe, 
Tondolezenyi vibegulwa vyono visigaye, cinji cilece 
kwajilila. Wakawa kutondoleza, wakamemya nhoto 
ikumi na nyejete i vibegulwa vye mikate mihano ye 
sayiri, vyono wasigaza wono walya. Wanhu wawo 
waza wone citanjilo cono .yanozize, wakatya, Ayu he 
yo muwizi mbeka u muza kononze. 


I Juma a Pili ye 'Hano YA mU KWARESIMA. 


I LILOMBO, 
{NWE Mulungu Mudaha vyose, cikukunena, uwa- 
lanje ko lusungu wanhu wako; ho walanjizwe 
kanhyi weze kamiswe miwili ne zinhumbula nhondo 

zose ko wuswanu wako u'wuwaha ; ku soko ya Yesu 
Kristo u Mutwa wetu. Heya. 


E CIWALAKA. Waheb. iz. 11. 


INGA Kristo lono yaza mukohani muwaha we 
40 viswanu vyono vyokuza, so lihema liwaha kanhyi 
likwilanicile licizize muno, si nozwe ne miwoko, wo 
wutya, si lya kononze, hamba si so sakami ye mhene 
na ye ndama, langa so sakami yakwe mweneco, yenji 
lila lukulu kamonga hono herire, yaza kuwa nha 
yatuga wukombozi we cibitilila. Hambi hone saka- 
mi ye mhene na ye nzeku, ne mavu ge ndama mizwe 
muli wono wakomaye, yikweza sunga ko ku were we 
nghuli : ma i sakami ya Kristo, mono yelavya mwe- 
neco yasina ilema mu Muhe we cibitilila kuli Mulungu, 
ku' weze ciserinji cenyu mu metumo mafu ko ku 
witumamilo Mulungu mumi si ko muno? Na ku soko 
yiyo yaweza mulamuzi we cilagane cipya, i lifwa hono 
likuwa nha lyanozwa so wukomboza wubi wono wali 
mu cilagane cilongozi, wawo wono wacemwa ho 
watuje cilagane co wuhazi we cibitilila. 


U LUGANUZI LUSWANU. Yo, viii. 46. 

SU yakatya Hambi wa muli nyenye nani mono 

yakundajila zo wubi wangu? Hono nonje 
mbeka, nghuwona 'nye si mukunyihuwila ? Wo Mu- 
lungu nha kahulikaga zing'hani zo Mulungu: holeka 
si mukuhulika, vyono 'nye si muli wo Mulungu. I 
Wayudiya wapitula wakamutya, Alo si cikulonga 
mbeka vyono uli Musamariya, na kanhyi wina macisi ? 
Yesu yapitula, Ane sina macisi; ninga 'ne nimogo- 
paga Baba, nanye si mukunyogopa 'ne ng'o. Ninga 
'ne si nondolaga lukumyo lwangu: ko yuli yunji 
mono yakulondola no kuling'aniza. Mbeka, mbeka, 
nghumutyenyi, Munhu hono yebate nghani yangu, si 
kolowonela lukulu 'fwa. I Wayudiya wakamutya, 

Alu nhondo camanya vyono wina macisi. .Abura- 
hamu yafwa, ne wawizi; nagwe ukutya 'ti, Munhu 
hono yebate nghani yangu si kolojezeza lukulu 
"iwa. Alo gwegwe muwaha umucizize setu Abura- 
hamu, mono yafwa? ne wawizi nha wafwa: alo 
'kwinoza yo` wa hayi? Yesu “yakapitula, ‘Hono 
niyikumye no mweneco, lukumyo lwangu lusina 
cinji: Baba yo yakunghumya, mono můru- 
tezaga, Mulungu wenyu; hamba si mumumanyile 
ng'o; “ane langa nimumanyile; na hono nitye, Si 
nimumanyile, nowa mulambi nha nyenye: ninga 
'lu nimumanyile, ne nghani yakwe nibataga. U sogo 
yenyu Aburahamu yasecelela kuwona lizuwa lyangu ; 
yakaliwona, yakasangalala. Holeka Wayudiya wa- 
kamutya, Waco gwe nha ukali nafika myaka makumi 
mahano, ho ukamuwona Aburahamu ? - Yesu yaka- 
watya, Mbeka, mbeka, nghumutyenyi, Aburahamu 
lono yali yakali nalelwa, Ane nha ho nili. “Holeka 
wakatondola mabwe wamugumilile: 'ninga Yesu 
yakehundika, yakalawaniza mu nyumba yo Mulungu. 


I JUMA A Pıtı Yono YIKULECERE PASAKA, 


; I LILOMBO, . 
NWE Mulungu Mudaha vyose, we myaka ne cibi- 
VA tilila, mono wamutuma Mwanago Yesu Kristo, 
u Mukombozi wetu ko wendo wako kuli wanhu, ho 
yawusolo muwili wetu, kanhyi yawulajilwe mu 
musalaba, i.wanhu wose ho weje-u luzu lo widodofye 
wakwe; Ucitaze ko lusungu, cije u luzu lo wukánga- 
lile wakwe, kanhyi cihanje nayo mu wuzuce wakwe ; 
ku soko ya yuyo u Mutwa wetu Yesu Kristo. Heya. 


I CIWALAKA. Filii.. 


et, ; 
19 WEZE no wuganicize wuwuno mul’nye, wono 


-wali na muli Kristo Yesu :. mwene, lono yali 
hwani yo Mulungu, si yawona cilowe yawe ling'ani no 

Mulungu; ninga yesawula, yakasola hwani ye ciwanda, 
yakawa na futa ye wanhu; kanhyi yaza wonwa 
yehwanile munhu, yenenenhyeza, yakawa na cihuliko 
ko ku wufwe, heya, wufwe wa mu musalaba. Holeka 
Mulungu yakamukumya muno, yakamupere 'tagwa 
lyono litimile matagwa gose; i mafugamilo:‘ gose ho- 
gatenele mwitagwa. lya Yesu, ga vya ku wulanga na 
vya kononze na vya kusi ye 'nze, ne zinimi zose 
zivumile vyono Yesu Kristo yo Muwaha, ko lukumyo 
lo Mulungu Sogo yo munhu. i 


U LUGANUZI LUSWANU. Mat. xxvii. 1. 

AZA kuwa hakali mitondo, 1 wakohani wawaha 
wose ne wanyamhala we wanhu wakeheha nghani 

muli Yesu wamuwulaje: wakamuwopa, wakamu- 
tegula, wakamukombola kuli Pilato u mup embamoto. 
Hobaho Yuda, mono yamugaluka, yaza wona vyono 
yahoswa, yakanena, yakawagomolela - wakohani wa- 
waha ne wanyamhala vifweza vivilya makumi madatu, 
yakutya, Sutya vyono nayigaluka sakami yono yili 
ling'ani. Ninga wakatya, Yinaci kuli "se? kọ kwako. 
Yakavigumila hasi vifweza hanhu hono herire, yaka- 
wuka; yakabita yakenyonga.. I wakohani wawaha 
wakavisola vifweza, wakatya, Mwiko kuvitajila mu 
wuwiko wusiwanulwe we zisawo, hambi nha vya cifo 
ce sakami. Wakeheha, wakavigula mugunda -wo 
muwumba nyungu, wuwe wuwiko wa wewisa. Hole- 
ka mugunda wulya wukacemwa, Mugunda we sakami, 
sunga ne nzuwayi. Hobaho yikafisirizwa yono ya- 
longwa na Yeremiya muwizi, yakutya, Wakasola 
vifweza vilya makumi madatu, cifo ca yuyo mono 
yawajilwa, mono wanji wa :muli wana wa Isareli 
wamuwajila ; wakavilavya so mugunda wo. muwumba 
nyungu, vyono yandajiliza Muwaha. Nayo. Yesu 
yakema hali mupembamoto ; u mupembamoto yaka- 
muwuza, yakutya, Yo gwegwe Mutemi we Wayudiya ? 
Yesu yakamutya, Kulonga. Lono yasonjezagwa ne 

wakohani wawaha ne wanyamhala, si yapitula cinji. 
Baho Pilato yakamutya, Alo si ukuhulika nghani 
ilinga zono wakuhomerera kuli 'gwe? Si yamupitula 
cinji, hamba nghani monga: sunga mupembamoto 
yakezina muno. Du mwizuwa liwaha u mupemba- 
moto yali yazoweye kuliwopolela liwuta muwopwa 
monga, mono wahilaga. Bahalya wali wena mu- 
wopwa mutambule, itagwa lyakwe Baraba. Ale lono 
wali wekonghoye, Pilato yakawatya, Mwendile nimu- 
wopolelenyi nani; Baraba, hamba Yesu mono kace- 
magwa Kristo? Hambi nha yali yamanyile vyono 
wamukombola so mvivi. Hono yali yekaye mwigoda 
lyo wuling'anizi, mugolece wakwe yakamutegulila 
nghani, yakutya, Ulece kuwa na nghani no munhu 
yuyo we ling’ani : hambi nha ngazwa muno mu ndoto 
izuwa lili ku so mwene. Ale i wakohani wawaha ne 
wanyamhbala wakagafunda mawuta gamusace Baraba, 
ho gamongomeze Yesu. Ninga mupembamoto ya- 
pitula yakawatya, Muli wawa wejete wa hayi mono 
mukuhila nimuwopolelenyi? Wakatya, Baraba. Pi- 
lato yakawatya, Alu nimutende wule Yesu mono 
kacemagwa Kristo? Wakatya wose, Yatumbikwe. 
Yakatya, So cici lo, kahodanga cici? Ninga waka- 
zoza muno, wakutya, Yatumbikwe.. Du Pilato yaza 
wona vyono si yasumile hamba cinji, langa weza 
kuwa wuma, yakasola malenga, yakezuguza miwoko 
he 'wuta, yakutya, Ane sina soko mu sakami ya 
munhu yuyu we ling'ani: ko kwenyu. Wakapitula 
wanhu wose wakatya, Sakami yakwe yiwe muli sese, 
na muli wana wetu. Hobaho yakawawopolela 
Baraba: ninga yakamukuna Yesu yakamukombola 
yatumbikwe. Hobaho wasirikale wo mupembamoto 
wakamutegula Yesu kwikulu, wakamwikongholela 
ciwumbi cose. Wakamuvula vivwalo, wakamuvwika 
civwalo cidunghu. Wakatawa cipombelo ce ma- 
mivya wakamuvwika mu mutwe, ne lidete mu mu- 
woko wakwe wo kulume ; wakafugama hali mweneco, 

wakamuzwajiza, wakutya, Lamucenyi, Mutemi we 
Wayudiya! Wakamufunyila mate, wakalisola lidete 
wakamutowela mu mutwe. Waza kondya kumuzwa- 
jiza, wakamuvule civwalo, wakamuvwika vivwalo 
vyakwe, wakamulongoza wakamutumbice. Lono wa- 
lawanizaga, wakagana munhu munya Kurene, itagwa 
lyakwe Simoni: yuyo wakamudindimiza vijendane, 
ho yadinghule musalaba wakwe. Waza fika hanhu 
hono hacemagwa Goligota, nhunizo yayo, Hanhu ha 
cipala, wakamupera nghangala yang’ we yono yihanga- 
hanjile ne hungwi:- nayo yaza jeza, yakalema ku- 
ng'wa. Waza kumutumbika, wakagawana vivwalo 
vyakwe, so viwagwa: wakekala baho wakamwika- 
liza. Wakawicila hacanhya yo mutwe wakwe wuso- 
njezwe wakwe wandikwa, YUYU YO YESU U 
MUTEMI WE WAYUDIYA. Hobaho wakatumbi- 
kanwa nayo wapujila wejete, monga ku muwoko wo 
kulume, na monga wo kucekulu. ` Nawo wono wapu- 
lutaga wakamutovula, wakuzugunza mitwe yawo, 
wakutya, Agwe- mono uyimwaguye nyumba yo Mu- 
lungu no kuyizenga mu vilo vidatu, wiponye go mwe- 
neco: hono uli Mwana wo Mulungu, utime 'le mu 
musalaba. Nha vivyo ne wakohani wawaha waka- 
muzwajiza, wena ne wandici ne wanyamhala, waka- 
tya, Yaponyaga wanji; si yakusuma kwiponya 
mweneco. Yoyuyu Mutemi wa Isareli; alu nhondo 
yatime mu musalaba, na 'se comwihuwila. Yamwi- 
tumbiye Mulungu; alu nhondo yamuponye, hono 
yamusace: hambi nha yatezaga, Ane nili Mwana wo 
Mulungu. I wapujila nawo wono watumbikanwa 
nayo wakawa kumutuliciza nha vivilya. Ale vyono 
kwalawa misi mugati citi cikadinda mu "si yose sunga 
lizuwa likaputa. I lizuwa lyaza kuwa lyaputa Yesu 
yakabalaluka izi iwaha, yakutya, Eli Eli, lama saba- 
katani? i nhunizo yayo, Mulungu wangu, Mulungu 
wangu, so cici kundeka ? Wanji wa muli wawo wono 
wali wmile baho, waza hulika, wakatya, Yuyu 


99 1 JUMA A TATU YONO YILONGOLEYE PASAKA. 


yakamucema Eliya. -Lo lulolulo munhu yunji muyawo 
yakamangha, yakasola 'sifongo,.:yakayimemya . siki, 
yakayitajila mwidete, vakamung'wesa. Wayagwe 


wakatya, Leka: ta; cilanjilile hono . Eliya kokuzæ 
yamuponye. Yesu yakabalaluka kanhyi izi iwaha, 


yakaleka. kwehera. Lo lulo, libupa lye hanhu hono 
herire likademuka  hejete . likalawilila. kucanhya 
sunga ho hasi; yisi ” yikasinjisika ; -ne -mabwe 
gakapanduka ; vitenjelo. vikagubuka; miwili- minji 
ya wono werire wono wali wagona yikenuka ; 
wakalawaniza mu vitenjelo lono yali . yazuka 
wakenjila mu kaya yono yerire wakejera kuli 
wenji. Du u muwaha we wasirikale igana; na 
walya wono wali wena nayo wakumwikaliza Yesu, 
waza wona itulo, ne zinghani zono. zejera, wakogopa 
muno muno, wakutya, Mbeka yuyu yali Mwana wo 
Mulungu. ; ; 


: I Juma a TATU Yono YILONGOLEYE PASAKA. 
KWE CIWALAKA. Isaya lxii. 1. 

LO yuyu nani ' mono. yakulawa, Edomi, . yena 
vivwalo vyono vikanzizwe ng'husi vya ku 
Bozira ł mono yene vivwalo vye nhojo, mono yaku- 
jenda-jendera mu wuwaha we vilungo vyakwe 7? 
Ane mono ng'hulonga kwe ling'ani, yonene muwaha 
ku wuponye. So .cici'lo udung'huwaye nagwe kwe 
vivwalo vyako, ne myenda yako yikuwa nha munhu 
mono yakukanyaga manhogoni? Ane ng'hanyage 
mamnhogoni nili wene ; na wa muli wanhu hamba yunji 
ciwezana nane;. mbeka nawakanyanjila mwikuwo 
lyangu ; ng'hawasambanjilila mu nhunduji yangu; i 
sakami yawo yimizucila mu vivwalo, nane nivimi- 
lulila vivwalo vyangu vyose. . Hambi i lizuwa lyo 
wilipicize nha lyali mu nhumbula yangu, no mwaka 
we wakombozwa wangu waficila. Nane, ng'halanga 
hamba kuwona yunji yanhaze ; ng'hezina vyono hali 

hasina yunji yebatilize; ale ú muwoko wangu nene 


'wukandetela 'mhonelo, i nhunduji yangu yikani- 


batiliza. Baho 'ng'hawakanyanjila wanhu mwi- 
kuwo lyängu; kanhyi ng'hawapuvizya mu nhunduji 
yangu, ng'heta 'sakami yawo “hasi. Nogalonga 
mahewa go’ wendo wo Muwaha,” ne malumbo' go 
Muwaha, kuli “vyose vyono' kacigawaga; kanhyi 
so maswanu i mawaha ga kuli mhuga ya Wayisa- 


reli, gono kawagawaga ko lusungu lwakwe, na kwe 


mahewa go wendo wakwe i menji. Hambi- nha 
yatya, Mbeka i wanhu wawa wangu, i wana wono 
si wakongaga; leka yali Mukombozi wawo. Mu 
magayo gawo gose nayo mo yagazizwa, ne malayika 
wo wusu wakwe yawapon'yaga: ko wendo wakwe, 
na ko lusungu lwakwe, yakawakemboza, yaka- 
wenula' yakawa kuwading'hula vilo vyose vye katali. 
Hambi ninga wakabeza, wakakalazo Muhe wakwe 
mono yerire; ku soko yiyo leka yakawagalucila, 
yakawa mulugu wawo ; ` vikehoma nawo mweneco. 
Hobaho ho yakumbucilila vilo vye katali, Musa ne 
wanhu wakwe, yakutya, Mono yawalavyaniza mwi- 
lenga wena 'ne wadimi we litewa lyakwe ? ma mono 
yawika muli wene u Muhe. wakwe mono yerire yali 
hayi? na mono yawujendyo muwoko wakwe 'we 
nhojo ha muwoko wo kulume wa Musa ? mono yate- 
manulila malenga hali wene ho yepere Itagwa lye 
myaka na' myaka? mono yawatonga mu visolo nha 
fwarasi mu nyika, ho walece . kwikobala ? Nhe 
zinimu zono zikucinyinhika mwilolo, u Muhe. wo 
Muwaha wukawaceheza ; nhavi vyo wawatonge wanhu 
wako, ho wipere go mweneco Itagwa liwaha. Udo- 
'ngozeze meso kucanya, wilolele hone hasi,” ulanje 
ulawilile ha wikalo wo wezi wako. ha we nhojo yako ; 
i cililanda ne metumo gako i mawaha vili hayi? i 
cililanda ca mu nhumbula yako no lusungu lwako 
kuli'ne vicitiywembi? Hambi nha yogwegwe setu, 
“Aburahamu hamba yalece kucilula, na Isareli wose 

hamba yalece kucivumila ; Yogwegwe du, Muwaha 
go setu; kanhyi Litagwa lyako vyono walawo 'lawo 
lya Mukombozi wetu. Gwe Muwaha, alo s0 cici 
kucisutizya cilece zinzila zako ? ukacikamufizya mu 
wógope wako. Uwuye ku soko ye wawanda wako, 
i makungugo go wuhale wako. 1 wanhu wako wono 
werire wayitemile hadodo vivi du; i wasiri wetu 


wahakanyanjila hono herire hako. Nase ceza nha | 


walya wono ukali na tema muli weneco hamba 
hadodo; kanhyi ceza nha wono si wacemerwa 
Mwitagwa lyako. 


U LUGANUZI LUSWANU. Maruko xiv. 1. 


Vie puluta vilo vyejete kukawa pasaka ne 

mikate yono si yisasize: ne wakohani wawaha 
ne wandici wakalondola nzila ho wamwibate ko wusu- 
gu, wamuwulaje: hambi nha watya, Si mwizuwa 
liwaha, wulece kuwa wuma muli wanhu. Na hono 
yali ku Betaniya mu nyumba ya Simoni we lidimwa, 
hono yali yekaye ha zindigwa, yakaza mucekulu yena 
ne citonga ce mafuta go wulenzi go wuguzi wukamu ; 
yakacitula citonga, yakamujidila mu mutwe wakwe. 
Ninga muli wene mwali na wanji wono wasimba, 
wakutya, Alo so cici mafuta gajilizwenhavi? Hambi 
mafuta gaga nha gali gagulwe gacizize dinari magana 
madatu, na wali wapegwe waciwa. Wakamung'ung'u- 
licila mucekulu yuyo. Ninga Yesu yakatya, Mumu- 
lece si; so cici mukumugaza? kanyitumamila 
mulimo muswanu. Hambi vilo vyose nha muwe- 
zanaga nawo waciwa, na ho hose' hono mwendile 
modaha kuwatendela viswanu: ane langa nha si 
ciwezanaga nanye nhondo zose. Katenda vyono 
yadahile: keyandila kuwitila muwili wangu mafuta 
so wuwikwe mu citenjelo. Mbeka nghumutyenyi, 
Kose kono lowa kuganulwa kononze kose u luganuzi 
luswanu, yiyi yono yatendile mucekulu yuyu yowa 

kulongwa so wukumbucize wakwe. Yuda Musi- 
karyota, mono yali muyagwe na walya yo we likumi 
na wejete, yakabita kuli wakohani wawaha, ho yamu- 
kombole kuli wene. Nawo, waza hulika wakase- 
cerera, wakalagana kumupera sawo. Yakalondola 
cilejeho co kumukombolela. Mwizuwa lilongozi lye 
mikate yono si yisasize, lono wawulajilaga pasaka, i 
wejizwa wakwe wakamutya, Hayimbi hono ukuhila 
cibite cikakutenjele ho ulye pasaka? Yakawatuma 
wejete wa muli wejizwa wakwe, yakawatya, Bitenyi 
ku kaya, mokwitang’anila na munhu yadinghuye njilo 
ye malenga : mutyatyenyi; na ho hose hono kokwi- 
njila, mumutye munya kaya, U Mwijizi yakutya, 
Nyumba yo wuficilo we wajenzi yili hayi, mono nolila 
pasaka ne wejizwa wangu? Nayo mweneco komu- 
lajilenyi nyumba mbaha ya mwitembe mbikanizizwe 
lukulu: kuko ko mukacitenjele. I wejizwa waka- 
bita, wakafika ku kaya, wakagana nha vyono 
yawalonjeye: wakamitenga pasaka. Yaza kuwa 
mihe yakaza na we likumi na wejete. Na lono wali 
wekaye wakulya zindigwa, Yesu yakatya, Mbeka 
nghumutyenyi, Muyenyu monga kongaluka, yo mwene 
mono cikulizana nane. Wakandya kutununhika, no 
kumutya yumonga yumonga, Alo yo nene? Yaka- 
watya, Muyenyu yumonga nyenye ikumi na wejete, 
mono cikwazinghana nane mu cungu. Hambi Mwana 
we wanhu nha yakubita nha vyono yandikwa. kuli 
mwene: ninga woyi he kuli munhu yuyo mono yaku- 
leka u Mwana we wanhu yakugalukwa ! mhali yawe 
yali ciba munhu yuyo yali yalece kulelwa. Na lono 
walizaga, Yesu yakasola mukate, yaza kulumba, ya- 
kawubegula, yakawapera, yakatya, Solenyi: awu wo 
muwili wangu. Yakasola ciyengwe, yaza kulumba, 
yakawapera : wakacing’wera wose. Yakawatya, Ayi 
yo sakami yangu ye cilagane cipya, yono yeza 
kwitika ku so wenji. Mbeka nghumutyenyi, Si 
nong'wa kanhyi zo mukalo wo munhogoni, sunga 

mwizuwa lilyo hono colowung wera: wapya mw wutemi 
wo Mulungu. Waza kondya kwimba lwimbo; waka- 
tuluka wakabita ku cigongo ca Mizeyituni,” Yesu 
yakawatya, Anye wose mokobazwa: hambi nha 
yandikwa, Nolomutowa mudimi, ne zingholo zokwi- 
yagala ako na ako. Ninga, kolo nakóndya-. kuzu- 
kulwa, nomulongolelenyi ku Galili. Ninga Petero 
yakamutya, Hamba wakobazwe wose, ninga 'ne'ng'o. 
Yesu yakamutya, Mbeka  nghukulonjera, gwegwe 
zuwari, sunga mu cilo cici, hono nzogolo yikali nalila 
kejete, konghana kadatu. Ninga yakehinda muno 
kulonga; Hamba 'fice kuwufwizane nagwe, si noku- 
kana. Nha vivyo vyo walonga wose. Wakakanga 
hanhu hono hatezagwa Getisemane: yakawatya 
wejizwa wakwe, Ikalenyi baha, sunga nombe. Yaka- 
musola Petero na Yakobo na Yohana yabite nawo, 
yakandya kwizina muno, no kukalala muno. muno. 
Yakawatya, I nhumbula yangu yizinguce muno sunga 
ko ku wufwe: mwikale baha, mwikalaje. meso. 
Yakatela hamwande hadodo, yakagwa hasi, yaka- 
lomba, hono yisumice, cipango cici cimulece cimupu- 
lute.: Yakatya, Aba, Baba, zose zisumice kuli gwe ; 
umbusize ciyengwe cici: ninga si vyono nghuhila 
nene, langa vyono ukuhila gwegwe. Yakaza, yaka- 
wagana -wagonile, - yakamutya Petero, Simoni, alo 
wagona? ho si. wasuma - kwikala meso cipango 
cimonga ? Mwikalaje meso- mulombe ho mulece 
kwinjila mu wujelwe: mbeka i.mhumbula yendile, 
ninga nghuli yisoceye, Kanhyi yakabita, yakalomba, 
yakulonga nghani zizilya. Yakaza kanhyi, yakawa. 
gana wagonile, hambi meso gawo nha gali gatimbile 
muno ; hamba si wamanya yo kumupitula.” Yakaza 
lwe kadatu, yakawatya, Alu nhondo gonenyi, mucehe : 
zakwila; cipango cafika ; lanjenyi ta, u Mwana we 
wanhu yakukombolwa mu mawoko ge wanyo wubi. 
Inucenyi, cibite, lanjenyi, mono yakungaluka yaza. 
Lo..lulolulo, lono yali yakali kulonga, yakalawila 

Yuda, u muyagwe na walya yo we likumi na wejete, 


yena ne liwuta wena mimaje ne zisyale, walawa kuli 
wakohani wawaba ne wandici ne wanyamhala. Ale 
yuyo mono yamugaluka yali yawapere 'hala, yakutya, 
Mono nomunonera, yo yuyo; mumwibate, mumu- 
tegule mumukamise. Nayo yaza kuza, lo lulolulo 
yakamubitila, yakamutya, Mwijizi; yakamunonera 
muno, Wakagolola mawoko kuli mwene, wakamwi- 
bata. Ninga yunji muyagwe na walya wono wali 
wemile behi yakawukwego mumaje wakwe, yakamu- 
towa muwanda wo mukohani muwaha, yakamubuha 
likutu. Yesu yakapitula yakawatya, Alo mulawila, 
nha mukubita kuli mupujila, mwina ne mimaje ne 
zisyale ho munyibate? Cawezanaga nanye vilo 
vyose mu nyumba yo Mulungu nghwijiza, hamba si 
mwanyibata ng'o : ninga zizi zawa mandiko ho gafisi- 
rizwe. Wakamuleka wose, wakatiza. Na muzerero 
yunji yakamutyatya, yekumbile mwenda monga we 
bafuta : wakamwibata ; "nayo yakawuleko mwenda 
we bafuta, yakatiza yali cipwi. Wakamutegula Yesu 
kuli mukohani muwaha: wakamwikongholela wako- 
hani wawaha wose ne wanyamhala ne wandici. 
Petero yali yamutyatizye yakujendera hatali, sunga 
ko kugati, kwikumbo lyo mukohani muwaha ; nayo 
yakawa yekaye hamonga ne wetumami, yakota moto 
mu wubulile wayo. I wakohani wawaha ne wanya 
deha wose wakalondola wuhomerezi kuli Yesu ho 
wamuwulaje ; hamba kuwuwona ng'o. Hambi wenji 
nha wahomerera kuli mwene zo wudesi, no wuhomerezi 
wawo wali wusutane. Wakema wanji, wakahomerera 
kuli mwene zo wudesi, wakutya, Ase camuhulika 
yakutya, Ane noyimwagula nyumba yiyi yo Mulungu 
yono yazengwa ne miwoko, na mu vilo vidatu noyi- 
zenga yinji yono si nzengwe ne miwoko. Hamba 
sunga na zizi wuhomerezi wawo wali wusutane, U 
mukohani muwaha yakema haciligati, yakamuwuza 
Yesu, yakutya, Alo si ukupitula cinji ? nghanici yono 
OIGOGO COM. PR. E 

wawa wakukuhomerera? Yakanyamala, hamba 
kupitula cinji. U mukohani muwaha yakamuwuza 
kanhyi, yakamutya, Ati yo gwegwe Kristo, u Mwana 
wo Mulugutizwe ? Yesu yakatya, Yo nene: nanye 
molomuwona Mwana we wanhu yekaye ku muwoko 
wo kulume we vilungo, yakuziza mu mavunde ga ku 
wulanga. U mukohani muwaha yakavidemulanga 
vivwalo vyakwe, yakatya, Hambi kanhyi cosaka 
wahomerezi wa cici? Muwuhulika wutovule: mu- 
kuwona wule? Wose wakamuhosa vyono yanojeye 
yafwe. Wanji wakandya kumufunyila mate, no 
kumugubika wusu, no kumutowa na funzi, waka- 
mutya, Ale utambule : ne wetumami wakamubocera 
wakumutowa na vipi. Na Petero lono yali mwikumbo 
lya hasi, yakaza yunji wa muli wetumami we cice- 
kulu wo mukohani muwaha; nayo yaza kumuwona 
Petero yakota moto, yakamukomalila, yakatya, Na 
gwegwe wali hamonga na Yesu, u Munazarayo. Ya- 
kakana, yakutya, Si manyile, hamba kutanga yono 
ukulonga : yakalawaniza ha deha ; i nzogolo yikalila. 
U mwitumami we cicekulu yakamuwona, yakandya 
kanhyi kuwalonjera wono wali wemile behi, Ayu nayo 
muyawo. Ninga yakakana kanhyi. Na hanyuma 
hadodo kanbyi wono wali wemile behi wakamutya 
Petero, Mbeka nagwe uli muyawo ; hambi gwe nha 
uli Mugalili. Ninga yakandya kwilijita, no kwilaha, 
Si nimumanyile munhu yuyo mono mukulonga. Lo 
lulolulo nzogolo yikalila lwe kejete. Petero yaka- 
mikumbucila nghani, vyono Yesu yamulonjera, Hono 
nzogolo yikali nalila lwe kejete, konghana kadatu. 
Nayo yaza kumikumbucila, yakalila. 


I Juma N’ne Yono YILONGOLEYE PASAKA. 


KWE CIWALAKA. Isayal. 5. 


MUWAHA Mulungu kandigule likutu, nane si 
nabeza, hamba si nawuya munyuma. Nawa- 

lumbilo mugongo wangu i watowi, Kanhyi nghawa- 
pera ne makatu wono wakulaga zimvwiri; hamba 
si nahundiciza wusu wangu mu wuwone cevu na 
mu wufunyilwe mate. Hambi u Muwaha Mulungu 
nha konhaza, ku soko yiyo si napuwa ; holeka nawu- 
domyo wusu wangu nha gumegume, kanhyi 'manyile 
nha vyono si nowona soni. Mono yakunoza niwe 
nili ling'ani yali behi baha; alu’mbi mono cokwisu- 
maniza nayo nani? Cimane hamonga; na mono 
yakunonjereza nani? yaze hali nene behi. Langa 
to Muwaha Mulungu konhaza; mono kohosa'mbi 
nani? Langa ta, wose wosakala nha civwalo; i 
likuni lyowalya. Ma muli'nye mono yamogopo Mu- 
waha, na mono yahulice lizi lyo mwitumami wakwe 
nani? mono yakujendera mu citi, hamba yasina 
wuzeru, yetúmbilile Mwitagwa lyo Muwaha, yamwe- 
gamilo Mulungu wakwe. Lanjeni ta anye wose 
mono mukupembo moto, mono mukwipirimye ma- 
muli: mweze jendera mwilambi lyo moto wenyu 
na muli mamuli gono mupembeye. Nha vivi vyo 
motendelwa no muwoko wangu; mogona mu wukálale. 


U LUGANUZI LUSWANU. Maruko xv. 4. 


AZA aa hakali e i lo lulolulo wakohani 
wawaha ne wanyamhala ne wandici, ne 

deha wose, wakehaha MEKAN, wakamuwopa T 
wakamutegula, wakamukombola kuli Pilato. Pilato 
yakamuwuza, Ati yo gwegwe u Mutemi we Wayu- 
diya? Yakapitula yakamutya, Kulonga. I wako- 
hani wawaha wakamusonjeza nghani nyinji. Pilato 
yakamuwuza kanhyi, yakutya, Alo si ukupitula 
hamba cinji? ale ulanje ilinga zono wakukusonje- 
zeza. Ninga Yesu si yapitula kanhyi hamba cinji ; 
sunga Pilato yakezina. Du mwizuwa liwaha yali 
yazoweye kuwawopolela muwopwa monga, mono 
wamusakaga. Kwali na munhu mono yacemagwa 
Baraba yawopanwe na wono waleta wufyule, wanhu 

wono wawulaga wanhu mu wufyule. I liwuta lika- 
sejerera wakandya kumunena yanoze nha vyono 
yazoweye kuwanozeza. Pilato yakawapitula, ya- 
kutya, Alu mukuhila nimuwopolelenyi u Mutemi 
we Wayudiya? Hambi nha yatanga vyono wako- 
hani wawaha wamukombola so mvivi. Ninga wako- 
hani wawaha wakalisunhaniza liwuta yawawopolele 
Baraba langa. Kanhyi Pilato yakapitula yakawatya, 
Alu nimutende wule yuyu mono mumucemaga u 
Mutemi we Wayudiya? Wakazoza kanhyi, Umu- 
tumbice. Pilato yakawatya, So cici ‘lo, kahodanga 
cici? Ninga wakazoza muno, Umutumbice. Nayo 
Pilato, vyono yahilaga kulyendeza liwuta, yakawa- 
wopolela Baraba, na yaza kumukuna Yesu, yakamu- 
kombola, yatumbikwe. I wasirikale wakamutegula 
kugati kwikumbo, lyo lye likulu; wakakongholela 
hamonga ciwumbi cose. Wakamuvwika mwenda we 
liwala lyo lugandu, na waza tawa cipombelo ce 
mamivya, wakamuvwika mu mutwe; wakandya 
kumulamusa, Lamucenyi, Mutemi we Wayudiya ! 
Wakamutowera mu mutwe lidete, wakamufunyila 
mate, wakafugama wakamuhemba. Waza kondya 
kumuzwajiza, wakamuvula mwenda we liwala lyo 
lugandu, wakamuvwika vivwalo vyakwe. Wakamu- 
longoza wamutumbice. Wakamudindimiza munhu 
mono yakolaga, Simoni munya Kurene, yalawaga mu 
matumbi, sogwe wa Alesanderi na Rufo, vijendane, 
ho yamudinghulile musalaba wakwe, Wakamufisa 
hanhu hono hacemagwa Goligota, nhunizo yayo, hono 
yitunilizwe Hanhu ha cipala. Wakamupera ngha- 
ngala yang'we yono yihangahanjile ne manemane : 
ninga si yayibocera. Wakamutumbika, wakagawana 
vivwalo vyakwe so viwagwa, i wasozi ho wejere. 
Izuwa lyali lyakotera, wakamutumbika. No lwa- 
ndiko lo wusonjezwe wakwe lwandikwe mucanhya 
U MUTEMI WE WAYUDIYA. Wakawatumbika 


wapujila wejete hamonga nayo; monga ku muwoko 

wakwe wo kulume, na monga wo kucekulu. I 
mandiko gakafisirizwa gono gakutya, yakawalili- 
zanwa ne wahodanji. Nawo wono wapulutaga wa- 
kamutovula, wakuzugunza .mitwe yawo, wakutya, 
A he! gwe mono uyimwaguye nyumba yo Mulungu, 
no kuyizenga mu vilo vidatu, wiponye go mweneco, 
utime 'le. Nha vivyo ne wakohani wawaha waka- 
muzwaga weneco wose wena ne wandici wakeyitya, 
Yawaponyage wanji; si yakusuma kwiponya mwe- 
neco. Kristo, u Mutemi wa Isareli, yatime 'lu mu 
musalaba 'ho ciwone cihuwile, Na walya wono 
watumbikanwa nayo wakamutuliciza. Yaza kuwa 
misi mugati, citi cikadinda mu 'si yose sunga lizuwa 
likaputa. I lizuwa lyaza puta Yesu yakabalaluka 
izi iwaha, Eloyi, Eloyi, lama sabakatani? nhunizo 
yayo, hono yitunilizwe, Gwe go Mulungu wangu, gwe 
go Mulungu wangu, so cici ukundeka ? Na wanji wa 
muli wawo wono wali wemile behi, waza hulika 
wakatya, Hulicizenyi, yakumucema Eliya. Yunji 
yakamangha, yakamemya sifongo siki, yakayitajila 
mwidete, yakamung'wesa, yakutya, Leka ta; cila- 
njilile hono Eliya kokuza yamutimye, Yesu yaka- 
balaluka izi iwaha, yakaleka kwehera. Ne libupa lye 
hanhu hono herire likademuka hejete likalawilila 
kucanhya sunga ho hasi. No muwaha we wasirikale 
ae ms = Fargon wron nayo, yaza wona 
yaleka kwehera, yakat 
yali Mwana wo Walangu. a 


~ , 
I Jume 'Hano Yono YiLongoye PASAKA, 


I CIWALAKA. Waheb. ix. 16. 


HAS cilagane co wuhazi hono ho cili, nha si 
LL koleka kuwa lifwa lya mono yacinoza. Hambi 
cilagane co wuhazi nha cili vilungo ku yifwa : hambi 
cikusumaci nhondo zose hono yakali mumi mono 
yacinoza? Holeka sunga ne cilagane cilongozi si 

cawikwa hono hasina sakami. Hambi malajilizo 
gose gaza kuwa nha galongwa na Musa kuli wanhu 
wose vyono winha wulajilize, yakasola sakami ye 
ndama na ye mhene, kuno ne malenga no wukunzeje 
wudunghu na ezobu, yakamiziza walaka weneco, ne 
wanhu wose, yakutya, Ayi yo sakami ye cilagane 
cono yamulajilizenyi Mulungu. Kanhyi ne lihema 
ne viya vyose vyo witumami yavimiziza nha vivi 
sakami. Nha vyono winho wulajilize, kanga vyose 
vyezwe ne sakami, na hono si wita sakami hasina 
wunenelewe. Ale cinojere ihwani ya vya ku wulanga 
vyanda vyezwe na zizino ; langa vya ku wulanga 
vyene ne makumbiko maswanu gacizize zizino. 
Hambi Kristo nha si yenjila hono herire hanozwa 
ne miwoko, hehwanile he mbekambeka, langa ku 
wulanga weneco, yejere’'lu hali Mulungu so. sese : 
hamba si yawe kwilavya kenji; nha vyono muko- 
hani muwaha kenjilaga hono herire mwaka na 
mwaka yena ne sakami yono si yakwe ; hono nha 
vivyo yanda yawe kutamiswa kenji vyono walawa 
wimuce we'nze: ninga’lu kamonga ku ndumo ye 
myaka yejera ho yawezeze mabi mu wilavya mweneco 
ikumbiko. Nha vyono wanhu watemezwa kufwa 
kamonga, na kumwande yayo wuling'anizwe; ale 


nha vivyo na Kristo, vyono yalavywa kamonga . 


yadinghule wubi wa wenji, kolokwijera lwe kejete, 
yasina wubi, yanoze mhono kuli wono wakumulindila. 


U LUGANUZI LUSWANU, Iuka zai. 1. 


Ara vikasejerera vilo vyo kulila mikate yono si 

yisasize, vyono vitezagwa vye Pasaka. Ne wako- 
hani wawaha ne wandici walondolaga nzila ho wa- 
muwulaje; hambi nha wogopage wanhu. Setani 
yakamwinjila Yuda mono yacemagwa Musikaryota, 
mono yali muyagwe na walya yo we likumi na wejete. 
Yakabita, vikalongana ne wakohani wawaha ne 
wanyamhala, vyono komulavya wule kuli wene. 

Wakasecerera wakalagana kumupera sawo 
vumila, yakalondola cilejeho co Paaa 
wene hono hasina iwuta lye wanhu. Likafika lizuwa 
lye mikate yono si yisasize, lyono pasaka si yoleka 
kuwulagwa. Yakawatuma Petero na Yohana, ya- 
kutya, Bitenyi mukaciwikanizize pasaka, cilye 
Wakamutya, Hayi 'mbi hono ukuhila cikawikanize ? 
Yakawatya, Lanjenyi ta, kolo mukufika ku kaya, 
mokwitang'anila na munhu yadinghuye njilo ye 
malenga; mutyatyenyi mu nyumba yono kokwinjila. 
Nanye momutya munya nyumba, U Mwijizi yakutya 
ti, Nyumba yo wuficilo we wajenzi yili hayi, mono 
nolila pasaka ne wejizwa wangu? Nayo komula- 
jilenyi nyumba mbaha ya mwitembe mbikanizize 
lukulu: kuko ko mukatenje. Wakabita, wakawona 
nha vyono yawalonjeye: wakamitenga pasaka. I 
cipango caza fika, yakekala, yena ne watumwa 
Yakawatya, Kuhila vyo nali kuhila muno cihanj e 
nanye pasaka yiyi hono nghali natamiswa : hambi 
nha nghumulonjerenyi, si nololya kanhyi, sunga 
yifisirizwe mu wutemi wo Mulungu. Yakabocera 
ciyengwe, nayo yaza lumba, yakatya, Solenyi "ci 
mwigawile nyenye wose: hambi nha nghumutyenyi, 
si nolong'wa vyono nghulawa lulu zo mukalo wo 
munhogoni, sunga wuze wutemi wo Mulungu. Yaka- 
sola mukate, nayo yaza lumba, yakawubegula, yaka- 
wapera, yakutya, Awu wo muwili wangu wono weza 
kulavywa ku soko yenyu: mweze tenda nha vivi 
so wukumbucila nene. Ne ciyengwe nha vivyo waza 
kulya, yakutya, Aci co cilagane cipya mu sakami 
yangu, yono yeza kwitika ku soko yenyu. Ninga 
mulanje, muwoko wa mono yakungaluka cihanjile 
nane ha wulilo. Hambi u Mwana we wanhu yaku- 
kaa mbeka, vyono yatemezezwa; ninga woyi he 
ya munhu yuyo mono yakuleka yakugalukwa ! 
akandya kwiwuza weneco wose, kowa wa hayi 
lo muli wene mono kotenda nghani yiyi. Kwali na 

wiwanganile muli wene, wa hayi mono yatejigwe 
muwaha. Yakawatya, I watemi we Makungugo 
wawabanile; nawo wono watemile muli wene wate- 
zagwa Watazi. Ninga kuli "nye vyo si vinha : langa 
u muwaha muli nyenye, yaweze nha mudodo; nayo 
mono kowa mulongozi, yaweze nha mono yakwitu- 
mama. Hambi wa hayi muwaha, mono yekaye ha 
ndigwa, hamba mono yakwitumama 1 si yuyu "mbi 
mono yekaye ha ndigwa? ninga 'ne muli nyenye 
ninha mono yakwitumama. Ninga 'nye yo nyenye 
mono caswezanaga nane mu majero gangu; nane 
nghumutemezenyi wutemi, nha vyono Baba yanhe- 
mezeza, ho muwe kulya no kung'wa ha wulilo wangu 
mu wutemi wangu; nanye molokwikala mu magoda 
mukuling'aniza makungugo ikumi na :mejete ga 
Tsareli. Simoni, Simoni, ulanje, Setani kamusacenyi 
nyenye, yamupetenyi nho 'hemba: ninga nghu- 
lombela, wihuwilo wako wulece kwajilila: nagwe, 
kolo ukupituka kanhyi, uwasikamye wanduguzo. 
Yakamutya, Gwe Muwaha, nghondizye cibitane 
nagwe sunga ko ku cidindilo na ku wufwe kose. 
Yakatya, Nghukulonjera, Petero, zuwari nzogolo 
yowe 'kali nacenga, sunga kowa wanghana kadatu 
ukutya si umanyile 'ne. Yakawatya, Lono namu- 
tumilenyi nye mwali musina mufuko, hamba mbene, 
hamba malatu, mwanjila cinji? Wakatya, Ngo. 
Yakawatya, Ninga "lu, mono yeno mufuko, yawusole, 
ne mbene nha vivyo: nayo mono yasina, yambaze 
musweko wakwe, yagule mumaje. Hambi nghumu- 
tyenyi, vyono yiyi yono yandikwa si yoleka kufisirizwa 
muli. nene, Yakawalilizanwa ne wahodanji hambi 
yono natemezezwa nha yina ne ndumo yayo. Wa- 
katya, Muwaha, ulanje, ayi mimaje myejete. Yaka- 
watya, Hodu. Yakalawaniza, yakabita, vyono yali 
yazoweye, ku cigongo ca Mizeyituni: ne wejizwa 
wakamutyatya. Nayo yaza fika hanhu baho, yaka- 
watya, Lombenyi ho mulece kwinjila mu wujelwe. 


, 

Yakatemanuka kuli wene nha nghanzo ye 'bw 
lyono ligumiywe ; yakafugama yakalomba, ila, 
Baba, hono wende, umbusize ciyengwe cici : ninga 
si wuhile wangu, langa wako, witumwe. Mala- 
yika wa ku wulanga yakamulawila, yakamupera 
vilungo. Nayo vyono yali mu wusungu wuwaha 
yakehinda kulomba: lituguti lyakwe likawa nha 
mabanha ga sakami gakusululila hasi. Nayo yaza 
nyagamuka mu wulombe wakwe, yakawaziza weji- 
zwa, yakawagana wagonile so wuzinguce, yaka- 
watya, Alo nye nha wule mugonile? inucenyi ta 
mulombe, ho mulece kwinjila mu wujelwe. Lono 
yali yakali kulomba, walanje nhavi, iwuta, lina na 
mono yacemagwa Yuda, muyagwe na walya yo we 
likumi na wejete, yawalongoleye; nayo yakamuse- 
Jerera Yesu ho yamunonere. Ninga Yesu yaka- 
mutya, Yuda, alo ukumugaluko Mwana we wanhu 
ko wunonere hongo? Nawo wono wali wena nayo 
waza wona zono zowa, wakatya, Muwaha, citowe 
ne mimaje? Muyawo yunji yakamutowa muwanda 
wo mukohani muwaha, yakamubuhe likutu lyo 
kulume. Ninga Yesu yapitula yakatya, Lecenyi ta 
hadodo, Yakamupamize likutu, yakamuponya 

Yesu yakawatya wakohani wawaha, ne wawaha 
we nyumba yo Mulungu ne wanyamhala, wono waza 
kumwibata, Alo mulawila, nha mukubita kuli mu- 
pujila, mwina ne mimaje ne zisyale? Lono caswe- 
zanaga nanye vilo vyose mu nyumba yo Mulungu 

si mwangololelaga mawoko: ninga co cipango 
cenyu cici, ne zimbali ze citi. Wakamwibata, wa- 
kamulongoza, wakamutegula ku kaya yo mukohani 
muwaha. Ninga Petero yakamutyatya yakujendera 
hatali. Nawo waza pemba moto haciligati mwi- 
kumbo lya kunze ye deha, wakekala hamonga 
mwene Petero yakekala muciligati yawo. Muhinza, 
yunji yaza kumuwona yekaye mu wubulile wo moto 
yakamukomalila, yakatya, Na yuyu yali nayo, 


Ly 

Ninga yakakana, yakutya, Go mucekulu gwe, Si 
nimumanyile. Na hanyuma hadodo yunji yaka- 
muwona, yakatya, Na gwegwe uli muyawo. Ninga 
Petero yakatya, Go munhu gwe, yo si nene si. 
Hanyuma kanhyi nhe 'pango limonga yunji nayo 
yakalonjela lukulu, yakutya, Na katuti yuyu yali 
nayo: hambi nha Mugalili. Ninga Petero yakatya, 
Go munhu gwe, si manyile zono ukulonga. Lo 
lulolulo, lono yalongaga, nzogolo yikalila. U Mu- 
waha yakapituka, yakamulanga Petero. Petero ya- 
kakumbucile nghani yo Muwaha, vyono yamutya, 
Zuwari nzogolo yowa yikali nalila, kowa wanghana 
kadatu. Yakalawaniza, yakalila muno. I wanhu 
wono wamwibata Yesu wakamuzwaga, wakamutowa. 
Wakamugubike meso, wakamuwuza, wakutya, Uci- 
tambulile: mono yakutowile nani? Na ganji menji 
wamulongaga, wakumutovula. Waza kwera, mu- 
kung’ano we wanyamhala we wanhu wakekongholela 
hamonga, ne wakohani wawaha ne wandici; waka- 
mutegula ku deha yawo, wakutya, Hono yo gwegwe 
Kristo, ucilonjere. Ninga yakawatya, Hono nimu- 
lonjerenyi, si mokwihuwila ng'o: na hono nimuwu- 
zenyi, si mopitula. Ninga kulawa lulu u Mwana 
we wanhu kolowa yekaye ku muwoko wo kulume 
we vilungo vyo Mulungu. Wose wakatya, Yo gwe- 
gwe 'mbi u Mwana wo Mulungu ? Yakawatya, 
Mukulonga he yo nene. Wakatya, Hambi kanhyi 
cosaka wuhomerezi wa cici? hambi na 'se nha 
cimuhulika ko mulomo wakwe mweneco. 


ALHAMISI Yono YILONGOLEYE PASAKA. 


I CIWALAKA. 1 Kor. xi. 17. 
NGA lono nghumulajilizenyi zizo, si nghumu- 
kumyenyi ng'o, vyono si mwitang'anilaga ko 
wuswanu lango ko wubi. Hambi yinongozi, kolo 
mukwitang'anilila mu mukung'ano, nha nghuhulika 

vyono ko wuli wisiwanule muli nyenye; kanhyi 
nghwihuwilila hadodo. Hambi u wisoce nha si 
woleka kuwa muli'nye, i wono wanojeye ho wejere 
muli nyenye. Ale kolo mukwihanguliziza hamonga, 
yo si milile ndigwa yo Muwaha: hambi mu milile 
yenyu mukwamula monga monga ndigwa yakwe 
mweneco ; nhondo ayu yadabuce, ayu yagalile. Alo 
nhawule? ma i zinyumba zo kulila no kung'wera 
musina? mukubedegala’lo mukung'ano wo Mu- 
lungu, kanhyi mukuwakoza cevu wono wazisina ? 
Nomutyenyi wulembi? alo nimukumizenyi muli 
yiyo? si nghumukumyenyi yaye. Hambi nha na- 
bocera kuli Muwaha zono namulavizyenyi nye, vyono 
Muwaha Yesu cilo cicilya lono yalavizwa yasola 
mukate; yaza kuwa yalumba, yakawubegula ya- 
katya, Awu wo muwili wangu, wono wuweye ku soko 
yenyu: mweze tenda nha vivi so wukumbucila 
nene. Nha vivyo ne ciyengwe, lono wali waliza, 
yakutya, I ciyengwe cicino co cilagane cipya mu 
sakami yangu: mweze tenda nha vivi, hono mo- 
ng'wera, so wukumbucila nene. Hambi hono mu- 
kulila mukate wuwo, na hono mukung’were ciyengwe, 
nha ho mukwanzize'fwa lyo Muwaha sunga kono 
kolokuziza, Ale muli wose mono kolya mukate 
lunji yang'we ciyengwe co Muwaha si yanojeye, 
kowa muhoswa so muwili ne sakami yo Muwaha. 
Ninga munhu yeyihenje mweneco, holeka yalye 
mukate, yang'we ne ciyengwe, Hambi mono yakulya 
kanhyi yakung'wa, nha yakwilila kanhyi yakwi- 
ng'wera wuhoswe wakwe mweneco, hono si yatanjilo 
muwili. Ku soko yiyo holeka wenji wa muli nyenye 
wasoceye kanhyi watamigwe, kanhyi wono wagonile 
si wacefu. Ninga cali ciyihenje, si canda ciling'ani- 
zwe. Ninga lono cikuling'anizwa, cikufundwa no 
Muwaha mahala, ho cilece kuhosanwa na we nze. 
Holeka, nyo wandugu zangu, kolo mukwihanguliziza 
kulya, mweze kwiyilindila. Hono yunji yadabuce, 

yalyo kwakwe; wihangulize wenyu ho wulece kuwa 
wa wuhoswe. Na zono zisigaye nozigongologosa 
kolo nghuza. 


U LUGANUZI LUSWANU. Luka xxii. 1. i 

KENUKA mhuga yose, wakamuleta kuli Pilato. 

Wakandya kumusonjeza, wakutya, Camuwona 
yuyu yakubuganisa nghungugo yetu, yakulemeza 
walece kumuhomba Kayisari, yakwiyitya 'ti mwene 
yo Kristo mutemi. Pilato yakamuwuza, yakutya, 
Ati yo gwegwe Mutemi we Wayudiya ? Yakamu- 
pitula yakatya, Kulonga he. Pilato, yakawatya 
wakohani wawaha ne mawuta, Ane si nghuwona 
hambo wusutye muli yuyu. Ninga wakagwadilila, 
wakutya, Yakusagahaza wanhu si, yakwijiza mu 
Yudiya mose, yamulila ku Galili sunga ho hano. 
Ninga Pilato yaza hulika, yakawuza vyono munhu 
wa Galili. Nayo yaza manya vyono yali mu wu- 
pembamoto wa Herode, yamutegula kuli Herode, 
hambi mwene nha yali ku Yerusalemi vilo vivyo. 
Nayo Herode yaza muwona Yesu, yakasecerera 
muno; hambi nha yasakaga kumuwona na katali, 
vyono yahulikaga zo mwene; nayo yalanjililaga 
yawone citanjilo cinozwe nayo. Oen 
nghani nyinji; ninga si yamupitula cinji. I wako- 
hani wawaha ne wandici wakema, wakehinda kumu- 
sonjeza. Herode yakamubedegala yena ne wasiri- 
kale wakwe, yakamuzwaga, yakamuvwika mwenda 
wono wukung'alala yakamugomola kuli Pilato. ka 
zuwa lilyo ho welamulila Herode na Pilato: hambi 
nha wali wesulile. Pilato yakawacemera hamonga 
wakohani wawaha ne wanyamhala ne wanhu, yaka- 
watya, Mundetela munhu yu, mukutya, yakubuganisa 
wanhu: ale, lono nimuwuziza hali nyenye, s1 poa za 
hamba wusutye muli mwene muli zizo zono muku- 
musonjeza: sunga na Herode: hambi nha kamu- 
gomola kono kwetu; kumbe, hasina nghani yo 

kufwila yono yahodanje. Alu nomutowa nimuwo- 
polele. Du, mwene si koleka kuwawopolelela mwi- 
zuwa liwaha muwopwa monga. : Ninga wakazozeza 
hamonga wose, wakutya, Umuwuse yu, uciwopolelele 
Baraba: yo munhu mono yatajilwa mu cidindilo 
so wuma wono yavumba mu kaya, kanhyi no wu- 
wulaji. Pilato yakawalonjera kanhyi, yahilaga ku- 
muwopolela Yesu; ninga wakazoza, wakutya, Umu- 
tumbice, umutumbice si. Lwe kadatu yakawatya, 
Alo so cici, kahodangaci munhu yu? Ane si mbwene 
muli mwene co kuwulajilwa: holeka nomutowa 
nimuwopolele, Ninga wakacila kumuyoweleza ne 
lizozo, wahilaga yatumbikwe. Lizozo lyawo lika- 
musuma. Pilato yakadumula zinghani ziweze vyono 
wahilaga. Yakamuwopolela mono wamusakaga mono 
yali yatajiywe mu cidindilo so wuma no wuwulaji ; 
ninga yakamukombola Yesu yatendelwe vyono wahi- 
laga. Na lono wamutegulaga, wakebata yunji Simoni 
munya Kurene, mono yalawaga mu matumbi, waka- 
mupicizo musalaba, wetembase na Yesu. Waka- 
mutyatya mhuga mbaha ye wanhu, ne wacekulu 
wono wamwikunguzizaga wakumulilila, Ninga Yesu 
yakawapitucila yakatya, Nye wacekulu nyo wana 
wa Yerusalemi, mulece kundilila "ne, langa mwiyi- 
lilile nyo weneco, ne wana wenyu. Hambi lanjenyi, 
vilo nha vyolokuza, ho wolotya, Wamoti i wagumba, 
na we zinda zono si zalelaga, ne matombo gono si 
gosaga. Ho wolokwandya kugatye matunda, Cigwi- 
lenyi; ne vigongo, Cigubicizenyi. Hono watende 
zizi mwibici lidece, ma mwikavu ho zowa wule? Na 
wanji kanhyi wejete, wahodanji, wakategulwa wa- 

wulaganwe nayo. Nawo waza fika hanhu hono 

hatezagwa Cipala, ho wamutumbicila na wawalya 

wahodanji, yunji ku muwoko wo kulume u muyagwe 

wo kucekulu, Yesu yakatya, Baba, uwanenere ; 

hambi nha si wamanyile vyono wakutenda. Wa- 

kagawana vivwalo vyakwe so viwagwa. Wanhu 

wakema wakulanga. Ne wawaha wakamuzwaga, 
wakutya, Yaponyage wanji; yeponye menean 
hono yuyu yo Kristo wo Mulungu, u mge wa 
wakwe. Ne wasirikale nawo wakamuzwaga, wakaza, 
wakamupera siki, wakutya, Hono yo gwogwe p 
Wayudiya, ale wiponye go mweneco. 

iaadiko hali mwene hacanhya, AYU YO MUTEMI 
WE WAYUDIYA. Muyagwe monga wawalya wa- 
hodanji wono watumbikwa yakamutovula, yakutya, 
Alo si yo gwegwe Kristo ? ale wiponye go AN 
na sese. Ninga muyagwe yakapitula, yakamutacila 
yakatya, Alo sunga nagwe si ukumogopa Mulungu 
ng'o, vyono uli mu wudumyanzwe wuwo ? iira 
mbeka yo ling'ani; hambi nha cikulipicizwa nha 
vyono yicinojeye, ku se metumo getu: ninga Ki 
si yatenda nghani 'mbi. Yakatya, Yesu, unghu- 
mbucilaje kolo ukuza mu wutemi wako. kama i 
Mbeka nghukulonjera, Izuwa lili cowezana nane 
Paradiso. Kukawa nha mu misi mugati, citi cika- 
dinda mu 'si yose sunga lizuwa likaputa, lizuwa 
likatukuwala : ne libupa lya hono herire likademuka 
haciligati. Nayo Yesu yaza kubalaluka ne 'ZI yea; 
yakatya, Baba, nghuwika muhe wangu mu miwozo 
yako: yaza longa zizi, yakaleka kwehera. U mu- 
waha we wasirikale igana yaza wona Zono Zawa, 
yakamukumyo Mulungu, yakutya, Mbeka munhu yu 
yali yali ling'ani. Ne mawuta gose gono gekonghola 
kulanga zizi, waza wona zono zawa, Tenya 
wakwibinha mu zimhambaga. We cimanyi wakwe 
wose, ne wacekulu wono wamutyatyaga wakulawa 
Galili, wema kutali, wakulanjilila zizi. 


I JUMA MBAHA. 
1 MALOMBO. j 
WE Mulungu Mudaha vyose, cikukunena uyi- 
G lanje ko aa mhuga yako yiyi yono yayi- 
vumilila Mutwa wetu Yesu Kristo ho yalavywe ku 


I JUMA MBAHA. 111 


mawoko ge wanhu wavu, kanhyi ho yatumbikwe 
mu musalaba, mono mwikalane mukutemana mwina 
na. gwegwe no Muhe mono yerire, Mulungu monga 
du, sunga ku myaka ne cibitilila. Heya, 


BA Mulungu Mudaha vyose, we myaka ne cibi- 

tilila, mono ukukwema kanhyi ukulanjizo 
Mukung'ano wako wose ko Muhe wako, Ubocere 
wunene ne malombo getu, gono cikukulomba so 
wanhu we mihilimo yose wa mu Mukung'ano wako 
wono werire, wose ho wakwitumamile viswanu, 
akuno wehuwiye mu witumami wawo: ku soko yo 
Muwaha no Mukombozi wetu Yesu Kristo. H eya. 


GE Mulungu wo lusungu, mono wawawumba 
wanhu wose, hamba si umusuliye yunji mono 
wamuwumba; kanhyi si wendile mono yena wubi 
yatiwe, langa yapituce yekálaje mumi; uwawonele 
lusungu Wayohudi, Wasilamu, Wehepo Mulungu, 
na Wesiwanuzi, uwawusiza 'lele wose, no mutima 
mukamu, kanhyi no wubedegazi we Ng'hani yako ; 
Gwe Muwaha go Mulugutizwe, uwagomole kwitewa 
lyako, ho waponane hamonga ne wanhu wako we 
mbeka wono wasigaye, watowererwe wawe 'tewa 
limonga wena mudimi monga, Yesu Kristo u Mutwa 
wetu, mono mwikalane mutemane mwina na gwegwe 
no Muhe mono yerire, Mulungu monga du, sunga 
ku myaka ne cibitilila. Heya. 


I CIWALAKA. Wahedb. x. 1. 

AMBI u wulajilize hono wina muzizi we ziswanu 
zono zikuza, si hwani-hwani ya zene, ku so 
makumbiko gagalya ge myaka yose, gono walavyaga 
nhondo zose, si wukudaha hamba hanji kuwakwila- 
niciza wono wakusejerera. Hono si nha vivi si 
zanda ziperwe kulavywa, vyono wahembi, hono 
wawe wakwemwa kamonga, si wanda wawe na 
cihoswa co wubi? Ninga mu makumbiko gago mo 


112 I JUMA MBAHA. 


wuli wukumbucizo wo wubi mwaka na mwaka. 
Hambi u wuwezeza wubi sakami ye zinzeku na ye 
zimhene nha si za kusumika. Holeka kolo yakuza 
konenze yakutya, U wukumbice no wulavye nha si 
wasakaga, ninga wanozezo muwili; si wendezagwa 
ne vilavywa vinyanye ne makumbiko so wubi: baho 
nghatya, Langa ta, niza (nyandicilwa mwigologolo 
lyo walaka) nitume wuhile wako, go Mulungu. Ha- 
canhya hono yakutera, Makumbiko ne vilavywa 
ne vilavywa vinyanye ne makumbiko so wubi si 
wasakaga, hamba si wendezwa nazo zono zalavya- 
gwa vyono wutemyaga wulajilize, baho ho yakatya, 
Langa ta, niza nitume wuhile wako. Yakuwusa 
yinongozi, ho yasikamye ye kejete. Mu wuhile 
wuwo mo cezezwe so wulavyo muwili wa Yesu 
Kristo ka—kamonga du. U mukohani wo wose 
mbeka yemile nhondo zose yakwituma kanhyi yaku- 
pereza kenji makumbiko go gago, gono si gakusuma 
hamba hanji kuwusa wubi: langa yuyo, yaza kuwa 
nha yalavizya lukulu ikumbiko limonga so wubi, 
yekala ku muwoko wo kulume wo Mulungu; vyono 
yalawa lululya yakulanjilila sunga walugu wakwe 
waze wawikwe wukanyago wakwe. Hambi mu cila- 
vywa cimonga nha mo yawakwilaniciziza lukulu i 
wezwe. Kanhyi no Muhe Mono Yerire yo muho- 
merezi wetu: hambi yaza kuwa yateza, Aci co 
cilagane cono nolaganila nawo vilaza kuwa nha 
vyamalika vilo vilya, yakutyo Muwaha ; nolowika 
malajilizo gangu mu nhumbula yawo, kanhyi nolo- 
gandika na mu mahala gawo; baho ho yakutera U 
wubi no wuwaya wawo si nilawukumbucila kanhyi 
ng'o. Ale hono ho wuli wunenera zizi, haweza 
hasina kanhyi cilavizwo wubi. Ale wandugu zangu, 
hono cina wuluwuce wo kwinjilila hono herire so 
sakami ya Yesu, mu nzila yono yacitulila, mhya 
kanhyi nyumi, yikoleye mwibupa, wo wutya, nghuli 
yakwe; na kanhyi hono cina mukohani muwaha 

mu nyumba yo Mulungu; cisejerere na nhumbula 
nzeru na mu wumemerecere wo wihuwilo, cina nhu- 
mbula zetu mizizwe muli ciserinji cibi, no muwili 
wetu mukwemwe ne malenga malengu: cikamise 
wuvumile wo witumbilo wetu ho wulece kuyumba ; 
hambi mono yehuwiza nha mwihuwilwa: kanhyi 
ciyilangaje sese wose ku wikwejenhera ku wendo 
na ku metumo maswanu ; cilece kuleka wihanguliziza 
hamonga wetu, we cinya nhenda ye wanji, langa 
cikwiyilanjiza; na kanhyi kucila mumo, vyono mu- 
kuwona lizuwa lisejereye. 


U LUGANUZI LUSWANU. Yo. xix. 1. 

Pon yakamusola Yesu, yakamukuna. I wasi- 

rikale wakatawa cipombelo ce mamivya, waka- 
muvwika mu mutwe, wakamuvwika mwenda we 
liwala lyo lugandu; wakamuziza, wakatya, Lamu- 
cenyi, Mutemi we Wayudiya ! wakamutowa na cipi. 
Pilato yakalawaniza kanliyi, yakawatya, Lanjenyi ta, 
nimuleta kunze kuli nyenye, ho mumanye vyono si 
nghuwona wubi muli mwene. Yesu yakalawaniza, 
yavwalile cipombelo ce mamivya no mwenda we 
liwala lyo lugandu. Pilato yakawatya, Lanjenyi, u 
munhu yu! I wakohani wawaha ne wanyamhala 
waza muwona, wakazoza, wakutya, Mutumbicenyi, 
mutumbicenyi si. Pilato yakawatya, Ale musolenyi 
nyenye, mukamutumbice: ane si nghuwona wubi 
muli mwene. I Wayudiya wakamupitula, Ase cina 
moto, na ku moto wuwo yanojeye kufwa, hambi nha 
yenoza Mwana wo Mulungu. Pilato yaza hulika nghani 
yiyi, yakacila kogopa; yakenjila kanhyi mwikulu, 
yakamutya Yesu, Alo kulawa hayi? Ninga Yesu si 
yamupitula cinji. Pilato yakamutya, Alo si uku- 
nonza? Alo zi umanyile vyono nina wulajilize wo 
kukuwopolela, no wulajilize wo kukutumbicila ? 
Yesu yakamupitula, Si wali uwe no wulajilize kuli 
nene hamba hadodo, huno si upejigwe ku wulanga : 

ku soko yiyi mono yandavizye kuli gwegwe kacila 
kuwa no wubi. So nghani yiyo Pilato yahilaga 
yamuwopolele : ninga Wayudiya wakazoza, wakutya, 
Hono umuwopolele yuyu, agwe si muli mbuya na 
Kayisari: muli wose mono kenozaga mutemi yo 
kamubezaga Kayisari. Pilato yaza hulika nghani 
zizi, yakamuleta kunze Yesu, yakekala mwigoda lyo 
wuling'anizi hanhu hono hatezagwa Deha ye mabwe, 
ku Ciheberaniya, Gabata. Lyali 'zuwa lyo Wuwi- 
kanize we pasaka: lyali nha misi mugati. Yaka- 
watya Wayudiya, Lanjenyi, Mutemi wenyu! Ho- 
baho wakazoza, wakutya, Muwuse, muwuse, umu- 
tumbice si. Pilato yakawatya, Alo nimutumbice 
Mutemi wenyu? I wakohani wawaha wakapitula, 
Cisina mutemi 'se langa Kayisari. Hobaho yakamu- 
kombola kuli wene yatumbikwe. Wakamusola Yesu : 
nayo yakalawaniza, yadinghuye musalaba wakwe, 
sunga hanhu hono hatezagwa Ha cipala, ku Cihe- 
beraniya hatezagwa Goligota: baho ho wamu- 
tumbicila, yena na wanji wejete, akuno na kuno, u 
mwene Yesu haciligati, Pilato yakandika lwandiko, 
yakaluwicila mu,musalaba. Lwandikwa nhavi, YESU 
WA NAZARETI, U MUTEMI WE WAYUDIYA. 
Lwandiko lulo wakalusoma Wayudiya wenji: hambi 
hanhu hono yatumbicilwa Yesu nha hali behi ne 
'kaya: lwandikwa Ciheberaniya, na Cirumi, na 
Ciyonani. I wakohani wawaha we Wayudiya waka- 
mutya Pilato, Ulece kwandika, U Mutemi we Wayu- 
diya; langa, vyono yateye mwene, Yo nene Mutemi 
we Wayudiya. Pilato yakapitula, Vyono nyandice 
nandika. I wasirikale, waza mutumbika Yesu, wa- 
kasola vivwalo vyakwe, wakatemanula magawo ma 


'ne, musirikale ne ’gawo lyakwe ; no musweko wakwe. 


kanhyi: u musweko wali wusina luhono, wali mu- 
lunzizwe lukulu. Holeka wakeyitya, Cilece kuwu- 
demula, langa ciwuwice so wuwagwe, u musozi ho 
yejere: ho gafisirizwe mandiko, gono gakutya, 

Wakegawile vivwalo vyangu, wakawika musweko 
wangu so wuwagwe. Zizi zo watenda wasirikale. 
Wali wemile ha musalaba wa Yesu u nyina, no mu- 
wahawe wo nyina, Maryamu u mugolece wa Kleyopa, 
na Maryamu Mumagadala. Holeka Yesu yaza mu- 
wono nyina, no mwijizwa mono yali yamwendile, 
yali yemile bahalya, yakamutyo nyina, Go mucekulu, 
lanje to, mwanago! Yakamutyo mwijizwa, Lanjo, 
nyoko! Na vyono yalawa lululya u mwijizwa yaka- 
musola yakekala nayo kwakwe. Hanyuma Yesu, 
vyono yali yamanyile zose zamalika, i mandiko ho 
gafisirizwe, yakatya, Nghaluka. Baho hali na ciya 
ciwikwe cimemile siki: wakatajila sifongo yimemile 
siki mu ezobu, wakamung'wesa. Holeka Yesu 
yaza kuyibocera siki, yakatya, Yimalika: yake- 
namya mutwe, yakaleka kwehera. Nawo Wayu- 
diya, vyono lyali 'zuwa lyo Wuwikanize, i miwili 
yilece kwikala mu musalaba mu sabato (nalyo lizuwa 
lilyo lye sabato lyali iwaha), wakalomba kuli Pilato i»; 
magulu gawo gabenwe, ho wawuswe. I wasirikale 
wakaza, wakamubene magulu u mulongozi, na we 
kejete wono watumbikanwa nayo: ninga waza kuza 
hali Yesu, wakawona yafwiza, si wamubene magulu : 
ninga yunji muyagwe ne wasirikale yakamucinya na 
mugoha ha lubavu, lo lulolulo sakami yikalawa na 
malenga. Nayo mono yawona yahomerera no wuho- 
merezi wakwe wa mbeka: nayo yamanyile vyono 
yakulonga ze mbeka, ho mwihuwiye nenye. Zizo zawa, 
mandiko ho gafisirizwe, Si kolobeneka ifupa. Kanhyi 
na hanji mandiko gakutya, Wolomulanga mono 
wamucinya, 


Izuwa Lyono LILECEYE PASAKA. 


I LILOMBO. 


A Mulungu, ucitaze’se nha vyono cabapu- 
À tizizwa mwifwa lyo Mwanago u Mulugutizwe 

u Mukombozi wetu Yesu Kristo, nha vivyo vyo ceze 
wuluga no wusulumizi wetu u wubi ho ciwikanwe 
nayo, kanhyi. mu citenjelo, no mulango we'fwa, mo 
cikolele sunga cize cifice ku wuzuce wetu we nhojo ; 
ko wunojeze wa yuyu mono yafwa, yakawikwa, 
kanhyi yakazuka ku soko yetu, u Mwanago Yesu 
Kristo u Mutwa wetu. Heya. 


I CIWALAKA. 1 Pet. üi. 17. 
AMBI nha ciba, u wuhile wo Mulungu hono wuhile 
nha vivi, mweze kugaya so wituma-viswanu si nho 
wituma-vibi. Vyono Kristo yafwa kamonga so wubi, 
u we ling'ani ku so wawaya, ho yacisejereze kuli 
Mulungu; yawulagwa mu nghuli, ninga yawumi- 
fizwa mu muhe ; yakabitila muli wuwo ku wuganulile 
myuhe ya mu cidindilo, yono yabezage sonje, i ngola 
yo Mulungu lono yalindilizaga mu vilo vya Noha, i 
ligalawa lono lyanozagwa, mumo walingahayi vivi, 
wo wanhu munana, mo waponela lilenga: nago'lu 
' gakumuponyenyi ku hwani, wo wubaputizo, si wuwusa 
makwe ga mu nghuli, langa mbuza ye ciserinji ciswanu 
kuli Mulungu, so wuzuce wa Yesu Kristo; mono yali 
ku muwoko wo kulume wo Mulungu, nha yabita ku 
wulanga; wamalayika ne matemi ne vilungo vina- 
mizwe kuli. mwene. 


U LUGANUZI LUSWANU. Mat. xxvii. 57. 
AZA kuwa mihe, yakaza munhu mugoli munya 
Arimataya, itagwa lyakwe Yusufu, nayo yuyo 
yali mwijizwa wa Yesu: yuyo yakabita kuli Pilato, 
yakawuiomba muwili wa Yesu. Baho Pilato yakala- 
jiliza wukombolwe. Na Yusufu yakasola muwili, 
yakawuvunga mu mwenda we bafuta muswanu, 
yakawuwika mu citenjelo cakwe mweneco cipya, cono 
yatula mwitalawe: yakabidusiza ibwe iwaha ku 
mulango we citenjelo, yakawuka. Wali kuko Mary- 
amu Mumagadala, na Maryamu u muyagwe, wekaye 

vidomile ne citenjelo. I mitondo yaco, lye 'zuwa 
lyono lyalecelwa no Wuwikanize, i wakohani wawaha 
ne Wafarisi wakamwikongholela Pilato, wakutya, Ati 
muwaha, cikumbuciye yuyulya mukonji vyono ya- 
longa, lono yali yakali mumi, Kolo vikupuluta vilo 
vidatu nozuka kanhyi. Holeka ulajilize citenjelo 
cikalizwe sunga lizuwa lye kadatu, wejizwa wakwe 
lunji wokuza wamuhize, wowa kuwalonjera wanhu, 
Kazuka mu wafu: ne lisutya lya munyuma lyociza 
lilongozi. Pilato yakawatya, Mwina nawo wekalizi : 
bitenyi, mukacikalize vyono mumanyile. Wakabita, 
wakacikaliza citenjelo, 1 libwe wakaliwicila citanjilo, 
wena ne wekalizi. 


I Lizuwa Lyr PASAKA. 


7 Mu Wulombe we Hakali—mitondo, u Lwimbo lwa 
Muze, etc., lubocelwe na zizi Zanitem zo zimbwe, 
nalunji zilongwe. 


PASAKA yetu yawulagwa yo Kristo, holeka 
cinoze karamu; 
Ninga si kwe cisase i cigwana, hamba kwe cisase 
ce simbili co wubi; langa ko mukate wono si wusa- 
sizwe wono werire na we mbeka. 1 Kor. v.7. 


RISTO lono yawe yazukulwa..muli wafu, si 
yalafwa kanhyi: i lifwa sililatema muli mwe- 
neco kanhyi. 

Hambi i lifwa lyono yafwa nha yawufwila wubi 
kamonga: ninga ku wikala mumi nako yekaliye 
Mulungu. 

Nha vivyo na nyenye mwiwonaje vyono mufwiye 
ku lubavu lwo wubi: ninga mwikaye womi kuli 
Mulungu ku soko ya Yesu Kristo u Mutwa wetu. 

Rom. vi. 9. 


KATA yazuka mu wafu; yo mulóngozi wa wono 
wagonile, 

Hambi u wufwe lono walawa kuli munhu; no 
wuzuce we wafu nha vivilya walawa kuli munhu, 

Hambi lono wose wafwilaga muli Adamu; mha 
vivyo na muli Kristo wose nha mo watujilago wumi. 

1 Kor. xv. 20. 

Wuwaha weze kulu Sogo yo munhu, na kulu 
Mwana: kanhyi na kuli Muhe mono yerire ; 

Nha vyono wali 'sonje; na vyono winha lulu, na 
vyono wulawa ku myaka ne cibitilila, Heya. 


I LILOMBO. 


WE Mulungu Mudaha vyose; mono wasumile 
G lifwa mulu Mwanago we ciwene Yesu Kristo, 
kanhyi ukacidigulila no mulango wo wumi wono si 
wudumaga; cikukuneneleza lono ukucitazize lihewa 
lyako cihwese i ziswanu, kanhyi ceze ne vilungo vyo 
kukangaziza; ku soko ya Yesu Kristo u Mutwa 
wetu, mono mwikalane mukutemana mwina na 
gwegwe no Muhe mono yerire, u Mulungu monga du, 
myaka ne cibitilila. Heya. 


1 CIWALAKA. Kol, iii. 1. 


LE hono muwe mwazukulanwa na Kristo, londo- 
A lenyi zono zili ku wulanga, kono ko yuli Kristo, 
yekaye u kulume ko Mulungu. Mwihwesaje za ku 
wulanga, si zono zili kononze. Hambi nha mwafwa, 
no wumi wenyu wuhundikanwe na Kristo mul, 
Mulungu. Kristo wo wumi wetu, kono kololajililwai 
ale hobaho nanye ho mololajilanwa nayo mu lukumyo. 
Ale wulajenyi vilunzwa vyenyu vya kononze; 
wusenhya, Wavu, wumala-nyinji, wuhile-wubi, wusu- 
lumizi, wo wuhemba-vihwani; so zizo i likuwo lyo 
Mulungu likuwazize wana we cibede ; muli zizo mo 
mwajenderage 'sonje nanye, lono mwekalilaga muli 


zizo. 

U LUGANUZI LUSWANU. Yo. xx. 1. 


M lilongozi lye juma yakaza Maryamu 

Mumagadala yelawila ku citenjelo, hakali cilo, 
nayo yakawona libwe liwusigwe mu citenjelo. Ho 
yakawa kumangha, yakaza kuli Simoni Petero, no 
mwijizwa muyagwe mono yali yendigwe na Yesu, 
yakawatya, Wamuwusa Muwaha mu citenjelo, hamba 
si cimanyile hono wamuwicile. Holeka Petero yaka- 
lawaniza, no mwijizwa muyagwe, wakabita ku citen- 
jelo. Wakamangha wose vyono wejete : nayo mwi- 
jizwa we kejete yakamutiga Petero, yakalongola 
kufika ku citenjelo; nayo yakenama yakusunjilila, 
yakawona myenda ya bafuta yili hasi; ninga si 
yenjila. mu citenjelo. Nayo Simoni Petero yakaza, 
yakumutyatya munyuma, yakenjila mu citenjelo ; 
yakalanga myenda ya bafuta yili hasi, ne citema, cono 
cali mu mutwe wakwe, cili hayo, ninga cipetywe 
ciwicigwe cili wene. Nayo mwijizwa muyagwe ho 
yakawa kwinjila, yuyulya mono yalongola kufika ku 
citenjelo, yakawona, yakehuwila. Hambi nha wali 
wakali nezuka mandiko, vyono si koleka kwinuka 
muli wafu. I wejizwa wakawuya kwawo kanhyi. 


I Jome Daru Ya Mu Juma YE PASAKA. 


I LILOMBO. 


q'i Mulungu Mudaha vyose, mono wasumile 
lifwa mulu Mwanago we ciwene Yesu Kristo, 
kanhyi ukacidigulila no mulango wo wumi wono 
si wudumaga : cikuneneleza lono ukucitazize lihewa 
lyako cihwese i ziswanu, kanhyi ceze ne vilungo vyo 
kukangaziza; ku soko ya Yesu Kristo u Mutwa 
wetu, mono mwikalane mukutemana mwina na gwe- 
gwe no Muhe mono yerire, u Mulungu monga du, 
myaka ne cibitilila. Heya. 

1 CIWALAKA. Metumo X. 34. 


ETERO yakenulo mulomo, yakatya, Mbeka 
nghutanga vyono Mulungu yasina wuhijilambe- 
jele kuli wanhu: ninga mu nghungugo zose mono 
kamogopago mwene, no kwituma ze ling'ani, yo yaku- 
vumilwa nayo. I nghani yono yawategulila wana wa 
Isareli, yakuganulo luganuzi luswanu lo mulamu muli 
Yesu Kristo (u mwene yo Muwaha wa wose)—i nghani 
yilya muyimanyile nye, yono yanzwa mu Yudiya 
mose, i ndawililo ku Galili, hanyuma yo wubaputizo 
wono waganulwa na Yohana; yo Yesu wa Nazareti, 
vyono Mulungu yamwitila Muhe Mono Yerire ne 
vilungo: “mono yakolaga ako na ako yakwituma 
viswanu, no kuwaponya wose wono wakugazwa na 
Setani;: hambi nha vyali hamonga no Mulungu. 
Nase cili wahomerezi wa zose zono yatendaga mu 
'si ye Wayudiya, na mu Yerusalemi; mono wamuwu- 
laga; kanhyi wakamutumbika mwibici. Yuyo Mu- 
lungu yamuzukula mwizuwa lye- kadatu, yakamwa- 
nzalika calinze, ninga si kuli wanhu wose, langa kuli 
wahomerezi wono wamula kuhagulwa no Mulungu, 
yo sese, mono calizana cikang'wesana nayo lono yali 
yazuka muli wafu. Yakacilajiliza ciwaganulile wa- 
nhu, cikahomerere vyono mwene yo yatemywa no 
Mulungu yawe Muling'anizi we womi ne wafu. 
Yuyo i wawizi wose wakumuhomerera, vyono mwita- 
gwa lyakwe wose wono wehuwiye kuli mwene wope- 
gwa wunenelwe wo wubi. 


U LUGANUZI LUSWANU. Iuka xxiv. 13. 


NA mwizuwa lililya wayawo wejete wabitaga ku 

cikaya cono catezagwa Emawo, nha cihinzo ca 
kutengulila kulawa Yerusalemi. Nawo wasimulilaga 
zizo zose zono zali zijeye. Kukawa, lono wasimulilaga 
no kwiwuza, Yesu mweneco yakasejerera, yaka- 
jendana nawo. Ninga meso gawo gakemilwa ho 

walece kumutanga. Yakawatya, Nghanici zono 
mukujenda, mukwiganulila ? Wakema wazimuce. 
Yumonga, itagwa lyakwe Kleyopa, yakapitula yaka- 
mutya, Alo gwe uli mujenzi uli wene mu Yerusalemi 
ho ulece kuzimanya zizi zono ziweye mumo vilo vivi ? 
Yakawatya, Nghanici 'lo? Wakamutya, Za Yesu 
wa Nazareti, mono yali muwizi we vilungo mu mu- 
limo na mu zinghani hali Mulungu na hali wanhu 
wose: na vyono wakohani wawaha ne wanyambhala 
wetu wamulavya yalongwe yafwe, wakamutumbika, 
Nase cetumbilaga cikutya 'mba yo mwene ' mono 
kokomboza Isareli. Na muli zizi zose, zuwari lye 
'zuwa lye kadatu vyono zawa zizi. Na kanhyi wace- 
kulu wanji wa mu mhuga yetu wacipera misu, wono 
welawiye ku citenjelo; nawo waza wona si wawene 
muwili wakwe, wakaza, wakutya 'ti, walawilwa na 
wamalayika, wono wateye mumi. Na wanji wayetu 
wabita ku citenjelo, wawona vyo vivyo du nha vyono 
walonjile wacekulu: ningo mwene si wamuwene. 
Nayo mwene yakawatya, Muli wazito nye, kanhyi 
muli wakamu mu nhumbula kuzihuwila zose zono 
walonga wawizi! Si zo zakwe 'mbi Kristo kute- 
ndelwa zizo, ho yenjile mu nhojo yakwe? Yaka- 
muliziza mwa Musa na mu wawizi wose, yakawatuni- 
liziza mu mandiko gose i zakwe mwene. Wakase- 
jerera ha cikaya cono wabitaga: nayo yakawa nha 
yakuheraniza. Wakamudindimiza, wakutya, Uze, 
ciduwane nase: hambi nha yeza mihe, cilo cenala. 
Yakenjila vikaduwana nawo, Kukawa, lono yali 
vikalane nawo ha ndigwa, yakawusolo mukate, yaka- 
wuluguta, yakawubegula, yakawapera. I meso gawo 
gakenzerulwa, wakamutanga ; yakawuka si wamu- 
wene. Wakeyitya, Wule 'ti zinhumbula zetu si zali 
kulatuka, lono yali kulonga nase mu nzila, na lono 
yali kuciloloseze mandiko? Wakenuka lulo baho, 
wakawuya ku Yerusalemi, wakawagana wawalya we 
likumi na monga wekonghoye, na wono wali nawo, 

wakutya, U Muwaba kazuka mbeka, kelajila kuli 
Simoni. Nawo wakawasimuliziza za mu nzila, na 
vyono yatanjice ne wene mu wubegule wo mukate, 


I Juma ne Ya MU Juma YE PASAKA. 


I LILOMBO. 


ŅNWE Mulungu Mudaba vyose, mono wasumile 

lifwa muli Mwanago we ciwene Yesu Kristo, 
kanhyi ukacidigulila no mulango wo wumi wono si 
wudumaga: Cikukuneneleza lono ucitazize lihewa 
lyako cihwese i ziswanu, kanhyi ceze ne vilungo vyo 
kukangaziza, ku soko ya Yesu Kristo u Mutwa wetu, 
mono mwikalane mukutemana mwina na gwegwe 
no Muhe mono yerire, u Mulungu monga du, myaka 
ne cibitilila. Heya. i 


1 CIWALAKA. Metumo xiii. 26. 


iis wandugu zangu, mo wana wa mbeyu ya Abura- 
hamu, na muli nyenye mono mumogope Mu- 
lungu, yo sese mono cileteywe nghani ye mhonelo yiyi. 
Hambi wono wekaye ku Yerusalemi, ne wawaha 
wawo, vyono si wamumanya mwene, hamba mandiko 
ge wawizi gono gakuwa kusomwa vilo vyose vye 
sabato, wakagafisiriza vyono wamuhosa. Na hamba 
wawe si wawona soko yo kufwila, wakasaka kuli 
Pilato yawulagwe. Sunga waza kondyereza zose zono 
zandikwa muli mwene, wakamutungula mwibici, 
wakamuwika mu citenjelo. Ninga Mulungu yaka- 
muzukula muli wafu : yakawonwa vilo vinji na walya 
wono wazana nayo kulawa Galili sunga ko ku Yeru- 
salemi, wo wono waweye 'lu wahomerezi wakwe kuli 
wanhu. Nase cikumuletelenyi luganuzi luswanu lo 
wihuwizo wono wehuwizizwa wasetu, vyono Mulungu 
kawufisiza muli wana wetu, vyono yamuzukula Yesu ; 
nha yandikwe mu zaburi ye kejete, Yo gwegwe 
Mwanangu, mono nghulelile izuwari. Na vyono 

yamuzukula muli wafu, yalece wuyila kanhyi ku wu- 
hodanjice, yalonga nha vivi, Nomuperenyi nyenye 
wumoti wa Dawudi wono werire na we mbeka. 
Vyono yakulonga kanhyi mu zaburi yinji, Si komu- 
lavya Mono Yerire wako yawone wuhodanjice. 
Hambi Dawudi, yaza kondya kwitumamo wuhile 
wo Mulungu muli lulelo lwakwe, yakagona, yakawikwa 
kuli wasogwe, yakawona wuhodanjice: ninga yulya 
mono yamuzukula Mulungu si yawona wuhodanjice, 
Holeka zimanyice kuli nye, wandugu zangu, vyono 
muli munhu yu mo mukuganulilwa wunenelwe wo 
wubi: na muli mwene wo wose mono yehuwiye yaku- 
nenelwa zose, zono si mosuma kunenelwa so wulajilize 
wa Musa. Holeka musuguce, zilece kumuzizenyi, 
zono zalongwa ne wawizi; Lanjenyi ta, anye wabe- 
degazi, mwizine, mwajilile; Hambi nha nghwituma 
mulimo mu vilo vyenyu, Mulimo wono si mokwihu- 
wilila lukulu, hamba munhu yamulonjerenyi muno. 


U LUGANUZI LUSWANU. Luka xxiv. 36. 
U MWENE Yesu yakema haciligati yawo, yaka- 

watya, Lamucenyi. Wakatinuka woga wuka- 
webata, watezaga, "mba lunji wawone 'soce. Yaka- 
watya, So cici "lo mukutukuwike mitima ? alo so cici 
mahwere gakwandya mu nhumbula zenyu? Lanje- 
nyi mawoko gangu ne magulu gangu, vyo yo nene 
mweneco: mhamizenyi, mulanje; hambi isoce nha 
lisina nghuli ne mafupa, vyono mukumbona 'ne nina 
navyo. Yaza longa zizi, yakawalajile mawoko 
gakwe ne magulu gakwe. Waza kuwa si wehuwiye 
so nyemo, wakezina, yakawatya, Mwina cinji ca 
kulya baha? Wakamupera cibimha ca somba 
cinyanywe ne cilala co wuci. Yakacisola, yakacilila 
hali wene. Yakawatya, Azi zo nghani zangu zono 
namulonjerenyi, lono nali nghali nanye, nha vyono 
zose zono nyandicilwa mu wulajilize wa Musa, na mu 
wawizi, na mu zaburi, si zoleka kufisirizwa. Baho ho 

yawezusiza, watanje mandiko; yakawatya, Vyo 
yandikwa Kristo yatamiswe, mwizuwa lye kadatu 
yenuce muli wafu; na mu makungugo gose waganu- 
lililwe mwitagwa lyakwe wupituce no wunenelwe wo 
wubi, wamulizize ku Yerusalem. Nanye muli waho- 
merezi wa zizi. 


I JUMA à PILI YINÓNGOZI YONO YALECERWA NE 
PASAKA. 


I LILOMBO. 


WE Baba Mudaha vyose, mono wamulavyo 
Mwanago we ciwene yafwilo wubi wetu, kanhyi 
yazuka ho cinozwe ling'ani; ucitaze citajile lukulu 
cisase ce simbili no wubi, ho ciwe kukwitumamila 
mu wikale wuswanu na we mbeka; ko wunojeze wa 
yuyo Mwanago Yesu Kristo Mutwa wetu. Heya. 


I CIWALAKA. 1 Yo. v. 4. 


AMBI cono calelelwa muli Mulungu nha cikuwa- 
suma we'nze ; awu wo wusume wono wukusuma 
we'nze, u wihuwilo wetu. Na mono yakuwasuma 
we'nze yo nani'mbi, hono si mono yehuwiye vyono 
Yesu yo Mwana wo Mulungu? Yoyuyu mono yaziza 
mu malenga ne sakami, Yesu Kristo ; si mu malenga 
du, langa mu malenga na mu sakami. Kanhyi wo 
Muhe wono wukuhomerera, vyono Muhe yo mbeka. 
Hambi nha ko wali wadatu wono wakuhomerera, u 
Muhe, ne malenga, ne sakami: nawo wadatu wali 
kumonga. Hono ciwe kulumba wuhomerezi we 
wanhu, u wuhomerezi wo Mulungu wo wuwaha 
wucizize: hambi u wuhomerezi wo Mulungu nha 
wowu, vyono yamuhomereye Mwanagwe. Mono 
yamwihuwiye Mwana wo Mulungu wuhomerezi muli 
mwene yena nawo: mono si yamwihuwiye Mulungu 
kamupera wudesi; vyono si yehuwiye wuhomerezi 
wono Mulungu yamuhomerera Mwanagwe. Nawu 

wo wuhomerezi, vyono Mulungu yacipera wumi we 
cibitilila, no wumi wuwo wuli muli Mwanagwe. 
Mono yena Mwana yo yena wumi; mono yamusina 
Mwana wo Mulungu no wumi yawusina, 


U LUGANUZI LUSWANU. Yo. xx. 19. 

AZA kuwa cinyamihe, mwizuwa lilyo, lye 'longozi 
lye juma, na lono i milango yali midindwe hono 
wekongholele wejizwa so wogope we Wayudiya, Yesu 
yakaza yakema haciligati, yakawatya, Lamucenyi. 
Nayo yaza longa zizi, yakawalajila miwoko yakwe 
no lubavu lwakwe. I wejizwa waza muwona Mu- 
waha, wakasangalala. Yesu yakawatya kanhyi, 
Lamucenyi: nha vyono yanhuma Baba, nha vivyo 
nane nghumutumenyi. Yaza longa zizi, yakawa- 
hulila, yakawatya, Bocerenyi Mube Mono Yerire : 
muli wose wono mukuwanenera wubi, waneneywe ; 
na muli wose wono si mukuwanenera, si waneneywe. 


I JUMA a PILI YE KÉJETE Yono YALECERWA NE 
PASAKA. 


I LILOMBO. 

PNE Mulungu Mudaha vyose, mono wamulavyo 

` Mwanago we ciwene yawe ikumbiko kulu wubi 
wetu, kanhyi yawe luzu lwo wikale u wuswanu ; 
ucitaze ceze lumbe cipegwa cico i ciswanu, kanhyi 
cityatyaje nhondo zose mu luzu lwe mikalile yakwe 
yono yerire; ku soko ya yuyo Yesu Kristo u Mutwa 
wetu. Heya. 


I CIWALAKA, 1 Pet, ii. 19. 


JA nha ye 'lumbo, munhu hono yakangalile wuzi- 
ganice so wukumbucilo-Mulungu, hono yaku- 
gazizwa yono si nzila. Hambi ilumboci, hono muku- 
kangalila kolo mukuhodanga, mutowa ? langa hono 
mukukangalila, kolo mukwituma viswanu, mugazwa, 

yiyi ye lumbo hali Mulungu. Hambi nha zo mwace- 
merwa: vyono na Kristo yagazizwa nyenye, yamu- 
lecerenyi musambo, ho mweze kutyatya nzayo zakwe : 
mono si yahodanga, hamba luvunje si lwawonwa mu 
mulomo wakwe: mwene, lono yatovulilwa, si yato- 
vula ng'o; lono yagazizwa, si yapinjicila; langa 
yekoza kuli mono kaling'anizaga muling’ano : mwene 
mono: yadinghulila wubi wetu mu muwili wakwe 
mwibici, ase, hono ciwe cafwiza ku wubi, ciwumipile 
ku wiling'ano; mu wukunwe wakwe mo mwapo- 
nyezwa. Hambi nha mwali kwajilila nhe zingholo ; 
ninga'lu mumuwuyilo Mudimi kanhyi Mubilicizi we 
zinhumbula zenyu. 


U LUGANUZI LUSWANU. Yo. x. 11. 
ESU yakatya Nha yo nene mudimi muswanu : u 
mudimi muswanu kasuzaga wumi wakwe ku 
soko ye zingholo. Mono kadimilage mafungu, yo si mu- 
dimi, hamba yo si mukala ngholo, yakuwona nghaba 
yikuza, yakuleka zingholo, yakutiza, i nghaba yiku- 
zibata, yikuziyagaza: yakutiza, vyono kadimilage 
mafungu, hamba si kazitununhicilaga zingholo. Nha 
yo nene mudimi muswanu; nizitanjile zangu, nazo 
zinhanjile nane, nha vyono yanhanjile Baba, nane vyo 
nimutanjile Baba; no wumi wangu nghusuza so 
zingholo. Ne zingholo zinji nina nazo, zono sl ze 
libululu lili : nazo cinojere nizilete, nazo zo'hulika lizi 
lyangu ; na kolowa itewa li, limonga, no mudimi yu. 
yumonga. 


I Juma A Pili ye Kaparu Yono YALECERWA NE 
PASAKA. 


I LILOMBO, 


QF Mulungu Mudaha vyose, mono kuwalajilaga 
~ wono wakuhodanga u wuzeru we mbeka yako, 
ho wawuye ku nzila yo mugoloka; Uwataze wose 

wono waboceywe mu wuhanje wo Moto wa Kristo, 
weze kwirega muli zose zono si viyendile no Moto 
wuwo, langa wakamisaje vyono viyendile nawo; ku 
soko ya Yesu Kristo u Mutwa wetu. Heya. 


I CIWALAKA. 1 Pet, ii. 11. 

N? wendece, nghumunenenyi nha wajenzi kanhyi 

wakola-nzila, mwiyileje mu masulumizi ge 
nghuli, gono vikulewana ne nhumbula ; mweze na 
njenda swanu mu Makungugo ; hono wakumuvilenyi 
uha muli wetuma-vibi, ho wamulumbilo Mulungu, 
mu metumo genyu maswanu gono wawonaga, 
mwizuwa lyo wulangwe. Mwiname kuli zose zono 
zikutemywa ne wanhu ku soko yo Muwaha: hono 
kuli mutemi, nha mukalaco; hono kuli wapemba- 
moto, nha wono watumwa no mwene kuwalipiciza 
wetuma-vibi no 'wulumba wetuma-viswanu. Hambi 
nha vyo winha wuhile wo Mulungu, ho mweze kunya- 
maziza citu ce walele mu wituma-viswanu: nha 
welecele, ninga kuno si mukwibata welecele wenyu 
wuwe cigubiko co wubi, langa nha wawanda wo 
Mulungu. Muwaperaje wose 'lumbo. Muwendaje 
wo wundugu. Mumogopajo Mulungu. Mumupere 
'lumbo mutemi. 


U LUGANUZI LUSWANU. Yo. zvi. 16. 


ESU yakawatya wejizwa wakwe, Hadodo vivi, si 
mowa kumbona; hanyuma hadodo kanhyi, ho 
molombona. Holeka wanji wa muli wejizwa wakwe 
wakeyitya, Alo nhyici yono yakucilonjera, Hadodo 
vivi, si mowa kumbona ; hanyuma hadodo kanhyi, ho 
molombona : na, Vyono nghubita kuli Baba? Wa- 
katya, Alu nhyici yono yakulonga, Hadodo vivi? 
Si cimanyile yono yakulonga. Yesu yakamanya 
vyono wahilaga wamuwuze, yakawatya, Alo mu- 
kwiwuza ze nghani yiyi, vyono nheye, Hadodo vivi, 
si mowa kumbona, na hanyuma hadodo kanhyi, 

ho molombona? Mbeka, mbeka, nghumutyenyi, 
mowa kulila no kukalala, ninga we '"nze wowa kuse- 
celela : anye mokalala, ninga wukalale wenyu wolowa 
nyemo. Mucekulu hono yakusawa yakuwona wu- 
sungu, hambi i cidaha cakwe nha cafika : ninga hono 
yalelwa mwana, si yakukumbucila kanhyi wusungu, 
so nyemo yo kulelwa munhu kononze. „Anye ku lu 
mwina wukalale: ninga nolomuwonenyi kanhyi, ne 
zinhumbula zenyu zolosecelela, ne nyemo yenyu 
hasina mono yakumuwusizenyi. 


I Juma a Pili ye Kanu Yono YALECERWA NE 
PASAKA. i 


I LILOMBO. 

WE Mulungu Mudaha vyose, mono udahile uli 
G wene kutongoleza mhumbula ze zinyono ze 
wanhu i wabi; Uwataze wanhu wako, wayende 
yono ukulajiliza, kanhyi wasace na yono ukwihu- 
wiza; I zinhumbula zetu, mu wupituce-pituce 
we'nze, ho zisinhyimalile kono ko yili nyemo nyemo ; 
ku šoko ya Yesu Kristo u Mutwa wetu. Heya. 


I CIWALAKA. Yakobo i. 17. 


VIPEGWA vyose viswanu ne vilavywa vyose 

vyono vikwilaniciye vilawaga kucanhya, viku- 
tima kuli Sogo ye mazeru, mono yasina cipitupitu, 
hamba muzizi. wa wupituce. So wuhile wakwe 
mweneco yacilelela mu nghani ye mbeka, ho ceze nhe 
limbuko lye viwumbwa vyakwe. Mumanyile yiyo, 
wandugu zangu wendece. Ninga munhu wo wose 
yeze muperu kuhulika, yali ngola kulonga, yali ngola 
kusimba: hambi likuwo lyo munhu nha si linozaga 
wiling'ano wo Mulungu. Ale hono mwatajila lukulu 
wavu wose no wubi wono wucilile muno, mubocers 
no winenenhyezi nghani hadikwa, yono yodaha 


kumuponyenyi nhumbula. 

U LUGANUZI LUSWANU. Yo. xvi. 5. 

YA yakawatya, wejizwa wakwe, Alu langa nghu- 

bita kuli mono yanhuma; hamba muyenyu 
yunji si yakumbuza, Alo kono ukubita kwihi? Ninga 
vyono nimulonjerenyi zizi, zinhumbula zenyu zi- 
memile wukalale. Ninga nghumutyenyi mbeka; 
ho vyowa viswanu kuli nyenye hono mbite: ane 
hono ndece kubita, u Mwezamutima si komuzizenyi ; 
ninga hono mbite, nomutuma kuli nyenye. Nayo, 
kolo yakuza, kowalajila we 'nze zo wubi, na zo 
wiling'ano, na ze ning'aniza: zo wubi, vyono si 
wanyihuwile 'ne; zo wiling'ano, vyono nghubita 
kuli Baba, nanye si mowa kumbona kanhyi; `ze 
ning'aniza, vyono muwaha we 'nze yiyi kaling’anizwa, 
Nina nyinji zo kumulonjerenyi kanhyi, ninga si 
mosuma kuzibocera lulu, Langa ` kolo yakuza, u 
Muhe wa mbeka,. yo kolomutonjenyi mu mbeka 
yose: hambi nha si kololonga żakwe; langa “zono 
kolohulika, zizo zo kololonga: nayo kolomwanzi- 
zenyi zono zolokuza. U mwene kolonghumya 'ne: 
hambi mha kolosola muli zangu, kolomwanzizenyi 
'nye. Vyose vyono yena Baba nha vyangu: ku 
soko yiyo holeka iheye, kolosola ` muli zangu, kolo- 
mwanzizenyi 'nye, ai Aa 


T Juma a Pini ye Hano Yono YALECERWA NE 
i PASAKA. > 

À I LILOMBO, 

X WE Muwaha mono uli ndawililo ye vinhu vyose 

‘i viswanu; Ucitaze'se co wetumami. waciwa' ko 

Muhe wako mono yerire ceze kwihwesa i, ziswanu; 

kanhyi ko wutonji wako wo lusungu ko cityatizye 

zizo; ku. soko ya Yesu Kristo u Mutwa wetu, 

Heya. he, Aa YA Aa 
CIGOGO COM, PR, F 

1 CIWALAKA.— Yakobo 1. 22. 


NAE mweze wetuma-nghani, hamba si wahulici 
du, kuno mukwikonga nyọ weneco. Hambi 
yunji hono yawe muhulika-nghani du, hamba si 
mwitumi, yuyo yenha munhu yakwilanjila wusu 
we ndelwa yakwe mu cilolelo: hambi nha yakwi- 
lanjila, kabita, hadodo vivi yasemwa vyono yali 
yenha. Langa mono yakulango 'lajilize wono wu- 
kwilaniciye, wo wo welecele, kuno yakuswererera, 
yaweza si muhulici we cisemwa, langa mwitumi mono 
yakunoza, munhu yuyo kowa mhola mu nyituma 
yakwe. Munhu hono yakwiyitya muhembo-Mu- 
lungu, kuno si yakutuza lulimi lwakwe, langa yakwiyi- 
konga nhumbula, wuhembi wa yuyo wa bwete. 
Wuhembi we terere wono wusina ikwe hali Mulungu 
wetu kanhyi Sogo yo munhu wowu, kuwalula i wale- 
kwa ne wafwile mu wugaye wawo, kanhyi, yeleje muli 
za kononze yasina manamhanamha. 


U LUGANUZI LUSWANU. Yo, xvi. 23. 


KI ki mbeka, nghumutyenyi, Hono mumu- 
lombe Baba cinji, komuperenyi mwitagwa 
lyangu. Sunga nalu mukali nalombela cinji mwi- 
tagwa lyangu: lombenyi, mopegwa, nyemo yenyu 
ho yikwile. Zizi nimulonjerenyi mu vihwanicizo : 
cidaha cikuza, lono si nomulonjerenyi kanhyi mu 
vihwanicizo, ninga nomulonjerenyi calinze za Baba. 
Mwizuwa lilyo molombela mwitagwa lyangu: nane 
si nghumutyenyi, vyono nolomulombelenyi kuli Baba ; 
hambi Baba nha yamwendilenyi mweneco, Vyono 
munyendile, mukehuwile vyono nalawa kuli Baba. 
Nalawilila kuli Baba, nghaza kononze : alu nghuyile- 
ka kanhyi yinze, nghubita kuli Baba. I wejizwa 
wakwe wakatya, Alu ukulonga calinze : nhondo, 
hamba si vihwanicizo. Alu camanya he vyono uzi- 
manyile zose, hamba si ukusaka munhu yakuwuze: 

nha vivyo holeka cimanyile vyono. walawa kuli 
Mulungu. Yesu yakawapitula, Alu mwihuwila "ho ? 
Lanjenyi ta, cidaha cikuza, sunga na lulu caza, hono 
mokwiyagalila, munhu kwakwe munhu kwakwe, 
mondeka nene nili wene: ninga si nili wene, hambi 
nha cina. na Baba. Nimulonjerenyi zizi, ho mutuje 
wutuzwe muli 'ne. Mononze motuga wugaye he; 
ninga mwisindamice; ane niwasumile we 'nze. 


I LizuwAa Lyo KUNANUCILA. 


. I LILOMBO. 
PAs Mulungu Mudaha vyose, ucitaze cikukunena, 


mono cihuwiyo Mwanago u mulelwe we ciwene 
vyono yananuka ku wulanga; nha vivyo na sese 
cinanuce kwe nhumbula, cikekalanaje nayo nhondo 
zose, mono mwikalane kanhyi mukutemana na gwe- 
gwe no Muhe mono yerire, u Mulungu monga du 
sunga myaka na myaka. ` Heya. f 


I CIWALAKA. Metumoi. 1. 


U WALAKO 'longozi nawunoza, Go Teyofilo, muli 
zose zono yamula Yesu kwituma no kwijiza 
sunga ko kwizuwa lilya lono yanyasulilwa ku wilanga, 
yaza kondya kuwalajiliza mu Muhe Mono Yerire 
1 watumwa wono yawahagula : na lono yali yatami- 
swa yakondya yakelajila kuli wene vyono mumi mu 
vimanyizi vinji, lono yejeraga kuli wene idaha lye 
vilo makumi ma 'ne, yakulonga zo wutemi wo Mu- 
lungu : nayo, yaza kwitang'anila nawo, yakawalajiliza 
walece kuwuka ku Yerusalemi, langa. wawulindile 
wihuwizo wo Sogo yo munhu, wono, yatya, mwahu- 
licila muli 'ne: :hambi Yohana nha yabaputizizaga 
mu malenga; ninga 'nye mobaputizizwa mu Muhe 
Mono Yerire vilo vyowa si vinji. Baho wene waza 
kwikonghola, wakamuwuza, wakutya, Ati Muwaha 

kwinha nha vivi ho kowakombolela Isareli wutemi ? 

Yakawatya, Zó si zenyu "nye kumanya madaha ne 
mapango, gono yawicila Baba mu vilungo vyakwe 
mweneco. Ninga mopegwa vilungo, kolo yakumu- 
zizenyi Muhe Mono Yerire: nanye mowa wahomerezi 
wangu mu Yerusalemi, na mu Yudiya mose na Sama- 
riya, sunga ko ku mhero ye 'nze. Nayo yaza kondya 
kulonga zizi, nawo lono walangaga, yakanyasulwa ; 
ivunde likamusola ciwonerera. - Nawo lono` wagala- 
miaga ku wulanga lono yabitaga, kumbe, wanhu 
wejete wakema hali wene wavwalile vivwalo vizeru ; 
nawo wakatya, Nye nyo wanhu wa Galili, alo so cici 
mwimile mukugalamila ku wulanga? ayu Yesu 
mono yaboceywe ku wulanga yakulawa kuli 'nye, 
kolokuza nha vivyo vyono mumulanjiliye yakubita 
ku wulánga. > = 3 


U LUGANUZI LUSWANU. Maruko xvi. 14. 
T yakejera kuli walya we likumi na monga 

lono wali wekaye ha ndigwa; yakawahosa so 
wuleka wihuwilo wawo na so wukamu we zinhumbula, 
vyono.si wawehuwila, wawalya wono'wamuwona lono 
yali yazuka. Yakawatya, Bitenyi ku. yinze yose 
kono yalila, mukawaganulile wawumbwa wose luga- 
nuzi luswanu. Mono yakwihuwila no kubaputizwa 
yo kopona; ninga mono si yakwihuwila kolodumy- 
anzwa. -Ne vitanjilo vivi vyowatyatilila wono wehu- 
wiye: mwitagwa lyangu.; mo wolavizya macisi ; 
wolonga na milonjere yinji; wokwibata zinzoka, 
hamba; wang’we cinji ciwulaji, si 'cowatamisa yaye ; 
wowawicila.miwoko i watamwa, nawo wopona. Ale. 
baho Muwaha Yesu, yaza kondya. kulongana nawo, 
yabocelwa ku, wulanga, yakekala : ku. muwoko wo 
kulume...wo Mulungu.. Nawo wakatuluka,.. waka- 
ganula kose, u Muwaha vikwitumana nawo, -no kumi: 
fisiriza nghani mu vitanjilo vyono vyetyatilila. ... 

I Juma, a Prut Yono, YALECERWA NE Lizuwa 
Sva Lyo:Kunanuciza. Kp 
UA : I 3 ULOMBO, © 0> . 
(WE Mulungu ù Mutemi we nhojo, mono' waniu- 
“nanuso Mwanago we ciwene Yesu Kristo ùka- 
mutegula ku wutemi wako wa ku wulanga ne mhungu 
mbaha 3. Cikukunena ulece kucileka cili : 
langa uciletele Muhe wako mono yerire yacisangalaze, 
kanhyi yacinanuse kuko kono yacilongolelo Muko- 
mbozi wetu Yesu Kristo, mono mwikalane mukute- 
mana na gwegwe no Muhe mono yerire, Mulungu 
monga du, sünga myaka na myaka. ` Heya. —— ` 
7 I OIWALAKA. | Pet. iy.T. 

INGA mudumo wa vyose wusejerera : holeka 
N muwumbe mahala, kanhyi e hiri ku Sa 
ombe : i nghamu muno mweze kusimbilila nyiyenda ; 
hambi wendo nha wuhiriwizaga winji. wo wubi : 
mukwiyicemera musina wung’ung’ulice : vyono wose 
mwapegwa munhu cipegwa, mukucilekanila nyenye 
wose, nhe wakozwa waswanu we lihewa lyono lisima- 
jiyelyo Mulungu; hono yunji yalonje, yalonje nhe 
nonga: yo Mulungu; hono yunji yakwituma, yetume 
nha mu. vilungo ivyono. Mulungu  yakumupera : 
pE A ho peas muli vyose, muli Yesu Kristo, 
; o no wuwaha' vino’ mw ibitilila na 
WAA am, a a vino’ mwene 'cibitilila na 


“ U LUGANUZI LUSWANU.: Yo. xv. 26, ne lipinga lye: 
| Aa uw fungu xvi. o E 
yakuza: Mwezamutima, mono nomutumil yi 

à 'yakulawa kuli Baba, yo Muhe wa; mbeka, iama 
yakulawa kuli Baba, yuyo yo kolohomererere zangu : 
nanye mukuhomerera, vyono mwalawe:sonje mwi- 
kalaga `:nane. -2 Zizi nimulonjerenyi,” ho mulece 

PE VONE ; 
zukobazwa. Wolowa kumuwinjenyi mu matang a- 
ki heya ye, cidaha cikuza, muli wose mono "e 
muwulajenyi ho kolotya "mba E ha paadi 
Mulungu. Na zizo wolotenda, vyono si WA 
Baba, hamba nene. Ninga zizi nimulonjerenyi, kolo 
cikuza cidaha cazo, ho mukumbucile zizo, vyono 


namulonjerenyi. 
-I Juma a Piti YA PENHEKOTE. 


I LILOMBO. 

{WE Mulungu, mono wafunda kuli nha YA 
'zinhumbula ze wanhu wako i wehuwilwa, 0 
kuwaletelo 'zeru wo Muhe wako mono yerire ; ana 
nase ko Muhe yuyo ho cituje vyose viswanu, = yi 
Ceze secererero 'sindamice wakwe wuswanu n oi 9 
zose; so liwuya lya Kristo Yesu u Mukombozi wetu, 
mono mwikalane kanhyi mukutemana na gwegwe za 
Muhe mono yerire, Mulungu monga du, sunga' k 
myaka na myaka. Heya. l 


I CIWALAKA. Metumo ii. 1. ; 


U e Penhekote lyaza fika, wali wali kuk 
eie A Hobaho kukaza lwa kamonga 
cihumbi cikulawa ku wulanga nha ca mbeho m 

yikukukunza, cikamema mu nyumba yose mono ya 
wekaye. Zikawalawila zinimi zikegawa, nha mala- 
mbi ga moto; zikawatimila yumonga A 
Wose wakamemywa Muhe Mono Yerire, keea 
kulonga milonjere yinji, vyono Muhe Lar a ye 
milomo. Ale ku Yerusalemi kó wali wekaye ayu- 
diya, wanhu wehuwilwa kuli Mulungu, wa mu 
zinghungugo zose za; hono hasi. Cihumbi cico caza 
hulikwa, i liwuta likekonghola, likekala licelewaye, 
vyono wose wahulika wakulonga . mu milonjere 
yawo. Wakacelewala wose wakezina, wakutya; 

Ati, wawa wose wono wakulonga si Wagalili ? 
Alo nia wule 'se cikuwahulika wose, munhu. ne 
milonjere ya cinyo kwetu, kono calelelwa ? Wapariti 
na Wamedi na Welamiti, na wono wekaye ku Meso- 
potamiya, ku Yudiya na Kapadokiya, ku Ponito na 
Asiya, ku Ferugiya na Pamufuliya, ku Misiri na ku 
mbavu za Ludiya ha Kurene, Warumi wajenzi, 
Wayudiya ne wapituci, Wakerete na Warabu, ciku- 
wahulika wawa wakulonga mu milonjere ya cinyo 
kwetu ze metumo mawaha go Mulungu. 


U LUGANUZI LUSWANU. Yo, xiv. 15. 

JET yakawatya wejizwa wakwe, Hono munyende, 

mokwibata malajilizo gangu. Nane nomu- 
lomba Baba, nayo komuperenyi Mwezamutima yunji, 
yawezane nanye myaka ne cibitilila, u Muhe we 
mbeka: mono si wosuma we 'nze kumubocera, 
hambi nha si wakumuwona, hamba kumumanya 
kose: anye mumumanyile; hambi nha mwikalaga 
nayo, nayo kolowa muli nyenye. Si nomulecenyi 
'nye nha wana walekwa: momuzizenyi kanhyi. 
Hakali hadodo, we 'nze si wowa kumbona kanhyi; 
anye langa mukumbona:' vyono nili mumi 'ne, 
nanye mowa womi. Mwizuwa lilyo ho molomanyile 
vyono 'ne nili muli Baba, nanye muli nene, nane 
muli nyenye. Mono yena malajilizo gangu, no 
kugebata, yo yanyendile: nayo mono yakunyenda 
'ne kokwendwa na Baba, nane nomwenda, nomu- 
lajila :vyono ninha. ` Yuda (yo si yulya Musikaryota) 
yakamutya, Ati Muwaha, alo yiwa nha wule vyono 
kocilajila ’se vyono winha, hamba si we 'nze? Yesu 
yapitula yakamutya, Munhu hono yanyende, kokwi- 
bata nghani yangu: na Baba komwenda, nase 
cokuza kuli mwene, conoza wikalo mwakwe. . Mono 
si yanyendile yo si yakwibata zinghani zangu: nayo 
nghani -yono mukuhulika si yangu nene, langa ya 
Baba mono yanhuma, Zizi nimulonjerenyi, lono 

ali mikaye kono kwenyu. Ninga Mwezamutima, 
ERT T uana kolotumwa na: Baba mwi- 
tagwa lyangu, yo yuyo yo kolomwijizeny1 zose, mai 
kolomukumbucizenyi zose zono namulonjerenyi. $ 
pozo: ngħumulecelenyi; lipozo angi peeinpere i 
nyi: vyono wakulavya we 'nze, vyo Si nsi gh a = 
zenyi. Mulece: kutununhika mu nhumbula, ‘ham ” 
mulece kwinjilwa na woga. Muhulika y sa z 
lonjerenyi, Nghubita, no, kumuwuyilenyi kan ii i 
Mhali munyendile, mwali musangalale, vyono ng > 
mubitila Baba: hambi Baba nha yo mma } 
yanhyizize 'ne. Na lulu nimulonjerenyi lono yika ~ x 
nawa, ho mwihuwile, kolo yikwijera. Si nom m 
njerenyi muno kanhyi, hambi muwaha we nzo yiy 
nha yakuza :' nayo yasina cinji muli nene ; prapa 
we 'nze ho wamanye vyono nimwendile Baba, na 
vyono yandajiliza Baba, vyo nghunoza. 


I Jumm 'Datu YA MU JUMA YA PENHEKOTE. 


; I LILOMBO. ABA 
NWE Mulungu, mono wafunda kuli aha vini pi 
Q nhumbula ze wanhu wako i wehuwi Bi 9 
kuwaletelo 'zeru wo Muhe wako mono yerire ;. gi: 
kaza maa a aa midazalee wakae u wasani 
kanhyi ceze secererero 'S1 S T T 
nhondo zose; so liwuya lya Kristo Yes ) 

bozi ikalane kanhyi mukutemana 
a EA, KA yerire, Mulungu monga 
du, sunga ku myaka na myaka.. Heya. 


PE. CIWALAKA. Metumo X. FA 3 a } 

Petero yakenulo mulomo. wakwe yazatya, 
B hd aa vyono Mulungu yasina mihi 
jilambejele kuli wanhu: ninga mu nehongo zone 
ono kamogopago mwene, no kwituma. ze AP 
yo yakuvumilwa nayo. I nghani yono yawategulila 

wana wa Isareli, yakuganulo luganuzi luswani lo 
mulamu muli Yesu Kristo (u mwene yo Muwaha wa 
wose)—i nghani yilya. muyimanyile nye, . yono 
yanzwa mu Yudiya mose, 1 ndawililo ku. Galili, 
hanyuma yo wubaputizo wono waganulwa na Yohana ; 
yo Yesu wa Nazareti, vyono Mulungu yamwitila Muhe 
Mono Yerire ne vilungo: mono. yakolaga ako na 
ako yakwituma viswanu, no kuwaponya wose wono 
wakugazwa na Setani; hambi nha vyali hamonga 
no Mulungu. Nase cili wahomerezi wa zose zono 
yatendaga mu 'si ye Wayudiya, na mu Yerusalemi ; 
mono wamuwulaga, kanhyi wakamutumbika mwibici. 
Yuyo Mulungu yamuzukula mwizuwa lye kadatu, 
yakamwanzalika calinze, ninga si kuli wanhu wose, 
langa kuli wahomerezi wono wamula kuhagulwa no 
Mulungu, yo sese, mono calizana cikang’wezana nayo 
lono. yali yazuka muli wafu. Yakacilajiliza ciwaga- 
nulile wanhu, cikahomerere vyono mwene yo yate- 
mywa no Mulungu yawe Muling'anizi we womi ne 
wafu. Yuyo i wawizi wose wakumuhomerera, vyono 
mwitagwa lyakwe wose wono wehuwiye kuli mwene 
wopegwa wunenelwe wo wubi. Petero lono yalongaga 
zinghani zizi, u Muhe Mono Yerire yakawagwila wose 
wono wamihulike nghani. Nawo i walami wono wali 
wehuwiye wakezina, wose wono vyazana na Petero, 
vyono na muli wanye Makungugo wetilwa i cipegwa co 
Muhe Mono Yerire. Hambi nha wahulika wakulonga 
milonjere yinji yinji, wakamukumya Mulungu. Ho- 
baho Petero yakapitula, Hambi munhu kolemeza 
malenga, awa walece kubaputizwa, wono wapegwa 
Muhe Mono Yerire nha sese? Yakawatya wabaputi- 
zwe mwitagwa lya. Yesu Kristo. Wakamunena ba- 
halya yekale vilo viteratere.: 


U LUGANUZI LUSWANU. Yo. iii. 16. 


HABI Mulungu nha yawenda wanhu wose we 
'nze, sunga yamulavyo Mwanagwe we 'Ciwene, 
pako 

muli wose mono yakumwihuwila yalece kwajilila, 
langa yawe no wumi we cibitilila. Hambi Mulungu 
nha si yamutuma Mwanagwe kononze ho yawahose 
we 'nze ; langa we "nze waponele muli mwene. Mono 
yakwihuwila kuli mwene si yakuling'anizwa : mono 
si yakwihuwila yaling'anizwa yakondya, vyono si 
yehuwiye mwitagwa lyo Mwana we ciwene wo Mu- 
lungu. Awu wo wuling'anizi, wuzeru waza 'kononze, 
ne. wanhu wendo wutitu si nho wuzeru; vyono 
metumo gawo mabi. Hambi muli wose mono kate- 
ndaga wavu nha kawipilago 'zeru, hamba si kazaga 
kono wuzeru, metumo gakwe ho galece kuhoswa. 
Ninga mono ketumaga ze mbeka yo kazaga kono 
wuzeru, metumo gakwe ho ganzalikwe, vyono gate- 
ndwa muli Mulungu. 


I JUMA'NE YA MU JUMA YA PENHEKOTE.. 


I LILOMÈO, ` 

YYWE Mulungu, mono wafunda kuli nha vivi 
G zinhumbula ze wanhu wako i wehuwilwa, ko 
kuwaletalo 'zeru wo Muhe wako mono yerire; Uci- 
taze nase ko Muhe yuyo ho cituje vyose viswanu, 
kanhyi ceze secererero 'sindamice wakwe u wú- 
swanu nhondo zose; so liwuya lya Kristo Yesu u 
Mukombozi wetu, mono mwikalane kanhyi muku- 
temana na gwegwe no Muhe mono yerire, u Mulu- 
ngu monga du, sunga ku myaka na miyaka. Heya. 


>: I CIWALAKA. Metumo viti. 14. 
WATUMWA. wono waliku Yerusalemi waza ku- 
hulika vyono Samariya yabocera nghani yo 

Mulungu, wakawatumila Petero na Yohana: nawo, 
waza tima, wakawalombela, ho wabocere Muhe 
Mono Yerire: hambi mba yali yakali namugwila 
yunji muyawo: wali wabaputizwa du mwitagwa 
lyo Muwaha Yesu. Wakawawicila miwoko yawo, 
nawo wakabocera Muhe Mono Yerire. 

U LUGANUZI LUSWANU. Yo. z.1. 


MT BEKA, mbeka, nghumutyenyi, Mono si yakwinjila 

mu mulango we libululu lye zingholo, ninga 
yakukolela hanji, yo muhizi kanhyi mupujila. Langa 
mono yakwinjilila mu mulango yo mudimi we 
zingholo. U mulindilizo mulango kamudigulilaga 
yuyo; ne. zingholo zimuhulikage lizi: kazicemage 
matagwa zingholo zakwe mweneco, kazitulusizaga 
kunze. Kolo yazitulusa zakwe zose, kazilongolelaga 
kumwande yazo, ne zingholo zimutyatyaga: hambi 
nha zimumanyile lizi. Mujenzi langa si zomutyatya, 
langa zomutiza : hambi nha si ziwamanyile mazi 
wajenzi. Yesu yawalonjera cihwanicizo cici: hamba 
si watanga zinghani zono yawalonjera. Holeka Yesu 
yakawatya kanhyi, Mbeka, mbeka, nghumutyenyi, 
Nha yo nene mulango we zingholo. Wose wono 
wanongolelaga wo wahizi ne wapujila : ninga zingholo 
si zawahulikaga. Nha yo nene mulango: munhu 
hono yenjile muli nene, kopona, kokwinjila kolawa- 
niza, kowona wudimo. U muhizi si kazaga bwete, 
langa yahize, yawulaje, yongomeze: ane naza ho 
zituje wumi, kanhyi zicile kuwutuga. 


I Juma a Pili yo Wudatu, 


I LILOMBO. 


{WE Mulungu Mudaha vyose we myaka ne cibi- 
tilila, mono wacitaza co wawanda wako ho 
cibocero wihuwilo we mbeka, kanhyi civumilo 'waha 
wo. Wudatu we myaka ne cibitilila, kanhyi mu vilu- 
ngo vyo wuwaha wo Wulungu-lungu mo cihembero 
Wumonga.; cikukunena ucikamisizizaje mu wihuwilo 
wuwu; kanhyi ucicitilaje mu wugaye wose, mono 
wikaye, utemile, u Mulungu monga du, sunga` ku 
myaka ne cibitilila. Heya. l 

1 CIWALaKa, Wugubule iv. i. . 


7 zaza kuwa zakondya nghawona, kumbe, mu- 

'] lango mudigulwe ku. wulanga, ne lizi lilongozi 

lyono nahulika, nha lya ndulele likunonza, yunji 

yakutya, Unanuce sunga ho baha, nane ,nokulajila 

zono si zoleka kuwa hanyuma ya zizino. Lolulolulo 

nghawa mu Muhe; kumbe, kukawa igoda iwikwe 

ku wulanga, na yunji yekaye mwigoda; na” mono 

yekaye ku wulanje yali yenha' libwe lya yasipi na lyo 

wudunghu: kwali ko lili icilalyambwa lya mvula 

lipirime ligoda, ku wulanje linha lye dedede. Na he 

'goda kwali ko gali magoda makumi mejete na ma’ne 
gapirime;. ne wawaha makumi mejete na wane 
wekaye mu magoda, wavwalile vivwalo vizeru; na 
mu mitwe yawo mikumbo ya zahabu. Na mwigoda 
mo gakulawa mamuli ne mazi ne mabalalusi, Ne 
zitala mpunghati zo moto. zikwaka he. 'goda, yo 
Myuhe mpunghati yo Mulungu; na he 'goda, kotya 
ilenga lye 'lolelo linhe "bwe lye nyerezi; na haciligati 
ye ligoda, kanhyi gapirime 'goda, malimu mane momi 
gamemile meso kumwande na kunyuma. I lilongozi 
Iyali nha simba, na lye kejete nha ndama, na lye 
kadatu lyali na wusu nha wa munhu, na lye ka’ne 
lyali nha numba yikuguluka. Gaga malimu mə’ne, 
gose gakwiliye ilimu mabawa mtandatu, gamemile 
meso mose na mugati : kanhyi gasina wucehe ku misi 
na ku cilo, gakutya, Yerire, yerire, yerire, Muwaha 
Mulungu, Mudaha-vyose, mono yali kanhyi ho yuli 
kanhyi mono yakuza. Ne malimu momi kolo gaku- 
lavya lukumyo ne lilumbo no wuhonjezi kuli. mono 
yekaye mwigoda, mono: kawumipaga cibitilila na 
cibitilila, i wawaha makumi mejete na. wane wogwa 
hali. mono yekaye mwigoda, kanhyi - womuhemba 
mono kawumipaga “ cibitilila. na cibitilila, kanhyi 
wotaga mikumbo yawo he 'goda, wakutya, Uficile 
go Muwaha kanhyi Mulungu wetu, ku -wupegwa 

hikumyo ne lilumbò nė-vilungo + hambi nha gwegwe 
wawumba vyose; na sò wuhile wako' vikawa, kanhyi 
vikawumbwa. ; E r E 


; U, LUGANUZI LUSWANU... Yo. iii. l. o > 
gru munhu Mufarisi, itagwa lyakwe Nikodemo 
munyamhala we Wayudiya: yuyo yamuziza 
Yesu ne cilo, yakamutya, Rabi, cimanyile vyono uli 
mwijizi kulawa kuli Mulungu: hambi 'nha kusina 
munhu mono kosuma kunoza vitanjilo vyono kuno- 
zaga gwe, hono vilece kuwezana no Mulungu. Yesu 
yapitula yakamutya, Mbeka, mbeka; rigmikulonjera 
Munhu hono yalece kulelwa wulelwe wono wukulawa 
ku wulanga, si kosuma kuwono 'temi wo Mulungu 
Nikodemo yakamutya, Ho kolelwa wule "mbi munhu, 
hono yaweza mukombi ? kokwinjila 'mbi mu ida 
yo nyina, ho yalelwe lwe kejete kanhyi? Yesu 
yakapitula, Mbeka, mbeka, nghukulonjera, Munhu 
kono yalece kulelwa ne malenga no Muhe, si kosuma 
kwinjila mu wutemi wo Mulungu. Cono‘ calelwa ne 
nghuli yo nghúli du; na cono calelwa no Muhe wo 
muhe. “Ulece- kwizina vyono nghuteye Yinójeye 
mulelwe wulelwe wono wukulawa ku wulanga.. I 
mbeho' yiputilaga kono yendile, nagwe ukuhulika izi 
lyayo, ninga si umanyile koño yikulawa, hamba. kono 
yikubita : ale nha vivyo na mono. yalelwa no Muhe; 
Nikodemo yapitula yakamutya,. Alozosuma wule 
kuwa zizo? Yesu yapitula' yakamutya,: Nha. yo 
gwegwe mwijizi wa Isareli, hamba si uzimanyile zizo ? 
Mbeka, mbeka, nghukulonjera,  Cilongaga ` zono 
cimanyile, cihomereraga zono cawona ; nanye:si mu- 
kuvumila wuhomerezi wetu. Hono nimulonjerenyi 
za kononze, nanye si mukwihuwila, ho mokwihuwila 
wule, hono nimulonjerenyi za ku wulanga ? . Hasina 
mono yananuka ku wulanga, langa mono yatima ku 
wulanga, yo mwene u Mwana we wanhu,:mono yali 
ku wulanga. Nha vyono Musa yatumbika lizoka ku 

nyika, ale nha vivyo no Mwana we wanhu si koleka 
kutumbikwa :. muli wose mono yakumwihuwila ho 
yawe no wumi we cibitilila. 


I Juma A Pili Yindngozi Yono YALECERWA NO 
WUDATU. 


I LILOMBO. 


ulungu, mono uli vilungo vya wose wono 

ad im im ikea uvumile wulombe wetu. ko 

lusungu; na vyono si cidahile kwituma 1 viswanu 

so wusocele wetu hono hasina gwegwe, ucipere wu- 

tazi wako, ho- cikwendezeze ku wibate malajilizo 

gako, mu witume na mu wuhile ; ku soko ya Yesu 
Kristo u Mutwa wetu. Heya. 


I CIWALAKA, -1 Yo. iv. 7. p 

endece ciyendaje: hambi wendo nha wo 
poen =i -a wose mono yakwenda yo 
mulelelwa muli Mulungu, kanhyi yamumanyilo Mu- 
lungu. Monosi yakwenda si yamumanyilo Mulungu ; 
hambi Mulungu nha wo wendo. Mumo mo wejerera 
wendo wo Mulungu muli'se, vyono Mulungu yamu- 
tumo Mwanagwe we ciwene kononze, ho ciwumipilo 
mwene. Mumo mo mo wuli wendo, si vyono'se 
camwendo Mulungu langa vyono mwene yacenda'se, 
yakamutumo Mwanagwe yawe ikombo so wubi wetu, 
Nyo wendece, u Mulungu hono yawe yacenda nha 
vivi, nase cinojere ciyendaje. Hasina munhu mono 
yamuwono Mulungu hanji: hono ciyendaje, u Mu- 
lungu yakwikala muli'se, no wendo wakwe waweza 
wukwilaniciye muli'se: mumo mo cikumanyila vyono 
cikwikala muli mwene, nayo muli'se, vyono yacipera 
zo Muhe wakwe. Kanhyi ciwona cikuhomerera vyono 
Sogo yo munhu yamutumo Mwana yawe yo Mukom- 
boza we'nze. Yunji wose mono kovumila wana 
Yesu yo Mwana wo Mulungu, Mulungu yakwikala 

muli mwene, u mwene nayo muli Mulungu. Ase 
cimanyile kanhyi cehuwila u wendo wono Mulungu 
yena kuli'se. Mulungu wo wendo; na mono yakwi- 
kala mu wendo yakwikala muli Mulungu, u Mulungu 
nayo yakwikala muli mwene. Mumo mo wukwila- 
niciliye wendo kuli’se, ho cize ciluwuce mwizuwa lyo 
wuling'anizi; hambi vyono yenho mwene, nase nha 
vyo. cinha. :kukuno kononze: Mu . wendo musina 
woga: ninga wendo wono wukwilaniciye wutagaga 
woga, vyono woga wina wupezece; na mono yako- 
gopa yakali nakwilanicila mu wendo. Ase cikwenda 
vyono mwene yamula kucenda’se. Yunji hono yatye, 
Nghumwendo Mulungu, kuno yakumusula muyagwe, 
yo mudesi: hambi mono si yakumwenda. muyagwe 
mono yamuwene, nha si kodaha kumwendo Mulungu 
mono yakali namuwona. Ne lilajilizo lili cina nalyo 
lyalawa kuli mwene, lyo wutya mono yamwendilo 
Mulungu yamwendaje no muyagwe. 


U LUGANUZI LUSWANU. : Luka xvi. 19. 

F: ir- kwali na munhu- yunji mugoli, yavwalaga 

myenda ye mawala go lugandu ne bafuta, yeka- 
laga yakumota vilo vyose: na mutoci yunji itagwa 
Iyakwe. Lazaro yali yawicigwe ha mulango wakwe, 
yakwilile malonda, yasulumilaga yapegwe vifukufuku 
vyono vyagwizaga ha wulilo wo mugoli; sunga . ne 
mabwa gazaga gakumunamhe malonda gakwe. Baho 
u mutoci yakafwa, yakadinghulilwa ne wamalayika 
ku mhambaga ya Aburahamu :, u mugoli nayo yaka- 
fwa, yakawikwa mu citenjelo. Ale mu Hadesi 
yakenule meso gakwe, yeza mu wusungu, . yaka- 
muwona Aburahamu yali kutali, na Lazaro, yali mu 
mhambaga yakwe. Yakacemereza yakatya, Baba 
Aburahamu, umbonele lusungu ye, umutume Lazaro, 
yazabice cisonje ce cidole cakwe mu malenga, yamhoze 
lulimi lwangu; hambi nha nghuwona wusungu mu 
moto wuwu, Ninga Aburahamu yakatya, Go mwana, 


144 WUDATU IT. 


ukumbucile lono gwe wali ukali mumi wamotage 
vyako viswanu, na Lazaro nha vivyo i vibi: ninga 
'Ju baha mutuzwe, nagwe uli mu wusungu. Na muli 
zizi zose, muli 'se na "nye lyawikwa iweta iwaha lyo 
wuninyina, ho walece kusuma kulowoka wakulawa 
kuno kuza kwenyu, hamba wa kuko kulowoka kono 
kwetu. Yakatya, Ale nghukunena, baba, umutume 
ku kaya ya baba ; hambi nha nina wanakwetu wahano ; 
yakawasugule, walece kuza nawo hanhu hano ha 
wusungu. Ninga Aburahamu yakatya, Wena nawo 
Musa ne wawizi; wawahulice wawo.’ Yakatya, 
Ng'o ye, baba Aburahamu : langa hono yabite yunji 
kuli wene mono yazucile mu wafu, wonena. Yaka- 
mutya, Hono: walece kuwahulika Musa ne wawizi, 
hamba yunji yenuce mu wafu, si wokwigusy wa ng'o. 


I Juma A PILI YE KÉJETĘ Yono YALECERWA 
No WUDATU. 


. I LILOMBO. p 

NWE Muwaha, si kulekaga kutaza no kulanjiza 
wona kuwagolangolelaga- mu- wógòpe na mu 

wendo wako; Cikukunena ucikamisizaje mu wu- 

citile wo wudimi wako kanhyi uciperaje cogopo no 

wendo we Litagwa lyako lyono lyerire; ku soko ya 

Yesu Kristo u Mutwa`wetu. Heya. 


I CIWALAKA. l Yo. ii. 13. 

ULECE kwizina wandugu zangu, i- we’nze'hono 
M wakumusulenyi. Ase cimanyile vyono cilawile 
mwifwa ko ku wumi, vyono. ciwendile we zindugu. 
Mono si yakwenda yekaye mwifwa. Muli wose mono 
yakumusula nduguye yo muwulaji : kanhyi muman- 
yile muwulaji vyono wumi we cibitilila si wikaye 
muli mwene. Nha vivi mo cikumanyilo wendo, 
vyono yasuza wumi wakwe ku soko yetu: nase 
cinojere cisuze wumi wetu sò we zindugu. Ninga 

muli wose mono yena viluzi' vya ' kononze, 'kanhyi 
yakumuwona muyagwe yakubwanga, kuno yaku- 
mulumila nzizira, u wendo wo Mulungu ho wukwikala 
nhawule muli mwene? Nyo vyana, cilece kwendera 
nonga, hamba lulimi ; Janga mu witume. ne mbeka. 
Nha vivi mo comanyila vyono cili we mbeka, kanhyi 
cotuza nhumbula' yetu hali mwene, muli zose; zono 
yocihoseza nhumbula yetu ; vyono Mulungu muwaha 
yatimile nhumbula yetu, kanhyi yamanyile zose. 
Nyo wendece, i nhumbula yetu hono si yikucihosa 
cinji, ho caweza cina wuluwuce kuli Mulungu; na 
zose zono 'cikulomba cikubocera kuli mwene, vyono 
cikukamisa malajilizo gakwe, kanhyi cikwituma zono 
zinojeze hali mwene. Ali lye 'lajilizo lyakwe, cili- 
huwile litagwa lyo-Mwanagwe Yesu Kristo, kanhyi 
ciyendaje, nha vyono yacilajiliza. Na mono yaku- 
kamise malajilizo. gakwe yo yakwikala muli mwene, 
nayo muli yuyo. Nha vivi mo cikumanyila vyono 
yakwikala muli'se,so Muhe mono yacipera. `< 


° O LUGANUZI LUSWANU. ` Luka xiv. 16.” 
MT yunji yanoza ndigwa nyinji za cinya 
mihe ; yakawalalika wanhu wenji ; yakatuma 
muwanda wakwe. ha. cipango ca kulila yawatye 
wono walalikwe, Nzonyi;- hambi. nha. vyakondya 
vyose... Wakandya wose. kwikojera walaganiye ku- 
monga.. U: mulongozi yakamutya, Ngula mugunda, 
cinojere..mbite nghawulanje: nghukunena . undece. 
Yunji yakatya, Ngula ng'ombe kumi, nghubita kuzi- 
jera: nghukunena undece. Yunji kanhyi:yakatya, 
Nhola mucekulu, holeka si nokuza. , Yakaza mu- 
wanda, yakamulonjera mutwawe zizi. Baho munya 
kaya yebatwa ne "kuwo yakamutya muwanda wakwe, 
Ulawanize mbera ubite mu zinzila zimbaha ne zindodo 
za mu kaya, ukawalete kuno waciwa na we vilema ne 
wabofu na wono wakusenzegula. U muwanda yaka- 
tya, Muwaha, zono ulonjile zatendwa, kamhyi hakali 

helejehile. -U muwaha yakamutya muwanda, Ula- 
wanize ubite mu mapalilo na. mu mawimbi, ukawa- 
dindimize wenjile, nyumba yangu ho yimeme. Hambi 
nha nghumutyenyi, hamba monga, wa mu walume 
wawo wono walalikwe nha si kolojeza ndigwa yangu. 


I Juma a Pili yE Kaparu Yono YALECERWA .- 
NO WUDATU. i 


I LILOMBO. 


WE'Muwaha, cikukunena ucihulicize’se ko lusu- 
J ngu mono wacipero 'dobo wo kulombela, ùci- 
taze kwe vilungo vyako i viwaha, kanhyi weze 
kucicitila mu. makali no kucisangalaza mu wugaye 
wose; hu soko ya Yesu Kristo u Mutwa wetu. 
Heya. 


‘I OIWALAKA. ` 1 Pet. v. B. 


YENYE wose mwitunje winenenhyezi, mweze 
kwiyitumila: hambi Mulungu nha yakulema 

we cinyamwezi, langa yakuwapera lihewa i wenene- 
nhyezi. Holeka mwinenenhyeze mu muwoko wo 
Mulungu wono wuli vilungo, ho yamutunivyenyi ku 
lulo ; mukumukumhililo mwene wutunhunhice wenyu 
wose, hambi mwene nha yawene zenyu. Musuje, 
mwikalaje meso: hambi musiri wenyu Setani, nha 
simba yikukoloma, yakwiwendyawendya, yakulondola 
yunji yamuhawanje: yuyo mumwimile viswanu 
mukamile mu wihuwilo wenyu, kuno mumanyile 


vyono magayo gago gakufisiricila muli wanduguzenyu | 


wono wali kononze. No Mulungu we lihewa lyose, 
mono yamucemenyi ku winjilila lukumyo lwakwe lwe 
cibitilila muli Kristo, hono muwe nha mwagazwa 
citando cidodo, mwene komukwilanicizenyi, komu- 
kangazenyi, komusikamyenyi, komupenyi vilungo. 
Kuli yuyo wuwaha cibitilila na cibitilila, Hoya. 

U LUGANUZI LUSWANU. Luka xv. 1. 


An wali wamusejereye wahombezi wose na wanyo 

wubi wamuhulicize. I Wafarisi ne wandici 
wakang'ung'ulika, wakutya, Ayu yakubocera wanyo 
wubi, yakuhanga nawo mu zindigwa. Yakawalonjera 
cihwanicizo cici, yakutya, Wa hayi wa muli nyenye, 
mono yena ngholo igana, hono yajilize monga, hambi 
si koleka azilya makumi cenda ne cenda kwidimio, 
yabite yakayilondole yono yajiliye, sunga yayiwone ? 
No kolo yayiwona, yakuyiwegala mu mawega gakwe, 
yasangalaye. : Nayo kolo yakuwuya kwakwe, yaku- 
wacema wambuya zakwe ne wayagwe, yakuwatya, 
Cisangalalane nane, hambi nha niyiwona ngholo 
yangu yono yali yajiliye. “Ale nghumutyenyi, nhá 
vivyo kowa nyemo ku wulanga so munhu mubi monga 
mono yakupituka, si nha wono wali ling'ani makumi 
cenda ne cenda, wono wasina soko yo- 'kupitucila. 
Lunji mucekulu mono yena marupiya ikumi, hono 
yajilize limonga, hambi si kokoleza limuli, no kufwa- 
gula nyumba, no kusakulasakula sunga yaliwone ? 
Nayo kolo yakuliwona, yakuwacema wambuya zakwe 
ne wayagwe, yakutya, Cisangalalane nane, hambi 
nha niliwona lirupiya lyono nali nyajilize. -Ale nha 
vivyo, nghumutyenyi, ho yili nyemo hali wamalayika 
wo Mulungu so munhu mubi monga mono yakupituka. 


I Juma a Pru ye KA’NE Yono YALECERWA 
' NO WUDATU.. 


. I MLOMBO, h 

WE Mulungu, go. Mukamisi wa wose wono wa- 
kwitumbiye, hono uli. hasina gwegwe kusina 
cono cili vilungo hamba cono cerire; uconjereze 
lusungu. lwako; nagwe vyono uli mutonji wetu 
ucikoze muli za kononze, ho cize cilece kwanjila ze 
myaka na cibitilila ; . Ucipere zizo, gwe go setu wa 

ku wulanga ; ku soko ya Yesu Kristo u Mutwa wetu. 
Heya. ` AM N 
í T CIWALAKA. Rum. viii. 18, e 
HADI nha nghutala vyono magayo ga iulu si 

|. gaficile ku wiling'anila no lukumyo lono lolo- 
gubulilwa kulise. Hambi u wanangulize wo wuwu- 
mbwe nha wukulindiliza. wugubule we wana wo 
Mulungu. Hambi u wuwumbwe nha wenamizwa ku 
wuweye, si ku so wuhile wayo, langa ku so mono 
yawunamizya, mu witumbilo vyono wuwumbwe 
weneco wolohogolwa mu wuwanda wo wuhodanjice 
ko ku wulelele wo lukumyo lwe wana wo Mulungu. 
Hambi nha cimanyile vyono wuwumbwe wose wuku- 
gula kanhyi wina na mawine sunga ne, nzuwayi. 
Ninga. si nha vivyo du, langa na sese, co .weneco, 
mono.cina malimbuko.go Muhe, sunga na sese weneco 
cugulaga munda zetu, cikuwulindiliza wuwana, wo 
wukombozwe wo muwili wetu, 


U LUGANUZI 'LUSWANU. Luka vi. 8&6. 

Ma no lusungu, vyono yali lusungu Senyu. 

Mulece kuling'aniza, nanye si mololing’anizwa : 
mulece-kuhosa, nanye si molohoswa : wopolelenyi, 
nanye molowopolelwa : lavyenyi, nanye mololavizwa ; 
cijero ciswanu, cisindilwe, cisinjisizwe, cono. cimeme- 
receye, co wolomuperenyi mu mhambaga zenyu. 
Hambi cijero cono mujereraga. nha co molojererwa 
nanye kanhyi. XYakawalonjera cihwanicizo, Hambi 
'lu mubofu kosuma kumutonga mubofu muyagwe ? 
hambi si wogwila wose vyono wejete mwikweme ? U 
mwijizwa nha si yamucizize mwijizi wakwe : ninga 
muli wose mono yakolowoye kowa nho mwijizi wakwe. 
So cici 'lo kulangaga cilagala cono cili mu liso' lyo 
nduguyo, hamba si kukùmbucilaga ibici lyono lili 
mu 'lisò'lyako? Hamba kodáha nhawule kumutya 


nduguyo, Ndugu yangu, leka ta mbuse cilagala cono . 

cili mu liso lyako, hono si ukulanga ibici' lyono lili 
mu liso lyako:go mweneco ? Go mukoci gwe, wamule 
kuwusa ibici mu liso lyako, ho 'ķowona :viswan 
kuwusa cilagala mu liso lyo nduguyo. 


I Juma A Pili ye 'Hano Yono YALECERWA | 
i © © NO WUDATU. i 
T ar ya I LILOMBO. A a A 
WE Muwaha, cikukunena uvigolose  viswanu 
G vidobolingo vya kononze u Mukung'ano wako 
ho wukwitumamilaje na nyemo, wina ne lipozo 
lyako; ku soko ya Yesu Kristo u Mutwa wetu. 
Heya. S a 
I CIWALAKA. l Pet. ii. 8. 
MEN wose mulaganiye kumonga, muli wewonela 
lusungu, mukwiyenda nha ndugu, muli weka- 
lalizi, muli wenenenhyezi : siimukwigomolezeza wubi 
na wubi, hamba nhovu na nhovu, langa zinji nazo..u 
wulugute; hambi nha zo .mwacemelwa, ho muhalo 
'lugute.., Hambi, Mono yakwenda wumi, kanhyi 
yawone. vilo viswanu; yapeze lulimi lwakwe mu wubi, 
kanhyi milomo yakwe yilece kulonga . luvunje.: 
kanhyi yeleje mu wubi, yetume. ziswanu ; yalondole 
mulamu, yawutyatye. . Hambi meso go Muwaha nha 
galanjile we ling’ani, ne makutu gakwe ku wunenerezi 
wawo: ninga wusu wo Muwaha wuli ku wetumavibi. 
Kanhyi nani mono komutendenyi cinji, hono muwe 
mukuhijilila ku ziswanu? Ninga hamba muwe 
mukugaya ku so wiling'ano, mubesize : kanhyi 
mulece ha mutinu wawo, hamba kutununhika ; 
ninga mumusiwanulile Kristo mu nhumbula . żenyu 
nho Muwaha. w 


U LUGANUZI LUSWANU., Iuka v. 1° 0 ` 
TZ UKAWA `i liwuta lono lyamumemerera lika- 
K ' yihulika nghani yo “Mulungu, mwene yali 

yemile : he. lamba lye. Genesareti; yakawona 
ngalawa nyejete zili he "lamba: ninga wanimula 
zisomba wali walawaniza, wakuhovuge zinyavu zawo. 
Yakenjila mu ngalawa :yinji, yono yali ya Simoni, 
yakamusaka yayiteze hadodo yilawe  kwisangha. 
Yakekala mu ngalawa yakagejize. mawuta. Yaza 
kondya kulonga, yakamutya Simoni, Utere sunga ha 
cisolo, mukatajile zinyavu zenyu ko wunimule we 
zisomba. Simoni yakapitula yakatya, Muwaha, citi- 
tilika cilo cose sunga wera, hamba kutuga cinji: ninga 
ku so wulonje wako notajila zinyavu. Nawo waza 
tenda nha vivyo, wakakunza winji we zisomba; ne 
zinyavu zawo sikandya kudemuka ; wakawakonyeza 
wayawo wono wali mu ngalawa nzagwe, waze kuwa- 
taza. Wakaza, wakamemya zingalawa zose vyono 
nyejete, sunga zikandya kudodomera. Ninga Simoni 
Petero, yaza wona, yakagwa ha mafugamilo ga Yesu, 
yakutya, Uwuce hono hangu, Gwe Muwaha; hambi 
'ne nha nili munhu mubi. Hambi mwene na wose 
wono 'wali nayo nha wezina, ku so wunimule we 
zisomba wono webata ; Yakobo na Yohana nawo nha 
'vivyo, wana we 'cilume wa Zebedayo, wono wali 
wahanjile na Simoni. Yesu yakamutya Simoni, 
Ulece' kögopa; vyono ukulawa lulu kowa kwibata 
wanhu. Nawo waza kuzileta zingalawa zawo kwi- 
sangha, wakaleka vyose, wakamutunjililo mwene. 


I Juma a PILI yo MTANDATU YONO YALECERWA 
“NO WUDATU. 
I LILOMBO, 
/IJWE Mulungu, mono wawawikaniziza wono wa- 
J kwendile i maswanu gono gacizize wumanye 
we wanhu; ucijidilile wendo mu zinhumbula zetu, 
ho ciwe cikwendile gwegwe ucizize vyose, kanhyi 
cituje -vyo wihuwizo wako vyono vicizize.-vihilwa 
grem vyose; ku soko ya Yesu Kristo u Mutwa wetu, 
Teya. 3 

I CIWALAKA. Rum. vi. 8. ; 


TTAMBI si mumanyile vyono'se wose mono 'caba- 

putizizwa muli Kristo “Yesu cabaputizizwa 
mwifwa lyakwe? Holeka cawikanwa nayo mwifwa 
ko wubaputizo: nha vyono Kristo yazukulwa muli 
wafu ko lukumyo'lo Sogo yo munhu, ale nha vivyo 
nase ceze jendera mu wupya wo wumi. Hambi hono 
ciwe cilunzizwe nayo mu hwani ye lifwa lyakwe, 
kanhyi colowa mu hwani yo wuzuce wakwe; kuno 
cimanyile vyono munhu wetu muhuma vyatumbi- 
kanwa nayo, u muwili wo wubi ho wuwembuce, nase 
kanhyi ho cilece kufujika ku wubi ; hambi mono 
yafwiye nha kahogolwa mu wubi. Ninga hono 
cafwizana na Kristo, cihuwiye vyono colowumipana 
nayo; lono cimanyile Kristo vyono yazukulwa muli 
wafu si kolofwa kanhyi yaye; i lifwa lisina nyutu 
kanhyi kuli mwene. ` Hambi vyono yafwa, nha yawu- 
fwila wubi kamonga du :` ninga vyono mumi yakumu- 
wumipila Mulungu. Ale nha vivyo na nyenye 
mwitezaje mufwiye ku wubi, ninga muli womi kuli 
Mulungu mu Kristo Yesu. 


U LUGANUZI LUSWANU. Mat. v. 20. 

Ie yakawatya wejizwa wakwe Hono wiling’ ano 

wenyu wulece kuciza wiling’ ano we wandici ne 
Wafarisi, si mokwinjila hamba hadodo mu wutemi wa 
ku wulanga. Mwahulika vyono wali walonjeywe 
wanhu we katali, Si kowulaga ; na muli wose mono 
kowulaga kokwiyambuza ku ning'aniza : ninga 'ne 
nghumulonjerenyi, muli wose mono yakumuwonela 
nduguye ikuwo bwete kokwiyambuza ku ning'aniza ; 
na muli wose mono komutya nduguye, Raka, kokwi- 
yambuza ku calo; na mono kotya, Go mulele gwe, 
kokwiyambuza ku moto wa Gehena. Holeka: hono 
uwe kulavya cilavywa cako ha cikumbicilo, na kuko 
hono ukumbucile vyono nduguyo yena nghani muli 

gwegwe, ulece cilavywa cako baho ha cikumbicilo, 
ubite, mukamule kwilamula no nduguyo, ho uwuye 
ukalavye cilavywa cako. Mwilumbanize no musiri 
wako ':mbera, lono muwe mukali mu nzila nayo; u 
musiri yalece kukulavya kuli muling'anizi, hamba 
muling'anizi yalece kukulavya kuli musirikale, no 
kudindilwa mu cidindilo. Mbeka nghukutya, Si 
kolawaniziza lukulu kuko, sunga kolo weza lipa senti 
ye ndumilizo. 


I Juma & Pini yo Mpung'Hati Yono YALECERWA 
p . “NO WUDATU. 


I LILOMBO, 


WE Muwaha we vilungo vyose, mono uli nda- 
wiriro na go mulavya vinhu vyose i viswanu ; 
uwombece wendo we Litagwa lyako mu nhumbula 
zetu, ucónjereze zo moto we mbeka, ucidimile mu 
maswanu gose, kanhyi cikalaje muli geneco ; ku soko 
ya Yesu Kristo u Mutwa wetu. Heya. 


I CIWALAKA. Rum. vi. 19. 


W AA ku nonga ye wanhu so wusocere we 

zinghuli zenyu: hambi vyono mwalavya 
vilunzwa vyenyu nha wawanda wo wavu kanhyi ku 
wuwaya ko ku wuwaya, ale nha vivyo luno mweze 
kulavya vilunzwa vyenyu nha wawanda wo wiling'ano 
ko ku wiyezi.  Hambi lono mwali wawanda wo wubi, 
nha mwali wahogolwe mu wiling'ano. Hambi mwali 
mwina sawiloci lululya muli zono mukuziwonera 
cevu'lu t hambi mudumo wa zizilya nha'fwa. - Ninga- 
'lu vyono muhogoywe mu wubi, kanhyi mweza 
wawanda wo Mulungu, mwina sawilo yenyu ko ku 
wiyezi, no mudumo wayo wumi we: cibitilila.  Hambi 
lifungu lyo wubi nha’fwa; langa cipegwa ce lihewa 
co Mulungu wumi wa cibitilila muli Kristo Yesu 
Mutwa wetu, E ii 

U LUGANUZI LUSWANU. Maruko viii. 1. 
y vivilya; lono lyali iwuta. iwaha, kanhyi nawo 
Y wali wasina co kulya, yakawacema wejizwa 
wakwe, yakawatya, Nghuliwonela lusungu liwuta, 
vyono 'lu cekalana nane vilo vidatu, nawo wasina 
cinji co kulya : nane hono niwakombole wabite kwawo 
wadabuce, wozirika mu nzila; na wanji wayawo 
walawa kutali. I wejizwa wakwe wakamupitula, 
Hambi munhu kosumila hayi kuwegutya wanhu 
wawa ne mikate baha mono nyika ? Yakawawuza, Alo 
mwina mikate milinga ? Wakatya, Mpunghati. Ya- 
kalilonjera liwuta likale hasi: yakayisole mikate 
vyono yili mpunghati, nayo yaza kulumba, yakabe- 
gula, yakawapera wejizwa wakwe, wawatenjele ; 
wakavitenga he "wuta. Wakawa ne visomba vicefu : 
yaza kuviluguta, yakalonga mna vivi wawatenjele. 
Wakalya, wakeguta ; wakatondola, vibegulwe vyono 
vyasigala, nhoto mpunghati. Wali waficile nha 
magana makumi ma’ne : yakawakombola. 


I Juma A Prtr yo Munana Yono YALEOERWA 
o = NO WUDATU. 


i I LILOMBO. - 
WE Mulungu, mono si kulekago kudima no ku- 
lanjiza vinhu vya kucanya na vya hono hasi; 
cikukunena uciwusize vikali vyose, kanhyi ucipere 
vyose vyono vyocilula; ku soko ya Yesu Kristo u 
Mutwa wetu. Heya.’ 


I:CIWALAKA. Rum. viji. 12, 
A LE, wandugu zangu, cili wazijilwa, si ku nghuli, 
' cikalilaje ze nghuli : hambi hono mwikalilaje ze 
nghuli, nha si moleka kufwa; ninga ku muhe hono 
muwulaje metumo go muwili, mowumipa. Hambi 


154 WUDATU IX. 


wose wono watongagwa no Muhe wo Mulungu, wawo 
nha wo wana wo Mulungu. Hambi nha si mwabocera 
muhe we ciwandawanda kanhyi ko ku woga; ninga 
mwabocera muhe we ciwanawana, mono cikulilila, 
Abba, Baba. U Muhe mweneco vikuhomererana no 
muhe wetu, vyono’se cili wana wo Mulungu : `na hono 
wana, kanhyi wahazi; wahazi muli Mulungu, kanhyi 
wahalana na Kristo; hono ciwe cikugayana nayo, 
ho cize cikumyanwe nayo. 


U LUGANUZI LUSWANU. Mat. vii. 15. 
USUGUCE kuli wawizi wo wulambi, wono waku- 


muzizenyi mu vivwalo -vye zingholo, ninga 
mugati nha maminzi makali. Mowatanga mu mikalo 
yawo. Wahepaga 'lo manhogoni mu vizasa, hambe 
mikuyu mu mbijili? Nha vivyo mu mabici gose ibici 
iswanu. lilelaga mikalo miswanu; ninga ibici ibi 
lilegaga mikalo mibi. Ibici iswanu so lyodaha kulela 
mikalo mibi, hamba ibici ibi si lyodaha kulela mikalo 
miswanu. Mu mabici gose ibici lyono si lilelaga 
mikalo miswanu likutemangwa, likutagwa mu moto. 
Holeka mu mikalo yawo mowatanga. .Si wose wono 
wakunhya, Muwaha, Muwaha, wo wokwinjila mu 
wutemi wa ku wulanga; langa mono ketumaga 
wuhile wo Sogo yangu mono yali ku wulanga. 


I JUMA A PILI YE LICENDA YONO YALECERWA 
NO WUDATU. Si 


I LILOMBO. 


WE Muwaha, ucitaze cikunena, ciwe na nhu- 

mbula yo kwihweseze maswanu na yo kwitumi- 

la nhondo zose ;. nase mono si cidahile kwituma cinji i 

ciswanu, hono uli hasina gwegwe, cikusaka cipe- 

gwe vilungo vyo kwikalila vyono wendile gwegwe ; 
ku soko ya Yesu Kristo u Mutwa wetu, Heya. 

I CIWALAKA. l Kor. x.l. ni 


AMBI nha si nyendile, nyo wandugu zangu, mu- 
lece kumanya vyono wasetu wose wali mwivunde 
hasi, na wose wakola mwilenga muciligati; wose 
wakabaputizizwa muli Musa mwivunde na mwilenga ; 
wose wakalya ndigwa yiyilya ye cimuhemuhe; wose 
wakang'wa cing'o cicilya ce cimuhemuhe : hambi 
nha wang'wa mwibwe lye cimuhemuhe lyono lya- 
watyatyaga : nalyo libwe yo Kristo. Ninga Mulungu 
si yendezwa ne wayawo i wenji: hambi nha wongo- 
mezezwa mu nyika. Ale vinhu vivi vyali nha. wusu- 
guzi kuli'se, ho cilece kusulumila i zimbi, nha vyono 
wasulumilaga walya. Hamba mulece kuwa waku- 
mbika-vihwani, nha vyono wali wayawo wanji; nha 
vyono yandikwe, I wanhu waketenga mu wulye no 
wung'we, wakenuka wedawale. Hamba cilece kuse- 
nhya, nha vyono wanji wayawo wasenhyaga, wakagwe 
'zuwa limonga magana ikumi kali makumi mejete 
ne datu. Hamba cilece kumujero Muwaha, nha 
wayawo wanji vyono wamujeraga, wakahujika ne 
mazoka. Hamba mulece kung'ung'ulika, nha vyono 
wayawo wanji wang'ung'ulikaga, wakahujika no 
muhodanji. Zizi zikawagana wawalya so wusuguzi ; ` 
kanhyi zandikwa ho zicilanjize'se, mono caganwe ne 
midumo ye myaka. Holeka mono yakwiwona nha 
yasikame yemanyilile ho yalece kugwa. Mukali 
naganwa na wujelwe langa wono munhu yakuwusuma: 
ninga Mulungu yo mwihuwilwa, mono si komulecenyi 
mujelwe si nha vyono mosuma'; ninga hamonga no 
wujelwe kowika wilejelo wo wutizizo, ho musume 
kuwukangalila. 


U LUGANUZI LUSWANU. Luka xvi. L. 


kige yakawalonjera wejizwa, Kwali na munhu 
yunji mugoli, mono yali na mubilicizi; yuyo 
yakasonjezwa kuli mwene vyono yakwiyagaze sawo 

yakwe. Yakamucema, yakamutya, Nghanici yiyi 
yono hulice muli gwegwe ? ale wibombole zo wubi- 
licizi wako; hamba nha si kosuma’ kanhyi' kuwa 
mubilicizi, U mubilicizi yakatya mu "nda, yakwe, 
Notenda wule, hambi mutwa wangu nha yakumbusizo 
wubilicizi wangu ?  Vilungo vyo kulimila sina ;. ku 
wilombelezi nako nghuwona soni. Manya vyono 
notenda, kólo nawuswa mu wubilicizi, ho wanhyemere 
mu zinyumba zawo. “Ale yakacema: we. migawa yo 
mutwawe wose, yakamutyo mulongozi, , Ukuzijilwaci 
no mutwa wangu ? :Yakatya, Njero iganaze mafuta. 
Yakamutya, Sola ceti cako, wikale mbera: wandice 
makumi mahano. Yaza kondya yakamutya. yunji, 
Agwe ma ukuzijilwaci? Yakatya, mhinda igana zo 
wuhemba. Yakamutya, Sola ceti cako, wandice 
makumi munana. U mutwawe yakamulumba mu- 
bilicizi wo wuvumbi vyono yatenda ko wusugu: 
hambi wanhu :wa kononze yiyi.nha wasugu kuli ze 
zindelo zawo si nha'wana wo wuzeru. Nane nghumu- 
tyenyi, Mwinozeze mbuya mu sawo. yo wuvumbi; 
kolo yikumalika, ho wamubocerenyi ku wikalo we 
cibitilila, Be poe c ne S baa 


I Juma a PILI YE LIKUM: Yono YALECERWA 
: No WŴUDATU. 


l I LILOMBO.. 
WE Muwaha, i makutu gako gekale mwazi kulu 
wulombe we wawanda wako waciwa ; Uwataze 
wasace vyono vyokunojeza gwegwe ho uwapere ; ku 
soko ya Yesu Kristo u Mutwa wetu. Heya. p 


'I CIWALAKA, l-Kor. sii. l. 
A E, wandugu zangu, kuli zo muhe, si nyendile 
IA. mwikale citu. Mumanyile: lono: mwali we 
Makungugo vyono mwategulizwa kuli vihwani- vilya 

vye cibubu, nha vyono mwatongwa. - Holeka. nghu- 
mwizushenyi, vyono hasina munhu mono yakulonjera 
mu Muhe wo Mulungu mono yakutya, Yesu muli- 
iitwe; kanhyi hasina:mono kosuma kutya, Yesu yo 
Muwaha, hono simu Muhe mono yerire. ' Alè ho yili 
mihirimo ye vipegwa,' ningo Muhe.yo yumonga du. 
Kanhyi ho'yili mihirimo yo witumami,: no Muwaha 
yoyumonga. : Kanhyihoyili ne mihirimo ye nyituma, 
ningo Mulungu yo yumonga, mono ketumaga zose 
muli wose. Ninga wapegwa wose munhu na, wakwe 
wulanjize wo Muhe wambulile. Hambi monga nha 
yakupererwa mu Muhe nghani ye mahala ; ayu yunji 
nghani' yo. wumanye, vyono yendilo Muhe yuyo: ayu 
yunji wihuwilo, mu Muhe yuyo; ayu yunji vipegwa 
vyo: kulagulila wutamwa, mu Muhe yumonga ; ayu 
yunji wituma-mapoto ; ayu yunji wuwizi; ayu yunji 
wutanga-myuhe:: ayu- yunji milonjere yinji; ayi 
yunji' wulolosa-milonjere: “ninga zizino zose ketu- 
maga Mube:yuyo yumonga, yakuwagawila: wose 
munhu cakwe vyono yendile, ie 


ooo c U LUGÀNUZI LUSWANU. ukaxix. 4l. 

Na yaza sejerera, yakaliwona likaya yakalililila, 
IN yakütya, Wali uwe umanyile mwizuwa lili, 
gwegwe nagwe, zo mulamu wako! ninga 'lu zihundi- 
kwe meso gako.. Hambi vilo nha vyolokuziza, lono 
walugu wako wolokuzenjela igagala, wolokupirinia, 
wolokutejela kosekose, wolokunyetya ho hasi, ne 
wanago wa mumo; nawo si wolókusigaziza hamba 
ibwe limonga mucanhya mwibwe liyagwe; vyono si 
wali umanyile lono wali wilejehile. Yakenjila mu 
nyumba yo Mulungu, yakandya kuwalavyaniza wono 
wambazaga, yakuwatya, Yandikwa, Nyumba yangu 
yowa nyumba yo kulombela : ninga "nye muminoza 
nhango ya wapujila. Yakawa kwijiza vilo vyose mu 
nyumba yo Mulungu, MA AES AAA AA 

I Juma a Pili YE Lıkumı na Monga Yono 
YALECERWA NO WUDaTtuU. 


I LILOMBO. 
AEE Mulungu, mono ukulajila vilungo vyako 
i viwaha mu wuwonele lusungu na mu nheto, 
uconjereze lihewa lyako, ho cijendere mu wulunji 
we malajilizo gako; kanhyi cituje zono wacihuwiza, 
cize cimote i viwutwa vya kucanya ; ku soko ya Yesu 
Kristo u Mutwa wetu. Heya. 


I CIWALAKA. 1 Kor. zv. 1. 

A LE, wandugu zangu, nghumwizushenyi luganuzi 

luswanu lono namuganulilenyi, lono mwabocera, 
mono mwimiye, lono muponyezwe; hono mwibate 
zono namuganulilenyi, hono muwe simwehuwila bwete, 
Hambi nha namula kumulavizyenyi yono naboce- 
rane, vyono Kristo yafwa so wubi wetu vyono gaku- 
longe mandiko; na vyono yawikwa; na vyono ya- 
zukulwa mwizuwa lye kadatu nha vyono gakulonge 
mandiko ; kanhyi vyono yejera kuli Kefa ; hanyuma 
kanhyi kuli wono wali kumi na wejete; hanyuma 
kanhyi yakejera kuli we ndugu watimile mu magana 
mahano hamonga, wanji wayawo wo wenji wakali 
womi sunga nalu, ninga wayawo wanji wagonile ; 
hanyuma. kanhyi yakejera kuli Yakobo; kanhyi na 
kuli watumwa wose; na ku ndumilizo ya wose, nha 
kuli mono yalelwa mwezi si wakwe, yakejera kuli 'ne 
kanhyi. Hambi 'ne nha nili mudodo we watumwa, 
mono si ficile kucemwa mutumwa, hambi nha nawu- 
winjilizo mukung'ano wo Mulungu. Ninga se "hewa 
lyo Mulungu naweza vyono ninha : ne lihewa Iyakwe 
lya kuli'ne si lyali lya bwete; ninga netuma ngha- 
ciziriza wawo wose: ninga yo si nene, lange lihewa 
lyo Mulungu lyono :lyali nane. Du kanhyi, hono 
nene hono wawalya, nha vivyo vyo. cikuganula, na 
vyo mwehuwila. i 

U LUGANUZI LUSWANÙ. Iuka xviii. 9. 

N yakawalonjera kanhyi cihwanicizo cici wanji 

wono weyitumbilaga, weneco vyono wali wali 
ling'ani, wawamondaga wayawo wosé : Wanhu wejete 
wabita ku nyumba yo Mulungu kulomba ; monga yali 
Mufarisi, muyagwe muhombezi. U Mufarisi yakema 
yakalomba nhayi yali wene, Gwe Mulungu, nghuku- 
lumba, vyono ane si ninha wanhu wanji, waboci, 
wakonyi, wasenhya, hamba si nha yu' muhombezi. 
Mu vilo mpunghati ndekaga kulya kejete ; ndavyaga 
ce likumi muli vyono sawaga vyose. Ninga muho- 
mbezi, yakema kutali, sunga ne meso gakwe si yenda 
kwinula ku wulanga, yaketowa mu mhambaga, yaku- 
tya, Gwe Mulungu, umbonele lusungu ne no mubi. 
Nghumutyenyi, Munhu yuyo yawuya kwakwe yate- 
jigwe yali ling’ani si nho muyagwe : hambi muli wose 
mono yakwikumya nha konyetywa; ninga mono 
yakwinyetya yo kokumywa. 


I Juma a Piui yn LIKUMI NA NyEJETE Yono 
l ; YALECERWA NO Wubatu. | 


i I LILOMBO. 


Cu Mulungu Mudaha vyose we myaka ne cibi- 

tilila, mono uli muperu kuhulika si nha ase co 
wazito ku wulombe; kanhyi kuciperaga ucizize si 
nha vyono cisakaga, kanhyi na vyono si cinojeye 
kupegwa; ucijidile zo winji wo lusungu lwako; 
weze kucinenera 'zono zogofyago muserinji wetu, 
kanhyi uwe kucipera vyono si cejereye ku wulombe, 
langa ku soko ye liwuya lya Yesu Kristo, Mwanago, 
u Mutwa wetu. Heya. 


I CIWALAKA. 2 Kor. iii. 4. 


WITUMBILO nha wuwu cina nawo kuli Mulungu 
so Kristo: ninga si vyono cikwiliye co weneco 


kuwona cinji nha cilawaga muli sese co weneco; 

langa wukwile wetu wulawaga kuli Mulungu; mono 
yacikwiza kanhyi nha wetumami ‚we cilagane cipya ; 
si wo wandice, langa wo muhe: hambi wandice nha 
wuwulagaga, lango muhe wuwumifyaga.  Ningo 
witumami we’ fwa, mwandikwe, kanhyi mudelemulwe 
mu mabwe, hono waza no lukumyo, sunga wana wa 
Isareli si wasumaga kumukomalila ku wusu Musa so 
lukumyo lo wusu wakwe; lono wawukaga: u. witu- 
mami wo muhe ma si ho wocila kuwa na lukumyo ? 
Hambi u witumami wo wuhoswe hono wuwe lukumyo, 
ku wucile mu lukumyo u witumami wo wiling'ano ko 
muno. 2 ; 


U LUGANUZI LUSWANU. Maruko vii. 31. 
Y ESU yakatuluka ku lubavu lwe milaga ya Turo, 

yakakola mu Sidoni sunga kwilenga. lya Galili, 
muciligati yo lubavu lwe milaga ya Dekapoli. Waka- 
muletela yunji mono yali ciziwi, kanhyi yali cisembe ; 
wakamunena yamuwicile muwoko wakwe. Yaka- 
muwagula mwiwuta yali wene, yakenjize vidole 
vyakwe mu makutu gakwe, yakafunya mate, yakam- 
upamiza mu lulimi lwakwe; nayo yaza kugalamila 
kucanhya, yakang'ula, yakamutya, Efata, wo wutye, 
Diguka. I makutu gakwe gakadiguka, no wuwopwe 
wo .lulimi lwakwe wukahogoha, yakalonga viswanu. 
Yakawakong'onheza walece kumulonjera munhu: 
ninga. nha vyono yehinda muno kuwakong'onheza, 
nha vivyo nawo wakacila muno kuyanza nghani. 
Wakezina muno muno, wakutya, Zose kanoza 
viswanu; sunga we ciziwi yakunoza.wahulice, na we 
cibubu walonje. 


I Juma a Pili YA Likumi nE Dart Yono 
YALECERWA NO WUDATU.: 
fia I LILOMBO: ; ; 
{NWE Mulungu “Mudaha vyose wo lusungu, mono 
JA “ukuwataza wanhu wako i wehuwilwa wasume 

kukwitumamila” viswanu. Cikukunena,: ucipere vi- 
lungo. vyo kukutyatizya mbeka mbeka, ho cize: cilece 
kwanjila zono wacihuwiza'; - ku soko ye:liwuya: lya 
Yesu Kristo u Mutwa wetu. Heya. 


pi n I CIWALAKA. Gal ‘ii. 16... 
A: vilagane vyalonjerwa kuli Aburahamu, “na 
X: mumbeyu yakwe. Si yakutya, Na mu zimbeyu, 
kotya nha nyinji ;' langa kotya nha yimonga; Na mu 
mbeyu yako, yo Kristo. -Ayi yo nghulonga, I cilagane 
cono camula kwinjilizwa no Mulungu, u- wulajilize, 
wono waziza mu myaka magana “mane. na-makumi 
madatu hanyuma yayo, si wukucidelengula, wuciweze 
cilagahe ciwe bwete. Hambi u wuhazi hono wuwe 
wò wilajilize, nha waweza si wa cilagane kanhyi : 
ningo Mulungu yamuperera Aburahamu mu cilagane. 
Hambi u wulajilize co cici 7?” Wonjerezwa so maho- 
dango, sunga yize yize i: mbeyu yono yalaganizwa ; 
waluwulilwa muli wamalayika' no muwoko wo mu- 
lamuzi. Ale u mulamuzi yo si wa yumonga; langa 
Mulungu yo yumonga. Alo wulajilize vili 'siri ne 
vilagane vyo Mulungu? ʻA a ng'o ye: hambi wanda 
wulavywe wulajilize wono -wasumaga kuwumifya, 
kwaco' wiling'ano: nha wali wuwe wo wulajilize. 
Ninga mandiko gazidindila zose mu wubi, wono 
wehuwiye ho wapegwe: cilagane so wihuwilo “muli 
Yesu Kristo. KA ai SA 
. UV LUGANUZI, LUSWANU. Luka Z..23. ,...... 
AMOTILE meso gono gakuzilanga zono muku- 
zilanga nyenye: hambi mbeka nha nghumu- 
tyenyi, wawizi wenji ne watemi ‘nha, wasulumilaga 
kuziwona zono muwonaga nyenye, si waziwona; no 
kuzihulika zono muhulikaga,' si wazihulika. Na 
yunji mwijizi wo- wulajilize. yakema,-yakamujera, 
yakutya,:Ati Mwijizi, :notenda wule ho nhuje .wumi 
we ccibitilila:?. Yakamutya,” Cono- candikwa : mu 

wulajilize ci cici ?. kusomaga wule? Nayo yakapitula 
yakatya, Komwendo Muwaha Mulungu wako ne 
nhumbula yako yose, na ko mutima wako wose, na 
kwe vilungo vyako vyose, na kwe mahala gako gose; 
no muyago nha go mweneco. Yakamutya, Kupitula 
viswanu: ale utende nha vivi, nagwe kowumipa, 
Ninga vyono yahilaga kwinoza ling'ani, yakamutya 
Yesu, U muyangu yo nani kanhyi ? -Yesu yakapitula 
yakatya, Kwali na munhu yatenenhukaga yakulawa 
Yerusalemi yakubita ku Yeriko; yakamanhyilwa 
na wapujila, wono wamusawula mwenda wakamu- 
towanga, wakabita, wakamuleka yali behi no kufwa. 
Kukawa baho mukohani yunji yakatenenhucila mu 
nzila yiyo : yaza kumuwona, yakasembera ha mhero. 
No Mulawi nayo nha vivilya, yaza kufika bahalya, 
yakamuwona, nayo yakasembera ha mhero. Ninga 
Musamariya yunji lono yajendaga, yakafika hono 
ho yali: nayo yaza kumuwono, yakamuwonela 
lusungu, yakamusejerera behi, yakamuwopa zingho- 
mele zakwe, yakazolovya mafuta ne nghangala ; 
yakamunanusa mu ndogowe yakwe, yakamuleta ku 
kaya yo wuficilo we wajenzi, yakawa kumutamya. 
Mitondo yaco yakalavya dinari nyejete, yakamupera 
mukale nyumba, yakatya, Umutamye ; na muli vyose 
cono kosulutiza mu wulavye, kolo nghuwuya, noku- 
haliza. Alu ukuwona wule, wa hayi. muli wawa 
wadatu, mono yali muyagwe na yulya mono yama- 
nhyilwa na wapujila? Yakatya, Yuyulya mono 
yamuwonela lusungu. “Yesu yakamutya, Ale, nagwe 
ubite ukatende nha vivyo. 


I JUMA A PILI YE LIKUMI NA YUNE Yono 
YALECERWA NO WUDATU. 
I LILOMBO.... WA Wa ilka 
YWE Mulungu Mudaha vyose we myaka ne cibi- 
'tilila, uconjerezajo wihuwilo. no witumbilo "no 
wendo ; ucitazaje ciwe kwenda vyono kulajilizaga, ho 

cituje. .na :vyono kucihuwizaga; ku soko ya. Yesu 
Kristo u Mutwa wetu: Heya. pe S 


I CIWALAKA. Gal. v. 16. 


INGA'NE nghutya, Mweze jendero Muhe, ho si 
mokwiziza lukulu wusulumizi we nghuli. Hambi 
nghuli nha yisulumilaga ku Muhe, u Muhe nayo 
ku nghuli; hambi zizino nha zisutane; ho mulece 
kutuga wituma zono mwali mwende. Ninga hono 
mukutongwa no Muhe, si muli wo wulajilize. 
Ale metumo ge nghuli nha gali cagalanze, nha 
go'ga, wusenhya, wavu, ihede, wukumbika-vihwani, 
makula, siri, wugombe, mvivi, makuwo, wibavye, 
matemanuko, ciyagalo, simbili, wugale, wubugu, na 
gono genha gaga : muli gaga nghumusugulenyi, vyono 
namula kumusugulenyi, vyono wono wakwituma nha 
gaga wo si wohalo 'temi wo Mulungu. Langa i mana 
go Muhe wo wendo, nyemo, mulamu, ngola, wutemi, 
wunhu, wihuwilwa, wupolo, wiyimile: muli gono 
genha gaga musina ajilize. Nawo i wa Kristo 
Yesu watumbike nghuli yina no mukwerekwere no 
wusulumizi wayo. Wi ab yai i 
iU LUGANUZI LUSWANU. Luka xvi. 11. 
UKAWA, lòno Yesu yabitaga ku “Yerusalemi, 
yakakolela muciligati ye Samariya na Galili. 
Nayo lono yenjilaga mu cikaya cinji, waketang'anila 
nayo wanhu ikumi we lidimwa, wali wemile kutali : 
wakenula mazi gawo, wakutya, Yesu, Muwaha, 
uciwonele lusungu. Yaza kuwawona, yakawatya, 
Bitenyi mukelajile kuli wakohani. Kukawa, lono 
wabitaga, wakawa kwezwa. “No muyawo monga, 
yaza. wona vyono yapona, yakawuya, yakumulumbo 
Mulungu ne 'zi °waha'; yakagwa funama' ha magulu 
gakwe, ' yakumulumba: “nayo” yali ` Musamariya. 
Yesu yakapitula 'yakatya, Alu si wali kumi wono 
wezigwe ? we licenda wali hayit Si wejeye wono 

wazize kumupero. Mulungu 'ilumbo, lango mwiwisa 
yu? Yakamutya, Winuçe, ubite: wibuwilo “wako 
wukuponya. 


I Juma a Pini ye "Kumi ne 'Hano Yono 
l YALECERWA NO WUDATU, 


I LILOMBO. f ; 
gE Muwaha, cikukunena uwukamisajo Muku- 
ng'ano wako ko lusungu lwako lono' lusina 
ndumo; na vyono wusócelė we wanhu, lono uli 
hasina gwegwe, si woleka kucigubiza; ucicitilaje 
nhondo zose ko wutazi wako muli vyose vyono vici- 
tamisaga, kanhyi ucitonje kuli vyose vyo kucilulila 
mu wuponi wetu; ku soko ya Yesu Kristo u Mutwa 
wetu. Heya. i 


I CIWALAKA. Gal, vi. 11. 


T ANJENYI ta harufuci mbaha zono nimwandici- 

“lenyi no muwoko. wangu nene. Wose wono 
wakusaka wawonwe waswanu mu nghuli, wo waku- 
mudindimizenyi kwalama ; kuli nghani yiyi du, ho 
walece kuwingwawingwa so. musalaba -wa ‘Kristo. 
Hambi na wono wakwalama wene, nha si-webataga 
wulajilize ; ninga wakusaka "nye mwalame, ho we- 
lumbilaje mu nghuli zenyu. Ninga'ne ng'o, ndece 
kwilumba, -hono.si mu musalaba wo Mutwa wetu 
Yesu Kristo langa, wono ze'nze yatumbicilwa kuline, 
nane kuli zenze. Hambi walame nha. si nghani, 
hamba. wisinga, langa wuwumbe wupya. -Na wose 
wono wojendera -mulomo wuwu, mulamu kuli wene, 
no lusungu, na kuli Isareli wo. Mulungu. . Vyono 
nghulawa lulu. yunji yalece kungaza : hambi'ne nha 
ndinghuye. mu. muwili wangu mitozo ya. Yesu... I 
lihewa lyo Mutwa wetu Yesu Kristo liweze no muhe 
wenyu, wandugu zangu, Heyes.: o. o SD 

© U LUGANUZI LUSWANU. : Mat. vi. 24... 
ASINA munhu mono ' kosuma kuwetumamila 
watwa wejete: na lunji komusula monga, kom- 
wenda muyagwe; hamba kobombocera kuli yu- 
monga, u muyagwe komubedegala. “Si mosuma 
kwitumamila Mulungu ne sawo. . Holeka nghumu- 
tyenyi, Mulece kwihwererera wumi wenyu, molyaci, 
hámba mong'waci; hamba mu miwili yenyu, 
movwalaci. U wumi ma si wucizize zindigwa, no 
muwili si wucizize vivwelo? DLanjenyi zindeje za 
mucanhya, vyono si zihadikaga, hamba si zidudulaga, 
hamba si zituticilaga mu zinyumba; ninga Sogo 
yenyu wa ku wulanga kazilisaga zizo. Anye ma si 
mucizize zizo? Muyenyu nani 'mbi hono yawe 
kwihwerera mono kowonjerezo 'tali wakwe muwoko 
monga ? Waulenyi mwihwereraga vivwalo?” Muku- 
mbucile maluwa za mu mugunda, vyono gotaga ; si 
getumaga cinji, hamba kubota : ninga nghumutyenyi, 
sunga na Solomona mu nhojo` yakwe yose si “yali 
yavwalile vyono linha limonga' liyagwe na gaga. 
inga Mulungu hono yagavwice nha vivi mahanze ga 
mu mugunda, gono gali baha zuwari, ne mitondo 
gowa kutagwa mu moto, si kocila "mbi kumuvwicenyi 
nye, Anye wo wihuwilo wucefu? Holeka mulece 
kwihwerera, mukutya, Colyaci? hamba, Cong’waci ? 
hamba,' Covwalaci? Hambi vivino vyose wanye 
Makungugo nha walondolaga; hambi Sogo yenyu 
wa ku wulanga nha yamanyile vyono mukusaka vinhu 
vivi vyose, Ninga mwamule' kulondola wutemi 
wakwe, no wiling'ano wakwe; ne vinhu vivi vyose 
mokonjerezwa. “Holeka mulece” kwihwerera ze mi- 
tondo; hambi i mitondo nha yokwihwerera zayo. 
Izuwa no wubi wayo wulikwiliye. © © ° ~ 

I Juma a Pili ye "Kumi na Mtandatu Yono 
YALECERWA NO WUDATU. REE 


I LILOMBO, 


WE Muwaha, cikukunena i nheto yako yono 

yikalaga yiwezaje mu Mukung'ano wako, 
kanhyi yiwucitilaje ; .na lono si wukudaha kwikala 
wupolile hono ulece kuwutaza ; uwukamisaje nhondo 
zose ko wutazi wako no wuswanu wako; ku soko ya 
Yesu Kristo u Mutwa wetu. Heya. 


I CIWALAKA. Ef, iii. 13. 


ATGHUHILA mulece kukatalila magayo gangu so 

nyenye, gono gaweza lukumyo lwenyu. Ku soko 
yiyo leka nghumufugamila Sogo yo munhu, muli 
mwene wusewo wose wa ku wulanga na wa kononze 
wutambulagwa, ho yamuperenyi’nye, nha :vyono 
winha wugoli wo lukumyo lwakwe, mweze kusika- 
mywa ne vilungo so Muhe wakwe muli munhu wa 
mugati; Kristo yekalaje mu nhumbula zenyu, so 
wihuwilo; ne nyono. 'nye, lono muwe mukamile 
kanhyi musikame mu wendo, mweze muli vilungo 
ku wibate na wono werire wose u wugazi no wutali 
no wima na hasi yayo, kanhyi mumanye wendo wa 
Kristo wono wutimile wumanye wose, ho. mume- 
merecere ko ku wumemerecere wose wo Mulungu. 
Ale, kuli yuyo. mono yasumile kwituma yatimile 
zose zond cikusaka hamba kwihwesa, nha. vyono 
vinha vilungo vyono vikwituma muli’se, kuli mwene 


lweze lukumyo mu mukung’ano na muli Kristo. Yesu 


sunga ku myaka yose ne cibitilila. Heya. 


U LUGANUZI Luswanu. Luka vii. 11. ya 

IZ UKAWA mitondo yaco, Yesu yakabita ku kaya 
yono yitezagwa Nayini; wejizwa wakwe waka- 
bitana nayo, ne'wuta iwaha. Ale yaza sejerera he 

'Jango ye kaya, yalanje nhavi, ayu mufu yadinghuywe 
yakutegulwa kunze, mwana wa cilume we ciwene 
kuli nyina, mufwile.: no mwinji we wanhu wa mu 
kaya wali wena nayo. No Muwaha yaza kumuwona, 
yakamuwonela lusungu, yakamutya, Ulece kulila. 
Yakasejerera behi yakayipamiza sanda : wadinghuzi 
wakema. Yakatya, Muzerero nghukulonjera, Winuce. 
Yuyo mufu yakenuka yakekala, yakandyo kulonga. 
Yakamukombola kuli nyina. Woga. wukawebata 
wose:. wakamulumbo Mulungu, wakutya, Muwizi 
muwaha kalawilo mwetu: na. Mulungu kawaziza 
wanhu wakwe. Ne nghani yakwe yiyi yikakumuka 
mu Yudiya mose, na mu 'si yose yono yipirime. . 


I Juma a Pili YE KUMI NA Mpung'Hati. Yoyo 
YALECERWA NO WUDATU.. . ; 


I LILỌMBO. 
WE Muwaha, cikukulomba i lihewa lyako İyeze 
A - kucitonga, kanhyi liwe kucityatya; ho cipi- 
ligalaje mu mirimo i miswanu yose, ku soko ya Yesu 
Kristo u Mutwa wetu. Heya. i DE 


I CIWALAKA. Ef. iv. 1. 


|E hr no muwopwa muli Muwaha, nghumu- 

nenenyi mweze jenda mukunojezo. lucemo lono 
mwacemerwa, ko winenenhyezi wose no wupolo, ko 
wukangalizi, mweze kwigolela mu wiyendi; mukwi- 
yoha kwibata wumonga wo Muhe mu lufungo lo 
mulamu. Muwili wumonga, no Muhe. wumonga, 
nha vyono mwacemerwa nanye mu witumbilo wu- 
monga wo'"lucemo lwenyu; Muwaha monga, wihu- 
wiloò` wumonga, wubaputizo wumonga, Mulungu 
monga kanhyi Sogo ya wose, mono yali mucanhya 
muli vyose, kanhyi kuli vyose, na muli vyose, y 

U.-LUGANUZI LUSWANU. Luka xiv. II Wi 
UKAWA, lono yenjila Yesu mu nyumba ya 
K yumonga muyagwe ne wawaha we. Wafarisi 
kulya 'zindigwa mwizuwa lye sabato, wamugozaga. 
Ale, hali mwene hali na yunji yatamigwe 'vimbo. 
Yakapitula Yesu yakawatya wejizwa wo wulajilize ne 
Wafarisi, yakutya, Wulenyi mwiko 'lu kumuponya 
munhu mu sabato, hamba ng'o? Wakanyamala, 
Yakamusola, yakamuponya, yakamukombola yabite. 
Yakawatya, Nani 'lu wa muli nyenye mono: yena 
ndogowe lunji ng'ombe hono yigwile mwisima, hono si 
koyinimula kamonga” “mwizuwa lye sabato?” Si 
wasuma '“kupitula kanhyi kuli zizi. Yakawalonjera 
cihwanicizo wawalya wono wacemwa, lono yawona 
vyono wakwihaga magoda matambule; yakuwatya, 
Hono ucemwe na munhu ku ndigwa zo wutoli,' ùlece 
kwikala mwigoda itambule; lunji kowa mono yene 
‘lumbo yakucizize mucemwe nayo, na kolo yakuza 
mono yamucemenyi gwegwe no mwene yakukutya, 
Umutelele 'yu; 'ale ho kokwandya kuwona soni 
kwikala lya kunyuma.- Ninga hono ucemwe, ubite 
ukekale lya kunyuma; kolo' yakuza mono yakuce- 
mile, yakutye, Wayiko, sejerera konomwande : hobaho 
kowa ne 'lumbo ha meso ga wose wono mwikalane. 
Hambi muli wọse mono yakwikumya mweneco nha 
konyetywa ; nayo mono yakwinyetya nha kokumywa. 


I Juma a Pili YE ’Kumı no Munana Yono 
YALECERWA NO WUDATU. $ 
07 LILOMBO. RRT 
N WE Muwaha, cikukunena, uwataze wanhu wako 
G wagereje majero ga kononze ga mu muwili 
na ga setani, kanhyi wakutyatye gwegwe go Mulungu 
mono uli wene, wena na nhumbula nzeru ne mahala 
gono gasunjile; ku soko ya Yesu Kristo u Mutwa 
wetu. Heya. j i ; 

I CIWALAXA. 1l Kor. i. 4. ; 
IMULUMBAGO Mulungu wangu so nyenye 
nhondo zose, so lihewa lyo Mulungu lyono 
mwapererwa muli Kristo Yesu; vyono mwagolifywa 
muli mweneco kuli zose, mu wulonje wose na mu 
wumanye wose; nha vyono wuhomerere wa Kristó 
wakamywa muli nyenye : sunga si mwanjiye cipegwa 
cinji; mukulindila wugubule wo Mutwa wetu Yesu 
Kristo; mono komukamyenyi kanhyi sunga ko ku 
ndumilizo, ho mweze musina cilema kwizuwa lyo 
Mutwa wetu Yesu Kristo. ERE” 


_ U LUGANUZI, LUSWANU. Mat. xxii. 34. 
AȚINGA :Wafarisi, waza hulika vyono .yawasuma 
Ye Wasaduci,. wakekongholela hamonga. U- mu- 
yawo monga, mwijizi wo wulajilize, yakamuwuza, 
yakamujera; Ati Mwijizi, ilajilizo lya hayi liwaha lya 
mu wulajilize? Yakamutya, Komwenda .Muwaha 
Mulungu “wako” kwe nhumbula yako yose, na ko 
mutima wako wose, na kwe mahala gako gose. ' Lili 
lye 'lajilizo iwaha kanhyi lye ’longozi. Na lye kejete 
nalyo lihwanile, Komwenda muyago nha gò mweneco. 
Mu malajilizo gago vyono mejete u wulajilize: wose ne 
wawizi mo vitowereywe. Ale i Wafarisi lono- wali 
wekongholeye hamonga, Yesu yakawawuza, yakutya, 
Mukumuwona nha wule Kristo ? yo mwana wa nani? 
Wakamutya,. Mwana wa Dawudi. Yakawatya, Alo 
nha wule Dawudi ko Muhe'yakumucema Muwaha; 
yakutya, U Muwaha yamutya Muwaha wangu, 
Wikale ha muwoko wangu: wo kulume, Sunga kolo 
nghuwika walugu' wako ku mazayo.gako kusi? 
Hono Dawudi 'mbi yakumucema Muwaha, kowa 
nhawule mwanagwe kanhyi ?::. Kwali kusina yunji 
mono yasuma kumupitula cinji, hamba vyono kwa- 
lawa izuwa lililya; yunji si yejerera kumuwuza cinji 
kankyi =: iweka n t zi 


gt 

I Juma Aa Pili YE KUMI NE 'CENDA Yono 
YALECERWA NO WUDATU. 


I LILOMBO. , 

YWE Mulungu, vyono si cidahile kukunojeza hono 
CI -uwe basina gwegwe ; ucipere ko lusungu, Muhe 
wako. mono yerire yacilanjize muli vyose; kanhyi 
yateme mu nhumbula zetu ; ku soko ya Yesu Kristo 
u Mutwa wetu. Heya. ; aN 


I CIWALAKA. Ef. iv. 17. TE 

A“ yiyi yo nghulonga, kanhyi nghuhomerera muli 
Muwaha, vyono molawa lulu mulece kujenda 
vyono wajendaga we Makungugo, mu wuwula-mahala 
wawo, vyono watukuwazwa mu wumanye, wate- 
manulwa mu wumi wo Mulungu so wulele wono wuli 
muli wene, so wukamufya-nhumbula -zawo.; wene 
lono wajijilila lukulu welavya kwihede, wetume wavu 
wose mu wulangu. Ninga'nye vyo si mweyijiza 
Kristo ;: hono muwe mwanuhulika, kanhyi mweji- 
zizwa muli mwene, vyono mbeka yili muli Yesu: 
mutajile lukulu, ze mikalile yenyu ye 'sonje, u munhu. 
muhuma, mono yakuhodanjika so masulumizi go 
wukoci ; 'kanhyi muhunduswe mu muhe we mahala 
genyu, mumuvwale munhu mupya, mono yawumbwa 
enho Mulungu mu wiling'ano no were. we mbeka;: 
Ale, lono mukutago 'desi, mweze kulonga mbeka 
munhu na muyagwe: hambi nha cili vilunzwa sese 
wose. Musimbe, langa kusutya ko mulece :: lizuwa 
lilece kuswera mwikuwo lyenyu: hamba- mulece 
kumwilejehera: Setani. Mono :yahizaga yapere ku- 
hiza : langa soko yetume, yetume ciswanu ne miwoko 
yakwe, ho yawe yena cinji co kumupera mono yanjiye. 


Nghani nyavu yilece kulawa mu milomo yenyu, langa. 


yono yinojile ku wusikamyo: wanjile, ho yiwapere 
ihewa wono wakuhulika, Kanhyi mulece kumukalazo 

Muhe Mono Yerire wo Mulungu, mono mwawici- 
kilwa mutozo ko kwizuwa lyo wukombozi. Nhyeya, 
ne makuwo, no wusilu, ne mazozo, ne maligo gose 
gawucile lukulu kuli nye, ne simbili yose: kanhyi 
mweze kwiyitemya nyenye wose, muli lusungu, 
mukwinenera nyenye wose, nha vyono Mulungu muli 
Kristo yamunenerenyi nye, 


U LUGANUZI LUsWANU. Mat. ix. 1. 

SU yakenjila mu ngalawa, yakalowoka, yakaza 

ku kaya yakwe mweneco. Hobaho, wakamu- 
letela mono yadejepe muwili, yagonile mu wulili : 
nayo Yesu yaza wona wihuwilo wawo yakamutya 
mono yadejepe muwili, Go mwana, wisindamice ; 
kunenelwa wubi wako. Ale, wandici wamonga 
wakatya mu nhumbula zawo, Yuyu katovula vibi. 
Yesu vyono yali yamanyile mahweso gawo yakatya, 
Socici'lo mukwihwesa mabi mu nhumbula zenyu ? 
Hambi ya hayi mheru, kulonga, Kunenelwa wubi 
wako; hamba kutya, Winuce, ujende? Ninga ho 
mumanye vyono Mwana we wanhu yena vilungo 
mononze kuwanenela wanhu wubi wawo (hobaho 
yakamutya mono yadejepe muwili), Winuce, witwice 
wulili wako, ubite ku kaya yako. Yakenuka, yaka- 
bita ku kaya yakwe. 1 mawuta gaza kuwona, gako- 
gopa, gakamukumya Mulungu, mono yawapera wanhu 
vilungo vinha vivi, i ; 


I Juma A PILI YE LIKUMI LYE KÉJETE Yono 
YALECERWA NO WUDATU. 


T LILOMBO. 
WE Mulungu Mudaha vyose wo lusungu lwose; 
cikukunena ucicitile mu vikali vyose vyono 
vitamisaga; nase lono ciwe ceseganizo muwili' ne 
nhumbula, ho citume kwa nyemo.vyono ukusaka 
vitumwe; ku soko ya Yesu Kristo u Mutwa wetu: 
Heya. i 


| 
| 
| 
| 
! 

I:CIWALAKA. Ef. v.15. 

An mwihungaje vyono mukujenda, si nhe walele, 

langa nha we mahala ; mukucikomboze cilejeho, 
vyono vilo vyaweza vibi. Holeka mulece kuwa nha 
musina mahala, langa mukwizuka wuhile wo Muwaha 
ci cici. Kanhyi mulece kugala nghangala, mono :mo 
wuli wajilizi, langa mweze mumemilo Muhe; mukwi- 
yilonza nyenye wose mu zaburi na nyimbo no wimbe 
we cinyo Muhe, mukwimba kanhyi mukumwimbilo 
Muwaha izi iswanu mu nhumbula zenyu; mukulumba 
nhondo zose so zose Mulungu, Sogo yo munhu, 
mwitagwa lyo Mutwa wetu Yesu Kristo; mukwiyi- 
namila nyenye wose mu wumogopa-Kristo. 


U LUGANUZI LUSWANU. Mat. xxi. 1. 

ESU, yakatya, U wutemi wa ku wulanga wihwa- 
nanizwa no mutemi yunji, mono yamunozeza 
mwanagwe we cilume ndigwa zo wutole, yakatuma 
wawanda wakwe wawaceme wono walalikwa ku 
ndigwa zo -wutole: wakalema kuza. Yakatuma 
kanhyi wawanda wanji, yakutya, Muwalonjere 'wono 
walalikwa, mutye, Mbikaniza zindigwa zangu : ngho- 
ngolo zangu na vyono vijinile vyatemangwa, vyose 
vyakondya: muze ku ndigwa zo wutole.” Ninga 
si wakolanika, wakabita na zawo, yumonga ku mu- 
gunda wakwe mweneco, yunji ku wuguzi wakwe: na 
wono wasigala wakawebata wawanda wakwe, waka- 
watendela vibi, wakawawulaga. Ninga mutemi yaka- 
simba muno; yakatulusa wulugu wakwe, yaka- 
wongomeza wawulaji wawo, yakaticimiza kaya yawo. 
Baho yakawatya wawanda wakwe, U wutole wa- 
kondya; ninga wawalya i walalikwa si wali wanojeye. 
Holeka mubite mu zinzila malekano, na wose, wono 
mowagana, muwalalice ku ndigwa zo wutole. I wa- 
wanda wawo wakabita ku mapalilo, wakakonghola 
wose.wono wawagana, i wabi ne waswanu, wakamema 
wajenzi ku wutole. Ninga yaza kwinjila mutemi 

yawalanje wajenzi, yakawona mumo munhu mono si 
yavwalile civwalo co wutole: yakamutya, Mbuya 
yangu, kwinjila wule 'lo usina civwalo co wutole ? 
Yakanyamala twi. Baho mutemi yakawatye wetu- 
mami,. Mumuwope miwoko ne migulu, mukamutaje 
mu citi ca kunze; kono kolowa cililo: no wugwezula 
meno. Hambi wenji nha wacemagwa, ninga waha- 
gulwa wacefu. ` fi E 


I Juma A PIu YE LIKUMI LYE KÉJETE NA MONGA 
Yono YALECERWA NO WUDATU. 


I LILOMBO, 


WE Muwaha wo lusungu lwoọse, uwapere wanhu 
wako i wehuwilwa wunenelwe ne lipozo, ho 
wakwemwe muli. wubi wawo wose, kanhyi. wakwi- 
tumamilaje ne nhumbula nhuvu; ku soko ya Yesu 
Kristo u mutwa wetu, Heya. La : 


h I CIWALAKA. Ef. vi. 10. 

WAA zangu, mweze muli vilungo muli 
i ` Muwaha, na mu mbali ye vilungo vyakwe. 
Muhabatize mapinde gose go Mulungu, ho musume 
kuwimilo "ngwere wose wa Setani. Hambi'se-nha si 
cikwicinda ne nghuli ne sakami, langa ne mawaha, ne 
vilungo, ne watema-yinze we citi cici, ne malugu ge 
myuhe mibi yaiku wulanga. - Holeka musole mapinde 
gose go Mulungu, ho musume kwimila mwizuwa libi, 
kanhyi; kolo mwanoza:zose mwakondya, ho mwime. 
Ale mwimaje, mwitunjile mbeka mu viwino, kanhyi 
muvwalile mu mhambaga wiling'ano, kanhyi muvwa- 
lile mu magulu genyu wuwikanize wo luganuzi luswanu 


“lo mulamu ; kuhanga mukusola ngula yo wihuwilo, 


yono mosuma kuzimizya zisonga zo moto zose zo 
mubi. Kanhyi musole ngala yo wuponero, no mu- 
maje wo Muhe, yo nghani yo Mulungu: kuhanga no 
wulombe wose no wunenė“nhondo zose mukulombera 

mu Muhe, mukwikalila meso yiyo mu wupiligazi wose 
no wunenerezeza-wono werire wose, na so nene, ho 
mhegwe wulonji mu wugubulo mulomo wangu, nilu- 
manyize mhetuce lubanzo lo luganuzi luswanu, lono 
nghuwera mutumwa mu manyolo; ho nilupetucile, 
nha vyono yinojeye kulonga. ; 


U LUGANUZI LUSWANU. Yo. iv. 46. l 
ya kanhyi ku Kana ya ku Galili, kono 


yahundusiza malenga gakawa nghangala. Kwali 
na yunji muwaha munye 'kulu, u mwanagwe we 
cilume yali yatamigwe ku Kaperanawumi. Yuyo 
yaza hulika vyono Yesu kalawa ku Yudiya kafika 
ku Galili, yakamubitila, yakamunena yatime, yamu- 
pr mwanagwe; hambi nha yali yeza behi na 
akapa. Yesu yakamutya, Hono mulece kuwona 
vitanjilo ne mapoto, si mókwihuwila ng'o. U munye 
'kulu yakamutya, Muwaha, utime lulu mwanangu 
yakali nasakapa. Yesu yakamutya, Ubite; mwa- 
nago mumi. Munhu yuyo yakehuwile nghani yono 
Yesu yamulonjera, yakabita. Na lono yatimaga, 
wawanda wakwe viketang’anila nayo, wakutya, vyono 
mwanagwe mumi. Baho yakawawuza kwali kwinha 
wule lono' yamula kubeseza. Wakamutya, Igolo ne 
misi lipungo ho lyamulecela. Holeka sogwe yaka- 
manya vyono vyo kwali lono Yesu yamulonjera, U 
mwanago, mumi: yakehuwila mwene, na wa mu 
nyumba yakwe wose. Aci co citanjilo ce kejete cono 
yanoza Yesu, lono yaziza mu Galili yakulawa ku 
Yudiya. 


I Juma a PILI YE LIKUMI LYE K JETE NA NYEJETE 
Yono YALECERWA NO WUDATU. ; 
I LILOMBO. zi; 


NWE Muwaha, cikukunena uyikamisaje mhuga 
VA yako yo Mukung'ano mu wogopa gwegwe : 

uwe :kuyidima ho yilece kwitang'anila ne vikali, 
kanhyi yeze kukwitumamila viswanu -so lukumyo 
lwe Litagwa lyako; ku soko ya Yesu Kristo u 
Mutwa wetu. Heya. 


l `I CIWALAKA. Fali 3. pipni 
\TGHUMULUMBO Mulungu kolo nghumukumbu- 
cilenyi hose, nhondo zose mu wunenerezeza- 
nyenye wose kuno nghunena sangalaye, 'so wuhanje 
wenyu mu wukwiza luganuzi luswanu vyono mwalawa 
lizuwa lilongozi sunga ne nzuwayi; kuno nina witu- 
mbilo wuwuno, mono yamulilo mulimo muswanu 
mulinye vyono kowa ` kuwukondereza sunga ko 
kwizuwa lya Yesu Kristo: nha vyono.cinojere’ne 
kuganiciza nha vivi so nyenye wose, vyono nina nanye 
mu nhumbula yangu, vyono mu wuwopwe wangu 
kanhyi na mu wibombole no winjilizo luganuzi 
luswanu, muhanjile na -nene mwihewa. Hambi 


Mulungu nha muhomerezi wangu, vyono nghumwisu-' 


kwenyi wose mu lusungu lwa Kristo Yesu.. Yiyino 
kanhyi yo nghulomba, wiyendi wenyu wucile muno 
muno mu wumanye na mu wutanje wose; ho muwe 


kwenda i ziswanu; ho muwe na nhumbula nzeru 


kanhyi musine 'lema sunga ko kwizuwa lya Kristo; 


mumemereceye mana go wiling'ano, gono gali muli. 
Yesu Kristo, ku lukumyo ne lilumbo lyo Mulungu, ` 


U LUGANUZI LUSWANU. Mat. xvii. 21. 


ETERO, yakamutya,: Yesu Muwaha, ndugu yangu: 


-= hono yahodanje kuli 'ne nghanghulo yilinga, 
nimunenele ? sunga nghanghulo mpunghati? Yesu 
yakamutya, Si nghukulonjera Sunga nghanghulo 


mpunghati; “langa; Sunga -nghanghulo. makumi 
mpunghati kali mpunghati. “Holeka -u wutemi wa; 
ku wulanga wihwananizwa: no mutemi.yunji, mond. 
yahila: kuwala vyono wazijiywe..wawanda wakwe. 

Lono yamulilo kuwala, yaletelwa yunji; mono yali 
yazijiywe nayo matalanta elfu kumi. Ninga vyono 
yali yasina co kumulipa, u mutwawe yakalajiza yagu- 
lwe mweneco, no mugolece wakwe, ne wanagwe, na 
vyose vyono yali yena navyo, u mugawa ho wulipwe. 
Holeka muwanda yakagwa. yakamufugamila, ya- 
kutya, Muwaha, ungolelaje, nane nokulipa wose. No 
mutwawe wo muwanda yulya, vyono yakolwa lu- 
sungu, yakamuwopola, yakamunenera mugawa. 
Ninga muwanda yuyo yalawaniza, yakamuwona 


muwanda muyagwe, mono yazijiywe no mwene 
dinari igana: yakamwibata, yakamukoma mu mu- 


mero, yakutya, Undipe wono nghukuzijila. U mu- 
wanda muyagwe yakagwa hasi yakamunena, yakutya, 


Ungolelaje, nokulipa. Yakalema: yakabita yaka-. 


mutajila, mu cidindilo, sunga yaze yalipe mugawa. 


Wawanda wayagwe waza wona zizi, wakakalala 


muno, wakaza wakamulonjera mutwa wawo. ZOono 
zitendekwa zose. Hobaho u mutwawe yakamucema, 


yakamutya, Uli muwanda mubi gwe, ane nakunenera' 


mugawa wulya, wose, vyono wa 'nena: si yikunojeye 
nagwe kumuwonela lusungu muwanda muyago, nha 
vyono nakuwonela gwe lusungu? No mutwawe 
yakasimba muno, yakamukombola kuli wagazi, sunga 
yaze yalipe mugawa wose. Alenyi nha vivyo no Sogo 
yangu wa ku wulanga vyo komutendelenyi nanye, 
hono mulece kuwanenera munhu na nduguye mu 
zinhumbula zenyu. 


I Juma A Pir ye Likumi Lys Kisare na DATU. 


I LILOMBO. 


(WE Mulungu, go` wutizizo ne viluhgo vyetu; na: 
Ñ mono uli ndawiriro ye cogopo:ca kuliigwegwe ;- 
cikukunena; uhulicizo lombo. we` mbeka mbeka wa: 
mù Mukung'ano wako; kanhyi uciperaje. vyono. 


Yono YALECERWA NO- WUDATU. C g 

cikusaka, nha vyono cihuwiye ; ku soko ya Yesu 
Kristo u Mutwa wetu. “Haya. 0. 


I CIWALAKA, ‘Fil: iii. 17. 

ANDUGU “zangu, munyigaje ne wose, kanhyi 
“muwalangaje wono wakujenda nba vivi vyono 
mwina'se ku luzu, Hambi nha wenji wakujenda, 
wono, narnulonjerenyi kenji, na lulu nghumulonje- 
renyi ha mahozi, wo wali siri no musalaba wa Kristo : 
nghango yawo wajilile, mulungu wawo 'nda, Tukumyo 
lwawo luli mu cevu cawo, wono wehwesaga za 
kononze. Hambise wukalaco wetu nha wuli ku 
wulanga; kono cimulindilizizago Mukombozi,: u 
Muwaha Yesu Kristo: ‘mono kolohunduso muwili wo 
Wusocere wetu, ho wuwe luto limonga no :mtiwili wo 
lukumyo lwakwe, vyono winho witume.wono yawu- 
siimiye'sunga kuvinamizya vyose kuli mweneco. > ' 


. 0 LUGANUZI LUSWANU, Mat. xxii. 15, 

AHO Wafarisi wakabita, wakeheba: vyono “womu- 
gwiziza wule mu wulonje wakwe.: Wakamutu- 
mila wejizwa wawo, wena ne Waherodiyani, wakutya, 
Mwijizi,.. cikumanyile. vyono:.uli..wa mbeka, kanbyi 
kwijizaga nzila. yo Mulungu mu mbeka, usina cogopo 
kuli. wanhu : - hambi nha. si kuhijilaga:mbejele kuli 
wanhu. Ale..ucilonjere,: vyono :ukuwona, Viswanii 
kumuhonmba, nKayisari, hamba ng'o?.. Ninga Yesu 
yakamanya wubi. wawo, yakatya, So cici mukunjera, 
nye nyo; wakoci?ł. Nundajile fweza ye mahombo. 
Wakamuletela: “dinari. .: Yakawatya, Hwani yiyi' no 
Iwandiko lulu vya nani? - Wakamutya, Vya- Kayi- 
sari;r ;Baho yakawatya, Holłeka mumulavize: Kayi- 
sári vyakwe Kayisari; - nayo Mulungu vyakwe: Mu- 
lungu. “Waza kuyihulika; wakezina, wakamuleka; 
wakaherera. . 2.3... AA o 

Í Juma a Pini ye 'Kum Lys Kitete NE KA'NE 
Yono YALECERWA NO WUDATU. 


I LILOMBO. 
NŅWE Muwaha, cikukunena uwawopolele wanhu 
' wako mu masutya gawo; kanbyi ko lusungu 
lwako uwapon'ye mu manyolo go wusutye wetu wono 
cisutyaga ko wusócele wetu; ucipere zizo. go Betu 
wa ku wulanga, ku soko ya Yesu Kristo u Mutwa 
wetu, Heya. | 


I CIWALAKA. Kol. i. 3. 


IKUMULUMBO Mulungu u Sogo yo Mutwa 
. wetu Yesu Kristo, nhondo zose cikumulombe- 


lenyi, vyono cahulika zo wihuwilo wenyu muli 


Kristo Yesu, .no wiyendi wono mwina nawo kuli 
wono werire wose, so witumbilo. wono mwawicilwa 
ku wulanga, wono mwamula kuhulicila mu nghani 
ye mbeka yo luganuzi luswanu, lono lwazo kwenyu ; 
vyono na kononze kose ko luli lukulela mana kanhyi 
lukucila, vyono no kwenyu kanhyi, vyono mwalawa 
lizuwa lyono mwahulicila kanhyi mwamanyila lihewa 
lyo Mulungu mu mbeka; nha vyono mweyijiziza 
kuli Epafara mwitumami muyetu mwendece, mono 
mwitumami wa Kristo mwihuwilwa ku so ase, mono 
yacilonjera kanhyi wijendi wenyu wa: mu Muhe. 
Ku soko yiyo- nase kanhyi, vyono calawa lizuwa 
lyono cahulicila si cidilaga. kumulombelenyi no 
kumunenerezezenyi, ho mumeme wumanye wo wu- 
hile wakwe mu mahala no wutanje wose we cinya 
muhe, kujenda vyono yikumunojezo Muwaha ko ku 
wendeze wose, mukulelele mana mu metumo ma- 


swanu gose, kanhyi mukucila mu wumanya-Mulungu ;: 
y AI 


mukukamywa ne vilungo, vyose, vyono zinha zimbali 
zo lukumyo lwakwe, ko ku wugole no wukangalile wose 
kuhanga ne nyemo; mukumulumba Sogo yo munhu, 

mono yacipera. wunojero’hazi wa wono werire mu 
wuzeru. ; 
; U LUGANUZI LUSWANU. Mai. ix. 18. 
e Yesu yali kuwalonjera zizo, hobaho, yakaza 
muwaha yunji, yakamuhemba, yakutya, Mwa- 
nangu we cicekulu kasakapa lulu baha: ninga uze 
gwegwe ukamuwicile muwoko, nayo kowumipa. 
Yesu yakenuka, yakamutyatya, yena ne wejizwa 
cakwe. Hobaho, mucekulu, mono yali yena wuzaze 
we sakami myaka -ikumi ne myejete, yakaza ku 
mugongo wakwe, yakapamiza icindo lye civwalo 
cakwe: hambi ñha yatya mu  nhumbula yakwe, 
Hono nicipamize civwalo cakwe du, nowa. napong. 
Ninga Yesu yakapituka yakamuwona yakatya, Go 
muhinza, mutima wako wuwe muzeru; wihuwilo 
wako wukuponya. No mucekulu vyono yalawa 
cipango cico yakawa yapona. Yesu yaza kwinjila 
mu nyumba yo muwaha, yakawona watowa-fulembe, 
ne liwuta likuzoza, yakatya, Mwileje ta: hambi 
cihinza mha si cisakape, langa cigonile. Wakawa 
musekanga. I liwuta lyaza kulavywa, yakenjila, 
yakacibata muwoko; cihinza cikenuka. Yikaku- 
muka nghani yiyi mu 'si yiyilya yose. 


I Juma a Pini ye 'Kumi LYE KÉJETE NE 'Hano 
Yono YALECERWA NO WUDATU.. 


IL LILOMBO. i 
WE Muwaha, cikukunena; usinhuse'zinhumbulá 
` ze, wanhu wako i.wehuwilwa; ho wacile kwi- 
tume mirimo miswanu, kanhyi ho wahumbirizwe 
muno na gwegwe; ku soko ya Yesu Kristo u Mutwa 
wetu. Heya. ` a AR m 
KWE CIWALAKA. Yer, xxiii, 5. 


ANJENI ta, u Muwaha yakutya, i vilo vikuza, 
hono nokwinulila Dawudi litambi lye ling'ani; 

no Mutemi kolotema kolowa mumoti, .kanhyi kolowa 
mulamuzi no muling'anizi musi. Mu vilo vyakwe 
Yuda kolopona, na Isareli nayo kolokwikala yapolile ; 
ne Litagwa lyakwe lyono kocemerwa lyoli, U Muwaha 
wiling'ano wetu. Ale lanjeni ta, u Muwaha yakutya, 
i vilo vikuza hono si wolotya kanhyi, U Muwaha 
yekaye mumi, mono yawuse wana wa Isareli mu'si 
ye Misiri; ninga U Muwaha yekaye mumi mono 
yawawusa, kanhyi mono yawatonga wana we mhuga 
ya Isareli wakulawa ku'si ya kusukuma, na ku zisi 
zose zono nawawinjila, nawo walekala mu' si yawo, 


U LUGANUZI LUSWANU. Yo. vi. 5. 

OLEKA ‘Yesu yaza kwinula meso, yakawone 
'wute 'waha likumuziza, yakamutya. Filipo, 
Alo cogula hayi mikate, wawa walye ?- Yalongaga 
zizo yakumujera : hambi nha yali yamanyile mwene 
vyono kotenda. Filipo yakamupitula, Mikate ya 
dinari magana mejete si yowakwila, munhu yasole 
cidodo munhu - cidodo. “Yumonga muyagwe' ne 
wejizwa wakwe; Andereya, u' mwanakwawe:' wå 
Simoni Petero, yakamutya, Ho cili baha cizerero, 
cono“'cina mikate mihano' ya sayiri; ne zisomba 
nyejete: ninga zokwilaci awa nka wenji?” Yebu 
yakatya, Wekazenyi wanhu. Kuko kwali na ma- 
hanze menji. Ale wakekala hasi, ku wuwale` wafi- 
cile nha magana makumi; mahano walume. Baho 
Yesu yakasole mikate; nayo yaza lumba, yakawa- 
gawile walya wono wali wekaye hasi ;. ne zisomba nha 
vivyo nha vyono wahilaga, Nawo waza kwiguta, 
yakawatya wejizwa wakwe, Tondolezenyi vibegulwa 
vyono visigaye, cinji cilece- kwajilila. Wakawa ku- 
tondoleza, wakamemya mhoto ikumi na mnyejete i 
vibegulwa vye mikate mihano ye sayiri, vyono wasi- 
gaza wono walya: Wanhu wawo waza wone citanjilo 
cono yanozize, wakatya, Ayu he yo muwizi mbeka 

u:muza:kononze, . . y! E gy% 


+ 
Ed 

T Hono ho zili Juma a pili zinji kumwande, lono yikali 
“naza “Juma a pili yo Wuze, wityatye wo wuhembe 
wa.mu Juma a Pili zizo zono zalecerwa na zó 
Wanzalikwe zono si zasomwa lululya zeze somwa 
sunga ko ku. Wuze„ Na hono ziwe si zificile, zono 
zisigaye zilekwe ; Hambi ninga i Lilombo liline 
Ciwalaka no Luganuzu Luswanu vye ndumilizo ; 
visomwe mu Juma a'pili yono yileceye yo Wuze: 


I LIZUWA LYA ANDEREYA MONO YERIRE. © 


I LILOMBO. 


Ci Mulungu Mudaha vyose, mono wamupera 

mutumwa wako mono yerire Andereya nhumbula 
yo kumuhulicila no kumutyatizyo Mwanago Yesu 
Kristo mbera .mbera. Ucitaze nase mono cikucemwa 
ne ng'hani yako, ceze hulika mbera no kutyatya.na 
nhumbula i malajilizo gako ; ku soko ya Yesu Kristo 
u Mutwa wetu. Heya. - 


I CIWALAKA. Rum. x. 9. i 
ONO ukumuvumila no mulomo wako Yesu yo 
Muwaha, kanhyi ukwihuwila mu mhumbula 


. yako. vyono Mulungu. yamuzukula muli wafu, ko- 
pona: ‘hambi munhu nha yakwihuwilila nhumbula 


ko ku wiling’ano ; kanhyi yakuvumilila mulomo. ko 
ku mhono. Hambi mandiko nha gakutya, Muli wose 
mono yakumwihuwila si kolokozwa' soni,  Hambi 
nha kusina wisime mu Muyudiya no Muyonani: 
Hambi Muwaha yuyo nħa yo Muwaha wa -wose; 


kanhyi yagolipe kuli wose wono wakumucema : 


hambi, Muli wose mono kocemereza litagwa Iyo 
Muwaha mha kopona. Hambi'lu ho womucemereza 
wule mono wakali si namwihuwila? kanhyi ho 
womwihuwila wule’mbi mono wakali si namuhulika ? 


kanhyi. ho wohulika wule hono hasina muganuzi ł 


kanhyi ho woganula wule hono walece kutumwa ? 


| 
| 
| 
| 

tha vyono yandikwe, I magulu gawo wono wakuleta 
luganuzi -luswanu lwe ziswanu maswanu lecenyi ? 
Ninga wose si wahulicilaga luganuzi luswanu. 
Hambi Isaya nha yakutya, Go Muwaha, mono. yehu- 
wila zetu zono calonga nanimbi? Ale wihuwilo 
wulawaga mu wuhulice, no wuhulice ku so mulomo 
wa Kristo. Ninga nghutya, Alo si wahulika ? 
Heya ye, nha vivi, lizi lyawo lyakwila kononze kose, 
ne zinghani zawo sunga ko ku zimhero ze ’nze. 
Ninga .nghutya, Alo Isareli si yali yamanyile? U 
lulongozi Musa yakutya, Nomusulusyenyi kuli yono 
si nghungugo, nomusimvyenyi kuli nghungugo yono 
yisina mahala. Kanhyi Isaya yakulonga yaluwuce, 
yakutya, Nawonwa na wono si wanondolaga ;' ngha- 
nzalikwa kuli wono si wambuzaga. Ninga kuli 
Isareli yakutya, Misi yose nawagololela miwoko 
yangu wanhu we cibede kanhyi wawanji, 


U LUGANUZI LUSWANU. Mat. iv. 18. 


Ho yali kujenda he ’lenga lya Galili, yakawona 

wanhu wana wejete wa munhu monga, Simoni 
mono kacemagwa Petero, na Andereya mwanakwawe, 
wakutajila lwávu mwilenga ; hambi nha wali wani- 
mula somba. Yakawatya, Munhyatye munyuma, 
nane nomunozenyi muwe wanimula wanhu. Lulo 
baho wakazileka zinyavu, wakamutyatya. Yakawa 
kujenderera .hamwande yakawona wanji wana wejete 
wa munhu monga, Yakobo mwana we Zebedayo, na 
Yohana mwanakwawe, wali mu ngalawa wena na 
Zebedayo sogo yawo, wakunozereza zinyavu zawo ; 
yakawacema. Lo lulolulo wakaleka ngalawa na 
sogo yawo, wakawa kumutyatya. E 


Tomaso. Mono YERIRE U MUTUMWA, 
I LILOMBO, 
(ŅXWE Mulungu Mudaha' vyose mono kwikalaga 
' nhondo zose, mono wamulecera u Mutumwa wako 

Tomaso mono yerire yawe: na. mahwere ga kulu 
wuzuce wo Mwanago, ku. soko: yo : wukamye wo 
wihuwilo; ucitaze nase -cimwihuwilajo Mwanago 
Yesu- mbeka mbeka cisina hamba mahwere, u wihu- 
wilo: wetu haligwe ho wulece: kutacililwa lukulu, 
Gwe‘ Muwaha, ucihulicize,; ku soko ya yuyo Yesu 
Kristo; kanhyi u lukumyo no. wuwaha weze kuli 
yuyo mwina na gwegwe no Muhe mono yerire, alu 
na nhondo zose. Heya. 


I CIWALAKA. Ef. ti. 19. 


OLEKA si muli wajenzi hamba wakola-nzila 
kanbyi, langa muli cikalani na wono werire, 'na 
wa mu nyumba yo Mulungu, vyono muli wazengwe 
mu wusimyo we watumwa ne wawizi, Kristo Yesu 
mweneco lye 'bwe liwaha lye nhuzi; muli yuyo 
wuzengwe wose vyono wulumbicizwe, wukutang'ana 
kuwa nyumba yono yerire muli Muwaha ; muli mwene 
na nyenye mukuzengwa. hamonga kuwa wikalo wo 
Mulungu mu Muhe, 


U LUGANUZI LUSWANU. ” Yo, xx. 24. 

TINGA Tomaso, muyagwe na walya yo we likumi 
na wejete, mono yacemagwa we .Matundu, si 

yali baho ne wayagwe lono yaziza Yesu. Holeka 
wejizwa wayagwe wakamutya, Cimuwono Muwaha. 
Ninga yakawatya, Hono ndece kuwona mu miwoko 
yakwe zinghomele ze vyuma, nhajile cidole cangu 
mu zinghomere ze vyuma, .nyinjizo. muwoko. wangu 
mu lubavu lwakwe, si nokwihuwila 'ng'o.  Vyaza 
malika vilo munana, i wejizwa wakwe wakawa 
mumulya .kanhyi, wena na Tomaso.. Yesu yakaza, 
i milango yali midindwe, yakema haciligati, yakatya, 
Lamucenyi. Yakamutya Tomaso, -Lete kuno cidole 
cako, ulanje miwoko yangu; ulete, muwoko wako, 
uwinjize. mu lubavu lwangu : -ulece kwikala si wiku- 
wiye, langa wihuwilaje. Tomaso yapitula yakamutya, 

Muwaha wangu no Mulungu wangu. Yesu yakamu- 
tya, Vyono umbwene; holeka wihuwiye: wamoti 
wono “wehuwiye, si 'wawene. Na vitanjilo—vinji 
navyo. yavinoza: Yesu hali: wejizwa wakwe; :vyono 
si vyandikwa mu walaka wuwu : ninga “zi zandikwa, 
ho mwihuwile vyono Yesu yo Kristo; u Mwana 
wo Mulungu; na hono mwihuwile mowa: no wùmi 
mwitagwa lyakwe. > se : zR 

: D er 

U Wuriruce wA PawoLo Mono YERIRE. 
do ah : I “LILOMBO. ka 
GF Mulungu, mono wamulicilenze yose no 
J- Luganuzu Luswanu:ko wuganule wa. Pawolo 
mutumwa u mulugutizwe' mono yerire; nase ciku- 
kunena .ucitaze -ceze kumbucilo *pituce- wakwe wo 
kwizina, ho cikulumbilaje 'wupituce wuwo ko wibate 
mafundo gono gerire gono yejizaga, ku soko ya Yesu 
Kristo u Mutwa wetu.. Heya. a WA 


I CIWALAKA. Metumo iz. 1. 
INGA Sawulo, lono yafunghaga wogofye no wuwu- 
laje kuli wejizwa wo Muwaha, ' yakamubitila 
mukohani muwaha, 'yakasaka kuli'mweng mabaruwa 
go kubitila Damesici kuli ‘matang’anilo; ‘kolo yaku- 
wona wanhu we Nzila yiyo, walume-hamba wacekulu, 


yawalete wawopwe ku Yerusalemi; “Na mu wubite 


wakwe, yakasejetera ha Damesici * lo lulo wukawa 


wamubulila kosekose wuzeru' wulawile ku-wulanga : 


yakagwa “hasi, yakahulika izi likumutya, Sawulo, 
Sawulo, alo nha wule ukungaza ?:; Yakatya, Gwegwe, 
nani, Muwaha? “Nayo yakapitula; “Yo nene: Yesu 
mono ukungaza : ‘ninga winuce, 'ukenjile. mwikaya, 


kolonjerwa - vyono yikunojeye kutenda. I wanhu 


wono'wajendana nayo wakema 'wabubuwaye, waku- 
hulika izi, hamba kuwona ‘munhu. Sawulo yake- 


nukä hasi: nayo yaza nugule meso; si yawona-cinji ; 

wakamwibato muwoko, wakamuleta. sunga ku Da- 
mesici.. Yakawa vilo vidatu -si yakuwona, hamba 
kulya hamba kung'wa. Kwali na mwijizwa yunji ku 
Damesici, itagwa' lyakwe Ananiya; u Muwaha yaka- 
mulonjera mu ndoto, Ananiya. Yakedika, Ane baha, 
Muwaha. U Muwaha yakamutya, Winuce, ubite ku 
nzila yono: yitezagwa Ngoloci, ukawuze mu kaya ya 
Yuda munhu yunji mono kacemagwa Sawulo, munya 
Tariso : : nayo: yakulomba; nayo kawona munhu ita- 
gwa lyakwe Ananiya yakwinjila, yakumuwicile mi- 
woko yakwe;::ho -yatuje kuwona.. Ninga Ananiya 
yakapitula, Muwaha, 'hulikaga kuli wenji zo. munhu 
yuyo, mabi malinga mawaha gono yawatendeye wono 
werire wako ku Yerusalemi: sunga na baha vilungo 
yena :navyo muli wakohani wawaha : yawawope, 
wose wono‘ walicemerezaga litagwa lyako: Ningo 
Muwaha yakamutya, Ubite du: hambi yo nha co 
ciya cihagulwa kuli 'ne, yalitegule litagwa lya- 
ngu kuli we Makungugo: ne watemi, ne wana wa 
Isareli; ‘hambi nha nomulajila mahinyila. malinga 
menji gono: si koleka kutamiswa ku soko ye "tagwa 
lyangu. Ananiya yakabita, yakenjila mu. nyumba; 
nayo yaza muwicila miwoko yakwe yakatya, Ndugu 
yangu Sawulo, u Muwaha Yesu, mono yakulawiye 
mu nzila yono waziza, yo yanhumile, utuje kuwona, 
kaniiyi umemywe u Muhe Mono WYerire, Lo 
lulolulo gakalagala mu meso gakwe nha` majere, 
yakatuga kuwona ; yakenuka yakabaputizwa ; yaka- 
sola ndigwa:-yakatuga vilungo. Yakawa-kuko vilo 
wena’ ne wejizwa wono wali ku Damesici. ' Lo 
lulolulo. yakalonga za Yesu mu matang'anilo, 
vyono yo Mwana, wo Mulungu. Na wose wono 
wamuhulika wakezina muno, wakatya, Bi yo yuyu 
mono 'yawagazaga ku Yerusalemi wono 'walicemere- 
zaga litagwa lili? na baha kaza so nghani yiyi, ho 
yawategule wawopwe kuli wakohani wawaha. Ninga 
Sawulo yakacila kuwa na vilungo, yakawasuma 

Wayudiya wono wekalaga ku Damesici, yakwigusha 
nha vyono yo yuyu Kristo. D AA 


U LUGANUZI LUSWANU. Mat. xix. 27.. 


AHO yakapitula Petero yakamutya, Langa ta, 
ase caleka vyose, cikakutyatya;: alu 'mbi 
cotugaci? Yesu yakawatya, Mbeka nghumutyenyi, 
anye mono munhyatyize, mu. wulelwe we kejete kolo 
yakwikala Mwana we: wanhu mwigoda lye nhojo 
yakwe, nanye molokwikala mu magoda ikumi: na 
mejete, mukuling’aniza nghungugo ikumi na nyejete 
za Isareli. Na muli wose mono yalecile kaya, hamba 
wawahaze lunji 'wanakwawe, hambe walumbuze, 
hambe sogwe, hambo nyina hamba -mugolece, 
hambe wana, hamba migunda, se tagwa yangu, 
yalapegwa kali cigana, nayo kohala wumi we cibi- 
tilila. Ninga wenji walongozi walawa wa munyuma ; 
na wa munyuma walawa walongozi. 


U WureeuLweE wa Kristo KU Kaya yo MULUNGU, 
Wono WUTEZAGWA, WEZWE wa . MARYAMU U 
MusinDILE Mono YERIRE. . 


I LILOMBO, - 
(GIVE Mulungu Mudaha vyose, mono kwikalaga 


nhondo zose cikukunenereza gwe go -Muwaha, 
nha vyono Mwanago u mulelwe we ciwene yategulwa 
ku kaya yo Mulungu mhe zuwari yali yena no mu- 
wili nha sese, nha vivyo na sese citegulwe kuli’ gwe 
cina nhumbula nzeru zono zikwemece; ku soko ya 
yuyo Mwanago Yesu Kristo u Mutwa wetu. Heya. 


KWE CIWALAKA. Mal. ii. 1.. 


ANJENYI ta, nolomutuma mutumwa wangu, nayo. 


kolomhenzeze nzila kumwande; no Muwaha 


mono mumulondolaga yalaza mhinicizo ku kaya 


yakwe, yo mutumwa we cilágano, mono mumwendile ; 

u Muwaha we malugu. yakutya, Langa ta, yalaza. 
Hambi mono kolokangalila kwizuwa lyo wuze wakwe 
nani? Na mono yalema lono yalawa yejera nani'mbi 1 
hambi nha yenha moto wo mwenji kanhyi yenha 
sabuni yo mukanzi. .Nayo yalawa kwikala hasi 
nha mwenji, na kanhyi nha mukwema fweza, nayo 
kolowakwema wana wa Lawi, kanbyi yalaweza 
nha zahabu lunji fweza, ho waze wamukumbicilo 
Muwaha ikumbiko lya mu wiling'ano. ” Hobaho 
makumbiko ga Yuda na ga mu Yerusalemi ho gala- 
mwendezo Muwaha nha vyono ku vilo vye 'sonje, na 
ku myaka ye katali.. Nane nilamwejelelenyi ko 
wuling'anize, kanhyi nilawa muhomerezi we mbera 
mbera kuli wahawi, na kuli wasenhya, na kuli 
welaho 'desi na kuli wono wakumwonera mwitu- 
mamile sawo, so lifungu lyakwė, no. mufwilwa, ne 
wana walekwa, na wono wakumuluwajizo mujenzi, 
hamba kunyogopa'ne, nhavi vyo yakutyo Muwaha 
we mihanga. : ` aa 
U LUGANUZI LUSWANU. [uka ii, 22. 

NTA vyaza ficila vilo vyo wezwe wawo ko wulajilize 
LÝ- wa Musa, wakamutegula ku Yerusalemi, wamu- 
lavizyo Muwaha (nha vyono yandikwa mu wulajilize 
wo Muwaha,: Muli wose mulume we citula-nghofu 
kocemwa yali siya kuli Muwaha), wakalavye 'kum- 
biko vyono. zalongwa mu wulajilize wo Muwaha, 
Nziwa nyejete, lunji nyana za nghunda nyejete. 
Baho, hali na munhu ku Yerusalemi, itagwa lyakwe 
Simeyoni; no munhu yuyo yali yali ling’ ani na 
mwihuwilwa kuli Mulungu yalanjililaga lwituzo lwa 
Isareli; no Muhe Mono Yerire yali muli mwene. 
Nayo yagubulilwa no Muhe Mono Yerire, vyono si 
kolofwa, yakali namuwona Kristo wo Muwaha. 
Yakaza ko Muhe mu nyumba yo Mulungu : ne walezi 
wakwe waza 'muleto mwana Yesu, wamutendele 
vyono wo: moto wo wulajilize, ho yamubocerera mu 

miwoko yakwe, . yakamulumbo ‘Mulungu; “yakatya, 
Alu, Go Mutwa wangu, ukunghombola no muwanda 
wako, ko mulomo wako, mbite mholile ; harbi meso 
gangu nha gayiwone mhonelo yako, yono wayi- 
kondyereza hali wanhu wose; wuzeru wo kugubulile 
Makungugo, no lukumyo. Iwe wanhu wako wa Isareli. 
U sogwe no nyina wakawa kwizina zizo zono:zalongwa 
zo mwene; Simeyoni yakawalugutiza, yakamutyo 
nyina Maryamu, Langa ta, mwana: yuyu kawikwa; so 
wugwe no winuce wa wenji muli Isareli; na so 
citanjilo cono cikubedegalwa ; sunga: na gwegwe 
mu nhumbula yako mumaje wopuguza ;. ho gagu- 
bulwe mahweso ge zinhumbula nyinji, Kwali" na 
yunji itagwa lyakwe Ana; muwizi we cicekulu, mwana 
wa Fanuweli; we nghungugo ya Aseri. nayo' yali 
mukombi. muno, yakekala no mulume wakwe myaka 
mpunghati vyono yalawo wuhinza wakwe, nayo. yali 
mufwile sunga myaka makumi munana. na mine; 
mono si yawukaga mu nyumba yo Mulungu; -na mu 
wuleko kulya na mu wulombe, yamuhembaga Mu- 
lungu cilo na misi. Mu cipango cico yaza 'kulawila 
yakamuhonjezo Mulungu, yakalonga zo mwene kuli 
wose. wono walanjililaga wukombozi wa Yerusalemi, 
Nawo waza kondya kukwiza zose .za:mu wulajilizė 
wo Muwaha, wakawuya ku Galili, ku kaya yawo ya 
Nazareti, Ale u mwana yuyo. yakawiluka, yakawa 
ne vilungo; yakamemywe mahala: ne lihewa lyo 
Mulungu likawa muli mwene. Sa 


I Lizuwa Lya Martıya Mono Y ERIRE, 


I LILOMBO. o a 
WE Mulungu Mudaha vyose, mono wamuha- 
liliza Matiya. u Mwitumami wako u mwihu- 
wilwa mu witumami wa Yuda u mugaluci, yawe 
muyagwe ne Watumwa i we likumi ne wejete., Uta- 
zaje Mukung'ano wako ho' wulece kuwa Watumwa. we 

cisungu ca mbuli, weze lanjizwa kanhyi wukuto- 
ngwa ne wadimidimi we mbeka i wehuwilwa; ku 
soko ya Yesu Kristo u Mutwa wetu, Heya. 


, I CIWALAKa. Metumoi. Ì5.. 


MY wilo vivyo. Petero yakema haciligati ya we 
411: . cimanyi, yakalonga (kwali na; mhuga ya wanhu 
:wono wali wehangulize hamonga, nhe "gana na makumi 
mejete); Wandugu zangu, cinojere mandiko gafisi- 
rizwe, gono -yamula kulonga Muhe Mono Yerire. ko 
mulomo:wa. Dawudi za Yuda, mono yali mutonji 
wa. ”wono .wamwibata' Yesu; Hambi nha cali ci- 
walilizanwe nayo, yakatuga igawo lyakwe mu witu- 
mami wuwu.. Munhu yuyo yatuga cigundu se 
"kungu lyo wubi wakwe; yakagwa gubama, yaka- 
bahuka “hagati,”i matumbu gakwe gose gakamwa- 
guka. Yikakumuka muli, wose wono wali wekaye 
mu Yerusalemi ; sunga cigundu cico cacemagwa mu 
milonjere ya cinyo kwawo Akelidama, co, Cigundu 
ce sakami, Hambi nha yandikwa mu walaka we 
Zaburi, Wikalo wakwe liweze 'tongo, hambe munhu 
wowose. yalece kwikala mumo :. no, Wubilicizi wakwe 
yunji yawusole, :Holeka mu wanhu wono cij endanaga 
nase mu mapango gose gono Muwaha Yesu yazaga 
muli 'se, wulawo wo wibaputizo wa “Yohana, sunga 
izuwa lilya lyono yanyasulilwa hali 'se, cinojere muya- 
wo monga yawe muhomerezi hamonga nase zo wuzuce 
wakwe. Wakawika wejete, Yusufu mono yace- 
magwa Barasaba, liyagwe Yusito, na Matiya. 
Wakalomba; wakatya, Gwe, -g0 Muwaha,: mono 
umanyile zinhumbula ze- wanhu wose, alu ulajile 
muli” wawa- vyono. wejete mono ‘'uhaguye, 'yahalile 
witumami 'no wutumwe wuwu, wono;yasulumhusa 
Yuda; :ho yabito kwakwe mweneco:: Wakawawicila 
viwagwa ; ne viwagwa vikamwihaga Matiya ; nayo 
yakawalilizanwa ne watumwa we likumi na monga, ` ` 

U LUGANUZI LUSWANU. Mat. xi. 25. 


IDAHA cicilya. Yesu yakapitula yakatya; Nghu- 
kulumba, Gwe Baba, Mukala wulanga ne 'nze, 
vyono wahundika zizi kuli we mahala na wo wizuce, 
ukawagubulila wagarika : heya, Baba, nha vivyo vyo 
wawona viswanu hali’ gwe. Nali- ndavizwe vyose 
no Sogo yangu: na hasina mono. yamumanyile 
Mwana, langa Sogo yo munhu; hamba hasina mono 
yamumanyile -Sogo yo münhu, langa Mwana, na 
muli wose mono Mwana yendile yagubulilwe. Muze 
kuli'ne, anye wose mono mukalaye -na mono mu- 
vunice, nane noniucehezenyi. Mwiwicile lubano 
lwangu, mwiyijize muli 'ne; hambi 'ne nha nili 
mupolo no mutima wangu musina nhyeya: nanye 
mowona wuceho mu nhumbula zenyu. imbi: lu- 
bano lwangu nha luperu, no WAA si muzito;” 


U WULONJERWE WA WEO U MusindILe U 
MULUGUTIZWE Mono: Yasin. 


r LILOMBO, 


WE Muwaha cikukunena ucijidile lihewa wako 
mu nhumbula zetu; nha vyono cimanyile' ko 
wulonje wa malayika zo wulelwe wo Mwanago. Yesu 
Kristo, nha vivyo ko musalaba -no wugaye wakwe, 
wo cize cificile ku wuwaha wo wuzuce wakwe; ku 
soko ya yuyo Yesu Kristo u Mutwa wetu. Heya. 


KWE CIWALAKA. Isaya vii. TO, 


U MUWAHA. yakamulonjera Ahazi kanhyi, yaku- 
tya, Umusace Muwaha Mulungu wako -cita- 
njilo; usace ca kusi, hamba ca mucanya.. Ninga 
Ahazi yakatya, Si nosaka 'yaye, hamba si 'nomujero 
Muwaha. Yakawa kutya, Hulicizenyi ta anye .nyo 
we mhuga ya Dawudi. Yo ng'hani ndodo’mbi ku- 
kataze wanhu, kanhyi. momukataza” no Mulungu 

wangu'lo.? Holeko, Muwaha mweneco kolomupe- 
renyi citanjilo; Lanjenyi kanhyi, u Musindile kolote- 
gula'nda, kanhyi kololela mwana we cilume, nayo 
kolomucemere 'tagwa lyakwe Emanuweli. Kolowa 
kulya tilazi no wuci, ho yamanye kulema zo wubi, 
no kwihaguzize maswanu. 


U LUGANUZI LUSWANI. Luka i. 26. 


LE mu mwezi wo mtandatu malayika Gaburiyeli 
yatumwa yakulawa kuli Mulungu yabite ku kaya 

ya Galili, itagwa lyayo Nazareti, ku muhinza mono 
yali mubanywe no mulume itagwa lyakwe Yusufu, we 
mhuga ya Dawudi ; ne litagwa lyo muhinza Maryamu. 
Yakenjila kwakwe, yakatya. Lamucenyi, gwe mono 
mulugutizwe, u Muwaha nha yali hamonga nagwe 
uli mulugute muli wacekulu. Ninga yakatununhika 
muno'so nghani yiyi, yakehwesa mu nhumbula yakwe 
wuwu wo mulamuci. Malayika yakamutya, Ulece 
kogopa : Maryamu: hambi' nha. kuwona ihewa kuli 
Mùlungu.:: Na. langa ta, kotuga 'nda, kolela mwana 
wa cilume, ne 'tagwa lyakwe komucemera YESU. 
Yuyo kolowa muwaha, kocemwa Mwana wa Yulya 


Mono Yalawiliciye Muli Vyose: no Muwaha Mulungu 


komupera ligoda lyo sogwe Dawudi: nayo kolotema 
mu mhuga ya Yakobo sunga myaka ne cibitilila ; 
no wutemi wakwe'si wulawa na ndumo. Maryamu 
yakamutya malayika, Yowa wule nghani yiyi, nha 
si manyile mulume ? Malayika yakapitula yakamu- 
tya; U Muhe-Mono Yerire kokuziza, ne vilungo vya 
Mono Yalawiliciye Muli Vyose vyokusiciliza : holeka 
co cerite cono colelwa nagwe cocemwa, u Mwana 
wo. Mulungu; Na langa ta, nduguyo Elizabeti, nayo 
yena 'nda ya mwana wa cilume mu wukombi wakwe: 

no mwezi:'wuwu wo wo mtandatu kuli mwene mono 
yatezagwa yali mhende. Hambi nha hasina nghani 
yono: yilawile kuli Mulungu yono si yowa yili vilu- 
ngo. Maryamu yakatya, Langa ta, nili muwanda wo 


EAEg ra Wa 

Muwaha ; ziwe muli 'ne nha vyono-ulonjile. “Malayika 
yakatuluka. ~- E par Sie NE z 
I Lizuwa Lya MARUKO:- Mono YERIRE,..... 
zai WA I LILOMBO. 0 l 
WE Mulungu Mudaha vyose, mono wawufunda' 
G Mukung'ano wako wono werire kwe mafundo 
ga kucanya ga Maruko u Muganuzi mono yernre; 
ucitaze cilece kupemheruswa nha cili wana” ne 
mabeho ge mafundo go wulambi-lambi, langa cize 
cikamizizwe mu mbeka yo Luganuzi lwako u Lu- 
swanu lono lwerire; ku soko ya. Yesu Kristo u 
Mutwa wetu. Heya. mal 
I CIWALAKA. Ef. iv. T. 

NGA capegwa wose munhu ihewa ha nghango 
N' ye cijero ce cipegwa ca Kristo. Holeka yakutya, 
Lono yananucila kucanhya, yagalula ngaluzi, Yaka- 
gawila wanhu vipegwa. (Ale yiyo, Yananuka, cici’mbi 
langa ku wutya kanhyi yatima  yamula :ko- ku 
mbavu za hasi ze-yinze? Mono yatima yo. yuyu 
kanhyi mono yananuka kono. wusulutiye  wulanga 
wose, ho yamemereze vyose.) Kanhyi yawawika 
wanji watumwa; na wanji; wawizi; na wanj, 
waganuzi ; "na “wanji, wadimi na wejizi; 80.. wu- 
kwilaniciza wono werire, ko ku mulimo wo witumamt, 
ko ku wusikamyo-muwili wa Kristo -sunga cize cifice 
wose ko ku wumonga wo wikuwilo; na ko ku wumu- 
manya-Mwana wo: Mulungu, ko”ku munhu mono 
yakanjile, ko ku cijero ce cimo co wumemerecere wa 
Kristo: ho' cileċe kuwa cili- wadodo “kanhyi, veiku- 
yumvywayumvywa kanhyi 'cikuluwajizwa na mbeho 
yose yo wijizi; no wukoci-we wanhu, mu wungwere, 
mu wusugu wo wajilizi ; langa lono'cikwibate mbeka 
mu wiyendi; ho cimuwilucilaje muli zose, mono: yo 
mutwe, Kristo; muli yuyo muwili wose- wukulu- 
mbicizwa kanhyi wulunzizwe hamonga s0' vilunzwa 

vyose vyo wulule, vyono winha witume we cilunzwa 
cimonga cimonga mu cijero cayo, cikuwiluso muwili 
ko ku wizenga weneco mu wiyendi.. AA iye acg 


U LUGANUZI LUSWANU. Yo. xv. 1. 

F. r yo nene munhogoni we mbeka, na Baba yo 

mulimi. Muli 'ne itambi lyo lyose lyono.si li- 
lelaga, kaliwusaga: na lyono lilelaga, kalyezaga, ho 
licile kulela. Alu nye mwera so nghani yono nimu- 
lonjerenyi. Mwikalaje muli nene, nane muli nye- 
nye. Nhe litambi vyono si lyosuma kulela . lili 
wene, hono lilece kwikala mu munhogoni; ale 
hamba muwe nyenye, hono si mwikaye muli nene. 
Ane yo nene munhogoni, anye muli matambi: 
Mono kekalaga muli nene, nane muli mwene, yo 
kalelaga muno: hambi hono hasina nene mha si 
mosuma kwituma cinji. Munhu hono yalece kwi- 
kala muli nene, yakutagwa kunze nhe litambi, nayo 
yakunyala ; wagakongholaga, wakugataga mu moto, 
gawa kutakamila. Hono mwikalaje muli nene, ne 
zinghani zangu zikalaje muli nyenye, sacenyi vyose 
vyono mukuhila, motendelwa. Nba vivyo Baba 
holeka kakumyagwa, hono mulele muno; nanye 
mowa wejizwa wangu. Nha vyono yanyenda Baba 
nane vyo nimwendilenyi 'nye: mwikalaje mu 
wendo wangu. Hono mwibataje malajilizo gangu, 
mokwikala mu wendo wangu; nha vyono 'ne nibate 
malajilizo. ga Baba, nikaye mu wendo wakwe. Zizi 
nimulonjerenyi, nyemo yangu ho yiwezaje. muli 
nyenye, ne nyemo yenyu ho yikwile. 


I LIZUWA LYA FILIPO NA YAKOBO Wono WERIRIE, 
I LILOMBO. 
WE Mulungu Mudaha vyose, u wumanya gwe- 
gwe wo wumi we myaka ne cibitilila; Ucitaze 
cimumanye mbeka Mwanago Yesu Kristo vyono yò 
nzila ne mbeka, kanhyi no wumi; nasè'ceze kwiga 
CIGOGO COM. PR. H 

Watumwa wako wono werire Filipo na Yakobo, ho 
ciwe jendera nhondo zose mu nzila yono yibitile ku 
wumi we cibitilila, ku soko ya Yesu Kristo u. Mu- 
twa wetu. Heya. 


I CIWALAKA. Yakoboi. 1. 


AKOBO, muwanda wo Mulungu na wo Muwaha 
Yesu Kristo, ku nghungugo ikumi na nyejete 

za mu wiyagale, lamucenyi. Mutezaje zose yo nyemo, 
wandugu zangu, kolo mukugwila mu majero ganji- 
ganji; kuno mumanyile vyono wujelwe wo wihuwilo 
wenyu wunozaga ngola. I ngola nayo yeze na 
mulimo wukwilaniciye, ho mweze mukwilaniciye 
kanhyi muli mututu, hamba kwanjila cinji. Ninga 
muyenyu yunji hono yanjiye mahala, yalombe kuli 
Mulungu, mono yakuwapera wose ko wugayilanze 
hamba kususha ng'o; nayo kopegwa. Ninga yeze 
kulomba yehuwiye, si yakwihwerera : hambi mono 
yakwihwerera nha yenhe 'wingo lye lilenga likupe- 
mheruswa ne mbeho likugumilwa. Hambi munhu 
yuyo yalece kutya kopegwa cinji no Muwaha ; 
munhu mwihwesa nyejete, yakukangamyanga mu 


nzila zakwe zose. Ningo ndugu muciwa yeyilumbile 
wuwaha wakwe: u musawi nayo, vyono yaciwape: 


vyono koloherera nhe 'luwa lye mahanze. Hambi 
lizuwa nha likuwalika na moto mukali, likunyaza 
mahanze; ne liluwa lyayo likugwa, no wuswanu 
we mumbwa yalyo wajilila : ale nha vivyo no musawi 
kolowembuka mu njenda yakwe. Mumoti munhu 
mono yakukangalilo 'jelwe: hambi kolo yeza -nha 
yalumbwa, nha kopegwa mukumbo wo wumi, wono 
Muwaha yawehuwiziza wono wamwendile, 


U LUGANUZI LUSWANU. Yo. xiv. 1. 


i TULECE kutununhika mu nhumbula : mumwihu- 
wiye Mulungu, munyihuwile na nene. Ku kaya 

ya Baba ko wuli wikalo winji;. mhali si nha vivyo, 
-nali nimulonjerenyi; hambi :mha nghubita kumu- 
'wikanizizenyi wikalo.. Na' hono mbite,- nghamu- 
wikanizizenyi wikalo, nolowuya, ho, nimucemerenyi 
kwangu; hono ho nili 'ne, nanye bo muweze. Na 
kono nghubita, muyimanyile “nzila. Tomaso yaka- 
mutya, Muwaha si cimanyile kono ukubita ; alo ho 
coyimanya wule nzila? Yesu yakamutya, Nha yo 
nene nzila, ne mbeka, no wumi: munhu si kamu- 
zizaga Baba, langa muli nene. Mhali mumanye 'ne, 
ho mwali mumumanye na Baba: alu na lulu mumu- 
manyile, kanhyi mumuwona. Filipo yakamutya, 
Muwaha, ucilajile Sogo yo munhu, nase cokwiguta.. 
Yesu yakamutya, Alo vilo vyose vivi vyono nikalaga 
nanye, ho uwe si umanyile 'lo, Filipo? mono ya“ 
mbwene 'ne kamuwona na Baba; alo kutya wule; 
Ucilajile Sogo yo munhu ? Alo si: wihuwiye vyono 
'ne nili muli Baba, nayo Baba. yali muli nene? zi- 
nghani zono nimulonjerenyi nha si nghulonga no 
mweneco du: langa Baba mono yekaye:muli nene 
yo ketumage metumo gakwe. Munyihuwile vyono 
'ne nili muli Baba, nayo Baba yali muli nyenye: 
lunji munyihuwile so metumo geneco. Mbeka, 
mbeka, nghumutyenyi, Mono yanyihuwiye, i me- 
tumo gono nitumaga nayo kogetuma; ne mawaha 
gono 'gacizize gaga kologetuma ;. vyono "ne nghubita 
kuli Baba. : Na muli zose: yono molosaka mwitagwa 
lyangu, yo nolokwituma, u Sogo yo munhu ho yaku- 
mizywe muli Mwanagwe. Hono musace cinji mwita- 
gwa lyangu, vyo nonoza. ai 
AA a u y ang, S p j s å 
I LIZUWA Lya BARANABA U MUTUMWA MONO YERIRE. 
aa ; I LILOMBO. -> ; 
YWE Muwaha. Mulungu Mudaha vyose,. mono 
'wamupera Baranaba u Mutumwa wako mono 
yerire vye lihewa vinji vyo Muhe; cikukunena nase 

ulece kucima vye lihewa vyako'i vinji, kanhyi ucipere 
vilungo vyo kuvitumila nhondo zose ko wulumbwe 
no wukumywe wako; ku soko ya Yesu Kristo. u 
Mutwa wetu. : Heya. 
I CIWALAKA. Metumo zi. 22. 

F ZAWO :zikahulikwa mu makutu go mukung'ano 
wono wali ku Yerusalemi: nawo wakamutuma 
Baranaba yabite sunga ko ku Antiyokiya: nayo, 
yaza fika; no kuwona ihewa lyo Mulungu, yakase- 
cerera ; yakawanena wose, welunze no Muwaha mu 
wuhile wa mu nhumbula : .vyono yah munhù mu- 
swanu, yali yamemile Muhe Mono Yerire no wihi- 
wilo:. wanhu. wenji wakonjerezeka : kuli Muwaha. 
Yakabita ku Tariso yamulondole Sawulo : nayo yaza 
muwona, yakamuleta.: ku :Amtiyokiya. Kukawa, 
sunga mwaka mtutu wekongholelaga -hamonga “no 
mukung'ano, wakejiza wanhu wenji ; nawo i. wejizwa 
ho wamulile kucemelwa Wakristiyano bahalya ha Anti- 
yokiya. Du, mu vilo vivyo wakatima wawizi waku- 
lawa Yerusalemi sunga ku Antiyokiya: :Yakema 
muyawo yumonga itagwa lyakwe Agabo, yakalajila 
mu Muhe vyono kolowa ilogo iwaha kononze kose: 
nalyo likagwa mu vilo vya Kaludiyo. `I wejizwa 
wose, munhu ha nhango yakwe,. wakelumbila ku- 
wategulila ”wutazi we zindugu “wono wekalaga mu 
Yudiya: vyo watenda, wakuwategulile wanyamhala 
mu miwoko ya Baranaba na Sawulo. - `- ji ; 

U LUGANUZI LUSWANU. . Yo. xv. 12. i 

LI lye 'lajilizo lyangu, mwiyendaje nha vyono 
nimwendilenyi nye. Hasina munhu mopo. yena; 
wendo wucizize wuwu, munhu yasuze wumi wakwe 
so wambuya zakwe. Anye muli wambuya zangu, 
hono: mwitume zono nghumulajilizenyi.” “Si nghumu;; 
cemenyi wawanda kanhyi; hambi muwanda nba si 


yamanyile zono ketumaga” mutwawe; : ninga’ ne 

nimucemenyi. wambuya; hambi zose. zono nahu- 
lika; kuli Baba nha nimulanjizenyi 'nye. Anye 
si mwanyihaga 'ne, langa 'ne;.namwihajenyi 'nye, 
nghamuwagulenyi 'nye, .ho:. mubite mweze kulela 
mikalo, ne mikalo yenyu:yikale; muli zose zono. mo- 
mulomba Baba mwitagwa lyangu, komuperenyi. 


I LIZUWA LYA YOHANA U MUBAPUTIZI MONO ERIRE: 


KA I LILOMBO. 

(AE Mulungu Mudaha vyose, ko wugolangole 
A. wako u mwitumami wako Yohana u Mubaputizi 
yalelwa ko wizine, yakatumwa yamupenzeze nzilo 
Mwanago: Mukombozi wetu ko wuganule wo wu- 
nene, . Ucitazaje ceze tyatye mafundo gakwe ne 
mikalile yakwe yono yerire, ho cinene mbeka nha 
vyono yatezaga mweneco; kanhyi ceze kwigo luzu 
lwakwe mu wulonga mbeka, na mu wutacilo wubi ; 
kanhyi ciwe, kangalililo ` wugaye wa ku soko. ye 
mbeka; ku soko ya Yesu Kristo u Mutwa wetu, 

Heya. ` E E sept 

-c KWE CIWALAKA. Isaya xl. t. 

USINDAMIKAJE, muwasindamikaje wanhu 
wangu, vyo yakutya Mulungu wangu. Mu- 
yilónjere Yerusalemi zo wusindamice; muyicemere- 
ze, vyono vilo vyayo vye milewo vyamalika ; kanhyi 
vyono wavu wayo wanenerwā; hambi nha yapegwa 
no muwoko -wo Muwaha yikawuyajizwa kejete ku 
wubi wayo.” I lizi lya mono yakwatucila mu nyika, 
likutya, Mumupenzezo Muwaha nzila mumugolosezo 
Mulungu wetu lipalilo mu nyika. Malolo gose 
golofucilizwa, ne matunda ne vigongo vyose vyo- 
lotenjelemulwa; ne vipeto vyologololwa,. ne hanhu 
he sasala-sasala holotelemezwa. No wuwaha wo 


Muwaha :wolokwanzalikwa, .na we zing'huli: wose; 


walawonera hamonga. Hambi u mulomo wo Mu- 
waha nha wo wulonjile. I lizi lyatya, Ucemereze;: 


O On ae e ea e NI --- -- 

U mwene yakatya, Nocemereza ciclo? We zing- 
'huli wose nha mahanze, no wuswanu wawo wose 
winha liluwa lya mu mugunda. I mahanze gaku- 
nyala, i liluwa likuwomba, hambi u Muhe wo Mu- 
waha nha wukugaputa; tuti i wanhu go mahanze. 
I mahanze gakunyala, i liluwa likuwomba, lange 
ng'hani yo Mulungu wetu yowa kwikala myaka ne 
cibitilila, Gwe go Sayuni, mono ukuleta zing’hani 
ziswanu, unanuce kwitunda litali gwe go Yerusalemi 
mono ukuleta zing'hani ziswanu, wimile lizi lyako 
wihindile: weze kulinula, ulece kogopeza; uzi- 
lónjere zikaya za ku Uyohudi, utye, Mumulanje ta 
Mulungu wenyu. Langa to, Muwaha Mulungu kolo- 
kuza yene vilungo, u muwoko wakwe wo kolotemera ; 
langa ta i lifungu lyakwe vili hamonga nayo, no 
murimo wakwe wuli halu mweneco. Kolodima litewa 
lyakwe nho Mudimi, kolozikunziza mu muwoko wakwe 
nyana ze zing'holo, kanhyi kozitegulila mu mhambaga 
yakwe, kanhyi, zono zipapile kozilongolela. 


U LUGANUZI LUSWANU. Lukai. 57. 


LE vilo vya Elizabeti vyo kulelela vikafika ; yaka- 
À lela mwana wa cilume. I wayagwe ne wanduguze 
wakahulika vyono Muwaha kamwinjifizya lihewa 
lyakwe; wakasangalalana nayo. Kukawa mwizuwa 
lyo munana ho wakaza kumugotola mwana ; wahilaga 
kumucemera itagwa lyo sogwe, Zakariya. U nyina 
yakapitula yakatya, Ng'o ye; langa kocemwa Yo- 
hana. Wakamutya, Mu wanduguzo musina .yunji 


mono kacemagwa litagwa .lilyo. Wakamusonhelela' 


sogwe, yakuhila yacemelwe itagwaci.: Nayo yaka- 
saka cibanhi, yakandika, yakutya, Itagwa lyakwe 


Yohana. Wose wakezina. Lo -lulolulo mulomo' 


wakwe wukadiguka, no lulimi lwakwe lukahogoha, 
yakalonga, yakumulumba Mulungu. Woga wuka- 
webata wose wono wali. wekaye -behi nawo: no' ziza 
zose zikakumuka kose mu matunda ga Yudiya. 


I LIZUWA LYA PETERO MONO YERIRE. 199 


Na wose wono wazihulika wakaziwika mu zinhumbula 
zawo wakutya Alo kowa yenha wule mwana yuyu? 
Hambi muwoko wo Muwaha nha wali hamonga nayo. 
No sogwe Zahariya yakamemywa Muhe Mono Yerire, 
yakawila, yakutya, Yalumbwe Muwaha, Mulungu 
wa Isareli; hambi' nha kawaziza kawanozeza wuko- 
mbozwe wanhu wakwe, yakacinulila lihembe lye 
mhonelo mu mhuga ya Dawudi u mwitumami wakwe 
mha vyono yalonjera mu milomo ye wawizi wakwe 
wono werire wono wawa sunga ku wimo we ’nze, 
mhonelo kuli walugu wetu, na mu miwoko ya wose 
wono wacisulile; kuwawonela lusungu wasetu, 
no: kukumbucila cilagane cakwe cono cerire; wilahe 
wono yamwilahila Aburahamu setu, vyono kocipera 
cipone mu miwoko ye walugu wetu cimwitumamilaje 
cisina woga, cerire na cili ling'ani hali mwene vilo 
výetu vyose. Nagwe, go mwana, kocemwa muwizi 
wa Yulya Mono Yalawiliciye Muli Vyose: hambi 
nha kolongola hali wusu wo Muwaha umunozerezeze 
nzila zakwe ; ho uwamanyize wanhu wakwe mhonelo 
mu. wunenelwe wo wubi wawo, so nhumbula yo 
lusungu yo Mulungu wetu, holeka wudandawuce wa 
ku wulanga wocificila, kuwamulicila wono wekaye 
mu ċiti na mu mwenzenze we 'fwa; no- kutonga 
migulu yetu mu nzila yo mulamu. U mwana yaka- 
wiluka, yakonjerezeka vilungo mu nhumbula, yake- 
kala mu nyika sunga kwizuwa lyo wilajile wakwe kuli 
Isareli. ; ; 


I. LizuwaA Lya Perego Mono YERIRE. 

; I LILOMBO, 

PAi Mulungu ‘Mudaha vyose, mono. wamupera 
A Petero Mutumwa wako mono yerire i viswanu 
vinji so kuli Mwanago Yesu Kristo, kanhyi uka- 
mulajiriza yadimaje litewa lyako. Cikukunena 
uwatazaje: Wabilicizi wose ne Wadimi wose weze 
ganule Ng'hani yako yono yerire wapiligaye, kanhyi 

uwatazaje ne wanhu weze kamisa yiyino, ho waze 
wapegwe cipómbero ce nhojo ye cibitilila ; ku soko 
ya Yesu Kristo u Mutwa wetu. Heya. 


; I CIWALAKA. Menimo xü. 1. 
M” vilo vivilya Herode mutemi yagolola miwoko 
yakwe yawatendele vibi wanji wa mu muku- 
ng'ano. Yakamuwulaga Yakobo u muwahawe wa 
Yohana no mumaje. Yaza wona vyono yiwendeze 
Wayudiya, yakacila sunga yakamwibata Petero. , Vyo 
vilo vye mikate yono si yisasize, Yaza kondya kumwi- 
bata, yakamuwika mu cidindilo, yakamulavya kuli 
wasirikale wa'ne wane wali ha'ne wamwikalize; 
yakuhila i Pasaka yeza puluta yamulavye kuli 
wanhu. Du, Petero yakakamisizwa mu cidindilo : 
ninga wulombe wono si wudilaga kuli Mulungu wuka- 
nozwa mu mukung'ano kuso mwene. Na lono Herode 
yasakaga kumulavya, cilo cicilya Petero yali yagonile 
hagati ye wasirikale wejete, muwopwe ne manyolo 
mejete: ne walindilizi wali ha. mulango wakugoza 
cidindilo. Kumbe, malayika wo Muwaha, yakema 
hali mwene, wuzeru wukabulila mu nyumba : yaka- 
mutowa Petero ha lubavu, yakamusinhusa, yakutya, 
Winuce mbera. I manyolo gakadumuka mu mawoko 
gakwe.. Malayika yakamutya, Witunje, uvwale ma- 
latu. Yakanoza nha vivyo. Yakamutya, Wikumbe 
mwenda wako, unhyatye. Yakalawaniza, yakamu- 
tyatya; hamba si yamanya vyono mbeka yono 
yatendwa na malayika, langa yaganicizaga nha vyono 
yawene wupumulilwe. Waza puluta ligozezo lilongozi 
na lye kejete, wakafika ku luzizi lwe cuma lono vido- 
mile ne "kaya; lukawadigucila luli wene: wakala- 
waniza, wakakola nzila monga ; lo lulolulo malayika 
yakamuleka. Petero yaza kugalanduka, yakatya, 
Alu: ’manya he, vyono Muwaha katuma malayika 
wakwe kandavya mu muwoko wa Herode, na mu 
wulanjilile wose we likungugo lye Wayudiya. 

U LUGANUZI LUSWANU. Mat. xvi, 13. 


LE lono Yesu yaza kufika ku mbavu za Kayisariya 
Filipi, yakawawuza wejizwa wakwe, yakutya, 
Wanhu watezaga 'lo u Mwana we wanhu yo nani? 
Wakatya, Wamonga wakutya Yohana u Mubaputizi ; 
wamonga, Eliya : na wanji, Yeremiya, hamba yunji 
wa muli wawizi. Yakawatya, Ninga 'nye ma, mu- 
kunhya nene nani? Simoni Petero yakapitula ya- 
katya. Agwe yo gwegwe Kristo, go Mwana wo Mu- 
lungu mumi. Yesu yakapitula yakamutya, Uli 
mulugute, Simoni Bari-Yona: hambi nghuli ne 
sakami nha si zikugubuliye, langa Sogo yangu mono 
yali ku wulanga. Nane kanhyi nghukutya, yo 
gwegwe Petero, na mwitalawe lili nowuzenga mu- 
kung'ano wangu ; ne zinzizi za Hadesi si zilawusuma. 
Nokupera vidigulilo vyo wutemi wa ku wulanga : co 
cose cono‘ kociwopa kononze cowopwa ku wulanga : 
na co cose cono kociwopola kononze cowopolwa ku 
wulanga. 


YAKOBO Mono YERIRE MUTUMWA. 


I LILOMBO. 


WE Mulungu wo lusungu, nha vyono Yakobo 
mono yerire U Mutumwa wako leka yaleko 
sogwe ne vinhu vyose vyono yali yena navyo, 
yakawa yahuliko lucemo lwo Mwanago Yesu Kristo, 
yakawa kumutyatya; ucitaze nase- cilece wusulu- 
mizi wose wa. kononze na wa mu muwili, cikalaje 
cityatizye. malajilizo gako gono gerire;' ku soko ya 
Yesu Kristo u Mutwa wetu. Heya. 


I CIWALAKA., Metumo xi, 27; ne lipinga lye lifungu xii, 

U; mu vilö vivyo wakatima wawizi wakulawa 

Yerusalemi sunga ku Antiyokiya. Yakema mu- 

yawo yumonga itagwa lyakwe Agabo, yakalajila 
H* 


eume a a a 

mu Muhe vyono kolowa ilogo iwaha kononze kose: 
nalyo likagwa mu vilo' vya Kaludiyo. I wejizwa, 
munhu ha mhango yakwe, wakelumbila kuwa- 
tegulila wutazi we zindugu wono wekalaga mu 
Yudiya: vyo watenda," wakuwategulile wanyamhala 
mu miwoko ya Baranaba na Sawulo. Mu vilo vivilya 
Herode mutemi yagolola miwoko yakwe yawa- 
tendele vibi wanji wa mu mukung'ano. Yakamu- 
wulaga Yakobo u muwahawe wa Yohana no mumaje, 
Yaza wona vyono yiwendeze Wayudiya, yakacila 
sunga yakamwibata Petero. 


U LUGANUZI LUSWANU. Mat, xx. 20. 

AHO nyina ye wana we cilume we Zebedayo 
B yakamuziza ne wanagwe we cilume, yakamu- 
hemba, yasakaga cinji kwakwe, Yakamutya, Uku- 
sakaci? Yakamutya, Utemezye wanangu wawa vyono 
wejete wekale, yumonga muwoko wako wo kulume, 
no muyagwe wo muwoko wo kucekulu, mu wutemi 
wako. Ninga Yesu yapitula yakatya, Si mumanyile 
cono mukusaka. Mosuma 'mbi kung' wera cipeyo 
cono neza kung'wa nene? . Wakamutya, Cosuma. 
Yakawatya, Mbeka molong'wera cipeyo cangu: 
ninga ku wikala ku muwoko wangu wo kulume, no 
ku muwoko wangu wo kucekulu, ko si kwangu nene 
ndayve, langa kuli wawa wono watemezwa no Sogo 
yangu. Waza hulika wawalya we likumi, wakawa 


. 


kuwasimbila wawa munhu no mwanakwawe. Ninga 


Yesu yakawacema, yakatya, Mumanyile i watemi we. 


Makungugo vyono wawabanile, ne wawaha wawo 
watemile muli wene. ` Kuli 'nye si zowa nhä vivi: 
ninga muli wose mono yakuhila kuwa muwaha muli 
nyenye yo kowa mwitumami wenyu; na muli wose 


mono yakuhila kuwa mulongola muli nyenye yo 


kowa muwanda wenyu : nha vyono Mwana we wanhu 
si yaza yetumamilwe, langa yetume, no kusuzo wumi 
wakwe se "kombo lya. wenji. 

I Lizuwa Lýa BATOLOMAYO MONO YERIBE U 
i MUTUMWA. 


I LILOMBO. 


WE Mulungu Mudaha :vyose we myaka ne 


cibitilila, mono wamutaza Mutumwa wako Bato- 
lomayo: ho yehuwilaje. huwili-húwili Ng'hani yako, 
kanhyi yeze yiganula ; Cikukunena utazaje no Mu- 
kung'ano wako wuyendaje Ng'hani wyilya.. yono 
yehuwilo mwene; kanhyi weze yiganula no kuyi- 
kamisa yiyo ; ku soko ya Yesu Kristo u Mutwa wetu. 
Heya. 


I CIWALAKA. Metumo v. 12.. 


TA ku miwoko ye watumwa vikanozeka vitanjilo 
vinji na mezino menji muli wanhu; wakawa 
kuko wose na nhumbula monga kwikumbo lya Solo- 
mona. Ninga muli wanji. hasina munhu mono yeje- 
rera kwilunza nawo: langa i wanhu wakawakumya ; 
na wono wehuwila wakamonjerezecera Muwaha, ma- 
puga ga walume ne wacekulu; sunga na mu nzila 
kunze wawalavyaga watamwa, wawawikaga mu 
malili na mu zinhyingo, Petero kolo yakupuluta, 
hambo mwenzenze wakwe wumuficile yunji muyawo; 
Na kanhyi wakekonghola iwuta lya mu makaya ga 
mu mheromhero ya Yerusalemi, wakuleta watamwa, 
na wono wagazikaga ne macisi mavu: nawo waka- 
ponywa wose. 


U LUGANUZI LUSWANU. Luka xxii. 24. 

WALI na wiwanganile muli wene, wa hayi mono 
yatejigwe muwaha. . Yakawatya, I watemi we 
makungugo wawabanile; nawo wono- watemile muli 
wene. watezagwa Watazi. Ninga kuli 'nye vyo si 
vinha: langa u muwaha muli nyenye, yaweze nha 
mudodo; nayo mono kowa mulongozi, yaweze nha 
mono yakwitumama., Hambi wa hayi muwaha, mono 

yekaye ha ndigwa ; hamba mono yakwitumama ? si 
yuyu mbi mono yekaye ha ndigwa ? ninga’ne muli 
nyenye ninha mono yakwitumama. Ninga 'nye yo 
nyenye mono caswezanaga nane mu majero gangu ; 
nane nghumutemezenyi wutemi, nha vyono Baba 
yanhemezeza, ho muwe kulya no kung'wa ha wulilo 
wangu mu wutemi wangu; nanye molokwikala mu 
magoda mukuling'aniza makungugo ikumi na mejete 
ga Isareli, : r a a Ai 

I LILOMBO, 


ATT Mulungu Mudaha vyose, mono wamucema 
Matayo ko Mwanago yawuce ku wuhombero 
ho yawe Mutumwa, kanhyi Muganuzi ; -Ucitaze nase 
cilece wusulumizi wo wudobo wubi wose no wulangu 
we sawo, kanhyi ceze kumutyatyo 'Mwanago yuyo 
Yesu Kristo, mono mwikalane mukutemana na gwe-: 
gwe no Muhe mono yerire, Mulungu monga myaka 
na myaka. Heya. ; : 
I CIWALAKA, 2Koriv. t o 
lE iea vyono cina witumami wuwo, nha vyono 
cawonelwa lusungu, si cikutimba : ninga calema 
ze cinyele ze cevu, si cikujendera mu wungwere, 
hamba kuyidawiriza nghani yo Mulungu; langa mu 
wanzalike mbeka mo cikwitujilo 'lumbwe ku ciserinji 
ce wanhu wose hali Mulungu. Ninga luganuzi lwetu 
luswanu hono luhundikwe, luhundikwe kuli wono 
wakwajilila : muli wawo u mulungu we yinze yiyi 
yawabofule mahala wono si wehuwiye, U wuzeru wo 
luganuzi luswanu wo lukumyo lwa Kristo, we hwani 
yo Mulungu, ho wulece kuwatandazucila. Hambi 
nha si cikwiyiganula co weneco, langa Kristo Yesu 
nho Muwaha, na sese co weneco: nha cili wawanda 


wenyu ku- soko ya Yesu... Vyono yo Mulungu, monec: 

yatya, Wuzeru wolobulila mu citi, mono yabulila 
mu nhumbula zetu, sunga kwenzeruso “manye wo 
lukumyo lo:Mulungu mu wusu wa Yesu Kristo... 


> © U LUGĄNUZI LUSWANU. Mat. iz. 9. 
NN lono yapulutaga yakulawa kukulya, iyaka- 
A wona munhu, yekaye ha wuhombero, mono kace- 
magwa Matayo ;' yakamutya, Unhyatye. ` Yakenuka, 
yakamutyatya.: Kukawa, hono yali yekaye,ha wulya 
zindigwa:mu nyumba, hobaho, wakaza :wahombezi 
ne wanhu wabi wenji: vikekalana na Yesu.ne wejizwa 
wakwe. Wafarisi waza kuwona, wakawawuza we- 
jizwa wakwe, Alo socici Mwijizi wenyu vikuhanga 
zindigwa ne wahombezi na wanya wubi?, Ninga 
mwene yaza hulika, yakatya, I waswanu si wakusaka 
mulaguzi, langa wono 'watamigwe. “Ninga bitenyi 
mukejize nhunizo ye nghani yiyi, Nghuhila lusingu, 
si nghumbiko:: hambi nha si nizize niwaceme woño 
wali ling'ani, langa i wabi  - ET ney 


I LIZUWA Lya MIkayeLi Mono YERIRE NE 
; WAMALAYIKA WOSE. y 


l , I LILOMBO. MA 
QE Mulungu we myaka ne cibitilila, mono wate- 
A. mezyo witumami we Wamalayika ne wanhu 
kwe minozeze ye cipoto-poto; ko lusungu lwako 
uwatye wamalayika wako wono werire weze cilula 
no kucicitila kononze.nha vyono wakukwitumamila 
kucanya; ku soko ya Yesu Kristo u Mutwa wetu. 
Heya. ; 
gs4 1 CIWALAKA,  Wugubule xii. T; ; 
KUKAWA na milewo ku wulanga : ` Mikayeli ne 
14 wamalayika wakwe wakwihoma' ne lizoka; i 
lizoka vikehoma ne “wamalayika walyo; mninga si 
wasuma, hambe hawo si hejeraga kanhyi ku wulanga. 
I lizoka -liwaha likagumilwa, nzoka ye katali, mono 

yatezagwa Mubalalizi kanhyi Setani, mukonga we'nze 
wose; yakagumilwa hasi, ne wamalayika : wakwe 
wakagumilanwa. : Nghahulika izi "waha ku wulanga, 
likutya, Alu waza wuponelo, ne vilungo, no wutemi 
wo Mulungu wetu, no wuwaha wa Kristo wakwe : 
hambi mubalalila wandugu zetu nha kagumilwa hasi, 
mono kawabalalilaga hali Mulungu ‘wetu ku misi na 
kucilo. Wakamusumile sakami yo Mwana we ngholo, 
naso nghani yo wuhomerezi wawo ; kanhyi si wendaga 
wumi wawo hamba wafwe. Holeka musecerere nyo 
wulaiiga, ha mono mwikaye mumo. Woyi he so 
yinze ne lilenga : vyono mubalalizi katima kuli"nye, 
yone 'kuwo iwaha, vyono yamanyile yena cidaha 
cidodo vivi du, MA Na 
U LUGANUZI LỌSWANU. Mat. xviii. 1. 


M” cipango cico wejizwa wakamuziza Yesu, wa- 
: kutya, Yo nani "mbi u muwaha mu wutemi wa 
ku wulanga ? Yakacema mwana mudodo, yakamu- 
wika haciligati yawo, yakatya, Mbeka nghumu- 
lonjerenyi, Hono mulece kupituka, muwe vyono 
wenha wana wadodo, si mokwinjilila lukulu mu wu- 
temi wa ku wulanga. Holeka muli wose mono 
kokwidodofya yawe vyono yenha mwana mudodo 
yuyu, yo muwaha mu wutemi wa ku wulanga. 
Nayo. mono komubocera mwana yumonga yenha 
yuyu mwitagwa lyangu yakumbocera nene: ninga 
mono komwiwajiza mwana yumonga muyagwe na 
wawa wono wanyihuwiye, ciba yanda yawoperezwe 
izala iwaha mu singo, nayo yanda yadodomezwe 
mu cisolo ce lilenga. Woyi he we 'nze ku so me- 
wajizo! hambi i mewajizo nha si goleka kuza ; 
ninga woyi he munhu mono koleta iwajizo ! Hono 
muwoko wako hamba mugulu wako wukwiwajize, 
udumule, uwutajile lukulu: vyo viswanu kuli gwe 
kwinjila mu wumi wina cilema hamba we citewe, 81 
nho kutagwa mu moto wono si wuzimaga wina 

miwoko myejete lunji migulu myejete.. Na hono liso 
lyako likwiwajize, uliwuse, ulitajile Jukulu: vyo 
viswanu kwinjila mu wumi wina ikopo, si nho 
kutagwa mu gehena yo moto wina meso mejete. 
Ihenjenyi ta mulece mubedegala yumonga we wadodo 
wawa; hambi nha nghumulonjerenyi, vyono ku 
wulanga wamalayika wawo wawonaga nhondo zose 
wusu wo Sogo yangu mono yali ku wulanga. 


Luxa Mono YERIRE U MUGANUZI. 


I LILOMBO. 


WE Mulungu Mudaha vyose, mono wamucema 
Luka u Mulaguzi, mono yakumizwe mu 
Luganuzu Luswanu, ho yaweze Muganuzi, kanhyi 
Mulaguzi we zinhumbula; Nase cikukunena uci- 
ponezye miti ye mafundo gakwe mu zinhumbula, 
ku soko ya Yesu Kristo u Mutwa wetu, Heya. 


; I CIWALAKA, 2 Tum. iv. 5. 

INGA'GWE usuguce muli zose, ukangalile 

mabi, witume mulimo wo muganula-luganuzi. 
luswanu, ufisirize witumami wako. . Hambi’ne . na 
lulu nha nghujidika, ne matulucilo gangu geza behi. 
Nalewa milewo miswanu, muhinzo niwumala, wihuwilo 
niwukamisa: kumwande mbiciywe mukumbo wo 
wiling'ano, wono kolomhero Muwaha, mwizuwa lilya, 
u muling’anizi we ling'ani: kanhyi si nene du, langa 
na wose wono wendile mazizo gakwe. Uhijilile. ku 
wuzo kwangu mbera: hambi Dema nha yandeka, 
kenda ze nze ya lulu, yakatuluka ku wubita Tesa- 
lonike : Kereseke ku Galatiya, Tito ku Dalamatiya. 
Luka du yali wene yo cina nayo. Umusole Maruko, 
muzane nayo: hambi nha kondula ku witumami. 
Ninga Tukiko namutuma ku Efeso. Isweko lyono 
naleka ku Terowa ku Karupo, kolo ukuza nhondo 
uletereze, ne mawalaka, ku vicingo vyandikwe ko 

muno. Alesanderi mutyanevyumavidunghu ya’nö- 
zeza vibi muno; u Muwaha komugomolela nhe me- 
tumo gakwe: nagwe usuje kuli yuyo; hambi nha 
yawanga muno mu"zinghani zetu, p3 


U LUGANUZI LUSWANU. Lukax. 1. 

Hon yayo Muwaha yakahagula wanji ma- 

kumi mpunghati, yakawatuma wejete wejete wae 
longole wabite mu zikaya zose na hanhu hose, kono 
kobita mwene. Yakawatya, Ndudula yo mbaha, 
ninga wetumami wacefu: mulombe Muwaha we 
ndudula, yawatume 'wetumami ku ndudula yakwe. 
Bitenyi nyenye: lanjenyi ta, nghumutumenyi nye- 
nye nhe zinyana ze zingholo mu maminzi. - Mulece 
kuteguliza mufuko, hamba mbene, hambe malatu : 
hamba: mulece kulamusa munhu mu nzila. Ne 
nyumba yo yose yono mokwinjila, mwamule kutya, 
Nyumba yiyi yeze yipolile. Na hono'mo' yali mwana 
wo mulamu, mulamu wenyu womwikalila: ninga 
hono hawe hasina, womuwuyilenyi nyenye kanhyi. 
Mukekalaje mu nyumba yiyo, muwe kulya nò ku- 
ng'wa vyono womuperenyi : hambi mwitumami nha 
yanojeye yapegwe igawo lyakwe. 


SIMONI NA YUDA WONO WERE 1 WATUMWA. 
l I LILOMBO. ; 
(GA Mulungu Mudaha vyose, mono wasimizyo 
Mukung'ano wako mu Watumwa ne wawizi ; 
ninga Yesu Kristo mweneco lye'bwe liwaha lye 
nhuzi; ucitaze, nase ciyilunzize mafundo gawo cila- 


ganiye kumonga ; ho cinozwe kaya yono yerire yono- 
yikunojeze gwegwe;' ku soko ya Yesu. Kristo u 


Mutwa wetu. Heya. 


I CIWALAKA, Yuda. 1. 
(7UDA, muwanda wa Yesu Kristo, kanhyi muwa- 
hawe wa Yakobo, kuli wono wacemwa, wendece 

muli Mulungu Sogo yo Munhu, kanhyi wakamisizwa 
Yesu Kristo ; Lusungu kuli’nye no mulamu no wendo 
vinjipe. Nyo wendece, lono nali kuhijilila kumwandi- 
cilenyi ze mhonelo yetu ye po, nadindimila kumwandi- 
cilenyi nghumunenenyi muwanganilile:wihuwilo wono 
walavizwa lukulu kamonga kuli wono werire. ” Hambi 
nhá ho wali wanji wono wenjiye wenyererece, wono 
wali wawikwa na katali ku wuhoswe wuwu, i wa- 
balya, wakupitula ihewa lyo Mulungu wetu kuwe 
hede, 'kanliyi wakumukana Munyayeye we ciwene, 
Mutwa wetu Yesu Kristo. - Ale nghusaka kumuku- 
mbucizenyi, hambe mumanyiye lukulu zose kamonga, 
vyono Muwaha, lono yali nha yawaponya wanhu 
mu'si ya Misiri, hanyuma yayo yawahodanga wono si 
wehuwila. Ne wamalayika wono si wakamisa wutwa 
wawo, ninga wakaleka nyikala yawo yono yiwanojeye, 
yawawika mu wuwopwe we cibitilila mu citi ko kwi: 
zuwa liwaha lyo kuling'aniziza. Nhe Sodoma na 
Gomora ne makaya gono papirime, yo nghologo monga 
na wawa waza kwikumhirika mu wusenhya no kulo- 
ndola nghuli yinji, wawikwa kuwa wigo, wakubwanga 
mu wutemezwa moto we cibitilila. ` Ninga nha vivyo 
na wawo kanhyi mu wulote wawo wakutipize nghuli, 
kanhyi wakubeze nhema, kanhyi wakutovule mawaha. 


U LUGANUZI LUSWANU. Yo. xv. 17. 

rJIZI nghumulajilizenyi, mwiyendaje. We. 'nze 

' hono wamusulenyi 'nye, manyenyi vyono wamula 
kusula "ne. Mhali muli we 'nze, we 'nze wali wa- 
wende wawo: ninga vyono'si muli we "nze, na kanhyi 
vyono namuhagulenyi muli we 'nze, holeka we”"nze 
wakumusulenyi. Kumbucilenyi nghani yono nimu- 
lonjerenyi, Muwanda si yamucizize mutwawe. Hono 
waminga 'ne, womuwinjenyi na nyenye: hono wayi 
bate nghani yangu, woyibata ne yenyu. ` Ninga zizi 
zose womutendelenyi so litagwa lyangu, vyono si 
wamumanyile mono yanhuma. Mhali si naza cilongane 

nawo, mhali wawe wasina wubi: ninga 'lu wa- 
sina cikojelwa co wubi wawo. Mono ya'sulile 
'ne yamusulile na. Baba, Mhali si nebuma kwawo 
metumo gono si yetuma yunji, mhali wawe wasina 
wubi: ninga 'lu wawona kanhyi waka'sula nene na 
Baba. Ninga zizi zejera, ho yifisirizwe nghani yono ya- 
ndikwa mu wulajilize wawo, Wa’sulo bwete. Ninga 
kolo yakuza Mwezamutima, mono nomutumilenyi 
yakulawa kuli Baba, yo Muhe wa mbeka, mono ya- 
kulawa kuli Baba, yuyo yo kolohomererere zangu : 
nanye mukuhomerera, vyono mwalawe' sonje mwika- 
laga nane. 


I Lizuwa Lys Wangu wono Wrrike Wosg. 


I LILOMBO. 


{NWE Mulungu Mudaha vyose, mono wawalunziza 
kumonga i wahagulwa wako ho wakawa ku- 
hanjila mu muwili we libanzo wo Mwanago Kristo 
u Mutwa wetu; Ucitaze ceze kwijila i wono werire 
wako i walugutizwe mu mikalile ye cisindo na mu 
wogopa Mulungu, ho cize cifice ku nyemo zono 
zikufuta ku wulonje zono wawawikaniziza lukulu 
wono wakwendile mbeka mbeka; ku soko ya Yesu 
Kristo u Mutwa wetu. Heya. 


I CIWALAKA. Wugubule vii. 2. 


GHAWONA malayika .yunji” yakunanuka ku 
wulawilo we lizuwa, yena citanjilo co Mulungu 
mumi: yakawabalalucila wamalayika wane ne’zi waha, 
wono wapegwa wuhodange 'nze ne lilenga, yakutya, 
Mulece kuhodanga i yinze, hamba llenga, hambe 
mabici, sunga kono cowawicilila citanjilo wawanda 
wo Mulungu mu vihanga vyo wusu wawo. Nghahu- 
lika liwalo lya wono wawicilwa citanjilo, elfu igana 
na maelfu makumi mane na yine, wawicilwa citanjilo 


wa mu nghungugo zose ze wana wa Isareli. Wa mu. 

nghungugo ya Yuda wawicilwa citanjilo elfu ikumi 
na nyejete Wa mu nghungugo ya Rewubeni elfu 
ikumi na nyejete. Wa mu nghungugo ya Gadi elfu 
ikumi na nyejete. Wa mu nghungugo ya Aseri elfu 
ikumi na nyejete. Wa mu nghungugo ya Nafitali 
elfu ikumi na nyejete. Wa mu nghungugo ya Manase 
elfu ikumi na nyejete. Wa munghungugo ya Simeyoni 
elfu ikumi na nyejete. Wa mu nghungugo ya Lawi 
elfu ikumi.na nyejete. Wa mu nghungugo ya Isakari 
elfuikumi na nyejete. Wa mu nghungugo ya Zabuloni 
elfu ikumi na nyejete. Wa mu nghungugo ya Yusufu 
elfu ikumi na nyejete. Wa mu nghungugo ya Benya- 
mini wawicilwa' citanjilo elfu ikumi na nyejete. 
Zaza kondya zizi nghawona, kumbe, iwuta iwaha, 
lyono si kosuma munhu kuwala, wa mu mbeyu zose, 
na nghungugo zose, ne wanhu ne zinimi, wemile he 
'goda na hali Mwana we ngholo, wavwalile vivwalo 
vizeru, wena ne matambi ge mitende mu miwoko 
yawo; kanhyi wakwatuka ne'zi "waha wakutya, Mho- 
nelo kuli Mulungu wetu mono yekaye mwigoda, na 
kuli Mwana we ngholo. Ne wamalayika wose wali 
wemile wapirime ligoda, ne wawaha ne malimu momi 
ma'ne; wakagwa funama he 'goda, wakamuhemba 
Mulungu, wakutya, Heya: Wumoti, no lukumyo, 
ne mahala, no wuhonjeze, ne lilumbo, ne vilungo, no 
wuwaha, vyeze kuli Mulungu wetu cibitilila na 
cibitilila. Heya. 


U LUGANUZI LUSWANU. Mat. v.1. 


YA yaza kuwona mawuta, yakananuka mwitu- 

nda : na hono yali yekaye hasi, i wejizwa wakwe 
wakamuziza: yakenulo mulomo wakwe yakawejiza, 
yakawa kutya, Wamoti wedodofya nhumbula : 
hambi wutemi wa ku wulanga nha wawo. Wamoti 
wono wakukalala : hambi nha wosindamikwa mitima. 
Wamoti i wapolo : hambi nha wohale 'nze. Wamoti 
wono wena nzala ne nhyilu so ze ling’ ani: nha 

wokwigutywa. Wamoti. wono wali lusungu:vmha 
wowonelwa lusungu: Wamotii wazeru mu nhumbula: 
nha womuwona Mulungu. “Wamoti wanoza-mulamu : 
nha wocemwa wana.wo' Mulungu. Wamoti wono 
wawingagwa so.ze ling’ ani :: hambi wutemi: wa ku 
wulanga nha wawo, -: Muli wamoti nyenye ikolo wa- 
kumulijenyi, na kolo: wakumuwinjenyi na kolo waku- 
longa kuli nyenye makani mabi gose go`wudesi,: ku 
soko yangu. Musecerere, musangalale muno: hambi 
wuhumbilizwe wenyu nha wuwaha ku: wulanga ; 
hambi nha’ vivyo vyo wawawingaga wawizi' Wono 
wamulongolelenyi.” 

y WITYATYE WO WITUMAME WA MU WUGAWANYE 
.NDIGWA ve MUWAHA, NALUNJI 

q; ‘Wose wono wakuhila kuhanjila Wuhanje wono werwe, 
wamule wamutambulile Kasisi matagwa gawo, i li- 
zuwa nha likali na ficila... rotae 


T Hono yunji muyawo yawe yejeye nha vyono mwavù, 
hamba yawe yamutendeye muyagwe vibi ko wulonje 
, :- hamba. ko` witume, sungo Mukung'ano wukozwe 
: likuwo nayo; i Kasisi kolo yakuhulike zakwe, ya- 
. muceme yamusugule yalece kwijerera kubita kanhyi 
ku Wulilo wo Muwaha sunga yaze yalonjere :hali 
wanhu talinze nha vyono yanenile mbeka na vyono 
yapelile zakwe 1 zimbi ze 'sonje, u Mukung'ano wose 
wono wali wawipizwa, ho wezwe mitima kanhyi 
` vyono yawahalize wono wali yawatendeye vibi, hamba 
yalonje vyono yakuhila muno kuponda nha’ vivi, i, koló 

: yakuwa na cilejeho. ` l 


T :Nha vivi Kasisi. vyo kowa kuwatendela wono wawi- 
cilwa. simbili kanhyi wesuliye ; hamba, si kowako- 
mbolela. u Wuhanje wa mu Wulilo. wo Muwaha 
sunga yaze yamanye vyono welamula. Hono yunji 

~ musiri mwagwe yakusaka kumunenera; muyagwe 
kwa mhumbula zose zono yamusutizye, kanhyi ya- 

`> mugiile ha maguluso wusutye wakwe ; wingo mu- 
yagwe kono yaleme' ku wildmule, kanhyi ho yawe 
kwikala yasimbile yena ne zinyono; lono ziwe nha 
vivi yimunojeye Kasisi, yamucèmere u munya ku- 
nena ku Wuhanje wono werire, ninga we-litanha 
yamulemeze. Ninga Mwitumami hono yamule- 

. meze yunji nha vivi. nha vyono yandikwe baha, 
hamba hacanya, si koleka kumulonjera Asikofu 
vikali na pulute vilo ikumi navne. Nayo Asikofu 

komuling'aniza nha vyono winho 'lajilize wo Mu- 
kung ano. 


4 U Wulilo wutandikwe mwenda muzeru muswanu hi 
Wuhanie, wuwikwe mu Wuhembero mugati, hamba 
i Hatemanulwe hono wutemezezwo 'lombe we Haka- 
li-mitondo na we Cinya-mihe. I Kasisi yeme ku 
lubavu lwe Sukuma lwo' Wulilo, yalombe Lilombo 
lyo Muwaha, kanhyi ne liyagwe vyono vityatizyė, + 
wanhu weze wafugame. : 
ABA, mono uli ku wulanga, I Litagwa lyako 
lyezwe. U wutemi. wako wuze. Zono uku- 
hila zitumwe kononze, nta vyono zikwitumwa ku 
wulanga. Ucipere zuwari ndigwa zetu zono zili- 
ng'aniciye izuwa. Ucinenele wusutye wetu, .Vyono 
ciwanenelaga wono wacisutyaga, 'Ulece kucitegula 
ku wujelwe, langa ucipon'ye mu wubi, Heya. 


I LILOMBO. 

WE Mulungu Mudaha vyose, haii'gwe zinhu- 
mbula zose zijeye, i vihilwa vyose vimanyice, 
hamba hasina cinji ce mabanzo cono cihundicizwe ; 
weze mahweso ga mu zinhumbula zetu ko kucipero 
Muhe wako mono yerire, ho cikwendaje yendi-yendi, 
kanhyi cilikumye Litagwa lyako nha vyono yicino- 
jeye; ku soko ya Yesu Kristo u Mutwa wetu. Heya. 
1 Baho Kasisi ho yapitucile kuli wanhu, yalonje ya- 
golile 4 Malajilizo gose vyone "kumi i wanhu nha 
wakali wafugame, kolo. lyasomwā lyakondya Lila- 
jilizo, wamulombe Mulungu yawawonele lusungu so 
wusuiye wono walisutizye wono wuhereye, kanhyi 
wasace ne vilungo vyo kukämisiza kumwande, ne 

mayagwe gose nha vivilya, vyono vityatizye. 

i U Mwitumam. : z 
MULUNGU yalonga zing'hani zino, yakatya, 
Aneyonene Muwaha Mulungu wako, 'Ulece 

kuwa na milungu yinji langa nene du, 

I Wanhu. Gwe Muwaha, uciwonele lusungu, 
ucipere, nhumbula yo kukamisize lilajilizo lili; © ~ 

U Mwitumami. Ulece kwinozeza cihwanicizo ci- 
seswe, hamba cihwani ca cinji cono cili ku wulanga 
kucanya, hamba mono'si hasi; hamba mu malenga 
kusi ye’si. Ulece kuvinamila, hamba kuvihemba ; 
hambi'ne nha yonene Muwaha Mulungu wako, mono 
nili Mulungu wo wivu, ng'huwalipiciza wana wubi 
we wasewo, sunga ko ku lulelo lwe kadatu na lwe 
ka'ne lwa wono wambipiye, kanhyi ng'huwawonela 
lusungu magana na magana ga wono wanyendile 
kanhyi webate ne malajilizo gangu. 

I Wanhu. Gwe Muwaha, uciwonele lusungu, uci- 
pere nhumbula yo kukamisize lilajilizo lili. 

U Mwitumami. Ulece kutambula Itagwa lyo Mu- 
waha Mulungu wako bwete; hambi u Muwaha nha 
si komuleka yatye yasina wubi mono yakutambula 
Itagwa lyakwe bwete. 

I Wanhu. Gwe Muwaha, uciwonele. lusungu, uci- 
pere nhumbula yo kukamisize lilajilizo lili. -© . 

'U Mwitumami. Weze kumbucile lizuwa lya Sa- 
bato ulisiwanule. Vilo mtandatu weze kwituma no 
kukondezye lukulu mirimo yako yose; hambi lizuwa 
lyo mpung'hati nha Sabato yo Muwaha Mulungu 
wako; Mwizuwa lilyo ulece kwituma murimo wunji, 
gwegwe hamba mwanago we cilume, hamba we 
cicékulu, hamba yawe muwanda wako we cilume, 
hamba we cicékulu, hamba mwiwisa mono yali hako. 
Hambu Muwaha nha yawumbo 'langa ne yinze, lile- 
nga na vyose vyono vili mugati kwa vilo mtandatu, 
i lyo mpung'hati yakawa kuceha ; holeko Muwaha 
yakalilugutize lizuwa lyo mpung'hati, yakalisiwanula. 

I Wanhu. Gwe Muwaha, uciwonele lusungu, 
ucipere nhumbula yo kukamisize lilajilizo lili. 

Ü Mwitumami. Uwogopajo sogo'no nyoko; i vilo 
vyako ho. viteratere mono’si yono yakukupero Mu- 
waha Mulungu wako. 

I- Wanhu. Gwe Muwaha, uciwonele lusungu, uci 

pere nhumbula yo- kukamisize lilajilizo lili, , 
:U Mwitumami. Ulece kuwulaga munhu. : 

I Wamhu.. Gwe Muwaha, uciwonele lusungu, 
ucipere nhumbula yo kukamisize lilajilizo lili, 

U Mwitumamėi. : Ulece kusenhya. . 

I Wanhu. Gwe Muwaha, 'uciwonele lusungu, uci- 
pere nhumbula yo kukamisize lilajilizo lili. . =, 

U Mwitumami. Ulece kuhiza. yo 

I Wanhu. . Gwe Muwaha uciwonele lusungu, :uci- 
pere nhumbula yo kukamisize lilajilizo lili. 7 

U Mwitumami. Ulece kumubalalilo muyago bwete. 

I Wanhu. Gwe Muwaha, uciwonele lusungu, uci- 
pere nhumbula yo kukamisize lilajilizo lili. 

U Mwitumami. Ulece kusulumila nyumba yo mu- 
yago, ulece kusulumila mucékulu wo muyago, hamba 
muwanda wakwe we cilume, hamba we cicékulu, 
hamba ng'ombe yakwe, hamba ndogowe yakwe, ha- 
mba cinji cose i co muyago. .. Š 

I Wanhu. Gwe: Muwaha, uciwonele lusungu, 
ugandice malajilizo gose gaga mu zinhumbula zetu 


cikukunena. - 


"| Baho ho lilombwe Ilombo lya muli ga i mejele so 
Mutemi p- å Kasisi yeze yemile nhe lilóngozi yatye. 


CILOMBE. 


WE Mulungu MUDAHA VYOSE, mono wino 
'temi we cibitilila, kanhyi wina ne vilungo 
vyono si .vijeranizagwa,. Uwawonele lusungu Muku- 
ng'ano wose; kanhyi uteme mu nhumbula yo Muwa- 
nda wako u muhagulwa ELIZABETH, u Mutemi no 
Mutwa wetu, nayo .lono yawe yamanya mone yaku- 
mwitumamila, muli vyose yeze longoza lilumbo lyako 
no wuwaha wako; nase kanhyi ne wadodo `wa- 
kwe wose (lono .ciwene mono yamupere vilungo) 
ceze kumwitumamila itumi-tumi, cimogope kanhyi 

cimuhulicile muli gwe kwe. cogopo kanliyi na ku soko 
yako, vyono yinhe Ng'hani ne lilajilizo lyako i zindugu- 
tizwe, ku soko ya Yesu Kristo u Mutwa wetu, mono 
mutemile kanhyi mwikalane na gwegwe no Muhe 
mono yerire u Mulungu monga du, myaka na myaka. 
Heya. 
aait k Hamba lino. ' 
NŅWE Mulungu Mudaha vyose we cibitilila, ciku- 
1 fundwa ne Ng'hani yako yono yerire vyono 
zinhumbula ze Watemi zikaye mu wulajilize na mu 
vilungo vyako; kanhyi vyono ukuzitongoleza -no 
kuzipitula nha vyono ukuwona viswanu kwe mahala 
gako go wulungu; cikukunenereza umutongoleze, 
kanhyi uteme mhumbula yo Muwanda wako 
ELIZABETH, Mutemi no Mutwa wetu,- leka mu 
mahweso gakwe gose na mu wulonje wakwe na mu 
witume wakwe yeze londola nhondo zose lilumbo 
lyako kanhyi no wuwaha wako; kanhyi yeyohe 
kukamise wanhu wako wono wawicigwe halu mwene 
mu mikalile miswanu, mu wutelevu; na mu wogopa 
Mulungu ; Ucipere zizo, gwe go Setu wo lusungu ; ku 
soko yo Mwanago u mwendece, Yesu Kristo u Mutwa 
wetu. Heya. : ' 
9 Baho ho lilongwe Lilombo lye Lizuwa lyayo, kolo lyakondyā 
Lilombo, 1 Kasisi ho yasome Ciwalaka, yakutya, I Ctwalaka 
-(hamba cifungu ca mu Mandiko cono catemezezwa Ciwalaka) 
_candikwe Mwifungu lya—cilawiliye—ku Cifungu ca— 
‘Kolo cakondye Ciwalaka, yatye, Ahano ho cidumiye Ciwa- 
laka. Baho ho yasome u Luganuzu Luswanu, (i wanhu 
wose weze wemile) yatye, U Luganuzu Luswanu. lono 
lwerire lwandikwe Mwifungu-lya—lulawiliye ku Cifungu 
ca—Kolo lwakondyā Luganuzu Luswanu, ko wimbwe 
hambo 'longwe Wikuwilo wono vityatize, 1 wanhu wakali 
wemile, nho lulóngozi. 
q Loo lukal si nasomiba Lugamizi Laswanu, i wanliu weme, 
: . watye, ` MA y aT : : 
.  Eukumyo lweze. kul’ gwe Go Mulungu. 
$1:Kolo lwakondya Luganuzi Luswanu, watye, 
. Ilumbo lyeze. kulègwe Go Muwaha. so Luganuzi 
lwako lulo Luswanu. 

IMWIHUWIYE Mulungu monga, u Sogo yo 
IV munhu Mudaba vyose, U Munozo 'langa 
ne'nze, ne vinhu vyose vyono vijeraga na vyono 
si vijeraga. . 

Kanhyi no Muwaha monga Yesu Kristo, Mwana 
wo Mulungu Mulelwa we ciwene, Yalelwa no Sogwe 
i yinze yose nha yikali, Mulungu wa mu Mulungu, 
Wuzeru wa mu wuzeru, Mulungu wa mulu Mu- 
lungu-lungu, Yalelwa, hamba kuwumbwa ng'o. Mo- 
no vihanjile wumi no Sogwe, muli yuyo mo vyano- 
zezwa vinhu vyose: Mono yalawa kucanya yakawa 
kucitimila sese co wanhu ho yawe mhonelo yetu, 
Yakasolelo muwili muli Maryamu u Musíndile ko 
Muhe mono yerire, Yakawa munhu, Yakatumbici- 
lwa hali Ponhiyo Pilato ku soko yetu. Yakagazwa, 
yakawikwa, Mwizuwa lye kadatu yakazuka nha 
vyone gakutye Mandiko, Yakananuka ku. wulanga, 
Nalu yekaye ku muwoko wo kulume wo Sogo yo 
munhu. .Nayo yalaza kanhyi yena ne nhojo ho 
yawaling’anize womi ne wafu: U wutemi wakwe si 
wuladuma yaye. 

Kanhyi nimwihuwiyo Muhe mono yerire, U Mu- 
waha kanhyi yo Mulavyo wumi, Mono yakulawa 
muli Sogo yo munhu na mulu Mwana, Mono viku- 
hembanwa kanhyi vikutogozanwa wena no Bogo yo 
munhu no Mwana, Mono yalonjera muli Wawizi. 
Kanhyi nihuwiye kuli Mukung’ano monga we Kato- 
liko kanhyi we Aposotoliko. Ng'huvumilo Wuba- 
putizo monga ko wuwopolelwe wo wubi, Kanhyi 
ng'hulanjililo wuzuce we miwili ye wafu, Kanhyi 
no wumi wa ku myaka kuza. Heya. 


T Baho Kasisi ho yawalonjere wanhu ze vilo è viwaha, 
na:ze vilo vyo kuleko kulya vya mu Juma yono 
yityatizye vyo kukamiswa. Kanhyi (hono weza 
behi) yalonje zo Wuhanje wono werire ; yasome nis 
zo Wakomwe mu Mukung'ano. Cinji cilece kula- 

vyanizwa mu nyumba yo Kuhembera, hono wali mu 
Wusome wa zo Mulungu, langa no Mwitumami 
nayo yalece kulavyaniza cinji cono si citemezezwe 
mu Walaka wuwu, hamba cono cilajilizwe no Mu- 
temi, lunji no Mubilicizi munya baho. 


41 Baho ho yaganule hamba yasome Homiliya yono ya- 
lajilizwa, hamba yono yolajilizwa ne Wawaha. 

9 Baho i Kasisi ho yawuye ku Wulilo wo Muwaha, 
ninga nha yamuye Vilavywa, yasome cimonga 
hamba vinji vya mu vifungu vyono vityatizye, nha 
vyono kowona viswanu mweneco. 

MaS wenyu wumulice nha vivyo hali wanhu, 

YY: ho wawone mirimo yenyu miswanu, wamu- 

lumbe Sogo yenyu mono yali kucanya. Mat. v. 

Mulece. kwiwicila sawo kononze, kono makuni 
ne. kangaga vihodangaga, ne wahizi kono wato- 
bolaga no kuhiza; langa mwiwicile sawo kucanya 
kono makuni hamba kangaga si vihodangaga, ne wa- 
hizi kono si watobolaga, hamba kuliza kose. Mat. vi. 

Zono . mukusaka wawe kumutendelenyi wanhu, 
nanye muwatendelaje nha vivyo; hambi mu wulá- 
jilizeina mu wawizi nha vyo vinha.: Mat. vii. 

Si wose wono wakun'hya, Muwaha, Muwaha, wo 
wokwinjila -mu wutemi wa kucanya; langa mono 
ketumago. wuhile wa Sogo yangu mono yali ku- 
canya. - Mat. vii. : 

Zakayo yakema yakamulonjero Muwaha, Langa 
ta, Muwaha, lipinga lye sawo yangu ng'huwagawile 
waciwa ; na hono nasola ca yunji wugazi nomuha- 
liza ka'ne. Iuka xix. 

Nanimbi mono kabitaga ku: wulugu ninga ho 
yategulize vyakwe? Nani'mbi mono yakulima ma- 
nhogoni si yakulya mana gayo? Hamba nani mono 
yakudima litewa, hono si yakung'wa mele gayo ? 
1 Kor. ix. ; 
Ago ma, lono ciwe camuhadicilenyi zamu nhumbula, 

alu’mbi Tn ng'hani mbaha hono 'cidudule zvenyu za 
mu muwili? 1 Kor. iz. 

Alo si mumanyile vyono wono Watumia muli 
vyono vyerire walizaga zya mu Nyumba yo Mulungu, 
nawo i wekalizo wukumbicilo: wahangaga vya. mu 
wukumbicilo? Nha vivyo u, Muwaha _yalajiliza 
vyono wono wakuganulo Luganuzu luswanu weze 
kulya vya mu Luganuzu luswanu. 1 Kor. ix. 

Mono yakunenenhyeze mbeyu, na ku wududule 
nha vivilya kokwanjiza; na mono yakwihinda 
kuhadika na ku wududule nha vivilya kovunya. 
Wose weze tenda nla vyono wawene mu nhumbula 
zawo, hámba kusina-sina, hamba ko wutunywe;; 
hambi Mulungu nha yamwendile mono yakulavya? na 
mutima muzeru. 2-Kor. ix. 

Mono yejizwe -mu ng'hani yamwitumamile shali 
viswanu vyose mono yakwijiza. Mung'halakong'we, 
u Mulungu si kezawagwa ; hambi yono yakuhadika 
munhu nha yo yakududula. Gal. vi. 

Lono cikali cilejeho, ciwatendele wanhu wose 
viswanu; ninga kuli wa mu mhuga yo wihuwilo 
ko muno. ‘Gal. vi. 

U wogopa Mulungu yo sawo mbaha, waku hotio: 
yawe na mutima muzeru kuli vyono yena navyo; 
hambi nha si caza na cinji kononze, hamba kolo ceza, 
wuka kukuno si cilateguliza cinji. 1 Tim. 6. 

Wono weno 'goli kononze, uwaluwule wawe. wa- 
peru ku wulavye, na ku wugawe weze na nyemo; 
wawe kwiwikaniziza lukulu cimizo i ciswanu kuli 
Zono zolokuza, ho waze wawibato wumi we cibiti- 
lila. 1 Tim. vi. 5. 

U ‘Mulungu’ vydno yasina balya gl iae 
mirimo yenyu, no witume wenyu wono wukulawa 
mu wendo; u wendo wono mwalajila ku soko ye 
Litagwa lyakwe, mono mwawetumamilaga' wono 
werire, sunga na lulu hose mukwitumama. Zb. vi. 

Ku witume viswanu; no kugawa: mung'halasemwe, 

hambi i makumbiko gono genha gaga nha go gamwe- 
Éb. xiii. 


nhumbula; u wendo wo Mulungu'mbi ho wokwi- 
kala nha wule mulu mwene? 1 Yo. 3. 

ï Ulavye vye lihewa” vya mu sawo yako, MEA 
ulece kumujijiwucilo muciwa; nayo Mangu ho si 
kokujijiwucila nagwe.. Tobit i iv. 

Weze na "lusungu nha vyono udahile go mweneco. 
Hono wina vinji, ulavye vinji nha vivilya; hono 
wina vicefu wiyohaje kulavya vya mu vicefu na 
mutima muzeru; hambi nha vivyo nha ukwitujila 
ifungu iwaha kwizuwa lyo wugaye. Tobit iv. 

‘Mono yakuwawonela lusungu i waciwa yakwazika 
kulu Muwaha, kumbe vyono yakulavya, kohalizwa 
kanbyi. -Methali xix. 

“Mono yakuwalula watamwa ne. waciwa yo“ mu- 
moti; ; kwizuwa lyo wugaye u Muwaha kolomu- 
pai "ya; Zab. xli. 


JI Kolo vyeza | mu wusomwe vifungu vivi, i Wasemasi, i 

. Wakamise nyumba yo kusomera, hamba, yunji mono 

. yatemezezwa murimo wuwo, wambile vye lihewa 

kwe waciwa, kanhyi ne vilavywa vinji vye. wanhu 

umu ciya ciswanu cono-calondolwa no Mukang ano ; 

- kamhyi yamutegulile Kasisi kwe cogopo, nayo yaci- 
wice mu Wulilo. wono werire ko winenenhyezi. 


1 Nahono wawezo Wuhanje wono werire, baho, i Kasisi 
ko ydwice mu Wulilo Mukate ne. Ng 'hangala vyono 
kowona: vikwiliye. ..Kolo yakondya vizi, 4 Kaa 
“yatye, ; 

Ciwulombelo Mukung'ano wose wa Kristo wono 

wine milewo kononze. 


RA Mulungu Mudaha vyose, mono. okwikalaga mya- 
ka na myaka, mono wacijiziza mulu Mutumwa; 


Aa 

wako mono yerire, ciwe kulomba, ciwe kunena, 
kanhyi ciwe kulumba kwe wanhu wose; alu ciku- 
kunenereza ubocere ko lusungu. malombo getu gaga 
(kanhyi ubocere vye lihewa ne vilavywa vyetu) gono 
cikulavizo "Waha wako wo Wulungu. (Hoho hasina 
vye lihewa hamba vilavyawa i zing'hani zizi,. Za vye 
lihewa ne vilavywa, zilece kulongwa)' Kanhyi cikuku- 
nena uwaperaje. nhondo zose wa mu: Mukung'ano 
wako we Katoliko nhumbula ye mbeka, yo wiyendi, 
na yo wilámule; Uwatazaje wose wono wakuvumila 
Litagwa lyako lyono lyerire walaganile kumonga mu 
mbeka ye Ng'hani yako yono yerire, kanhyi wekalaje 
mu wilámule no wiyendi wono wukulawa kulu Mu- 
lungu. Kanhyi cikukunena uwapon'ye no. kuwa- 
citila Watemi na wono wekalizo kuhalo 'temi, na 
Wapemba-moto we Gikristiyano wose; ninga kulu Mu: 
wanda wako ELIZABETH u Mutemi wetu ko muno; 
ho yateme viswanu muli’se nha vyono: yendile Mulu- 
ngu. Kanhyi uwataze Wanya-mhala wakwe wose na 
wose wono wapejigwo 'waha no mwene, waling'ani- 
zize mu wulunji ku wugazwe wo wavu no wubi; 
na ku wukamiswe wo Moto wako we mbeka, kanhyi 
na kuli maswanu gose, ” Gwe Baba wa ku wulanga, 
uwatazaje i Wabilicizi wose ne Wadimi, mu mikalile 
yawo na mu wijize wawo, mo waganulile Ng'hani 
yako ye mbeka i nyumi, kanhyi weze kwitumama 
viswanu watyatizye mu wulunji wa mu witumame 
we Világano vyako vyono vyerire. Kanhyi uwa- 
peraje wanhu wako wose ihewa lyako lya kucanya ; 
ninga kuli Mukung'ano wuno ko muno; ho wahu- 
lice, kanhyi :wayibocere Ng'hani yako yono yerire 
kwe nhumbula yo winenenhyezi ne cogopo; weze 
kukwitumamila mbeka, akuno werire kanhyi . wali 
ling'ani vilo vyawo vyose. Kanhyi  cikukunena, 
Muwaha, ko wuswanu wako uwasindamikaje, kanhyi 


uwatazaje wose wono wali” mu' wugaye, na” mu, 


wukalale,' na mu wuciwa, na mu wutamwa, hamba 

mu mahinyila ganjiganji gose ga mu wikale wuwu 
wono wukuduma. Kanhyi cikulilugutiza Litagwa 
lyako lyono lyerire şo wetumami wako wose wono 
waherera wakuleko wikale wuno wena no wihuwilo 
ne cogopo kuli 'gwe; cikukunena ucitaze cityatyo 
luzu iwawo luswanu, ho cize cihanje nawo mu 
wutemi wako ku. wulanga; Gwe Baba, ucipere 
zizo, ku soko ya Yesu Kristo u Mugombozi no 
Munya-mhala wetu. Heya. 


1 Mwitumami kolo yakwanza yo Witumame wo Wu- 
. hanje wono werire, (nha vyono kotenda mwizuwa 
lye Juma a pili, hamba mwizuwa linji i liwaha 
lyono lili behi, no Wuganule weza kondya, ho 
yasomo Wusugule wuno wono vityatizye. 


YE nyo wendece wayangu, mwizuwa (lyo wutu- 
nga) ng'huhila ko wutazi wo Mulungu kuwa- 
gawila wose wono wakwiyogofya kuli Mulungu i Sa- 
karamenti ye lipozo yo Muwili ne Sakami ya Kristo $ 
ninga wabocere akuno wakumbuciye zo Musalaba no 
wugaye wakwe zono zikwiliye ; muli zizo zili wene dy 
mo cikutujila wunénelwe wo wusutye wetu, kanhyi mo 
cikunozezwa wahazi wo Wutemi wa kucanya. Holeka 
yicinojeye cimulavize Mulungu u Mudaha vyose, v 
Netu wa ku wulanga, lilumbo lyo winenenhyezi ne 
mbeka, vyono yamulavyo Mwanagwe u Mukombozi 
wetu Yesu Kristo, si ko kucifwila du, langa kanhyi 
yawe ndigwa ne vilungo vya mu żinhumbula zetu mu 
Sakaramenti yiyo yono yerire. Naco lono cinhu ca 
Mulungu co musalalo kuli wono wakucibocera vyono 
yiwanojeye, kanhyi wiyambuzi kuli wono wakwije- 
rera kucibocera, ninga ho si yiwanojeye; yinojeye 
kumulanjizenyi hakali ho mukumbucile u wuwaha 
we libanzo lilyo lyono lyerire, kanhyi vyono wakwi- 
yambuza wono wakubocera ninga hono si wanojeye ; 
kanhyi mweze kwiyihenga mwiyijeranize mu zinhu- 
mbula zenyu (ninga si kwa musunho, hamba si nha 

vyono wakutenda wabanza-banzi kulu Mulungu; 
ninga) ho muwe kuza mwerire kanhyi muli wazeru 
kono' Karamu yiyi ya kucanya, mwina -ne vivwalo 
vyo lusona' vyono vilajilizizwe no Mulungu mu 
Mandiko gono gerire kanhyi ho muvumilwe vyono 
mweza munojeye kulanga za mu Wulilo wuwo 
wono werire. i y a i 

Nzila yayo yoyi; U lulóngozi, mwamule kwiyi- 
henga mikalile yenyu ne miduwo yenyu kwa mala- 
jilizo go Mulungu; na. hono mwiyiwone. muho- 
danjile kwe nhumbula, ko wulonje, hamba ko 
witume, baho ho mulililo wubi wenyu, kanhyi 
' muvumile zenyu halu Mulungu mukuhila. kusambula 
mikalile mipya. Nanyelono muwone vyono si mwa- 
sutya kuli Mulungu du, langa na kuli wayenyu ; 
baho ho mwilamule nawo; kanhyi muwe kuhaliza 
no- kulipa, nha vyono mudahile, ko wutumu no 
wuhodanje wono muwatendelaga wayenyu; kanhyi 
mweze kuwanenera wono wamuwifizyenyi nha vyono 
mukusaka’nye munenerwe masutya genyu no Mu- 
lungu; hono mulece kunoza nha vivi mokwipera 
wuhoswe wono wucilile wa mu Wuhanje wono 
werire. Holeka hono yunji muyenyu yawe mutovula 
Mulungu, mwimizi hamba muvwila Ng'hani yakwe, 
hambo musenhya, hono yena simbili, hamba mvivi, 
lamba yawe yahodanjile cinji, muneno wubi wenyu, 
hamba mulece kuza ku Wulilo wuno wono werire ; 
lono “mwalya Wuhanje wuwo wono 'werire, Setani 
yalece kwinjila muli nyenye, yamumemyenyi wubi 
wose, kanhyi yamutegulenyi ku wambuce wo muwili 
ne nhumbula, nha vyono yenjila muli Yuda. 

Na vyono yimunojeye munhu yalece kubita ku 
Wuhanje wono werire, hono si yehuwiye mbeka 
lusungu lwo Mulungu, kanhyi hono yasina, ne 
nhumþbula yono yisindamaye; holeka mul’nye 
hono muwe mo yuli yunji mono si yadahile kwiyeza 
nhumbula yakwe nha vivi, ninga ho yakusaka 

yonjerezwe mafundo, yaze kuline, hamba kuli 
Mwitumami yunji we Ng'hani yo Mulungu u 
mumanyi, yalavyanize zo wukalale wakwe; ho 
yatuje zo wunenelwe ko Witumami we Ng'hani 
yo Mulungu yono yerire, kuhanga ne lihala ne 
mafundo ga mu mhumbula, u mutima wakwe ho 
were kanhyi yerire mu mahwere no wuhoze wose. 


T Nalunji, lono yawone wanhu wakudila si wakuza ku 
Wuhanje wono werire, yakawanize no wuyagwe wa 
hacanya, yalonje Wuganule wuno. 


E nyo wendece wayangu, ng'huhila Mwizuwa- 

‘hono Mulungu yanhaze kunoza Ndigwa yo 
Muwaha, yiyi yo ng'humucemerenyi wose mono 
muli baha, vyono yanheye Mulungu; kanhyi 
ng'humunenenyi, ku soko ya Yesu Kristo mung’ha- 
laleme kuza; lono mukucemwa ko wendo, kanhyi 
mukulalikwa no Mulungu mweneco. Hono yunji 
yawatenjele wayagwe ndigwa swanu, sunga ha 
wulilo wakwe hawe zimemile ndigwa swanu zose, 
langa walye-zindigwa wo hasina; nanye mumanyile 
vyono vibi muno i walálikwa hono waleme bwete 
kubita, hamba wasina iwuya. Ta nha nyenye 
baho mono yali yalece kusimba wa hayi? Hamba 
nani mono si kowona vyono si yatumuywe? Ho- 
lekanmye nyo wendece wa muli Kristo, musuguce 
ho mulece kuletelwa likuwo lyo Mulungu ko 
wuleme wo kubita ku ndigwa yono yerire. Ku 
wutya nibatice na vinji vya kononze leka si nobita 
ku Wuhanje kuperu. Ninga vikojero vyono vinha 
vivi si vinojeye kuli Mulungu. Hono yunji yatye, 
Ane‘ nili muhodanji, leka ng'hogopa kubita. So 
cici'lo' si mukunena no küūpituka? Alo Mulungu 
hono yamucemenyi, nanye si mukuwona soni kutya 
si mobita? Na hono mwanojela kuwuya kuli 
Mulungu, mokwikojela mukutya, Cikali cibatice ? 
Mwihwesaje mu zinhumbula zenyu vyono vikojero 

vivyo - vyo. wubalambala si, vyokwila -cinji kuli 
Mulungu. Wawo wa mu Lugannzu luswanu wono 
walema zindigwa zilya, ku soko yo wugule wo 
mugunda, hamba wijera, ng'ombe, hamba wutola 
mucékulu, si walekwa, ninga watezagwa sı wano- 
jeye ku ndigwa ya kucanya. Ane no muyenyu 
nowa ng'hondezezye lukulu, kanhyi awu wo murimo 
wangu nimulalicilenyi Mwitagwa lyo Mulungu, ni- 
mucemerenyi kwa Kristo, nimulanjizenyi nha vyono 
mwendile wuponi wenyu, nzonyi hono Wuhanje wuno 
wono werire. Na vyono Mwana wo Mulungu 
yasuzo wumi wakwe mu musalaba so mhonelo 
yenyu; nha vivyo na nyenye vyo yimunojelenyi 
mubocere Wuhanje so wukumbucile we likumbiko 
lyo wufwe wakwe nha vyono mweneco yalajiliza ; 
ninga hono .mulece kunoza nha vivi, mwihwesaje 
vyono mukuviza kuli Mulungu, na kanhyi vyono 
mwikaliye 'zinga lyo moto so zizo zo wudila ne 
nyono ku Wulilo wo Muwaha,. kanhyi na zo wisi- 
wanula kuli wayenyu wono wabitaga kulya ndigwa 
yiyo ya kucanya. .Zizo wana kwetu, hono mwih- 
wese muno motuge ‘hale swanu kwe vilungo. vyo 
Mulungu. Na sese wose si coleka. kulomba kuli 
Mulungu Mudaha vyose Sogo yetu wa ku wulanga 
ho yiwe. nha vivi. . 
Ņ Kolo wukunozwa Wuhanje, i wanyo, kuhanga lono 

wawe. watandalikwā viswanù ko wubocere u 

Wuhanje wono werire, 4 Kasisi yalonje Wusugule 

wuno. j l 


YE nyo wendece wayangu wa mulu Muwaha, 
N mono mukuhila kuzizo "Hanje wọ Muwili. ne 
Sakami yo Mukombozi wetu Yesu Kristo cinójere 
muwe kwihwesa nha vyono Pawolo mono „yerire 
yakuwasugula wose wamule kwiyihenga muno ho 
waze walye vya mu Mukate kanhyi wang'we na 
vya mu Cipeyo, Hambi u wutuje nha wuwaba, hono 

cibocere Sakatamenti yiyo yono yerire ne nhumbula 
yono. yinenile mbeka, kanhyi cina no.wihuwilo` u 
wumi ;- (hambi .nha vivyo cikulila mu nhumbula 
muwili wa Kristo; kanhyi cikung'wa ne. sakami ; 
baho ho cikwikalila muli Kristo, na: Kristo muli 
sese; kanhyi cilunza na Kristo, na Kristo nayo na 
sese ;) ninga wiyambuze wayo 'waha, hono ciyibo- 
cere.:caka. Hambi baho nha ho cikwiyambuziza kuli 
Muwili ne Sakami ya Kristo u Mukombozi wetu ; 
kanhyi cikulya no kung'wa wuhoswe wetu, lono si 
cisiwanuyo Muwili wo Muwaha, cikwicemere ’kùwo 
lya Mulungu; cikumusagala cikusaka yacigumilile 
matamwa ganji ganji, ne mawala ganji ganji ge 
mafwa. Mwiyihose muli wene, wandugu zangu, ho 
mulece kuhoswa no Muwaha; munene mbeka zo 
wusutye wenyu wono wuhereye; mweze mwina 
wihuwilo wono wino wumi wono wukamile muli 
Kristo u Mukombozi wetu; musambule mikalile 
yenyu; kanhyi muwe mwino wiyendi wa mbeka ne 
wanhu wose; holeka mowa wahanji wono wanojeye 
wa mu vibanzwa vivyo vyono vyerire, Ninga ku 
wulumbe wo winenenhyezi ko muno kuli Mulungu 
u Sogo yo munhu, no Mwana, no Muhe mono yerire, 
so wukombozwe we'nze mwifwa, na mu wugazwe 
wo Mukombozi wetu Kristo, u Mulungu kanhyi no 
munhu; mono yenyetya sunga yakafika ku wufwe, 
ku soko yetu co wahodanji waciwa, mono cali cili 
mu citi na mu mubeho we'fwa; ho yatipitule ciwe 
wana wa Mulungu, kanhyi yacitegule ku wumi we 
cibitilila. Nase ho ciwe kumbucila nhondo zose u 
wendo wono wulawiliciye wo Mwijizi, Kanhyi u 
Mukombozi wetu Yesu, nha vyono yafwa nha vivi 
ku sòko yetu, kanhyi, na vyono yacitujila i viswanu 
vinji ko witile we Sakami yakwe i ng'hamu; ku 
soko yiyo leka yapasa kanhyi yatemya i vibanzwa 
vyono vyerire vyeze nha vipinga vyo wendo wakwe, 
kanhyi vyo vikumbucizo vyo wufwe wakwe so 

wusindamikwe wetu wuwaha wono si wudumaga.' 
Holeka cimulumbaje mweneco no Sogwe, kanhyi no 
Muhe mono yerire (nha vyono yicinojeye) nhondo 
zose; ceze kwiyinamya nha vyono yendile mweneco,: 
kanhyi ceze kuhidimbala mu' wumwitumamile vilo 
vyetu vyose, ninga ho cerire na cili ling'ani. Heya: 


< Baho 1 Kasisi ho yawalonjere wono wazize kubocero: 
'Hanje wono werwe. AA 


NYE mono mukunena kwa mbeka na kwe nhu- 
mbula u wubi wenyu, mono mwiyendile ne 
wayenyu, mono mukuhila kusambula mikalile mipya, 
mu wukamise we malajilizo go Mulungu; no ku- 
jendera mu zinzila zakwe zono zerire vyono muku- 
lawa lulu ; Musejerere mwina no wihuwilo, mubocere 
Sakaramenti yiyi yono yerire so wusindamice wenyu, 
kanhyi muvumilile hali Mulungu kwe cogopo, akuno. 
mufugame mukwinenenhyeza. 


| Baho u Wuvumile wuwu wa wose ho wulongwe no 
Mwitumami kuli wose wono wakuhila kubocero 
> Hanje wono werire, u mwene ne wanhu wose wafu- 
game wakwinenenhyeza, wakutya, Nai 


WE Mulungu Mudaha vyose, u Sogo yo Mutwa 
wetu Yesu Kristo, yo Munoza vinhu vyose, no 
Muling'aniza wanhu wose; cikuvumila, kanhyi ci- 
kukalalilo wubi wetu no wusutye wetu, wono citu- 
maga vibi ku vilo vyose, mu wihwese, mu wulonje, 
na mu witume, kuli wuwaha wako wo- Wulungu,, 
Cikwitimulila co weneco ikuwo lyako lye ling'ani- 
licizize. Cikunena neni-neni, ne, zinhumbula zetu” 
zitukuwaye so wusutye wetu; Kolo cikuwukumbu- 
cila wukucikalaza ; U mutegulo wayo wukucilemela.. 
Uciwonele lusungu, uciwonele.. lusungu, gwe, Baba. 
wo lusungu lwose; Ko soko: yo Mwanago Mutwa. 
wetu Yesu Kristo, ucinenere gose gono gahereye;: 

Ucitaże. vyono' cikulawa lulu: ciwe kukwitumamila 
no kukwendeza, mu: mijéndere mipya, I Litagwa 
lyako ho likumywe, kanhyi lilumbwe; Ku soko ya 
Yesu Kristo ùu Mutwa wetu. ' Heya. wa 


T Baho i Kasisi (hamba Mubilicizi'hono yawe baho) ho 
yenuce, yapitucile kuli wanhu, yalonje u: Wuwo- 
polelwe wuno. CRS 

MULUNGU u Mudaha vyose, Setu wa ku wulanga, 
mono yalaganiza ko lusungu lwakwe u lwinji 
vyono kowanenera wusutye wawo wose wono waku- 
mupitucila wena na wunene wa mu nhumbula no 
wihuwilo we mbeka; Yamuwonelenyi nanye lusungu, 
yamunenerenyi, kanhyi yamupon’yenyi na mu wubi 
wenyu wose; yamukangazenyi kanhyi yamukami- 
zyenyi mu ziswanu zose; kanhyi yamufisenyi na ku 
wumi we cibitilila ; ku soko ya Yesu Kristo u Mutwa 

wetu. Heya. i 


5 “M Baho i Kasisi ho yatye. 

Hulicizenyi zing'hani zo wusindamice zono Kristo 
u Mukombozi wetu yakuwalonjera wose wono waku- 
'mupitucila mbeka, yakutya, E 
MZ kuli'ne anye wose mono mukataye na 

muyunice, nane nomucehezenyi, Mat. xi. 28. 

Hambi Mulungu nha yayenda i yinze, sunga ya- 
mulavyo Mwanagwe ne ciwene, muli wose mono 
yakumwihuwila yalece kwajilila, langa yatuje wumi 
we cibitilila. Yo. iii. 16. ii 
.- Hulicizenyi kanhyi yono yakulonga Pawolo mono 
yerire, yakutya, . ; | bfa 

Ayi yo ng'hani ye mbeka, yono yinojeye kubo- 
cerwa na'woše, nha vyono Kristo Yesu yaza kononze 
yawapon'ye wanyo wubi, I Tim. i. 15. 
“ Hulitizenyi kanhyi żono yakulonga. Yohana moro 
'yerire, yakutya. , a i n . ; 
““Yanji hono yasutye cina nayo :Mugombozi kuli 

Sogo yo munhu, yo Yesu Kristo we'ling’ ani ; “kambyi 
yo Mulamu ko wubi wetu. :1 Yo. idea? b 
q Kolo zakondya zizi i Kasisi yajenderere, yawe, kutya, 
Mwinule zinhumbula zenyu. 
, Cikumwinulilo Muwaha. -. 
A Chanja u Muwaha Mulungu wetu. P 
Ip. Yinojeye kanhyi vyo viswanu kunoza-nha vivi. 


€| Baho 4 Kasisi ho yaptucile kulu Wulilo wo Muwaha, 
'Yatye, 
T i ; ii 
BEKA vyo yinojeye kanhyi vyo viswanu, 
M nhyi isiizwo ceze kukulumba gwegwe go 
Muwaha,* go Sogo yo munhu, mono werire, Mu- 
daha vyose, Mulungu we myaka ne cibitilila. 
* Zing'hamni zizi (go Sogo yo munhu mono werire) zilece 
~ longwa mwizuwa lye Juma a pili yo Wudatu. 


o ho lilombwe Lilombo lya Mwizuwa lilyo lyono 
1 ae taaa ; ninga mu vilo vinji lyeze lombwa 
lyono vityatizye. i 
OLEKA yan ne Wamalayika ne Wamalayika 
H wawaha, ne mhuga yose ya ku wulanga, ciku- 
lumba kanhyi cikukumya Itagwa lyako i liwaha ; 
nhondo zose cikulumbaga cikutya, Werire, werire, 
werire, go Muwaha Mulungu we mihanga, wulanga 
nenze zimemile nhojo yako; Wuwaha weze kuli 
gwegwe, go Muwaha mono ulawiliciye. Heya. 


; MALONGOZI GONO GATEME- 
ET ZEZWA VILO VYAYO, ; 
Lyeza lombwa Mwizuwa lyo kulelelwa Kristo, na mu 

vilo mpung'hati vyono vityatizye. l 
ONO wamulavyo Mwanago we ciwene Yesu 
Kristo yakalelwa kwinha vivi ku soko yetu ; 
mono. yanozecera muli Maryamu. u Musindile u nyina 

ho-:yaweze: munhu .kwe vilungo vyo Muhe mono 
yerire; yali yasina hamba cikwe co wubi, ho yaceze 
sese mu wubi wose. Holeka cina ne Wamalayika, kc, 


Lyeze lombwa Mwizuwa lye Pasaka, na mu vilo mpu- 
. l ng hati vyono vityatizye. > 
NAA ku wulumbe wa zo. Wuzuce we nhojo yo 
Mwanago: Yesu Kristo u Mutwa wetu ko muno; 
hambi mwene nha yo. Mwana Ng'holo we Pasaka 
mono yalavywa ku soko yetu, kanhyi yakasola. no 
wubi we'nze; yakányiciza lifwa ko: wufwe wakwe, 
kanhyi ko, wuzuce wakwe yakacitujila wumi we 
cibitilila, Holeka cina ne Wamalayika, &c. 


Lyeze lombwa Mwizuwa lyo Kunanucila, na mu vilo 
; mpung hati vyono vityatizye, 

U Mwanago u mwendece Yesu Kristo u 
Mutwa wetu niono yelajila kuli Watumwa wakwe 
wose lono yali yazuká ne nhojo, kanhyi yakananu- 
cila hali: weneco lono yabitila ku wulanga kuciwi- 
kaniziza lukulu hanhu ho kwikala; nase ho. cize 
cibite kono ko yuli mwene, cikatemane nayo mu 
nhojo. Holeka'cina ne Wamalayika, &o. 


Lyeze lombwa Mwizuwa lya. Penhekote, na mu vilo 
PA mtandatu vyono vilyalizye, k 
ULI Yesu Kristo u Mutwa wetu; nha vyono ye- 
Ya. huwiza tuti, u Muhe Mono Yerire yakawa kutima 
kwinha..vivi yakulawa ku wilanga yena ne cihumbi 
ciwaha ce nhinicizo: cinhe beho lyo mukukunzo, 
mu cihwani ce malambi go moto, yakawa kuwatimila 
Watumwa, yawejize, kanhyi yawatonje kuli ze mbeka 
zose, kanhyi yakawa kuwapere mahala go kulonjera 
nonga zinji.na zinji; ne vilungo vyo kuwaganulile 
makungugo: gose waluwuce kanhyi, wahidimbaye ; 
nha vivyo leka nase cawuswa mu citi na mu wusutye, 
cikalawilo kuzeru-zeru na ku wumanya gwegwe 

kwa mbeka, kanbyi no Mwanago Yesu Kristo. 
Holeka cina ne Wamalayika, &e. r 


Lyeze lombwa Mwizuwa lyo Wudatu du. 


i Mulungu monga, u Muwaha monga ; 

ao ta mil si “onga du langa idatu 

mu wumi monga. Hambi yono cihuwiye ya kuli 

nhojo yo Sogo yo munhu, yoyiyo yo obuwia miy 

Mwana, kanhyi na kulu Muhe mono yerire, 81 CIKUSI- 

wanula hamba kutya'yu yo yenha wule. Holeka 
cina ne Wamalayika, &c. ki 


9 Kolo lyalombwa linji liyagwe na gaga ho lilombwe 
lino, lunji limbwe. 
OLEKA cina ne Wamalayika ne Wamalayika 
wawaha, ne mhuga yose ya ku wulanga, ciku- 
lumba kanhyi cikukumya Itagwa lyako 1 liwaha ; 
nhondo zose cikulumbaga cikutya, Werire, werire, 
werire, go Muwaha Mulungu we mihangá, wulanga 
ne'nze zimemile nhojo yako; Wuwaha weze kuli 
gwegwe, go Muwaha mono ulawiliciye. Heya. 


i Kasisi. ho yafugame ha Wulilo wo Muwaha, 
1 wa kuli Ja naya wakusaka kuhanga mu 
Wuhanje, i Lilombo lino lono lityatizye. r 
o Muwaha wo lusungu, si cikwijerera kuza 
ie Wulilo wako uume ya AY wata, 
so lusungu lwako u lwinji kanhyi luwana, 
Bi cinoj eye asla hamba vidodododo vya ha Wulilo 
hasi. Ninga'gwe yogwegwe du Muwaha, mono 
kwezaga no lusungu nhondo zose. Leka ucitaze, 
go Muwaha wo lusungu, ceze kulyo Muwili wo 
Mwanago u mwendece Yesu Kristo, no kung'we 
sakami yakwe, i miwili yetu ho yezwe no Muwili 
wakwe, ne zinhumbula zetu ho zikwemwe ne Saka- 
mi yakwe i ng'hamu muno, kanhyi ho ceze kwikala 
mulu mweneco, nayo muli sese, Heya. 

T I Kasisi yeze yemile ha Wulilo, nayo kolo yanozerezo 
Mukate ne Ng'hangala, ho yabegule viswanu Mu- 
“kate hali wanhu, yasole ne Ciyengwe, yalonje Li- 
` -lombo lyo kusiwanulila lyono hityatizye. . 
oG Mulungu Mudah vyose, go Setu wa ku wu- 
langa, mono wamukombolo Mwanago we ciwene 
Yesu Kristo ko lusungu lwako ho yafwe mu musa- 
laba yawe likombo kulise; mono-yanozeza muli 
wuwo (ko kwilavyo mweneco kono yelavya ka- 
monga). ikumbiko, ne’ cilavywa kanhyi ne mhoza, 
vyono .vikwilaniciye kanhyi vyono vihomanye ka- 
nhyi:vikwiliye kuli wubi we'nze yose ; baho yakapasa, 
kanhyi yakacilajiliziza mu Luganuzu lwakwe lu- 
swanu lono lwerire, ciyohaje kwikumbuciza nhondo 
zose zo wufwe wakwe u wukamu, sunga yaze ya- 
wuye; Gwe.go etu wo lusungu, cikukunenereza 
muno ucihulicize ; ucitaze nase lono ceza Diiianaa 
bocera i viwumbwa vyako vivi u mukate Kasisi yasole 
ne vinyu, nha vyono yapasa moto wuwu Toka wakuu” 
wono werire u Mwanago Mukombozi wetu (>) Ahano 
Yesu Kristo so wukumbucizo wo wufwe poue z _begula 
kamhyi no wugaye wakwe, cihanjo Muwili e) A hano 
ne akami yakwe i zindugutizwe; mono kanhyi yawi- 
. Ba cilo muwoko 
(a) yasolo Mukate cilo cicilya cono yaga- wakwe mu 
lucilwa ; nayo yaza kuwa yalumbi, (b) ho Zukate wose. 
yakawubegula, yakawagawila wejizwa po% 4 keno 
wakwe, yakutya, Solenyi, mulye, (c) awu WA aan A ss 
wo Muwili wangu wono walavywa ku soko we. 
yenyu, mweze noza nha vivi so wukumbu- (8) Ahano 
cila nene. Nha vivi waza kuwa walizā u mabaka 
wakondyā (a) yakasole Ciyengwe, kanhyi mbia esya 
yaza kuwa yalumbā yakawapera, yakutya, Vinyu yo kusi- 
Mung'were wose muli cici; hambi nha yo “uwa. 
(b): Sakami yangu ye Cil4gano cipya, yono yetika ku 
soko ya nyenye na wenji so wunenelwe wo wubi, 
mweze noza nha vivi, hono mukung'wera hose so 
wukumbucila nene. Heya. 
~k 

q Baho u Mwitumami yamule kubocera mweneco u Wu- 
hanje vyono wuli hejete, ho yawagawile Wabilicizt, 
ne Wakasisi, ne Wadimi (hono wali baho) nha 
vivilya, ho yawagawile wayawo wangi monga MONJA, 
mu miwoko yawo, akuno wafugame kwe cogopo. 
Na kolo yakumupera yunji Mukate, yawe kutya, 


MUWILI wo Mutwa wetu Yesu Kristo, wono 
walavywa ku soko yako wukukamisajo mu- 
wili ne nhumbula sunga ko ku wumi we cibitilila. 
Awu sola ulye, weze kumbucila vyono Kristo yaju- 
fwila, wiyilisaje yuyo mu nhumbula ko wihuwilo 


ne lilumbo. 


q U Mwitumami mono yakuwapere wanhu Oiyengwe, 
yawe kutya, 


SAKAMI yo Mutwa wetu Yesu Kristo, yono 
Í yetika ku soko yako, yikukamisajo muwili ne 


nhumbula sunga ko ku wumi we cibitilila. Ayi 


ung'we, weze kumbucila vyono Sakami ya Kristo 
yetika ku soko yako, weze lumba. . 


q| U Mukate hambe Vinyu zono zisiwanuywe hono 
zimalice lono wakali na kwila wose, 1 Kasisi yasi- 
wanule zinji nha vyono zitemezwe hacanya, yasolere 
halu (Mukombozi wetu Kristo mu cilo crcilya, &c.) 
ku wulugutize wo Mukate ; kanhiyi na (Nha vivyo. 
waza kuwa waliza wakondya) ku wulugutize we 


Ciyengwe. 


| Wose kolo wahanga wakondya, u M witumami yawuye 
ku. Wulilo wo Muwaha, yawice mumulya zono zisi- 
gaye u Mukate ne Vinyu kwe cogopo, yazifunice 
no mwendo muswanu U MUZETU., 

T Baho i Kasisi ho yalonje i Lilombo lyo Muwaha, + 

wanhu wose wakubocera vyono vinha vifungu vyose. 
Po mono uli ku wulanga, I Litagwa lyako 

':lyezwe. U wutemi wako wuze. Zono ukuhila 
zitumwe kononze, Nha vyono zikwitumwa ku wu- 
langa. Ucipere zuwari ndigwa zetu zono ziling'ani- 
ciye izuwa. Ucinenelo 'sutye wetu, Vyono ciwane- 
nelaga wono wacisutyaga. Ulece kucitegula ku 
wujelwe; Langa ucipon'ye mu wubi; Hambi u 
wutemi ne vilungo, no wuwaha nha vyako, Sunga 
ku myaka ne cibitilila, Heya. 


Hanyuma yayo kanhyi lilombwe vyono vityatizye. 
WE Muwaha go Setu wa ku wulanga, ase -co 
wawanda wako waciwa cikusaka muno muno 
wuswanu wako wo Sogo yo munhu, ubocere ko lu- 
sungu likumbiko lyetu lili lyo kukumizya no ku- 
lumbiziza; kanhyi cikukunenereza ucitazize. ha- 
monga no Mukung'ano wako wose cituje wunenelwe 
wo wusutye wetu, kanhyi cituje ne maswanu gose 
ganji ga mu wugazwe wakwe ku soko ye liwuya no 
wufwe wo Mwanago Yesu Kristo, ko wihuwile 
Sakami yakwe. Na bahano cikwiyilavya kanhyi 
cikwiyiwika co weneco hali gwegwe go Muwaha, i 
zinhumbula 'ne miwili yetu, ciwe ikumbiko kuli'gwe, 


‘lye mahala, na lyono lyerire, kanhyi lyo lyumi; nase 


wose mono cihanjilo "Hanje wuwu wono werire, 
cikukunenereza ucimemye lihewa no wumoti wako 
wa kucanya. Hamba ciwe si cinojeye, kukulaviza 
ikumbiko linji ko wubi wetu vyono winji, ninga 
cikukulomba ubocero murimo no witumami .wetu 
wuwu wono citejigwe; hamba si ko wujeranize 
maswanu getu, langa ko wunenele masutya, ku 
soko ya Yesu Kristo u Mutwa wetu; kwa yuyo 
muhanjile na gwegwe, Baba Mudaha vyose, mu 
wumonga wo Muhe mono yerire, lyeze ilumbo no 
wuwaha wose, sunga myaka na myaka. Heya. 

— Nalunji lino, 

WE Mulungu Mudaha vyose, mono kwikalaga 
G myaka na cibitilila, cikukulumba kwa nhu- 
mbula, vyono uvumiye kucilisa'se mono ciboceye 
vibanzwa vivi vyono vyerire, ndigwa ya mu nhu- 
mbula yo Muwili na ye Sakami i ng'hamu yo Mwa- 
nago Mukombozi wetu Yesu Kristo; nalu muli 
vivyo mo ucigusizye ze lihewa na maswanu gako 
kuli'se; kanhyi na vyono cili vilunzwa vya mu 
muwili wo Mwanago we libanzo, wo Mukung'ano 
wono wulugutizwe wa wehuwilwa wose; kanhyi 
vyono yo sese wanyo kuhalo 'temi wako we cibiti- 
lila muli witumbilo, ku soko yo wufwe u wukamu 
no wugazwe wo Mwanago u mwendece. Kanhyi 
cikukunenereza muno, Gwe go Setu wa ku wulanga, 
ucitaze kwe lihewa lyako ho cikalaje mu mukung'ano 
wuwo wono werire, kanhyi ceze kwituma ne mirimo 
miswanu yose, vyono wacilajiliza ciwe kwituma, ku 
-soko ya Yesu Kristo u Mutwa wetu, kuli yuyo 
mwina na gwegwe no Muhe mono yere ilyeze 
ilumbo no wuwaha wose, sunga ku myaka na 
myaka. Heya. 


o 97 Baho lilombwe lunji limbwe. 

TUWAHA weze kuli Mulungu kucanya, “mono'si 
A) wuwe wilámule, na kuli wanhu kweze kugolo- 
ceywe, cikukulumba, cikukulugutiza, cikukuhemba, 
cikukukumya, cikukutogoza kwe nhojo yako i mbaha, 
Gwe Muwaha Mulungu, go Mutemi. wa kucanya, 
Mulungu u Sogo yo munhu, Mudaha vyose. 

Gwe go Muwaha, u Mwana Yesu Kristo, go 
:Mulelwa we ciwene; Gwe Muwaha Mulungu, 
Mwana Ng'holo wo Mulungu, Mwana wo Bogo 'yo 
munhu, mono ukuwuso. wubi we'nze, uciwonele 
lusungu. Mono ukuwuso wubi we'nze, uciwonele 
lusungu. Mono ukuwuso wubi we’nze, ubocero "lombe 

wetu, Mono wikaye ku muwoko wo kulume: wo 
Mulungu Sogo yo munhu, uciwonele lusungu. 

Hambi nha yogwegwe mono werire uli wene; 
yogwegwe Kristo uli wene, mwina no Muhe mono 
yerire, mono ulawiliciye mu wuwaha wo Sogo yo 
munhu. Heya. 


T Bako I Kasisi (hamba Mubilicizi hono yali baho) 
“yawakombole wabite wena no Wumoteswe wuwu. 


LIPOZO lyo Mulungu, lyono licizize wumanye 
L wose, lyeze kamisa zinhumbula ne mahala mu 
wumanya Mulungu, na mu wumwendo Mwanagwe 
Yesu Kristo u Mutwa wetu; no wumoti wo Mu- 
lungu Mudaha vyose, u Sogo yo munhu, no Mwana, 
no Muhe mono yerire, weze muli nyenye mwikalaje' 
nanye nhondo zose. Heya. s 


$ Hono vye Lihewa vyalavywa, i Malombo go kulombwa 
ku vilo vyose hono liwe limongo hamba na ganji, 
hono hasina Wuhanje; nago gokwila kulombwa 
galawiye munyuma ye Malombo go Wulumbe we 
Hakali-mitondo, hamba we Cinya-mihe, hambo. Wu- 
hanje, hambe, Litaniya vyono yakuwona viswanu 
Mwitumami. 2 
WE Muwaha, ucitaze ko lusungu mu wunene na 
mu wulombe wetu, ugolose nzila ye wawanda 
wako yidome ku mhonelo ye cibitilila; kanhyi na 
mu wupituce-pituce wa mu wikale wuwu wono 
wudumaga, wacitilwe nhondo zose ko wutazi wako, 
we lihewa wono wuli behi ; ku soko ya Yesu Kristo u 
Mutwa wetu. Heya. 


FE Muwaha Mudaha vyose, go Mulungu.. we. 
A ` cibitilila, cikukuneno 'vumile kucilanjiza, no 
kuceza, kanhyi uteme mu zinhumbula na mu mi- 
wili “yetu, ho cityatye nzila ze myoto yako no 
wibate we malajilizo gako; kanhyi ho cikamiswe. 

mu miwili na mu zinhumbula ko wucitile wako we 
vilungo i viwaha, lulu baha na ku mhondo zose; 
ku soko yo Muwaha no Mukombozi wetu Yesu 
Kristo. Heya. 


lungu Mudaha vyose, cikukunena, zing'ha- 
(ii pm S ihule wi kwe makutu getu 
ziwombekwe kwe lihewa lyako mu nhumbula zetu 
mugati, ho zicipere nyituma swanu, so lukumyo ne 
lilumbo lye Litagwa lyako; ku soko ya Yesu Kristo 
u Mutwa wetu. Heya. 


WE Muwaha, ucilongolelaje mu witume wetu 
wose kwe lihewa lyakoi liwaha, ucijendereze 
ko wutazi wako wa nhondo zose; nase camulize ci we 
kujendereza kanhyi cimalilizize mirimo yetu yose 
muli gwegwe, ho cilikumye Litagwa lyako lyono 
lyerire; kanhyi ku ndumo ko lusungu lwako cituje 
wumi we cibitilila ; ku soko ya Yesu Kristo u Mutwa 
wetu. Heya. 


WE Mulungu Mudaha vyose go ndawiriro ye 
G mahala gose, mono umanyile visakwa vyetu 
lono cikali na lomba, kanhyi no wiyiga wetu wa mu 
wulombe; cikukunena ucitetele so wusocele wetu ; 
na zizo zono si cikwijerera kulomba so wuwipe 
wetu, na zono si cidahile kulomba ko wubofu wetu ; 
uciperere liwuya lyo Mwanago Yesu Kristo u Mutwa 
wetu. Heya. 


WE Mulungu Mudaha vyose, mono wehuwiza 
vyono kohuliko ’lombe wa wono wakulombera 
Mwitagwa lyo Mwanago; Cikukunena ucinamizye 
makutu mono cikulonjeye lulu malombo no wunene 
wetu; ucipere zizo zono cilombeye mu wihuwilo 
nha vyono wendile gwegwe ko wutazwe wo wuso- 
cele wetu, kanhyi u lukumyo lwako ho lujende- 
rezwe; ku- soko ya Yesu Kristo u Mutwa wetu, 
Heya. 

T Mu vilo vya Juma a pili ne vilo viwa vimji (hono 
hasina Wuhanje) zeze lombwa zose zono zateme- 
zezwa hanji sunga ku ndumilizo ye Lilombo (lya 
kuli Mukungano wose wa Kristo) vihanje ne 
Lilombo limonga hamba na ganji gono galombera- 
gwa hanyuma, u Wulugutizwe wo we ndumilizo. 


T U Wuhanje wulece kunozwa hono i wanyo ku wuhanga 


ne Kasisi si wakwiliye ku wuwale. vyono kowona 
viswanu. 


T Hono wanhu wa mu Mukung'ano si wacizize mu 
makumi mejete wono wakutanga zo Wuhanje, ninga 
hono walece kufika wane lunji wadatu wahanje ne 
Kasisi, u Wuhanje wulece kunozwa. 


1 Mu zinyumba zo kuhembera mono mo wali Wakasisi 
na Masemasi-wenji, wose weze hanga ne Kasisi u 
Wuhanje, mu Juma a pili zose, hamba yiwe na mu 
vilo vinji, hono wasina cinji cono ciwemile, 


TU Mukate ne Vinyu viweze.vyo vilya vyono vili- 
zagwa ku nhondo zose, ho wulece kuwa wiwanganile 
no wuhemba hejete kuli zo Mukate ne Vinyu 
wono yena yunji, hamba wono yunji kawa nawo. 
Ningo Mukate weze muswanu we ngano yono yina- 
muce nha vyono wokwijera. 


T Hono visigaye vinji vya mu Mukate me Vinyu 
vyono si visiwanuywe, u Mudimi yavisole mweneco ; 
ninga hono visigaye vinji vyono visiwanuywe, 
vilece kulavyanizwa kunze, langa Kasisi na wanji 
wayagwe wono vihanjile kowacemera wavilile baho, 
walye no kung'wa kamonga, u Wulugutizwe nha 
walongwa. 


T U Mukate ne Vinyu vyo Wuhanje vyeze londolwa 
no Mudimi ne Wanga-mhala kwe sawo ya mu 
Mukung'ano. 


e aaant oo l iatan 

9.1 Wakristiyano wose we hanhu baho weze hanga kađati 
Mwaka lunji wacizirize, i. Lizuwa lye Pasaka diwe 
liyagwe na gago. Myaka yose mu Pasaka i Wakri- 
stiyano wose we hanu baho weze walana ne Kasisi, 
hamba ne wanhu wamulavize zose zono zilavyagwa 
lulo. ; - 


9 U Wuhembe wo Mulungu kolo wakondya, 9 ZISOWO ze 
- lihewa zigawanizizwe mu mirimo. 1 miswanu nha 
vyono kowona viswanu Mwitumami ne Wanya- 
mhala. Na hono wasutane ku wugawanize, zitumwe 
nha vyono Mubilicizi kotya. 
NE vyono vilajilizwe mu Wityatye wo Witu- 
mami wa mu wugawanize Ndigwa yo Muwaha, 
i wanyo kuhanga weze kuyibocera kuno wafugame ; 
(langa vyo viswanu ho ciwe citanjilo ca vyono 
civumiye kwe lilumbo ne cogopo i maswanu ga 
Kristo gono wakupegwa wose wono  wakubocera, 
akuno wanojeye kanhyi ca kwimilila, wanhu walece 
kuviza no kutiwanga ha Wuhanje wono werire ;) 
ninga yunji mu wulele wakwe yalece kuluwajiza 
nhunizo yo wufugame, hamba yunji yalece kuwuto- 
vula nyono. Holeka zizo zandikwe ziwe kutuni- 
lizizwa vyono muli wuwo musina wuhembe ; kanhyi 
vyono mwiko ku wuhemba Mukate ne Vinyu 
vivi vyo Wuhanje vyono vikulilwa baho; hamba u 
wijere wa Kristo wo Muwili-wili weneco ne Sakami 
wo si wukuhembwa. Hambi u Mukate ne. Vinyu 
vyo Wuhanje nha vikalaga nha vyono vyalawe 
'sonje, leka si vificile ku wuhembwe; (hambi u 
wunoze we nha vivi nha wo. wuhembe we viwumbwa, 
kanhyi yo yiwawifizye i Wakristiyano wose wehu- 
wilwa ;) u Muwili-wili weneco ne Sakami yo Muko- 
mbozi wetu Yesu Kristo vili kucanya akuno ku- 
sina; hambi u Muwili-wili weneco wa Kristo nha si 
wudahile kwitema hejete kamonga. í 

n U WITUMAME WO : 
KUBAPUTIZE WADODO CALINZE' 
MU NYUMBA YO KUHEMBERA. ! 


1 I wanhu walanjizwe vyono Wubaputizo wunojeye kuwa 
mwizuwa lya Juma a pili, nd mu vilo vinji 4 viwaha 
hono wanhu wehangulize wenji; kanhyi u Muku- 
ng'ano wono wikong hoye ho walanjilile vyono i wa- 
nya kubaputizwa wakubocerwa mu wuwalwe wa mu 
Mukung'ano wa Kristo ; kanhyi mu Wubaputizo we 
Wadodo wose wono wali baho mo wakumbucizizwe 
ze cilagano cono walagamla no Mulungu mu wuba- 
putizo wawo. Ku soko yiyo leka u Wubaputizo 
wunozwe mu:milónjere. ye: wekala mwsi. Ninga 
(hono yiwe ya wutunyice) 4. Wadodo wodaha kuba- 

_ _ putizizwa mwizuwa inji. , CERO? 

T Kanhyi mweze mumanyile, hono M wana wa Cilume 4 
Wemiliżi walume weze wejete, no Mucékulu, yu- 
monga. Na hono yawe we Cicékulu, 1 Wemilizi we 

. Cicékulu wawe wejete, u we Cilume yumonga. 

T Hono ho wali Wana wa kubaputizwa, 1 Walezi wa- 
mulonjero Mudimi yagone yamanyile, hamba wa- 
mulonjere izuwa lyeneco u Wulombe wa Hakali- 
mitondo nha wukali. I Wemilizi we Cilume na we 
Cicékulu, ne wanhu wono wene Wana, weze wesegam- 
zize lukulu ha Ciya co kubaputiziza, lono lyakondyā 
Lisomo lye kéjete lya mu Wulombe we Hakali-mi-, 
tondo, hamba lono lyakondya 4 Somo lye kéjete lya 
mu, Wulombe vyono kotemezya mweneco Mudimi. 
Nayo Kasisi kolo yakuza ha Ciya co Kubaputizizo 
(ho cimemywe. baho Malenga gono gasunjile) yeme 
baho, yatye, ` 

U ei yuyu : yabaputizwă, hamba ya- 

ali 


KEAT E A A D EA 
eR ai a iiaii 


Ermia n E 


242 WUBAPUTIZO WE. WADODO CALINZE. 


| Hono watye, Yakah; I Kasisi yatende nha vyono 
zilyalizye, 
N nyo wendëce wayangu, I wanhu wose lono 
wawe waleleywe mu wubi; kanhyi vyono 
Mukombozi wetu Kristo katezaga, Yunji si kodaha 
kwinjila mu .wutemi wo Mulungu, hono yalece kupe- 
gwa wulelwe we kéjete no kulelwa kanhyi kwe 
malenga na ko Muhe; holeka’ne ng'humunenenyi mu- 
mulombelo Mulungu u Sogo yo munhu mulu Mutwa 
wetu Yesu Kristo ko lusungu lwakwe u lwinji ya- 
mupero Mwana yuyu cinhu cono si kodaha kuwonela 
mu wulelwe we cimunhu-munhu; kanhyi yaba- 
putizwe kwe malenga na ko Muhe mono yerire, 
yenjizwe mu Mukung'ano wono werire wa Kristo, 
kanhyi yanozwe cilunzwa cawo i cumi. 


T Baho i Kasisi yatye, 
Cilombe. 

WE Mulungu Mudaha vyose we cibitilila, mono 
wamupon'yeza Nuhu ne mhuga yakwe mwiga- 
lawa ho walece kufwa ne malenga; kanhyi ukawa- 
tonga viswanu mwilenga lya Samu i wanhu wako 
wana wa Isareli, ho walajilile cihwanicizo co Wuba- 
putizo wako wono werire; na ko wubaputizwe wo 
Mwanago u mwendece Yesu Kristo mwilenga lye 
Yorudani, ukageze malenga gahovujo wubi kwe li- 
banzo; cikukunena, ko lusungu lwako lono lusina 
ndumo, umulanjo Mwana yuyu ko lusungu lwako, 
umuhovuje, kanhyi umweze ko Muhe mono yerire ; 


nayo lono yawe yapona mwikuwo lyako, yenjizwe - 


mwigalawa lyo Mukung'ano wa Kristo; kanhyi 
yeze yakamile mu wihuwilo, yasangalalilo mu wi- 
tumbilo, yehomere mu wiyendi, kanhyi yakolere mu 
mawingo ge'nze yono yino gaye, ho yaze yafice ku'si 
yo wumi we cibitilila, ko mwitemane na gwegwe, 
myaka na myaka, ku soko ya Yesu Kristo u Mutwa 
wetu. Heya. 

g" Mulungu Mudaha vyose we cibitilila, mono 

uli mutaza waciwa wose, kanhyi go mukamisa 
wose wono wakutizizo kwako, kanhyi go wumi wa 
wono wehuwiye; go wuzuce wa wono wafwiye; 
Cikukulomba gwegwe so Mwana yuyu, mono yakuza 
kono Wubaputizo wako wono werire, yatuje wunene- 
lwe wo wubi wakwe ko wulelwe we kéjete. Umubocere, 
gwe Muwaha, vyono wehuwizizo Mwanago u mwe- 
ndece, ukutya, Mulombe, mopegwa; mulondole, 
mowona; mukong'onhe, modigulilwa. Alu uci- 
pere'se mono cikulomba; na mono cikulondola ci- 
wone; ucidigulile mulango mono cikukong'onha ; 
u Mwana yuyu ho yasangalalilo "moti we cibitilila 
wo wuhovujo wako wa kucanya ; kanhyi yaze yafice 
ku wutemi we cibitilila wono wawehuwiza kwa 
Kristo u Mutwa wetu. Heya. 


€T Baho 4 wanhu wenuce, 4 Kasisi ho yatye, 
Muhulicize zing'hani zo Luganuzu Luswanu, zono 
zandikwa na Maruko mono yerire, Mwifungu lye 
likumi, ha Cifungu ce 'kumi ne 'datu. 
AKAMULETELA. wana wadodo, yawapamize ; 
i wejizwa wakawacenela. Yaza wona Yesu, 
yakawone likuwo, yakawatya, Walecenyi wana wa- 
dodo wanizize, mulece kuwalemeza ; hambi wutemi 
wo Mulungu nha wo wawo wono wenha wawa, Mbeka 
ng'humutyenyi, Mono si kowubocero 'temi wo Mu- 
lungu nho mwana mudodo, si kokwinjila mumo, 
Yakawapagata, yakawawicile miwoko, yakawalugu- 
tiza. . 
€T Kolo lwasomwă lwakondyä u Luganuzu Luswanu $ 
Kasisi ho yanoze Wulanjize wuno u wufupi wa 
kuli zing hani zo Luganuzu Luswanu. 
N nyo wendece, muhulika zing'hani zo Muko- 
- mbozi wetu Kristo za mono Luganuzi luno u 
Luswəpu, nha vyono yalipa i wana wadodo wategulwe 

kulu.mwene; kanhyi na vyono yawatacila wono 
wahilaga kuwemila. walece kubito kwakwe; kanhyi 
na vyono yakuwalanjiza wanhu wose weze..kwigo 
werevu: wawo. . Muwene vyono yalajilo: wendo: kuli 
wene. ko witume wakwe; hambi nha yawakumbatila 
mu :mawoko gakwe, yakawawicile miwoko, yakawa 
kuwalugutiza, Holeka mulece kwihwerera, langa 
mwihuwile du; nha vyono komubocera no Mwana 
yuyu ko wendo ; vyono.komukumbatilila mu mawoko 
go lusungu lwakwe; - kanhyi na vyono komupe- 
ro: ° moti wo wumi we cibitilila, no kumwinjiza mu 
wuhanje wo wutemi wakwe we cibitilila, Du, nase 
lono ciwe camanya zo wuhile u:wuswanu wo Bogo 
yetu wa kuċanya kulu Mwana yuyu, nha vyono ya- 
lájilo Mwanagwe Yesu Kristo; -hamba si: cikwi- 
hwerera cinji nha vyono yakuvumilo. witume wetu 
wuwu wo wendo wono cikumuletelo Mwana yuyo 
kono Wubaputizo wakwe wono werire ; cimulumbaje 
ko wihuwilo ne cogopo, ciwe kutya, 


WE Mulungu Mudaha vyose, we cibitilila, u 

. Bogo yo munhu wa ku wulanga, cikukulumba. ko 
winenenhyezi, vyono wacipero 'manye we. lihewa 
lyako kanhyi no wihuwilo wa kuli'gwe; Uconjere- 
zaje nhondo yose wumanye wuwu, kanhyi ukangaze 
no wihuwilo muli'se. Umuperajo Mwana yuyu 
Muhe wako mono yerire ho yalelwe lwe kejete, 
kanhyi yanozwe muhalo 'temi we mhonelo ye cibiti- 
lila. ku soko ya Yesu Kristo u Mutwa wetu, mono 
mwikalane kanhyi mukutemana na gwegwe no 
Muhe mono yerire, alu na nhondo zose, Heya. 


T Baho i Kasisi yawalónjere nhavi 17 Wemilizi. we 
Cilume na we Oicékulu, > i 
YE nyo wendece, mumuleta hano Mwana yuyu 
Yyabaputizwe, alu mumulombo. Mutwa: wetu 
Yesu: Kristo yamubocere, kanhyi yamuwopolelelo 

wubi wakwe, yamweze ko: Muhe mono yerire, kanhyi 


yamupero 'temi wa ku wulanga no wumi we cibitilila. 
Muhulika kanhyi vyono Mutwa wetu Yesu Kristo 
yehuwiziza mu Luganuzi lwakwe u Luswanu -vyono 
kolavye vinhu vivi vyose vyono mulombile;. nayo 
si kotago wihuwizo wakwe, .kowufisiriza du. Ale 
Kristo lono yawe yehuwiza wihuwizo wuwo, u 
Mwana yuyo nayo si koleka kwihuwiziza muli'nye 
mo Wemilizi wakwe (sunga yaze yatuje: mahala go 
kwibocerera mweneco) nha vyono komulema setani 
ne mirimo yakwe yose; kanhyi yawe kwihuwile 
Ng'hani yono yerire yo Mulungu, na vyonọ koka- 
misa malajilizo gakwe kwe cihuliko. 

Holeka ng'humuwuzenyi, Ë 
on gwe ukumulemero Mwana yuyu setani ne 
AA; mirimo yakwe yose, u wuswanu we'nze wopo 
si. wuluwucile, ne nhojo. yayo, i masulumizi gayọ go 
wumero, no mukwerekwere wa mu muwili, ulece 
kugebata, hamba galece kukukwega ? . 


< = Lp.. Ng'hugalema gose. 


U Mwitumami. 


AA LO umwihuwiye Mulungu u, Sogo yo munhu 


Mudaha vyose, Muwumbo 'langa ne’nze ? 
Kanhyi no Mwanagwe we ciwene Yesu Kristo u 


'Mutwa wetu? Kanhyi vyono yategulilwa’nda ko 


Muhe mono yerire; yakawa kulelwa na Maryamu u 
Musindile; kanhyi na vyono yakagazizwa hali Po- 
nhiyo Pilato, yakatumbikwa, yakafwa, yakawikwa ; 
kanhyi na vyono yakatima kono ko wali wafu; na 
kanhyi mwizuwa lye kadatu yakawuka muli wafu; 
kanhyi yakananuka ku” wulanga, nalu yekaye ku 


muwoko wo kulume wo Mulungu Sogwe u Mudaka 


vyose; kono yalalawilila. yaze kuwaling'anize womi 
ne wafu ? i UE KAA 
Kanhyi umwihuwiyo Muhe mono yerire;..kanhyi 

na kulu Mukung'ano wono werire na Katoliko; na 
ku Wuhanje wono werire; na ku Wunénelwe wo 
wubi, na ku Wuzuce we miwili ye wafu; kanhyi 
na ku wumi we myaka ne cibitilila ? 

Ip. Zizi zose nizihuwiye muno, 


U Mwitumami. 


LO 'kusaka kubaputizizwa mu Wihuwilo wuwu ? 
`- Ip. He vyo ng'husaka, 


U Mwitumami. 


LO kokolesa wuhile wa Mulungu, wono werire, 
kanhyi ne malajilizo gakwe, kowa kugebata 
vilo vyose vyo wikale wako ? 
Ip. He vyo notenda. 


T Baho i Kasisi yatye. 
WE Mulungu wo lusungu, umumotye, Mwana 
yuyu, u munhu muhuma ho yahimbilwe hasi, 
u munhu mupya yasipuce mulu mwene. Heya. 

Umumotye, kanhyi u mukwerekwere wose wa mu 
muwili wufwe muli yuyu, langa i zo Muhe zo zikale 
ziwe kwinjipa muli yuyu. Heya. 

Umumotye yatuje wusume ne vilungo vyo kufuti- 
lila na vya kutowera mhungu kuli setani, ne'nze, 
nomuwili. Heye. 

'Umumotye mono kosiwanulwa kuno yawe wako ko 
murimo no witumami wetu, yavwikwe maswanu ga 
kucanya, yahumbirizwe cihumbirizwa cono cikalaga ; 
ko lusungu lwako, gwe go Muwaha Mulungu u mu- 
lugutizwe, mono wikaye, utemile vyose, nhondo zose, 
Heya, 


WE Mulungu, Mudaha vyose, we cibitilila, u 
Mwanago mono umwendile muno Yesu Kristo, 
yalavye sakami ne malenga mu zimbavu zakwe i 
zing'hamu so wunenelwe wo wubi wetu; kanhyi 
yawalajiliza ne wejizwa wakwe wabite wawafunde 

makungugo gose, wawabaputizize Mwitagwa lyo 
Sogo yo munhu, 'nalyo Mwana, nalyo Muhe mono 
yerire: :Cikukunena. uhulicizo 'Jombe. wo Muku- 
ng'ano wako; ugeze malenga gaga so wuhovuje wo 
wubi kwe libanzo; kanhyi umotye: Mwana yuyu 
mono kobaputizizwa luno gago, ho yatuje. wudindile 
we lihewa lyako kanbyi yekalaje mu mhuga ye 
wanago i. wehuwilwa wono wahaguywe;. ku soko 
ya Yesu Kristo u Mutwa wetu, . Heya. 


€| Baho 4 Kasisi yamubocero Mwana mu mawoko, na 
yawaiye Wemilizi Walume na we Cicekulu, 
Mumupero Mwana itagwa. 
1 Nayo ho yamuceme litagwa (hono wamulonjera vyono 
Mwana muswanu) yamuzabige viswanu mu malenga 
kwe mahala, yakutya, 
.Ng'hukubaputiziza Mwitagwa lyo Sogo yo 
. munhu, nalyo Mwana, nalyo Muhe mono: yerire. 
Heya. 


€ Ninga hono watye Mwana yasoceye, yamwitile du 
“malenga, yawe kulonga zing'hani zizilya. 
` Ng'hükubaputiziza Mwitagwa lyo Bogo yo mu- 
a nhu, nalyo Mwana, nalyo Muhe mono yerire. 
Heya. yai 
; 1 Bahor Kasisi yatye, ` ` l 
IKUMUBOCERA yuyu Mwans, mu mukung'ano 
we liwumbi lya Kristo,” kanhyi , cikumuwola 
cihwanicizo co musalaba, co citanjilo ~» Ahano i 
vyono hanyuma si yalawona soni Kasisi yamu- 
kuvumilo wihuwilo. wa Kristo mono wole Mwana 
yatumbikwa, yeze kulewanila cilumelume musalaba ha 
hali.cipepera cakwe, kuli wubi, ne'nze, na A e 
setani; kanhyi yawe kwikala musirikali no mwitu- 
mami mwihúwilwa wa Kristo sunga ko ku ndumo 
yo wikale wakwe. Heya. 

T. Baho i Kasisi yatye, . 


YE nyo wendece, -lono : muwene;. -nha 'vyono 

\ Mwana yuyu 'yaleligwe lwe kéjete, na vyono 
muhanzwe mu :muwili wo Mukung'ano waKristo, 
ceże mulumba Mulungu Mudaha vyose so. maswa- 
nu gaga, kanhyi ceze mulomba ne nhumbula monga ; 
u Mwana yuyu yanozereze' mikalile yono yisigaye 
vyono yakwamuliza lulu, >” Ea: 


9 Baho ho lilongwe, lono wose wafugame, 

Da mono uli: ku wulanga, I Litagwa lyako 

J lyezwe. U wutemi wako wuze. Zono ukuhila 
zitumwe kononze, Nha vyono zikwitumwa ku: wula- 
nga.” Ucipere zuwari ndigwa zetu zono ziling'ani- 
ciye izuwa. Ucinenele wusutye wetu, Vyono tiwa- 
nenelaga wono wacisutyaga. - Ulece' kucitegula ku 
wujelwe; langa ucipon'ye mu wubi, Heya. 


mw... [Bahoi Kasisi yatye, x oo 


(Es OLUNA kwe: nhumbula, gwe- go Setu 
J wo lusungu, vyono uwene viswanu kumunoza 
Mwana yuyu yalelwe lwe kéjete ko Muhe wako, mono 
yerire, na vyono umuboceye kuwa kumunoza mwana, 
kanhyi vyono umwinjize mu. mukung’ano wako wono 
werire. Nase cikukunena ko winenenhyezi, lono 
yawe yafwiza' ku lubavu lwo wubi, kanhyi' yekaye 
mumi ku wiling'ano, na lono yawe vyahimbilanwa na 
Kristo mu wufwe wakwe, yamutumbice "munhu 
u muhuma, yawusize' hikulu itewa lyose'lyo wubi; 
na vyond yawe vihanizizwe ku wufwe, ku wuzice nha 
vivyo vihanje; sunga ku ndumilizo yaze yafice ku 
wuhalo wutemi wako we cibitilila, wena ho Muku- 
ng'ano wako wono werire wono wasigaye, ku soko 
ya Yesu Kristo u Mutwa wetu. Heya. 

T Baho, wose wenuce, i Kasisi ho yawalónjere Wemilizi 
Walume na we Cicekulu u Wusugule wuwu wono 
. vityatizye.. 
UA ANA yuyu lono yawe yehuwiziza nyenye 
mo Wemilizi wakwe vyono komulema setani ne 
mirimo yakwe yose, na vyono komwihuwila Mulu- 
ngu, no: kumwitumamila ; yinojeye nanye mweze 
kumbucila, vyono zenyu kumulanjilila Mwana yuyu, 
kolo yeza ficila, yafundwe nha vyono yadahile kwi- 
yijiza, i cilágano vyono ciwaha, u wihuwizo, no 
wuvúmile vyono yalonjeye baha muli nyenye. Nayo 
ho yehinde kumanya zizi, mosaka yahulice u Wuga- 
nule we zing'hani; ninga ko muno ku wulanjilile 
lono yakwiyijiza u Wihuwilo, ne Lilombo lyo- Mu- 
waha, kanhyi ne Malajilizo ge Likumi kwe nonga ya 
mu'si, kanhyi na zinji zose zono zinojeye Mukristi- 
yano yamanye; kanhyi yehuwile so wukamye wo 
wumi we nhumbula yakwe; kanhyi Mwana yuyu 
yadimwe viswanu, i mikalile yakwe ho yiwe ling'ani 
kulu Mulungu na kuli ze Cikristiyano; mweze ku- 
mbucila nhondo zose vyono Wubaputizo wukucila- 
jilo wuvumile wetu; wo wutyatye wo luzu lwo 
Mukombozi wetu Yesu Kristo, no wihwananizwe 
nayo; nha vyono mwene yafwa, kanhyi yakazuka 
ku soko yetu, nha vivyo na sese mono cibaputizwe 
cifwe ku lubavu lwo wubi, kanhyi cizucile ku wili- 
ng'ano, ciwe kuwulaga nhondo zose mikwerekwere 
mibi ne myavu, ceze jendera muli ze cisindo, na mu 
mikalile yono yimunojeza Mulungu. i 


JI Baho kanhyi yajendere kulonga, 


ANJENYI ta mweze kwikala mumanyile vyono 
d Mwana yuyu yanojeye kutegulwa kuli Mubili- 
cizi yawicilwe miwoko, kolo yamanya kulonga Wi- 
huwilo, ne Lilombo lyo Muwaha, ne Malajilizo ge 
Likumi kwe nonga ya mu'si, kanhyi yafundwe ne 

Katecisimo yo Mukung'ano yono yanzalikwe ku 
soko yiyo. Ia $ 


HE YA ya mbeka kwe Ng'ham yo Mulungu vyono 
Wadodo wono wabaputizwa, lono wafwe wakali 
netuma cinji co wavu waponā poni-poni. 

I mahwere gose ga kulu wole we cihwani co Musalaba 
mu Wubaputizo ho gawuswe ; i nhunizo yayo ne soko yo 
wukolese wayo, vyodaha kuwonerwa mu Kanoni 30, yono 
yamula kwanzalikwa. mu mwaka wo Muiwa wetu, 1604. 


U  WITUMAMI WO 
WUBAPUTIZO WE WADODO WE CIZILAGO 
WA MU ZINYUMBA. 


17 Wadim we Mikung'ano yose weze walanjiza 
wanhu baho na baho, walece kutinizyo 'baputizo. we 
wana wawo langa mu Juma a pili yinóngozi yo 
wulelwe wakwe hamba nzagwe, hamba mwizuwa 
liwaha linji lyono lili mu mhinji na gati, hono 
hasina. soko yinji ye mbeka, nha vyono kowono 
Mudimi. yoe 

$| Kanhyi wawalanjize walece kusaka wana wawo wa- 
baputizizwe mu zinyumba zawo hono hasina soko 
yinji ye mbeka. Ninga hono watunyice, u Wuba- 
putizo wunozwe nhavi. MPE l 


| U Mwitumami wo Mukung'ano (hamba yawe ya si 
halu mwene, yunji mono yanojeye mono kokwijera) 
wena na wanji wono wali baho wamulombe Mu- 
lungu, wakulonga Lilombo lyo Muwaha, ne Ma- 
lombo mayagwe ganji gono gandikwe mu Wityatye 
wa zo Wubaputizo we Culinze nha vyono wokanga 
mu cilejeho.wo wutunyjice wawo. Baho kolo Mwa- 
na yapegwa litagwa na yunji mono yali baho, u 

zing'hantzi = > 
T “Ng'hukubaputiziza Mwitagwa lyo Bogo yo mu- 
. nhu, nalyo Mwana nalyo, Muhe mono yerire, 
Heya. fa 


Mwitumami ho yamwitile malenga akuno yakulonga 


$| Baho ho wafugame wose, u Mwitumami yamulombe 
ww mo. Mulungu, yawe kuiya,, 
IKUKULUMBA kwe nhumbula, gwe go Setu 
wo lusungu, vyono. .uwene viswanu kumunoza 
Mwana yuyu yalelwe lwe k£jete ko Muhe wako mono 
yerire, na vyono umuboceye kuwa kumunoza mwana, 
kanhyi vyono umwinjize mu. Mukung’ano wako 
wono .werire. ' Nase cikukunena ' ko. winenenhyezi 
umumotye, lono yawe yahanzwa mwifwa.lyo Mwa- 
nago, nha vivyo na mu wuzuce yahanzwe; kanhyi 
ku ndumo yaze yahazwo 'temi wako we cibitilila, 
wena na wono.werire wose, ku soko ya yuyo Yesu 
Kristou Mutwa wetu, Heya.. `` 


| Hamba walece kutya mba. vyono.-Mwana yuyu si yaba- 
putizwe viswanu hamba kutya lunji si womukwila, 
hamba walece kutya yabaputizwe. kanhyi. Hambi 
ninga Mwana mono yabaputizwe nha vivi, hono 
yekale mumi, yanojeye kuletwa kono nyumba yo 
kuhembera, u Mwitumami -hono wo Mukung'ano 
wuwo ho yalolosezo Mukung'ano zo Wityatye we 
mbeka wo Wubaputizo wono yamubaputizizo Mwana 
yuyo wono yetuma cizilago we'sonje. Hono zo zizi 
du, yalonje nha vyono viyatizye, 
G'HUMULONJERENYI vyono namubaputiza 
“Mwana yuyu hali walanjilizi mwizuwa lyo wu- 
tunga, ne hanhu ho wutunga, ko moto wono Muku- 
ng'ano watemezya, 


9 “Ninga Mwana hono yali yabaputizwe no Mwitumami 
yunji, u Mwitumami we hanhu hono yalelelwa 

:hamba. hono yabaputizizwo Mwana. yehenje lono 
Mwana yabaputizwa mu wulunji.. Hono nha 
vivyo, i wanyo kuleto Mwana ku nyumba yo 
kuhembera, hono wapitule watye, Mwana yuyu ya- 
baputizwā yakondya ; baho u Mwitumami ho ya- 
wawuze kanhyi, yatye, 
WANA yuyu yabaputizwa na" nani ? 
: Wono wali bahalya hono Mwana yuyu ya- 
baputizagwa wa nani ? ; ia 
Na vyono zinji zono zinojeye Sakaramenti yiyi 
zikuwa kulekwa so woga no musunhoko wutunyice ; 
holeka ng'humuwuzenyi kanhyi, 5 tgh 
U Mwana yabaputizwa naci ? ; Wa 
Ne. zing'hani zono' yabaputizizwo Mwana yuyu 
zo za hayi ? ia 
q U Mwitumami hono yawone ko wupitule wa wọno 
wamuletilo Mwana, vyono vyose vyanozwa wulunji; 
ho yalece kumubaputizo Mwana lwe kéjete, ninga 
yamubocere, hambi nhayeza muyagwe na we liwumbi 
dye mbeka lye Oikristiyano, yatye nhavi, ` - 


C@CHUMULONJERENYI vyono' zose zanozwa vi- 
swanu za wulunji za kulu 'baputizo wo Mwana 
yuyu; mono yali yalelelezwe no wubi ne likuwo 
lyo Mulungu, alu ko wuhovugwe wo wulelwe we 
kéjete wa mu Wubaputizo wo yaboceleywe mu 
wuwalwe we wana wo Mulungu, i wanyo “kuhala 
wumi we cibitilila; hambi”u Mutwa wetu Yesu 
Kristo nha si yakuweme lihewa lyakwe no lusungu 
i wana wono wenha yuyu, kanhyi yakuwacemero 
kwakwe na wendo; nha vyono lukucihomererero 
Luganuzu Luswanu lono lwerire: so wusindamikwe 


wetu nha vivi. ay 
Maruko x. 13. ` 
AKAMULETELA Yesu wana wadodo, yawa- 


pamize; i wejizwa wakawacenela,.. Yaza 

wona Yesù, yakawone 'kuwo, yakawatya, Walecenyi 
wana wadodo wanizize, mulece: kuwalemeza ; hambi 
wutemi wo Mulungu nha wo wawo wono wenha wawa, 
Mbeka ng'humutyenyi, Mono si kowubocero 'temi wo 
Mulungu nho mwana mudodo, si kokwinjila mumo. 
Yakawapagata, yakawawicile miwoko,. yakawalugu- 
tiza. A 


{Kolo lwasomwā lwakondyā u Luganuzu Luswanu, i 
-Kasisi ho yanozo Wulånjize wuno wafupi wa kuli 
zing hani zo Luganuzu Luswanu. 
Ner 'nyo wendece, muhulika zing'hani za Muko- 
© mbozi wetu Kristo za mono. Luganuzi luno u 
Luswanu, nha vyono yatya i wana wadodo wategulwe 
kulu mwene; kanhyi na vyono yawatacila wono 
wahilaga kuwemila walece kubito kwakwe ; kanhyi 
na vyono yakuwalanjiza wanhu wose weze kwigo 
werevu wawo. Muwene vyono yalajila wendo kuli 
wene ko witume wakwe;'hambi nha yawakumbatila 
mu mawoko gakwe, yakawawicile, miwoko, yakawa 
kuwalugutiza. Holeka mulece kwihwerera, langa 
mwihuwile du, vyono yamubocero Mwana yuyu 
nha vivilya kwa wendo; na vyono yamukumbatila 
mu mawoko go lusungu lwakwe (nha vyono yehuwi- 
ziza mu Ng'hani yakwe yono yerire) vyono komu- 
motya wumi we cibitilila, kanhyi kolomuhanza muli 
zo wutemi wakwe we cibitilila. Holeka lono ciwe 
camanyā vyono Setu wa ku wulanga yena nhumbula 
swanu kulu Mwana yuyu, nha vyono cawonela mulu 
Mwanagwe, ceze mulumba ko wihuwilo ne cogopo ; 
kanhyi ciwe. kulomba Ilombo lyono Muwaha mwe- 
nèco yacijize ; Sa E 
DABA, mono uli ku wulanga, I Litagwa lyako 
T) lyezwe. U wutemi wako wuze. Zono ukuhila 
zitumwe kononze, Nha vyono zikwitumwa :ku. wu- 
langa.”' Ucipere -zuwari ndigwa zetu zono ziling'a- 
niciye “izuwa, “Ucinenele wusutýe “wetu, Vyono 

ciwanenelaga wono wacisutyaga. Ulece kucitegula 
ku wujelwe ; langa ucipon'ye mu wubi. Heya. 


gE Mulungu Mudaha vyose we cibitilila, u Sogo 
yo munhu wa ku wulanga, cikukulumba ko 
winenenhyezi vyono wacipero 'manye we lihewa 
lyako, kanhyi no wihuwilo wa kuli'gwe; Uconjereze 
nhondo yose wumanye wuwu, kanhyi ukangaze no 
wihuwilo muli'se. Umuperajo Mwana yuyu. Muhe 
wako mono yerire, lono yawe yalelwā lwe kejete, 
kanhyi lono yawe yanozwā muhazi we mhonelo ye 
cibitilila, ku soko ya Yesu Kristo u Mutwa wetu, 
yekalaje vyo muwanda wako, kanhyi yaze yawone 
no wihuwizo wako; ku soko ya yuyo Mwanago u 
Mutwa wetu Yesu Kristo, mono mwikalane kanhyi 
mutemane na gwegwe na Muhe mono yerire, alu na 
nhondo zose. Heya. 


9 Baho 1 Kasisi yawuze Litagwa lyo Mwana; kolo 
yatambulwa ne Wemilizi i Walume na we Cicékulu, 
u Mwitumami ho yatye, ; 
AS gwe ukumulemero Mwana yuyu setani ne 
mirimo yakwe yose, U wuswanu we'nze wono 
si wuluwucile ne nhojo yayo, i masulumizi gayo go 
wumero, no mukwerekwere wa mu muwili, .ulece 
kugebata, hamba galece kukukwega, ? 
Ip. Ng'hugalema gose. 


U Mwitumami: 


A'S umwihuwiye Mulungu u Sogo yo munhu 
Mudaha vyose, Muwumbo "langa nenze ? 

Kanhyi no Mwanagwe we ciwene, Yesu Kristo u 
Mutwa wetu? Kanhyi na vyono yategulilwa’nda 
ko Muhe mono yerire ; yakawa kulelwa na Maryamu 
u Musindile; kanhyi na vyono yakagazizwa hali 
Ponhiyo Pilato.; yakatumbikwa, yakafwa,. yaka- 
wikwa; kanhyi na vyono yakatima kono: ko. wali 
wafu; na kanhyi:mwizuwa lye kadatu yakawuka 

muli wafu; kanhyi yakananuka ku wulanga, nalu 
yekaye ku muwoko wo kulume wo Mulungu, Sogwe 
u. Mudaha vyose; kono yalalawilila yaze kuwali- 
ng'aniza i womi ne wafu ? 

Kanhyi umwihuwiyo Muhe mono yerire; kanhyi 
na kulu Mukung'ano wono werire na Katoliko; Na 
ku Wuhanje wono werire; na ku Wunenelwe wo 
wubi; na ku Wuzuce we miwili ye wafu; kanhyi na 
ku wumi we myaka ne cibitilila 7 

Ip.. Zizi zose nizihuwiye muno. , 


U Mwitumami. 


LO kokoleso wuhile wa Mulungu wono werire, 

kanhyi ne malajilizo gakwe, kowa kugebata 

vilo vyose vyo wikale. wako ? 
Ip. He vyo notenda. ; 
T Baho i Kasisi yatye, 

KA yuyu Mwana mu Mukung'ano 

we liwumbi lya Kristo, *kanhyi cikumuwola 
cihwanicizo co Musalaba, co citanjilo x Ahano i 
vyono hanyuma si yalawona soni ku- Kasisi yamu- 
vumilo wihuwilo wa Kristo mono wolo Mwana 
yatumbikwa, yeze kulewanila cilume- Musalaba ħa 
jume hali cipepera cakwe, kuli wubi, "*- 
ne'nze, na setani; kanhyi yawe kwikala musirikali no 
mwitumami mwihúwilwa wa Kristo sunga ko ku 
ndumo yo wikale wakwe. Heya. 


- 91. Baho i Kasisi yatye, 

NE nyo wendece, lono muwene nha vyono Mwana 

\ . yuyu mu Wubaputizo yaleligwe lwe kejete, 
na vyono muhanzwe mu muwili wo Mukung'ano 
waKristo, ceze mulumba Mulungu Mudaha vyose so 
maswanu gaga ; kanhyi ceze mulomba ne nhumbula 
monga ;: u Mwana yuyu yanozereze mikalile yono 
yisigaye vyono yakwamuliza lulu. 

i $| Baho 4 Kasisi yatye, 
IKUKULUMBA kwe mhumbula, gwe go Setu 
wo lusungu, vyono uwene viswanu kumunoza 
Mwana yuyu yalelwe lwe. kéjete ko Muhe wako 
mono yerire, na vyono umuboceye kuwa kumunoza 
mwana, kanhyi vyono umwinjize mu Mukung'ano 
wako wono werire. Nase cikukunena ko winene- 
nhyezi lono yawe yafwizā ku lubavu lwo wubi, 
kanhyi yekaye mumi ku wiling’ano, na lono yawe 
vyahimbilanwā na Kristo mu wufwe wakwe, ya- 
mutumbice munhu u muhuma, yawusize lukulu 
itewa lyose lyo wubi ; na vyono yawe vihanzizwe ku 
wufwe, ku wuzuce nha vivyo vihanje; sunga ku 
ndumilizo yaze yafice ku wuhalo wutemi wako we 
cibitilila, wena no Mukung'ano wako wono wetire 
wono wusigaye; ku soko ya Yesu Kristo u Mutwa 
wetu. Heya. za 


| Baho wose wenuce, i Kasisi ho yawalónjere Wemilizi 
Walume na we Oicékulu u Wusugule wuwu wono 
vityatizye. ; ; 
U MWANA yuyu lono yawe yehuwiziza nyenye 
mo Wemilizi wakwe vyono komulema setani 
ne mirimo yakwe yose, na vyono komwihuwila 
Mulungu, no kumwitumamila; yinojeye nanye 
mweze kumbucila vyono zenyu kumulanjililo Mwana 
yuyu kolo yeza ficila yafundwe nha vyono yadahile 
kwiyijiza, 1 cilágano vyono ciwaha, u wihuwizo, 
no wuvumile vyono yalonjeye baha muli nyenye. 
Nayo ho yehinde kumanya zizi, mosaka yahulice 
u Wuganule we zing'hani; ninga ko muno ku wu- 
lanjilile lono yakwiyijiza u Wihuwilo, ne Lilombo 
lyo Muwaha, kanhyi ne Malajilizo ge Likumi kwe 
nonga ya mu'si, kanhyi ne zinji zose zono zinojeye 
Mukristiyano yamanye ; kanhyi yehuwile so wukamye 
wo wumi we nhumbula yakwe; kanhyi Mwana yuyu 
, yadimwe viswanu, i mikalile yakwe ho yiwe ling'ani 

kulu Mulungu na kuli ye Cikristiyano, mweze ku- 
mbucila'nhondo zose vyono Wubaputizo wukucilajilo 
wuvúmile wetu wo wutyatye wo luzù lwo Mukombozi 
wetu Yesu Kristo, no wihwananizwe nayo ; nha vyono 
mwene yafwa kanhyi yakazuka ku soko yetu, nba. 
vivyo na sese mono cibaputizwe, cifwè ku lubavu Iwo 
wubi, kanhyi cizucile ku wiling'ano, ciwe kuwulaga 
nhondo zose mikwerekwere mibi ne myavu, ceze 
jendera muli ze cisindo na mu mikalile yono yimu- 


nojeze Mulungu. ` ; 


Ninga wawalya wono wakumutegulo Mwana ku 
Nyumba yo Kuhembera, 1 Kasisi kolo yakuwuza 
~- hono wamupitule zono si zili mu nzila, sunga- 
. żileçe. kwijera vyono Mwana . yabaputizizwa ma- 
lenga, Mwitagwa lyo Sogo yo munhu, nalyo Mwana, 
nalyo Muhe mono yerire (zizo zo zikangaye mu 
Wubaputizo) I Kasisi nhondo ho yamubaputize ko 
> wityatye vyono wutemezezwo Wubaputizo we Wana 
we Calinze ; ninga kolo yeza muzabiko Mwana mu 

:i -Ciya co kubaputiziza, yalonje makani gano. 
UTONO uwe ukali na baputizwa, I. ng'hukuba-. 
... putiziza Mwitagwa lyo Sogo yo munhu nalyo 
Mwana, nalyo Muhe mono yerire. Heya... ji 


- U WITUMAMI WO 
: WUBAPUTIZO KULI WANHU MTÚTU ` 
WONO WAKUDAHA KWIPITULĪLA  WENECO. 

91 Hono kowali wanhu miutu wo.kubaputizwa; u Mubi 
licizt hamba yunji mono komutemezezyo murimo 
wuwo, yasugulwe: ne walezi hamba na we mahala 
yapegwe cilejeho. ca vilo mpung'hati ; ho wamule 

kwihengwa, lono wawe wejizwa i zimbaha za mu . 


Moto we Cikristiyano ; kanhyi ho walanjizwe weyi- 


kondyezezo lukulu ko wulombe no wuleko kulya ho: 


wenjile mu Kakaramenti yiyi yono yerire. 


T Na hono wawonwe wanojeye, i Wemilizi Walume na 
we Cicékulu (i wanhu lono wawe wehangulize mu 
Juma a pili hamba Mwizuwa liwaha linji lyono 
lyatemezwa) weze wakondyezeze lukulu kuwategula 
ha Ciya co kubaputiziza kolo lyasomwā lyakondyā 
Lisomo lye kejete, lya mu Wulombe wa Hakali- 
mitondo hamba we Cinya-mihe, nha vyono Mudim 
kowona viswanu mweneco. 


€| Na lono wawe wema baho, i Kasisi yawuze muli wawo 
wono wemile baho hono wanji wawo wabaputizwa, 
hamba wakali. Hono watye, Wakali i Kasisi 
yatye nhavi. 


\TYE nyo wendece wayangu, i wanhu wose lono 
wawe waleleywe mu wubi (na cono cikulelwa 
no muwili ca muwili) nawo wono wali wa mu muwili 
si wadahile kumwendeza Mulungu, ninga wekaye 
mu wubi, wakwituma zo wusutye nyinji; kanhyi 
na lono. Mukombozi wetu Yesu Kristo yakutya, 
Hasina yunji mono kodaha kwinjila mu wutemi wo 
Mulungu hono yalece kuwona wulelwe we kejete 
no kulelwa lwe kejete kwe. malenga na ko Muhe 
mono yerire; ng'humunenenyi mumulombe Mulungu 
u Sogo yo munhu ku soko ya Yesu Kristo u Mutwa 
wetu, ko lusungu lwakwe lwinji yawapere wanhu 
wawa yono si wakudaha kutuga ko wulelwe; waba- 
putizwe kwe malenga na ko Muhe mono yerire, 
kanhyi wenjizwe mu Mukung’ano wono werire wa 
Kristo, kanhyi wanozwe vilunzwa vyawo i vyumi. 


‘4| Baho 1 Kasisi yatye, 
Aleni cilombe. 

(| Ahano u Mukung'ano wose wafugame.) 


(GA Mulungu Mudaha vyose we cibitilila, mono 

wamuponezya Nuhu ne mhuga yakwe mwigá. 
lawa; ho walece kufwa ne malenga; kanhyi uka- 
watonga viswanu mwilenga lya Samu i wanhu wako 
Wana wa Isareli, ho walajilile cihwanicizo co Wuba- 
putizo wako wono werire; na ko wubaputizwe wo 
Mwanago u mwendece Yesu Kristo mwikolongo 
lye Yorudani, ukageze malenga gahevujo wubi kwe 
libanzo ; cikukunena ko lusungu lwako lono lusina 
ndumo, uwalanje webumami wako wawa ko lusungu 
lwako, uwabovuje, kanhyi uweze ko Muhe mono 
yerire; nawo, lono. wawe wapona mwikuwo lyako 
wenjizwe mwigálawa lyo Mukung'ano wa Kristo ; 
kanhyi weze wakamile mu wihuwilo, wasangalalile 
mu witumbilo, wehomere mu wiyendi, kanhyi weze 
wakoleye mu mawingo ge'nze yono yino 'gaye, ho 
waze wafice ku'si yo wumi we cibitilila, ho mutemane 
na gwegwe, myaka na myaka, ku soko ya Yesu Kristo 
u Mutwa wetu. Heya. 


WE Mulungu Mudaha vyose we cibitilila, mono 
J` uli Mutaze waciwa wose, kanhyi go Mukamisa 
wose wono wakutizizo kwako, kanhyi go Wumi wa 
wono wehuwiye; go Wuzuce wa wono wafwiye; 
Cikukulomba gwegwe so wanhu wawa, wono wakuza 
kono Wubaputizo. wako wono werire, watuje wuné-, 
nelwe wo wubi wawo, ko wulelwe lwe kéjete, wo wa 
Muhe. Uwabocere, gwe Muwaha, vyono wehuwizizo 
Mwanago u mwendece, ukutya, Mulombe, mopegwa ; 
mulondole, mowona; 'mukong'onhe, modigulilwa ; 
Alu  Ucipere’se mono cikulomba, na mono ciku- 
londola ciwone; ucidigulilo mulango mono ciku- 
kong’onha ; 4 wanhu wawa ho wasangalalilo 'moti. 
we cibitilila wo wuhovuje wako wa kucanya; ka- 
nhyi waże wafice ku wutemi we cibitilila, wono 
wawihuwiza kwa Kristo Mutwa wetu. Heya. 

$| Baho wanhu wenuce, 4 Kasisi ho yatyë, 
Muhulicize. zing'hani zo Luganuzu Luswanu zono 
zandikwa na Yohana mono: yerire Mwifungu lye 
kadatu, ha Cifungu i cilongozi.' Ka A 


YTALI na munhu wa Wafwarisi, itagwa lyakwe 

Nikodemo munya-mhala we Wayudiya. Yuyu 
yakamuziza Yesu cilo yakamutya, Rabi, nha cima- 
nyile vyono uli mwijizi kulawa kuli Mulungu ; 
hambi nha si yadahile munhu kunoza vitanjilo vyono 
kunozaga gwe, hono vilece kuwezana na Mulungu. 
Yesu yakapitula yakamutya, Mbeka, mbeka ng'hu-. 
kulonjera, Munhu hono yalece kulelwa kanhyi, si 
kodaha kuwono 'temi wo Mulungu, Nikodemo 
yakamutya, Ho kolelwa nha wule’mbi munhu hono 
yaweza mukombi? Kodaha’mbi kwinjila munda yo 
nyina ho yalelwe lwe kejete kanhyi ? Yesu yakapi- 
tula, yakatya, Mbeka, mbeka ng'hukulonjera, Munhu 
hono yalece kulelwa ne malenga no Muhe, si yada- 
hile kwinjila mu wutemi wo Mulungu. Cono calelwa 
ce ng'huli ca ng'huli du, na cono'calelwa co Muhe ca 
muhe. Ulece> kwizina vyono ng'huteye, Yinojeye 
mulelwe kanhyi. U muhe-wuputilaga kono wendile, 
nagwe ukuhulika lizi lyayo; ninga si umanyile. kono 
wukulawa hamba kono wukúbita ; ale nha vivyo na 
mono- yalelwa lwo: Muhė. = =- = » sh i: 


{| Kolo zakondia zizo yalonje Wulánjize wano wono 


vityatizye. F ji 
N? nyo wendece, muhulika mono Luganuzi Lu- 
swanu luno zing'hani zo mweneco Mukombozi 
wetu. Kristo, nha vyono;munhu..hono yalece kulelwa 


kwe malenga na ko Muhe, si kokwinjila mu wutemi wo. 
Mulungu. Leka. modaha kuwona, vyono; Sakaramenti: 


yiyi yisimvizye, hono yiwe yijeye. Nhavivilya,hono 


yali-yeza! nanuka ku wulanga, (nha. vyono cikusoma, 


Mwifungu lye ndumilizo-yo' Luganuzu. Luswanu lwa 


y 

Maruko inono yerire) yakawalajiliza wejizwa wakwe, 
yakutya, Mubite mu yinze. yose, muwe waganulilo 
Luganuzu Luswanu i wawumbwa wose. Mono ya- 
kwihuwila kanhyi yakubaputizwa yo-kopona ; langa 
mono -si kokwihuwila. kololijitwa. -Leka . ciwene 
kanhyi vyono u Wubaputizo wukucikwila. Ku soko 
yiyo. leka Mutumwa Petero mono yerire lono yamulila 
kuganulo Luganuzu Luswanu wenji: wakahomeka 
mu zinhumbula, wakamulonjero mwene ne Watumwa 
wayagwe wakatya, Nye walume wayetu, citende 
wule'mbi? WYakawapitula yakutya, Munene, muba- 
putizwe. wose, so wunénelwe wo wubi, nanye mope- 
gwa vye lihewa: vyo Muhe mono yerire.. Hambi u 
wihuwizo nha wuli kul’nye na kuli wana wenyu, na; 
kuli wose wono wali kutali, sunga wose wono kowa-. 
cemo Muwaha Mulungu wetu. Nayo yakawalanjiza. 
kwa makani ganji menji yakutya, Mwipon'ye mulu 
lulelo luno :lono lwipetizyepetizye. Sunga (nha: 
vyonò-yalonjile hanji Mutumwa yuyuno) na lulu hose: 
u Wubaputizo wukucipon’ya (hamba si wutaje wo 
wavu wa:mu muwili, langa u wupitule wuswanu wo; 
muserinji kuli Mulungu) ko wuzuce wa Yesu. Kristo. 
Holeka mulecė: kwihwerera; langa mwihuwile ihu- 
wili-huwili, vyono kowabocera:::ko wendo . wanhu 
wawa, wono- wakunena: mbeka,:kañhyi wakumuziza 
wehuwiye ; .kanhyi :vyono kowapera:wunénelwe wo.: 
wubi wawo no:Muhe wakwe mono yerire; kanhyi. 
vyono kowamotyo. wumi 'we..cibitilila, no kuwahaza. 
vya mu wutemi wakwe we cibitilila. 

Leka Hono ciwe camanya zo; wendo u wuswanu' 
wo setu -wa ku wulanga kuli wanhu wawa zono 
zanzalicilwa muli Mwanagwe Yesu. Kristo; cimu- 
lumbe:ko:wihuwilo ne cogopo, icitye, = 
(TE Mulungu Mudaha' vyose we cibitilila, u;Sogo:: 

yo munhu wa ku wulanga, cikukulumba. ko 
winenenhyezi, vyono wacipero 'manye. we lihewa 

lyako, kanhyi no wihuwilo wa kuli'gwe; Uconjere- 
zaje nhondo yose wumanye wuwu, kanhyi ukangaze 
no wihuwilo muli'se. Uwaperaje wanhu wawa Mu- 
he wako mono yerire ho walelwe lwe kejete, kanhyi 
wanozwe wahalo 'temi we mhonelo ye cibitilila, ku 
soko ya Yesu Kristo u Mutwa wetu, mono mwika- 
lane kanhyi mutemane na gwegwe no Muhe mono 
yerire, alu na nhondo zose. Heya. ` 


| Baho 4 Kasisi yawalonjere nhavi wanhu i wanyo 
Sa k kubaputizwa : l 
NE nyo wendece, mono. muzize hano mukusaka 
wubaputizo wono werire, muhulika vyono Mu- 
kung’ano wamulombero Mutwa wetu Yesu Kristo 
yavumile kumubocerenyi no kumumotyenyi kanhyi 
yamuwopolelenyi wubi wenyu yamuperenyi no wutemi 


wa ku wulanga no wumi we cibitilila. Muhulika: 


kanhyi vyono Mutwa wetu Yesu Kristo yehuwiziża 


mu Ng'hani yakwe yono yerire, vyono kocipera' 
vinhu vyose vyono cimulombile; nayo :mbeka, ku: 


lubavu lwakwe, kokwibata kanhyi kowufisirizo 
wihuwizo wakwe. E i gi 
'Ale lono: yehuwiza nha vivi Kristo, yinojeye 


nanye mwihuwize hali wawano i wemilizi wenyu na: 


wose wono wali baha, vyono momulema setani na 


mirimo yakwe yose, kanhyi vyono mowa kwihuwila- 
nhondo 'zose' Ng'hani yo. Mulungu yono yerire, na. 


vyono mowa kwibata malajilizo gakwe. 


| Baho i Kasisi yawawuze wanyo kubaputizwa wose, 


MONGA MONGA, U WUZE WONO vityatizye, 


i LO gwe ukumulemera setani ne mirimo yakwe 
yose, u wuswanu we'nze wono si wuluwucile . 


ne nhojo yayo, i masulumizi gayo go wumero, no 


mukwerekwere wa mu muwili ulece kugebata, hamba 


galece kukukwega ? 
Ip. Ng'hugalema gose, 

U Wuze. 


LO umwihuwiyo Mulungu u Sogo. yo munhu 
. ` Mudaha vyose, Muwumbo 'langa ne'nze ? 
Kanhyi no Mwanagwe we ciwene, Yesu Kristo u 
Mutwa wetu? Kanhyi na vyono yategulilwa’nda 
ko Muhe mono yerire; yakawa kulelwa na Maryamu 
u Musindile; kanhyi na vyono yakagazizwa hali 
Ponhiyo Pilato, yakatumbikwa, yakafwa, yakawi- 
kwa; kanhyi na vyono yakatima kono ko wali 
wafu; na kanhyi mwizuwa lye kadatu yakawuka 
muli wafu; kanhyi yakananuka ku wulanga, nalu 
yekaye ku muwoko wo kulume wo Mulungu Bogwe 
u Mudaha vyose; kono yalalawilila yaze kuwali- 
ng'aniza i womi ne wafu ? ATRI Bo 
Kanhyi umwihuwiyo Muhe mono yerire; kanhyi 
na kulu Mukung'ano wono werire na Katoliko ; na 
ku Wuhanje wono werire; na ku Wunénelwe wo 
wibi; na ku Wuzuce -we miwili ye wafu; kanhyi 
na ku wumi we myaka ne cibitilila ? i 
Ip. Zizi zose nizihuwiye muno. 


; WA U wuze. aP g 
A” ukusaka kubaputizizwa mu wihuwilo wuwu ? 
Ip. He vyo ng'husaka. ' 


U wuze. 


LO kokolesa wuhile wa Mulungu wono werire, 
kanhyi ne malajilizo gakwe kowa kugebata 
vilo vyose vyo wikale wako ? 
Ip. He vyo notenda, hono yanhaze Mulungu, 


T. Baho i Kasisi yatye, 
(FE Mulungu wo lusungu, uwamotye wanhu 
J wawa, ü munhu muhuma ho yahimbilwe hasi, 
u munhu mupya yasipuce muli wene. Heya. | 
Uwamotye kanhyi u mukwerekwere. wose wa mu 

muwili wufwe muli wawa, langa i zo Muhe zo zikale, 
ziwe kwinjipa muli wene. Heya. uu. 5 
Uwamotye watuje wusume ne vilungo vyo kutu- 
tila na vyo kutowera mhungu kuli setani, ne"nze no 
muwili. Heya. 2 ON Sa 
- Uwamotye wono wosiwanulwa kuno wawe wako ko 
murimo no witumami wetu, waywikwe maswanu ga 
kucanya, wahumbirizwe cihumbirizwa cono cika- 
laga; ko lusungu lwako, gwe go Muwaha Mulungu 
u mulugutizwe, mono wikaye, utemile vyose, nhondo 


zose. Heya. ; S 


gq Mulungu Mudaha vyose , we cibitilila, u 
Mwanago mono umwendile muno Yesu Kristo 
yalavye sakami ne.malenga mu zimbavu i zing'hamu 
so wunénelwe wo wubi wetu; kanhyi yawalajiliza 
ne wejizwa wakwe wabite wawafunde makungugo 
gose, wawabaputizize Mwitagwa lyo Sogo yo munhu, 
nalyo Mwana, nalyo Muhe mono yerire:  Cikuku- 
nena uhulicizo "lombe wo Mukung'ano wako; ugeze 
malenga gaga so wuhovuje wo wubi kwe libanzo ; 
kanhyi uwamotye wanhu wawa wono wobaputizizwa 
luno. gago, ho watuje wudindile we lihewa lyako ; 
kanhyi wekalaje mu mhuga ye wanago i wehuwilwa 
wono wahaguywe ; ku soko ya Yesu Kristo u Mutwa 
wetu. Heya. | 


| Baho i Kasisi wawabate wose muwoko wo kulume 
“monga monga, yawatandalice viswanu bahalya ha 
Ciya ca kubaputiziza nha vyono kowona viswanu 
mweneco, yawe kuwawuza Wemilizi Walume na we 
Oicékulu Matagwa, yawazabice, lunji yawetile 
. malenga, yakutya, Pi 
UNA Mwitagwa. lyo. Sogo 
a yo munhu, nalyo Mwana, nalyo Muhe mono 
yerire. Heya. ; : TE 

| 9 Baho i Kasisi yatye; «Eo 
(PRONT ROO yuyu mu Mukung'ano we li- 
wumbi 'lya Kristo,” kanhyi cikumuwola ċi- 
hwanicizo co Musalaba, co citanjilo » Ahano. i 
vyono hanyuma si yalawona soni ku- Kasisi yamuwo- 
vumilo Wihuwilo wa Kristo mono yà- le munhu Mu- 
tumbikwa, yeze kulewanila cilume- “Haba ha wusu. 
lume hali cipepera cakwe, kuli wubi, ne'nze, na Setani; 
kanhyi yawe kwikala musirikali no mwitumami mwi- 
húwilwa wa Kristo sunga ko ku ndumo yo wikale 
wakwe. -Heya.' a eA 
€ Baho i Kasisi yatye, ` TEA 

TYE nyo wendece,. lono -muwene, nha vyonọ 
wanhu wawa  waleligwe lwe kejete, na .vyono 
wahanzwe mu muwili wo Mukung'ano wa Kristo, 
ceze: mulumba Mulungu Mudaha vyose.so maswanu 
gaga, kanhyi ceze mulomba ne nhumbula monga i 
wanhu wawa, ho wanozereze mikalile yono yisigaye 
vyono wakwamuliza lulu. -` nia 
9 Baho ho lilongwe, lono wose 'wafugame. `: 
ABA, mono uli ku. wulanga, 1 Litagwa. lyako 
lyezwe. U wutemi wako wuze. Zono ukuhila 
zitumwe ..kononze, Nha vyono zikwitumwa. ku wu- 
langa. Ucipere zuwari ndigwa zetu zono ziling'a- 
niciye izuwa. Ucinenele wusutye wetu, vyono .ci- 
wanenelaga wono wacisutyaga. Ulece kucitegula ku 
wujelwe ;' langa ucipon'ye mu wubi, Heya., "` 


ŅIKUKULUMBA. ko` wineneńhyezi, gwe go Setu 
wa ku wulanga, vyono wenda kucicemero: ”ma- 

nye we lihewa lyako.no wihuwile wa muli'£we. 
Uconjerezaje nhondo zose wumanye wuwu,' kanhyi 
uwukamyo wihuwilo' muli sese. Uwapere wanhu 
wawa Muhe wako; lonò wawe. walelwa lwe kejete, 
wahazwe ne mhonelo ye cibitilila, ku soko yo Mutwa 

EF 

wetu Yesu Kristo, kanhyi wekálaje vyo wawanda 
wako, sunga waze watuje wihuwizo wako; mulu 
Mwanago yuyo u Mutwa wetu Yesu Kristo, mono 
mwikalane kanhyi mukutemana na gwegwe, mu 
wumonga wo Muhe yuyu mono yerire, myaka ne 
cibitilila. Heya. 


€| Baho wose weme, i Kasisi ho yalonje Wulanjize wuno 
wono vityatizye ; ninga wakwamula kuwalonjera i 
Wemilizi Walume na we cicékulu. 


WANHU wawa vyono wehuwizize hali nyenye 
Í watya womukana setani ne mirimo yakwe yose, 
womwihuwila Mulungu no kumwitumamila ; yino- 
jeye nyenye muwe kukumbucila vyono zenyu kuwa- 
kumbuciza nha vyono wadahile kwiyijiza i cilágano 
vyono ciwaha, u wihuwizo, no wuvúmile vyono wa- 
laganize lulu halu Mukung'ano wuwu, na kul’nye 
ko muno i walanjilizi wawo i wahagulwa ; kanhyi 
musace weyohaje kufundwa viswanu i Ng'hani yono 
yerire yo Mulungu; ho wakalagalile mwihewa na 
mu wumanye wo Mutwa wetu Yesu Kristo, weze 
kwikala mu wumogopa Mulungu, akuno wali ling'ani 
kanhyi wali cisindo mono’nze yiyi. 


T Baho yawalonjero wono wabaputizwe lulo, yatye, 


ANYE mono mumuvwaliye Kristo mu Wuba- 
putizo, kanhyi lono muwe mwanozwá wana wo 
Mulungu na wo wuzeru, ko wihuwilo wa muli Yesu 
Kristo, azi zo zenyu mweze jenda vyono yinojeye 
mikalile yenyu ye Cikristiyano na ye wana wo wuzeru, 
mweze kumbucila nhondo zose vyono Wubaputizo 
wukucilajilo wuvúmile wetu wo wutyatye wo luzu 
lwo Mukombozi wetu Yesu Kristo, no wihwanani- 
zwe nayo; nha vyono mwene yafwa, kanhyi yaka- 
zuka ku soko yetu; nha vivyo na sese mono ciba- 
putizwe, cifwe ku lubavu lwo wubi, kanhyi cizucile 

ku wiling'ano, ciwe kuwulaga nhondo zose mikwe- 
rekwere mibi ne myavu, ceze jendera muli ze cisindo 
na mu mikalile yono yimunojeze Mulungu. 


91 Yinojeye wose wono wabaputizwe nha vivi wawicilwe 
miwoko no Mubilicizi, ninga walece kutinya hono 
wena cilejeho; ho wakombolwe wahanje mu Wu- 

` hanje wono were, 

T Hono wanji wono si wabaputizwa lono wali wakali 
wana ninga wakuletwa ku wubaputizwe lono wakali 
naficila ku wipitucile weneco ; u Wityatye wo Wu- 
baputize Wana Calinze wokwila, hamba (hono 
wuwe wutunyice wuwaha) u Wityatye wo Wubapu- 

-tizo wa mu nyumba wokwila ; ninya yalece kutegwa 
Mwana, langa yategwo Mudodo kamba Munhu nha 
vyono yakanjile. 


KATECISIMO, 


GO 
MAFUNDO GONO SI WOLEKA WOSE KWIYIJIZA LONO 
WAKALI NA TEGULWA KULI MUBILICIZI HO WA- 
 WICILWE MIWOKO. 


WA U wuze, 

TAGWA lyako gwegwe nani ? 

. Ip. Itagwa lyangu nene (Tunga). 

U wu. Wono wakupera Litagwa lli wa nani'lo ? 

Ip. I Wemilizi wangu Walume na we Cicékulu 
ha Wubaputizwe wangu, lono nanozezwe cilunzwa 
ca Kristo, u Mwana wo Mulungu, u munyo kuhalo 
'temi wa.ku wulanga. 

U wu. I Wemilizi wako Walume na we Cicékulu 
wakutendela wule lululya ?. ne 

Ip. Wehuwiza wakalaganiziza mwitagwa lyangu 
makani madatu. I lilóngozi, vyono nomulema se- 
tani ne mirimo yakwe. yose, u wuswanu we'nze wo- 
no si wuluwucile ne nhojo yayo, i masulumizi gayo 

go wumero, no mukwerekwere wa mu muwili, I 
lye. kéjete vyono nokwibuwila zing'hani zose zo 
Wihuwilo we Cikristiyano. I lye kadatu nalyo, 
vyono, nokamiso wuhile wo Mulungu wono werire 
kanhyi ne malajilizo gakwe, no kujendera muli zizo 
vilo: vyose. vyo wikale wangu, 

U wu. Àlu’mbi si ukuwona vyono yikunojeye 
kwihuwila no kwituma nha vyono wakulaganiziza $. 

Ip.. Heya ye, vyo notenda ko wutazi wo Mulungu. 
Kanhyi ng'humulumba mu nhumbula u Setu wa ku 
wulanga :vyono yanhyema ho mbeze na mikalile ye 
mhonelo: yiyi, muli Yesu Kristo u Mukombozi wetu. 
Kanhyi ng'humulomba Mulungu yamhere vilungo 
vyakwe ho nikalaje muli zizo sunga ko ku ndumo 
yo wikale wangu. 


Mwijizi. 
Ale longa zing’hani zo Wihuwilo wako, 


Ipitulo. 
IMWIHUWIYO Mulungu u Sogo yo munhu 
\ Mudaha vyose, Muwumbo 'langa ne'nze. 

Kanhyi no Mwanagwe we ciwene Yesu Kristo a 
Mutwa wetu, Mono yategulilwa’nda ko Muhe mono 
yerire; Yakawa kulelwa na. Maryamu u Musindile, 
Yakagazizwa. hali: Ponhiyo Pilatė, . Yakatumbikwa; 
yakafwa, yakawikwa ; Yakatima kono ko wali wa- 
fu; Mwizuwa. lye kadatu yakawuka muli. wafu ; 
Yakananuka ku wulanga, Nalu yekaye ku muwoko 
wo .kulume ‘wo -Mulungu Sogwe u Mudaha vyose; 
Kono yalalawilila . yaze kuwaling'aniza i womi ne 
wafan it Di mla : 

Nimwihuwiyo Muhe mono yerire ; : Kanhyi:na: ku- 
lù Mukung’ano: wono werire. na Katoliko; Na ku 
Wuhanje wono werire ; Na ku Wunénelwe wo wubi ṣș 
Na ku Wuzuce we miwili ye wafu; Kanhyi na ku 
Wumi we myaka na. cibitilila. Heya. > >: 

U wu. Zono' ukwiyijiza muli :zing'hani: zizo zo 
Wihuwilo wako zo za hayi ? :. DAA Wa 

Ip. I lilóngozi, ng'hwiyijiza kumwihuwila Mu- 
lungu‘u Sogo yo munhu, mono yamumba nene, na 
wa kononze wose; > ` ao aA Ne 

I lye kejete, lyo. kumwihuwila Mulungu::Mwaña, 
mono yang'homboza nene, ne wanhu wose.. .:-. 

I lye kadatu, lyo kumwinuwila. Mulungu Muhe 
mono yerire, mono yakung’hwema’ne, ne wahagulwa 
wo Mulungu wose. atao niot anra e eS 

U waze. ioniy 

Kutya i Wemilizi wako Walume na we Cicekulu 
wakulaganiziza vyono kokamise malajilizo go Mu- 
lungu. Nonjera ko gali Malajilizo malinga ? 

Ip. Ikumi; P AI 

U wuze. ' Goga hayi gene ? 


Ipitülos 00 a 
AGALYA gono Mulungu yalonjera Mwifungu 
lye makumi mejete lya mu Walaka wo Wuwuce, 
hono yatya, Ane yonene Muwaha Mulungu wako, 
mono nakuwusa' mu'si ya Misiri, mu nyumba yo 
wufugwa. >. pee AE TA i 
1. Ulece kuwa na milungu yinji-langa nene du. 

II. Ulece kwinozeza cihwanicizo ciseswe, hamba 
cihwani ca cinji cono cili ku wulanga kucanya, 
hamba mono’si hasi; hamba mu malenga kusi ye’si. 
Ulece kutinamila, hamba kuvihemba; hambřne. nha 
yonene Muwaha Mulungu wako, mono nili Mulungu 
wo wivu, ng`huwalipiciza wana wubi we wasewo, 
sunga ko ku lulelo lwe kadatu na lwe kane lwa wono 
wambipiyë, kanhyi ng'huwawonela lusungu magana 
na. magaha ga woho wanyendile, kanhyi webate 'ne 
malajilizo-gangu:: =- `. an PEI TERT R 
„IIL. Ulece kutambula Itagwa lyo:Muwaha Mulungu 

wako bwete; hambi u Muwaha nha si komuleka 
yatye yasina wubi, mono yakutambula Itagwa lyakwe 
bwete. 

IV. Weze kumbucile lizuwa lye Sabato, ulisiwa- 
nule. Vilo mtandatu weze kwituma no kukondezya 
lukulu mirimo‘ yako yose; hambi lizuwa lyo mpu- 
ng'hati nha Sabato yo Muwaha Mulungu wako. 
Mwizuwa lilyo ulece kwituma murimo wunji, gwe- 
gwe, hamba mwanago we cilume hamba we cicekulu, 
hamba yawe muwanda wako we cilume hamba we 
cicékulu, hamba mujenzi mono yali hako. Hambu 
Muwaha nha yawumbo "langa ne yinze, lilenga na 
vyose. vyono vili mugati kwe vilo mtandatu, i lyo 
mpung'hati yakawa kuceha; holeko Muwaha yaka- 
lilugutiza lizuwa lyo mpung'hati, yakalisiwanula. 

V. Uwogopajo sogo no nyoko; i vilo vyako ho 
viteratere mono’si yono yakukupero Muwaba Mu- 
lungu wako. 

VI. Ulece kuwulaga munhu. 

VII. Ulece kusenhya. 

VIII. Ulece kuhiza. 

IX. Ulece kumubalalila muyago bwete. 

X. Ulece kusulumila nyumba yo muyago, ulece 
kusulumila mucékulu wo muyago, hamba muwanda 
wakwe we cilume hamba we cicékulu hamba ng'ombe 
yakwe, hamba ndogowe yakwe, hamba cinji cose i 
co muyago. ; 


U wuze. 


I makani mawaha gono ukwiyijiziza mu Malajilizo 
gaga go ga hayi'lo ? 

Ip. Ng'hwiyijiza makani mejete ; ga vyono yino- 
jeye kuli Mulungu, na kulu Muyangu. 

U wu. Yikunojeye nha wule”mbi kuli Mulungu ? 

Ip. Yinojeye kuli Mulungu, nimwihuwile, nimo- 
gope, nimwende kwe nhumbula yangu yose, na kwe 
mahala gangu gose, na ko mutima wangu. wose, na 

kwe vilungu vyangu vyose; nimuhembe, nimu- 
lumbe, nimwitumbilile lukulu, nimulombe, niliho- 
njeze Itagwa lyakwe lyono lyerire ne Ng'hani yakwe, 
kanhyi nimwitumamilaje viswanu vilo vyose vyo 
wikale wangu. 

U wu. Ma kulu Muyago nako yikunojeye nha 
wule ? ; 

Ip. Yinojeye kulu Muyangu, nimwende mhe 
nhumbula yangu, kanhyi niwatendelaje wanhu wose 
nha vyono ng'husaka wanhendele nene: Kanhyi 
niwende, niwogope, niwataze wa baba na yaya: 
Kanhyi nimogope Mutemi niwe kumuhulika, kanhyi 
na wose wono wapejigwo 'waha no mwene: Kanhyi 
neze na cihuliko kuli wanya-mhala wejizi, ne wadima 
zinhumbula ne watwa wangu wose: Kanhyi ninye- 
tye kwe cogopo kuli wose i wawaha wono wanhyi- 
zize nene : Kanhyi ndece kumuviza yunji ko wulonje, 
hamba ko witume: Kanhyi neze mwerevu na nili 
ling'ani mu witume wangu wose: Kanhyi ndece 
kuwika simbili hamba kuwa na lusulo mu nhumbula 
yangu: Ne mawoko gangu galece kukwang'hwaniza 
hamba kuhiza, no mulomo wangu wulece kuliga, 
hamba kudanha, hamba kuvila : Kanhyi niwukamisa 
muwili wangu muli ze malya, ndece kugala, hamba 
kuhabahaba : Kanhyi ndece kusulumila vinhu vye 
wayangu; langa niyijize nitume ho niyitujile ndi- 
gwa yangu, kanhyi nitumaje vyono yi'nojeye mu 
mikalile yono konhyemera Mulungu. 


Mwizi. 
LE mwanangu, umanye vyono si kodaha kwi- 
tuma zizo uli wene, hamba kujendera mu 
Malajilizo go Mulungu, hamba kumwitumama lono 
uwe usina wutazi wakwe; nagwe cinójere weze 
kusaka wutazi wuwo mhondo zose. Alu ta 'hulice 
vyono umanyile kulonga Lilombo lyo Mulungu. 

Ipitulo. 


ABA, mono uli ku wulanga, I Litagwa Iyake' 
lyezwe... U wutemi wako wuze. Zono- uku- 
hila zitumwe kononze, Nha vyono zikwitumwa ku 
wulanga. Ucipere zuwari ndigwa zetu zono zili- 
ng'aniciye izuwa. Ucinenele wusutye wetu, Vyono 
ciwanenelaga wono wacisutyaga. Ulece kucitegula 
ku. wujelwe, langa ucipon'ye mu wubi. Heya. 


U wu. Ukusaka nhyici’lo kuli Mulungu Mwi-. 


isn bo ü? i: 

„ip. Ng'humusaka Mutwa wangu Mulungu u Setu 
wa ku wulanga, u mulavye vinhu vyose, yacipere 
nene ne wanhu: wose ihewa lyakwe ; ho cimuhembe, 
cimwitumamile, kanhyi.cimuhulice nha vyono cino- 
jeye. Kanhyi ng'humulomba Mulungu, yacipere 


vikwizi vyose vya mu nhumbula na vya mu mu-. 


wili; kanhyi yaciwonele lusungu yacinénere no 


wubi wetu; kanhyi yendezwe kucipon’ya no kuci-- 


citila mu vikali vyose vya. mu nhumbula na vya 
mu muwili; kanhyi yacikamise muli wubi no 
wavu wose, kanhyi na muli mulugu wetu:we cimuhe- 


muhe, kanhyi na muli wufwe we cibitilila. Nane. 


nitumbiye vyono kotenda nha vivyo ko lusungu no 


wuswanu wakwe, ku soko ya Yesu Kristo u Mutwa: 


wetu. : Holeka ng'hutya, Heya, Vyo ziweze. 


U wuze.' 


RISTO yatemezezyo Mukung'ano wakwe Saka- 
ramenti zilinga’ti? ` 
: Ip. . Nyejete., du,..zono ziwanojeye. wanhu wose 
ku mhonelo, za, ZONO. Wubaputizo . ne. Ndigwa yo 
Muwaha. 


. U wu.. I Hainan mbi nhunizo yayo cici Pam 
tp.: Co citanjilo ca munze cono .cijeye, ce lihewa; 
lya mugati. na mu, nhumbula,., cono., calajilizwa na 

Kristo mweneco,. ciwe yo nzila yo kubooelela ihewa 
lilyo, kanbyi co co mupinga walyo kuli'se. i 

U wu. I Sakaramenti'mbi yili halinga ?. 

. Ip. Yil hejete; i citanjilo ca munze cono cijeye, 
ne lihewa lya mugati mu nhumbula. 

-U wu I gitano ca munze cono cijeye mu Wuba- 
putizo ci cici'mbi ? o 

-Ip. Malenga; gono munhu yakubaputizizwa Mwi- 
tagwa lyo Sogo yo munhu, nalyo Mwana, -nalyo Maha: 
mono yerire. ; 

U- wa. Ma :lihewa lya mugati 1 mu ahumibula li 
cici ? 

Ip. U wufwe kuli lubavu lwo wubi, kanki 
wulelwè wupya ku wilingano ; hambi lono calelelwa mu 
wubi, kanhyi cili wana wa, mwikuwo; na mwihewa 
nha vivilya mo cahózecera wana we lihewa. 

U wu. Ma wono wakusaka mapapai yiwano- 
jeye nha wule ? 

Ip. Yinojeye wawe na wunene, wo wulece wo 
wubi, kanhyi wawe no wihuwilo, wo kwihuwila 
muno wihuwizo wo Mulungu wono wehuwizizizwa 
muli Sakaramenti yiyo. 

U wu. Alo cono cikuleka wakubaputizwa lono wa- 
kali, wana, leka si wakudaha kuwukolesa wihuwizo ? 

Ip. Hambi nha wakwihuwiziza muli Wemilizi 
wawa zose vyono nyejete; no wihuwizo:: wuwo i 
weneco kolo wakutuga mahala, yinojeye wawufi- 
sirize. 

U wu. I Sakaramenti ye Ndigwa yo Muwaha waa 
jilizizwa' ci? 

Ip.. Yalajilizwa ho yiwe cikumbucizo ca `nliondo 
zose ce likumbiko lyo wufwe wa Kristo, kanhyi co 
wumoti wonò cikubocelela muli yeneco. 

Ù wu. T'lifungu lya munze hamba citanjilo ca mu 
Ndigwa yo Muwaha ci cici ? 

Ip: Wo :Mukate ne Yaya wana Muwaha a yala” 
jiliza viwe kubocerwa. 

U wu. I lifungu lya mugati ne cinhu cono cikwi- 
hwanicizwa ci cici ? 

Ip. U Mwili ne Sakami ya Kristo vyono viku- 
bocerwa no kumotwa mbeka mbeka mu Ndigwa yo 
Muwaha na wono wehuwiye. 

U wu. I maswanu gono cikutujila muli zizo ma 
cici ? 

Ip. U wukamye no wusipule we zinhumbula zetu 
ko Muwili ne Sakami ya Kristo, nha vyono yikutuge 
miwili yetu ko Mukate ne Vinyu. 

U wu. Ma wono wakuzize Ndigwa yo. Muwaha 
yiwanojeye nha wule ? 

:- Ip. Yinojeye weyihenje lono wanenele mbeka 
kwe nhumbula u wubi wawo wono wuhereye, kanhyi 
wawo kuhila muno kusambula mikalile . mipya; 
kanhyi wawe no wihuwilo u wumi so lusungu lwo 
Mulungu lwa muli Kristo, wono wena no wukumbucile 
we lifwa lyakwe, akuno wakulumbiza, kanhyi. kwi- 
yenda na wanhu wose. | 


T Wadimi wa hanhu hose hono ho yili Mikung'ano 
weyóhaje kufunda wadodo no kuwehenga wono 
wakuletelwa wa mu Mikung'ano yawo muli zinji 
za mu Katecisimo yiyi calinze mu zinyumba zo 
kuhembera mu zi Juma a pili, na mu vilo viwaha, 
kolo lyasonwa lyakondyā Lisomo lye kejete lya 

` mu Wulombe we Cinya-mihe. 

€| 7 Wasogo zo munhu ne Wanyina zo munhu, ne Watwa 
ze wanhu, ne Wadala, wawategule Wana wawo, ne 
Wetumami wawo, ne Weyiga wawo (wono wakali 
ne yijiza Katecisimo) ku nyumba yo kuhembera 
Mwizuwa lyono.lyatemezezwa, kanhyi wawafunde 
wahulicize viswanu mu wulanjizwe no Mudimi, 

. sunga waze wamanye zose zono watemezezwa MU 
wiyijize. 

q Z wadodo kolo waficila mu mazika, kanhyi wadahile 
kulonga u Wihuwilo ne Lilombo lyo Muwaha ne 

Malajihzo ge Likumi mu Milónjere yawo ; kanhyi 
wadahile kupitula ne Mawuzo ga mu Katecisimo 
- yiyi 1 fupi, ho. wategulwe kuli Mubilicizi.: ; Na 
wose. weze kuwa na Wemilizi : Walume hamba we 
Cicékulu, munhu na wakwe, munhu na, wakwe,: 
wawe wo Walanjilizi wa ku wuwicile-miwoko. 

T U Mubilicizi kolo, yakutya i Wana wategulwe kulu 
mwene yawawicile miwoko, u Mudimi wo Muku- 
ngano komutegulila matagwa, hamba komwandi- 
cila wose wono wanojeye kuwicilwa miwoko no 
Maubilicizi. U Mubilicizi hono yawoneviswanu ho 
yawawicile mwoko nha vyono vityatizye. 


U WITYATYE WO WUWICILE MIWOKO 
; MULI l mas 


WONO WABAPUTIZWA KOLO WAFIKA MU MAZIKA. : 


1 Mwizuwa lyono lyatemezezwa wose wono wakuhila 
kuwicilwa miwoko, lono wawe watanäalikwā halu 
Mubilicizi ; u mwene (hamba Mwitumami yunji 
mono yapejigwe murimo) yasome i zinóngozi Vyono 
viyatizye. 0 > ji Sa 

WUWICILE miwoko ho wuwanojele wono 
wakuwicilwa, leka u` Mukung'ano walajiliza 
wanhu walece: kuwicilwa miwoko-lono wakali; na 
manyo Wihuwilo, ne Lilombo lyo: Muwaha, he 

Malajilizo ge Likumi; kanhyi wamule kumanya 

kupitula i.Mawuzo ga mu Katecisimo i fupi; cinójere 

u wulajilize wuno wukamiswe, i wana lono wawe 

wafika mu. mazika. Kanhyi wamanya na zono 

wehuwizizwa ne Wemilizi wawo ha Wubaputizwe ; 
ho wefisirizize weneco ko mulomo wawo. na ko 
kuvumilila halu..Mukung'ano calinze, kanhyi. wehu- 
wize kwe. lihewa. lyo Mulungu vyono,; wowa: hidi» 
mbala: nhondo .zose kwibata vyono.wevumilila ko 
mulomo wawo weneco. E E ka 

R € Baho.u Mubilicizi yatye, 

F: s hano Halu Mulungu no Mukung'ano 
À © wuwu mukwihuwiziza wihuwizo wuwaha ne 
cilágäno “vyono vyalaganizizwa “mu matagwa ge- 
nyu lonö mwabaputizizwa; - karihyi mukwikamizya 
no kwisimizya zizo nyo “weneco, kanhyi vimuno- 
jelenyi muwe- kwihuwila no kwituma zizi zose ZONO 
Wemilizi wenyu wamwihuwizizenyi lululya ? 


< 'Wose wapitule wenuye mazi, watye, ~ 
Heya ye. 


iga U Mubilicizi. AA 
T WUTAZI wetu wuli Mwitagwa lyo Muwaha ; 
. | Ip. “Mono yawumbo 'langa ne'nzer = 
. U Mu. 1 Litagwa lyo Muwaha lilugutizwe... . ; 
Ip.- Vyono, cikulawa lulu sunga. .ko. ku ndumo 


ye'nze.. 


`U Mu.. Gwe.go Muwaha, uhulico 'lombe wetu. 
Ip. U wucemereze wetu wukwagane.. 


AN RM ....U Mubilicizi. Cilombe, : ; 

QE go Mulungu Mudaha vyose mono -kwikalaga 
“W myaka na myaka, mono wenda: kuwanoza 
wawanda wako walelwe lwe kéjete kwe malenga 
na ko: Muhe mono yerire; kanhyi ukawanenelo 
wubi wawo wose; cikukunena uwapere “vilungo ko 
Muhe mono yerire u Mweza-mutima, weze kuwonje- 
teza nhondo' zose, uwapere vye lihewa lyako i-vinji, 
i nhumbula ye mahala no wizuce, i nhumbula yo 
kuluwulila ne vilungo vyo Muhe; ne'nhumbula yo 
wumanye, ho wumogopa Mulungu mbekar mbeka 4 
uwamemye, go :Muwaha; "nhumbula :yo kogopera 
gwegwe, alu na nhondo zose, Biya mo ctsssni “3i 

€| Baho"wose lono wawe wafugame halu Mubilicizi, nayo 
ho yawawicile miwoko wose monga, monga, yakutya; 
WE Muwaha, umucitile Mwanago yuyu (hámba 
Mwitumami wako yuyu )ko wutazi wako wa 
ku wulanga, ho yekalaje wako myaka yose ; kanhyi 
yawe. konjerezwa: Muhe. wako: mono yerire. nhondo 
zose,” sunga yaze yafice ku wutemi wako. we. cibiti? 
lila. Heya.: Ya piii AI 


O AT Baho u Mubilicizi yatye, © SS 
“ U muwaha yeze muli nyenye. a u 
Ip., Xeze na mu nhumbula yako. mo 
qi Wose lono wawe wafugama, u Mubilicizi yajenderere 
yatye, Bi 
mowe padi BawyGilombes kimia V srd i 
ABA; 'mono uli ku: wulanga, E Litagwa Íyako 
“Iyezwe. 'U wutemi wako wuze. ` Zomo‘ uku- 
hila zitumwe kononze,” nha. vyono zikwitumwa'ku 
wulanga. Ucipere zuwari ndigwa zetu 'zono žili- 
ng'aniciye izuwa. . Ucinenele- wusutye : wetu, Vyono 
ciwanenelaga wono :wacisutyaga. . Ulecekucitegula 
ku wujelwe ; Langa ucipon'ye mu wubi.: Heya. 
j Ne Lilombo lili. 
WE Mulungu Mudaha vyose we cibitilila, mono 
ucipeye vilungo vyo kusacila no kwitumila i 
ziswanu” zone zikukwendeza gwegwe go' Muwaha 
wa ku'"wulanga'; 'Cikukunenereza s0"wawanda'wako 
wawa, Wono“ ciwawitiye miwoko yetu” (cikutyatyo 
luzu lwe Watumwa wako wono werire) ko ciwalanjize 
ze lihewa no wuswani wako vyono "waha'kuli-“wene 
kwe citanjilo cici. Cikukunenä uwakamisaje no 
muwoko: wako.. we.cibabababa, no Muhe; wako! mono 
yerire yeze kuwa: nawo. nhondo. zose ; kanhyi uwa- 
tonje”mu wumanye na mu wutyatye we .Ngihani 

yako, sunga ku ndumo waze watuje wumi we cibi- 
tilila; ku soko yo Mutwa wetu Yesu Kristo, mono 
mwikalane kanhyi mutemane na gwegwe no Muhe 
mono yerire, Mulungu monga du, sunga myaka na 
myaka. Heya. i 


WE go Muwaha Mudaha vyose, Mulungu mono 
“kwikalaga myaka ne cibitilila, cikukunena, 
wende kucilanjiza no kucikwema no kutema muli sese 
mu nhumbula..na mu miwili, ho cikalilaje mu wibate 
we myoto yako, na mu witume we malajilizo gako, 
kanhyi ko wucitile wako u wuwaha wa lulu na we 
nhondo zose, wo cikamisizwe miwili ne zinhumbula ; 
ku soko yo Mutwa no Mukombozi wetu Yesu Kristo. 


Heya. 

T Baho u Mubilicizi ho yawalugutize, yakutya nhavi, 
T WUMOTI wo Mulungu Mudaha vyose, Sogo 
yo munhu, na wo Mwana, na wo Muhe mono 
yerire, .weze. muli nyenye, wikalaje nanye nhondo 

yose. Heya. - KIA l 
T Ninga yunji yalece kucemerwo °Hanje wono werires 
sunga yamule kuwicilwa miwoko; lunji yawe yako- 
ndezya lukulu, kanhyi yakusaka kuwicilwe miwoko.. 


U WITYATYE WO WUTOLE. 

T. Ninga ze wanyo kutozwa zamule kwanzizwa mu nyu- 
mba yo kuhembera mu zi Juma a pili idatu, ha 
: Wulombe wa Hakali-miondo hamba we Cinya- 
-<+ . mihe (hono. hasina Wulombe wa Hakali-mitondo) i 
.Lisomo lye kéjete kolo lyakondya ; u Mudimi yawe 

- kulonga nha vyono yiwezaga. ` S 
NTG'HWANZA zo wutole : wa—wa—na—wa— 
IN Hono yunji muli nyenye yamanhyile soko, 
hamba cinji cimizi cono- cikangaye, co kuwemila 

wanhu wawa i wejete ho walece kulunzizwa: mu 

wutole wono werire, mulavyanize. Alu lo lulóngozi 

(lwe kéjete hamba lwe kadatu) lwo kuwuza. 

T Na hono wanya kutozwa wawe wa Mikung'ano hayo 
hayo, u wanze wo wutole wanzwe kose kose, no 
Mudimi wo Mukung' ano wuno yalece kuwatoza hono 
hasina baruwa yo Mudimi wo Mukung ano wuyagwe 
yono yikutya kulya nako wanzwa kadatu. 

q I wanyo kutozwa waze mu nyumba yo kuhembera 
mwizuwa lyo kutemezezwo 'tole wena ne wandugu 
zawo ne wayawo wanji ; nawo lono wawe wemana 
mumo hamonga, u Mulume ku muwoko wo kulume, 
u Mucékulu nayo ku muwoko ko. kucékulu, nayo 
Kasisi ho yatye, 


a 1 
NA nyo wendece, alu cihangulize hano halu 
Mulungu na halu Mukung'ano wuwu, ciwalu- 
nzize Mulume yuyu no Mucékulu mu wutole wono 
werire; u we mikalile yo kulumbizwa, wono wapa- 
swa na Mulungu lono wanhu wali wakali na manyo 
wubi, wo wukucilajila zo wulunzwe we libanzo we 
Kristo no Mukung'ano wakwe; i mikalile yiyi 
yono yerire Kristo yayilumbiliza, kanhyi yakayito- 
goza ko wubite wakwe, ne lipoto lilóngozi lyono 
yalinozeza mu Kana ya Galili; kanhyi. yikalu- 
mbizwa na “Pawolo vyono yinojeye kulumbwa ne 
wanhu wose; holeka yunji yalece kuyimanhyilila 
hamba kuyisaka caka, hamba hono yakali ne hwesa, 
hamba kwiyimila ; ho yamale bwete wusulumizi wa 
mu muwili ne visakwa .vyayo nhe vilimu vyono 
visina mahala, langa kwe cogopo, ne mahala, no 
wuhime, ne cisindo, na mu wogopa Mulungu ; akuno 
cikukumbucila i soko yono yaleka u Wutole 
wukapaswa. 
Yinóngozi, Wapasizwe wulele we wana, 'wawe 
kukalagazizwa mu wogopo Mulungu na mu mafundo 
gakwe, na mu wulumbize we Litagwa lyakwe. 

Ye kejete: nayo, U Wutole wapasizwa.. miti, yo 
wubi, no wireje wo wusenhya ; i wanhu wono wasina 
vilungo vyo kwimilila watole, ho wekamisaje vyo 
wali vilunzwa vya mu muwili wa Kristo. 

Ye. kadatu nayo, U Wutole wapasizwa wuduwane 
no witaze no wisindamice, vyono yiwanojeye kwiyi- 
tendela mu wugoli na mu wuciwa.. I wanhu wawa 
wejete waza. kulunzizwa mu mikalile yiyi yono 
yerire. Holeka yunji hono yamanyile soko yono 
yikangaye yo kuwemilila ho walece kutozwa tozwi- 
tozwi, yalonje lulu, lunji vyono yakulawa lulu 
yanyamale nazo sunga myaka yose. 


A Kanhyi kolo yakuwalonjera wanyo kutozwa, yatye, 
Ne Een nyenye nyo wejete, vyono mololonga 
kwizuwa lyo wuling'anizwe we ng'hakamo hono 
ze mabanzo zose zilawera mu'nze, hono muli nyenye 
yunji yamanyile soko yo kwimilila ho mulece kutozwa 
tozwi-tozwi, muvumile lulu. Ninga mumanye muno 
vyono wono wakulunzwa-nha nyono si yiteye Ng'hani 
yo Mulungu si walunzizwe no Mulungu; kanhyi no 
wutole wawo si: wutole-tole. TAYA 


S Mwizuwa lyo Wutole, yunji hono yalavyanize cimizi 
: -mulu Wutole wawo, ho walece kutozezwo Wulájilize 
wo. Mulungu, ù wutozwe wawo wudizwe, sunga gize 
i gijere ze mbeka. bog 
€| Hono hasina cimizi baho u Mudimi yamutyo Mulume, 
WE—ukumusaka Mucékulu yuyu yawe mugo- 
lece wako mbeka mbeka, muwe kwikalana mu 
mikalile yono yerire yo Wutole nha vyono yalajiliza 
Mulungu ?; Hambi kowa kumwenda, no kumusinda- 
mika, no kumulumba, karihyi kowa kumudima hono 
mutamwa.na hono muswanu, kanhyi kowa kuleka 
wanji. wose, muwe kwikalana na yuyu du, lono 
mukali womi wose? . 

-Q U Mulume yapitule, 
He, vyo notenda. ` ` 


T Baho u Mwitumami ho yamutye no Mucékulu, 
'A GWE nagwe—ukumusaka Mulume yuyu yawe 
Mulume wako mbeka mbeka, muwe kwikalana 
mu mikalile yono yerire yo Wutole nha vyono yala- 
jiliza Mulungu? Kowa kumuhulika, no kumwitu- 
mamila, no kumwenda, no kumulumba, kanhyi kowa 
kumudima hono mutamwa na hono muswanu; ka- 
nhyi kowa kuleka wanji wose muwe kwikalana na 
yuyu lono mukali womi wose ? 


q U Mucékulu yuyo yapitule, 
l He, vyo notenda. 
9| Baho u Mwitumami ho yatye, 


-Alo mono yakumukombolo Mucékulu yuyu wetole 
no Mulume nani’mbi ? 1 


w T Baho ho walagane nhavi. 

TU Mwitumami lono yawe yamubocerd. Mucékulu kuli 
sogwe hamba. kuli nduguye yunji, yamufundo Mu- 
lume weyibate no Mucékulu miwoko yo kulume, 

, kanhyi yamuvumize nhavi, yakutya, 
ENE—ng'hukusola'gwe—uwe mugolece wangu 
wa mbeka, cikalanaje vyono cikulawe zuwari 
vyo uli wangu, mu wumoti na mu wugaye, mu wu- 
goli na mu wuciwa, mu wutamwa na mu wuswanu, 
neze ng'hwendile kanhyi ng'hudime, sunge'fwa yize 
yicitemanule; nha vyono yalajiliza Mulungu; ku 
soko yiyo leka cikulagana nagwe. 

11.Baho ho welecere miwoko ș u Mucekulu nayo weyibate 

: -no Mulume miwoko yo kulume, yamuvumize Mwitu- 

nı mami -nhavi, T wa AA 

NTENE—ng'hukusola’ gwe—uwe mulume wangu wa 

mbeka mbeka, cikalanaje vyono cikulawe zuwari 

vyo uli wangu, mu wumoti na mù wugaye, mu 
wugoli na mu wuciwa, mu wutamwa na mu wu- 
swanu, neze ng'hwendile, kanhyi ng'hudime no 
kukuhulika, sunge'fwa yize yicitemanule, nha vyono 
yalajiliza Mulungu; ku soko yiyo leka cikulagana 
nagwe. , à 


€T Baho kanhyi welecere miwoko ; u mulume ho yamu- 
pero Mucékulu Nyamwidole, yayiwwe mu walaka 
mucanya. Baho 1 Kasisi ho yasole Nyamwidole 
yamugomolelo Mulume, ho yayinjize mu cidole ce 
kane co muwoko wo kucékulu wo Mucékulu. U 
Mulume yekale yebatiliye baho, kuno yakufundwa 
ne Kasisi yatye, 
Kaa Nyamwidole yiyi, ng'huku 
lumba ko muwili wangu, ne sawo yangu yose 
ya kononze ng'hukupera ; so Litagwa lyo Sogo yo 
munhu, nalyo Mwana, nalyo Muhe mono yerire. 
Heya. i 


7 Baho u Mulume yalecere Nyamwidole mu cidole ce 

kane co muwoko wo kucékulu wo Mucékulu, ho wa- 

- fugame wose; u Mwitumami yatye, 
l Cilombe. 

g3 Mulungu we cibitilila, Muwumbi no Muka- 

misa wanhu wose, mono kulavyaga wutazi 
wose wa mu nhumbula, kanhyi yogwegwe ndawililo 
yo wumi we cibitilila. Uwamotye wawanda wako 
wawa, u mulume yuyu no mucekulu wono cikuwa- 
lugutiziza Mwitagwa lyako; nha vyono Isaka na 
Rebeka wekalanaga weyitumbiye; nha vivilya na 
wawa nawo wafisirize, kanhyi wakamise wihuwizo 
ne cilágano cawo vyono walaganiye (i Nyamwidole 
yiyo co citanjilo, kanhyi co cipingo cayo), kanhyi 
wekalanaje mu wiyendi wa mbeka no luseko, akuno 
webate malajilizo gako; ku soko ya Yesu Kristo ù 
Mutwa wetu. Heya. ; 


AA 


WUTOLE. 283 


| Baho i Kasisi yawebatize miwoko yawo yo kulume, 
 Yatye. 
ONO yawalunzizo Mulungu yunji yang'hala- 
watemanule. ay 


€ Baho kanhyi u Mwitumam yawalonjere wanhu, 
yatye. ` 
ANJENYI ta lono—na—weyenda mu wutole wono 
werire, kanhyi wakalonjera zizi halu Mulungu 
no Mukung'ano wuwu, wakelumbiliza kwe. milomo 
yawo weneco, kanhyi walajila zizo mu wulavye na 
mu wubocere we Nyamwidole na mu wiyibate 
muwoko; leka ng'hutya wahanga Mulume no Mu- 
golece, Mwitagwa lyo Sogo yo munhu, nalyo Mwana, 
nalyo Muhe mono yerire. Heya. 


9 U Mwitumami kanhyi yalonje Wulugutize wuno.. 


UNGU u Sogo yo munhu, no Mulungu Mwana, 

no Mulungu .Muhe mono yerire, yamuluguti- 
zenyi yamudimenyi, kanhyi yamukamisenyi ; u muwae 
ha yeze mulanjililenyi ko lusungu ne lihewa lyakwe, 
kanhyi yamumemyenyi wumoti no wutazi wose wa 
mu nhumbula, ho mudahe kwikalana mono’nze yiyi 
sunga ku myaka kuza muze mutuje wumi we cibi- 
tilila. Heya. eI R S I : 


T Baho u Mwitumami nalunji Wejizi lono wawe wabitā 
ku Wulilo wo Muwaha, wembe lunji walonje i Zaburi 
yino vyono zityaiizye. ' 


Beati omnes. Zab. oxxvii.., , ; 

P oa wamogopilo Muwaha wamoti wose ; kanhyi 

na wono wakujendera mu nzila zakwe. f 

Hambi nha kowa kulya ze mirimo ye miwoko yako: 
mhola’gwe, kowa wina seko, 

U mugolece wako kowa nho munhogoni v wono 
wukulela : ha luhengo lwako ; 

I wanago nawo nhe matambi ga po iaDia WA 
ha wulilo wako.. 

Na mono yak megap Muwaha ; ; nha vivyo vyo 
komoteswa. 

UU; muwaha''wa mu Sayuni “kokumotya.: . sunga 
koyiwona Yerusalemi yimotile vilo vyako vyose. 

Mbeka kolowona wana we wanago: no mulamu 
wuli muli Isareli. 

Wuwaha ` weze kulu Sogo yo münhu; na kulu 
Mwana ; kanhyi na kuli Muhe mono yerire ; 

Nha vyono wali 'sonje; na vyono winha lulu, na 
vyono wulawa ku myaka ne cibitilila. Heya. 


| Nalunji Zaburi yayo 
Deus misereatur. Zab. lxvii. 


ji kes 'yaciwonele luzungu, yacimotye : yaci- 

mulisizajo wusu wakwe kanbyi yacitetele. 

I nzila. yako yimanyice musi: u wupon'yi wako 
nawo muli makungugo gose. 

: I wanhu wakulumbaje go Mulusgi he, wose du 
wakulumbaje. 

I makungugo gasecelele, gasangalale : hakili nha 
koling'anize wanhu: kwe. ling’ahi,: a kowa 
kutema muli makungugo ge'nze. , 


I wanhu wakulumbaje, 80; SAWA he,” wose du 


wakulumbaje. -i i 

Baho i yisi-ho. yifise mana gayo y no Mulungu, u 
Mulungu wetu kocimotya. ; 

U Mulungu kocimotya: na wa ku malanga gose 
wowa kumogopa. i 


Wuwaha weze kulu Sogo yo munhu, na kili 


WI 


Mwana ; kanhyi na kuli Muhe mono yerire ;. 
-Nha vyono wali 'sonje, na vyono. winha; lulu ; na 
vyono wulawa ku myaka ne cibitilila. Heya. 

dj: I zaburi kolo yakondya, u M ulume no Mucekulu hawo 
“ wawe wafugama ha Wulilo wo Muwaha, 1 Kasisi ho 
` yeme ha' Wulilo, yapituciye kuli weneco yawe 'kutyä, 
Gwe Muwaha, uciwonele lusungu. 
ai. Gwe. Kristo, „uçiwonele lusungu. 
Mw. Gwe Muwaha, uciwenele lusungu. 


ABA, mono uli ku wilanga, I Litagwa' lyako 
lyezwe. 'U wutemi wako wuze. Zono ukuhila 
zitumwe kononze, nha vyono zikwitumwa ku wula- 
nga. Ucipere zuwari ndigwa zetu zono ziling'aniciye 
izuwa. Ucinenele wusutye wetu, Vyono ciwanene- 
laga. wono wacisutyaga. Ulece kucitegula ku wuje- 
lwe; Langa ucipon'ye mu wubi. Heya. 


Mwi. Gwe Muwaha, uwapon'ye wawanda wako, 
u mulume yuyu no mucekulu, 

Ip.. Wono wakwitumbiye. 

°M wi. Gwe Muwaha, uwaletelo tazi wako ` wa hono 
herire. `` 

Ip. Kanhyi uwe kuwacitila nhondo zose. 

Mw. . Uwe igoma-wakali lyono limile. 

Ip. . Kuli mulugu wawo. 

"Mwi:” Gwe Muwaha, uħulico’lombe wetu.” í 

Ip. U' wucemereze wetu wufice kono, ko 'uli 
gwegwe. 


e t 


aa mitumanmi. 
:WE: Mulungu: wa Aburahamu, no Mulungu wa 
Isaka, no? Mulungu wa “Yakobo, uwamotye 
wawanda “wako: wawa, :uwahadicile mu nhumbula 
zawo zo wumi. we cibitilila;.' zose zono wokwiyijiziza 
mbeka.'mu-ng'hani yako yono: yerire. wazifisirize; 
Weze kuwalanjilila ku wulanga ko. lusungu; uwa- 
motye. Nha wyono. wawamotya Aburahamu na 
Sara, ko “wusindamikwe; muno; wawo; nha: vivyo 
kanhyi na wawa :wetumami:wakoọo ùwamotye:; weze 

kwituma yono wendile gwegwe, kanhyi wawe kwikala 
wapolile mu wudimwe wako, wekalaje wakwendile 
gwegwe sunga ku ndumo yo wikale wawo; ku soko 
ya Yesu Kristo u Mutwa wetu. Heya. 


9 I Lilombo lino lyono vityatizye lilekwe, hono Mucékulu 
yawe yatemile mbeleko. 


WE Mulungu wo lusungu, go Setù wa ku wu- 
langa, mu wumoti wako i wanhu mo wakonje- 
rezecera; Cikukunena, uwamotye wanhu wawa 
vyono wejete ho walele wana, kanhyi wekalanaje, 
akuno weyendile, wali cisindo mu wogopa Mulungu, 
sunga waze wawone ne wana wawo wakudimilwa 
muli za Cikristiyano na muli ze cisindo ho ulumbizwe 
kanhyi ukumywe; ku soko ya Yesu Kristo u Mutwa 
wetu. Heya. 


(JA Mulungu, mono wanoza vinhu vyose kwe 
) vilungo vyako lono kwali kukali kusina cinji, ka- 
nhyi yogwegwe mono (vinhu vinji vyaza kuwa vya- 
nozeka) watemezya u mucekulu yalawa mulu mulume 
(mono yawumbilwa mu cihwani cako yakawa yenha 
gwegwe); ukawa kuwalunza hamonga, ukalanjiza 
vyono mwiko kuwa kutemanula wono uwalunzize mu 
Wutole waweza monga : Gwe Mulungu, mono wasi- 
wanula Wutole wuwe cibanzwa ciswanu sunga muli 
wuwo mo wukulajililwa kanhyi wukwihwananizwa 
u wutole wa mu nhumbula u wuhanje wa Kristo 
no Mukung'ano wakwe; Uwalanje wawanda wako 
wawa ko. lusungu, u mulume yamwende mucékulu 
wakwe ko Mulomo wako, (nha vyono Kristo ya- 
wendo Mukung’ano wakwe, yakesuza ku soko ya 
wuwo, yakawa kuwenda no kuwukamisa nho mu- 
wili wakwe mweneco,) kanhyi u mucékulu yuyu 
yeze yendile kanhyi mupolo, yawe mwihúwilwa 
yena ne cihuliko kulu mulume: wakwe; na ku 
wupólope na muli ye cisindo, na mu wilámule, yeze 

tyatye wacékulu wono werire wono wamogopago 
Mulungu. Gwe Muwaha, uwamotye wose vyono 
wejete ; uwenjize mu wutemi wako we cibitilila ; ku 
soko ya Yesu Kristo u Mutwa wetu. Heya. 


$| Baho i Kasisi yatye, 
ULUNGU Mudaha vyose, mono yawawumba 
walezi wetu .ku ndawililo wa Adamu na 
Hawa, kanhyi yakaweza yakawalunziza mu wutole ; 
yamujidilenyi wugoli we lihewa lyakwe, yamwezenyi 
kanhyi yamulugutizenyi, ho mumwendeze mu mu- 
wili na mu nhumbula, kanhyi mwikalanilaje mu 
wiyendi wono werire sunga ku ndumo yo wikale 
wenyu. Heya. 


J| Kolo zakondya zizi, hono hasina wugánule wo kula- 
njiza vyono yiwanojeye Mulume no, Mugolece 

. wakwe, u Mwitumami yasome vyono vityatizye. 

NYE wose mono mwitolile, hamba mono muku- 
hila kwinjila mu wutole wono werire, hulici- 
zenyi vyono gakutye Mandiko gono gerire za kuli 
walume ne wagolece wawo, na za kuli wacékulu ne 
walume zawo. : 

Pawolo mono yerire, mu Walaka wakwe kuli 
Wefeso, Mwifungu lye hano, yakawapere 'lajilizo 
lino 1 walume wono watolile, yakutya, Nyo walume 
mweze kwenda wagolece wenyu nha vyono Kristo 
yawendo Mukung'ano, yakesuza mweneco so wuwo, 
ho yaweze yawukwemero 'hovuje we Malenga kwe 
Ng'hani; kanhyi ho yeletero Mukung'ano we nhojo 
wono wusina cinamha co wubi, hamba cipeto, hamba 
cinji .ciyagwe na vivi; langa wuwe werire, hamba 
kusina cilema. Leka yiwanojeye walume weze 
kwenda wagolece wawo nhe miwili yawo. Mono 
yamwendile mugolece wakwe no mweneco yeyendile, 
kanhyi yakuyikamisa nha vyono vinho Muwahəa no 
Mukung’ano ; hambi'se nha cili vilunzwa vya mu 

muwili wakwe. Ku soko yiyo munhu koleko sogwe 
no nyina welunze no mugolece wakwe; nawo vyono 
wejete wowa muwili monga. Aci co cibanzwa i 
ciwaha, ninga ng'hulonga za Kristo no Mukung'ano. 
Hambi ninga wose mweze kwenda wagolece wenyu 
nha vyono weneco. , YA 
Yuyo Pawolo mono yerire nha vivilya vyo yaku- 
wandicila Wakolosayi, yakuwalonjera nha vivi walume 
wose wono watolile yakutya, Nye nyo walurme, mweze 
kwenda wagolece wenyu, mulece kuwakalipila. 
Hulicizenyi kanhyi Petero mono yerire u Mutumwa 
wa Kristo, mono yali yatolile mweneco, zono' yaku- 
walonjera wono watolile; Nye nyo walume, mwi- 
kalane ne wagolece wenyu kwe mahala, mweze 
kuwapera wagolece wenyu ilumbo nha wenha ciya 
cono cisokanice, kanhyi vyono muhanjiyo "hazi we 
lihewa lyo wumi, i malombo genyu ho galece kwimilwa. 
Alu muhulika vyono yimunojeye mulume kuli 
mugolece wakwe. Ale nanye nyo. wacekulu mweze 
kwiyijiza vyono yimunojelenyi kuli walume Zenyu,; 
nha vyono yagololelwa mu Mandiko. gono gerire.: 
Pawolo mono yerire, mu Walaka -wuwulya kwa 
Wefeso, yakumufundenyi nhavi, Nye nyo wacékulu 
muwe namile walume zenyu, nha vyono zinha kuli 
Muwaha. Hambi u mulume nha wo mutwe wo 
mucekulu, nha vyono Kristo yo mutwe wo, Muku- 
ng'ano, nayo kanhyi yo Mukombozi wo muwili. Nha 
vyono Mukung'ano mumwinamiye Kristo, nha vivyo 
ne wacékulu ku walume zawo muli -vyose. “ Kanhyi 
yakutya, U mucékulu yelanjize vyono yamogopile 
mulume. WALA P Y Sa 
'Kanhyi na mu Walaka ku Wakolosayi; Pawolo 
mono yerire yakumuperenyi ilajilizo lino -ifupi; Nye 
iyo wacekulu muwenamile walume Zzenyu, nha vyono 
mulu Muwaha. À i GIRAR IN E 
Petero kanhyi mono yerire, yakumufundenyi vis- 
wanu muno muno, yakutya, 'Ariye' nyo‘ wacekulu 


bsa n l a 

muwenamile walume zenyu weneco; lono wanji si 
wakuhulika ng'hani, wapitucile mu mijendere ye 
wacekulu zawo, hamba ng'hani yiwe hasina ; lono 
wawe kulanga mijendere yenyu ye cisindo kuhanga 
ne cogopo. .U wihambo wawo wulece kuwa wa 
kunze du wo wubota zimvwiri no wuvwala zahabu, 
hamba wuvwala vivwalo; langa wo munhu wa mu 
nhumbula, mono yahundicizwe, wono si wukuvizika ; 
yo nhumbule 'nhuvu kanhyi mbolo, yono yikangaye 
kuli Mulungu. .Hambi nha vivi nha vyo wehambaga 
ne wacekulu wono werire we katali, wono wali 
wamwitumbiye Mulungu, akuno wawenamiye wa- 


lume zawo, nha vyono Sara yali yamuhulice Abura- 


hamu, yakawa kumucema Muwaha; nanye'lu muli 
wanagwe hono mwitume viswanu, hamba si muko- 
gofywa na cinji ce nhinicizo. 


T Yiwanojeye wono wetolile lulo wawubocero " Hanjo 


wono werire bahalya ha witole ; hamba mu cilejeho 
cono cokwamula kwijera kunyuma yo witole... 


U WUHANJE WONO WERIRE WE 
za Eo" WATAMWA. i 


€T I wanhu wose lono wekaye mu vikali vyono si vitunyaga 
“kuwelejeheza, vyo mutenda, ne matamwa. ganji, 
kanhyi si wamanyile na hono wofwila; leko 
Mudimi yawasúgule baho na'baho wekalaje wako- 
ndyezeze lukulu ku wufwe (ninga mu vilo vye ma- 
huhuji hamba matamwa go kutandala) hono Mulu- 
ngu Mudaha vyose yawe yawona viswanu kuwa- 
cema, u Mudimi yawasúgule wanye Mikung'ano 
baho na baho, ninga mu vilo vye mahuhuji hambe 
matamwa go .kutandala ko muno weze kuhango 
_ Hanje wono werire wo Muwili ne Sakami yo 
` Mukombozi wetu Yesu Kristo, kolo weza kwitù- 
-` mamwà calinze mu nyumba yo kuhembera ; lono 
CIGOGO COM. PR. Aal z 

wawe kuhanga walece kwihwerera kolo wakugwilwa 
ne cikali ce nhinicizo ; u mutamwa hono si yadahile 
kubita ku nyumba yo kuhembera, ninga ho yaku- 
hila kuwuhanjila Wuhanje wono werire mu 
nyumba yakwe; yamuluwulajo Mudimi hakali, 
` kanhyi yamulajile na wono wohanga wowa walinga 
(nawo walece kusutya mu wadatu hamba mu 
wejete) na lono ciwe mo cili cilejeho cinojeye mu 
nyumba yo mutamwa, kanhyi ne vinhu vyose i 
visakwa lono vili baho, u Mudimi ho yetumame 
nha vyono vimunojeye yetumamile kuko Wuhanje 
wono werire, yakwamuliza Lilombo ne Ciwalaka no 
Luganuzu Luswanu nha vyono vityatizye. 


I LILOMBO. 

WE Mulungu Mudaha vyose, we cibitilila, go 
Muwumba wanhu wose, mono ukuwafunda 
wono uwendile, kanhyi mono ukuwagaza wono 
ukuwabocera; Cikukunena umuwonele lusungu 
muwanda wako yuyu mono yaganwe no muwoko 
wako, umutaze yakangalilile mu wutamwa wakwe, 
kanhyi yagomolezezwe vilungo vyakwe vya mu 
muwili (hono wende gwegwe kwe lihewa lyako), na 
nhumbula yakwe kolo vikwitemanuka no muwili, 
yitegulwo kwako yisina hamba cinamha co wubi; 

ku soko ya Yesu Kristo u Mutwa wetu. Heya. 


I CIWALAKA. Eb. xii. 5. 
G Mwanangu, ulece kubedegala wugazwe wo 
Muwala, hamba ulece kuzirika kolo ukutacilwa 
nayo. ` Hambi u Muwaha nha yakumufunda mono 
yamwendile, kanhyi muli wose mwana mono yaku- 
mubocera yakumutowa. 


U LUGANUZU LUSWANU. Yo. v. 24. 


BEKA, mbeka, ng'humulonjerenyi, Mono yaku- 
"hulike ng'hani yangu, no kumwihuwila mono 
yanhuma, yena nawo wumi we cibitilila, hamba si 

yakufika mu wuhoswe; langa yawucile mwifwa 
yenjiye mu wumi. 


. Kolo zakondya zizi 1 Kasisi ho yajenderere nha vyono 
Wityatye wono wamula kutemezwo lulóngozi ku 
Wuhanje wono werire, yakwamuliza hono zing hani 
zino (Anye mono munenile kwa mbeka, &c.). 


| Mu wugawe we Sakaramenti yono yerire 4 Kasisi ya- 
mule kubocera mweneco Wuhanje ; hanyuma yayo 
ho yawapere wono watejigwe wahanje no mutamwa, 
u mweno mutamwa, u yo we ndumilizo. 


T Ninga hono yunji yalece kuhanga mu Sakaramenti yo 
Muwili wa Kristo ku soko yo wutamwa wuwaha, 
lunji u Mudimi si yasuguywe hakali lunji hasina 
muyagwe wo kuhanga, lunji so cimizi cinji ce 
mbeka, u Mudimi yamulónjere nhavi yatye hono 
yanene nenineni wubi wakwe, yehuwile mbeka 
vyono Yesu Kristo yafwila mu musalaba ku soko 
yakwe, kanhyi vyono yete Sakami yakwe so likombo 
lyo mweneco, akuno yena no wukumbucile we 
mbeka mbeka we maswanu gono yatujila muli zizo, 
kanhyi yawe kulumba kwe nhumbula, yeza nha 
yaliyo Muwili kang'wa ne Sakam yo Mukombozi 
wetu Yesu Kristo ko wunojele we nhumbula yakwe, 
ho yawe si yahanjile mu Sakaramenti ko mulomo. 


| U mutamwa lono yawe kululwa yakubocera no Wu- 
hanje wono werire bahalya, 1 Kasisi ho yasunhe 
mbera yadumulile mulu Wityatye wo wulule ha 
Zaburi (Gwe go Muwaha ng'hwihuwye gwegwe) ho 
yatyatye zo Wuhanje. nN 

1 Lono Mwihuhuji, hamba mu Matamwa go kwileceza, 
hono wa mu Mukung'ano hamba wayawo si wodaha 
kuhanga ne watamwa mu zinyumba zawo so woga 
wo wulecezwe ; -ninga mutamwa lono yasace muno, 
langa u Mwitumam vyodaha kuhanga nayo wali 
wene. 

U WITYATYE WO WUWIKE WAFU. 

41 Ahano wanhu walanje vyono u Wityatye wuwu si wuli 
kuli wono wakufwa lono si wabaputizwe ; hamba 
wono watemanuywe, hamba wono wewulaje wali 
wene. 

TI Kasisi ne Wejizi wahinjilize kolo wukulawa 
Muvimba. Kolo wukuzo Muvimba 1 Kasisi ne 
Wejizi wawuhinjilizize ha mulango we Ciwanza co 

- Kukembera, kanhyi wawulongolele ku Wuhembero 
hamba Wu Citenjelo, akuno wakulonga, lunji wa- 
kwimba, ú 
NA yonerie wuzuce no wumi, yakutyo Muwaha : 
mono yanihuwiye “nene, sunga na hono yafwe, 
kowa mumi: na muli wose mono yakali mumi hono 
yawe kunihuwila’ne, si kolofwila lukulu. Yo. zi. 


25, 26. 
Manyile vyono Mukombozi wangu mumi, kanhyi 


vyono yalema mu'si kwizuwa lye ndumilizo. Kolo 
yakondye ng'huli yangu u muwili nawo: wolohodan- 
jika ne manyongololo, ane mono nino muwili nolomu- 
wona‘ Mulungu : nolomuwona no mweneco; ne meso 
gangu‘ nene gololanga, hamba si yunji: yaye. Ayub 
XİX: 25, 26; 27. i 
Nha si caleteleza cinji mono'nze mumo, hamba 
tuti. si cikudaha kuteguliza cinji kunze cibite naco. 
U Muwaha yo yalavya, Muwaha kanhyi yo yawu- 
size; i Litagwa lyo Muwaha lilumbwe. 1 Tim. 6, 7. 
9 Kolo wenjilă mu nyumba. yo Kuhembera, 1. Zaburi 
monga hamba nyejete zisomwe nha vyono zityatizye. 
`: Digi Custodtam. - Zab. 39. ; 
\TATYA, nowa lanjilila zinzila zangu ndece kusu- 
-> tizya mu lulimi'lwangu. ` j j 
—Nokwimilo mulomo wangu nhe cibano; u mubi 
bono yali hali nene. WAA 

Niyimilo lulimi, hamba kulonga cinji, ng'hawe 
nyamaye .twiyi, hambe ziswanu zose si. nalonge 
yaye; so zizi holeka ng'hatamika ng'hawono 'sungu.. 

I nhumbula yangu, yikapwituka mugati. mwangu, 
hono ‘nali: mu wihwese u moto wukawa kwaka ; 
hanyuma ng'halonga ko lulimi lwangu. `; ` ji 
l .Unánjize, manye, go Muwaha, u mudumo, wangu; 
ne liwalo lye vilo vyangu cijelo cayo, ho manye vilo 

o wumi vyono nina navyo. ` AT a 

Na tuti kunoze vilo vyangu nha sabiri, no wikale 
wangu hali gwegwe winha cono si ciluwucile, hamba 
hasina munhu u mumi mono yakukwila cinji. 
--Hambi. munhu nha kajendaga nha mwenzenze wuli 
bwete, nayo yakwigaza bwete ; kakóng’holage sawo, 
hamba si yakumanya na mono kolosola. 

Nalu’mbi Muwaha nindilizaci; u witumbilo wangu 
wose wuli kuli gwegwe. ` zi 
- : Undavye mu masutya gangu gose; ulece kunhenda 
lutovulo lwe walele. ii 
. Nabubuwala, hamba kwinula mulomo wangu; 
hambi nha gwegwe mono 'nozize, Di T 
 Umbúsizo 'tamise wako; nhinyinhika go wiuzito 
wo muwoko wako. ` e "k k 
` Kolo ukumupezya. munhu no wutacile ko wubi; 
ukupotola wusudo wakwe nha vyono makuni gaku- 
tobola civwalo; holeka wanhu wose waweyanjice 

Uhulice,. gwe go Muwaha, lilombo lyahgu,''ùhu- 
licize koló ng'hulomba ulece kunyamala kolo ng’hulila. 
 Hambi nha nili mujenzi kwako; nili mujendi; 
nhe wasogo zangu wose. G na ie 

Undecele nhuje vilungo; ng'hali na, bita, hamba 


kwijera kanliyi. ` ; 
Wuwaha weze kulu Sogo yo munhu, ra kulu 

Mwana į 'kanhyi na kuli Muhe mono yerire; `° 

- Nha vyono wali 'sonje, na vyono winha lulu, na 

vyono wulawa ku myaka ne cibitilila. Heya. ` 

Domine, refugium. Zab. 90, 

O Muwaha, nha yogwegwe waweza wo wikalo 
G wetu; ko lulelo no lulelo. 

Lono gali gakali nalelwe matunda, hamba ku- 
wumbwa yinze ne'si; vyono walawa katali na katali, 

we Mulungu. ji 

g aa munhu ko aa wuvizice, kanhyi 
tya, Wuyenyi, nye nyo wanhu. 

“Tambi myaka mzalia "kumi ha meso gako nha 

yinhe 'golo yono yapuluta ; yinho wugule we cilo. 

Kòlo ukuworagaza, weza wenha nhongo; kanhyi 

kuwomba nhe mahanze. , 
n hakali mitondo gadedewaye, gakusipuka, 
ninga cinya mihe gakucenyenhuka, gakunyala, 

kuwomba. 

T Bambi nha cigandaga so kwe "kuwo lyako : cogopa 
so nhunduji yako. l , 

Kugawice masutya getu hali gwegwe; ne mabi 
getu ge cinyele mu wuzeru wo wusu wako. 

Hambi i vilo vyetu nha vikumalika so makuwo 
gako; cimale myaka yetu nha simo, 

I vilo vyo wikale wetu nha vyovi ; munhu myaka 
makumi mpung'hati ; lunji mono yali vilungo myaka 
makumi munana; ninga hamba yiwe nha vivyo 1 
vilungo vyawo vikumalicila mu murimo na mu wu- 
kalale hambi nha vikumalika mbera, nase cahererā. 

Nani'mbi mono yakwihwesa vilungo vye nhunduji 
yako ; vyono wogopwe no munhu, vyo genha makuwo 
gako. A ji i 

Ucijize civiwalaje vilo vyetu; ` ho cidomye nhu- 
mbula zetu kuli ze mahala. AE: 

Uwuye'si, Gwe go Muwaha, alo sunga nili, upitu- 
cile kuli wawanda wako. , 

Ucigushe hakali ne lihewa lyako, nase conojezwa, 
cowa secelela vilo vyetu vyose. Ea N , 

Ucisangalaze nhe vilo vyono wacitamisiza; l 
myaka lono cawonele magayo, 

` I metumo gako gejele kuli wawanda wako; ne 
nhojo yako kuli wana wawo. l 
No wutoje wo Muwaha Mulungu wetu wuwezo 
mwetu; u murimo we miwoko yetu uwukangaze, 
heya u murimo we miwoko yetu uwukangaze. 
Wuwaha weze kulu Sogo yo munhu, na kulu 
Mwana ; kanhyi na kuli Muhe mono yerire ; 
Nha vyono wali 'sonje, na vyono winha lulu, na 
vyono wulawa ku myaka ne cibitilila, Heya. 


T Baho ho lisomwe 1 Lisomo lya Mwifungu lye "kumi ne 
"hano lya mu Walaka u wulóngozi wa Pawolo mono 
yerire kuli Wakorinto. 

1 Kor. xv. 20. : 

INGA'LU Kristo yazukulwa mu wufwe, lye 

4V limbuko lya wono wagonile. Hambii lifwa nha 
lyaletwa na munhu, wuzuce mu wufwe nawo wu- 
kaletwa na munhu, Hambi vyono muli Adamu 
wose nha mo wafwilaga, nha vivyo na muli Kristo 
wose mo walalindimulilwa wawe womi, Ninga cilawa 
munhu na lwakwe, munhu na lwakwe; Kristo. yo 
we lilimbuko ; hanyuma yayo i wakwe Kristo, kolo 
yakwijero mwene, Baho yo ndumilizo, ho yamuko- 
mbolele u Sogwe Mulungu u wutemi; yalaza kuwa 
yawuso 'temi wose no wusume wose ne vilungo. 

Hambi nha si koleka kutema sunga kolo yawicile 

walugu wakwe wose ku'si ye magulu gakwe. U 

mulugu we ndumilizo mono kolowuswa lye'fwa. 

Hambi nha yavitunizya vinhu vyose ku'si ye magulu 

gakwe. Ninga kolo yakutya, Vinhu vyose vyatu- 
nizwa kulu mwene, na katuti nha yawaguce mwene 
mono yamutuniziza vinhu vyose. Sunga yalaza 
yeza kutunizizwa vinhu vyose, no Mwana mweneco 
ho kotunizizwa kulu mwene mono yamutuniziza 
vinhu vyose, u Mulungu ho yawe yalawiliciye muli 
vyose. Hamba wotenda nha wule wono wakubapu- 
tizizwa i wafu? Hono i wafu si wakuzukulilwa 

lukulu, so ciclo wakubaputizizwa wawo? - Nha 
wule'mbi nase cikalaga mu vikali nhondo zose f 
Cilume. mbeka, nhondo zose `fwizaga, wo wilumbe 
wono nina muli nyenye, wandugu zangu, : wono 
ng'hutuga muli Yesu Kristo u Mutwa wetu. Honc 
cehoma ne malimu cinya wanhu ku Efeso, yong hwi- 
lacimbi? Hono i wafu si wakuzukulwa, cilize, 
cing'we hambi i mitondo nha cofwa. Mung’ha- 
lakongwe ; i midúwanile mibi yihodangage nyikale 
swanu. Yenzerucenyi, muwe ling'ani, mung'hale- 
tume vibi; hambi i wamonga ku wumumanya 


. Mulungu kusina, ng'hulonga nhavi ho mbukozenyi 


cevu. Ninga yunji kotya, I wafu- wakuzukulwa 
nha wule ? hamba wakwijera no muwilici? Gwe go 
mulele, gwe, yono ukuhadika go mweneco si yiku- 
sipulwa hono yilece kufwa. Na yono ukuhadika 
kanhyi, wo si muwili wa hamwande wono uhadice, 
langa mhece bwete, lunji ya ngano, lunji ye liwala 
linji. Ninga Mulungu yakuyipera muwili vyono 
yendile, mbeyu. no muwili wayo, mbeyu no muwili 
wayo. I zing'huli zose s1 zihwanile ; azi za wanhu, 
azi za ng'ombe, azi za ndeje, azi zinji za somba. 
Ko yili kanhyi miwili ya ku wulanga, na ya-mono sh 
Ko yili nhojo ye lizuwa, ne nhojo yo mwezi ne 
nhojo ye zinyerezi ; hambi nhojo ye nyerezi -na 
nyerezi nha yili -siya siya. Nha vivyo no wuzuce 
we wafu: Wukuhadicilwa mu wuvizice ; wukuzuku- 
lilwa mu wusakalakale. Wukuhadicilwa mu wavu ; 
wukuzukulilwa mu nhojo; Wukuhadicilwa mu 
wunyényanjice ; . wukuzukulilwa mu vilungo: Wu- 
kuhadikwa muwili wa nyama, wukuzukulwa :muwili 
wo:muhe. Hono ho wuli muwili we ng'huli, ho 
wuli kanhyi no muwili wo muhe. Nha vivyo 
holeka yandikwa, Munhu u mulóngozi Adamu 
yakawa kuwa munhu mumi; Adamu wa munyuma 

o munyo muhe mutajilo-wumi. Hambi ninga’lo si 
ulóngozi lwo muhe, u lo muwili langa; kanhyi ho 

lo muhe. Munhu u mulóngozi wa mu'si hasi wa 
mang'hundi; u munhu we kéjete munya ku wulang. 
Vyono we mang'hundi, vyo nha vivyo nawo wa 
mang'hundi; na vyono wo wulanga, vyo nha vi- 
vivyo nawo wa wulanga. Na vyono casola liwala 
lye mang'hundi, nha vivyo vyo colosola ne liwala 
lya ku wulanga. Nye wandugu zangu, azime zo 
ng'hulonga, nha vyono i ng'huli ne sakami si zida- 
hile kuwuhala wutemi wo Mulungu; wuvizice si 
wukuhala we sákalakale. Lanjenyi ta, ng'humwa- 
nzizenyi fumbo. ; Si cilagona wose, langa cilapitulwa 
wose, kamonga, ko wukopeze we kamonga we liso, 
yilawa yikulile ndulele ye ndumilizo ; hambi ndulele 
nha yilalila, ne wafu walazukulwa weza sakalakale, 
nase cilapitulwa. Hambi wuvízice wuwu nha si wolo- 
leka kusola we sákalakale, nawo wono wukufwa 
si wololeka kusola wono si wufwizaga. Baho u 
wuvizice wuwu kolo weza kusola we sákalakale, 
nawu we'wa kolo weza kusola wono si wufwizaga ; 
hobaho ho yilafisiricile ng'hani yono yandikwe, 
Yifwa yang'wegwa no wufutile. Gwe go'fwa, ù 
wufútile wako wuli hayi? Gwe go'fwa, u wusu- 
ngu wako wuli hayi? U wusungu we'fwa wo wubi ; 
ne vilungo vyo wubi go malajilizo. Ninga Mulungu 
yahonjezwe, mono yakucipera vilungo vyo kusumila 
mulu Mutwa wetu Yesu Kristo. Ale, wandugu 
zangu, mo wendece, mweze mukamile mung'halasi- 
njisice, muwe kujenderera nhondo zose mu murimo 
wo Muwaha, lono mumanyile u murimo wenyu muli 
Muwaha si wa kwikafye yaye. l Tony 


4| Kolo wafika ha Citénjelo, no Muvimba wukunozere-. 

zezwa ho wuwikwe hasi, 4 Kasisi yalonje, nalunji 
Kasisi na Wejizi wembe watye. : 

MUNHU mono yalelwa no mucékulu i vilo 

vyakwe vyo wikale si vinji yaye, nayo kame- 

maga magayo. Yakuwa kota, kanhyi yakutemangwa ' 
LI 


WA AI 

nha mahanze; kapulutaga nho mwenzenze, hamba 
si yakwikala cidaha hanji yaye. 

Lono cili mu wumi kanhyi cili mwifwa; hambi 
cisace kwa nanu 'tazi ; langa kuli gwegwe go Muwaha, 
mono wine likuwo lyo wiling'ano mulu wubi wetu ? 

Ninga, gwe go Muwaha Mulungu mono werire, 
Gwe go Muwaha mukale vilungo, Gwe go Muponyi 
mono werire, mono uli lusungu luwaha, ulece kuciko- 
peza mu matamiso makali ge'’fwa ye cibitilila. 

Nha umanyile’mbi, go Muwaha, i mabanzo ge 
zinhumbula zetu; ulece kudinda makutu gako go 
lusungu ku wulombe wetu ; ucilécele, go Muwaha 
mono werire, Go Mulungu we vilungo, Go Muponyi 
mono werire mono uli lusungu, go Mulamuzi muswanu 
we cibitilila, ucitetele, mu cidaha cetu ce mhero, ko 
wusungu wose we'fwa cilece kukuleka, 


€T Kolo yakondya, u muhang'ha witilagwe mu muvimba 
na wono wemile, u Mwijizi yatye. 
Pes Mulungu Mudaha vyose yawene viswanu 
so lusungu lwakwe luwaha kutegulo kwakwe 
nhumbula yo ndugu yetu yuyu mono cimwendile 
mono yasakape, leka’se cikuwiko muwili wakwe 
hasi; muhang'ha, no muhang'ha muyagwe, ne mavu, 
ne mavu muyagwe; ne mang'hundi, na mang'hundi 
mayagwe; mu witumbilo we heya heya na we mbeka 
wo Wuzuce wa ku wumi we cibitilila, so Mutwa wetu 
Yesu Kristo ; mono kolokawanizo muwili wetu wono 
'vizice, ho wihwane no muwili wakwe we nhojo, nhe 
vilungo vyono yadahile kuvitonhya vinhu vyose hasi 
halu mweneco.. 


€| Kolo wakondyā zilongwe lunji zimbwe, vyono 
l vityatizye. 
Ne ku wulanga likunhya, Wandice, 
Ciba i wafu wono wakufwila mulu. Muwaha 

vyono wakulawa lulu; heya, vyo yakutya Muhe, ho 
wacehe mu mirimo yawo. 


S| Kolo wakondyā u Mwijizi yatye, ` 
Gwe Muwaha, uciwonele lusungu. 


Gwe Kristo, uctwonele lusungu. 
Gwe Muwaha, uciwonele lusungu. 


ABA, mono uli ku wulanga, I Litagwa lyako 
L) lyezwe. U wutemi wako wuze.. Zono ukuhila 
zitumwe kononze, Nha vyono zikutumwa ku wulanga. 
Ucipere zuwari ndigwa zetu zono ziling’aniciye 
izuwa. Ucinenele wusutye wetu, Vyono ciwanene- 
laga wono wacisutyaga. Ulece kucitegula ku wujelwe ; 
Langa ucipon'ye mu wubi. Heya, 


I Kasisi. 


O Mulungu Mudaha vyose, u kwako nha womi 
zinhumbula zawo wono wakufwila baha mulu 
Muwaha, no kwako zinhumbula ze wehuwilwa hono 
wakuwuswa mu mutegulo wo muwili wuwu, wali 
mu nyemo no wucehe; Cikukulumba muno vyono 
wendile kumuwuso ndugu yetu yuyu mu magayo 
ga kononze yiyi yo wubi; hono cikukulomba wende 
so wuswanu wako we lihewa kukwiziliza mbera 
liwalo lye wahagulwa wako, no kusunhyo ’temi 
wako; nase ho cihanje na wose wono wafwila mu 
wihuwilo we mbeka we Litagwa lyako lyono lyerire 
ho cize cituje mudumo wetu wo mutulano, ne nyemo 
yo muwili na ya nhumbula, mu nhojo yako ye 
cibitilila yono si yimalikaga; so Mutwa wetu Yesu 
Kristo. Heya. 


I LILOMBO. 


WE go Mulungu 'wo lusungu, go Sogo yo Mutwa 
wetu Yesu Kristo, u wo wuzuko no wumi; 
mono yakumwihuwilo mwene sunga hono yawe 

yafwiye kowa mumi.; nayo u mumi, hono yamwihu- 
wile, si kolofwila lukulu; mono yalajiza ko Mutumwa 
wakwe mono yerire Pawolo cilekaje kukalala, nhe 
wanhu wono wasino witumbilo, ku soko ya wono 
wagona mulu mwene; Cikukunena ko 'wupolo, Gwe 
Baba, ucizukule'se mwifwa lya wubi ko wumi wo 
wiling'ano; hono cikufwa mu wikale wuwu; ho cize 
cicehe mulu mwene, nha vyono cikwitumbila na yuyu 
ndugu yetu; na mu wuzuko we lizuwa lya ku mhero 
cize civumililwe hali gwegwe, cikapegwo wumoti 
wuwulya, wono- Mwanago mono umwendile - kolo- 
lavya kuli wose wono wendile na wono wakogopile, 
yakutya, Muze, nyo wana i wamoti wa Baba, halenu 
temi wono mwanozezwa vyono walawo. mwamulizo 
wenze. Cikukunena ucipere zizi, gwe Baba wo 
lusungu, so Mukombozi no Mugombozi wetu Yesu 
Kristo. Heya. 


HEWA lyo Mutwa wetu Yesu Kristo, no wendo 

wo Mulungu, no wuhanje wo Muhe mono yerire, 

vyeze. kuwa muli sese wose'myaka ne 'cibitilila- 
Heya. Iki P 


————— 


U WULUGUTIZE WE WACEKULU LONO `. 
© WASAWA WANA, 


q U Mucékulu, mu.vilo vyono wazoweye, yaze ku nyu- 
mba yo Kuhembera yavwalile nha vyono yimu- 
nojeye, ho yafugame hono hali cilejeko, nha vyono 
moto winha, lunji nha wyono kolajiliza u Mubi- 
licizi ; Baho i Kasisi yamutye, 


ONO yawene viswanu Mulungu Mudaha vyose 

“ko wuswanu wakwe kukupon'ya, kanhyi kuku- 
kamisa mu ng'homa yo kusawo mwana, holeka 
umulumbe Mulungu kwe nhumbula, utye,. . 

(T Baho i Kasisi yalonje Zaburi 116.) 
Dilexi quoniam. 
MBA viswanu vyo Muwaha yahulice lizi Iyo 
wulombe wangu. o i pa 
Kanhyi vyono yanyinamizye likutu lyakwe, leka 
nowa kumucemereza nhondo zose lono ng’hali mumi. 
I vitego vye'fwa vyali vimhirime; . no wusungu 
wa Ahera wanyibata. 
 Nyagana wugaye no wuzizidice, ng'hawa kulice- 
mereza i Litagwa lyo Muwaha. —. o i 
- Gwe go Muwaha, ng'hukunena upon'ye nhumbula 
yangu. e AA 
U Muwaha yali lusungu, kanhyi yali ling'ani ; 
heya, mbeka Mulungu wetu yali lusungu, .. 
U Muwaha yakuwakamise weyiga; nane nali 
mu wulilanzice, nayo yakawa kunhaza. En 
Gwe go nhumbula yangu, uwuye. ku wuceho 
wako; hambu Muwaha nha kakuhumbiliza. 
So cicimbi? nha wapon'ye nhumbula yangu mu 
wufwe;' ne meso gangu mu mahozi, kanhyi ne 
magulu gangu mu wutérere. 
Nowa kujendera halu Muwaha mu'si ye womi. 
Nehuwila, leka nolonga; ninga nali ng'halaye 
muno; ng'hatya kwa musunho wangu, I. wanhu 
wose walambi. ' ; 
Nomupera ciclo Muwaha so maswaziu gose gono 
yanhendeye ? 
- Nobocere .ciyengwe ce mhonelo; nowa kulice: 
mereza Litagwa lyo Muwaha. WAA YA WA 
Nofisiriza vipingo vyangu luno hali wanhu wakwe 
wose; mu makumbo ge kaya yo Muwaha mo 
muli'gwe go Yerusalemi. Mulumbenyi Muwaha. . 
'Wuwaha weze kulu Sogo yo munhu, na kulu. 
Mwana; kanhyi na kuli Muhe mono yerire; — ~ 
Nha vyonoiwali 'sonje, nha vyono winha lulu; na 
vyono wulawa ku myaka ne cibitilila. Heya. 


——————————————————————————————————————— AA ———— 

Lunji, Zab. 127. Nisi Dominus. 
U Muwaha hono yalece kuzenga nyumba; u 
murimo wawo wono wakuzenga wa bwete. 
U Muwaha hono yalece kuzikamise zikaya; ù 
mugozi yakugoza bwete. 


Mukwituliciza vyono mukusinhuka ko musunho 


hakali, no kucerezo kugona, muwa kulya zindigwa 
za mila-mila; nha yakumupero mwendece wakwe 
zinhongo. 

Du, i wana no lulelo lwe zisambo; wo wuhazi ne 
vipegwa vyono vikulawa kulu Muwaha. l 

Nha vyono zinha zisonga mu muwoko wo mu- 
tung’ati; vyo wenha ne wana wadodo, 

U munhu mono yena lipongolo lyakwe limemile 
wana: si wowona soni kolo wakulongana ne walugu 
wawo mu zideha, i 

Wuwaha weze kulu Sogo yo munhu, na kulu 
Mwana; kanhyi na kuli Muhe mono yerire; 

Nha vyono wali 'sonje, na vyono winha lulu, na 
vyono wulawa ku myaka ne cibitilila. Heya. 


Baho i Kasisi yatye, 
Cilombe. 


Gwe Muwaha, uciwonele lusungu, 
Gwe Kristo uciwonele lusungu. 
Gwe Muwaha, uciwonele lusungu. 


ABA, mono uli ku wulanga, Itagwa lyako lyezwe. 
Wutemi wako wuze. Zono ukuhila.. zitumwe 
kononze, Nha vyono zikwitumwa ku wulanga. Uci- 


pere zuwari ndigwa zetu zono ziling'aniciye izuwa.' 


Ucinenele wusutye wetu, Vyono ciwanenelaga wono 
wacisutyaga. Ulece kucitegula ku wujelwe; Langa 
ucipon'ye mu wubi; Hambi u wutemi, Ne vilungo, 
no wuwaha nha vyako, Sunga ku myaka ne cibitilila. 
Heya. 

Mwi. Gwe go Muwaha, umupon'ye muwanda wako 
u Mucekulu yuyu, 

Ip. Mono yakwitumbiye gwegwe. 

Mw. Weze uli igoma-wakali lyakwe. 

Ip. Ku wusu wo mulugu wakwe. 

Mwi. Gwe go Muwaha, uhulice wulombe wetu. 

Ip. No wucemereze wetu wukwagane. 


Mwitumami. Cilombe. 
WE go Mulungu, Mudaha vyose, cikukulumba 


muno vyono uwene viswanu kumupon'yo mu- 
wanda wako u mucekulu yuyu mu ng'hunge mbaha 
i ng'hamu yo kusawo mwana. Cikukunena gwe go 
setu wo lusungu, umutázaje yekalaje mutuvu ; kanhyi 
yajende nha vyono winho 'hile wako mu wikale wa 
lulu; kanhyi yahanje mu nhojo yako ye cibitilila 
ku wumi wono wukuza; ku soko ya Yesu Kristo u 
Mutwa wetu. Heya. 


U Mucékulu mono yakuza kulumbiza, yalavye vye 
lihewa vyono wimho moto; kanhyi hono ho wuli 
Wuhanje wono werire, cinójere yabocero 'Hanje 
wono werire, 


ZABURI ZA DAWUDI. 


| Zaburi zizi zosuma kwitumilwa mu wityatye wo 
Wulombe wa Hakali-mitondo, lunji Cinya mihe, 
monga lunji nyejete kew vilo vyose. 


Izuwa 1. ZABURI 1. 


1. Yali ciba mono si yakujendera mu wihehemeze 
we wabi, hamba kwima mu nzila ye wahodanji, 
hamba kwikala mu deha ye wawanji. 

2. Ninga mu wulajilize wo MUWAHA mo yaku- 
wònera nyemo yakwe; Nayo yakwihwesahwesa 
wulajilize misi ne cilo. 

3. Nayo kowa nhe'bici ihadikwe ha vikolongo vya 
malenga, Lyono lilelaga mikalo mu vilo vyayo, 
Sunga ne mahamha gayo si ganyalaga ; Na zose żono 
yakunoza zikumoteswa. l 

4.. Ninga i wabi si wenha nhavivi; Langa wehwa- 
nile. mawaje gono gakupemheruswa ne mbeho. 

5. Holeka 1 wabi si wokwima mu wuling'anizwe, 
Hamba wahodanji mu mukung'ano wa we ling'ani. 

6. Hambi MUWAHA nha yamanyile nzila ya we 
ling'ani: Ninga nzila ye wabi yofwa. 


ZABURI 90. 


1. Muwaha, agwe yo gwegwe kuwezaga wikalo 
wetu Mu ndelo zose, 

2. Lono gali gakali nalelwa matunda, Hamba ukali 
na wumba yinze ne'si, Vyono walawa katali na katali, 
yo gwegwe Mulungu. 

3. Kumugomolaga munhu ko wuvizice, Ukutya, 
Wuyenyi, nye nyo wanhu. 

4. Hamba myake'gane'kumi ha meso” gako, 
Yinhe'golo yono yapuluta; Yinho wugule we cilo. 

304 

5. Kuwakwengbwerezaga nhe'hwazi; weze wenha 
nhongo; Na hakali mitondo wenha mahanze gono 
gakuwiluka. TOR F 

6. Hakali mitondo gakusipuka no kudedewala ; Na 
cinya mihe gakusengwa no kunyala. : 

7. Hambi nha cikumalika se'kuwo lyako, ‘So 
nhunduji yako cikugazwa, . l . 

8. Kuwika wavu wetu hali gwe, Mahodango getu 
ge cinyele mu wuzeru wo wusu wako. 

9. Hambi vilo vyetu vyose nha- vikupuluta mu 
makuwo gako : Cikumala myaka yetu nba zisimo. 

10. L vilo vyo wikale wetu yo myaka makumi 
mpunghati, Lunji mono yali vilungo myaka makumi 
munana ; Ninga hamba yiwe nha vivyo wusisi wawo 
wo murimo wo wukalale; Hambi nha vikumalika 
mbera, nase caherera. malra 

11. Nani mono yamanyile vilungo vye nhunduji 
yako, Ne makuwo gako nha vyono winha wogopw 
wono wukunojeye ? 5 : 


12. Ucijize nha vivi civiwale vilo vyetu, Ho cituje 
nhumbula ye mahala. 

13. Uwuye, go Muwaha ; alo sunga nili? Upitu- 
cile ku wawanda wako. 

14. Ucigutye hakali mitondo no lusungu lwako; 
Ho cisecerere no kusangalala vilo vyetu vyose. 

15. Ucisangalaze mu nghango ye vilo vyono 
wacigaziza, Ne myaka yono cawonera i zimbi. 

16. Metumo gako gejere kuli wawanda wako, Ne 
nhojo yako kuli wana wawo. 

17. No wtiswanu wo Muwaha Mulungu wetu weze 
muli'se: Ukacikangazize murimo we miwoko yetu; 
Heya, u murimo we miwoko yetu uwukangaze. 


Izuwa 2. ZABURI 38. 


l. Go MUWAHA, ulece kunhacila mwikuwo 
iyako: Hamba ulece kundipiciziza mu wukali wako. 


aa 

2. Hambi zisonyo zako zinyinjila muno, No mu- 
woko wako wunghandamiza vibi. 

3. Mu nghuli yangu musina wutelevu se'kuwo 
lyako; Hamba musina wuswanu mu mafupa gangu 
ko wuhodanji wangu. 

4. Hambi wavu wangu nha wungubicize ko ku 
mutwe: Winha mutegulo muzito wukunemela. 

5. Nghomere zangu zikunungha, zavunda, Ku soko 
yo wulele wangu. 

6. Nekunga, nenama muno ; Hakali mitondo sunga 
nembwe nghujenda nina nghalazi. 

7. Hambi ciwino cangu nha cikwaka moto; Na 
mu nghuli yangu musina wutelevu. 

8. Nhimbile, ndejepe muno: Nghwama ku so 
nzinjila yo wusungu wa mu nhumbula yangu. 

9. Muwaha, wuhile wangu wose wuli hali'gwe; No 
wugule wangu wukuhundikwa kuli gwe. 

10. Nhumbula yangu yikukukunza, vilungo vyangu 
vikunhyepuka : Sunga wuzeru wa mu meso gangu, 
nawo wumbucila, 

11. I wendece wangu ne wambuya zangu wakwi- 
yama so wugwilwe wangu; Wanduge zangu wemile 
kutali. 

12. Nawo wono wakulondola mutima wangu waku- 
tega mitego; Wono wakusaka kunozeza vibi waku- 
longa zo wubala, No kwihwesa zo wukoci misi yose. 

13. Ninga'ne, ninha we ciziwi, si nghuhulika ; 
Ninha we cibwibwi mono si kenulaga mulomo wakwe. 

14. Kwaco'ne ninha munhu mono si kahulikaga, 
Mono yasina mu mulomo wakwe yo kupitula. 

15. Hambi nha nghwitumbiye gwegwe, Go MU- 
WAHA; Agwe komhitula, Go Muwaha Mulungu 
wangu. 

16. Hambi nha natya, walece kusecererera: Mu- 
gulu wangu waza kutelela, waketunhumulila mul’ne. 

17. Hambi’ne nha nili behi no kulemwa, No wuta- 
miswe wangu nina nawo nhondo zose. 

. 18. Hambi nha nokwanza zo wavu wangu; Nowu- 
kalalilila wubi wangu. wa E a 
19. Ninga walugu wangu wali. vilungo, kanhyi 
wakamile: Nawo wono wakusula bwete wenjipa. 
20. Wono wakundipiciziza wubi ko wuswanu 
Wakunyimila, vyono nghutyatya ziswanu. bad 
21. Ulece kundeka, Go MUWAHA: Go Mulungu 
wangu, ulece kuwa kutali nane. ka SEn 
22. Wiyohe unhaze, Go Muwaha, Go mhonelo 
yangu. 


ZABURI 122. 

1. Nasangalala waza kunonjera, Cinjile mu nyumba 
yo Muwaha. AT 

2. Migulu yetu yimile, Mugati ye milángo yako, 
gwe Yerusalemi. o 

3. Gwe Yerusalemi, wazengwa, Nha kaya nunzwe 
hamonga : MR 

4. Kuko zinghungugo zinanukaga, zo zinghungugo 
zo Muwaha, Wo wuhomerezi kuli Isařeli. ` Walilu- 
mbaje litagwa lyo Muwahba. | 

5. Hambi nha mo gawicigwe magoda so wu- 
ling'anizi, Magoda ge nyumba ya Dawudi. z 

6. Ulombe mulamu wa Yerusalemi: Womotywa 
wono wakwendile. : 

7. Mulamu wuweze hagati ye majinji gako, No 
wumoti wuwe mu makulu gako. o k 

8. Ku soko ye wandugu zangu ne wayangu, Alu 
nolonga, Mulamu wuwe muli’ gwe. 

9. Ku soko ye nyumba yo Muwaha wetu, Noku- 
londolela ziswanu. ii 


Izuwa 3. Zaburi 6, 


1. Gwe MUWAHA ulece kunhacila ne’kuwo lyako, 
Hamba ulece kufwasa mu wukali wo wusimbe wako. ` 
2. Umonele lusungu Go MUWAHA, hambi nha 

nanyala: Go MUWAHA, umhonye ; hambi mafupa 
gangu nha gakulungula. 

3..Nawo mutima wangu wutukuwayo muno: 
Nagwe, Go MUWAHA, sunga nili ? 

4. Uwuye, Go MUWAHA, uwihule mutima wangi 
Umhonye ku soko yo lusungu lwako. 

5. Hambi mwifwa: nha musina wtikimibudila 
gwegwe: Ku wagona nani’ mbi mono koku pora: gwe 
Ilumbo ? 

6. Nghataye no wugule wangu; Vilo vyose ku ilo 
nghumemya nhyingo yangu, No kusuluziza wulili 
wangu ne mahozi gangu. 

T. Liso. lyangu likusisirika so wuzinguce; Likusa- 
kala ku so wasiri wangu. 

8. Mbucilenyi wose, nyo wetuma zo wavu; Hambi 
MUWAHA nha kahulika izi lye cililo cangu. 

9. U. MUWAHA kahulika wunenerezi wangu; U 
MUWAHA kovumila wulombe wangu. 

10. Wangu wangu wose wowona cevu no kugaya 
muno:: Wowuya munyuma, wowona cevu nhinicizo. 


ZABURI 145. 


1. N E WA Mulungu wangu, go Mutemi; 
Nolilugutiza litagwa lyako cibitilila ne cibitilila. 

2. Vilo vyose nokukumya ; Nolilumba Beaga 
lyako cibitilila ne cibitilila.. 

3. Muwaha yo yalawiliciye, mono yanojeye kulu- 
mbwa. muno muno; No wuwaha wakwe si wulondo- 
lagwa. 

4. Ndelo na ndelo zokumya metumo gako, Zokwa- 
nza ze metumo gako mawaha. 

5. Nokwihwesa zo wuwaha we nhojo yo AWA 
lwako, Na ze mirimo, yako yo kwizina. | 

6. Wanhu' wolonga ze vilungo vye metumo gako go 
kogofya ; Nane nokwanza zo wuwaha wako. = 

7.-Wotambula wikumbucize wo lusungu lwako 
luwaha; Wokwimba zo wiling'ano wako. 


| 

> 8. Muwala yena lusungu, kanhyi yamemile ne 
nheto; Si TWA mbera ne'kuwo, yena lusungu 
luwaha. $ 

9. Muwaha yo muswanu kal wose; Ne nheto 
yakwe yo lusungu yili mu mirimo. yakwe yose. . 

10. Mirimo: yako yose yokulumba, go Muwaha ; ; 
Na wono. werirè wako wokulugutiza. 

11. Wolonga zo luķumyo lo wutemi wako, No 
kukomanghoma ze vilungo vyako. <. 

12. Wawamanyize wana we wanhu metumo WA 
mawaha, Ne nhojo yo lukumyo.lo wutemi wakwe, . 

13. Wutemi wako wo wutemi we cibitilila ne cibi- 
tilila, No wutemi wako wulawiliciye mu zindelo zose. 

14. Muwaha yakuwenula wose wono wakugwa, 
Kanhyi yakuwenula wose wono wakwinamywa. 

15..Meso ga wose gakulanjile gwegwe ; 
ukuwapera ndigwa zawe mu cipango cayo. 

16. Ukufumbatula muwoko wako, Ukwigutya 
vyose i vyumi ne visakwa vyayo. . 

17. Muwaha yo:we ling'ani mu zinzila zakwe zose, 
Yo wo lusungu mu mirimo.yakwe yose. 

“18; Muwaha yali behi na wose wono wakumuce- 
mereza, Kuli wose wono wakumucemereza mu tufi.” 

19. Kofisiriza visakwa vya wose wono wamogo- 
pile; Kanhyi kohulika cililo cawo, no kuwaponya. : 

20. Muwaha yakuwakamisa wono wamwendile ; 
Ninga i i wavu wose kowahodanga. . 
- 21. Mulomo wangu wolonga zo; lukumyo lo Mu- 
waha; Na wose we nghuli walikumye litagwa lyakwe 
lyono Tyerire cibitilila ne cibitilila. E 


N agwe 


. Izuwa 4. ZABURI 45. 


L  Nhumbula yangu yimemile twa nghani a swanu: 
Ane nghulonga zono namunozeza mutemi; Lulimi 
lwangu yo kalamu ya mwandici u munghula. 

2. Uli muswanu muno ucizize wana we wanhu; 

Ihewa lijidilwa mu mulomo wako: Holeka Mulungu 
kakulugutiza cibitilila. N 

3. Wiwopaje mumaje wako wusonje cima, Gwe go 
muzeku, Nhojo yako no wuwaha wako. 

4. Mu wuwalia upulute umotile unanuce falasi, Ku 
so tuti, no wupolo, no wiling’ano : No muwoko wako 
wo kulume wokulajila mitumile ye nghakamo. 

' 5. Sonyo zako ngbali ; Wanhu wakugwa hasi yako ; 
Zili mu nhumbula ye walugu wo mutemi. l 

6. Igoda lyako lyo wutemi, Go Mulungu, likalaga 
cibitilila ne cibitilila: Nghome yako yo wutemi yo 
nghome yo wulunji. 

7. Gwegwe wendile wiling'ano, ukawumonda wubi : 
Holeka Mulungu, u Mulungu wako, kakukumba 
mafuta ge nyemo kuciza wayago. 

8. Vivwalo vyako vyose vina mhunjile ya mane- 
mane no wudi mdalasini ; Mu manyumba manozezwe 
zimbali ze zinhembo masumbi gakusangalaza. 

9. Muli wacekulu zako i watambule mo wali wana 
wo wutemi: Mu muwoko wako wo kulume yemile 
mugolece wo wutemi yavwalile zahabu za Ofiri. ” 

10. Hulicize, go mwana we cicekulu, lanje ta, uteje 
likutu lyako ; Wanhu wako uwasemwe, no nyumba yo 
sogo ; ya 
11. Holeka mutemi kosulumila wuswanu wako: 
Hambi nha yo muwaha wako; nagwe umwinami le. 

12. No muhinza wa ku Turo kowa baho kaleta 
Conolo; Sunga wagoli wa mu wanhu wokwiyendeza 
kwako. . Bi 

13. Mwana we cicekulu wo wutemi yali mwiwaha 
yena nhojo yose: Vivwalo vyakwe vitalazizwe 
zimhuti za zahabu. j 

14. Koletwa ko mutemi mu myenda mitalaze 
viswani: Wanya cipale wayagwe wono wakumu- 
tyatya, Woletwa kwako. 

15. Woletwa na nyemo no wusangalale: Wokwi- 
njila mu nyumba yo mutemi. 

16. I wanago wolowa kujelwa wawe nha wasogo, 
Wono kolowawika wawe wawaha mu zisi zose. 

17. Nolokumbuciza litagwa lyako ku ndelo zose: 
Holeka ne wanhu wowa kukulumba cibitilila ne 
cibitilila. , z 


ZABURI 124. 


1. Mhali Muwaha yanda yalece kuwa ku lubavu 
lwetu, Alu yalonje Isareli ; 

2, Mhali Muwaha yanda yalece kuwa ku lubavu 
lwetu, Lono wanhu wali wacinucila : 

3. Hobaho mhali wacimele cili womi, Waza kuko- 
lwa ne'kuwo iwaha kulise ; 

4. Hobaho malenga gali gacilapucile, Likolongo 
lyali ligubicize nhumbula yetu. 

6. Yalugutizwe Muwaha, Mono si yacilavya ciwe 
mhelembo ye meno gawo. 

7. Nhumbula zetu zapona nha ndeje mu cidoga ce 
wapelembi : Cidoga cabeneka, na'se capona. 

8. Wutazi wetu wuli mwi tagwa lyo Muwaha, Mono 
yanoza wulanga ne’nze. . 


Izuwa 5. ZABURI 15. 


1. MUWAHA, nani mono koficila mwihema lyako ? 
Nani mono kokwikala mu cigongo cako cono cerire ? 

2, Mono yakujendera mu wulunji, no kwituma zo 
wiling'ano, No kulonga tuti mu nhumbula yakwe. 

3. Mono si yakubalalila no lulimi lwakwe, Hamba 
kumunozeza vibi muyagwe, Hamba kulavya maligo 
kuli mwikalani muyagwe. 

4. Mu meso gakwe muvumbi' yakubedegalwa ; 
Ninga yakuwalumba wono wakumogopa MUWAHA. 
Kelahaga mu wambuce wakwe, hamba kugaluka. 

5. Mono si yakulavya sawo yakwe ho yatuje 
ngomola, Hamba kusola ifupo ho yawagaze i watelevu. 
Mono yakunoza zizi si kosinjisika cibitilila. 

ZABURI 107, 


1. Mumuhonjeze Muwaha ; hambi nha yo mukala 
wuswaùnu:, Hambi lusungu lwakwe nha lwikalaga 
cibitilila. 

2. Watye nha vivi wono wakombozwa no Muwaha, 
Wono yawakomboza mu miwoko ye watejezi ; 

3. No kuwakonghola mu zisi. Kwlawa kucilima 
no kumwezi, Kulawa kusukuma na kutakama. 

4. Wakangalima mwi'hala mu nzila nhyiwa; 
Hamba si wawona kaya yo wikalo. 

5. Wali wena nhyilu ne nzala, Wakazirika .mu 
zinhumbula zawo.. 

6. Hobaho wakamucemereza Muwaha so wugazwe 
wawo, Nayo yakawaponya mu magayo gawo. 

7. Yakawakoza mu nzila yo mugoloka,. Ho wafice 
ku kaya yo wikalo. 

8. O wanhu wali wamulumbe Muwaha so wuswanu 
wakwe, Na ku so mapoto gakwe kuli wana we wanhu! 

9. Hambi nha kegutyaga nhumbula yo wulangu, Ne 
nhumbula yono yina nzala kayimemyaga i ziswanu. 

10. Wono wekaye kutitu na mu mwenzenze we'fwa, 
Wawopigwe no wugazwe ne vyuma. 

11. Nha vyono wafyula mu zinghani zo Mulungu, 
No kubedegala mulomo wa Mono yalawiliciye : 

12. Ku soko yiyi yakenamizya zinhumbula zawo 
ku mirimo yo wugazwe; Wakekobala, hambi nha 
hali hasina mutazi. 

13. Hobaho wakamucemereza Muwaha so wugazwe 
wawo, Nayo yakawaponya mu magayo gawo. 

14. Yakawawusa mu citi na mu mwenzenze we'fwa, 
Yakabenanga ne viwopero vyawo. 

15. O wanhu wali wamulumbe Muwaha so wuswanu 
wakwe, Na ku so mapoto gakwe kuli wana we wanhu ! 

16, Hambi nha yayibenanga milango ye vyuma 
vizeru, No kumidumula midindilo ye vyuma. 

17. Walele so isutya lyawo, Na ku so wuwaya wawo, 
holeka wakugazwa. 

18. Nhumbula zawo zikumonda ndigwa yo yose; 

Nawo wakumisejerera milango ye lifwa. 
19. Hobaho wakumucemereza Muwaha so wugazwe 

wawo, Nayo yakuwaponya mu magayo gawo. 

'20. Yakutuma `nghani yakwe, no' Wa 
Yakuwakomboza mu wongomezwe wawo. : 

21: O wanhu wali wamulumbe Muwaha so wu- 
swanu wakwe, Na ku so mapoto gakwe kuli wana we 
wanhu ! 

22. Nawo wamulavizye makumbiko go kuhonjeza, 
Wanze ze mirimo yakwe mu zinyimbo. 

23. Wene wono. watimaga mwilenga mu zingalawa, 
Wono wetumaga mirimo mu malenga mawaha ; 

24. Awa wo wawonaga ze mirimo yo Muwaha, Ne 
mapoto gakwe mu visolo. 

25. Hambi nha yakulajiliza yakuleta mbeho ye 
makukunzo, Yono yikwinula mawingo gayo. 

26. Wakunanuka sunga ko ku wulanga, kanhyi 
wakutima sunga ko ku visolo; Mitima yawo yiku- 
hemula so wugaye. 

27. Wakuyumbayumba no kupemheluka nha mono 
yagalile, Ne mahala gawo gose gakwajilila. 

28. Hobaho ho wakumucemereza Muwaha mu 
wagazwe wawo, Nayo' vakuwawusa mu meya 
gawo. 

29. Yakunyamaza T ganyamale twi, Ho 
mawingo gayo getuze. i 
30. Hobaho wakusangalala vyono hanyamala ; 
Nha vivi yakuwaleta sunga ko ku wuficilo wono wasa- 
kaga. ; 
Si O wanhu wali wamulumbe ERT so wu- 
swanu wakwe, Ne mapoto gakwe kuli wana we 

wanhu ! 

32. Kanhyi wamutogoze mu wilianguliza we wanhu. 
Wamukumye mu deha ye wanyambhala. 

33. Kahundusaga makolongo hawe hakavu, MA 
mivwilo ye malenga yiwe yisi ye nhyilu ; ; 

34. Ne yisi yono yilelaga liwe'hala lyo mwino, 
Ku soko yo wubi wawo wono wamikalaga. 
35. Kahundusage'hala liwe ilamba lya. malenga, 
Ne'si nghavu yiwe mivwilo ye malenga. aba 

36. Kuko ko kawekazaga wono wali nzala, Ho 
wanozereze kaya yo wikalo. 

37. Wakapanhe migunda, .no kulima mizabibu, 
Wetujile mikalo yono yicizize. ; 

38. Kanhyi kawalugutizaga, ho wonjerezece muno ; 
Hamba si kalekaga ng'ombe zawo zicepuce. 

39. Kanhyi, wakucepuka no kwinamywa, Mu wu- 
wonelwe, mu wugazwe, na mu wukalale. 

40. Yakuwajidila i wawaha zo wubedegalwe, No 
kuwajiliza mwihala lyono lisina nzila. 

41. Ninga yakumwinula mutoci hacanhya wulawa 
mu wugazwe, No kumunoza mhuga nhe'tewa. 

42, We ling'ani woyiwona wosangalala; No mu- 
lomo wo wuwaya wose wodindwa. 

43. We mahala kozilanjilila zizi, Nawo wohima zo 
lusungu lo Muwaha. 


Izuwa 6. ZABURI 63. 


1. Go Mulungu, agwe uli Mulungu wangu; nokwi- 
yandila kukulondola: I nhumbula yangu yikuka- 
luciye, nghuli yangu yikwisukagwa, Mu yisi nghavu 
yo wukatale yono yisina malenga. 

2. Nha vivyo vyo nakulanga mu hanhu hono herire, 
Ho mbone vilungo vyako no lukumyo lwako. 

3. Hambi lusungu lwako lubesize si nho wumi; 
Milomo yangu yokulumba. 

4. Nha vivyo nokulugutiza lono nghali mumi: 

Nokwinulila miwoko yangu mwi'tagwa lyako. 
. 5, I nhumbula yangu yokwiguta kotya mu sopo no 
wujinu ; No mulomo wangu wokukumya mu nyemo ; 
“6. Kolo nghukukumbucila hono ngonile mu wulili 
wangu, No kuhima zako mu wikala meso. we cilo. 

7. Hambi nha yo gwegwe wali mutazi. wangu, Na 
mu mubeho we mabawa gako mo nosangalalila. 

8. Nhumbula yangu yikutyatyaga behi: Muwoko 
wako wo kulume wukusikamya’ ne. 

9. Ninga wono walondolaga nhumbula yangu 
wamyongomeze, Wokwinjila hasi yo wuninyina. 

10. Wolavywa ku vilungo vyo mumaje: Wowa 
igawo lya macewe. i 
~ 11. Ninga mutemi komusecelelo Mulungu : Hambi 
nha wodindwa mulomo wawo wono walongaga zo 
wudesi. l ” 

ZABURI 139. 


1. Go Muwaha, kulondola muli’ne, no kuw’ manya’ne. 

2. Agwe umanyile nyikala yangu hasi ne nyinuka 
yangu, Ukwizuka lihweso lyangu hamba kuwe kutali. 

3. Ukujera mijendere yangu no wugono wangu, Ne 
zinjila zangu uzimanyile zose. 

4. Hambi nha musinå nghani mu lulimi lwangu, 
Lunga'gwe, go Muwaha, uyimanyiye lukulu. 

5. Unyimile kumwande na kunyuma, Kanhyi 
unyibate no muwoko wako. 

6. Wumanye wuwu wa wizine wucizize kuli’ne ; 
Wuli kucanhya, si nosuma kuwutuga. 

7. Mbite hayi nitemanuce no muhe wako ? . Hamba 
mbite hayi ho nhize ha wusu wako ? 

8. Hono nanuce ku wulanga, agwe uli kuko: 
Hono mbite kugona ku wafu, kumbe agwe uli baho. 

9. Hono sole mabawa ga hakali mitondo, Nikale 
mbavu ze midumo ye lilenga ; ja 

10. Kuko nako muwoko wako wonhegula, No mu- 
woko wako wo kulume wonyibata. 

11. Hono nitye, Tuti citi congubika, No wuzeru 
wono wumhirime wowa cilo ; j 

12. Sunga ne citi si cihundikaga cinji hali’ gwe, 
Ninga cilo cimulikaga nha misi : Citi no wuzeru 
bali’ gwe yo monga. 

13. . Yo gwegwe mono wamumba viwino : Wanunza 
mu'nda ya yaya. 

14. N okulumba, hambi nha nawumbilwa mu wogo- 
fye no wizine: Mirimo yako yo ya: kwizina; Ne 
nghani yiyi nhumbula yangu yimanyiye lukulu. ` 

15. Mafupa gangu si gahundice hali'gwe, Lono 
nawumbilwa cinyele, Nghalunzwa mu wunghuja mu 
mbavu za hasi ye’si. 

16. Meso gako gamona lono nali nghali na kangala, 
Mu citabu cako- vikandikwa vilunzwa vyangu yose, 
Vyono izuwa ne'zuwa vyanozwa, Lono kwali kukali 
kusina bamba cinji. 

17. Leka mahweso gako kuli'ne gena cambuzi 
ciwaha, go Mulungu! Wutowerere wago' wuwaha 
lecenyi ! 

18:: Hono nigawale, gacizize liwalo lo' musawawa : 
Hono nghusinhuka, vyo nina na gwegwe du. 

19. Tuti kowawulaga i wavu, go Mulungu: Wu- 
cenyi hono hangu, nyo wanhu weta sakami. 

20. Hambi wakukutambula mu wubi, I walugu 
wako walitambulaga litagwa lyako bwete. 

21. Si nghuwasula wono wakusula'gwe,':- go 
Muwaha ? : Si nghuwakalalila wọno wakufyulilaga ? 

22. N ghuwasula no wusule wusaha : Ane nghuwa- 
wala nha vyono walugu wangu no mweneco.' 

23. Ulondole muli'ne, go Mulungu, umanye, mu 
nhumbula yangu; Unj ere, tikamanye mahweso 
gangui : 

24. Unanje hono. nina nzila yo wavu mili ne, 
Ukanhegule mu nzila ye cibitilila. 


Izvwa 7. ZABURI 2l. 


1. U Mutemi kosangalalila vilungo :vyako,. Go 
MUWAHA; Holeka, mhonelo yako yakuyisecere- 
Tera muno! 

2. Gwegwe kumupera wuhile wa mu nhumbula 


ZABURI: ZA DAWUDI, 317 


yakwe, Hamba si umwimile cisakwa co mulomo 
wakwe. ; 
“3. Hambi'gwe nha ukumuhinjiliza no wulugute wo 
wuinoteswe : “Kumuvwika mu mutwe mukumbo wa 
zahabu yilenguce. 

4. Yalomba wumi kuli'gwe, nagwe wamupera ; 
Winji we vilo- cibitilila ne cibitilila. ” 

5. Nhojo yakwe yo mbaha so mhonelo yako 
Ukumupera wogopwe no wuwaha. 

6. Hambi nha ukumunoza yawe mulugutwe muno 
cibitilila : Ukumusangalaza na nyemo hali'gwe. 

7. Hambi mutemi nha “kamwitumbilaga MU- 
WAHA, So lusungu lwa Mono waa Muli Vyose 
si kosinjisika. 

8. Muwoko wako wowagana Sa wako wose: 
Muwoko wako wo kulume wowagana wono wakusulile. 

9. Kowanoza mhe'kozo lya moto mwipango lye 
likuwo lyako. MUWAHA kowamela mwikuwo lya- 
kwe, No moto wowalya. 

10. Mana gawo kogajiliza mononze, Ne mbeyu 
yawo mu wana we wanhu. 

11. Hambi nha wali wanjeraniziza 'wubala' kuline : 
Wehwesa.wuhila wubi, wukawafutila ku wunoze. 

12. Hambi nha kowanoza watumbe migongo, 
Kowikaniziza zinghunzi zako zo wupinde ku wusu 
wawo. 

"183. Utunbumulilwe mu vilungo vyako, Go MU- 
vanas , Nase cokumya mbali zako na uyambo. 


ZABURI 146. 


“1, Mumulumbe Muwaha. Mumulumbe Muwaha, 
go nhumbula yangu. i ; 
2. Hono nghali mumi nomulumba Muwaha : 
N omwimbila Mulungu wangu lJukumyo mu ngkango 


ya wumi wangu, 
3: 'Ulece kwitumbila wawaha, Hamba mwana we 
wanhu, vyono muli mwene kusina witazi. 

4. Muhe wakwe wukuwuka, yakuwuya hasi yakwe ; 
Mwi'zuwa lilyo mahweso gakwe gakumalika. TA 

5. Yo mumoti mono yena Mulungu wa Yakobo ho 
yawe mutazi wakwe, Mono yakumwitumbila Muwaha 
Mulungu wakwe: 

6. Mono yanoza wulanga ne'nze, Lilenga na vyose 
vyono vili mumo ; Mono yakukamisa i tuti cibitilila : 

7. Mono yakuwanozeza wuling'anizi wono waku- 
gazwa; Mono yakuwapera ndigwa we nzala: Mu- 
waha yakuwawopolela wono wawopigwe ; 

8. Muwaha yakuwabofulula meso wòno wabo- 
fuye; Muwaha yakuwenula wono wenamywa ; 
Muwaha yawendile wono wali ling’ani ; 

9. Muwaha yakuwakamisa i wewisa ; Yakuwenula 
i walekwa ne wafwile ; Ninga nzila yo mubi yakuyibi- 
dyanga. 

-10. Muwaha kotema cibitilila, Mulungu wako, gwe 
Sayuni, sunga lulelo na lulelo. Mumulumbe Mu- 
waha. J 


Izuwa 8. ZABURI 88. 


1. Go Muwaha, Mulungu we mhonelo yangu, Ndila 
hal?’ gwe misi ne cilo ; 

2. Wulombe wangu wukwagane ha wuwe wako; 
Winamye ikutu lyako uhulice cililo cangu : 

3. Hambi nhumbula yangu nha yimemile makalalo, 
No wumi wangu wasejelela ku Ahera. 

4. Nghuwalilizanwa ne wono wakutima ku wuni- 
nyina ; Nghuwa nha munhu mono yasina wutazi : 

5. Mono yatagwa mu wafu, Nha wawulagwa wono 
wagonile mu vitenjelo; Wono si kuwakumbucilaga 
kanhyi; Nawo wetemanuye no muwoko wako. 

6. Kunhajila mwi’kombo lyo wuninyina, Hanhu ha 
citi, mu visolo. 

7. Ikuwo lyako limvunile muno muno, Kungaza ne 
mswingo gako gose. 

8. Kuwusiza kutali i wayangu; Kwnoza nha 
malagala kuli wene: Mbopigwe, si nosuma kuwuka. 

9. Liso lyangu likusakala so wugazwe : Nhyemere- 
zaga vilo vyose, go Muwaha, Nghukwalila maganza 
gangu. ; 
10. Kowalaljila wafu mapoto'mbi ? Hamba wono 
wafwa wokwinuka mbi wakukumye ? 

11. Lusungu lwako lo wendo lwanzwembi mu 
citenjelo ? Hamba wihuwilwa wako ha wuhodanjice ? 

12.. Mapoto gako gamanyicembi ku citi? Ne 
ling'ani lyako mu'si ye cisemwa ? 

13. Ninga nakulilila, go Muwaha, Hakali mitondo 
wulombe wangu wokuficila. 

14. Go Muwaha, so cici ukutaga nhumbula yangu ? 
So cici ku’hundicila’ne wusu wako ? j 

15. Hambi kulawa wudodo wangu nba ngazagwa, 
mbikanizwe kufwa : Lono nghuvumila wogofye wako, 
nghupuvywa. 

16. Ikuwo lyako ikali likungubiciza'ne; Cogofya 
cako cikunhemanula. 

17. Vyanhejela nha malenga misi yose nembwe ; 
Vyose vikamhilima hamonga. 

18. Wambuya zangu na wono wanyendile wawate- 
manula kutali kuli'ne, Na we cimanyi nawo ku citi. 


ZABURI 108. l 

1. I nhumbula yangu yikamile, gwe go Mulungu ; 
Nokwimba, heya, nomwimbila ze lilumbo, sunga no 
lukumyo lwangu. 

2. Usinhuce, go ndonondo ne lisumbi: Nane no 
mweneco nokwinuka hakali mitondo, 

3. Nokulumba, go Muwaha, mu wanhu: Kanhyi 
nowa kukwimbila ze lilumbo mu makungugo. 

4. Hambi lusungu lwako nha luwaha si nho wu- 
langa. Ne tuti yako yificile sunga mu mwanya. 
5. Agwe ulawilicile, go Muwaha, ku wulanga ku- 
canhya, Ne nhojo yako yiweze mucanhya ye’nze yose. 

6. Ho: wakombolwe wendece wako, Uponye no 
muwoko wako wo kulume, ucidice. 

7.' Mulungu yalonga mu werire wakwe; nosanga- 
lala : Nomigawa Shekemi, nojera ilolo lya Sukoti. 

8. Gileyadi yo yangu, na Manase yo yangu; 
Efaremi yo mukamisa mutwe wangu; Na Yuda ya 
nghome yangu yo wutemi. 

9. Mowabi lye’hovujilo yangu; Na mu: Edon mo 
notaga ilatu lyangu : Filisiti nomibalalucila. 

10. Nani mono konyijiza mu kaya ye ligomawa- 
kali ? Nani mono yanhegula sunga Edomi ? 

'11. Si yo gwegwe mono wacitaga ' go Mulungu ? 
Hamba si ukujendana ne mhuga yetu, go Mulungu. 

12. Ucipere wutazi kuli mulugu :  Hambi wutazi 
we wanhu nha wa bwete. 

13. Muli Mulungu conoza zo wutung'ati: Hambi 
yuyo nha kokanyaga walugu wetu. va 


Izuwa 9. ZABURI; 24. 


1. Yisi no wumeme wayo vyo vyo MUWAHA ; 
Yinze, na wono wekalaga mumo. 

2. Hambi nha yamisimya mwilenga, Yakamika- 
mizya mu makolongo ge malenga. 

3. Nani mono konanuka mu citunda co MUWAHA? 
Nani mono kokwima hanhu hakwe hono herire? 

4. Mwene mono yena. miwoko mizeru, ne nhu- 
mbula yerire; Mono si yenula mutima wakwe kuli 
zono si “ziluwucile, Hamba si yelaha wulambi. 

5. Yuyo kotuga wulugutwe ko MUWAHA,. No 
wiling'ano ko Mulungu we mhonelo yakwe. ` 

6. Alu lo lulelo Iwa' wono wakumusaka, Wono 
walondolaga wusu wako, Gwe Go Mulungu wa 
Yakobo. 

7. Inulenyi mitwe, nye nyo milango ; '“Inucenyi nyo 
milango i migwana : Mutemi we nhojo ho yenjile. 

8. Yo nani Mutemi we nhojo? Ù MUWAHA 

mono yali vilungo na we zimbali, U MUWAHA we 
zimbali mu milewo. 

9. Inulenyi mitwe, nye nyo milango; Heya 
inulenyi; nyo milango i migwana : Mutemi we nhojo 
ho yenjile. 

10. Yo nani Mutemi we nhojo? U MUWAHA we 
mihanga, Mwene yo Mutemi we nhojo. 


ZABURI 69. i 

1. Umhonye, go Mulungu; Hambi malenga nha 
ganyinjila sunga ko ku nhumbula. 

2. Nghudodomela matope- menji, hono si hakwi- 
mika: Nafika ku cisolo, kono lihwazi likungubiciza. 

“3. Nghataye so’ cililo cangu; mumelo wangu 
wanyala: Meso gangu gatimbile, vyono 'nghumu: 
Hani Mulungu wangu. 

4; Wono wasulile"ne bwete wo wenji si nhe zimvwili 
zo mutwe wangu: Wono wakusaka kunghumbhilila 
Jukulu, vyono walugu wangu wo wudesi wali valatigo; 
Hobaho nalipa na vyono si nasola. 

5. Go” Mulungu, agwe umanyile wulele wangu; 
Hamba wubi wangu si wihundice hali gwe. 

6.: Walece kuwona soni ku soko yangu wono waku- 
lindila gwegwe, go Muwaha Mulungu we mihanga : 
Walece kuwona cevu kiu soko yangu Wono wakulo- 
ndolaga’ gwe go Mulungu wa Isareli. 

7. Hambi ku'soko yako nha nakangalila wu- 
mondwe; Cevu cingwiye ku wusu. 

'8. Neza mwiwisa hali wandugu zangu, Kanhyi nha 
munhu wa mbeyu yinji kuli wana wo nyina yangu. 

9. Hambi wivu we nyumba yako nha wundya ; Ne 
mahong'ongo ga wono wakuhorig' ka gwe ga- 
ngwila ne. ` 

10. Naza kulila no kuleka kulya mu nhumbula 
yangu, Yiyo wukawa wumondwe kul’ne. 

11. Naza kuvwala mwenda mukavu so vivwalo 
vyangu, Naweza kwawo nha mbazi. 


CIGOGO COM. PR. M 

12. Wekala ha mulango wahehaga'ne; Nane neza 
Iwimbo lwe wakolwe. 

13. Ninga'ne, wulombe wangu wuli kuli'gwe, mu 
cipango co wendezwe: Go Mulungu, mu winji wo 
lusungu lwako, Umhitulile mu mbeka ye mhonelo 

ako. l 
x 14. Umhonye wulawa mu nhope, ho ndece kudo- 
domela: Mhonywe kuli wono wasulile, kanhyi no 
wulawa mu visolo. 

15. Lihwazi lye malenga lilece kungubiciza, Hamba 
isolo lilece kumela; Hambe ‘kweme lilece kundi- 
ndila mu mulomo wayo. 

16. Umhitule, go Muwaha, hambi lusungu lwako 
nha luswanu : Nha vyono winha winji we lihewa lyako 
umhitucile. e 

17. Hamba ulece kuhundicila wusu wako ne no 
muwanda wako; Hambi nha nili mu wugaye; 
umhitulaje musunho. EN 

18. Umisejelele nhumbula yangu umikomboze : 
Umhonye ku soko ye walugu wangu. je 

19. Umanyile wuhong'ongwe wangu ne cevu cangu 
ne zisoni zangu : Wasiri wangu wose wali hali'gwe. - 

20. Wuhong'ongwe wanhijinha nhumbula ;. nane 
memigwe no wugule : Nghalanjilila yunji yambonele 
lusungu, hamba kwali kusina yunji; Hamba wo 
kusinhyimika, ninga si nawona yunji. . E 

21. Wakamhera hungwi ho yiwe ndigwa yangu; 
Lono nali nghaluce wakang'wesa siki. -~ 

22. Wulilo wawo weze mutego hali wene: Hono 
wali watelevu, ciwe cinhu co kuwagwiza. 

-23. Watajilwe citi mu meso gawo, ho walece ku- 
wona; Ucicimye viwino vyawo vilo vyose. . 

24. Uwajidile likuwo lyako: No wukali we 
nhunduji yako wuwebate. 

25. Wikalo wawo weza itongo; Munhu yalece 
kwikala mu mahema gawo. 

26. Hambi nha wakumugaza yuyu mono gwegwe 

wamuhoma; Kanhyi wakusimulila zo wusungu wa 
wawo wono gwegwe wawapela zinghomele. l 

27. Uwenjifizye wavu mu wavu wawo: Kanhyi 
walece kwinjila mu ling'ani yako. . E 

28. Wapatwe mu citabu co wumi, Hamba walece 
kwandikanwa hamonga na we ling'ani. 

29. Ninga'ne nili muciwa kanhyi 'nina wukalale : 
Mhonelo yako, go Mulungu, yinyinule. 

30. Nolikumya litagwa lyo Mulungu mu lwimbo, 
Kanhyi nomutogoza mu wuhonjezwe. 

381. Nayo yomwendeza Mulungu si nhe ngombe, 
Hambe nghongolo yono yina mahembe ne maba- 
ngho. . 

32. I wapolo wawona wakusangalala : Nanye mono 
mumulondolaga Mulungu, zinhumbula zenyu ziwu- 
mipe. ` 

33. Hambi Muwaha nha kawahulikaga watoci, 
Hamba si kabedegalaga i wawopwa wakwe. 

34: Wulanga ne’nze vimukumye, Lilenga na vyose 
vyono vijendelaga mumo. 

35. Hambi Mulungu nha koponya Sayuni, kanhyi 
kozenga makaya ga Yuda; Nawo wokwikala mumo, 
no kutema mumo. 3 

36. U lulelo lwa wetumami wakwe womihala : Na 
wono walyendaga litagwa lyakwe wokwikala mumo, 


Izvwa 10. ZABURI 89. 


1. Nokwimba zo lusungu lo Muwaha cibitilila ; Ko 
Snip wangu nozimanyiza zindelo zose zo wihuwilwa 
wako. : š $ 5 

2. Hambi nha nitya, Lusungu lokamywa cibitilila ; 
Wihuwilwa wako kowusimya sunga ku wulanga. 

3. Noza cilagane no muhagulwa wangu, Nghamwi- 
lahiza Dawudi mwitumami wangu ; 

“4, Lulelo lwako nolukangaza cibitilila, Nosimya 


ligoda lyako sunga ku ndelo zose. 

5. Wulanga wokumya ze mapoto gako, go Muwaha; 
Kanhyi wihuwilwa wako. mu wihangulize wa: wono 
werirė; . Kg die niala SaO u 

6. Hambi nani wa ku wulanga mono. kokwihwana- 
nizwa no Muwaha? Hamba nani muli: wan: we 
milungu mono vikwihwana no: Muwaha, 

7. Mulungu mono yakogopwa muno muno mu deha 
ya wono werire, Kanhyi yena. cogopo si nha wono 
wamupirime? : C E YA 

8. Go Muwaha: Mulungu we Mihanga, Nani mono 
yena vilungu nha gwegwe, gò Yahuwa ?: No wihu- 
wilwa wako wukupirime. : k akaa a 

9. Agwe utemile mu wilumbi we lilenga : Mawingo 
galyo:kolo gakwinuka, ukugatuza. ©- © 00o 

. J0. Agwe wabenanga Rahab iha mono: yawula- 
gwe; Koweyagaza walugu wako ko muwoko :.we 
vilungo vyako. Ja. ; 9 

11. Wulanga wo wako, kanhyi-yisi yo yako; I 
-yinze na vyono vimemile mumo, agwe wavisimya. 

12. Kusukuma na kutakama agwe :wawumba;; 
Tabori na Herimoni vikusangalalila litagwa lyako. 

13. Agwe wina muwoko we vilungo:: Muwoko wako 
wo we vilungo, no muwoko wako wo kulume WO 
wulawiliciye: >s 000o oo i a R a 

14. Ze ling'ani no .wuling’anizi. wo wusimyo. we 
ligoda lyako: Lusungu ne mbeka vilongoleye ha 
wusu wako. ; E e 

15. Wamoti wanhu wono wamanyile izi lye nyemo : 
Wakujendera mu wuzerù wo wusu wako, go Muwaha. 

16.. Mwi'tagwa lyako mo wasangalalilaga misi yose 
nembwe: Mu ling'ani yako mo wakukumizwa. 

17. Hambi nha yo gwegwe nhojo ye vilungo vyawo : 
Mu wendezwe wako lihembe lyetu mo lyotogozezwa. 

18. Hambi ngula yetu nha yili ko. Muwaha No 
mutemi wetu kwa Mono Yerire wa Isareli; ;. F 

19. Hobaho ukawalonjera mu ndoto wono werire 
wako, Ukatya, Nimuwikanizize- wutazi yunji mono 

yali vilungo.: Nimutogoza yunji mono yahagulwe 
muli wanhu. . i 

20. Nimuwene Dawudi mwitumami wangu ; Nimu- 
kumba mafuta gangu gono gerire : 

21. Muli mwene muwoko . wangu wokamywa ; 
Kanhyi muwoko wangu womupera vilungo. 

22. U musiri si komunozeza vilungo; Hamba 
mwana wo wubi si komugaza; 

23. Kanhyi nowatijinha walugu wakwe hali mwene, 
Nowahoma wono wamusulile. ay 

'24. Ninga wihuwilwa wangu no lusungu lwangu 
vyowa hamonga nayo; Mwitagwa lyangu lihembe 
lyakwe:lyokwiņnulwa. -> . Wa 

25. Kanhyi nowika muwoko wakwe mwi'lenga, No 
muwoko wakwe wo kulume mu makolongo. 

26. Kondilila, Agwe yo gwegwe sogo yangu, Mu- 
lungu wangu, ne lifilinga lye mhonelo yangu. 

27. Kanhyi nomunoza mwanangu wo wudagwe, Na 
mono yalawiliciye si nha watemi 'we'nze. 

28. Lusungu lwangu 'nomuwicila cibitilila, Ne 
cilagane cangu cosimywa muli mwene. =- © =: 

29. Lulelo lwakwe nolwikaza cibitilila, Ne- ligoda 
lyakwe nha vilo vya ku wulanga. 

30. Wanagwe hono walece ' wulajilize wangu, 
Walece kujendera mu ning'aniza zangu ; 

31. Hono wahodanje nhemya zangu, Walece kuge- 
bata malajilizo gangu : ` E ay 
=~ 82. Hobaho nolipiciza wusutye wawo ne nghome, 


Ne wavu wawo'mu madari.. - AEE 

:83. Ninga lusungu lwangu si nomuwusiziza lukulu, 
Hamba si noleka wihuwilwa wangu wuwembuce. 

34. Si nohodanga cilagane cangu: Hamba si noka- 
waniza nghani yono vilawile mu mulomo wangu. 

35. Lwa kamonga nelaha mu werire wangu; Si 
nomulonjera Dawudi zo wudesi ; 

86. Lulelo: lwakwe lokwikala cibitilila, Ne: ligoda 
lyakwe lyowa nhe'zuwa haline. hia akaa 

37. Lyokamywa cibitilila nha mwezi, Kotya mu- 
homerezi mwihuwilwa mu wulanga. : 

38. Ninga'gwe wamusiwanula, no kumutaga, Wa- 
muwonela ikuwo mukumbwa wako. 

39. Wamonda cilagane ce mwitumami wako: 
Wakomaza mukumbo wakwe sunga ho hasi. 

40. Wabenanga malulu gakwe gose; Wanoza ma- 
gomawakali gakwe gawe matongo. -. 

41. Wose wono wakukola mu nzila wakumugalula : 
Yaweza mumondwa ne wayagwe. 

42. Wenula muwoko wo kulume we walugu wakwe ; 
Kusangalaza walugu wakwe wose. 

43. Heya, wagomola kunyuma wuje wo mumaje 
wakwe, Hamba si wamusikamya mu milewo : 

44. Wadumya wung'alale wakwe. Wabamiliza 
igoda lyakwe hasi. 

45. Vilo vyo wuzerero wakwe wavicepula : Wamu- 
pera cevu. ; l 

46. Sunga nili, go Muwaha, kowa kwihundika cibi- 
tilla? Ikuwo lyako lyokwaka nha moto ? i 

47. Ukumbucile vyono nina cipango cidodo du: 
Kumbe bwete du wawawumba wana we wanhu ! 

48. Munhuci mono kowumipa yalece kuwona lifwa, 
Mono koponya nhumbula mu vilungo vya Ahera ? 

49. Go Muwaha, luli hayi lusungu lwako lulongozi, 
Lono wamwilahila Dawudi mu wihuwilwa wako ? 

50. Ukumbucile, go Muwaha, wumondwe we wetu- 
mami wako; Nha vyono nghudinghula mu mhambaga 
yangu wanhu wose wono wali vilungo ; 

BI. I walugu wako zono wamonda, go Muwaha, 
Zono wamonda zinghanzo zo mukumbwe wako. 

52. U Muwaha yalugutizwe cibitilila. Heya, ka- 

nhyi Heya. k 


ZABURI 123. 


1. Nghukwinulila gwegwe meso gangu, Gwe mono 
wikaye ku wulanga. 

2. Lanje ta, nha vyono meso ge wawanda galangaga 
muwoko wo mutwa wawo, Nha vyono meso go muji- 
tulwa galangaga muwoko wo mutwawe we cicekuku ; 
Nha vivyo ne meso getu gamulangago Muwaha Mu- 
lungu wetu, Sunga kolo yakuciwonera lusungu. 

3. Uciwonele lusungu, gwe Muwaha, uciwonele 
lusungu : Hambi nha cimemile muno wubedegazwe. 

4. Nhumbula zetu zimemile muno, No wubedegazi 
wa wono wena wucehe, No wubedegazi wa wono 
wakusisa. 


Izuwa 11. ZABURI 27.: 


1. U MUWAHA wo wuzeru wangu ne mhonelo 
yangu; nomogopa nani'mbi? UMUWAHA lye’go- 
ma-wakali lyo wumi wangu; nani'mbi mono konyo- 
gofya ? j 

2. I wetuma zo wubi waza kunyejerera wanilye 
nyama, Wasiri wangu ne walugu wangu, wekobala 
wakagwa. 

3. Hambe ipuga lisimye ituli lyawo kuli'ne 
Nhumbula yangu si yokogopa : Hamba ndawilwe no 
wulugu, Hono ziwe nhavivi vyo nokwitumbila. 

4. Nghani monga nimisaka ko MUWAHA, yiyo yo 
nowa kulondola; Ho nikale mu nyumba yo 
MUWAHA vilo vyose vyo wikale wangu, Ho niwe 
kulanga wunoje wo MUWAHA, No kuhima mu wuhe- 
mbelo wakwe. 

5. Hambi mwizuwa lyo wugaye nha kohundika mu 
wikalo wakwe; Ha cizilago mwihema lyakwe kohu- 
ndiciza ; Konyinulila mwitalawe mucanhya. 

6. Nalu mutwe wangu wokwinulwa mucanhya ye 
walugu wangu wono wakumhirima; Nane nolavya 
makumbiko ge mhungu mwihema lyakwe ; . Nokwi- 
mba, nomulumba MUWAHA ne nyimbo. , > 

7. Hulice Go MUWAHA, kolo nghulandula izi 
lyangu : Umbonele lusungu, unyidice. 

8. Gwegwe waza kutya, Nondolenyi wusu wangu ; 

nhumbula yangu yikutya, Wusu wako, Go. MUWAHA, 
nowulondola, 

9. Ulece kuhundicila- wusu wako; Üles ieit 
wusa mwitumami wako sekuwo; Gwegwe wali 
mutazi wangu; Ulece kunhaga, hamba kundeka, 
Go Mulungu we mhonelo yangu. 

10. Hambi baba na yaya nha wandeka, Ninga 
MUWAHA yo kondula. 

11. Unanjize nzila yako, Go MUWAHA ; AYA 
mu nzila yono yigoloce, Ku soko ye walugu wangu. 

12. Ulece kunghombola ku wuhile we wasiri 
wangu: Hambi wahomerezi wo wudesi nha wanyi- 
nucila, nawo wono wafunghaga wukali. 

13. Kwaco nali nzirice, nali ndece kwihuwila vyono 
nowona wuswanu wo MUWAHA, Mu'si ye womi. 

14. Umulindile MUWAHA:' Uwe vilungo, ne 
nhumbula yako yisikame; ” Kwaco, ' umulindile 
MUWAHA. : 

ZABURI 110. 


1. U Muwaha yakamutya muwaha wangu, Wikale 
ha muwoko wangu wo kulume, Sunga kolo nghuwika 
walugu wako kumazayo gako kusi. 

2. U Muwaha kotuma nghome ye vilungo vyako 
wulawa mu Sayuni: Agwe uteme hagati ye walugu 
wako. ; l 

3. Wanhu wako wokwilavya kwe nhumbula 
mwi zuwa lyo wusume wako: Mu wulenzi wo wiyezi, 
wulawa mu'nda ya hakali'mitondo, Wina buhe yo 
wuzerero wako. 

4. U Muwaha yelaha, hamba si kogomola, Uli 
mukohani cibitilila, Ku luto Ilwa Melecizedeci : 

5. Muwaha, ha muwoko wako wo kulume, Kopu: 
guza watemi mwi zuwa lye likuwo lyakwe. 

6. Koling'aniza hagati ye makungugo, Kohame- 
mya na mivimba, Kopuguza mutwe mu zi'si nyinji. 

7. Kong'wa ikolongo lya mu nzila: Ku soko yiyi 
holeka kokwinula mutwe. 

Izuwa 12. ZABURI 40. ` : 

1. Nimugolela MUWAHA no wukangalile ; Yake. 
nama, yakahulika cililo cangu. 

2. Yakanimula mwitetema Iyo wajilile, mu nhope 
ynamu; Yakasimya magulu gangu mwitalawe, 
yakakamya zinghanzo zangu. > 

3. Yakatajila lwimbo lupya mu mulomo wangu, 
nalo lo lukumyo lwakwe Mulungu wetu: Wenji 
woyiwona, wokogopa, Kanhyi womwitumbila MU- 
WAHA. 

4. Yo mumoti munhu moho yamunoza MUWAHA 
nha witumbilo wakwe, Hamba si yamuwene u musisi, 
hambe wono wakupituka wakwidoma na zo wudesi. 

5. Go MUWAHA Mulungu wangu, metumo gako 
go wizine gono wanoza go menji muno, Ne mahweso 
gako ga kuli'se: Zikufuta ku wudolelwe hali’ gwe, 
Mhali sace kuzanza na kuzilonga, Si zosumika ku 
wuwalwe so winji wazo. 

6. I nghumbika no wulavye mo si e PETA 
Makutu gangu kugadigula : Cilavywa i Citakamizwe 
ne Cilavywa so wubi si wavisaka, ; 

T. Hobaho nghatya, langa ta, naza; Nandicilwa 
mu citabu i cipalinje : 

- 8. Nghusangalala"ne -kwituma zo wuhile walo; Go 
Mulungu wangu; Kwaco, wulajilize wako wuli mu 
nhumbula yangu mugati. 

9. Nanza zo wiling'ano mu mukung'ano muwaha ; 
Langa ta, si nokwimila mulomo wangu, Go MU- 
WAHA, gwegwe umanyile. 

10. Wiling'ano wako si nawuhundika mu nhumbula 
yangu mugati; Navyanza zo wihuwilwa. wako ne 
mhonelo yako: Si nahundika. mu mukung'ano 
muwaha ze liwuya lyako na ze mbeka yako.” 

11. Nagwe MUWAHA, ulece kunyima lusungu 
lwako: Liwuya yako ne mbeka yako vinghamise 
nhondo zose. - 

12. Hambi nha e no wabi winji wono si, 

Mi 

wusumice ku wuwalwe, Wavu wangu wanyagana, 
sunga nghufutigwa winula' meso ; Wucizize ne 
zimvwili za mu mutwe wangu, ne nhumbula yangu 
yihama. — 

13. Go MUWAHA, wende kumhonya: Go MU- 
WAHA, usunhe kunhaza. 

14. Wawone soni no kuhanga hamonga mu wizo- 
lezole, Wone wakulondola mutima wangu wawajilize : 
Wagomolwe kunyuma wakozwe cevu, Wono waku- 
wona nha nyemo kunhendela vibi. 

15. Wagwilwe no wubumbuwale so wega wawo, 
Wono watezaga, A, waco gwe. ; . 

16. Wose wono wakukulondola wasecerere waku- 
sangalalile: Wono wayendile mhonelo yako nhondo 
zose watye, MUWAHA yatunhumulwe. 

17. Nane nili muciwa no museya ; Ninga Muwaha 
yakunghumbucila; Agwe uli mutazi wangu mo 
mwihuzi wangu ; Ulece kutinya, Go Mulungu wangu. 


ZABURI 84. 

1. O lecenyi, vyono wikalo wako wendezaga muno, 
Go Muwaha we Mihanga ! 

2, I nhumbula yangu yigasulumilaga, heya sunga 
yigazilicilaga magagala go Muwaha; I nhumbula ne 
nghuli yangu vikumucemeleza u Mulungu mumi. 

3. Heya, sunga ne cideje catuga nyumba, Ne 
samamba yetujila ituli, ho yiviwice vyana vyayo. 
Sunga vikumbicilo vyako, go Muwaba we mihanga, 
Go Mutemi wangu, kanhyi Mulungu wangu. 

4. Wo wamoti wono wekalaga mu nyumba yako ; 
Wowa wakali kukukumya gwegwe. 

5. Mumoti munhu mono vilungo vyakwe vili mu- 
l’gwe; Na mu nhumbula yakwe mo zili zinzila za 
Sayuni. 

6. Hono wakupuluta mwilolo lye mahozi waku- 
hanoza hawe mivwilo; Heya, mvula ye mhinga yo 
yililetaga wulugutizwe. 

7. Wakujendelela wulawa mu vilungo sunga ko ku 
vilungo, Munhu wo wose muli wene wejelaga: hali 
Mulungu mu Sayuni. 

8. Gwe Muwaha Mulungu we mihanga uhulice 
wulombe wangu: Uhulicize, go Mulungu wa Yakobo. 

9. Ulanjilile, go Mulungu go ngula yetu, Uwulanje 
wusu wo mukumbwe wako. 

10. Hambi izuwa limonga mu magagala gako nha 
lili ciba si nha magana ikumi. Nali nyende niwe 
mulindiliza mulango mu nyumba yo. Mulungu wangu 
Si nha kwikala mu mahema go wavu. i 

11. Hambi u Muwaha nha lye'zuwa ne. ngula, U 
Muwaha kolavya lihewa no lukumyo: Si kowema 
nghani iswanu yo yose wono wakujendela mu ling’ani. 

12. Gwe go Muwaha we mihanga, Yo mumoti 
munhu mono yakwihuwiye. 


Izuwa 13. ZABURI 32. 


1. Yo mumoti mono yaneneywe wuhodanje wakwe 
mono gagubikwe masutya gakwe. ; 
: 2, Yo mumoti u munhu mono MUWAHA si ya- 
kumuwalila wavu. Mono mu muhe wakwe musina 
wubala. 

3. Lono nali nyamaye mafupa gangu gakasakala 
Ko wugule wangu misi yose. l 

4. Hambi misi ne cilo muwoko wako wali nhe'tunya 
muline: Ndodo yangu yikukawanizwa wubabale 
nhe'bahu. .. 

5. Navumilila hali'gwe wubi wangu, bamba si 
nahundika wavu wangu: Natya, Nomulavyaniziza 
MUWAHA ze mahodango gangu: Nagwe wanenela 
wavu wo wubi wangu. 

6. Ku soko yiyo wo wose mogopa-Mulungu yaku- 
lombe mwidaha lyo kuwonela.: Tuti lono malenga 
menji gakupwajila si gofika kuli mwene. 

T. Agwe uli wihundiko wangu; konhyitila mu 
wugaye; Komhirimya na nyimbo ze mhonelo. 

8. Nokulanjiza nokulajila nzila -yono kokola : 
Nokupere’hala ne liso lyangu lidomile kwako. l 

9. Ulece kuwa nha falasi, hamba. nyumbu, zono 
zisina wizuce: Matandiko gayo co cuma ca mu 
mulomo ne mikowa yayo vyo vikuzimila, Ho zilece 
kukusejerera. I } g 4 

10. Ù mubi yena wukalale winji: Langa mono 
yamwitumbiye MUWAHA, lusungu lukumupirima 
kose kose.: l 

11. Musecererenyi MUWAHA, sangalalenyi, nye 
nyo we ling'ani:. Towenyi zinhyenze, anye wose we 
zinhumbula. zo wulunji. k qi 


ZABURI 96. 


1. Mumwimbile Muwaha wimbo lupya: Mumwi- 
mbile Muwaha, nyo’si zose. 

2. Mumwimbile Muwaha, lilugutize litagwa lyakwe ; 
Ganulenyi ze mhonelo yakwe izuwa ne zuwa. 

3. Mwanze lukumyo lwakwe mu makungugo, Ze 
mezino gakwe mu wanhu wose. ae 

4. Hambi Muwaha nha yalawiliciye; kanhyi yaku- 
kumywa muno muno: Yinojeye- yogopwe si nhe 
milungu yose. 

5. Hambi milungu yose ye wanhu nha vihwani du: 
Ninga Muwaha yo yawumba u wulanga. majn 

6: Lilumbo. no wuwaha vili hamwande. yakwe: 
Vilungo no wuswanu vili mu hono herire hakwe. 

7. Muperenyi Muwaha, nye nyo mhuga ze wanhu, 
Muperenyi Muwaha lukumyo ne vilungo. 
. 8. Muperenyi Muwaha lukumyo lono lunojeye 
litagwa lyakwe: Letenyi cilavywa, ho mwinjile mu 
magagala gakwe. 

9. Mumuhembe Muwaha mu wuswanu wono we- 
rire: Mweze kucicima hali mwene, nye nyo zisi zose. 

10. Mweze kutya muli makungugo; u Muwaha 
yatemile: Kanhyi i yinze yasimywa ho yilece kusi- 
njisika : Kowaling'aniza wanhu mu wulunji. 

_ 11. Wulanga wusangalale, ne yinze yisecerere : 
Lilenga litowe cihumbi, na vyono vimemile mumo ; 
12. Migunda yiwe na nyemo, na vyose vyono vili 
mumo; Hobaho ne mabici gose gono gali mu mbago 
gokwimba ne nyemo ; l 5 za i 
13. Hali Muwaha ; hambi nha yakuza; Yakuza 
yayiling'anize yinze. Koyiling'aniza yinze kwe li- 
ngani, ne wanhu kwe tuti yakwe. : 


Izuwa 14. ZABURI Ď4. 


1. Umhonezye, gwe go Mulungu, mwitagwa lyako, 
Na mu vilungo vyako uning'anize. 

'2, Uhulice wulombe' wangu, gwe go Mulungu ; 
Uteje zinghani za mu mulomo wangu. PT 
3. Hambi wewisa nha wanyinucila, Ne wanhu we 
cogofya wanondolaga nhumbula: $i wamuwika 
Mulungu hali wene. 

4.. Langa ta, Mulungu yo mutazi wangu: Muwaha 
yo mwene mono kanyegamizaga nhumbula yangu. 

5. Kawagomolela walugu wangu wubi .wawo: 
Uwongomeze mu mbeka yako. ; 

6. Kwe nhumbula nzeru nokulavizya ikumbiko : 
Nolilumbiza litagwa lyako, gwe go Muwaha, hambi 
nhe 'swanu. ka 
7." Hambi nha kamhonya mu wugaye wosé; Ne 
liso lyangu. lilanjile kuli walugu wangu. waa 


ZABURI 130. 


1. Wulawa mu visolo nghucemereza, go Muwahai 
2. Gwe Muwaha, ubulice izi yangu: Makutu gako 
gatejereze, Izi lye malombo gangu : ye AI 
3. Mhali wanda uwale zinyavu, go Muwaha, Nani 
mono yali yeme t` 
4. Ninga hali’ gwe ho wuli wunenelwe: Ho wo- 
gopwe. e B y o pat ; 


a AT 


Ui aa 


ua 

5. Nghumulindila Muwaha, nhumbula yangu yiku- 
lindila, Na mu nghani yakwe nitumbiye. 

6. Nhumbula yangu yikumulanjilila Muwaha, Ku- 
ciza walindilizi vyono walanjililaga hakali mitondo'; 
Heya, kuciza walindilizi wa hakali mitondo. 

7. Gwe Isareli, umitumbile Muwaha; . Hambi 
Muwaha nha yena lusungu, Nayo yena wukombozi 
winji. 

8! Nayo komukomboza Isareli, Mu zinyavu zakwe 
zose. 


Izuwa 15. ZABURI 34. 


1. Nomulugutiza MUWAHA mhondo zose: Lu- 
kumyo kwakwe si loduma mu mulomo wangu. 

2. Mutima wangu wokwilumbila muli MUWAHA : 
I wapolo wohulika, wosangalala. 

3. Mukumyenyi MUWAHA hamonga nane, Wose 
cilikumye litagwa lyakwe. 

4. Namusaka MUWAHA, yakamhitula, Yaka- 
mhonya mu woga wangu wose. 

5. Wakamulanga, wakenzelulwa: Wusu wawo si 
wowona soni hamba nhavi. ` 

6. U muciwa'yu yacemereza, MUWAHA yaka- 
muhulika, Yakamuponya mu wugaye wakwe wose. 

7. Malayika wo MUWAHA yakusita ng'ono yaku- 
wapirimya wono wakumogopa, Yakuwehula. 

8. Jezenyi muwone vyono MUWAHA yo mu- 
swanu: Yo mumoti mono yakumwitumbila. 

9. Mogopenyi MUWAHA, nyo wakwe wono werire : 
Hambi wono wamogopaga nha si wakwanjila cinji. 

10. Mana ga simba ganjizaga, gakuwona nzala : 
Langa wono wakumulondola MUWAHA si wokwa- 
njila hamba cinji ciswanu. 

11. Nzonyi, nyo wana, muhulicize : Nomwijizenyi 
cogopo co MUWAHA. 

12. Munhv’ci mono yakusaka wumi, Mono ya- 
kwenda vilo vinji, ho yamote ? 

13. Ulwimile lulimi lwako mu wubi, No mulomo 
wako wulece kulonga zo wubala. 

14. Uwuce mu wubi, witume ziswanu; Ulondole 
mulamu, uwutyatye. ; 

15. Meso go MUWAHA gadomile kuli we ling'ani, 
Ne makutu gakwe gatejile wucemereze wawo. 

16. Wusu wo MUWAHA wusininghaye muli we- 
tuma zo wubi, Kudumulila lukulu wukumbucile wawo 
mononze. 

17. We ling'ani wakacemereza, MUWAHA yaka- 
hulika, Yakawehula mu wugaye wawo wose. 

18. MUWAHA yali behi nawo wono wena nhu- 
mbula zituliciye, Yakuwaponya we myuhe yono 
yidejepe. i 

19. Wugazwe wa mono yali ling'ani wo winji: 
Ninga MUWAHA yakumwihula muli zose. 

20. Yakugakamisa mafupa gakwe gose: Hamba 
limonga si likubeneka.- 

. 21. Wubi wowawulaga i wabi: Nawo wono wasu- 
laga we ling'ani wohoswa. i 

22. MUWAHA yakumikomboza mitima ya wetu- 
mami wakwe : 


ZABURI 102. 


1. Uhulice wulombe wangu, go Muwaha, No wu- 
cemereze wangu wukwagane. 

2. Ulece kwhundicila wusu wako mwi'zuwa lyo 
wugaye wangu: Unyinamizye ikutu lyako ; Mwi'zu- 
wa lyono nghucema unyidice musunho. 

3. Hambi vilo vyangu nha vikupuluta nha lyosi : 
Ne mafupa gangu gakutakamila mbe'zinga lya 
moto. 

4. I nhumbula yangu yitowa yinyala nha mahanze ; 
Hambi nha nghusemwa kulya, zindigwa zangu. 

5. Ku soko ye lizi lyo wugule wangu, Mafupa gangu 
genamatiye ne nghuli yangu. 

6.. Nihwanile nha mutula mhungu ya mu nyika: 
Naweza nha nhuwi mwi"hala. 

7. Nghwikala. meso sunga nghwihwana, Nha 
samamba yili wene mwi'tembe mucanhya. 

8. I walugu wangu wakunhyelemela misi yose; 
Wono wa'sulile nha wanya lukwale wanhamulaga mu 
wipinje wawo. zi . 

-9.. Hambi nha nilya mavu nha mukate, Ne cing'we- 
gwa cangu hanza ne mahozi. 

10. Ku soko ye likuwo lyako no wusimvywe wako ; 
Hambi nha kunyinula no kunhaga kanhyi. 

11. Vilo vyangu vikwihwana nha mwenzenze wono 
wukupuluta; Nane mombile nha mahanze. 

12. Ninga'gwe, go Muwaha, kokwikala cibitilila ; 
No wukumbucile wako wuli mu zindelo zose. 

13. Kokwinuka, no kumiwonela lusungu Sayuni : 
Hambi nha co cidaha co kumikalalila, heya, cipango 
caza. í 

14: Hambi wawanda wako nha‘wakwendezwa ne 
mabwe gayo. Wakugakalalila manghundi gayo. `: 

15. Holeka makungugo wolyogopa litagwa lyo 
Muwaha, Ne watemi wose we’nze zo lukumyo lwako. 

16. Hambi Muwaha nha yazenga Sayuni, Nha 
yejera mu lukumyo lwakwe; 

17. Yalanjiliye wulombe we watoci, Hamba si 
yabedegaye wulombe wawo. . l 

18. Azi zokwandikwa so lulelo lono lukuza: Ne 
wanhu wono wowumbwa womulumba Muwaha. 

19. Hambi nha yalanjile hasi wulawa hacanhya ya 
hono herire hakwe; Wulawa ku wulanga Muwaha 
yamilanjile yisi ; i ' 

20. Yahulice wugule we wawopwa; Yawawopo- 
lele wana wo wufwe. i 

21. Ho wanze ze litagwa lyo Muwaha mu Sayuni, 
No lukumyo lwakwe mu Yerusalemi ; 

- 22. Wanhu kolo wakwikonghola, No wutemi, wa- 
mwitumamile Muwaha. A 

23. Yakudejefya vilungo vyangu mu nzila; Yaka- 
cepula vilo vyangu. 

24. Nghatya, Go Mulungu wangu, ulece kumbusa 
hagati ye vilo vyangu; Myaka yako yikulawa lulelo 
no lulelo. 

25. Kulawa katali wasimya yinze; No wulanga 
wo murimo we miwoko yako : 

26. Zene zolohodanjika; langa'gwe vyo kowa 
wikaye : Heya, zose zolosakala nha civwalo; Kolo- 
zikawaniza nha mwenda, nazo zolokawanizwa : ; 

27. Ninga gwe yo gwegwe du, Ne myaka yako si 
yolowa ne ndumo, ; Ta 

28. I wana we wetumami wako wokwikala,. No 
lulelo lwawo wowa wakamile hali’ gwe. 


Izuwa 16. ZABURI 132. 

1. Gwe Muwaha, umukumbucilaje Dawudi, Ma- 
gayo gakwe gose ; 

2. Nha vyono yamwilahila Muwaha, Yakawika 
cipingo ko mutung'ati wa Yakobo: 

3. Tuti si nokwinjila mu wikalo we kaya yangu, 
Hamba si nonanuka mu nhyingo yo wulili wangu ; 

4. Meso gangu si gotuga nhongo, Hamba nhyiti 
zangu si zosinzila ; 

5. Sunga kolo nghumulondolela Muwaha hanhu, 
Ha wikalo so mutung'ati wa Yakobo 

6. Langa ta, cahulika nghani yiyi ku Efrata : 
Cayiwona mu mugunda wa mu mbago. 

7. Cokwinjila mu 'wikalo wakwe; Cohemba ha 
migulu yakwe. 

8. Winuce, go Muwaha, winjile hanhu hako ha 
wucehe : Gwegwe ne lisanduku lye vilungo vyako. 

9. Wakohani wako wavwikwe wiling'ano; Na 
wono werire wako wabalaluce so nyemo. 

10. Ku so mwitumami wako Dawudi, Ulece kupi- 
tusa wusu kuli mukumbwe wako. 

11. Muwaha yamwilahila tuti; Si kowuya mu- 
nyuma: Mu lulelo lo muwili wako nolowekaza 
mwi goda lyako. 

12. Wanago hono webate vilagane vyangu, No 
wuhomerezi wangu wono nowejiza, I wana wawo 
nawo wokwikala mwi'goda lyako cibitilila. 

13. Hambi Muwaha nha yahagula Sayuni; Yayi- 
kamisa yiwe wikalo wakwe. 

14. Aha ho hanhu hangu ho wucehe we cibitilila ; 
Aha nokwikala ; nha vyono nihasacile. A 
15. Nolugutiza muno muno zindigwa zayo: Ne 
waciwa wayo nowegutya. 

16. Kanhyi nowavwika mhonelo wakohani wayo : 
Na wono werire wayo wobalalika so nyemo. 

17. Kuko nomutuziza Dawudi ihembe: Nimu- 
wicila tala mukumbwe wangu. 

18. Walugu wakwe nowakoza soni: Langa mu- 
kumbo wa mu mutwe wakwe mwene womotywa. 


ZABURI 138. 


i. Nokulumba ne nhumbula yangu yose: Na hali 
milungu nowa kukwimbila. 

9. Nohemba ndomile wuhembero wako wono 
werire, Kanhyi nolihemba litagwa lyako ku so lusu- 
ngu lwako lo wendo ne mbeka yako: Hambi nha 
kulikumya nghani yako kuciza itagwa lyako lyose. 

3. Izuwa lyono nakucemera ukamhitula, Ukangha- 
mya kwe vilungo mu nhumbula. i 
4, Watemi wose we'nze wokulumba, go Muwaha, 
Hambi nha wahulika zinghani za mu mulomo 
wako. 

5. Heya, wowa kwimbila zinzila zo Muwaha ; 
Hambi Jukumyo lo Muwaha nha luwaha. 

6. Hambi Muwaha hamba yawe yali .mucanhya, 
yakuwalanga wenenenhyezi: Ninga i wasisi yawa- 
manyile wulawa kutali, 

7. Hamba njende hagati ye magayo, agwe konzi- 
limhusa; Kogolola muwoko wako kwi kuwo lye 
walugu wangu. Muwoko wako wo kulume womhonya. 

8. Muwaha kokwiziliza zinghani zangu: Lusungu 
wako, go Muwaha, lo lwe cibitilila : Ulece kuleka 
mirimo ye miwoko yako go mweneco. 


Izuwa 17. ZABURI 2. 


l. Socici wanya makungugo wakusagahala, Ne 
wanhu wakwihwesa yono yili musina ? ja 

2. Watemi wa kononze wakwilunjika, 1 wawah 
nawo wakwiheha hamonga, Kuli MUWAHA, na kuli 
Kristo wakwe, wakutya, l 
3. Cidumulanje mawopelo gawo, Milejehe yawo 
cimitajile lukulu. 

4. Mwene mono yekaye ku wulanga koseka: U 
Muwaha kowazwajiza. AET EAE E 

5. Hobaho kolonga nawo ne'kuwo, Ko wusimbe 
wakwe-kowagaza :. . l D a a 

6. Nane nimuwika mutemi wangu, Mwitunda 
lyangu lyono lyerire lya Sayuni. i Ya 

7. Nolonga zo wutemye: U MUWAHA yakanhya, 
Yo gwegwe mwanangu; Izuwali nghulela. . id 

8. Usace kuline, nane nokupera wanya maku- 
ngugo wawe wuhazi wako, Mhero ze yinze ziwe 
wugono wako. R 

9. Kowatulanga ne nghome ya cuma ; Nha ciya co 
muwumbi kowatulanjiza. 

10. Holeka'lu nyo watemi, mweze ne mahala: 
Mwiyijize, nyo waling'anizi we'nze. - 

11. Mumwitumamile MUWAHA ne cogopo,. San- 
galalenyi mwina no wucicime. -= 

12. Munonelenyi mwana, ho yalece kuwa ne’ kuwo, 
nanye mukwajilila mu nzila, Hambi likuwo lyakwe 


. lyokwaka mbera. Wali ciba, wose wono wakumwi- 


tumbila. 

ZABURI 104. 


1. Umulugutize Muwaha, gwe go nhumbula yangu, 
Gwe Muwaha Mulungu wangu, agwe yo gwegwe mono 
ulawiliciye :- Uvwalile lilumbo no 'wuwaha. 

--2, Mono wivwicile wuzeru nha kipwalo: Mono 
utandice wulanga nhe'buna : 

3. Mono uwicile micici ye litembe hako mu E 
nga; Mono kanozaga mavunde gawe magurudumu 
pakwe i Mono kajenderaga mu mabawa ge mbeho. 

-4. Mono kanozaga watumwa wakwe nha 'myuhe ; 
Ne wetumami wakwe nha malambi go moto: 

5. Mono yayisimya yinze mu wuwiko wayo, Ho 
yilece kusinjisika cibitilila. 

6. Wayigubiciza ne visolo kotya civwalo ; Malenigh 
gakema mucanhya ye matunda. i 

7. So wuceleme wako gakatiza ; So lizi lye libala- 
lusi lyako gakawuka musunho ; 

8. Gakananuka mu matunda, gelatina; mu malolo, 
Sunga ho ħanhu hono wagawicila. 

9. Ukawika milaga ho galece kulapuka-; Ho galete 
kuwuya kanhyi kumigubika' yinze. 

10. Kalavyaga mivwilo mu malolo; Yikolaga 
mugati ye matunda : 

11. Ying'wesaga nimu zose za mu mbago ; Zinhye- 
nje zidumulaga nhyilu yazo. 

12. Behi nayo -zikalaga' zindeje zà: mucanhya, a 
mbaga mu matambi. 

13. Kang'wesaga matunda wulawa kucanhya : 
Yisi yikwiguta mana ge mirimo yako. 

“44. Yakucindisiza zing’ombe mahanze, Ne mboga 
yiwe, citumamilwa kuli wanhu; Ho: yalavye ndigwa 
musi. 

15. Ne vinyu yono visangulazaga nhumbula yo 
muftiku, Ne mafuta ga kung'alaza wusu wakwe; Ne 
ndigwa yono yisikamyaga' nhumbula yo munhu. 

16. Mibici yo Muwaha yeguta ; Miyerezi ya Le- 
banoni yono yayihadika ; 

. 17. Mono zindeje.. zizengaga matuli gazo; -Ne 
ziyobwa, zinyumba.zayo -zili mu misonobari. 

18. Matunda mawaha go ge zimhene za mu mbago ; 
Ne matalawe wo wutizizo we mhimbi..- ku a 

19. Yalajiliza mwezi soko wuwe ne kai 
Lizuwa limanyile miswero. yalyo. 

20. Kunozaga:wutitu, ciwa cilo : Hobaho zinimu 
zose za mu mbago zilawanizaga. ! l . 

21. Ne zinyana ze zisimba zikoromaga s go mape- 
lembo gazo, Zilondolaga ndigwa yazo wulawa kuli 
Mulungu. 

22. Hono lizuwa likusosomoka ziwukaga, Zigo- 
naga mu zimhango zazo. 

23. Munhu kalawilaga -ku murimo TORNE, Na ku 
wipiganze wakwe sunga nembwe. 

24. Go Muwaha, vyono mirimo yako minji yo 
kwizina! Mu mahala wavinoza vyose: “Yinze' mie 
mile sawo zako. > 

“26. Kuko ` ko lili ia liwaha kanhyi. igazi, 
Mumo mo vili vyno vitambalaga hasi, visina. wuwale, 
Viwumbwa i vyumi vidodo ne viwaha. ; 

“26. Mumo mo: zikolaga 'zingalawa;. Mumo mo 
yikalaga nyamungumi, ‘yono wawumba. ho RTA 
mumo, 

27. Avi vyose vikulindilaga - 'Swegwe, "Ho uvipere 
ndigwa yavyo mwi pango lyavyo. 

28. Vyono kuviperaga vikongholaga ;' “Kufumba. 
tulaga muwoko wako, vikwiguta ziswanu. 

29. Kuhundikaga wusu wako, vikugava ; Kuwu- 
saga muhe wavyo, vikufwa, Vikuwuya ku mangmund 
gavyo. 

30. Kulavyaga muhe wako, vikiwambwa s Kanhyi 
kusipulagá wusu we"rnize. 

31. Lukumyo lo Miiwaha lweze alis Muwalia 
yeze kusangalalila mirimo yakwe: 

32. Mono kalangaga yinze, yiwa kucicima Kupa. 
mizaga matunda, gawa. kulawa lyosi. 

33. Nomwimbila Muwaha ku nghango yo wikale 
wangu: Nomwimbila lukumyo Mulungu wangu lono 
nghali mumi. oo 

34. Mahweso gangu gamunojezaje mwene ; Nomu- 
sangalalila mwene Muwaha. , 

35. Wahodanji wongomezwe mono'nze, Ne wabi 
walece kwikala kanhyi. Umulugutize Muwaha, gwe 
go nhumbula yangu. Mumulumbe Muwaha. 


Izuwa 18. | ZABURI 486. 


1. Mulungu wo wutizizo wetu ne vilungo vyetu, 
Wutazi wono wukwijera lwa kamonga ha wugaye. 

2. Holeka si cowa kogopa, hambe yisi yipituce, 
Ne matunda hono gasinjisice mwilenga mugati ; 

3. Hono malenga gayo gabume no kugala, Hono 
matunda gayumbeyumbe ko wutumbe wayo, . 

4. Ho lili ikolongo, lyono mikoka yalyo yisanga- 
lazaga kaya yo Mulungu, Hanhu hono herire ho ha 
wikalo wa Mono Yalawiliciye Muli Vyose. , 

5. Mulungu yali haciligati yayo si yesinjisika-: 
Mulungu komitaza, ha wudandawuce : 

6. Makungugo gakabuma, wutemi wukakanghu- 
swa: Yenula izi lwakwe, yisi yikendejuka. | 

7. MUWAHA we mihanga yali hamonga nase; 
Mulungu wa Yakobo lye'filinga lyetu, . 

8. Nzonyi, mulanje metuma go MUWAHA, Vyono 
yanoza zisi zikawa matongo. 

9. Yakuwudumya wulugu sunga ku mhero ye 
zisi; Yakuwubena wupinde, no mugoha yakuwu- 
dumula ; .Magurudumu yakugaticimiza mu moto. 

10. Lecenyi, mumanye vyono yo nene no Mulungu : 
Notunhumulwa mu makungugo, Notunhumulwa mu 


zisi. 
11. MUWAHA we mibanga yali hamonga nase; 
Mulungu wa Yakobo lye’filinga lyetu. 

ZABURI 113. 


1. Mumulumbe Muwaha. Kumyenyi, nye nyo 
wetumami. wo Muwaha, Likumyenyi litagwa tyo 
Muwaha. 

2. Litagwa lyo Muwaha lilugutizwe, Kulawa zuwari 
sunga ku cibitilila. : 

3. Kulawa lono likusosomoka lizuwa sunga kolo 
likuswa, Litagwa lyo Muwaha likumywe. 

4. Muwaha yali mucanhya ye makungugo gose. 
Nhojo yakwe yili kucanhya yo wulanga wose. 

5. Nani mono yehwanile no Muwaha Mulungu 
wetu, Mono yena igoda lyakwe kucanhya. 

6. Mono kenenenhyezaga ho yalanje, Zono zili 
ku wulanga na mononze ? 

7. Mono kenulaga i waciwa wulawa mu manghundi, 

Yakumwinula mutoci yawuce mu cugulu ; 


8. Ho yamikaze hamonga ne wawaha, Hamonga' 


ne wawaha we wanhu wakwe. 

9. Kekazaga mucekulu u mugumba mu nyumba, 
Ho yawe nyina ye wana mono yena nyemo. Mumu- 
lumbe Muwaha. 


Izuwa 19. ZABURI 8. 


1, Gwe Go MUWAHA Mulungu wetu, Litagwa 
lyako nha licizize muno kononze kose! Uwicile 
nhojo yako ku wulanga kucanhya. 

2. Wulawo mu milomo ye wana ne wonghyi kuka- 
mya vilungo, Ku soko ya wasiri wako, Ho umupezye 
mulugu no mulipicizi. 

3. Hono nghukomalila wulanga wako, u murimo 
we vidole vyako, Mwezi ne zinyerezi, vyono gwegwe 
waviwaga ; ; 

4. Munhu' mbi co cici, ho umukumbucile? U 
mwana we wanhu, ho umuzize ? 

5. Hambi'gwe nha wamunoza yasusumiye .hadodo 
vivi si nhe wamalayika, Wamuvwika mukombo we 
nhojo ne lilumbo, 

6. Wamutemya mu mirimo yose ye miwoko yako ; 
Vinhu vyose uviwicile hasi ye magulu gakwe: 

7. Ngholo ne zing'ombe zose, Heya, ne vilimu vyose 
vya mumbago ; 

8. Zindeje za mucanhya, ne zisomba za mwilenga, 
Vyo vyose vyono vikolaga mu nzila za mwilenga. 

9. Gwe Go MUWAHA, Mulungu wetu, Litagwa 


lyako nha licizize kononze kose | 


ZABURI 118. 


1. Mulumbenyi Muwaha ; hambi nha muswanu : 
Hambi lusungu lwakwe nha lwikalaga cibitilila. 

2. Alu Isareli yatye, Vyono lusungu wakwe 
lwikalaga cibitilila, 

3. We nyumba ya Haruni watye, Vyono lusungu 
lwakwe lwikalaga cibitilila. 

4. Alu wono wamogopile Muwaha watye, Vyono 
lusungu lwakwe lwikalaga cibitilila, 

5. Mu wugaye wangu nghamucema Muwaha : 
Muwaha yakamhitula yakamhera cilejeho. 

6. Muwaha yali ku lubavu lwangu; si nokogopa : 
Munhu konhendela wule ? 

7. U Muwaha yali ku lubavu lwangu muli wono 
wanhazaga: Holeka nowalanjililąa wono wə suli- 
le'ne. 

8. Yili ciba kumwitumbila Muwaha, Si nha kuwe- 
tumbila wanhu: 

9. Yili ciba kumwitumbila Muwaha, Si nha kuwe- 
tumbila wawaha. 

10. Makungugo gose wakamhirima : Mwitagwa 
lyo Muwaha nowatemanulila lukulu. 

11. Wakamhirima: heya, wakamhirima : .Mwi- 
tagwa lyo Muwaha nowatemanulila lukulu. 

12. Wakamhirima kotya nzuci; wakazimika nha 
moto we mamivya: Mwitagwa lyo Muwaha nowate- 
manulila lukulu. f ar 

“13. Kunghumha wanghumfiia ho migri Ninga 
Muwaha yakanhaza. 

14. U Muwaha vyo vilungo Syanga no lwimbo 
lwangu : Nayo yaweza mhonelo yangu. 

15. Izi lyo wusangalale ne mhonelo lili mu mahema 
ga wono wali ling'ani: Muwoko wo kulume wo 
Muwaha witumaga vyo wutung'ati. 

16. Muwoko wo kulume wo Muwaha wo kuku- 
mywa: Muwoko wo kulume wo Muwaha witumaga 
vyo wutung'ati. 

17. Si nofwa, langa 'nowumipa, Kahi nokwanza 
ze metumo go Muwaha. 
` 18. U Muwaha yangazize muno: Ninga si yanda- 
vya ku wufwe. 

'19. Ndigulilenyi milango ye ling'ani: Nokwinjila 
mumo, nomulumba Muwaha. 

20. Awu wo mulango wo Muwaha: I we ling'ani 
wokwinjila mumo. : 

21. Nokulumba, ` hambi nha aeuayidika, Nagwe 
waweza mhonelo yangu. 

22. Ibwe lyono walema wazenji, Lyaweza ibwe 
iwaha lya nhuzi. 

23. Zizi zalawa kuli Muwaha ; Nazo za “kwina 
ha meso getu. 5: A 

24. Ali lye’ zuwa lyons: Muwaha yanoza ; Colise- 
cerera no kulisangalalila.; `.: 

25. Alu umhonye, er Muwaha, Cikukunena, alu 
ulete wumòti. 

:26. Yo mumoti mono: T Mum Iyo 
Muwaha: Cimulugutizenyi wulawa mu nyumba yo 
Muwaha. 

27. Muwaha nha yo Mulungu, nayo yakucipera 
wuzeru ;Muwope likumbiko ne milejehe, sanga mu 
mahembe ge cikumbicilo. 

“28. Agwe yo gwegwe Mulungu wangu, nane kole 
lumba : Yo gwegwe Mulungu wangu, nane noku- 
kumya. 

29. Mulumbenyi Muwaha; hambi mha yo mu- 
swanu: Hambi lusungu lwakwe nha lwikalaga 
cibitilila. 


Izuwa 20. ZABURI 121. 


1. Nokwinula meso gangu ku matunda; .Wutazi 
wangu wolawa hayi ? 

2. Wutazi wangu wulawaga kuli Muwaha, Mono 
yanoza wulanga ne'nze. l 

3. Si kowuleka mugulu wako wutelele: Mono 
kakukamisaga si kosinzila. 

4. Lanje ta, mono kakamisaga Isareli, Si kosinzila 
hamba kugona. 

5. U.Muwaha yo mukamisi wako: Muwaha wo 
mubeho wako ku muwoko wako wo kulume. 

6. Izuwa si lyokutowa ku misi, Hamba mwezi ku 
cilo. P 
7. U Muwaha kokamisa wulawe wako no- winjile 
wako, Kulawa zuwari sunga ku cibitilila. 


ZABURI 71. 


1. Nghwitumbiye gwegwe, go Muwaha: Ndece 
kukozwa cevu cibitilila. - ; 

2. Umhonezye mu ling'ani yako, kanbyi ungho- 
mboze: Winamye likutu lyako, ukamhonye. 

3. Weze kuli'ne italawe lyo wikalo, lyono noli- 
bitila vilo vyose: Agwe walajiliza mhonywe ; Ha- 
mbi'gwe nha- uli italawe lyangu ne ligomawakali 
lyangu. - 

4. Go Mulungu wangu, umhonye.mu muwoko wa 
yulya u mubi, Mu muwoko wo munhu mwavu no 
mukali. SA LN Aa A 

5. Hambi nha yo gwegwe witumbilo wangu, go 
Muwaha Mulungu: Witumbilo wangu kulawa wuze- 
rero wangu; 

6. Agwe wanyibatiliza kulawa wulelwe wangu: Yo 
gwegwe mono wandavya munda ya yaya. Yo 
gwegwe mono nghukumyaga vilo vyose. i 

7. Ninha cinhu ca kwizina kuli wanhu wenji; 
Ninga’gwe yo gwegwe wutizizo wangu we vilungo. 

8. Mulomo wangu womemywa lukumyo lwako, Ne 
lilumbo lyako misi yose. 

9. Ulece kunhaga mu cipango co wukombi; Na 
kolo vyeza cepuka vilungo vyangu ulece kundeka. 

10. Hambi walugu wangu nha wakung'ung'uli- 
cila'ne; Na wono wanyihwesezaga nhumbula yangu 
wakwiheha hamonga. 

11. Wakutya, U Mulungu kamuleka: Mutya- 
tyenyi mukamwibate; hambi nha hasina mono ko- 
muponya. | 

12. Go Mulungu, ulece kuwa kutali nane: Go 
Mulungu wangu, unhaze ko musunho. 

13. Wakozwe cevu kanhyi wamalwe wono wali siri 
ne nhumbula yangu; Wamemywe wuhong'ongwe ne 
cevu wono wasakaga kunhamisa. 

14. Ninga'ne nokwitumbila vilo vyose. Nocila 
konjereza lukumyo lwako lose. l 

15. Mulomo wangu wokwanza ze ling'ani yako, Ne 
mhonelo yako misi yose; Hambi nha si manyile 
liwalo lyayo. l Ei: 

16. Nokuza na nghani zo kwizina zo Muwaha Mu- 
lungu: Nane nolonga ze ling'ani yako, gwegwe uli 
wene du. 

17. Go Mulungu, wanyijiza kulawa wudodo wangu ; 
Sunga nalu nanza ze milimo yako yo kwizina., 

18. Kanhyi hamba niwe nili mukombi nina mvwi, 
go Mulungu, ulece kundeka ; Sunga kolo nghukondya 
kuwakomanghomela ze vilungo vyako wanhu wo lulelo 
lulu, Na kuli wo.wose mono kokuza ze vilungo vyako. 

19, Ling'ani yako, go Mulungu, yili kucanhya muno 
muno; Agwe mono wanoza zimbaha, Go Mulungu, 
nani mbi mono yenha gwegwe ? 

20. Agwe mono wacilajila magayo .menji mabi, 
Kocizukula kanhyi, Kocinanusa kanhyi wulawa mu 
wuninyina we'si. 

21. Unyonjelezaje ilumbo lyangu, Kanhyi uwuye 
ukasinhyimice. 

22. Nane nokulumbila mu ndonondo, Tuti yako; ya 
Mulungu wangu: Agwe nokwimbila ze mafumbo 
mwi'sumbi, Gwe go Werire wa Tsareli. ; 

23. Milomo yangu yosangalala muno kolo nghu- 
kwimbila ze malumbo; Ne nhumbula yangu yono 
wayikomboza. i WA 

24. Lulimi lwangu lolonga ze ling’ani yako misi 
yose nembwe:. Hambi nha wawona soni, wakozwa 
ceyu, wono wasakaga kunhamisa. 


Izuwa 21. ' ZABURI 42. > 

1. Nha vyono Ngholonga yikuhepela yikusaka 
vikolongo vya malenga, Nha vivi no mutima wangu 
wukuhepela wukukusaka gwegwe, Go Mulungu. 

2. Mutima wangu wina nhyilu ko Mulungu, “ko 
Mulungu u mumi: Nokuza nili nijere hali Mulungu ? 

3. Mahozi gangu gaweza yo ndigwa yangu misi ne 
cilo, Nawo lono wambuzambuzaga misi yose, Yali 
hayi mbi Mulungu wako ? 

4. Zizi nizikumbuciye, akuno nghuwuziganicila 
mutima wangu muli'ne, Nha vyono cabitana na wo 
wihangulize, nghajenda nawo ciyalile sunga ko ku 
nyumba yo Mulungu, Cina ne'zi lya nyemo no wu- 
kumye, wo wihangulize wakwibata lizuwa liwaha. 

5. Co cici ukwinama, Go mutitna wangu ? Nagwe 
nhawule ukugazika muli?ne ?. 'Umwitumbile Mu- 
lungu : hambi nha Mikiran kuraya só 'wutazi wo wusu 
wakwe. 

6. Gwe go Mulungu wangu, mutima wangu winame 
muline: Holeka nghukukumbucila wulawo mu'si ya 
Yorodani, Ne matunda ga Heromoni, na mu citunda 
ca Mizari. 

7. Ilenga likucemereza ilenga liyagwe, ko wubume 
wo wuvulumuce wako we malenga: Mawingo gako 
ne madudu gako ganghola mucanhya yangu. 

8. MUWAHA kolajiliza liwuya lyakwe ku misi, 
Na ku cilo lwimbo lwakwė nina nalo. Ilombo lyo 
kumulomba Mulungu wo wumi wangu. 

9. Nomutya Mulungu italawe lyangu, Nhawule 
kusemwa'ne? So cici nghujenda Dphaliye ko wu- 
banwe we walugu ? 

10. Nha ko | wutijinhe wa mu kai 'gangii, 
walugu wangu wakunhovula; Nawo lono wambu- 
zambuzaga' nhondo Z086, Yali hayi mbi Malign 
wako ?. 

11. So cici ukwinama, Go mutima wangu? Nagwe 
nhawule ukugazika muli'ne? Umwitumbile Mu- 
lungu : hambi nha nilamukuniya Mono wo Pasi wo 
wusu wangu, no Mulungu wangu. 


ZABURI 61. 

1. Uhulice cililo cangu, gwe go aa ‘Uhulicize 
wulombe wangu. “ 

''2. Wulawa ku 'mhero: ye'nze HEE TEE i 
nhumbula yangu hono yikuzilika : Unhongaje sunga 
kwi'talawe lyono lili kucanhya linhyizize’ne. 

3: Hambi nha wali wutizizo kuli'ne, Ne’ gomawakali 
lye vilungo mulugu ho yalece kunyibata. 

4. Nokwikala mwi'hema lyako cibitilila : Notiziza 
mu mubeho we mabawa gako. 

5. Hambi'gwe, go Mulungu, mha kuhulika” ze 
vipingo vyangu: Wambhela wuhazi wa wono yaly 
gopaga litagwa lyako: 

6. Nagwe kokonjeleza' wikale wo Mutemi : ` Myaka 
yakwe yowa nhe zindelo nyinji. 

7. Kokwikala hali Mulungu cibitilila : Wezi ku- 
muwikaniziza lihewa ne mbeka vimukamise. - ; 

8. Nha vivyo nolimbila litagwa lyako cibitilila, Ho 
mbuse vipingo vyangu vilo “vyose. 


AA —— - 

Izuwa 22. ZABURI 19. 


1. Wulanga. wukwanzalika mhojo yo Mulungu; 
Mwanya nawo wukulajila mirimo ye miwoko yakwe. 

2. Misi ne misi vikulongana, Oilo na. cilo vikwilajila 
wizuce. Loa 

3. Hasina wulonji hamba milonjere; Izi lyawo si 
likuhulikwa. 

4. Luzu lwawo lukwilile kononze kose, Ne nghani 
zawo ku mhero ye'nze. Mumo mo yaliwicila lizuwa 
ihema. 

5. Lyono likwihwana nha mutolasambi yakulawa 
mu nyumba yakwe, Likusecerera nha munhu we 
zimbali yakumangha mu wutemezwe wakwe. 

6. Wilajile wakwe wulawo mhero yo wulanga, 
Wupirime wakwe sunga ko ku zimhero zayo : Hasina 
cono cihundicizwe mwivuce lyayo. 

7. Wulajilize wo MUWAHA wukwilaniciye, wuku- 
sipula mutima: Wuhomerezi wo MUWAHA wu- 
kamile, wukumupera mahala u mulele. 

8. Malanjizo go MUWAHA go wulunji, gakusanga- 
laza nhumbula: Ilajilizo lyo MUWAHA  liswanu 
muno, lyenzelulaga meso. f pa 

9. Cogopo ca kuli MUWAHA cerire, cikalaga cibi- 
tilila: .Wuling'anizi wo MUWAHA wo we tuti, zili 
ling'ani po. 7 ; 

10. Wukusulumilwa si nha zahabu, si nha zahabu 
nyinji zilenguce: Wuli muzinzi si mha wuci na 
nghaya ya wuci. 

11. Kanhyi mwitumami wako yakusugulwa nawo: 
Mu wibate wayo mo wuli wuhumbirizwa wuwaha. 

12. Nani mono kosuma kutanga masutya gakwe ? 
Mbusize mahodango ge cinyele. 

13. Umwimile mwitumami wako muli zo -wije- 
rere; Zilece kutema muli'ne :. hobaho nowa nghwi- 
laniciye, Nowa mutelevu mu wuhodanje wuwaha. 

14. Nghani za mu mulomo wangu no wihwese we 

nbumbula yangu ziwone wendece hal’ gwe, U MU- 
WAHA, italawe lyangu, no mukombozi wangu. 


ZABURI 103. : 

1. Mulugutizenyi Muwaha, go nhumbula yangu ; 
Na vyose vyono vili muli'ne, vilugutize litagwa 
lyakwe lyono lyerire. 

2. Mulugutize Muwaha, go nhumbula yangu, 
Hamba ulece kusemwa wumoteswe wakwe wose : 

3. Mono kanenelaga wavu wako wose; Mono 
kakuponyaga matamwa gako gose; 

4. Mono yakukomboza wumi wako mu wongo- 
mezwe'; Mono kakuvwikaga mukumbo wo lusungu lo 
wendo : MLA 

5. Mono kakwigutyaga mulomo wako ne ziswanu ; 
Wuzerero wako wukusipulwa nha ndi. wa 

6. Muwaha kanozaga metumo' ge ling'ani, Ne 
ning'aniza kuli wose wono wakuwonelwa. za 

7. Yakumumanyiza Musa zinzila zakwe, Ne me- 
tumo gakwe kuli wana wa Isareli. i 
8. U Muwaha yamemile lusungu ne lihewa, Si 
kakolagwa ne likuwo mbera, yena lusungu lwinji. 

9. Si kowa ne'heho vilo vyose; Hamba si kokwi- 
bata ze likuwo cibitilila. 

10. Si yacitendela nha vyono genha mahodango 
getu, Hamba si yacilipiciza nha vyono winha wavu 
wetu. i 

11. Hambi u wulanga nha vyono wuli mucanhya ye 


'yinze, Nha vivyo ne lihëwa lyakwe lili kuli wono 


wamogopaga. 

12. Kucilima nha vyono kutali na mwezi, Nha 
vivyo ne masutya getu yagawusiza kutali na’se. 

13. Nha vyono sogo yo munhu kawawonelaga 
lusungu wanagwe, Nha vivyo no Muwaha yakuwa- 
wonela lusungu wono wamogopaga. 

14. Hambi nha yacimanyile futa; Yakucikumbu- 
cila nha vyono cili manghundi, 

15. U munhu, vilo: vyakwe vihwanile mahanze ; 
Kanhyi kotya iluwa lya mwi'lale, nha vivi vyo'ka- 
motaga. 

16. Hambi mbeho riha yiputaga liwa kupululuka ; 
Hamba si limanyile kanhyi hamhu.halyo,. : =ë 

17. Ninga lusungu lo Muwaha wulawa katali sunga 
cibitilila kuli wono wamogopaga, Ne ling'ani yakwe 
yili kuli wana we wana ; Se E a a Be 

18. Kuli wono webataga cilagane cakwe, Na wọno 
wakumbucilaga mejizo gakwe ho wagetume. ; 

19. U Muwaha yawicile ligoda.l yakwe ku wulanga ; 
No wutemi wakwe wutemile muli vyose. — 

20. Mulugutizenyi Muwaha, anye wamalayika 
wakwe: Anye nyo watung'ati we vilungo, mono 
mwitumaga nghani yakwe, Mukuhuliciza. lizi, lye 
nghani yakwe. ; 

21. Mulugutizenyi Muwaha, nye nyo mihanga 
yakwe yose; Nyo wetumami wakwe mono mwitu- 
maga zo wuhile wakwe. E 

22. Mumulugutize Muwaha, nye nyo metumo gakwe 
gose, Hanhu hose ho wutemi. wakwe: Umulugutize 
Muwaha, go nhumbula yangu, wo ; 


Izuwa 23. ZABURI 57. ` 


1. Umonele lusungu, gwe go Mulungu, umonele 
lusungu; Hambi nhumbula yangu nha yikutizizo 
kwako: Heya, na mu mubeho we.mabawa gako mo 
nowa kutiziza. Sunga magazo gaga kolo 'gakupu- 
luta. i x 

2. Nomucemeleza Mulungu mono yalawiliciye ; U 
Mulungu mono. kafisilizaga. zinghani zangu zose. |; 

3.. Kotuma' wulawa ku wulanga,:nayo komhonya, 
Mono yakusaka kunyongomeka kolo yakuhong'onga ; 
Mulungu kolavya lusungu lwakwe ne tuti yakwe. 
4. Nhumbula yangu yili hagati ye masimba ; 
Nghugona muli wono wakwaka moto, Sunga wana we 

wanhu, wono wena meno genha migoha ne songa, No 
ali, Wawa lwinha mumaje mukali. i 

5. Ukumywe.na kucanhya yo wulanga, gwe go 
Mulungu; Na nhojo yako e Aaka a ai 
yose. oo 

6. Wambiciye lwavu so nghanzo ze migulu yangu ; 
I nhumbula yangu yikwinamywa: Wahimbila 
ikweme haline; Nawo weneco wagwila muno. 

7. I nhumbula yangu yikamywe, gwe go Mulungu, 
nhumbula yangu yikamywe. Nokwimba, heya 
nokwimba ze malumbo. ji 

8. Usinhuce, go nhojo yangu; usinhuce, go ndo- 
nondo ne lisumbi: Ane no mweneco nosinhuka 
hakali muno. 

9. Nokulumba, go Muwaha, hagati ye wanhu: 
Nokwimbila malumbo hagati ye TA EA Wi 

10. Hambi lusungu lwako nha luwaha sunga ko ku 
wulanga, Ne mbeka yako sunga ko kucanhya. 

11. Ukumywe kucanhya yo wulanga, gwe go 
Mulungu; Nhojo yako yiwe kucanhya ye yinze yose. 


ZABURI 93. 


1. U Muwaha yatemile; yevwicile wuwaha: Mu- 
waha yavwalile, yetunjile vilungo; Kanhyi yinze 
yiwicigwe, ho yilece kusinjisika. 

2. Igoda lyako, lyawikwa kulawa katali; Agwe 
yo gwegwe wulawa cibitilila. l 

3. Mahwazi genuye mawingo gago; Mahwazi 
genuye mazi gago: Mahwazi genuye mawingo gago. 

4. Sinhe mazi ge malenga menji, Sinhe mawingo 
mawaha ge lilenga, Muwaha mono yali kucanhya 
yena vilungo. 

5. Wuhomerezi wako wo wihuwilwa muno muno : 
Werire wako wunojeye mu nyumba yako, Go Mu- 
waha, cibitilila ne cibitilila. E 

CIGOGO COM. PR. OO 

Izuwa 24. ZABURI 48. 


1. U MUWAHA yo muwaha, yo ya kukumywa 
muno, Mu kaya yo Mulungu wetu, mwitunda lyakwe 
lyono lyerire. : 

2. Swanu muno mu wanguce wayo, yo nyemo ye 
zisi. zose, Itunda lya Sayuni, mbavu za kusukuma, 
Ikulu lyo Mutemi muwaha. pi 

3. Mu zinyumba zayo Mulungu kamanyika vyono 
lye’filinga. , 

4. Hambi; langa ta, watemi nha wekonghola, 
Wapuluta wose hamonga. kii 

5. Waza kuwona, hobaho wakawa kwizina ; Waka- 
puwa, wakawa wabubuwaye. 

6. Bahalya wakebatwa no wucucime; Wusungu, 
nha mucekulu mu nghunga yo lusawo. 

7. Ne mbeho ye cilima, Gwegwe ukupandula zinga- 
lawa za ku Tarashishi, 

8. Nha vyono cahulika, nhavivyo vyo cawona, 
Mu kaya yo MUWAHA we mihanga, mu kaya yo 
Mulungu wetu: Mulungu komikamya sunga ku 
cibitilila. 

9, Ase cihwesa ze liwuya lyako, Go Mulungu, Mu 
wuhembelo wako mugati. 

10. Nha vyono linha litagwa lyako, Go Mulungu, 
Nha vivyo vyo lwinha lukumyo lwako sunga ku 
zimhero ze zisi kono zakanga: Muwoko wako wo 
kulume wumemile wiling’ano. 

11. Itunda lya Sayuni lisecerera, Wahinza wa 
Yuda wasangalale, Ku soko yo wuling'anizi wako. 

12. Jendajendenyi mu Sayuni, muyipirime : Mu- 
wale vizuli vyayo. 

13. Mukomalile magomawakali gayo, mwihwese 
viswanu zinyumba zayo, Ho mulukomele lulelo lwa 
hanyuma. Te 

14. Hambi Mulungu yuyu nha yo Mulungu wetu 
cibitilila ne cibitilila: Mwene kowa mutonji wetu 
sunga ko ku wufwe. f 

ZABURI 115. 


NBA Si kuli'se, go Muwaha, si kuli'se, Langa litagwa 
lyako lipegwe lilumbo, Ku soko yo lusungu lwako, ne 
mbeka yako. i aa 

2. So cici wanya makungugo watye, Alu yali hayi 
Mulungu wawo ? 

3. Ninga Mulungu wetu yali ku wulanga : Ketuma 
zo zose zono yali yendile. 

4. Vihwani vyawo zo fweza na zahabu, Wo murimo 
we miwoko ye wanhu. 

9. Zina milomo, ninga si zilongaga; Zina meso, 
ninga si zilangaga ; l 

6. Zina makutu, ninga si zihulikaga ; Zina mhula, 
ninga si zihemvyaga ; 

T. Zina miwoko, ninga si zalabataga; Zina mi- 
gulu, ninga si zijendaga; Hamba si zilongaga mu 
mimero yazo. 

8. Wene wono wazinozaga wokwihwana nazo; 
Heya, wo wose wono wazitumbilaga. 

9. Gwe Isareli, umwitumbile Muwaha ; Mwene yo 
mutazi wawo ne ngula yawo. 

10. We nyumba ya Haruni, mumwitumbilaje 
Muwaha : Mwene yo mutazi wawo ne ngula yawo. 

11. Anye mono mumogope Muwaha, mumwitumbi- 
laje Muwaha; Mwene yo mutazi wawo ne ngula 
yawo. 

12. Muwaha kacikumbucila ; kocilugutiza : Koyi- 
lugutiza nyumba ya Isareli; Koyilugutiza nyumba 
ya Haruni. 

13. Kowalugutiza wono wamogopaga Muwaha 
Wadodo ne wawaha wose. jiii i 

14, Muwaha yacile kumonjelezenyi, Anye ne wana 
wenyu. 

15. Anye yo nyenye mono mulugutizwe no Mu- 
waha, Mono yanoza wulanga nenze. ` 

16. Wulanga wo wulanga wo Muwaha, Langa yinze 
yawapera wana we wanhu. l 


nA 

17. I wafu si wamulumbaga Muwaha, Hamba wo 
wose wono watimaga kono kunyamaye twi; 

18. Ase langa comulugutiza Muwaha Kulawa 
zuwari sunga cibitilila. Mumulumbe Muwaha. 


Izuwa 25. ZABURI 51. 


1. Umonele lusungu, Go Mulungu, mu nghango ye 
liwuya lyako: Mu nghango yo winji wo lusungu 
lwako umhate mahodango gangu. 

2. Uhovujile lukulu wavu wangu, Unghweme mu 
wubi wangu. 

3. Hambi nha manyile masutya gangu : No wuho- 
danje wangu wuli haline nhondo zose. 

4. Kuli gwegwe, gwegwe uli wene, hodanga, 
Kanhyi nituma zo wavu ha meso gako: Agwe ho 
uwe ling’ani lono ukulonga, Weze mutelevu mu 
wuling'anize wako. 

5. Langa ta, nalelelwa mu wubi; Na mu wuho- 
danje ho nenjizizwa nda na yaya. 

6. Langa ta gwegwe wendile ze tuti munda mugati : 
Nagwe mu lubavu lwe cinyele komanyiza mahala. 

7. Unghweme na esobu, nane nowa nera ; Uhovuje, 
nane nowa muzeru kuciza seluji. 

8. U'noze hulice ze nyemo no wusangalale ; 
Mafupa gono wagabena ho gasangalale. 

9. Uhundice wusu wako ku wuhodanje wangu, 
Uwupate wavu wangu wose. l 

10. Umumbile nhumbula nzeru, Go Mulungu; 
Usipulile muhe wono wukamile muli'ne mugati. 

11. Ulece kunghumhila kutali na gwegwe ; Hamba 
ulece kumbusiza Muhe wako mono Yerire. ; 

12. Ungomolele nyemo ye mhonelo yako: Unye- 
jerere no muhe wo welecele. ; 

13. Hobaho nowalanjiza wasutyi nzila zako; Ne 
wahodanji wokuwuyila gwegwe. 

14. Umhonye na mu zisakami, Go Mulungu, Gwe 

Mulungu we mhonelo yangu; No lulimi lwangu ho 
lokwimba zo wiling'ano wako, 

15. Go Muwaha udigule mulomo wangu; Nane ho 
nolajila zo lukumyo lwako. 

16. Hamb?’ gwe nha si ukusecererera wukumbice 
nanda nghulavizye: Si ukwendezwa ne vilavywa 
vitakamizwe. 

17. Makumbiko go Mulungu wo muhe wono wu- 
dejepe : Mutima wono wudejepe kanhyi wunenile, Go 
Mulungu, si kowubedegala. 

18. Uminozeze viswanu Sayuni mu wendezwe 
wako; Ugazenje majinji ga Yerusalemi. 

19. Hobaho ho kosangalalila mu makumbiko go 
wiling'ano, mu vilavywa i vitakamizwe ne vilavywai 
vitakamizizwa lukulu : Hobaho ho wolavya i zingho- 
ngolo mu cikumbicilo cako. 


ZABURI 85. 


1. Ukwendezwa, go Muwaha, ne'si yako: Wago- 
mola wawopwa wa Yakobo. 

2. Wanenela wavu we wanhu wako, Wahundika 
mahodango gawo gose. 

3. Wawusa ikuwo lyako lyose: Wapituka mu 
wukali we nhunduji yako. 

4. Ucigomolaje, go Mulungu we mhonelo yetu, 
Ukapezye wukali wako kuli'se. 

5. Kowa ne'kuwo muli'se cibitilila ? Kokwikaza 
ikuwo lyako sunga ko ku zindelo zose ? 

6. Si kociwumifya kanhyi: Ho wanhu wako waku- 
sangalalile ? 

7. Ucilajile lusungu lwako, go Muwaha, Ucipele 
mhonelo yako. 

8. Nohuliciza zono kolonga Mulungu u Muwaha: 
Hambi nha kowalonjela zo mulamu wanhu wakwe, na 
wono werire wakwe: Ninga walece kuwuyila kuli zo 
wulele kanhyi. 

9. Tutii mhonelo yakwe yili behi nawo wono wanio- 
gopile ; Ho lukumyo Iwikale mu'si yetu. 

10. Lusungu ne mbeka vyatang'anila ; Ling'ani no 
mulamu vyenonela. ; 

11. I mbeka yota mono’si; I ling'ani nayo yika- 
langa wulawa ku wulanga. 

12. Heya, u Muwaha yo kolavya i ziswanu; Ne 
yinze yetu yolela wonjerezwe we mikalo yayo. 

13. I ling'ani nayo yolongolela hali mwene; No 
kunoza zinghanzo zakwe ho yiwe nzila. 


Izuwa 26. ; ZABURI 22. 


l. Mulungu wangu, Mulungu wangu, so cici 
kundeka ? Nhawule uli kutali ku wunhaze, na ku 
zinghani zo wugule wangu ? ` 

2. Go Mulungu wangu, ku misi nghulila, nagwe 
hamba kumhitula ; Sunga na ku cilo si nghunyamala. 

3. Nagwe werire, Agwe mono wikaye mu lukumyo 
lwa Isareli. 

4. Wasetu wakwitumbila gwegwe: Wetumbilage, 
nagwe ukawaponya. 

5. Wakulilila, wakapona Wakwitumbila gwegwe, 
hamba kuwona cevu. 

6. Ninga’ne nili ng'onyo, si nili munhu; Wutovule 
we wanhu, kanhyi wubedegalwe we wanhu. 

7. Wose wono wakumona wakusekanga: Waku- 
myola milomo, wakuzugunza mitwe. ; 

8. Wikombole kuli MUWAHA; mwene yamu- 
ponye: Mwene yamuponye, vyono yekwendezwa 
nayo. 

9. Ninga’ gwe yo gwegwe mono wandavya munda : 
Agwe wamhera witumbilo lono nali mwitombo lya 

aya. 
: 10. Nakumhilwa kwako wulawo mwnda ; Agwe 
uli Mulungu wangu wulawo mu'nda ya yaya. 

11. Ulece kuwa kutali nane; hambi wugaye nha 
wuli behi; Hambi nha hasina wa kunhaza. 

12. Nghambaku nyinji zimhirime: Nghambaku 
mbaha za Basani zinhanjile kose kose. 

13. Zinyahamila milomo yazo, Nha simba yilakuce 
akuno yikukoroma. 

14. Mwajika nha malenga, Mafupa gangu gose 
gatenguka : Nhumbula yangu yiwa nhe'hula; Yenje- 
ducila mu wutumbu wangu mugati. 

15. Vilungo vyangu vinyala nhe’zaye; Lulimi 
lwangu lunamatiye mu nzagasa zangu; Nagwe ku- 
fisa mu manghundi ge’fwa. 

16. Hambi nha mhirimwe na mabwa : Wihangulize 
wa wetuma zo wavu wanzinjiliza; Wanhobola 
miwoko ne magulu. 

17. Nosuma kuwala mafupa gangu gose; Waku- 
nanga wanuguliye meso : 

18. Wakugawana vivwalo vyangu, So civwalo 
cangu wakanoza ciwaji. ` 

19. Nagwe MUWAHA, ulece kuwa kutali: Gwe Go 
wusikame wangu, wiyohaje unhaze. ; 

20. Uwibule mutima wangu mu mumaje; No 
mwendece wangu mu vilungo vye mbwa. 

21. Umhonye mwilomo lye simba; Wulawa mu 
mahembe ge mbogo kumbitula. 

22. Nowanziza wandugu zangu litagwa lyako: 
Nokukumya muciligati yo mukung'ano. 

23. Anye mono mukumogopa MUWAHA, mumu- 
kumye ; Mutogozenyi, anye wose we mbeyu ya Yako- 
bo; Mogopenyi, anye wose we mbeyu ya Isareli. 

24. Hambi nha si wabedegala hamba kuwipizwa no 
wagaze wo mugazwa; Hamba si yamuhundika wusu 
wakwe; Langa lono yamulilila, yakahulika. 

25. Lukumyo lwangu lwa mu mukung'ano muwaha 
lukulawa kwako : Nolavya vilapwa vyangu hali wawa 
wono wakumogopa. 

26. Wapolo wolya wokwiguta: Womukumya 
MUWAHA wono wakumulondola: Nhumbula yako 
yiwumipe cibitilila. - 

97. Zimhero zose zenze zokumbucila no kumu- 
pitucila MUWAHA: Ne zimhuga zose za wanye 
makungugo wohemba hali’ gwe. 

28. Hambi wutemi nha wo wakwe MUWAHA: 
Nayo yatemile mu makungugo. 

29. Wose wono wajinile kononze wolya no ku- 
hemba : Nawo wose wono wakutima mu manghundi 
womwinamila. Nayo mono si yakusuma kuwumifya 
mutima wakwe. 

30. Mbeyu yomwitumamila; Lulelo lono lukule- 
celwa lolonjerwa zo Muwaha. 

31. Wolokuza wolowanziza wanhu wono wolo- 
lelwa zo wiling'ano wakwe, Nha vyono mwene 
yawunoza. 


ZABURI 23. 


1. U Muwaha yo mudimi wangu; si nokwanjila 
cinji. yi l 

3, Yakusumya mu madimilo ge mahanze madece : 
Yakundima mu mwejelele we malenga go wusinhyi- 
maze. 

3. Yakusipula mutima wangu: Yakunghoza mu 
nzila zo wiling’ano ku soko ye litagwa lyakwe. 

4. Heya, hamba nghole mwilolo lyo mwenzenze 
we'fwa, Si nokogopa. wubi; hambigwe nha uli 
hamonga nane: Nghome yako ne shale yako vyo 
vikusinhyimika. 

5. Ukutenga wulilo haline ciwonelela ha walugu 
wangu: Kumbaka mafuta mu mutwe; ciyengwe 
cangu cimemile cikwitika. 

6. Kwaco wuswanu no lusungu zowa kunhyatya 
vilo vyose vyo wikale wangu: Nane nokwikala mu 
nyumba yo MUWAHA cibitilila. pi 


ZABURI ZA DAWUDI. 361 


Izuwa 27. ZABURI 47. 


1. Anye nyo wanhu wose towenyi nghwalo; 
Mubalalucililenyi Mulungu ne'zi lyo wimbe. 

2. Hambi MUWAHA Mono Yalawiliciye yo we 
nghakamo; Yo Mutemi muwaha kononze kose. 

3. Yakuwapombozeza wanhu hasi yetu, Ne maku- 
ngugo hasi ye magulu getu. 

4. Mwene yakucihagulila wuhazi wetu, Wuwaha 
wa Yakobo mono yendigwe no mwene. 

5. Mulungu kananuka ne lizozo lye nyemo, U 
MUWAHA ne’zi lye ndulele. 

6. Mwimbilenyi Mulungu ne masumbi, imbenyi ne 
masumbi: Mwimbilenyi Mutemi wetu ne masumbi, 
imbenyi ne masumbi. 

7. Hambi Mulungu nha yo Mutemi kononze kose: 
Imbenyi ne masumbi ko wulula. 

8. Mulungu yatemile mu makungugo: Mulungu 
yekaye mwigoda lyakwe, lyono lyerire lyo wutemi. 

9. I wawaha we wanhu wekonghoye, Wawe wanhu 
wo Mulungu wa Aburahamu: Hambi ngula zose ze 
zisi nha zakwe Mulungu ; Yatunhumuce muno muno. 


ZABURI 111. 


1. Mumulumbe Muwaha. Nomuhonjeza Muwaha 
kwe nhumbula yangu yose, Mu wihangulize wa we 
ling'ani na mu mukung'ano. 

2. Mirimo yo Muwaha nha miwaha, Yilondoligwe 
na wose wono wayendile. 

3. Murimo wakwe wo lukumyo no wutemi: Ne’ 
ling'ani yakwe yikalaga cibitilila. 

4. Yanoza cikumbucizo ce mapoto gakwe: Mu- 
waha yo mukala lusungu, yamemile’hewa. 

5. Kapera mapelembi wono wamogopile: Koku- 
mbucila cilagane cakwe cibitilila. 

6. Kawamanyiza wanhu wakwe ze vilungo vye 
mirimo yakwe, No kuwapera wuhazi we zinghungugo. 

7. Mirimo ye miwoko wakwe yili mbeka ne 
ning'aniza ; Mejizo gakwe gose go mehuwilwa. 

8. Gasimywa cibitilila, Ganozezwa mu mbeka no 
wiling'ano. Aa AA 

9. Yawaletela wanhu wakwe wukombozi; Yakala- 
jiliza vilagane vyakwe vye cibitilila : Lyo lyerire 
kanhyi lya cogopo itagwa lyakwe. 

10. U wogopa Muwaha wo mwamulizo we mahala ; 
Wizuce wuswanu wena nawo wose wono wetumaga 
zizi: Lukumyo lwakwe lwikalaga cibitilila. 


Izuwa 28. ZABURI 29, 


1. Mulavizenyi MUWAHA, nye nyo wana we 
watung'ati, Mulavizenyi MUWAHA nhojo ne vilungo. 

2. Mulavizenyi MUWAHA mbojo yono yilinojeye 
litagwa lyakwe; Muhembenyi MUWAHA mu wu- 
swanu wo were. 

3. Izi lyo MUWAHA lili mwilenga mucanhya, 
Mulungu we nhojo yakulavya mabalalusi, MUWAHA 
yo yali mucanhya ye malenga menji. 

4. Izi lyo MUWAHA lili vilungo; Izi lyo MU- 
WAHA limemile wuwaha. 

5. In lyo MUWAHA likubena mabici ge miye- 
rezi; Kwaco, MUWAHA yakubena miyerezi ya 
Lebanoni. 

6. Yakugaleka gacinecine nha nyehe ya ng'ombe; 
Lebanoni na Siriyoni genha nyana ya mbogo. 

7. Izi lyo MUWAHA likusana malambi go moto. 

8. Izi lyo MUWAHA likusinjisa mbago; U 
MUWAHA yakusinjisa mbago ya Kadesi. 

9. Izi lyo MUWAHA lyo likuleka vilimu viku- 
papa, Nalyo likung’'unhaga. ibago : Na mu ,wuhe- 
mbelo wakwe vinhu vyose vilongaga, Nhojo. 

10. MUWAHA yekala mwigoda lyo wutemi muca- 
nhya ye lihwazi lye malenga; Kwaco, MUWAHA 
yekaye yatemile cibitilila. 

11. U MUWAHA kawaperaga vilungo wanhu 
wakwe; MUWAHA kawamotyaga wanhu ko ku- 
wapera mulamu. 


ZABURI 112. 


1. Mumulumbe Muwaha. Yo mumoti munhu 
mono yamogopile Muwaha; Mono yakusangalalila 
muno malazilizo gakwe. 

2. Lulelo lwakwe lowa luli vilungo kononze ; Ndelo 
za we ling'ani zolugutizwa. 

3. Wugoli ne sawo zili mu nyumba yakwe: 
Ling'ani yakwe yikalaga cibitilila. 

4. Wuzeru wukawaziza wukawamulicila we li- 
ng'ani mu citi: Nha yo munye'hewa, yamemile 
lusungu, kanhyi we ling'ani. L 

5. Viswanu kuli munhu mono ketumaga ze lihewa 
yakazika; Kokamya nghani yakwe ha wuling’anizi. 

6. Hambi mha si kosinjisika yaye; We ling'ani 
kokumbucilwa .cibitilila. o 

7. Si kokogopa kuhulika nghani zimbi: I nhu- 
mbula yakwe yikamile, yikumwitumbila Muwaha. 

8. I nhumbula yikasimywa, si kowona woga, Sunga 
kolo yakuwawona i watejezi wakwe. 

9. Yeyagaza yakawapera waciwa; Wiling'ano 
wakwe wikalaga. cibitilila ; Lihembe lyakwe lyokwi- 
nulilwa mu lukumyo. 

10. U mubi koyiwona kokalala; Kogwezula 


meno, kokwenjeduka: Wusulumizi wo mubi woho- 


danjika. 


Izuwa 29. ZABURI 114. 
1. Lono Isareli yalawa ku Misiri: We nyumba ya 
Yakobo wulawa ku wanhu we nonga njenzi : 
2. Yuda yaweza hono herire hakwe, Isareli wutemi 
wakwe. 
3. Lilenga likawona likatiza.: Yorudani yikago- 
molwa ku nyuma. 

4. Matunda gakazumha nha nduwilu, Ne vigongo 
nha zisamha ze zingholo. s 

5. Wma'ci, gwe'lenga, ho utize ? Nagwe Yorudani, 
ho uwuye kunyuma ? , 

6. Nanye nyo matunda, ho muzumhe nha nduwilu ; 
Nanye nyo vigongo, nhe zisamha ze zingholo ? 

7. Ucicime, gwe go'si ha wuwe wo Muwaha, Ha 
wuwe wo Mulungu wa Yakobo; KA 

8. Mono yapitula litalawe liwe ilamba lye malenga, 
Ne libwe likavu liwe muvwilo wa malenga. 


ZABURI 148. 


1. Mumulumbe Muwaha. Mumulumbe wulawa ku 
wulanga. Mumulumbe ku wulanga kucanhya. 

2. Mumulumbe nyo wamalayika wakwe wose; 
Mumulumbe nye nyo mihanga yakwe yose. 

3. Mumulumbe gwezuwa no mwezi: Mumu- 
lumbe nyo nyerezi zo wuzeru. 

4. Mumulumbe nyo wulanga wa ku wulanga, Na 
nyo malenga gono gali kucanhya yo wulanga. 

5. Vililumbe litagwa lyo Muwaha: Hambi nha 
yalajiza, vikawumbwa. kw 

6. Yakaviwika, sunga myaka ne cibitilila: Yaka- 
lavya mulomo wono si wumalikaga. , 

7. Mumulumbe Muwaha wulawa mu yisi, Ne zinya- 
mung'umi, ne visolo vyose: 

8. Moto ne mvula ya mabwe, seluji ne nghungu- 
lyosi; Mbeho yo mukukunzo, zono zikamyaga 
nghani yakwe: Wa 

9. Anye nyo matunda ne vigongo vyose; Mabici 
gono gena mikalo ne miyelezi yose : j 

10. Vilimu ne mitugo yose; Vitambala hasi ne 
zindeje zono zangaga mucanhya : KA 

. 11. Watemi we'nze, ne wanhu wose; Wawaha ne 
walamuzi wose we yinze : 

:12. Wazerero ne wahinza: Wakombi ne wana 
wadodo ; 

:13. Walilumbe litagwa lyo Muwaha ; Hambi lita- 
gwa lyakwe nha likumucile lili wene: Lukumyo 
lwakwe lulawilicive kononze na ku wulanga. i 

14. Nayo-kenula lihembe lye wanhu wakwe, huku. 
myo lwa wono werire wakwe wose; Sunga lwe wana 
wa Isareli, wanhu wono wali behi. nayo. Mumu- 
lumbe: Muwaha. 


"O Tzowa 80. ZABURI 9L 
1. Mono yakwikala mu mhalika ya Mono Yala- 
wiliciye Kokwikala mu mubeho wo Mukala Wuwaha. 
._ 2, Nolonga zo Muwaha, vyono mwene wo wutizizo 
wangu negomawakali lvangu; Mulungu “ wangu, 
mono nimwitumbiye. l n 
3. Hambi nha. kokuponya mu cidöga co mupe- 
lembi, Na mwi'huhuji lyo wuhodanjice. za 
4. Kokuhundiciza ne zinzoya zakwe, Hasi ye mà- 
bawa gakwe mo kotiziza ; Mbeka yakwe yo ngula ne 
cigula. l i AT YA wA 
5. Si kokogopa so woga ku cilo, Hamba'so songa 
yono yigulukaga ku misi; SA KA 
6. Hamba se'huhuji lyono likolaga mu citi, Hamba 
so wongomezwe wono wuwulagaga mu misi mugati... 
7. Wanhu cigulu wogwa ha lubavu lwako, Na vigulu 
ikumi ku muwoko wako, wo kulume; Si wokwa- 
gana’ gwe. Edi SAA 
8. Langa kolanga ne meso gako, Kociwona cihu- 
mbirizwa ce wabi. ya 
9:“Hambi agwe, :go Muwaha, nha: uli: wutizizo 
wangu. !:: Umunozize Mono, Yalawiliciye wikalo wako. 
110. U. wubi wo wose si. wokwagana, Hamba ihu- 
hüji:lyo.lyose si lyosejerera mwi'hema lyako. 
T1,:Hambi :nha 'kokulajiliza wamalayika wakwe, 
Wakukamise mu zinzila zako zose. : 
:12; Wokudinghulila. mu miwoko yawo kucanhya, 
Ho ulece kwikobala mugulu.wako mwi bwe. ; 
CIGOGO COM. PR. 0 

13. Kokanyaga lisimba ne moma: Kokanyanjiza 
nyana ye simba ne lizoka hasi ye magulu gako. 

14. Vyono wawicile wendo wakwe kuli'ne, holeka 
nomuponya; Nomuwika kucanhya, vyono yama- 
nyile itagwa lyangu. . 

15. Konhyemeleza, nane nomwidika; Nowa ha- 
monga nayo mu wugaye: Nomuponya, kanhyi no- 
mulumba. EA. 

16. Nomwigutya mu wumi we vilo vinji, Nomula- 
jila mhonelo yangu. 


ZABURI 150. 


“1. Mumulumbe Muwaha. Mumulumbe Mulungu 
hono herire hakwe: Mumulumbe mu nghango ye 
vilungo vyakwe.” l zi 
2. Mumulumbe so metumo: gakwe ge vilungo: 
Mumulumbe ku nghango yo wuswanu wo wuwaha 
wakwe. 
3. Mumulumbe ne’zi lye ndulele : Mumulumbe ne 
ndonondo ne lisumbi. 
4. Mumulumbe ne mijenyenje no wuvina: Mumu- 
lumbe ne zindonondo zo lukunzi ne nzomali. 
5. Mumulumbe ne visesele vye mazi mawaha : 
Mumulumbe ne visesele vilizi muno muno. , e 
6. Co cose cono cina muhe cimulumbe Yahuwa. 
Mumulumbe Muwaha. 


Izuwa 31. ZABURI 68. 


1. U Mulungu yenuce, ne walugu wakwe weya- 
gazwe ; Nawo:wono wamusulile watize hali mwene. ` 

2. Nba kotya lyosi” vyono likupemheluswa, Nha 
vivyo uwapemhelusaje: Nha vyono lihula lyenje- 
dukaga ha moto, Nha vivyo ne wabi wongomezwe hali 
Mulungu. T TA 

3. Ninga we ling'ani wawe ne nyemo ;' wasangalale 
hali Mulungu, Heya, wasecelele ne nyemo. - - 

4. Mumwimbile Mulungu, Mulimbile litagwa lyakwe 
zo lukumyo : Munozezenyi nzila mbaha mono yaku- 
kola mu nyika yananuce. farasi ; Itagwa lyakwe yo 
Yah ;. mukasangalale hali mwene. 

5. Sogwe ye walekwa, no mulamuzi we wafwile, Yo 
Mulungu mu wikalo wakwe wono werire. © 

6. Mulungu yakumwikaza mono yali. wene mu 
mhuga: Yakuwalavya wono wawopwa ku wumo- 
teswe: Ninga i wafyuzi wakwikala hono hanyalile. 
x7. Go Mulungu, lono walongolelaga wanhu wako, 
Lono wapulutaga mu nyika; : : 

-8. Yisi yikasinjisika, Kanhyi wulanga wukatonya 
ha wuwe wo. Mulungu: Heya, Sinayi yiyo ha wuwe 
wo Mulungu,uMulunguwalsareli. .-..—.. 

:9. Agwe, go Mulungu, watonyeza mvula ye lihwera; 
Agwe wawukamya wuhazi wako, hono wali wakataye. 

10. Mukung'ano wako wukekala mumo: Agwe, 
go Mulungu, ko wuswanu wako ukuwatenjele waciwa. 

11. .U Muwaha yakulavya mulomo: I wacekulu 
wono, wanzaga zinghani nha muhanga muwaha. 

12. Watemi wa milewo wakutizatiza; No muce- 
kulu mono yakwikala ha kaya yakugawa ngaluzi. . 

13. Mogona’mbi mu mabululu, Kotya mabawa ga 
nziwa gono gabacigwe fweza, Ne zinzoya zayo zahabu 
yono yikung'alala ? ` r 

14. U Mulungu mono yalawiliciye yaza kuweyagaza 
watemi mumo, Yali nha seluji yono yikutonya mu 
Salimoni. 

15. Itunda lyo Mulungu linhe'tunda lye Basani. 
Itunda litali nhe’tunda lya Basani. 

: 16. So cici mukulangalanga, nye nyo matunda 
matali, Litunda lyono Mulungu yelowa wuwe wikalo 
wakwe } Heya, Muwaha kolikalila cibitilita. =- : 

17. Maguludumu go Mulungu vyo vigulu mäkumi 
mejete, sunga vigulu na vigulu : Muwaha yali hagati 
yawo, Sinayi nayo mu hono herire. :, .. ; 

18. Wananuka kucanhya, ukagalula ngaluzi ; Uka- 


ii, 

pegwa vipegwa mu wanhu : Heya, kanhyi ne wafyuzi, 
Ho Yah: Mulungu yatuje wikalo. PNTE a 
` 19: Muwaha vyalugutizwe, mono 'kacidinghulilaga 
mutegulo wetu vilo vyose: Heya, Mulungu yo 
mhonelo yetu ; pes . p ay | 
20. Kuli'se Mulungu yo Mulungu we: zimhoneloi; 
Na kuli Yahuwa u Muwaha ko zili nzila zo wulawa 
mwitwa;”' Gimat iranat P" za Po npe iiye 
.21:-Ninga Mulungu kopuguza mitwe ye. walugu 
wakwe, Sunga: ne mandosi ge 'zimvwili zinyinji ige 
wanhu wono wakali wakujendelela mu masutya' gawo. 
422. U Muwaha yatya; Nowagomola wulawa Basani, 
Nowagomola sunga wulawa visolo vye lilenga ¥ = - ii 
23. Ho uzabice mugulù wako mu sàkami;:U 'Lulimi 
lwe zimbwa zako ho luwe ne'gawo lyayo:mu wulugu. 
“24. Wawona mijendelele yako, go Mulungu.. Heya 
mijendelele yo Mulungu wangu no mutemi wangu, 
mu hono herire. =- ; ' ; MA iig 
-95..1 . wembi wakalongola, na. munyuma yawo i 
watowa ndonondo, Hagati ye wahinza;wono watowaga 
visesele. . Aa UE 
26; .Mu mikung'ano mumulugutize Mulungu, Heya, 
u Muwaha, nye nyo- mivwilo ya Isareli. > = = 
27. Ho yali Benyamini mudodo. mutemi wawo, 
Wawaha wa Yuda mhuga yawo, È wawaha wa Zebu- 
loni, ne wawaha wa'Nafutali. i : ' 
= 28. Mulungu ‘wako’ yalajiliza vilungo`vyako.: : Go 
Mulungu, ukamye zono ucitendeye. ; wA 
29: Ku soko ye nyumba yako ya ku Yerusalemi, 
Watemi wokuletela vilavywa. ' i L A 
30. Utacile nghaba. ya mu madete, Itewa' lye 
zinghongolo; ne zindama ze wanhu, Wakukanyaga 
vipinga vya fweza; Kaweyagaza wanhu “wono 
wendile:milewo. RE ESTEE 
"31. Wawaha watambule 'wokuza: wakulawa Misiri; 
Wetopiya wokwiyoha “kugolola miwoko ' yawo kuli 
Mulungu. `` ai wo Aa YA 


ZABURI Zä “DAWUDI, 369 


32: Mwimbilenyi Mulungu, nye nyo matemi ge'nze ; 
Kanhyi mumukumye Muwaha ha Siba ay Wa 
33. Kuli mwene mono: yananuka -kucanhya;' yo 
wulanga wa ku wulanga wono wali katali; Langaita 
yakulavya izi lyakwe, heya, izi lye vilungo: ra 
34. Mumupele Mulungu ilumbo- lye . vilungo: 
Wulenzi wakwe wuli mucanhya ya Isareli, Ne vilungo 
vyakwe vili mu wulanga. Ya 
35: Go Mulungu, uli we cogopo.muno wulawa hono 
herire hako: Mulungu wa Isareli, yo mwene mono’ 
kawapelaga wanhu wakwe vilungo no wusume 
Yalugutizwe Mulungu. l 


ZABURI 119. 


1. Wamoti wono wakwilaniciye mu nzila, Wono 
wakujendera mu wulajilize wo Muwaha. 

2. Wamoti wono webataga wuhomelezi wakwe 
Wono wamulondolaga ne zinhumbula zawo zose. i 

3. Heya, si wetumaga zo wubalya ; Wakujendera 
mu zinzila zakwe. 

4. Walajiliza ze mejizo gako, Ho cigebate muno 
muno. 

5. Ciba zinzila zangu zikamywe, Mu wibata 
nhemya zako! 
8. Hobaho si nowona soni, Hono nanjilile mala- 
jilizo gako gose. 

7. Nokulumba kwe ling'ani ye nhumbula, Lono 
nghwiyijiza ze ning'aniza zako ze tuti. l 

8. Nokwibata nhemya zako: Agwe ulece kunde- 
cera lukulu. 

9. Muzerero kozeza nhawule zinzila zakwe? Mu 
wulanjilile nha vyono winha mulomo wako. 

10. Nghulondola'gwe ne nhumbula yangu yose 
Agwe, ulece kundeka mbidyanje malajilizo gako. j 

11. Mulomo wako mbicile mu nhumbula yangu, Ho 
ndece kukwitumila’ gwe zo wubi. j 


aaa aa AAA 

12. Ukulugutizwa, go Muwaha:. Unyijize nhemya 
ko. iz, I e T a 
BB. Mu milomo yangu nganula, Ning'aniza zose za 


mu mulomo wako.. ENNE 
14. 'Sangalalila nzila yo wuhomelezi wako, Nha 

i jsawo zose. : KA WA 

; 15. Nohima ze mejizo gako, Nozilanjilila zinzila 


ko. l x a B 4 į 
16. Nowa kwisangalaziza nhemya zako: Bi nose- 


mwa nghani yako. 

MALOMBO NA MALUMBO GANJIGANJI. 


T Malombo ne malumbo gaga gono gatyatizye -baha 

- gokwitumilwa. no Mwitumami nha vyono yaku- 

wona viswanu, ko muno kolo lyakondya Lilombo 

lye kadatu, lunji ha. ndumilizo ya. Litaniya, 

lunji mu Wityatye wo Wuhanje Wono Werire, 

= kolo. lyakondya lilombo lye lizuwa lilyo, lunji 

. lilombo lyo kulombera Mukungano wa Kristo 

> wono “wina milewo kononge, lunji  galongolele 
: - Wulugutize: n E S Fo 


A Malombo: ! ; 
T (Mu malombo gaga yisumice kuleka vifungu vyayo. 


Kanhyi yisumice wanhu wapegwe cilejeho ca 


- kulomba walindiwaye) ` 


KUmULOMBELA Muremı na Wosmn Wono 
WAPEJIGWE WUWAHA NO MWENE. 
` Cimulombele Mutemi na wose wono wapejigwe 
wuwaha no mwene.” MEI aa 
“Mwi. U Mutemi kosangalalila vilungo vyako, Gwe 
Muwaha. D miga 
Ip. Nayo koyisecelelela muno mhonelo yako. 


Eio Mulungu Mudaha vyose, ndawililo yo wu- 

swanu wose, cikukulomba ko winenenhyezi umu- 
lugutize Muwaha wetu Mutemi George, ne mi- 
kung'ano yose ye vyalo yono yili mu wutemi wakwe, 
na wose wono wapejigwe wuwaha no mwene, ko muno 
mwitumami wako ... Governor wetu, na wose 
wono wakumutaza mu wutemye we yisi yiyi; wano- 
zereze nghani zose kwe mahala ne ling'ani no mulamu, 
ho waliletele lilumbo litagwa lyako lyono lyerire, so 

wukwilanicile wo Mukung'ano wako ne wanhu wako; 
muli Yesu Kristo Mutwa wetu. Heya. 


KUWULOMBELA WUTEMI WETU. 


.Ciwalombele. Wutemi wetu: `> +. We 
Mawi: Mulungu yuyu yo Mulungu wetu cibitilila ne 
cibitilila. ~ ` S E g A y AE 
„Ip: YO yuyo mono kocitonga sunga ko ku wufwe. 


WE Mulungu Mudaha vyose, mono utemile mu 
wutemi we wanhu, mono wamupera Muwaha 
wetu Mutemi George wutemi. wuwaha mu 'zimbavu 
zose ze yinze; cikukulomba uwalunze-hamonga mu 
wumonga we tuti wanhu wose wono wekaye mumo, 
we zinghungugo ne milonjere ne myoto zono zisima- 
jiye, ho wafisirize zono ukuhila gwegwe mu wulule 
wako no kujendereza wutemi wako we cibitilila, ko 
kwitembasa mitegulo yawo no kwitumana. hamonga 
mu cilagane co wundugu. Cikukulomba ucinenele 
wubi no wanjile wetu. Uciwusize wiyendeze.no wu- 
sisi, kanhyi ucipere lihewa civitumile vipegwa vyako 
viswanu vyo wutemye no welecele ko | kukuletela 
lukuimyo ‘no ku wulula wanhu, muli Yesu Kristo 
Mwanago u Mutwa wetu, kuli Mwese lwẹze lukumyo 
no wutemi hamonga na gwegwe no Muhe mono yerite, 
cibitilila ne cibitilila. Heya. waa 


WONJERECERE wo WITUMAMI WONO WERIRE. 


Cilombe Witumami wono werire wonjerecere: 
Mawi. Mumulombe Muwaha we ndudula.' 
Ip.. Yawatume wetumami.ku ndudula yakwe. 


Gw Mulungu Mudaha vyose, ko lusüngu lwako 


uyilanje yinze ¿yiyi :yono- wayikomboza .. ne 


sakami yo Mwanago Mwendece, udomye nhumbula ze 
wanhu wenji weyilavye so witumami wono werire wa; 

mu Mukung'ano wako; ho wuzeru wako: wumulice 
mu citi ku so milimo yawo, no wuze wo:wutemi wako 
wusejerezwe ko wusikamywe we wahagulwa wako : 
muli Yesu Kristo Mutwa wetu. Heya.. = 0000 z 


U Wutandaza Wo LUGANUZI Luswanu. 
T Yinojeye Jumapili zose ilombo limonga muli g 
_madatu lilombwe. > ` ` = 7 
AMI Wutemi wa Kristo wukwile kononze kose. 
wi. Muwaganulile we Makungugo zinghani 
lukumyo lwakwe d WALI E.E E P o 
Ip. Ne wanhu wose zinghani zakwe zo wizine. 


Q7 Mulungu:Go Munya Makungugo gose ga ko- 
nonze, uwakumbucile .wanhu we .makungugo 
gose wono wakali'si namanya zo wendo. wako hambe: 
wawumbwa mu cihwani cako; ku:soko yo. “Wula- 
muzi wo Mwanago Yesu “Kristo uvumile waponywe 
mu wehembi wose. wo wudesi:no. wuwula wihuwilo;: 
kwe malombo ne.milimo yo Mukung'ano wako wono 
werire, ho waze wakuhembe Gwegwe; Muli; Mwene 
mono wamutuma yawe Mukombozi wetu no Wuzuce 
no Wumi we wehuwilwa wose, yo yuyo Mwanago 
Yesu Kristo Mutwa wetu: Heya:c© 


l Linja e Kisusi S 
Mwi. I magulu gawo wono wakuleta Tuganuzi 
Luswanu lo Mulamu go maswanu lecenyi ! 
Ip. Wono wakwanza zinghani ze Mhonelo | 


Q: Mulungu, Go Setu wa ku wulanga, mono wala- 

A jila wendo wako ko kumutuma Mwanago: we 

ciwene yaze kononze, wose ho.. wawumipile. muli; 

mwene; wite zo Muhe wako mu Mukung'ano wako, 

ho wufisirize wulajilize wakwe kuwaganulila wawu- 

mbwa wose u Luganuzi Luswanu : cikukulomba uwa- 
o* 

tume wetumami mu ududula yako. Uwacitile mu 
“ makali gose na majero gose. Usunhye mbera cipango 
cono Wumemerecere. we Makungugo wofisirizwa. na 
Waisraeli wose wopona ; muli Mwanago Yesu Kristo 


Mutwa wetu. Heya. 


Lunji ali. 
Mawi. Usace kuli'ne, nane nokupera wanya maku- 


ngugo wawe wuhazi wako, k 
Ip. Mhero ze yinze ziwe wugono wako. 


WE Mulungu Mudaha vyose, mono wanoza maku- 
G ngugo gose ge wanhu wawe na sakami monga, 
ho wekale kononze, ukawa kumutuma Mwanago u 
Mulugutizwe Yesu Kristo yawaganulile mulamu wono 
wali kutali na wono wali behi; uwataze wanhu wose 
wa kononze wakulondole no kukuwona ; ufisirize | 
musunho, Gwe Muwaha, i cilagane cako co wite wo: 
Muhe wako muli wanhu wose; muli -Yesu Kristo: 


Mutwa wetu. Heya. 


KULOMBELA WUMONGA, 
Ciwalombele Wakristo, wawe no wuhile wumonga. 
Mw. Lanjenyi ta vyono viswanu no kwendeza 
Ip. Hono we zindugu wekalane mu wumonga ! 


WE Muwaha. Yesu Kristo, mono wawalonjera 
Wejizwa wako, ukutya. Lipozo nghumule- 


celenyi, lipozo lyangu nghumuperenyi, ulece kuga- 


langa mahodango getu langa u, wihuwilo wo Mu- 
kung'ano wako, no kuwupera lipozo no wumonga 
wuwo wono wuli mu wuhile wako; mono wikaye 
utemile hamonga no Sogo yo munhu no Muhe mono 
yerire, Mulungu monga cibitilila ne cibitilila. Heya. 

Lunji ali. 

WE Mulungu, go Sogo yo Mutwa wetu Yesu 
Kristo, Muponyi wetu we ciwene, u Muwaha wo 
Mulamu; 'ucipere lihewa ciliwese muno vyòno 
wutemanuce wetu sese wose wukuciletela wambuce 
wuwaha. Uciwusize lusulo no wihose wose, ne zi- 
nghani zose zono zikucimila cilece kuwa no wilu- 
mbanize no wumonga mu wogopa gwegwe: na 
vyono Muwili wumonga, no Muhe wumonga, nha 
vyono cacemerwa mu Witumbilo wumonga wo lucemo 
lwetu, Muwaha monga, Wihuwilo wumonga, Wubapu- 
tizo wamonga, Mulungu monga kanhyi sogo ya wose, 
holeka kulawa lulu wose ciwe na mutima wumonga, 
muhe wumonga, cilunzwe mu lufungo lumonga lono 
lwerire lwe tuti no mulamu, lo wihuwilo no wendo, 
nase ko wuhile wumonga' no mulomo wumonga ciku- 
lumbize gwegwe; muli Yesu Kristo Mutwa wetu. 

Heya. 


Hoxo Hanno HAwuLe Muso LUNs 
Mudi. 


Cilombe mwitumami mwihuwilwa yaletwe mu 
Wubilicizi wuwu (lunji mu Mukung'ano wuwu). .., 
Mw. Uwavwice i wetumami wako u wiling’ano. 

. Ip. Uwasangalaze i wahagulwa wako. 


N WE Mulungu Mudaha vyose, go Mulavya vinhu 
` vyose. 1 viswanu, cikukulomba, kwe lihewa 
lyako' uwulanje Mukung'ano wako, uwatonje mu 
wuhime wawo, kwe mahala gako ga ku wulanga, wono 
wapejigwe murimo wa kuhagula Mubilicizi wo 
Wubilicizi wawu (lunji Mudimi wo Mukung'ano wuwu) 
ho cipegwe Mudimi mwihuwilwa, mono kodima itewa 
lyako mu wulunji nha vyono winha wuhile wako, 
no kuwikaniziza lukulu wanhu wono wakunojeye ; 
muli Yesu Kristo Mutwa wetu. Heya. 

So WUSIWANULE WE SABATO. 


. Cilombe Izuwa lyo Muwaha lyezwe. 
..Mwi. Ali lye zuwa lyono Muwaha yanoza;, 
—Ip. Colisecelela no kulisangalalila. 


NWE Mulungu Mudaha, vyose, mono wawapera 
G wanhu Wa Izuwa lya kuceha, nagwe ko Muhe 
wako mono yali mu Mukung'ano, ukalyeza izuwa 
lilongozi lye juma liwe wukumbucizo we cibitilila wo 
wuzuce wo Mwanago; ucitaze cicitumile viswanu cl- 
pegwa cako. cici, ho cisipulwe no. kukamywa mu 
mutima na mu muwili, cikwitumamile no wihuwilwa 
vilo vyose vyo wikale wetu ; muli Yesu Kristọ Mutwa 
wetu... Heya. ; 


o. Bo Wawo Wono Wowrcouwa Mrwoxo. 
: Giwalombele wono wakuwikanizwa ku. wuwiċilwe 
we miwoko. l 
Mwi. Muhe wako wo wendo yawatonje, 
Ip; Sunga ko ku yisi yo Wiling’ano. 


WE go Mulungu, mono wawawikaniza i Wejizwa 
G “wako so Wuze wakwe u Mweza mutima, kwe 
mafundo go Mwanago Yesu Kristo; cikukulomba 
uwawikanize mu mitima ne mahala i wetumami wako 
wono wakulondola mu ċipango cici, u wonjerezwe wo 
Muhe mono yerire ko Wuwicilwe we miwoko, wase- 
ïerere wena ne nhumbula yono yinenile na yo wihu- 
wilo, ho wamemywe vilungo vyakwe mono. yakwi- 
kala muli wene; muli Yesu Kristo Mutwa wetu. 
Heya.. ` 


© Bo Wimancurmze WUWAHA wo WUBILIOIZI. 
17 Lilombwe i Jumapili yono yilongoleye Wihangulize 
...Wuwaha wo, Wubilicizi, . lungi Wihangulize wo 


Mukung ano. 

. Cilombe Mulungu. yawalugutize u Wihangulize 
Wuwaha wa Wubilicizi wuwu “(lunji Wihangulize 
wuwu wo Mukung'anoj. sm 2002. iie 
“Mwr. Mahala.no Wusume vyose vina Mulungu.: ~ 

Ip. Mwene kolavya wutonji no wizuce. za 


(PE MBA gwe Mulungu Mudaha vyose, 
” uwatonje no wuzeru wo Muhe wako mono yerire, 
i Wabilicizi'ne Wadimi ne wanji wose mu Wihangulize 
Wuwaha wo Wubilicizi (lunji Wihangulize 'wo 'Mu- 
kung'ano,) wahehe kwe mahala’ zono. zokwila Mu- 
kung'ano wako, no kulikùmya litagwa lyako ; muli 
Yesu Kristo u Mutwa wetu. Heya. 


poa lo ozo Io Bo, BKULI ZETU. 
: Oizilombele Skuli zetu.. eug 
«Mwi U wogopa` :Muwaha wo '.mwamulizo 'we 
mahala; > ` wpe s PN AE 
Tp:: Wizuce wuswanu wena nawo wose wono‘ wetu- 
maga “zizi tn ai JaN ani ey 
g": go Setu wa ku Wulanga, mono Mwanago u 
Mulugutizwe yatya, Walecenyi wana wadodo 
wanyizize, uwalugutize woše, wejizi ne wejizwa ; na, 
nha vyono i mahala ge“wanago gakwenzerulwa no 
wumanye, ale nha vivyo nhumbula zawo :zikwegwe 
nhondo zose no Muhe wako mono yerire ho wakwende 
gwegwe no Mwanago u Muponyi wetu, Yesu Kristo. 
Heya. 
So SKULI za JUMAPILI. ` 
Cizilombele skuli za Jumapili. | 
Mwi. I zinghani zizi zono nghukulajiliza izuwali 
zowa mu nhumbula yako; ` TaN 
Tp. Nagwe kopiligala kuwejiza wanago zizi. 
a Mulungu: Mudaha vyose, go Setu wa ku 
At Wulanga, mono wawawika 'wadodo mu miwoko 
yo Mukung'ano wako wono werire, wakamiswe no 

kululwa, uwenzerule no wuzeru we imahala gako i 
wejizi ne.wejizwa ho wasangalale mu wumanye we 
tuti yako, wakuhembe no kukwitumamila vilo vyose 
vyo wikale wawo; muli Yesu Kristo Mutwa wetu. 
Heya. i ; 


So MAKOLEJI NA HANHU HANnJI HA MAFUNDO. : 


Cigalombele Makoleji sunga ne hanhu hanji ha 
mafundo.. l 
Mawi. U wogopo Muwaha go mahala. 

Ip. No wuleka wubi wo wizuce.. 


ENDEZWE, gwe Muwaha, kuyilugutiza i mi- 
rimo ye Makoleji gose, no skuli zose, 1 wejizi 

wose ne wejizwa wono wakukwitumamila mumo ho 
watyatye: vilo vyose u wuhile wako wono werire, no 
kutongwa wamanye tuti yako: sunga wumoti wuze 
mu mukung'ano, na musi, ku soko yo wiyijize wawo, 
nawo weneco wawe wakwiliye kuhanga mu wumi we 
cibitilila ; muli Yesu Kristo u Mutwa wetu. Heya. 


So MuLamu KONONZE. 


- Ciyilombele i yinze yiwe no Mulamu.  . 

Wa U Muwaha yekaye yatemile cibitilila. 
—Ip. U Muwaha kowalugutiza wanhu. wakwe no 
mulamu. Ba 


(NWE Mulungu Mudaha vyose, muli'gwe mo gala- 
waga mahweso gose ge tuti no mulamu ; ciku- 
kulomba, uwataze wanhu wose wawe kwenda mu- 
lamu we tuti; uwatonje wono wehehaga ze maku- 
ngugo ga kononze, ko kuwapera mahala gako gono 
gerire gono galetaga mulamu, wutemi wako ho wuje- 
nderere mu wutuzwe wose, sunga;1 yinze yimanye 
muno muno.zo wendo wako; muli Yesu Kristo u 
Mutwa wetu. Heya. re e 

So WAJENDERA MWILENGA NA MU MWANYA 
KUCANEYA. 


Ciwalombele wose wono wakujendera mwilenga 
lunji mu mwanya kucanhya. 

Mwi. Awa wo wawonaga ze mirimo yo Muwaha, 

Ip. Ne mapotò gakwe mu visolo. 


(AE Muwaba Mulungu we cibitilila, yo gwegwe 
uli wene mono wawumba u mwanya wa ku- 
canhya, no kutonhya wusisi we lilenga ; wendezwe 
kuwakamisa “wose wajendera mwilenga, nawo. wono 
wetumaga murimo mwilenga liwaha kanhyi ne waje- 
ndera mu mwanya kucanhya. Uwakamise mu mu- 
wili na mu zinhumbula ; ulugutize mirimo yawo; mu 
cipango co wugaye weze mukamisi wawo, ukawafise 
sunga ko ku yisi yono wakwilowa ; muli Yesu Kristo 
u Mutwa wetu. Heya. l 


So WILAMULE wa Wose Wono WETUMAGA 
i Murimo Musi YETU. 
Cilombe wetuma murimo wawe no wilamule 
weneco wose. 
Mwi. Mulece kuzijilwa na yunji langa kwiyenda 
nyenye wose. 


Ip. Hambi mono yamwendile muyagwe nha kafisi- 
rizo lajilize. f 


G WE Mulungu go Mulezi we wanhu wose, cikuku- 
J lomba ucahulile wendo na tuti no wiling'ano, 
sunga mu wipiganze wetu wose wono cina nawo sese 
wose ucilajile nha vyono cili ndugu muli gwegwe, ku 
soko ya Yesu Kristo u Mutwa wetu. Heya; 


VILO VYA KULOMBELA NHWANGA. 


Cimulombe Mulungu yagalugutize malimwa ga 
musi, ne mirimo ye wanhu. 

Mwi. Meso:-ga wose gakulanjile gwegwe, go 
Muwaha. ; 

Ip. Nagwe ,.ukuwapera ndigwa zawo mu cipango 
cayo. ; Aa 


Fz Mulungu Mudaha vyose, mono. wayilugutiza 
yisi yiwe ne mikalo minji, no kufisa vyose vyono 
vikusakwa ne wanhu mu wuwumipe wawo, cikuku- 
lomba ulugutize mirimo ye wanya kulima, uciletele 
mvula yono yokwila ho cidudule malimwa ga musi, no 
kuwusangalalila wuswanu wako vilo vyose ko luku- 
myo. lwe litagwa lyako lyono lyerire; muli Yesu 
Kristo u Mutwa wetu. Heya. "a 
Bo Vwo Vro Worvev. ; 
“Cimulombe Mulungu yacitaze no kucitonga “vilo 
vivi vyo wulugu. ; 
Mwi.. Mulungu wo wutizizo wetu ne vilungo vyetu. 
Ip. Wutazi wono wukwijera lwa kamonga ha 
wugaye. 


q: Mulungu Mudaha vyose, yo gwegwe. Igoma 
wakali lyono likamile kuli wose wono wakwihu- 
wiye; ucicitile alu na nhondo zose; hono wende uci- 
pere cisumisumi; uwalanje ko lusungu wono wena 
zinghomele, ne wawopwa ; uwasikamye wono wena 
mahwere; uwasinhyimikaje wono wafwiliywe ; uwa- 
taze wono weza kufwa; uwawonele lusungu wose; 
usunhye "ndumilizo yo wulugu wudume ` kononze 
kose; "muli Yesu Kristo. u Mutwa wetu; ‘Heya. 


Kuu Waramwa. 
Ciwalombele watamwa. SANA per 
Mowi. Yakuwaponya wono wadejepe 'zinhumbula, 
Ip. No kuwopa zinghomele zawo. “0: : 

YWE Baba Mudaha vyose, u Mulavya wumi no 
; wutelevu, cikukulomba uwalanje ko lusungu i 
watamwa wose, ko muno wawo wono wakusaka ciwa: 
lombele, na kò wulugute wako muli wene, na muli 
wawo wono wakuwetumamila, hono.wendezwe,. wago- 
molelwe wutelevu we miwili yawo na we-mitima yawo, 
nawo wakulumbile mu Mukung'ano wako. wono 
werire ; muli Yesu Kristo u Mutwa wetu. Heya. 


So  HosPITALI. 
Cilombe Mulungü yazilugutize Hospitali zose. 
Mwi. Mweneco yasola wusocere wetu, l 
Ip. Yakadinghula zinharnwa zetu. >`- 


gm Mulungu Mudaha vyose, mono Mwanago u 
Mulugutizwe yajendajendaga yakwituma vi- 
swanu no kuponya. mawala gose go.wutamwa no 
mawala gose: go wunyenyanjice muli wanhu, cikuku- 


lomba ujendereze murimo wakwe wuwu we lihewa, ko - 


muno mu Hospitali za mu zisi zetu. - Uwasinhyimi- 
kaje no kuwaponya no kuweza i watamwa : uwapere 
walaguzi ne watazi wose mahala no wunghula, lu- 
sungu no wukangalizi. Uwalugutize wose woño 
wakuhidimbala kwimila wusungu, no kujendereza 
wuhile wako wo wendo; muli Yesu Kristo u Mutwa 
wetu. Heya. . A Eei 


KUWAKUMBUCILA I WERUWILWA Wono WACITIGA. 

Ciwakumbucile hali Mulungu i wehuwilwa” wono 
wacitiga. 

Mwr. I we ling'ani si wafwilaga lukulu. 

Ip. Ne cihumbirizwa cawo cili ko Muwaha. 


(AA Mulungu we myuhe ya wose we miwili, eiku- 
- likumya. no kulilugutiza itagwa lyako. lyono 
lyerire so wetumami wako wose wono ,wamalila 

muhinzo wawo mu wihiwilo ne cogopo ca kuli'gwe ; 
cikukulomba, -mha vyono cikusinhyimikwa no luzu 
lwawo' luswanu, no kupegwa vilungo so, wumonga 
wetu ne wene, nase ho cijere cikwiliye hamonga nawo 
kubocera cipinga co wuhazi wa wono werire wono 
wali mu wuzeru, ko wunojeze wa yuyo Mwanago 
Yesu Kristo u Mutwa wetu. Heya. ` hai 


T Hono wanhu wakusaka kulomba cinji cono cicizize, 
yokwila kutya, Cilombele (co wutunga), ho wekale 
walindiwaye cidaha cidodo, hobaho halongwe. 


Mwi. Gwe Muwaha uhulice wulombe wetu, . 
Ip. No wucemereze wukuficile. ya 


I MALombo Gono Gospma KWITUMILWA KU 
: NDUMILIZO YA Aga. 
ZIKUMBUCILE, gwe Muwaha, zono wetuma 
muli'se, hamba si zono zicinojeye cipegwe, 
kanhyi, nha vyono wacicema cikwitumamile, uci- 
taze ciwe cilunojeye lucemo lwetu ; muli Yesu Kristo 
u Mutwa wetu. Heya. 


tu Muwaha, ucejeraje misi yose ye mikalile yiyi 

yo. wugaye, sunga liswe, ne mazozo ge yinze 
yiyi gatule, no wipiganze wo wikale wuwu wudume, 
ne mirimo yetu yimalice. Hobaho, gwe Muwaha, 
so lusungu lwako, ucipere wikalo wono wupolile, 
wucehe wono werire, na ku ndumo yayo mulamu ; 
muli Yesu Kristo u Mutwa wetu. Heya. 


MALUMBO. 
SO ILIMA ISWANU, 
(FE Muwaha, Mulungu Mudaha vyose, mono waci- 


` taza no kucituza co wetumami wako, ko kuci- 
pera ilima iswanu; “cikukulumba muno kwe nmhu- 

mbula, so wuswanu wako wuwu kulise;  cikuku- 
lomba ucipere'hewa civitumile vipegwa vyako vyose 
kwe lilumbo no lukumyo lwe litagwa lyako lyono 
lyerire; muli Yesu Kristo u Mutwa wetu. . Heya; .. 


So Wumorye wa NHwANGA. 

N\ WE Muwaha, Mulungu Mudaha vyose, u Muwumbi 
kanhyi Sewo wa wose; cikukulumba muno kwe 
nhumbula vyono wawatemezya wanhu vilo vye lipanha 
na vye ndudula, na lulu wacipera itika musi. © Ciku- 
likumya no kulilugutiza litagwa lyako lye Jilumbo so 
mahewa gako gaga, ne zinji zinji zose;. muli Yesu 

Kristo u Mutwa wetu. Heya. 


So WuPonywe mu Virto Vym InuvHuJI | 
Lunji MATAMWA. AE 

WE Muwaha Mulungu, mono si wendile kuwagaza 

- wanhu, cikukulumba muno vyono, ko lusungu 
lwako, waciponya mu wutamwa no wutoci, nåse kwe 
nhumbula yo wilumbize cikusaka kwiyilavya ku- 
l’ gwe, go Setu Muswanu, i mitima yetu ne miwili 
yetu. yiwe ikumbiko lyumi hali'gwe; kuno cikuku- 
lumbiza no kukukumya so Mahewa gako, cina no 
Mukung'ano wako; muli Yesu Kristo u Mutwa wetu. 
Heya. 


1 Hono wanhu wakusaka kulavya ilumbo ku so nghani 
yinji, yokwila kutya, Cimulumbaje Mulungu 
Mudaha vyose (so wutunga) ho wekale walindiwaye 

_cidaha cidodo. Hobaho halongwe. ` 


Mwi. Mulumbenyi Muwaha ;. hambi nha muswanu. 
Ip. Hambi lusungu lwakwe lwikalaga cibitilila. 
T Ha ndumilizo ye- Malombo ne Malumbo cifungu 
` _„cimonga ca muli vivi vyejete cisomwe, navyo. vyo- 
suma. kwitumilwa kolo lyakondya lilombo lye 

` :kadatu mu: Wityatye wo Wulombe wa irana 
Mitondo lunji wa Cinya: Mihe. © ` 


“Kuli Mulungu Sogo yo mumnhti, mono yadenda ì ño 
kucigutizya muli u Mwendece, ` 

Kuli Mulungu Mwana, mono A kanhyi yaci- 
wopolela wubi wetu ne sakami yakwe, 


Kuli Mulungu u Muhe mono yerire, mono yajida' 


wendo'wo Mulungu mu nhumbula zetu; 
'Kuli Mulungu we ciwene we tuti weze wendo rio 
lukumyo lwose, alu na ku cibitilila: Heya. > 


“Mulungu, vi Mudaha vyose, no Munya lusungu; yati- 
lugutize, ho kuċicitila cilo'ci sunga na ku cibitilila. 
Heya. 


T Lanjilile, hono Mubilicizi yalece kulajiliza visimile, 
ha ndumilizo yo Wityatye wo Wulombe wa H akali 
Mitondo, lunji wa Cinya, Mihe, lunji Wityatye 
wunji wo Wuhembi, u Mwitumami kosuma, honö 
yawone ViISwanu, kulomba. ne .zinghani zake 
mweneco. : 


WITYATYE WO WUBOCERA. WANHU MU. 
ae MHUGA YE WALONDOZI. 


“WIMBO lwinha, “Ko wuli mulango kuko, 
hamba, “ Nzonyi nye nyo wavunwa,” kolo 
lyakondya kwimbwa, i wahila wulondozi weze wewa- 
guye hali Mukung'ano, u Mwijizi ho kolonga, — ` 
“Nye nyo wendece wayangu, ciyikongholeye hamo- 
nga hali Mulungu na hali Mukung'ano wuwu, cimu- 
bocerenyi mu mhuga ye Walondozi. Cikumu- 
Jumba Mulungu 'vyono ; yamuperenyi wühilë mu 
zinhumbula zenyu mumulondole; 'na’se ho ciniuka- 
myenyi mu nghani yiyi yono mukwituma lulu, ciku- 
mwanzizenyi mu vilungo vye Mandiko go Mulungu 
vyono, muli “wose mono yakumulondola ko Wa 
mbale no wutuvu we tuti; si koleka kumuwona.” 

“Mu Luganuzi Luswanu nha vyono lwandikwa na 
Yoh. vi. 37, cina wuhomerezi wo Mutwa wetu Yesu 
Kristo mweneco ayoo Jaya” “ Mono yakunyiziza’ne 
si nomuwinga yaye”;:. na kanhyi, wihuwizo wakwe 
wa mu Luganuzi Luswanu nha vyono lwandikwa na 
Luka ii. 9-10, “ Lombenyi, mopegwa ; londolenyi, 
mowina;; kong onhenyi, 'modigulilwa. Hambi mono 
yakulomba nha yakupegwa, na mono yakulondola nha 
yakuwona, na mono yakukong'onha nha kodigulilwa.” 

Ase, mono cakondya , kumulondola na ku se’hewa 
lyakwe camuwona, si coleka kuhomerera vyono 
mwene yo Mulungu wo wendo no lusungu, mono si 
yendile,muhodanji yafwe, langa Jita jaa wubi 
wakwe, yekalaje-mumi. 

.Yiwanojeye wose wono wakwinjila mu mbuga ye 
Walondozi wanze calinze vyono wakuhila tuti. ku- 
fundwa muli .ze. Cikristiyano, kanhyi wakwihuwiza 
tuti vyono wowa kuza nhondo zose mu mafundo ge 
Walondozigono gawagwa ki'so nghani yiyi, wapiligale 
mu 'wijizwe wo kusoma, waze wahulice zinghani izo 
Mulungu mu.vilo vyose vya; Jumapili, na ko:muno 
wamulombe Mulungu mhondo zose yawapere: “Muhe 
wakwe mono yena yawatonje mu onon. wawo. 

Holeka:. ... nghukuwuza,— mi 

1. Alu ukuhila tuti kufundwa muli z ze Cikristiyano ? 

.- Ip. "Heya, so wutazi wo Mulungu. i 

:2,-Alu- ukwihuwiza tuti vyono kowa kuza; mhondo 
zose mu: mafundo ge Walondozi ? 

Ip. Heya, so wutazi wo Mulungu. PON 

3: Alu kopiligala mu wijizwe wo kusoma ? ' 

Ip. Heya, so wutazi wo Mulungu. 

4. Alu kowa kuza nhondo zose kuhulika zinghani 
zo Mulungu mu vilo vyose vya J umapili ?. 

‘Ip. Heya, so wutazi wo Mulungu. 

' 5. Alù ukwihuwiza tuti kumulomba Mulungu mu 
vilo vyose, ilðmbo lili lyono “lityatizye,—“ Gwe 
Mulungu Mudaha vyose, umbonele lusungu, umhere 

Muhe wako mono yerire yanhonje mu nzila yo wumi 
we cibitilila.? ` i 
. Ip. Nghwihuwiza, so wutazi wo Mulungu... >.. 
6. Alu tuti ukuhila kulecela lukulu zose. zono ko- 
manya vyono zo zo wubi ? ; l 
Ip.. Heya, vyo. nghuhila. is 
Baho u Mwijizi ho kowalonjera wahila' wulondozi 


yumonga yumonga, —Gwe ... .. (tunga) .\ . nghu- 
kubocera mu mhuga ye Walondozi. aN 
Cilombe. 


(Pa Mulungu wo lusungu, mono wawawumba 
A- wanhu wose hamba si umusulile yunji mono 
wamuwumba; kanhyi si wendile mono yena wubi 
yafwe, langa yapituce yekalaje mumi; uwawonele 
lusungu wanhu wawa uwawusize wulele wose, -no 
wukamu we nhumbula, kanhyi no wubedegazi we 
Nghani yako ne 'lajilizo lyako; Gwe Muwaha Go 
'Mulugutizwa, uwagomole kwitewa lyako, ho waponane 
hamonga ne wanhu wako we tuti wono: wasigaye 
watowererwe wawe 'tewa limonga wena Mudimi yu- 
monga, Yesu Kristo u Mutwa wetu, mono mwikalane 
mutemile na Gwegwe no Muhe mono yerire, Mulungu 
monga du, sunga ku myaka ne cibitilila. Heya. 


pe Iyo Mutwa wetu Yesu Kristo, no wendo wo 
Mulungu, no wuhanje wo. Muhe mono yerire, 
vyeze kuwa muli sese wose, myaka ne cibitilila. Heya. 


WITYATYE WO WUBOCERA WALONDOZI 
MU MHUGA YE WEJIZWA, .. 


T (Witumwe kolo lyakondya kusomwa Isomo lije kejet 
lya mu Waraka, Hakali-mitondo hambe Oin amka 
J. WIMBO lwinha “ Vyono ninha, nili bwete,” ne 


i. Zab. 115, no “ Wuwaha weze. kuli Soro 
4. 0. 115, i . Kogo -yo 
.munhuy,” kolo zakondya kwimbwa, Sioni zizi za 

mwe: Metumo ge Watumwa x. 34, 35, Yoh. 2.'1-16. 
-Hobaho i wahila wijizwa weze wewaguye. hali 


Mukung’ano wono wimile, u Mwijizi ho kolonga, — .: 
Nye nyo wendece wayangu, wono wakuhila kwinjila. 


mu Moto we Cikristiyano, cinojere walece milungu yo 
wudesi, ne myuhe mibi, ho welunze no Mulungu we 
tuti; kanhyi wamuhembe.'. Yiwanojeye kanhyi wa- 
pere mu wukumbika vihwani, no wukamisa mhande, 
ne zindasimi ne mapiji, no wuhawi, no wunoza mvula, 
ne. waganga wo wudesi;:no wukumbika myuhe mibi, 
ne mazoka, ne mabici, ho wamuhembe- Mulungu: we 


tuti mu muhe na mu tuti. - N ; 
Kanhyi yiwanojeye wamwihuwile -Muwaha Yesu 


Kristo vyono yo Mukombozi wawo, no kwiyijiza zono. 
yafundaga, kanhyi wabaputizwe no kwinjila mwibu- 


lulu lyakwe. : 


Kanhyi yiwanojeye wasule zo wudesi, wuhizi,. 


wutovulo Mulungu, wugale, wusenhya, ne mabi ganji 
gose gono genha gaga, ho wasambule mikalile mipya; 


Yiwanojeye walondole wusinhyimale we mikalile. 


yono yerire, hamba si nha we'nze we. masulumizi. . 
Kanhyi yiwanojeye walete wanji kuli Kristo, ko 
muno wa mu nyumba zawo ne wandugu zawo. 


Wose wono wakuhila Kwinjila mu Moto wiwu; 
wono werire we Cikristiyano, si woleka kutenda niha. 


vivi. 

“Holeka nghukuwuza,— 

1. Alu gwe koleka milungu yo wudesi, ne myuhe 
mibi, kanhyi kókwilunza no Mulungu monga we tuti, 
no kumuhemba ? 5 ak 

Ip. Heya, vyo notenda so wutazi wo Mulungu. 

2. Alu koleka wukumbika vihwani, kanhyi' ne 
mhande, ne zindasimi ne mapiji, no wuhawi, ne wa- 
ganga wo wudesi, no wunoza mvula, no wuhembi we 


myuhe mibi, na we mabici, na we mazoka, ho'umu-' 


hembe Mulungu we tuti mu muhe na mu tuti ? 
Ip. Heya, vyo notenda so wutazi wo Mulungu. 

3. Alu ukuwona wulonga wudesi, wuhizi, wutovulo 
Mulungu, wugale, wusenhya, na zinji zono zinha zizi 
zo'mbi, kanhyi watemya kuzileka no kusambula 
mikalile mipya ? i . kaka 
c Ip: Heya, vyo natemya so wutazi. wo Mu- 
lungu. ' 

'4. Alu kolondola wusinhyimale we mikalile yono 
yerire, hamba si nha we'nze we masulumizi ? : i 


Ip. Heya, vyo notenda so wutazi wo Mulungu. ~- 


5: Alu kojera kuleta wa mu nyumba yako ne wa- 
nduguzo ku Moto we Cikristiyano, kanhyi kopiligala 
kuza nhondo zose kuhulika zinghani zo Mulungu mu 
vilo vyose vya Jumapili, kanhyi koling'aniza mikalile 


yako ne mikalile ya wa nyumba yako ne zinghani za' 


Kristo.? 


Ip. Heya, vyo notenda so wutazi wo Mu-' 


lungu. Ai aa SE 
6. Alu ukunena ‘tuti wubi. wako wose, kanhyi 


ukuhila muno kuleka zose zono zikusutana no. wuhile: 


wo Mulungu, ne Malajilizo gakwe ? 

YA Nghunena, kanhyi: nghuhila kuleka ' zose zo 
wubi. ` Aa Za 

7. Alu ukumwihuwila Muwaha Yesu Kristo vyono 
yo Mukombozi wako, kanhyi ukusaka kwiyijiza zono 
yafundaga, no. kubaputizwa no kwinjila mwibululu 
lyakwe ? 

Ip. Heya, vyo nghusaka so wutazi wo Mu- 
langu: AA i ; 
Baho: Mwijizi ho komulonjera muhila wijizwa yu-: 
monga yumonga,— 


YWE. (tunga) nghukubocera mwijizwa mùi Mu- 
kung'ano wa Kristo, kanhyi Mulungu Mudaha 
vyose. mono: yakupeye wuhile wo kwitumila zizi, ya- 
kupere vilungo vyo kwibatila, ho yafisirize murimo 
wakwe. wono yamuliza muli'gwe muli Mutwa wetu 
Yesu Kristo: Heya: ; 

NWE go Mulungu wa ku wulanga; mono si weridile 
\J mono yena wubi 'yafwe, tanga: soko'yanene ho 
yekalaje mumi, wende ko lusungu, kuwabocera 
wawanda wako wawa. wono wakwisika kwako. Uwa- 
tazaje, lono wawe walecile mirimo ye citi, wawone 
wuzeru we tuti, kanhyi vyono. walecile wufugwa wo 
wubi, wapegwe wumoti wo Mukung'ano wako, muli 
Mutwa wetu Yesu Kristo. Heya. MUA 


WE go Mukombozi Kristo u Mudimi muswanu, 
mono walavya wumi wako 'ku se zinghólo, 
uwabocere mu mawoko gako zingholo zizi, wono wali 
wajiliye mu-mbago, nifiga'lu waza 'welunze ne litewa 
lyako, uwalise mu madimo maswanu, ne malenga go 
wumi uwapere, kanhyi ko lusungu lwako, uwapere 


wuini we cibitilila.” Heya. 


/JWE :go Muhe mono werire, mono..ukuwapera 

| wumi wono wali.wafu mu mahodango no wubi, 
mono wamuliza murimo muswanu muli wanhu wawa, 
uwufisirize, kanhyi” úwatazaje. wabocerë hanyuma 
Wubaputizo wako wono werire, wena no wunene no 
wihuwilo wumi; uwajidile mu nhumbula zono; zika- 
luce, .wumoti wako wa ku wulanga, uwafunde, uwa- 
tonje, uwakweme, ho wawe wehuwilwa ,sunga ko 
ku. wufwe, muli. Yesu, Kristo u Mutwa wetu. 
Hoya, : 


ATALU Mulungu Baba, no Mwana, no. Muhe . mono 

-~ yerire, hadatu muli Mulungu monga, yamu- 
kamisenyi mu vikali vyose vye nhumbula, yamu- 
perenyi vyose vyono vyomukwilenyi, yamwonje- 
rezenyi wihuwilo no wimanye we tuti kanhyi yamu- 
kangazenyi no kumulugutizenyi, alu na nhondo zose. 
Hapa wipt ai Ao a wa 


—— 

WITYATYE WO WULUGUTIZWE WO WUTOLE. 


T U mulume no mucekulu wokwima hali Mukung'ano, 
ne. Kasisi kokwima kumwande yawo vidomile, yo 
Yyalye:: wA Arn 

NI wendece, ciyikongholeye hamonga hali Mu- 

V Jungu na hali Mukung'ano wuwu ciwulugutize”u 
wutole wo mulume yuyu no mucekulu yuyu. 

9 I Kasisi komuwuza mulume nhavi ; l 

Agwe (tunga) ukuhila kubocera Wulugutize wo 

Mulungu mu wutole wako ? ; E 

Ip. Heya, vyo nghulila. 


9 U mucekulu nayo kowuzwa., 
Ip. Heya, vyo nghuhila. 


9 I Kasisi kowalonjera wose vyono wejete, yatye.; 


OWA kwiyihulika na kuwa wehuwilwa, wose, 
: munhu no muyagwe, akuno mukuwaleka wanji 
no kwikamisa munhu no muyagwe sunga ku wufwe. ` 


T Wose vyone wejete wopitula: Vyo nonoza. 
: T Baho Kasisi yatye: 
MULUNGU Mudaha vyose, mono yawawumba 

- walezi wetu ha mwamulizo, Adamu na Hawa, 
yakawalula, yakawalunziza mu wutole, cikukunena 
uwalugutize mu wulunze wo wutole i wetumami wako 
wawa, ho wakuhulice gwegwe, kanhyi weyendaje 
sunga ko ku wufwe, hobaho ho wabocere i cihumbi- 
rizwa co wumi we cibitilila, ku soko ya Yesu Kristo u 
Mutwa wetu. Heya. ; f 


MUWAHA. yamutazenyi ho muwe wehuwilwa, 

. wose vyono wejete. U Muwaha yamukami- 

senyi mu wendo ne lihewa lyakwe. U Muwaha ya- 

muperenyi vilungo no mulamu, alu na nhondo zose: 
Heya. 

WITYATYE :WONO WUKUSUMA KWITU- 
MILWA 80 WUWIKA WANA WADODO. 


1 U Mwitumami ne Wejizi wawuhinjilize u muvimba 
ha mulango we Ciwanza co kuhembera, kanhyi 
wawulongolele ku Wuhembero, lunji ku citenjelo, 
akuno wakulonga, lunji wakwimba : 


re yakamutya, Nha yo nene wuzuce no wumi : 
mono yehuwiye kuli nene, hamba yafwe, kowa 
mumi :. na. muli wose mono yakali mumi hono yawe 
kunyihuwila'ne si kolofwila lukulu. Yo. ii. 25-26. 
Manyile vyono Mukombozi wangu mumi, kanhyi 
vyono yalema mu'si kwizuwa lye ndumilizo. Kolo 
yakondye ng'huli yangu u muwili nawo wolohodanjika 
ne manyongololo, ane mono nino muwili nolomuwona 
Mulungu : nolomuwona no mweneco, ne meso gangu 
nene gololanga, hamba si yunji yaye. Ayubi xix. 
25-27. : 
Hambi. nha si caletereza cinji kononze, hamba si 
cosuma kuwuka na cinji. 1 Tim. vi. T. 
U Muwaha yo yalavya, Muwaha kanhyi yo yawu- 
size; ilitagwa lyo Muwaha lilumbwe. Ayubri. 21. 
Kodima litewa lyakwe nha mudimi, kopagata 
zinyana ze zingholo mu miwoko yakwe no kuzidinghu- 
lila mu mhambaga yakwe. Isaya xl. 11. , 


ZABURI 23. 
1. U Muwaha yo mudimi wangu; si nokwanjila 
cinji. i Ka Aar : 
9. Yaku'sumya mu madimilo ge mahanze madece : 
Yakundima mu mwejelele we malenga go wusinhyi- 
maze, : 
.. 8. Yakusipula mutima wangu : Yakunghoza mu 


“nzila zo wiling'ano ku soko ye litagwa lyakwe. 


4. Heya, hamba nghole mwilolo lyo mwenzenze 
we'fwa, Si nokogopa i zimbi; hambi gwe nha uli 


O ii aaa anl 
meanen ai aea 


AA 


a — 

hamonga nane: Nghome yako ne/shale yako vyo 
vikusinhyimika. AA KALI WAA 
5. Ukutenga. wulilo hali'ne ciwonerera ha walugu 
wangu: Kumbaka mafuta mu mutwe; `ciyengwe 
cangu cimemile cikwitika. 2 0200o 

6: Kwaco wuswanu no lusungu zowa ‘kunliyatya 
vilo vyose vyo wikale wangu: Nane nokwikala mu 
nyumba yo Muwaha vilo vinji. , 

Wuwaha weze kulu Sogo yo munhu, na kulu 
Mwana; kanhyi na kuli Muhe mone yerire ; 

Nha vyono wali'sonje, na vyono winha'lulu,. na 
vyono wulawa ku myaka ne cibitilila. Heya. l 


TH obaho ho lisomwe lisomo lili : 
Maruko x. 13-16. 


WAAMUE wana wadodo, yawapamize : 
i wejizwa wakawatacila. Ninga Yesu yaza 
wona, “yakasimba, yakawatya; Walecenyi > wana 
wadodo wanyizize; mulece 'kuwalemeza : : hambi 
wono wenha -wawa wo wo wutemi wo “Mulungu. 
Mbeka nghumutyenyi, Muli wose mono si” kowubo- 
cera wutemi wo Mulungu nha mwana mudodo, si 
kokwinjila mumo 1go. Yakawadinghula mu” mi- 
woko yakwe, yakawalugutiza, yakuwawicila' miwoko 
yakwe. 


1 Kolo wafika ha citenjelo, no muvimba wukunoze- 
rezwa ho wuwikwe hasi, u Mwitumami yalonje, lunji u 
Mwitumami ne Wejizi wembe, watye : aa É 


U MUNHU mono yalelwa no mucekulu i vilo 
vyakwe vyo.wikale si vinji yaye, nayo“kame- 
maga magayo. Yakuwa kota, kanhyi':yakutema- 
ngwa nha. mahanze; kapulutaga nho mwenzenze, 
hamba si yakwikala cidaha hanji yaye 

Ņ--Kolo-yakondya; u muhangha witilwe mu muvimba na 
muono wemile, u Mwitumami yatye < ` waz 


ONO Mulungu Mudaha vyose yawene viswanu so 
lusungu lwakwe luwaha ` kutegulo kwakwe 
nhumbula yo mwana yuyu mono cimwendile mono 
yasakape, leka'se cikuwiko muwili wakwe. hasi ; 
muhangha, no muhangha muyagwe, ne mavu, ne 
mavu mayagwe; ne manghundi, ne manghundi 
mayagwe; mu witumbilo we heya heya na we tuti 
wo wuzuce wa ku wumi we cibitilila, so Mutwa wetu 
Yesu Kristo ; mono kolokawanizo muwili wetu wono 
'vizice, ho wihwane no muwili wakwe we nhojo, nhe 
vilungo vyono yadahile kuvitonhya vinhu vyose hasi 
halu mweneco. 


"9 Hanyuma ho wasome lunji wembe : 


NI waladabuka kanhyi, hamba kukaluka kanhyi; ne 
lizuwa si'lilawatowa, hamba moto.wunji : hambi 
Mwana we ngholo mono yali haciligati ye ligoda nha 
kowa/mudimi wawo, kanhyi kowa “kuwatonga ko ku 
mivwilo ye malenga go wumi:. no Mulungu kowa- 
patila lukulu: mahozi gose-ga mu meso gawo. - 


AA i Hobaho yalonje u Mwitumami: 


LE kuli Mutemi we, cibitilila, we' sakalakale, mono 
si kejeraga, u Mulungu we ciwene, lyeze ilumbo 
no lukumyo cibitilila ne cibitilila: Heya. 
wo o o Hobaho u Mwitumami yatye; 
e Gwe Muwaha, uċiwonele lusungu. 
Hoi O Gw Kristo, uciwonele lusungu. 
Gwe Muwaha, uciwonele lusungu. 


ABA, mono uli ku wulanga, 1 Litagwa lyako 
lyezwe. U wutemi wako wuze. Zono ukuhila 
zitumwe kononze, nha vyono...zikwitumwa. ku 

wulanga. - Ucipere zuwali ndigwa zetu zono ziling'ani- 
ciye izuwa. Ucinenere wusutye wetu, vyono ciwa- 
nenelaga wono wacisutyaga. Ulece kucitegula ku 
wujelwe '; langa uciponye mu wubi.“ Heya. 


Cilombe. ` 


WE Muwaha Yesu Kristo, mono wawakumbatila 
; wana wadodo mu miwoko yako no kuwalu- 
gutiza: cikukulomba ucinuguze meso getu, ho 
ciwone nha vyono wo wuswanu wako kumusola 
mwanago yuyu mu miwoko yako ye cibitilila yo wendo 
wako.. wono si wudumaga: mono wikaye  utemile 
hamonga no Sogo yo. munhu no Muhe mono yerire, 
Mulungu monga, cibitilila ne cibitilila. Heya. 


WE Mulungu, mono zinzila zako zihundikwe, ne 
mirimo yako yo wizine wuwaha, hamba si ku- 
wumbaga cinji bwete, langa uvyendile vyose vyono 
waviwumba : uwasinhyimice i wetumami wako; wono 
wena wusungu no wutoci wuwaha mu: nhumbula. 
Uwataze wakwende, no: kukwitumamila: mu wikale 
wuwu, ho watuje,; hamonga no :mwanago yuyu, u 
wumemerecere we vilagane vyako mu yinze yono 
yikuza; muli Yesu Kristo u Mutwa wetu. Heya. 


T Hobaho yilongwe : 
2 Wakorinto xii. 14. 


HEWA lyo. Mutwa wetu Yesu Kristo, no wendo wo 

Mulungu, no wuhanje wo Muhe mono yerire, 

vyeze kuwa muli.sese wose myaka ne cibitilila. 
Heya. 

